
CUVÂNT 
LA VIAȚA FERICITULUI AVRAAMIE 
ŞI A NEPOATEI SALE MARIA 


Fraţii mei, doresc să vă povestesc o petrecere bună 
şi desăvârşită a unui bărbat minunat care, începând-o şi 
săvârşind-o, s-a slăvit. Însă mă tem a istorisi acea 
minunată şi strălucită istorie a icoanei faptei lui celei 
bune de Dumnezeu iubită, că iată, petrecerea bărbatului 
este bună şi desăvârşită, iar eu sunt neputincios și prost. 
Şi icoana, adică a faptei bune, este luminată şi 
minunată, iar vopselele sunt posomorâte şi înfricoşate. 
Dar, cu toate acestea, deşi sunt neputincios şi prost, deşi 
după vrednicie nu cuprind desăvârşirea, povestesc după 
cât pot, nefiind îndestulat a grăi cele pentru al doilea 
Avraam, care, ca şi primul, a fost în vremurile noastre, 
şi cu îngerească şi cerească viețuire a petrecut pe 
pământ. A câştigat răbdare ca un damnat și s-a 
învrednicit darului ceresc, fiindcă din tinereţile sale s-a 
curăţit pe sine, făcându-se biserică Sfântului Duh, şi s-a 
pregătit pe sine vas sfânt, ca să locuiască întru dânsul 
Dumnezeu, Cel ce l-a chemat. 

Fericitul acesta avea părinţi foarte bogaţi care îl 
iubeau mai presus de măsura firii omeneşti şi l-au logodit 
din pruncie şi aşteptau să vină la vârsta cea cuviincioasă 

pentru căsătorie. Dar el nu voia asta, ci din tânără vârstă 
mergea adesea la biserică, iar din Dumnezeieştile 
Scripturi cu dulceaţă asculta şi cu bucurie cugeta la ele. 
Părinţii însă, îl sileau să se căsătorească, dar el nu voia. 
Şi. fiind supărat de multe ori de dânşii. din multa rușine 
a primit. lar după ce s-a făcut nunta, în a şaptea zi. 
şezând el împreună cu mireasa, deodată, ca o lumină, a 
strălucit darul în inima lui. Şi, ieşind din casă, a plecat. 
lar lumina aceea i s-a făcut povăţuitor şi, urmându-i, a 
ieşit din cetate. Şi la două mile depărtare, aflând o chilie 
goală, a intrat şi a locuit într-însa, şi cu mare bucurie şi 
veselie a inimii slăvea pe Dumnezeu. 

lar părinții împreună cu rudeniile s-au înspăimân- 
tat de ceea ce s-a întâmplat, şi îl căutau pretutindeni. 
După şaptesprezece zile l-au aflat în chilie, rugându-se 
lui Dumnezeu, şi, văzându-l, s-au minunat. lar fericitul 
a zis către dânşii: „Ce vă minunaţi? Mai bine slăviţi pe 
Dumnezeu, lubitorul de oameni, Care m-a izbăvit pe 
mine din noroiul fărădelegilor mele şi vă rugaţi pentru 
mine, ca până în sfârşit să port jugul în care Domnul m-a 
învrednicit pe mine, nevrednicul, să intru şi, petrecând 
după buna Lui plăcere, voia Lui să şi-o împlinească 
întru mine”. lar ei, răspunzându-i, au zis: „Amin”. 

Apoi i-a rugat pe dânşii ca să nu-l caute adeseori şi, 
astupând uşa, a încuiat-o pe dinăuntru, lăsând numai o 
fereastră mică prin care primea hrană, iar mintea lui s-a 
luminat de dar, sporind întru petrecerea cea bună, câşti- 
gând mereu înfrânare, priveghere şi plângere, smerită 
cugetare şi dragoste. Şi străbătea vestea despre dânsul 
pretutindeni, iar oamenii, auzind, veneau să-l vadă şi să 
se folosească, pentru că primise de la Dumnezeu cuvântul 
înțelepciunii şi al priceperii. Şi aşa, vorba şi vestea 
despre dânsul şi părinţii lui era ca un luceafăr luminos. 

După ce au trecut zece ani de când a plecat din 
lume, părinţii lui s-au săvârşit, lăsându-i avuţii şi mult 
aur. lar el a rugat pe un adevărat prieten al său ca să le 
împartă săracilor şi sărmanilor, ca să nu fie împiedicat 
la rugăciune din cauza acestora, şi, astfel făcând, a 
rămas fără de grijă. Că aceasta era sârguinţa fericitului, 
ca să nu se lege mintea lui cu vreun lucru pământesc şi 
pentru aceasta nimic nu şi-a câștigat pe pământ, decât 
numai un sac şi o haină de păr pe care le purta; avea 
încă şi un vas din care mânca. 

Dar împreună cu acestea a câştigat peste măsură 
smerita cugetare şi dragostea la fel față de toţi oamenii. 
Nu a cinstit mai mult pe bogat decât pe sărac, nici pe 
stăpânitor decât pe cel stăpânit, ci pe toţi îi cinstea la 
fel. Nu a privit la față de om, nici nu a certat cu 
obrăznicie pe cineva vreodată, ci cuvântul lui era 
îndulcit cu sare, cu dragoste şi cu blândeţe. Că cine, 
auzind răspunsul lui cel prea bun, se sătura vreodată de 
dulceaţa din cuvântul său? Sau cine se îndestula privind 
faţa lui cea cinstită şi cu chip de înger? Că în toată 
vremea pustniciei sale, în care s-a nevoit cu toată osâr- 
dia timp de cincizeci de ani, nu şi-a schimbat pravila. 
Însă pentru nemărginita râvnă şi dragoste ce avea către 
Hristos, toată vremea i s-a părut ca nişte zile puţine, şi 
toată petrecerea pustniciei i s-a arătat nesăţioasă. 

În apropierea acelei cetăţi era un sat foarte mare, 
în care toţi erau elini, de la cel mai mic până la cel mai 
mare. Şi nimeni n-a putut să-i întoarcă de la îndrăcirea 
idolească, măcar că mulţi preoți şi diaconi au fost puşi 
de episcopul de acolo pentru aceasta, dar se întorceau 
toți nelucrători, neputând suferi prigoana adusă asupra 
lor. Chiar şi mulţi monahi s-au dus la ei de mai multe 
ori, dar n-au reuşit nimic spre întoarcerea acestora. 

Într-una din zile, episcopul, fiind de faţă şi clericii, 
aducându-și aminte de fericitul bărbat, a zis către dânşii: 
„În vremea mea, nu am cunoscut un astfel de bărbat 
desăvârşit, cu tot lucrul bun împodobit, care întru toate 
iubeşte pe Dumnezeu, ca Avraamie”. Şi au răspuns 
clericii, zicând: „Cu adevărat este rob al lui Hristos şi 
pustnic desăvârşit”. Şi a zis către dânşii episcopul: 
„Voiesc să-l hirotonesc pe el pentru satul elinilor, căci 
prin răbdarea şi dragostea lui îi va putea întoarce pe 
dânşii la Dumnezeu”. 

Şi, sculându-se numaidecât, împreună cu clericii 
au venit la dânsul. Şi după ce au venit şi l-au sărutat pe 
el, a început episcopul a-i zice pentru satul acela şi a-l 
ruga să se ducă acolo. Iar el, auzind, s-a întristat foarte 
şi a zis către episcop: „lartă-mă, părinte, dar lasă-mă, te 
rog, să-mi plâng fărădelegile mele, că eu sunt nedesă- 
vârşit şi neputincios la lucrul acesta”. Și iarăşi a zis către 
dânsul episcopul: „Cu darul lui Hristos eşti puternic şi 
nu te lencvi a face această ascultare”. Şi, răspunzându-i, 
fericitul a zis: „Rog pe preacuvioşia ta, miluieşte nedesă- 
vârşirea mea, ca să-mi plâng răutăţile mele!”. Zis-a către 
dânsul episcopul: „lată, toate le-ai părăsit: lumea şi cele 
dintr-însa, toate le-ai urât şi pe tine te-ai răstignit; dar 
toate acestea isprăvindu-le, ascultare nu ai”. 

Auzind aceasta, a lăcrimat şi a zis: „Cine sunt eu, 
câinele cel mort, şi ce este viaţa mea că ai socotit pentru 
mine unele ca acestea?”. Şi i-a zis lui episcopul: „lată, 
şezând aici singur numai pe tine te mântuieşti, iar acolo, 
prin darul lui Dumnezeu, pe mulţi ai să-i mântuieşti şi 
să-i întorci către Dumnezeu. Deci, socotește întru tine 
care plată este mai mare: aceasta sau aceea; adică a te 
mântui numai pe tine sau împreună cu tine şi pe mulți 
alţii?”. 

Atunci, fericitul, plângând, a zis: „Facă-se voia 
Domnului, însă eu pentru ascultare mă duc”. Şi, scoţân- 
du-l din chilie, l-a dus în cetate şi, hirotonindu-l, l-a 
petrecut cu bucurie împreună cu tot clerul. Iar fericitul se 
ruga către Dumnezeu, zicând: „lubitorule de oameni, 
Bunule, vezi neputința mea şi trimite darul Tău spre 
ajutorul meu, ca să se slăvească numele Tău cel Sfânt”. 

După ce a venit în sat. i-a văzut pe dânşii 
cufundaţi în nebunia slujirii de idoli şi, suspinând, a 
plâns şi şi-a ridicat ochii la cer, zicând: „Cel ce ești 
singur fără de păcat, singur îndurat, singur iubitor de 
oameni, să nu treci cu vederea lucrurile mâinilor Tale”. 
Și, sârguindu-se, a trimis în cetate la prietenul lui cel 
adevărat ca să-i trimită banii ce i-au rămas. Și, pe 
aceştia primindu-i, în puţine zile a zidit o biserică unde 
aducea rugăciuni lui Dumnezeu, cu multe lacrimi 
rugându-se şi zicând: „Doamne, adună pe poporul Tău 
cel risipit şi îl bagă pe dânsul în această biserica Ta şi 
luminează ochii minţii lor ca să Te cunoască pe Line 
Unul, Adevăratul Dumnezeu”. Şi, împlinindu-şi rugăciu- 
nea, a ieşit din biserică şi, mergând la capiştea elinilor, a 
răsturnat urâciunile şi jertfelnicele lor le-a risipit. 

lar ei, văzând ce a făcut, ca nişte fiare sălbatice s-au 
pornit asupra lui şi cu bice l-au alungat din sat. Dar el, 
întorcându-se, a venit la locul său şi, ducându-se în 
biserică. ruga pe Dumnezeu cu plângere şi cu tânguire 
ca să-i mântuiască. După ce s-a făcut ziuă, l-au aflat pe 
el rugându-se şi s-au înspăimântat, fiind uimiţi. 

Venind ei în fiecare zi la biserică, nu ca să se 
roage, ci ca să vadă frumuseţile zidirii şi podoaba cea de 
pe dânsa, a început a-i ruga ca să cunoască pe 
Adevăratul Dumnezeu. lar ei l-au bătut pe el cu toiege, 

ca pe o piatră neînsufleţită, şi socotind că a murit, l-au 
lăsat şi s-au dus. 

Făcându-se miezul nopţii, şi-a venit întru sine şi 
suspinând a plâns foarte şi a zis: „Pentru ce, Stăpâne, 
treci cu vederea smerenia mea, şi pentru ce Îţi întorci 
fața de la mine? Pentru ce lepezi sufletul meu şi treci cu 
vederea lucrurile mâinilor Tale? Şi acum, Stăpâne, lubi- 
torule de oameni, caută spre robii Tăi şi le dă lora Te 
cunoaşte pe Tine, că nu este Dumnezeu afară de Tine”. 

După rugăciune, sculându-se, a venit în sat şi, 
intrând în biserică, a început să cânte. lar după ce s-a 
făcut ziuă, venind elinii, iarăşi l-au bătut pe el, făcân- 
du-se înfricoşători şi plecându-se spre nebunie. Cei 
cruzi şi nemilostivi şi care nu aveau îndurări, l-au 
muncit fără de milă şi, legându-l cu funii, iarăşi l-au 
târât precum şi prima dată. 

Aceasta pătimindu-le ca un damnat, până la trei 
ani a răbdat întru aceste mari necazuri şi nevoi: fiind 
bătut, ocărât, târât, necăjit, flămânzind şi însetând. Şi 
pentru toate cele ce i s-au întâmplat, nu s-a întors de la 
dânşii, nu s-a mâniat, ci, răbdând, mai mult înmulţea 
dragostea pentru dânşii. Şi ca la un foc, cu blândețe, de 
tot a stins mânia lor: rugându-i, sfătuindu-i, atrăgându-i. 
Pe cei bătrâni îi ruga ca pe nişte părinţi, pe cei mai tineri 
ca pe nişte fraţi, iar pe copii ca pe nişte fii, deşi era 
batjocorit de dânşii. 

Într-una din zile, adunându-se împreună toți ai 
satului, de la mic până la mare, şi minunându-se, au 
început a zice unii către alţii: „Vedeţi răbdarea 
bărbatului şi negrăita lui dragoste către noi, cum, întru 
atâtea necazuri şi răutăţi care i-am făcut, nu s-a depărtat 
de aici, nici vreunuia din noi nu i-a zis vreun cuvânt rău, 
nici nu s-a întors dinspre noi, ci cu bucurie mare a 

suferit acestea toate? De nu ar fi fost, după cum zice, 
Dumnezeu Cel viu cu dânsul, şi împărăție şi rai şi 
izbândă şi răsplată, nu în zadar ar fi răbdat acestea de la 
noi, şi pe toți zeii singur răsturnându-i, aceştia nu au 
putut să-l biruiască pe el. Cu adevărat, acesta este rob al 
lui Dumnezeu şi toate cele zise de dânsul sunt 
dumnezeieşti şi adevărate. Deci veniţi să credem în 
Dumnezeu Cel propovăduit de dânsul”. Zicând acestea, 
cu un cuget s-au pornit toţi spre dânsul la biserică, 
strigând şi zicând: „Slavă Dumnezeului ceresc, Celui ce 
a trimis pe robul Său ca, izbăvindu-ne din înșelăciune, 
să ne mântuiască pe noi!”. 

lar fericitul, văzându-i pe dânşii, s-a bucurat cu 
bucurie mare și fața lui s-a făcut ca o floare frumos 
colorată şi, deschizându-şi gura sa, a zis către dânşii: 
„Părinţi, fraţi şi fii, binecuvântaţi sunteţi voi care aţi 
intrat întru Numele Domnului. Veniţi cu un glas să dăm 
slavă lui Dumnezeu, Celui ce a luminat ochii inimii 
voastre pentru a-L cunoaşte pe Dânsul şi luaţi pecetea 
vieţii, ca să vă curăţiți de necurăţia idolilor şi să credeţi 
din tot sufletul că este Dumnezeu, Făcător al cerului şi 
al pământului şi al tuturor celor ce sunt întru dânsele, 
fără de început, necuprins, nepovestit, neschimbat, fără 
de sfârşit, dătător de lumină, iubitor de oameni, mare şi 
minunat, înfricoşat şi puternic, dulce şi bun. Și întru Fiul 
Lui Cel Unul-Născut, Care este puterea şi înțelepciunea 
Tatălui, strălucirea Slavei Lui, prin Care toate s-au făcut. 
Şi întru Sfântul Lui Duh, Cel de o ființă, Care împreună 
împărăţeşte între netrecuţii şi nesfârşiţii veci, Cel ce 
înviază pe toate. Şi, crezând, să dobândiţi viața cea 
veşnică”. Şi, răspunzând, toți au zis: „Aşa, părintele 
nostru; aşa, povăţuitorul vieţii noastre; aşa va fi precum 
zici; aşa să ne înveţi pe noi; aşa credem şi aşa slăvim”. 

Apoi, fericitul, i-a botezat pe dânșii întru numele 
Tatălui şi al Fiului şi al Sfântului Duh, de la cel mic 
până la cel mare al lor, până la o mie de suflete. Şi în 
toate zilele le citea lor Dumnezeieştile Scripturi, 
învăţându-i şi spunându-le cele despre împărăţia 
cerurilor, despre credință şi dreptate, despre învierea 
morţilor şi înfricoşata judecată. Şi ca un pământ bun şi 
bine lucrat ce primeşte sămânţa, care dă rod bun, adică 
unul o sută, altul şaizeci, altul treizeci, aşa și ei, cu mare 
osârdie, primeau cuvintele lui, cu dulceaţă ascultându-i 
învăţătura, şi ca un înger al lui Dumnezeu era înaintea 
lor. Şi ca o legătură a unei zidiri tari şi prea bune, aşa, 
cu dragostea şi cu dorirea şi cu tot sufletul s-au legat de 
dânsul, iar mintea lor s-a luminat cu mângâierea 
credinţei şi a învăţăturii lui. 

După ce au crezut ei, fericitul a petrecut cu dânşii 
un an întreg, învăţându-i cuvântul lui Dumnezeu 
neîncetat, ziua şi noaptea. Apoi, văzând sârguinţa lor 
către Dumnezeu şi tăria credinței lor, dragostea către 
dânsul, sârguința, cinstea și slava, şi temându-se să nu 
fie slăvit de ei şi ca să nu-şi strice pravila pustniciei sale 
ŞI să nu se lege mintea lui de grija lucrurilor pământeşti, 
sculându-se noaptea s-a rugat lui Dumnezeu, zicând: 
„Cel ce singur eşti fără de păcat, Cel singur Sfânt, Cel 
ce întru sfinți Te odihneșşti, Cel singur iubitor de oameni 
şi îndurat Stăpân, Cel ce din întuneric ai chemat pe 
poporul Tău acesta şi l-ai întemeiat întru minunata 
lumină a cunoștinței Tale, Stăpâne, Cel ce l-ai dezlegat 
pe el din legăturile împotrivă-luptătorului, Cel ce I-ai 
întors pe dânşii din rătăcire, Cel ce le-ai dat credința cea 
adevărată, până în sfârşit păzeşte-i pe ei, Doamne, şi 
apără turma Ta aceasta, pe care ai câştigat-o prin iubirea 
Ta de oameni; îngrădește-i pe dânşii cu darul Tău cel 

atotputernic şi luminează-le totdeauna mintea, ca să 
împlinească cele bineplăcute ie şi să se învrednicească 
vieţii celei veşnice. Însă şi pe mine, neputinciosul, mă 
sprijineşte şi să nu mi se socotească mie osândă lucrul 
acesta, mai Înainte-cunoscătorule, căci pe Tine Te doresc 
şi după Tine alerg”. Şi, după ce a sfârşit rugăciunea, a 
pecetluit satul cu semnul Crucii de trei ori şi s-a dus pe 
ascuns într-un alt loc. 

După ce s-a făcut ziuă, după obiceiul lor, au venit 
şi l-au căutat şi, neaflându-l, s-au spăimântat, căci ca 
nişte oi rătăcite, înconjurând, căutau pe păstorul lor, şi 
cu frică şi cu plângere chemau numele lui. Şi dacă l-au 
căutat pretutindeni şi nu l-au aflat, foarte s-au scârbit şi 
îndată intrând la episcop, i-au vestit ceea ce s-a 
întâmplat. lar episcopul, auzind şi întristându-se, cu 
sârguință a trimis să-l mai caute pe fericitul, mai ales 
pentru lacrimile şi mângâierea turmei lui. Şi ca o piatră 
scumpă fiind căutat pretutindeni şi neaflându-l, cei 
trimişi întorcându-se, episcopul împreună cu tot clerul. 
venind în sat, i-au mângâiat pe dânşii cu cuvântul vieţii, 
şi dintre dânşii le-a ales preoți şi diaconi şi citeţi, că toți 
erau întăriți întru credinţa şi dragostea lui Hristos. 

Dacă a auzit fericitul de venirea clerului și de 
rânduiala făcută, foarte s-a bucurat şi slăvind pe 
Dumnezeu a zis: „Ce voi răsplăti Ţie, Stăpâne al meu, 
Bunule, pentru toate câte mi-ai dat mie? Mă închin şi 
slăvesc mântuitoarea Ta iconomie”. Şi aşa rugându-se şi 
bucurându-se, a venit la chilia lui. Apoi a făcut o chilie 
mică, mai îndepărtată decât prima, şi s-a încuiat în ea cu 
bucurie mare şi cu veselia inimii lui, astupând uşa. 

lar după ce au auzit oamenii satului de el, venind 
la fericitul Avraamie, s-au bucurat cu bucurie mare că 
l-au aflat pe adevăratul povăţuitor al vieţii lor. Şi 

veneau la dânsul ca la un părinte, învățându-se şi 
luminându-se din petrecerea lui cea mai presus de 
cuvânt şi foarte îi mulțumeau că îl vedeau şi auzeau 
cuvinte de mântuire de la dânsul. 

O, minune, iubiţilor! Cu adevărat, plin este de laudă 
şi de slavă unul ca acesta! Că, întru atâtea necazuri câte 
avusese în sat, nu şi-a schimbat rânduiala pustniciei 
sale, nu s-a abătut de la ea, la dreapta sau la stânga. 
Slavă şi mare cuviință Domnului şi Dumnezeului nostru, 
Cel ce i-a dat lui atât de multă răbdare! 

Deci, văzând satana, cel dintru început urâtor de 
bine şi de oameni, că întru atâtea necazuri pe care le-a 
ridicat asupra lui în sat nu l-a putut alunga pe el, nici 
întru lenevire n-a reuşit a-l arunca, nici mintea lui a o 
depărta de la scopul cel bun, ci mai mult ca aurul în 
topitorie a strălucit şi s-a slăvit şi pildă de mântuire mai 
multora s-a făcut, întru răbdare şi dragoste către Dum- 
nezeu şi întru osârdie sporind, s-a amărât foarte urâtorul 
de bine împotriva fericitului. Şi a venit cu multe năluciri 
la dânsul ca, înfricoşându-l, să-l amăgească. 

Şi cum fericitul stătea cântând la miezul nopții, 
deodată o lumină mai curată decât soarele a strălucit şi 
glas s-a făcut ca de la o mulţime, zicând: „Fericit eşti 
domnule Avraamie, cu adevărat fericit eşti, că nimeni 
nu s-a aflat precum tu în toate faptele tale, şi nimeni nu 
a făcut toate voile mele ca tine; pentru aceasta fericit 
eşti”. Dar îndată a cunoscut, fericitul, vicleşugul 
vicleanului şi, ridicându-şi glasul său, a zis: „Întunericul 
tău să fie cu tine întru pieire, că eşti plin de vicleşug şi 
de amăgire, iar eu sunt om păcătos. Şi având darul 
Domnului meu şi nădejdea spre Dânsul, nu mi-e frică de 
tine, nici nălucirile tale cele multe nu mă înfricoşează; 
zid tare îmi este mie numele Domnului şi Mântuitorului 

meu lisus Hristos, pe Care L-am iubit şi întru numele 
Lui te cert pe tine, câine necurat şi de trei ori ticălos”. 
Zicând el acestea, îndată, ca nişte fum nevăzut s-a făcut, 
iar fericitul cu mai multă osârdie, fără de tulburare, 
binecuvânta pe Dumnezeu, ca şi cum nu ar fi văzut nici 
o nălucire. 

După puţine zile, rugându-se fericitul noaptea, 
satana, ţinând o secure, a început a-i răsturna chilia, şi 
cu securea spărgând-o, a strigat cu glas mare, zicând: 
„Sârguiţi-vă, o, prietenii mei, sârguiţi-vă şi, intrând, 
sugrumaţi-l pe el degrabă”. Şi a zis fericitul către dânsul: 
„Toate neamurile m-au înconjurat şi în numele Domnu- 
lui i-am biruit pe ei” (Psalmul 117, 10). Şi îndată 
vicleanul s-a făcut nevăzut, iar chilia a rămas întreagă. 

Altădată, cântând la miezul nopţii, vede rogojina 
pe care stătea arzând cu mare văpaie. Şi, călcând-o, a 
zis: „«Peste aspidă şi peste vasilisc vei păşi şi vei călca 
peste leu şi peste balaur şi peste toată puterea vrăj- 
maşului» (Psalmul 90, 13), cu numele Domnului nostru 
lisus Hristos, Cel ce îmi ajută mie”. lar satana, fugind, a 
strigat şi a zis: „Eu te voi birui pe tine, cel rău la obicei, 
aflând meşteşuguri spre defăimarea ta”. 

Într-una din zile, când fericitul mânca după obicei, 
a intrat vrăjmaşul în chilie, în chip de tânăr, şi s-a 
apropiat să-i răstoarne blidul. Iar el, cunoscând, a ţinut 
blidul şi s-a făcut ca şi cum n-ar bagă de seamă 
vicleşugul lui. Și vrăjmaşul, sărind, a stat înaintea lui, 
punând sfeșnicul şi candela aprinse pe dânsul, şi a 
început a cânta cu mare glas, zicând: „/Fericiți cei fără 
prihană în cale, care umblă în legea Domnului“. Şi a 
zis din psalm mai multe versete, dar fericitul nu i-a 
răspuns până când nu a mâncat. lar după ce a mâncat, 
s-a pecetluit cu semnul Sfintei Cruci şi a zis către 

dânsul: „Câine necurat şi de trei ori ticălos, nesimţitule 
şi fricosule, dacă ştii că fericiţi sunt, pentru ce îi sperii 
pe dânşii? Pentru că, adevărat, fericiţi sunt toţi cei ce 
iubesc pe Dumnezeu din toată inima lor”. Şi, răspunzând, 
diavolul a zis: „Ca să-i biruiesc pe dânşii şi să-i împie- 
dic de la tot lucrul bun”. 

Apoi a zis fericitul către dânsul: „Să nu-ţi fie ţie 
nici un bine, blestematule, ca să împiedici pe vreunul din 
cei ce se tem de Dumnezeu; ci tu biruieşti pe cei aseme- 
nea ție, care s-au îndepărtat de la Dumnezeu cu voia lor. 
Pe aceştia îi biruieșşti şi îi amăgeşti, că Dumnezeu nu este 
întru dânşii. lar de la cei ce iubesc pe Dumnezeu, să te 
risipeşti ca fumul cel bătut de vânt. Că o rugăciune cu 
lacrimi a lor te alungă pe tine, precum țărâna de vifor. Şi 
viu este Dumnezeul meu, lauda mea, Cel ce este bine- 
cuvântat în veci, că nu mă tem de tine, măcar de a-i sta în 
toată vremea aici, nici nu mă sperii de tine, câine necurat. 
Şi te defaim pe tine cu adevărat, ca şi cum ar defăima 
cineva pe un câinişor sfărâmat”. lar după ce a zis fericitul 
acestea, îndată acela s-a făcut nevăzut. 

upă câteva zile, când săvârşea cântarea de 
psalmi, a venit vrăjmașul cu nălucire de popor şi după 
părere aruncau funii în chilie şi, târându-l, strigau unii 
către alții: „Aduceţi-l pe el în groapă”. Căutând împre- 
jurul lui, fericitul a zis: „Înconjuratu-m-au ca albinele 
fagurul şi s-au aprins ca focul de spini şi cu numele 
Domnului i-am biruit pe ei”. Şi, strigând, satana a zis: 
„Vai mie, vai mie! Nu știu ce să-ţi mai fac, că iată. întru 
toate m-ai biruit şi toată puterea mea ai defăimat-o, 
călcându-mă pe mine. Ci şi aşa, tot nu mă voi duce de la 
tine”. lar fericitul a zis către dânsul: „Anatema ţie, şi 
tuturor puterilor tale, preapângăritule. Slavă şi închină- 
ciune Stăpânului nostru, Unuia, Sfântului Dumnezeu, 

Celui ce te-a lăsat pe tine să fii călcat de cei ce Îl iubim 
pe El. Deci cunoaşte, ticăloase şi preaneputinciosule, că 
noi nu ne temem de tine, nici de nălucirile tale”. 

Şi multă vreme luptându-l pe fericitul, cu multe 
feluri de ispite şi de necazuri şi de nebunii. nici într-o 
frică nu a reuşit să arunce mintea lui. ci mai vârtos l-a 
ridicat pe el întru osârdia și dragostea cea către 
Dumnezeu. Pentru că, din tot sufletul iubindu-L pe EI, 
s-a nevoit a petrece după voia Lui, bătând cu răbdare ca 
să i se deschidă comoara darului lui Dumnezeu. Și, după 
ce i s-a deschis, şi-a ales trei pietre scumpe: credinţa, 
nădejdea şi dragostea, şi printr-însele a împodobit pe 
celelalte fapte bune şi, împletind cunună de mult preţ, 
s-a adus pe sine lui Hristos, Împăratul celor ce au biruit. 
Că a iubit pe Dumnezeu din toată inima sa şi pe 
aproapele său ca pe sine însuşi (Matei 22, 37). 

Căci cine a fost aşa de milostiv şi de îndurat ca 
fericitul? Şi pentru care monah, auzind că petrecea bine, 
nu s-a rugat ca să fie păzit de cursele diavolului şi să-şi 
săvârşească drumul său fără prihană? Sau pentru care 
păcătos şi necredincios auzind, nu a rugat îndată cu 
lacrimi pe Dumnezeu ca să se mântuiască? Şi în toată 
vremea pustniciei sale nu şi-a schimbat rânduiala 
pustniciei şi în aceşti ani nu a trecut o zi fără să verse 
lacrimi. Nu şi-a dat buzele sale la râs, nici măcar până la 
zâmbire; nu a apropiat de trupul său untdelemn, nici nu 
şi-a spălat faţa sau picioarele sale cu apă. Şi era aşa ca şi 
cum în fiecare zi murea, cu voie nevoindu-se. 

O, preaslăvită minune! Că întru minunata lui 
înfrânare, şi întru multa priveghere. şi întru izvoarele 
lacrimilor, şi întru culcarea pe jos şi întru smerenia 
trupului, nu a obosit niciodată, nici nu a slăbit, nici nu 
s-a lenevit, nici nu s-a trândăvit, ci ca cel ce flămânzeşte 

şi însetează, fiindu-i mintea hrănită cu puterea darului. 
nu se sătura de dulceaţa pustniciei. Şi era chipul lui ca o 
floare de trandafir şi trupul lui nu era obosit, ca şi cum 
nu ar fi petrecut într-o pustnicie ca aceasta, ci era 
alcătuit cu socotită obişnuință şi putere, fiindcă era ținut 
de darul lui Dumnezeu, după cum şi în vremea adormirii 
era cu fața atât de strălucită, încât am simţit ocrotirea 
făcută de sfinţii îngeri sufletului său. Încă şi alt dar al 
lui Dumnezeu minunat era la el, că în cincizeci de ani ai 
pustniciei sale hainele de păr cu care se îmbrăcase, atât 
de bine i-au slujit, încât și alţii s-au învrednicit de cele 
învechite la dânsul. 

Însă doresc, iubiţilor, să vă povestesc frăţiilor 
voastre un lucru preaslăvit pe care l-a făcut la bătrâ- 
nețile lui, fiindcă celor pricepuţi şi duhovniceşti cu 
adevărat este preaslăvit şi plin de folos şi de umilință. 
Iar lucrul este întru acest fel: 

Fericitul a avut un frate. Şi acesta adormind, i-a 
rămas o copilă orfană. Luând-o cunoscuţii ei, au dus-o 
la unchiul ei, fiind ea de şapte ani. lar el a poruncit să 
stea în chilia cea mai dinafară, că el era încuiat în cea 
mai dinlăuntru. Şi era o ferestruică mică între dânşii 
prin care o învăţa Psaltirea şi celelalte Scripturi. Cu 
dânsul priveghea şi cânta şi precum acela se înfrâna 
asemenea şi ea. Şi sporind cu osârdie întru pustnicie, s-a 
sârguit a săvârşi toate faptele cele bune. Că de multe ori 
a rugat fericitul pe Dumnezeu ca ea să-şi aibă mintea 
către Dânsul şi să nu se lege cu grijile lucrurilor 
pământeşti, fiindcă tatăl ei îi lăsase multe averi, şi a 
poruncit ca acelea să fie date săracilor. Chiar şi ea ruga 
în fiecare zi pe unchiul său, zicând: „Părinte, rog pe 
sfinţia ta şi poftesc pe cuvioşia ta să te rogi pentru mine 
ca să mă izbăvesc de gândurile cele necuvioase şi 

viclene şi de toată meşteşugirea vrăjmaşului şi de 
cursele cele de multe feluri ale diavolului”. Şi se nevoia 
cu osârdie, păzind pravila pustniciei sale. Şi se bucura, 
fericitul, văzând petrecerea cea bună a ei, osârdia, 
blândeţea şi dragostea către Dumnezeu. Şi douăzeci de 
ani s-a nevoit împreună cu dânsul, ca o mielușea bună şi 
porumbiță neîntinată. 

După ce s-au împlinit douăzeci de ani, văzând-o 
şarpele cel făcător de rău întraripată cu faptele bune ale 
vieții singuratice şi îndeletnicindu-se întru cele cereşti, 
cu preamare foc arzându-se, se topea şi pândea cum să o 
prindă în cursă pe dânsa, ca măcar aşa să poată arunca 
în scârbă şi în grijă pe fericitul şi, prin mâhnirea pentru 
dânsa, să smulgă mintea lui de la Dumnezeu. Şi precum 
pe cei întâi zidiţi i-a amăgit cu zavistia. aşa şi acum 
fiara cea înțeleaptă întru răutate a aflat pe şarpe unealtă 
spre amăgire (Facerea 3, 4), ca pe cei ce sălăşluiau întru 
fericire să-i facă a locui, cu multă osteneală. în pământul 
cel roditor de spini. 

Căutând şi meşteşugind, a aflat un vas pregătit spre 
pieire; căci era un oarecare ce avea nume de monah, care 
mergea la fericitul cu multă sârguință pentru a vorbi cu 
el. Şi văzând pe fericita pe fereastră şi întunecându-se la 
minte, ticălosul voia a vorbi cu dânsa. Şi a pândit multă 
vreme, aproape un an, până când, aflând vreme, s-a în- 
străinat de fericita petrecere a adevăratului rai. Căci ca o 
amăgită de şarpe, nepoata fericitului a deschis uşa chiliei 
şi a ieşit şi, prin înşelăciunea vicleanului balaur, a căzut 
din mărirea iubirii de Dumnezeu și a curatei feciorii. 

Și precum cei dintâi zidiţi, după ce au gustat din 
rod, deschizându-li-se ochii, au cunoscut că erau goi, 
aşa şi aceasta, după ce a făcut păcatul, s-a înspăimântat 
cu mintea şi s-a deznădăjduit şi şi-a sfâşiat haina ei cea 


20 Cuviosul Efrem Sirul 


de păr şi, bătându-şi faţa sa, voia să se sugrume, întru 
sine plângând, întru sine zicând: „Pe Dumnezeu L-am 
întărâtat şi pe mine m-am ucis, iar pe unchiul meu cel 
cuvios întru prea amară scârbă l-am aruncat şi batjocură 
diavolului l-am făcut. Pentru ce să mai trăiesc aici eu, 
ticăloasa? Vai mie. ce-am făcut! Vai mie, ce am pătimit! 
Vai mie, de unde am căzut! Cum mintea mea s-a 
întunecat, cum de vicleanul m-am furat! Cum am căzut, 
nu pricep; cum am alunecat, nu cunosc; cum m-am 
spurcat, nu ştiu. Ce fel de nor a acoperit inima mea ca să 
nu iau aminte ce fac? Unde mă voi ascunde? Unde mă 
voi duce? În care groapă mă voi arunca? Unde este 
sfătuirea cuviosului meu unchi? Unde este învăţătura lui 
Efrem, prietenul lui? Că îmi zicea mie: «la aminte la 
tine şi păzeşte sufletul tău neîntinat Mirelui Celui 
Nestricăcios şi fără de moarte, că Mirele Tău este Sfânt 
şi râvnitor». Nu mai îndrăznesc a privi la cer, că am 
murit pentru Dumnezeu şi pentru oameni. A privi spre 
ferestruica aceea nu mai pot de acum, căci cum eu, 
păcătoasa, voi grăi iarăși cu sfântul acela? lar de voi 
grăi, oare nu va ieşi foc pe fereastră şi mă va arde pe 
mine? Mai bine îmi este să mă duc unde nu este nimeni 
cine să mă cunoască, fiindcă o dată am murit şi nu îmi 
mai este mie nădejde de mântuire”. Şi, sculându-se. 
îndată s-a dus în altă cetate şi, schimbându-și numele, s-a 
aşezat într-o cârciumă. 

lar când i s-a întâmplat ei aceasta, a văzut cuviosul 
în vedenie un balaur mare şi înfricoşat cu chipul, 
şuierând cu putere, şi ieșind din locul său şi venind până 
la chilia lui şi văzând o porumbiţă a înghiţit-o pe ea şi 
iarăşi s-a întors la locul său. Şi deşteptându-se fericitul, 
s-a întristat foarte şi a plâns, zicând: „Oare. prigoană 
vrea să ridice satana asupra Sfintei Biserici şi pe mulţi 

să-i îndepărteze de la credință? Oare, dezbinare și eres 
se va tace în Biserica lui Dumnezeu?”. Şi rugându-se lui 
Dumnezeu, a zis: „Mai Înainte-cunoscătorule, lubitorule 
de oameni, Tu singur ştii viclenia aceasta mare”. 

După două zile a văzut iarăşi pe acelaşi balaur 
ieşind din locul lui şi, intrând în chilie la dânsul şi 
punând sub picioarele sale capul său, s-a strivit și s-a 
aflat porumbița vie, neavând întinăciune. Şi îndată 
deşteptându-se, a chemat o dată şi de două ori pe Maria, 
zicând: „Scoală, pentru ce te-ai lenevit astăzi? Două zile 
nu ai deschis gura ta întru slavoslovia lui Dumnezeu!”. 
Dar n-a primit răspuns, căci două zile erau de când nu o 
mai auzise pe ea după obicei cântând. 

Atunci a priceput că vedenia care a văzut-o a fost 
pentru dânsa şi, suspinând, a plâns foarte şi a zis: „Vai 
mie, că pe mieluşeaua mea a răpit-o cumplitul lup şi 
fiica mea robită s-a făcut!”. Şi, înălţându-şi glasul său, a 
zis: „Hristoase. Mântuitorul lumii. întoarce mielușeaua 
Ta, pe Maria, în staulul vieţii, ca să nu se pogoare 
bătrâneţile mele cu scârbă în iad. Să nu treci cu vederea 
rugăciunea mea, Doamne, ci trimite darul Tău degrabă, 
ca să o scoată pe dânsa din gura balaurului”. Şi acele 
două zile în care fericitul văzuse vedenia însemnau doi 
ani, pe care nepoată-sa i-a făcut afară. Însă petrecea ziua 
şi noaptea rugând pe Dumnezeu pentru dânsa. 

După doi ani a auzit de dânsa unde este şi cum 
petrece şi. rugând pe oarecare din cunoscuţi, l-a trimis 
acolo să se înştiinţeze cu de-amănuntul despre dânsa şi 
să-i spună locul şi cum petrece. Deci, ducându-se 
trimisul și înştiințându-se despre ea, şi văzând-o şi pe 
dânsa, după ce a venit i-a vestit lui toate. lar el. încre- 
dinţându-se că este ea cu adevărat. a zis să i se aducă 
îmbrăcăminte ostăşească și un cal şi. deschizând uşa 

chiliei, a ieşit. Şi îmbrăcându-se în chip ostăşesc, şi o 
căciulă mare punând pe capul său, care-i acoperea fața, 
a luat şi un galben cu sine şi s-a dus. 

Şi precum un spion ce voieşte să iscodească vreo 
cetate sau ţară poartă chipul celor ce locuiesc acolo, ca 
să se tăinuiască de locuitori, aşa şi fericitul Avraamie în 
chip de străin s-a dus, ca să-l biruiască pe vrăjmaş. Cu 
adevărat, vrednic lucru este a ne minuna de minunatul 
acesta al doilea Avraam, că cel dintâi, ieşind la războiul 
împăraţilor şi bătându-i pe dânşii, a întors pe Lot, nepo- 
tul său, iar al doilea, ieşind la război împotriva diavolu- 
lui şi biruindu-l pe dânsul, a întors înapoi pe nepoata sa. 

Deci, venind la locul acela şi intrând în cârciumă 
şi găzduind, căuta ici şi colo ca să o vadă pe ea. Apoi 
trecând mult timp şi nevăzând-o pe ea, zâmbind, a zis 
cârciumarului: „Prietene, am auzit că ai aici o copilă 
foarte frumoasă şi foarte dorim de ea”. lar cârciumarul, 
văzând vârsta cărunteţii lui, foarte l-a defăimat pe el. 
Apoi, răspunzând, a zis: „Este şi foarte frumoasă”, căci, 
fericita, era peste fire de frumoasă. Şi a zis fericitul 
către dânsul: „Cum se numeşte?”. lar el a zis: „Maria”. 
Atunci, cu faţa luminată a zis către dânsul: „Cheam-o, 
ca să ne veselim cu dânsa astăzi, că, din cele auzite, 
foarte am îndrăgit-o pe ea”. lar ea, fiind chemată, a 
venit la dânsul. 

Dacă a văzut-o pe dânsa întru podoaba aceea şi în 
chipul cel desfrânat, mai tot trupul lui şi toată ființa sa 
lacrimă s-a făcut. Ci cu filosofia şi cu înfrânarea, ca 
întru nişte ascunzători s-a ţinut pe sine întru inima sa, ca 
nu cumva, înțelegând ea, să fugă. Și șezând ei, şi bând, 
a început a grăi către ea, fericitul, ca şi cum ar fi un 
oarecare îndrăgostit, aprinzându-se cu foc nearzător. Aşa 
a făcut fericitul acesta, care s-a nevoit tare împotriva 

diavolului și luând pe cea robită a aşezat-o în cămara lui 
Hristos. Şi grăind fericitul, ea, sculându-se şi cuprinzân- 
du-l, i-a sărutat grumazul. Şi sărutându-l pe dânsul, i-a 
mirosit sudorile petrecerii lui celei îngereşti şi îndată şi-a 
adus aminte de pustnicia ei şi, suspinând, a zis: „Amar 
mie!”. lar cârciumarul. spăimântându-se, a zis către ea: 
„Doamnă Marie, doi ani ai aici şi niciodată nu am auzit 
vreun suspin al tău sau vreun cuvânt ca acesta. Dar 
acum ce-ţi este ţie?”. lar ea a zis: „Ah, de aş fi murit 
înainte de trei ani, eram fericită”. Şi îndată, fericitul, ca 
să nu-l bănuiască, zise aspru către dânsa: „Acum, 
înaintea mea, ţi-ai adus aminte de păcatele tale?”. 

Oare, nu o fi zis întru inima ei: „Vederea acestuia 
se arată ca a unchiului meu”? Dar, Unul, lubitorul de 
oameni şi Preaînţeleptul Dumnezeu aşa a iconomisit ca 
să nu-l cunoască pe el şi, temându-se, să fugă. lar el, 
îndată scoțând galbenul, l-a dat cârciumarului şi i-a zis: 
„Fă-ne nouă cină bună, ca să ne veselim astăzi cu copila 
aceasta, că de departe vin pentru ea”. 

O, înţelepciune, cu adevărat după Dumnezeu! O, 
pricepere duhovnicească! O, măiestrie şi amăgire a 
diavolului şi curăţie a sufletului! Cel ce în cincizeci de 
ani ai pustniciei sale pâine nu a gustat, acum de carne 
s-a împărtăşit, ca pe sufletul cel vânat de diavol să-l 
cheme înapoi. Ceata sfinţilor îngeri în cer s-a înspăi- 
mântat pentru păruta nebăgare de seamă a acestui 
fericit, dar mai vârtos mărime de suflet şi amăgire, cum 
de cu osârdie şi fără de socoteală mânca şi bea, zicând şi 
el cuvântul din Evanghelie: Astăzi se cuvine a ne veseli 
şi a ne bucura, că fiica mea aceasta moartă a fost şi a 
înviat, pierdută a fost şi s-a aflat (Luca 15, 32). 0, 
înțelepciune a înțelepților şi pricepere a pricepuţilor! O, 
vrednică de lucru preaslăvit, această minunată nebăgare 

de seamă, cea mai înaltă decât toată socoteala, prin care, 
răpind din dinţii balaurului aruncător de venin, a 
mântuit un suflet! lar după ce s-au veselit ei, a zis 
copila: „Scoală. domnule, şi, intrând, să dormim”. lar el 
a zis: „Să intrăm”. Şi intrând, a văzut un pat înalt 
aşternut şi, suindu-se cu osârdie, a şezut. 

Cum te voi chema sau cum te voi numi pe tine. o. 
omule desăvârșit al lui Hristos. nu ştiu? Înfrânat să te 
numesc pe tine, sau nebăgător de seamă? Înţelept, sau 
neînțelept? Socotitor, sau nesocotitor? Cel ce în cei 
cincizeci de ani ai pustniciei tale pe o rogojină ai 
dormit, cu ce fel de osârdie ai şezut pe pat? Toate 
acestea le-ai făcut întru slava lui Hristos şi întru lauda 
petrecerii tale celei de Dumnezeu următoare. Pe la 
cârciumă ai umblat, din cărnuri te-ai împărtăşit şi vin ai 
băut, ca să mântuieşti suflet pierit. lar noi, fiind mici la 
suflet, întru îndoire necuviincioasă venim, ca să grăim 
măcar vreun cuvânt de folos aproapelui. 

Deci, şezând el pe pat, a zis ea către dânsul: 
„Vino, domnule, să îţi trag încălțămintele tale”. Iar el a 
zis către dânsa: „Încuie uşa şi vino de le trage”. Ea voia 
mai întâi să-l descalţe pe el, dar el nu a voit. Atunci, 
încuind uşa, a venit la dânsul. Şi a zis către dânsa. 
fericitul: „Doamna mea, Marie, apropie-te de mine!”. 
lar ea apropiindu-se, el a ținut-o ca să nu poată fugi. Şi, 
ridicându-şi căciula de pe cap şi lăcrimând, a zis către 
dânsa: „Fiica mea, Marie, nu mă cunoşti pe mine? Oare, 
nu sunt eu părintele tău Avraamie? Fiica mea, oare, nu 
mă cunoşti pe mine? Oare, nu sunt eu cel ce te-am 
crescut pe tine? Ce ţi s-a întâmplat ţie, o, fiica mea? 
Unde îţi este chipul cel îngeresc care îl aveai, o, fiica 
mea? Unde-ţi sunt lacrimile? Unde-i privegherea cea cu 
durere de suflet și de inimă zdrobitoare? Unde-i culcarea 

pe jos şi deasa plecare a genunchilor? Cum dintru 
înălțimea cerului în groapa pieirii te-ai pogorât? Pentru 
ce nu mi-ai arătat mie că viforul iadului te-a întâmpinat 
pe tine? Şi eu. împreună cu Efrem, am fi strigat către 
Cel ce poate a te mântui pe tine din moarte. Pentru ce, 
cu totul deznădăjduindu-te, te-ai dat pe tine diavolului? 
Pentru ce m-ai părăsit şi întru nesuferită mâhnire m-ai 
pogorât pe mine? Că cine este fără de păcat între 
oameni, 0, fiica mea? Fără numai Unul Dumnezeu”. 

lar ea, înspăimântându-se, de frică a amuţit, 
neputând să-și ridice faţa şi a rămas ca o piatră nesimțită 
în mâinile lui, fiind ținută de ruşine și de frică. Fericitul 
îngăduia cu lacrimi, zicându-i ei: „Nu îmi răspunzi mie, 
fiica mea, Marie? Oare, nu pentru tine, chinuindu-mă, 
am venit aici? O, fiica mea! Asupra mea fie păcatul tău! 
Eu răspund pentru tine în ziua Judecăţii. Eu mă pocăiesc 
pentru păcatul acesta al tău”. Şi până la miezul nopţii 
aşa a mângâiat-o și a sfătuit-o pe dânsa. 

Şi ea, luând puţină îndrăznire, a grăit către dânsul, 
zicând: „Nu pot privi la tine pentru ruşinea feţei mele. 
Cum voi chema eu Preacuratul Nume al Hristosului 
meu, după ce întru necurățenia noroiului m-am 
pângărit?”. Zis-a către dânsa fericitul: „Asupra mea fie 
păcatul tău, fiica mea. Din mâinile mele să ceară 
Dumnezeu păcatul acesta. Numai tu ascultă-mă pe mine 
şi vino să mergem la locul nostru, că, iată, şi iubitul 
nostru Efrem plânge şi roagă pe Dumnezeu pentru tine. 
Fiica mea, te rog pe tine, miluieşte bătrâneţile mele şi 
îndură-te de cărunteţile mele. Fiica mea iubită, rogu-mă 
ție, sculându-te vino după mine”. lar ea a zis către 
dânsul: „Dacă va primi Dumnezeu pocăința mea, merg. 
Însă cad şi rog pe cuvioşia ta şi sărut picioarele tale cele 
sfinte, că atâta te-ai milostivit spre mine şi ai venit aici 


26 Cuviosul Efrem Sirul 


ca să mă smulgi din cursa diavolului”. Şi, punându-și 
capul ei pe picioarele lui, a plâns toată noaptea, zicând: 
„Ce voi răspunde Ţie, pentru toate acestea, Stăpâne?”. 

lar după ce s-a făcut ziuă a zis către dânsa fericitul: 
„Fiica mea, scoală să ne ducem!”. lar ea, răspunzând, a 
zis către dânsul: „Am aici puţin aur și haine şi ce 
poruncești pentru acestea?”. Zis-a către dânsa fericitul: 
„Lasă-le pe ele aici, că toate acestea sunt partea 
vicleanului”. Şi, sculându-se. au ieşit îndată. Şi a pus-o 
pe dânsa pe cal, iar el, bucurându-se, îl trăgea mergând 
înainte. Şi ca un păstor, când află oaia pierdută o ridică 
pe umerii săi (Luca 15, 5), tot aşa fericitul, bucurându-se 
cu inima, călătorea. lar după ce au ajuns la locul lor, pe 
dânsa a încuiat-o în chilia cea mai dinlăuntru, iar el a 
rămas în cea mai dinafară. lar ea, cu sac şi cu smerenie, 
cu lacrimi multe şi cu plângere, cu multă înfrânare şi cu 
osârdie scopul pocăinței l-a săvârşit, rugându-se cu 
îndrăzneală şi căzând la Dumnezeu. 

Cu adevărat, o pocăință ca aceasta este adevărată! 
Cu adevărat, aceasta este tămăduire şi vindecare din nou 
a sufletului! Printr-acest fel de nevoinţă se cade toţi să 
se mărturisească lui Dumnezeu. Că cine este atât de 
vârtos şi de împietrit cu inima, şi auzind glasul plângerii 
ei nu s-ar umili, slăvind pe Dumnezeu? Că pe lângă 
pocăinţa aceea, a noastră este umbră şi nălucire. Cu o 
răbdare ca aceasta, şi sârguinţă şi nevoinţă, neîncetat se 
apropia de Dumnezeu, cerând semn dacă a fost primită 
pocăinţa ei. lar Bunul şi lubitorul de oameni Dumnezeu, 
spre deplina încredințare a pocăinţei celei bineprimite, 
i-a dat darul tămăduirii. 

A mai trăit fericitul încă zece ani, văzând pocăința 
ei cea curată şi osârdia ei cea aleasă, şi slăvind pe 
Dumnezeu şi mărturisindu-L, s-a odihnit întru bătrâneţe 

bune, cel cu adevărat cuvios şi rob al lui Dumnezeu. Şi 
s-a săvârşit fiind de o sută de ani, postind cincizeci de 
ani, cu osârdie mare şi cu nevoință minunată, îmbogă- 
țindu-se întru smerită cugetare şi dragoste, neprivind la 
faţă de om, lucru care stă în fire la cei mulţi să facă: pe 
unul a-l cinsti, iar pe altul a-l netrebnici. Şi întru atâta 
vreme a pustniciei sale nu s-a lenevit niciodată, nici nu 
şi-a schimbat pravila vieţii celei prea bune, ci aşa se afla 
ca şi cum în fiecare zi ar fi murit. 

Aceasta este petrecerea fericitului Avraamie şi 
aceasta îi este viața cea preaplăcută lui Dumnezeu şi 
nevoinţele răbdării. Și din cămara de mire cea 
stricăcioasă, ca o căprioară din cursă a ieşit. Nicidecum 
nu a lăsat gândul lui cel tare şi de diamant a ieşi afară şi 
a se răspândi la cele dinapoi sau în ispitele satului cele 
aduse asupra lui de la vrăjmaş. Trândăvia cea primej- 
dioasă nu a aflat intrare înlăuntrul lui; nici vreo frică nu 
a avut vreodată în războiul cel neîncetat al nălucirilor 
diavoleşti. Împlinit-a nevoință pentru Maria, prin 
înțelepciunea cea duhovnicească şi negrăita pricepere, 
adică ceea ce se socoteşte prostime, dar se înţelege 
neguțătorie, căci, călcând dinţii balaurului, a scos pe 
preadorita lui porumbiţă şi a adus-o adevăratului Mire, 
lui lisus Hristos. 

Acestea sunt nevoinţele şi sudorile fericitului 
Avraamie. Aici, în acest fel le-am scris spre mângâierea 
şi osârdia celor ce voiesc să se apuce de viaţa cea 
veșnică spre lauda și slava lui Dumnezeu, Celui ce ne dă 
nouă tuturor cele de folos. Iar în ceasul săvârşirii lui s-a 
adunat mai toată cetatea și satele cele de primprejur şi 
fiecare dintr-înşii, apropiindu-se cu sârguinţă de cinsti- 
tul şi sfântul lui trup, lua o bucăţică din îmbrăcămintea 
lui spre binecuvântare. Și toţi bolnavii. de orice fel de 

boală sufereau, care se atingeau de hainele fericitului, 
îndată primeau tămăduire. 

A mai trăit fericita aceea încă cinci ani, nevoin- 
du-se cu covârşire şi cu lacrimi, ziua şi noaptea, şi nu 
înceta a ruga pe Dumnezeu. Şi de multe ori, cei ce 
treceau prin locul acela şi auzind plângerea ei, umi- 
lindu-se, stăteau şi plângeau, şi venind întru pomenirea 
păcatelor lor, se rugau şi slăveau pe Dumnezeu. lar în 
ceasul săvârşirii, s-a arătat faţa ei, celor ce o priveau pe 
ea, strălucind cu darul, încât văzând noi venirea sfinţilor 
îngeri, blândă şi preaslăvită, am slăvit pe Dumnezeu, 
Care cu negrăită iubire de oameni mântuieşte pe cei ce 
nădăjduiesc spre Dânsul, întru lisus Hristos, Domnul 
nostru. 

Vai mie, iubiţilor, că aceştia cu bun sfârşit s-au 
săvârşit şi cu îndrăznire s-au rupt de la lucrurile cele 
pământeşti şi s-au legat cu dragostea cea către 
Dumnezeu; iar eu, fiind nepregătit, sunt fără de osârdie 
cu voia. Şi iată că m-a apucat pe mine iarna cea fără de 
sfârşit şi sunt gol şi nepregătit, minunându-mă de cele 
pentru mine, cum în fiecare zi păcătuiesc şi în fiecare zi 
mă pocăiesc; în fiecare ceas zidesc şi în fiecare ceas 
risipesc. Seara zic: „Mâine mă voi pocăi”, şi, făcându-se 
dimineaţă, mă primeşte trândăvirea şi petrec ziua 
răspândindu-mă. Și iarăşi, la amiază zic: „În noaptea ce 
vine mă voi trezi şi cu lacrimi voi ruga pe Dumnezeu ca 
să Se facă milostiv spre păcatele mele”. Şi după ce 
soseşte noaptea, mă biruiesc de somn. Cei ce au luat 
argintul cu mine se nevoiesc ziua și noaptea. se nevoiesc 
cu slavă a stăpâni cele zece cetăţi (Luca 19, 17), iar eu, 
pentru lenevirea mea, l-am ascuns în pământ şi Domnul 
S-a apropiat să vină şi, iată, tremură mâna mea şi plâng 
zilele trândăviei mele, neavând ce să-l răspund. 

Cel ce singur eşti fără de păcat, Îndurate, Unule 
lubitorule de oameni, mântuieşte-mă, că afară de Tine, 
binecuvântatul Părinte, şi afară de Unul-Născut Fiul 
Tău, Cel ce S-a îngropat pentru noi. şi de Sfântul Duh, 
Cel ce tuturor le dă viaţă, pe altul nu ştiu, nici întru altul 
n-am crezut. Şi acum, pomeneşte-mă. Stăpâne, şi mă 
scoate din temniţa păcatelor mele. Că ale Tale sunt 
amândouă, Stăpâne: ceasul când am intrat în veacul 
acesta şi când mă voi muta din el. Pomeneşte-mă pe 
mine, cel fără de răspuns, şi mântuieşte-mă pe mine, 
păcătosul. Darul Tău, cel ce mi s-a făcut mie în veacul 
acesta sprijin şi scăpare, mulțumire şi laudă. acesta să 
mă acopere sub aripile sale în ziua aceea înfricoşată şi 
groaznică. Că Tu cunoşti, Cel ce cerci inimile şi rărun- 
chii, că de la multe cărări răzvrătite şi de la mulţime de 
sminteli m-am abătut — iar răzvrătite zic cărările înţele- 
gerilor eretice şi tâlcuirea lor iscoditoare. Şi aceasta nu 
este din mine. ci din darul Tău, care a luminat mintea 
mea. Rogu-mă Ţie, Sfinte Stăpâne, mântuieşte sufletul 
meu întru împărăţia Ta şi mă învredniceşte a le 
binecuvânta pe Tine, împreună cu toţi cei ce au 
bineplăcut Ţie. Că Ție se cuvine slavă, închinăciune şi 
mare cuviință. Tatălui şi Fiului şi Sfântului Duh, acum 
şi pururea şi în vecii vecilor. Amin. 


CUVÂNT 
LA PREAFRUMOSUL IOSIF 


Dumnezeule al lui Avraam, Dumnezeule al lui 
Isaac, Dumnezeule al lui lacob, Dumnezeule Cel 
binecuvântat, Cel ce a-i ales seminția cea sfântă a 
robilor Tăi, a celor ce Te-au iubit pe Tine, dăruieşte-mi, 
ca un bun, să izvorască întru mine râurile darului cu 
multă îndestulare, ca să pot istorisi luminata şi prea- 
marea privelişte a preafrumosului Iosif, a celui ce a fost 
de-a pururi cinstita întărire a adâncilor bătrâneţi ale 
patriarhului lacob. Că acest copil, din tânără vârstă, pe 
amândouă venirile lui Hristos le-a închipuit: pe cea 
dintâi, care s-a făcut din Fecioara Maria; şi pe cea de-a 
doua, ce va înspăimânta iarăşi pe toate. 

Drept aceea, iubiţilor, cei de Hristos iubiţi, întăriți 
să ne facem, bucurându-ne cu sufletul, ca să auzim fără 
de răspândire şi să vedem aceste lucruri ale prea 
încuviinţatului copil. Însă eu, fraţii mei, nu zic numai 
aceasta, că tânărul este prea încuviințat, ci şi minunat şi 
izvor al întregii înţelepciuni, biruitor preaviteaz şi semn 
de biruinţă minunat. Şi tocmai pentru aceasta s-a făcut, 
mai ales, chip al venirii Domnului, ce va să fie. 

Deci, să-şi scoată fiecare din sufletul său toată 
grija lucrurilor pământeşti pentru a primi cu dorire 
cântările cele de miere, că sunt duhovniceşti şi veselesc 
sufletul. Că precum Domnul S-a trimis la noi din sânul 

Părintesc, ca să ne mântuiască, tot aşa şi copilul Iosif, 
din sânul părintesc al lui Iacov, s-a trimis să vadă pe 
frații săi. Şi precum fraţii cei cruzi ai lui Iosif, îndată ce 
l-au văzut, când se apropia ca să le vestească pacea de la 
tatăl său, au început a gândi cu vicleşug asupra lui. aşa 
şi iudeii cei de-a pururea vârtoşi la inimă, cum au văzut 
pe Mântuitorul, ziceau: „Acesta este cu adevărat 
moştenitorul, să-l ucidem pe dânsul şi va fi totul al 
nostru” (Matei 21, 38). Şi precum fraţii lui losif ziceau: 
„Să-l ucidem pe el şi să ne izbăvim de visurile lui”, în 
acelaşi chip, cu adevărat, şi iudeii ziceau: „Veniţi să-L 
ucidem pe EI şi să avem noi moştenirea Lui”. 

Fraţii lui losif, mâncând, îndată l-au vândut pe el, 
junghindu-l cu voia; tot la fel iudeii cei urâţi, mâncând 
pasca, au junghiat pe Mântuitorul. Pogorârea lui Iosif în 
Egipt înseamnă pogorârea Mântuitorului nostru pe 
pământ. Şi în ce chip, în cămară, a călcat toată puterea 
păcatului, îmbrăcându-se cu strălucitele plăți de biruinţă 
împotriva egiptencei, stăpânei sale, tot aşa şi Domnul 
nostru, Mântuitorul sufletelor noastre. cu dreapta Sa, 
pogorându-Se în iad, a stricat toată silnicia tiranului 
celui preacumplit şi greu de prins. 

Şi precum losif, biruind păcatul, se pune în 
temniță până la vremea încoronării, aşa şi Domnul 
nostru, ca să ridice tot păcatul lumii, Se sălăşluieşte în 
mormânt. losif, a stat în temniţă doi ani, petrecând în 
mare libertate; iar Domnul nostru, trei zile în iad a 
petrecut, ca un Puternic, nesuferind stricăciune. Iosif, 
din temniță, cu porunca lui Faraon, cu dragoste se 
scoate, ca cel ce cu adevărat şi cu uşurinţă tâlcuieşte 
dezlegarea visurilor, care înseamnă îmbelşugarea ce va 
să fie; iar Domnul nostru lisus Hristos S-a sculat din 
morţi cu a Sa putere, după ce a prădat iadul, aducând 

Tatălui Său împăcarea noastră şi propovăduind înviere 
ŞI viaţă veşnică. Iosif, a şezut în căruţa lui Faraon, luând 
stăpânire peste tot Egiptul, iar Mântuitorul nostru, 
Împăratul cel mai înainte de veci. după ce S-a înălţat la 
cer pe nor luminat, stă cu slavă pe heruvimi, de-a 
dreapta Tatălui, ca Unul-Născut Fiul Său. 

Când a împărăţit losif în Egipt, după ce luase stăpâ- 
nire asupra vrăjmaşilor săi, fraţii săi vin de bună voie îna- 
intea divanului celui omorât de dânşii, ca să se închine cu 
frică şi cu cutremur înaintea celui vândut de dânşii spre 
moarte; şi cu frică se închină înaintea lui losif, cei care 
nu-au voit ca el să împărăţească peste dânşii. 

Cunoscând losif pe fraţii săi, i-a vădit printr-un 
cuvânt ca ucigași; iar aceia, înştiințându-se, au stat 
umiliți, cu ruşine mare, neîndrăznind să grăiască, 
neavând ce să răspundă, cunoscându-și cu dinadinsul 
păcatul lor şi ceasul în care l-au vândut pe el. Şi cel ce 
părea de dânşii că s-a stricat în iad, s-a aflat, fără de 
veste, împărățind peste ei. Aşa şi în ziua aceea înfrico- 
şată, când va veni Domnul pe norii cerului şi va sta pe 
Tronul slavei Sale (Matei 25, 31), şi se vor aduce 
înaintea divanului Lui, legaţi de îngerii cei înfricoşaţi, 
toţi vrăjmaşii Lui, toți câţi nu au vrut să împărățească 
peste dânşii. Atunci, iudeii cei fărădelege au socotit că 
dacă Se va răstigni va muri ca un om, necrezând, 
ticăloşii, că este Dumnezeu, Care a venit spre izbăvire, 
ca să mântuiască sufletele noastre. Precum Iosif zicea cu 
îndrăznire fraţilor săi, înfricoşându-i şi îngrozindu-i: 
„Eu Sunt Iosif, pe care voi m-aţi vândul în robie, iar 
acum împărățesc peste voi şi nevrând voi”, aşa şi 
Domnul va arăta Crucea în chip strălucit celor ce L-au 
răstignit pe Dânsul şi vor cunoaște, prin Cruce. şi pe 
Fiul lui Dumnezeu, Cel răstignit de dânşii. 

Vedeţi cum cu s-a făcut losif chip adevărat al 
Fiului lui Dumnezeu, Stăpânului său? Fiindcă fapta 
bună a lui a înflorit cu înțelegerea din tânără vârstă, de 
bună voie. Şi începând de aici vom povesti faptele bune 
ale cuviosului copil, tâlcuindu-le. 

Fericitul acesta vreme de șaptesprezece ani a 
petrecut în casa părintească, sporind în fiecare zi întru 
frica lui Dumnezeu şi întru buna aşezare și cinstire faţă 
de părinţii săi. Și văzând necuvioşii la fraţii săi, a vestit 
tatălui său puţine din cele multe. Căci, cu adevărat, 
fapta bună împreună cu nedreptatea nu poate odrăsli, că 
este lucru necuvios. Aceia urau pe Iosif, de vreme ce era 
străin de răutatea lor. Că fiind îmbunătăţit şi având 
visuri, vedea cele ce aveau să i se întâmple lui după 
iconomia lui Dumnezeu Celui Preaînalt. 

lar Iacov, tatăl lui, necunoscând ura ce aveau întru 
ascuns ceilalți fii ai lui asupra lui Iosif, cu nevinovăție 
iubea pe Iosif, care strălucea din tânăra vârstă cu floarea 
faptei celei bune. Şi păscând fraţii lui Iosif oile în 
Sichem, s-a întâmplat ca losif să fie împreună cu tatăl 
său. lar tatăl lui Iosif, ca un tată iubitor de fii, se îngrijea 
pentru fiii lui din Sichem. Și a zis lui Iosif: „Vino, fiule, 
şi du-te la fraţii tăi şi cercetează cu dinadinsul sănătatea 
lor, împreună cu a turmelor, şi să te întorci degrab”. 

Primind losif porunca tatălui său, s-a dus cu 
bucurie la fraţii săi, vrând să le aducă pace de la tatăl 
său, împreună cu grija ce o avea pentru dânşii. Mergând, 
el a rătăcit pe cale, neaflând pe fraţii săi. Şi, mâhnindu-se 
şi suspinând pentru dânşii, l-a aflat un om care i-a arătat 
calea. Văzându-i pe ei de departe, Iosif se ducea cu 
bucurie, dorind să-i salute pe fraţii săi. 

Încă mergând el, iar aceia văzându-l, ca nişte fiare 
sălbatice, se sfătuiau să ucidă pe Iosif. lar el, ca un miel 

fără de răutate, se ducea să cadă în mâinile lupilor 
fioroşi. Şi dacă s-a apropiat de dânşii, i-a salutat pe ei cu 
dragoste, aducându-le pace de la tatăl său. Iar ei, sculân- 
du-se, îndată, ca nişte fiare sălbatice, l-au dezbrăcat de 
haina cea pestriță cu care era îmbrăcat şi se sârguia 
fiecare să-l înjunghie pe el, pentru vrăjmăşia lor, şi pe 
acest cinstit şi sfânt copil în multe feluri îl munceau. 
Văzându-se losif căzut în rele şi niciunul nefiind 
mai îndurător, îndată se porni spre rugăciune, lacrimi şi 
suspinuri şi, înălțându-şi glasul său, se ruga lor, zicând: 
„Pentru ce vă mâniaţi? Rogu-vă pe voi, fraţii mei, 
lăsaţi-mă puţin ca să mă rog. Maica-mea a adormit şi 
Iacov, tatăl nostru, până acum o plânge pe ea şi voi vreţi 
să aduceţi tatălui nostru alt plâns, când încă nu a încetat 
cel dintâi? Rogu-vă pe voi, suferiţi-mă puţin, să nu mă 
despart de la Iacov, ca să nu se pogoare bătrâneţile lui 
cu durere în iad. Vă jur pe voi, pe Dumnezeul părinţilor 
noştri, al lui Avraam şi al lui Isaac şi al lui Iacov, Care 
dintru început a chemat pe Avraam şi a zis: „leşi din 
pământul tău şi din rudenia la şi din casa tatălui tău şi 
vino în pământul pe care ţi-l voi arăta. Și ţi-l voi dărui 
şi îți voi înmulți sămânța ta ca stelele cerului şi ca 
nisipul de pe marginea mării, care este nenumăral 
(Facerea 10, 1; 16, 10); pe Dumnezeu Cel Preaînalt, Care 
a dat răbdare lui Avraam, ca pe Isaac, unul-născut al 
său, să-l aducă spre jertfă, ca să se socotească lui Avraam 
întru laudă răbdarea; pe Dumnezeu, Care a izbăvit pe 
Isaac de moarte şi a dat berbec în locul lui, spre ardere 
de tot bine primită (Facerea 22, 13); pe Dumnezeu Cel 
Sfânt, Care a dat binecuvântare lui lacov prin gura 
tatălui său Isaac (Facerea 27, 33); pe Dumnezeu, Care 
S-a pogorât cu lacov din Haran în Mesopotamia, de 
unde a ieşit Avraam; pe Dumnezeu, Care a izbăvit pe 

lacov din necaz şi i-a dat lui binecuvântare, să nu mă 
lipsesc de Iacov. S-a lipsit de Rahila; să nu mă plângă 
pe mine precum a plâns pe Rabhila, nici să se întunece 
ochii lui lacov aşteptând să vadă întoarcerea mea la el. 
Trimiteţi-mă pe mine la lacov. tatăl meu, primind 
lacrimile mele; trimiteţi-mă pe mine la el”. 

Jurându-i el cu Dumnezeul părinţilor, cumpliţii, 
îndată l-au aruncat în groapă, nici temându-se de 
Dumnezeu, nici sfiindu-se de jurământ, deşi el îmbrăţişa 
picioarele tuturor şi uda cu lacrimi urmele fraţilor săi şi 
striga şi zicea: „Fraţilor, miluiţi-mă!”. Cu toate acestea, 
îndată a fost aruncat de dânşii în groapă. lar după ce a 
fost aruncat Iosif în groapă, cu lacrimi amare şi cu 
jalnice suspinuri s-a plâns pe sine şi pe tatăl său, lacov, 
şi, lăcrimând, zicea cu suspinuri negrăite: „lată, lacove, 
vezi faptele fiilor tăi, că sunt aruncat în groapă ca un 
mort. lată, tu mă aştepţi să mă întorc la tine, tată, iar eu 
zac ca un ucigaș. Tată, tu mi-ai zis: „, Mergi şi cercetează 
pe fraţii tăi împreună cu lurmele şi cu Ssârguință să le 
întorci” (Facerea 37, 14), şi, iată, ei ca nişte lupi s-au 
făcut şi cu mânie m-au despărţit de tine, bunule tată. Că 
nu mă vei mai vedea pe mine, nici glasul meu nu-l vei 
mai auzi, nici bătrâneţile tale nu se vor mai rezema de 
mine, nici eu nu voi mai vedea sfintele tale cărunteţi, că 
eu nu sunt mai bun decât mortul cel îngropat. Jeleşte, 
tată, pe fiul tău şi fiule pe tatăl tău, că din pruncie m-am 
despărțit de fața ta. Cine-mi va da mie o porumbiţă 
grăitoare să-ţi arate ţie, să vestească bătrâneţii tale 
plângerea mea? Lipsit-au, tată, lacrimile şi suspinurile 
mele; obosit-a și glasul şi nu este cel ce ajută. O, pămân- 
tule! O, pământule, care ai strigat către Dumnezeu Cel 
Sfânt pentru Abel cel drept, care a fost ucis fără de 
dreptate! (Facerea 4, 8). Precum este predanie de la 

strămoşi, părinţii noştri, că pământul a strigat către 
Dumnezeu pentru sângele dreptului, tu, pământule, 
strigă şi acum către lacov, tatăl meu, făcându-i cunoscut 
ceea ce mi s-a întâmplat de la frații mei”. 

lar cei cruzi şi fără de omenie, după ce au aruncat 
pe losif în groapă, au șezut să mănânce şi să bea cu 
bucurie, ca şi cum s-ar veseli cineva după ce a biruit 
vreun război, tot aşa şi aceştia cu bucuria inimii se 
aflau. Şi mâncând ei şi bând cu veselie, dintr-o dată au 
ridicat ochii şi au văzut venind nişte negustori ismaili- 
teni, ducând aromate în Egipt, având şi cămile. Şi au zis 
între ei: „Mult mai bine este ca să vindem pe losif 
acestor negustori străini, ca, ducându-se, să se 
săvârşească în ţară străină şi să nu fie mâna noastră 
asupra fratelui nostru”. Şi, ca nişte fiare sălbatice, l-au 
scos din groapă şi, luând preţul lui, l-au dat negustorilor, 
neaducându-şi aminte de grija şi scârba tatălui lor. 

lar negustorii, călătorind, au ajuns pe cale la locul 
hipodromului, când se întorcea Iacov din Mesopotamia. 
Cum a văzut losif mormântul Rahilei, mama sa, 
alergând, a căzut deasupra mormântului și, înălțându-şi 
glasul său, se tânguia cu lacrimi şi striga întru amără- 
ciunea sufletului său, zicând aşa: „Rahilo, Rahilo, maica 
mea, scoală-te din țărână şi vezi pe Iosif, pe care l-ai 
iubit, ce i s-a întâmplat. lată, aşa se duce rob în Egipt, în 
mâinile străinilor, fiind vândut ca un făcător de rele. 
Frații mei, cu totul gol m-au vândut în robie şi lacov nu 
s-a înştiinţat că eu am fost vândut. Deschide-mi, maica 
mea, şi primeşte-mă în mormântul tău! Primeşte, 
Rahilo, pe fiul tău, ca să nu fie mort de viu! Primeşte, 
maică, pe cel ce s-a lipsit de Iacov, în ce chip şi de tine 
m-am lipsit din copilărie. Auzi, maica mea, suspinurile 
inimii mele şi mă primeşte în mormântul tău, că nu mai 

pot ochii mei a lăcrima, nici sufletul meu nu mai poate a 
se tângui cu suspinuri! Rahilo! Rahilo! Nu auzi glasul 
fiului tău, al lui Iosif? Iată, cu silă sunt dus şi nu vrei să 
mă primeşti pe mine? Pe Iacov am chemat, dar glasul 
meu nu l-a auzit. lată, şi pe tine te chem şi nici tu nu mă 
auzi pe mine? Aici voi muri, deasupra mormântului tău, 
ca să nu mă duc ca un făcător de rele în pământ străin”. 

lar dacă l-au văzut pe el că aşa a alergat şi cu fața 
a căzut pe mormântul Rahilei, bărbaţii aceia ismailiteni 
care luaseră pe Iosif, cu un cuget au zis între dânşii: 
„Tânărul acesta voieşte să ne farmece, ca să poată fugi 
de la noi. Deci, să-l prindem pe el şi să-l legăm bine, ca 
să nu ne amăgească pe noi”. 

Apropiindu-se de dânsul, fiind tulburaţi, au zis: 
„Scoală-te de acum şi încetează cu vrăjile, ca nu, 
ucigându-te deasupra mormântului, să ne păgubim de 
aurul cel dat pe tine”. Şi, sculându-se el, l-au văzut toţi 
fiind aprins la faţă din plânsul cel amar şi a început 
fiecare să-l întrebe cu blândeţe: „Ce lăcrimezi, că greu 
te mâhneșşti de când ai văzut mormântul acesta? Lepă- 
dând frica, să ne spui cu îndrăzneală ce este lucrarea ta 
şi pentru ce ai fost vândut? Păstorii aceia când te-au 
vândut pe tine aşa ne-au zis: «Păziţi-l bine ca să nu fugă 
de la voi pe cale, că noi vom fi nevinovaţi. lată, mai 
înainte v-am spus vouă». Deci, spune-ne nouă cu de- 
amănuntul, al cui rob eşti? Al păstorilor acelora sau al 
altuia slobod? Şi arată-ne nouă pentru ce ai căzut cu 
dorire deasupra mormântului? Noi te-am cumpărat pe 
tine şi suntem stăpânii tăi. Povesteşte-ne toate cele 
pentru tine. Dacă vei ascunde de noi cele pentru tine, cui 
vrei să te faci cunoscut? Robul nostru eşti. Precum ne-au 
spus nouă păstorii aceia, voieşti să fugi, dacă noi ne 
vom lenevi. Şi mângâie-te şi ne spune nouă care este 


38 Cuviosul Efrem Sirul 


fapta ta, ca să te arăţi nouă slobod. Nu te vom folosi pe 
tine ca pe un rob, ci ca pe un frate sau ca pe un fiu iubit, 
că vedem preamare slobozenie şi multă ştiinţă întru 
multă amăgire, că eşti vrednic şi împăratului să-i stai 
înainte şi împreună cu boierii de sfat să te cinsteşti. Că 
frumusețea ta, degrab te va pune pe tine întru multă 
bunăcuviinţă şi cinste şi întru stăpânire şi vei fi prieten 
al nostru şi cunoscut acolo unde te ducem pe tine, ca tu 
să fii întru bucurie. Că cine nu ar iubi un tânăr ca acesta 
plin de frumuseţea ochilor şi de neam bun şi înţelept?”. 

Şi, răspunzând, losif a zis cu suspine: „Nici nu am 
fost rob. nici fermecător, nici pentru că am greşit ceva 
am fost dat în mâinile voastre. Ci am fost fiu iubit al 
tatălui meu şi al maicii mele, iar păstorii aceia sunt fraţii 
mei. Şi tatăl meu m-a trimis să-i văd pe ei, iar ei. 
apucându-mă pe mine, îndată m-au dat vouă în robie, 
biruindu-se de cumplită zavistie, şi m-au îndepărtat de 
la tatăl meu, nesuferind dragostea cu care mă iubea. lar 
mormântul acesta de aici este al maicii mele, căci atunci 
când tatăl meu se urca în Haran, de unde a purces să 
meargă în locul în care acum locuieşte, şi trecând pe 
aici, maica mea a murit şi a fost îngropată în mormântul 
acesta pe care îl vedeţi şi voi”. 

Şi auzind, aceia au lăcrimat pentru dânsul şi i-au 
zis: „Nu te teme, tânărule, că la preamare cinste mergi 
tu în Egipt, căci faţa ta arată neamul tău cel bun. Ci fii 
cu inimă bună, mai ales că te-ai izbăvit de zavistia şi ura 
fraţilor ce te-au vândut nouă”. 

lar fraţii lui losif, după ce l-au vândut pe el, 
aducând un ţap, cu osârdie l-au înjunghiat, şi haina lui 
losif cel cuvios stropind-o cu sânge. îndată au trimis-o 
la tatăl lor, zicând: „Noi am aflat această haină aruncată 
în munţi şi am cunoscut că este a fratelui nostru şi întru 

mâhnire suntem toţi pentru dânsul. Pentru aceasta, tată, 
ţi-am trimis haina cea pestriță a lui Iosif. neaflând pe 
fratele nostru. Şi vezi şi tu însuţi de este a fiului tău, că 
noi toţi am cunoscut că este a lui losif”. 

Văzând lacov haina, a strigat cu plângere şi cu 
tânguire amară, zicând: „Haina aceasta este a fiului 
meu, losif! O fiară rea a mâncat pe fiul meu!”. Şi, 
jelindu-se, zicea cu suspinuri nesuferite: „Era mai bine 
să mă fi mâncat pe mine în locul tău, fiule! Pentru ce nu 
m-a zdrumicat, mai bine, pe mine fiara şi să mă fi făcut 
ei mâncare spre sațiu? Vai mie, vai mie! Măruntaiele 
mele se rup pentru Iosif. Eu sunt pricinuitorul morţii 
tale, fiule. Eu sunt cel ce am orbit ochii tăi cei luminaţi. 
Eu, fiule, te-am ucis pe tine, cel ce te-am trimis să mergi 
în pustie, ca să vezi pe fraţii tăi. împreună cu turmele. 
Voi plânge de acum, fiule, şi voi suspina în tot ceasul, 
până ce mă voi pogori în iad la tine, fiul meu. Şi în loc 
de trupul tău, haina ta, losife, o voi pune înaintea 
ochilor, lăcrămând neîncetat. lată, iarăşi, haina ta întru 
alt plâns mai mare mă aruncă pe mine, fiul meu, că este 
întreagă întrucât mi se pare că nu te-a mâncat fiara, o, 
preaiubitule, ci de mâini omeneşti ai fost dezbrăcat şi 
înjunghiat. Că dacă te-ar fi mâncat vreo fiară, precum 
zic fraţii tăi, haina ta s-ar fi sfâşiat pe undeva, că nu 
aşteaptă fiara ca mai întâi să te dezbrace şi apoi să se 
sature din cărnurile tale. Şi dacă te-ar fi dezbrăcat şi 
apoi te-ar fi mâncat, haina ta ar fi fost neîntinată de 
sânge. Nu sunt sfâşieri de unghii, nici urme de dinţi de 
fiară pe haina ta. De unde este sângele? lar dacă fiara 
care a mâncat pe Iosif a fost singură, cum a putut pe 
toate să le facă? Aceasta îmi este mie, însinguratului, 
plângere şi jale, ca să plâng pe Iosif şi să jelesc haina 
lui. Două plânsuri, două tânguiri şi bocete îmi sunt 

foarte amare: a lui Iosif şi a hainei. Pentru aceasta, oare 
cum a fost dezbrăcat? Voi muri, o, losife, lumina şi 
reazemul meu! Haina ta, împreună cu mine, acum să se 
pogoare în iad (Facerea 37. 35), că nu voiesc să mai văd 
lumina aceasta fără de tine, fiul meu, losif. Lipsească 
sufletul meu împreună cu sufletul tău, losife, fiul meu”. 

lar ismailiţii, luând pe Iosif, cu sârguinţă l-au dus 
în Egipt, socotind că îndată, pentru frumuseţea lui, vor 
dobândi bani de la vreun mare boier. Şi când treceau ei 
prin mijlocul cetăţii, iată şi Putifar i-a întâmpinat pe ei 
şi, văzând pe Iosif, i-a întrebat pe dânşii, zicând: 
„Spuneţi-mi, negustorilor, de unde este tânărul, că nu vă 
seamănă vouă, că voi toţi sunteţi ismailiţi, iar acesta 
este preafrumos?”. lar ei i-au răspuns, zicând: „Prea de 
bun neam şi plin de ştiinţă este tânărul acesta!”. Şi 
dându-le lor prețul cât au voit, cu dragoste a cumpărat 
pe Iosif de la dânşii, şi ducându-l în casa sa, l-a întrebat 
de creşterea lui. 

lar adevăratul urmaş al seminţiei celei cuvioase a 
dreptului Avraam și Isaac şi lacov. sporea cu fapta bună 
și cu multă statornicie în casa lui Putifar, nevoindu-se 
din zi în zi în privire şi în grai la treapta întregii 
învățături, având neîncetat pe Dumnezeu Cel Sfânt îna- 
intea ochilor lui, Care pe toate le vede, pe Dumnezeul 
părinţilor Care l-a izbăvit pe el din groapa morţii şi de 
ura fraților săi. Numai inima sa se mâhnea adeseori 
pentru cuviosul lacov, tatăl său. 

Văzând Putifar aşezarea tânărului şi multa sa ştiinţă 
şi buna cunoştinţă, toate pe care le avea le-a dat în 
mâinile lui Iosif celui preafrumos, ca unui fiu adevărat. 
Şi nimic nu ştia ce făcea Iosif în toate lucrurile, nici 
până la grai, fără numai pâinea pe care o mânca în 
vremea mesei. Că ştia pe losif că este foarte credincios, 

mai ales după ce a văzut că se înmulţeau averile lui în 
mâna lui losif. Şi bucurie mare era între slugi şi între 
slujnice pentru toate bunătăţile ce se făceau de dânsul. 

lar stăpână-sa. văzând pe losif împodobit cu 
frumusețe şi cu ştiinţă, s-a rănit cu dragoste şi cu 
nebunie satanicească şi foarte poftea să doarmă cu el; şi 
pe cinstitul acesta şi pe izvorul întregii înțelepciuni, în 
groapa împreunării dorea să-l arunce. Făcând nenumă- 
rate meşteşugiri şi împodobiri, socotea că din destul va 
lucra spre amăgirea tânărului, că din ceas în ceas 
schimbându-și hainele şi sulemenindu-şi faţa, prin 
zâmbiri şi râsuri urâte voia să amăgească, ticăloasa, 
ochii cei cuvioşi ai dreptului. Căci socotea, ticăloasa, că 
prin acestea lesne va prinde în cursă sufletul cuviosului. 
lar Iosif, cu frica lui Dumnezeu fiind îngrădit, nici 
măcar nu a privit cu poftă spre dânsa. 

Văzând că meşteșugurile împodobirilor celor multe 
erau deşarte înaintea dreptului, cu mai multă aprindere 
se ardea şi foarte se necăjea, neaflând ce să-i mai facă 
lui. Şi se gândea cu neruşinare să-l cheme pe el la lucrul 
necinstei şi, pândind ca o aspidă înnebunită faţa lui, a 
zis către cuvios: „O, losife, dormi cu mine, netemân- 
du-te nicidecum de bărbatul meu! Cu îndrăzneală 
apropie-te de mine, să mă îndulcesc îndestul de 
frumuseţea ta. Satură-te încă şi tu de frumuseţea mea. 
Tu ai toată stăpânirea robilor din casă. Altul nu îndrăz- 
neşte să intre la noi, nici să audă lucrarea noastră. lar 
dacă de bărbatul meu te temi şi nu voieşti, eu îl voi 
omorî pe dânsul, dându-i otravă. Deci, apropie-te de 
mine şi împlineşte-mi pofta mea, că foarte mă ard de 
dragostea ta” (a 39, 7). 

lar piatra cea de diamant, cu sufletul şi cu trupul, 
nu s-a biruit cu mintea, mai ales într-o furtună ca 


42 Cuviosul Efrem Sirul 


aceasta. Ci lepădând toate cele ce se făceau, pentru frica 
lui Dumnezeu şi cu aşezarea cea cuviincioasă şi bună a 
lui, o încredința pe dânsa prin graiuri dumnezeieşti, 
zicându-i aşa: „O, femeie! Nu este bun lucrul acesta, ca 
să fac păcatul acesta cu tine, stăpâna mea, fiindcă eu mă 
tem de Dumnezeu. Că, iată, domnul meu toate averile 
lui din casă și din ţarini mi le-a dat mie şi nu este 
altceva care să nu fie sub mâna mea, afară de tine, 
stăpâna mea. Deci, este lucru necuvios să lepăd atâta 
dragoste a unui stăpân ca acesta, mai ales că atât de mult 
mă iubeşte pe mine. Cum pot să fac eu un păcat ca 
acesta înaintea lui Dumnezeu, Care cearcă inimile şi 
rărunchii?”. 

Aceste graiuri cuvioase le zicea Iosif în fiecare 
ceas către stăpâna sa, sfătuind-o, rugând-o, certând-o şi 
mustrând-o. Dar ea nici un lucru dumnezeiesc nu 
primea, ci ca o aspidă ce îşi astupă urechile sale se 
arăta; încă mai mult se aprindea, fiindcă izvora în dânsa 
pofta cea rea. În fiecare ceas pândea cu obrăznicie să 
afle prilej ca să siluiască pe cel întreg înţelept. Iar Iosif, 
văzând atâta obrăznicie la femeie, care, ca o fiară 
năvăleşte să-l strice pe el, a înălțat ochii săi către 
Dumnezeul părinţilor şi adeseori Îl ruga pe Cel Prea- 
înalt, zicând aşa: „Dumnezeule al lui Avraam şi al lui 
Isaac şi al lui lacov, Cel mare şi înfricoşat, scoate-mă de 
la fiara aceasta. Că iată, Însuţi vezi nebunia femeii, cum 
pe ascuns voieşte să mă omoare cu lucruri necinstite, ca 
să mor întru păcate împreună cu dânsa şi desăvârşit să 
mă despartă de Iacov, tatăl meu. M-ai izbăvit pe mine 
din moarte, Stăpâne, de la fraţii cei fără de lege; 
izbăveşte-mă şi aici de la fiara ce se îndrăceşte, ca să nu 
fiu străin cu lucrurile și cu binecuvântarea de părinţii 
mei, care foarte Te-au iubit pe Tine, Doamne”. 

Şi, suspinând din adâncul inimii sale, îl chema 
iarăşi pe lacov, zicând: „Roagă-te tu însuţi, tată, pentru 
fiul tău, Iosif, căci cumplit război s-a ridicat asupra mea, 
care poate să mă despartă pe mine de Dumnezeu. Acest 
război este mult mai puternic decât moartea pe care 
fraţii mei se sfătuiseră să o aducă asupra mea. Aceea 
trupul îl ucide, aceasta sufletul îl desparte de Dumnezeu. 
Eu, părintele meu, ştiu că rugăciunile tale pentru mine 
s-au suit la Dumnezeul Cel Sfânt şi pentru aceasta am 
fost izbăvit din groapa morţii. Şi acum iarăşi roagă pe 
Cel Preaînalt ca să mă izbăvesc de fiara aceasta, care 
voieşte să strice pe fiul tău şi care nu are ruşine în ochii 
ei, nici frica lui Dumnezeu în inima ei. Roagă-te, tată, 
ca nu, precum m-am lipsit de sânul tău cel trupesc, şi de 
sufletul tău să mă fac străin. M-am dus la frații mei şi ca 
nişte fiare s-au făcut, ca nişte lupi m-au rupt pe mine de 
la tine, bunule tată, şi în Egipt m-am pogorât în mâinile 
străinilor. Și, iată. iarăşi m-a întâmpinat altă fiară. Fraţii 
mei în pustie au voit să mă ucidă, iar aceasta în cămară 
stă să mă rupă pe mine. Roagă-te, tată, ca să nu mor 
înaintea lui Dumnezeu şi a părinților mei”. 

lar după ce nu a voit să se supună îndemnurilor 
stăpânei sale, în tot ceasul alergând aceea la el ca o aspi- 
dă fără de ruşine, a pândit vreme potrivită ca să-l afle pe 
el în cămară şi așa să lucreze păcatul. Şi dacă l-a aflat pe 
el în cămara lui, precum dorea, cu obrăznicie apropiin- 
du-se de cel întreg înţelept, îl silea pe dânsul, trăgându-l 
la sine, ca să lucreze fărădelegea. lar el, văzând neruşina- 
rea cea preamare a femeii, a fugit în tindă. Şi în ce chip 
un vultur, când vede vânătorul, îşi înalță la cer aripile 
sale, aşa şi losif a scăpat de vânătoare, ca nu prin cuvin- 
tele cele viclene să se rănească şi cu faptele. Şi, lăsân- 
du-şi în mâinile ei haina, a fugit de cursele diavolului. 

Văzând femeia că a fugit, cu mare mânie s-a 
pornit şi a gândit să rănească pe drept prin cuvinte 
preaurâte, vrând să-l pârască bărbatului ei, ca, auzind 
bărbatul ei, și cu mânia zilotipiei (pizma pe care o are 
bărbatul asupra iubitului femeii sale) aprinzându-se, să 
ucidă pe Iosif, gândind întru sine că: .„Mult mai bine îmi 
este mie să moară losif şi eu să dobândesc răsuflare. că 
nu sufăr a vedea în fiecare ceas în casa mea o frumuseţe 
ca aceasta şi eu să nu mă pot îndulci, la vedere sau pe 
ascuns, de frumuseţea şi de multa lui ştiinţă”. 

Deci, strigând slugile şi slujnicele, le-a zis: „Ştiţi 
ce mi-a făcut mie bărbatul acesta, evreul, pe care 
bărbatul meu l-a pus peste casa lui? A voit, fără de 
ruşine. să fie cu mine. Nu i-a fost lui din destul 
cârmuirea casei mele, ci şi pe mine a voit să mă despartă 
de bărbatul meu”. Și luând haina lui losif a arătat-o 
bărbatului ei, imputându-i şi zicând: „/ată, ai adus în 
casă pe acest băiul evreu, ca să mă batjocorească şi să 
mă ocărască pe mine, femeia Ia! Oare nu ştii, domnul 
meu, că eu Sunt cu întreagă înțelepciune şi pentru 
aceasta am vestit ție? ” (Facerea 39, 14-17). 

Auzind acestea. bărbatul ei îndată a crezut graiu- 
rile femeii şi numaidecât a poruncit ca Iosif să fie dus la 
temniță cu multă supraveghere şi groază (Psalmul 104. 
18). Şi fără de cercetare, îndată a hotărât asupra lui 
nedreapta hotărâre, zicând: „Poruncesc ca Iosif să fie 
aruncat în temniţă și nicidecum să nu dobândească 
slăbire”. lar Dumnezeul lui Avraam şi al lui Isaac şi al 
lui lacov, Care cearcă inimile tuturor, era cu dânsul, și 
i-a dat lui să afle îndurări în ochii temnicerului şi l-a 
lăsat pe el temnicerul întru îngăduinţă, că niciodată nu 
se îndepărtează Dumnezeu de cei ce se tem de EI cu 
toată inima. 

După aceasta, au greșit împăratului Faraon doi 
oameni: paharnicul cel mare şi pitarnicul cel mare 
(Facerea 40, 1). Şi a poruncit ca ei să fie aruncaţi în 
temniţă, iar losif le slujea lor (Facerea 40, 4). Petrecând 
în temniţă timp de doi ani, aceştia au avut visuri care le 
prevestea ce avea să li se întâmple lor degrab. Iar 
cuviosul Iosif, fiindu-le slujitor, intrând la dânşii să le 
slujească după obicei, i-a aflat întru mare mâhnire, 
amândoi fiind întristaţi şi împuţinaţi pentru visuri. Şi 
dacă i-a întrebat, vrând să se înştiințeze de pricina 
scârbei lor, au zis amândoi: „Am văzut niște visuri şi 
întru mâhnire ne aflăm, că nu este cine să poată tălmăci 
visurile noastre”. 

lar el a zis către dânşii: „Acest lucru este al lui 
Dumnezeu, Care se face cunoscut celor ce se tem de El. 
Dar spuneţi-mi visurile voastre, ca Dumnezeul meu să 
vi le facă arătate prin mine”. Acestea auzindu-le, pahar- 
nicul cel mare şi pitarnicul cel mare şi-au spus visurile 
lor, fiecare după cum a văzut. lar Iosif le-a descoperit, 
cu puține cuvinte, tot adevărul care urma să li se 
întâmple de la împărat, după cum s-a şi făcut. Că pahar- 
nicului celui mare i-a dat din nou cinstea cea dintâi, iar 
pe mai marele pitarilor l-a dat la moarte. Şi cunoscând 
losif cinstea ce avea să se întâmple paharnicului celui 
mare, l-a rugat pe el, zicând: „Pomeneşte-mă pe mine 
înaintea lui Faraon şi degrab arată-i lui cele pentru 
mine, ca să ies de aici. Că nimic nu am greşi, nici un 
rău nu am făcul pentru care să fiu aruncal în lemnilă ” 
(Facerea 40, 14). 

O, sămânță aleasă şi fericită ce cauţi ajutor de la 
un om muritor! Lăsând pe Dumnezeu. pe om îl rogi? Şi 
încă după ce de ajutorul lui Dumnezeu întru atâtea nevoi 
ai avut parte; când haina întregii tale înţelepciuni ai 

păzit-o neîntinată? Pentru ce te împuţinezi la suflet, o, 
fericite, când Dumnezeu îți pregăteşte împărăție şi 
slavă, când El voiește? Şi când vitejeşte rabzi ispita. nu 
ştii că mai mult strălucesc cununile biruinţei? 

Şi s-a împlinit dezlegarea celor două visuri după 
cum a zis losif: „După trei zile a făcut Faraon ospăl 
tuturor boierilor celor mari ai lui şi şi-a adus aminte și 
de pitarul cel mare şi de paharnicul cel mare ” (Facerea 
40, 20). Şi pe paharnicul cel mare l-a chemat iarăși la 
dregătoria lui, iar pe celălalt l-a dat la moarte. Și, 
fiindcă paharnicul cel mare a uitat pe Iosif, după doi ani, 
din Pronia lui Dumnezeu, a văzut Faraon nişte visuri 
mari, care covârşeau toată mintea înțelepţilor Egiptului 
şi a fermecătorilor (Facerea 41, 1). Şi chemând Faraon 
pe toţi înțelepţii şi vestindu-le visurile, nimeni nu a 
putut să-i tălmăcească înţelesul lor. 

Deci, împăratul fiind întru multă mâhnire, pahar- 
nicul cel mare, aducându-și aminte, a vestit împăratului 
toate cele pentru Iosif şi pentru priceperea lui. După ce a 
auzit împăratul de dânsul, s-a bucurat cu bucurie mare şi 
l-a chemat pe el înaintea lui cu sârguinţă. Şi venind Iosif 
din temniţă, i-a zis Faraon înaintea boierilor săi: „Am 
auzit pentru tine că tu eşti bărbat priceput şi poți 
înţelege visurile cele adânci”. Şi a răspuns Iosif lui 
Faraon: „Dărărorului înţelepciunii Îi este cu putinţă a 
lălmăci visuri” (Facerea 41, 16). 

Spunând Faraon visurile înaintea lui losif şi a 
tuturor boierilor săi, îndată a auzit tâlcuirile lor din gura 
lui losif, ca din gura lui Dumnezeu. Şi s-a înspăimântat 
Faraon de învățătura acestuia şi de sfătuirea lui cea 
preamare, căci îl sfătuia pe el, zicând aşa: „Să caute dar 
împăratul pe un bărbat priceput şi înțelept ca să-l pună 
pe el peste pământul Egiptului, că foamete mare va fi, 

ca roadele cele multe să fie în vremea necazului” 
(Facerea 41, 33-36). Şi a zis împăratul: „Pe fine re voi 
pune astăzi peste tot Egiptul, fiindcă ai dat un sfat ca 
acesta. Şi cuvântul tău să ia judecata Egiptul în toată 
casa mea” (Facerea 41, 40). Atunci a suit pe Iosif în 
careta sa, şi toţi boierii cei mari mergeau înaintea şi în 
jurul lui losif. 

Văzând Putifar, cel ce băgase pe Iosif în temniţă, 
minunea cea preaslăvită care s-a făcut, că a şezut Iosif 
în careta lui Faraon, s-a temut foarte şi, încetinel, 
despărţindu-se din mijlocul boierilor, a alergat repede la 
casa lui şi cu mare frică i-a spus femeii sale: „Văzut-ai, 
o, femeie, minune preaslăvită şi care nouă frică mare 
ne-a pricinuit? Că Iosif acela, sluga noastră, s-a făcut 
domn al nostru şi al Egiptului, şi iată că şede cu slavă în 
careta lui Faraon, fiind cinstit de către toţi ca un 
împărat. lar eu, neputând să mă arăt lui, încetişor m-am 
depărtat!”. 

Auzind acestea femeia lui Putifar, l-a făcut pe el 
să îndrăznească, zicând: „Eu îţi voi povesti păcatul meu: 
Eu am făcut aceasta, căci iubeam pe preafrumosul Iosif, 
cel cu totul înțelept, şi din ceas în ceas cu multe momeli 
îl pândeam ca să pot dormi cu dânsul şi de frumuseţile 
lui să mă îndulcesc. Şi cu toate acestea nu am putut să-mi 
dobândesc scopul şi nici de vreun grai nu m-a 
învrednicit pe mine. Ci, silindu-l, l-am apucat pe el ca să 
mă sufere pe mine cât de puţin şi el a fugit afară, când 
(i-am arătat ţie haina lui. Eu am fost pricinuitoarea 
împărăției lui şi slavei lui celei preamari. Că de nu aş fi 
îndrăgit eu aşa pe Iosif, nu ar fi fost aruncat în temniţă. 
Ci este dator să-mi mulţumească şi mie, ceea ce m-am 
făcut pricină a slavei lui. Drept şi cuvios este Iosif, că 
fiind clevetit nu a arătat nimănui. Deci, scoală-te acum 

şi te du cu bucurie şi te închină lui împreună cu toţi 
boierii”. Şi, sculându-se, Putifar s-a dus să se închine cu 
multă sfială lui Iosif. 

După ce s-au sfârșit toţi anii îmbelşugării celei 
mari, s-a făcut foamete în tot pământul lui Canaan şi se 
mâhnea Iacov cu fiii săi. Şi a auzit Iacov că în Egipt este 
pâine cu multă îndestulare, şi a zis fiilor săi: „Veniți şi 
vă duceți şi cumpăraţi nouă pâine din Egipt, precum am 
auzi, ca să nu murim toți de foame” (Facerea 42, 1). 
Deci, luând poruncă, cei zece feciori ai lui lacov s-au 
dus ca să cumpere grâu; însă nu ştiau că este fratele lor. 
lar dacă a văzut Iosif pe fraţii săi, i-a cunoscut pe toţi şi, 
făcându-se că este tulburat, a zis: „Aceşti zece bărbaţi 
sunt iscoade rele şi pentru aceasta au venit în Egipt. 
Prindeţi-i pe dânşii şi legaţi-i cu tărie, că au venit aici să 
iscodească pământul nostru”. 

Şi, fiind cutremuraţi, cu frică i-au răspuns lui, 
zicând: „Să nu fie, domnule! Ci suntem toţi fraţi, fii ai 
unui tată drept, şi oarecând am fost doisprezece, dar 
unul a fost ucis de o fiară, care era preafrumos şi prea- 
iubit tatălui său şi îl plânge pe el până în ziua aceasta. 
lar celălalt frate este cu tatăl nostru, în pământul lui 
Canaan, mângâindu-l pe dânsul”. losif a răspuns cu 
mânie, zicând: „Fiindcă eu mă tem de Dumnezeul cel 
Sfânt şi Îl cinstesc, aceasta vă dăruiesc vouă: Luaţi-vă 
grâul şi mergeţi degrab către tatăl vostru, dacă sunteți 
adevăraţi. Şi pe fratele vostru, pe care îl iubeşte tatăl 
vostru, aduceţi-l la mine, şi aşa vă voi crede pe voi”. 

lar ei, mâhnindu-se, au luat grâul şi s-au dus la 
tatăl lor, în pământul Canaan, şi i-au vestit întrebările 
cele rele şi mânia acelui bărbat. Şi foarte s-a mâhnit 
tatăl lor pentru graiurile acestea şi a zis cu suspinuri: 
„De ce aţi făcut aceasta? Pentru ce aţi spus stăpânului 

Egiptului că mai aveţi alt frate aici?”. Iar ei i-au 
răspuns: „El ne-a întrebat pentru rudenia noastră cu tot 
dinadinsul”. Zis-a lor Iacov: „Mai bine voi muri, decât 
să luaţi pe Veniamin de la sânul meu”. Dar foametea 
silindu-i, le-a zis lor Iacov: „Dacă eu singur m-am făcut 
fără fiu din Rabhila şi de prea iubiții mei fii m-am lipsit, 
precum ziceţi, sculându-vă, luaţi daruri în mâinile 
voastre şi pe fratele vostru şi vă duceți împreună”. Şi au 
făcut precum le-a poruncit lor Iacov. 

După ce au venit ei în Egipt, cu frică mare s-au 
închinat toți înaintea lui Iosif. lar dacă a văzut Iosif pe 
fratele său, stând cu frică şi cu temere, s-au clătinat 
măruntaiele lui foarte şi căuta să-l îmbrăţişeze şi să-l 
sărute pe el, şi l-a întrebat pe el: „Trăieşte tatăl tău?”. 
lar el cu frică a zis: „Trăieşte robul tău, tatăl nostru”. 
Zis-a lui iarăşi: „Oare, are în inimă pe losif?”. lar el a 
zis: „Aşa, foarte îl are pe el în inima lui şi se arde pentru 
dânsul”. 

Neputând să-l îmbrăţişeze sau să-l mai întrebe, a 
intrat în cămară şi a lăcrimat cu amar. Că în ceasul 
acela, când a văzut pe fratele său, îndată şi-a adus 
aminte de bătrâneţile cele bune ale lui Iacov şi zicea cu 
lacrimi: „Fericiţi sunt cei ce văd sfântul chip al bătrâ- 
neților tale, bunule tată! Precum mi se pare, nici toată 
împărăţia mea şi slava nu sunt vrednice de bătrâneţile 
tale, bunule tată, ci am voit să mă încredinţez din gura 
lui Veniamin de mă ai pe mine în inima ta şi de mă 
doreşti, precum eu pe tine. Pentru aceasta am silit pe 
fraţii mei cu vicleșug ca să aducă pe Veniamin, fratele 
meu. Că nu i-am crezut pe dânşii când îmi spuneau mie 
cele pentru tine, că au tată şi frate mai mic. Căci eu 
socoteam că, biruindu-se de zavistie, au ucis şi pe prea- 
iubitul tău fiu, pe Veniamin, cel mai mic, şi mai mult au 

băgat sufletul tău în iad cu durere. în ce chip m-au ucis 
pe mine cu voia lor. Căci ne-au urât pe noi amândoi, că 
eram de o maică, eu şi Veniamin. Ştiu, tată. că foarte te 
vei fi mâhnit pentru noi, şi acum mai ales mai mult se 
topiră bătrâneţile tale în mâhnire pentru fratele meu, 
Veniamin. Că, iată, şi eu sufăr mult luând în minte 
necazul tău, că nimeni dintre noi doi nu stă înaintea 
bătrâneţilor tale. Nu ţi-a fost din destul plânsul cel 
dintâi, ci şi alt plâns ţi s-a adus ţie, tată. Eu sunt prici- 
nuitorul plânsurilor şi a tânguirilor tale, că am fost fără 
de omenie aducându-l pe Veniamin. Ci vorbele cele 
pentru tine m-au silit să fac aceasta, vrând să mă 
înştiințez dacă trăieşti cu adevărat, tatăl meu. Cine îmi 
va da mie ca să mai văd sfântul tău chip şi să mă satur 
de fața ta cea îngerească?”. Apoi, după ce a plâns cu 
amar în cămară, spălându-şi faţa, a ieşit vesel. Și a 
poruncit ca toţi să fie aduşi în casă să ospăteze împreună 
cu el. 

Auzit-aţi, fraţii mei, cum de pretutindeni întru 
frică îi aduce pe dânşii Iosif? Că a poruncit fiecăruia să 
stea, chemându-i după nume şi după rânduială, după 
cum s-au născut. Şi punea pe fiecare la locul său, 
folosindu-se de un pahar de argint, pe care îl ţinea în 
mâna lui, ca şi cum ar vrăji. Şi a pus paharul în mâna 
stângă, lovindu-l cu degetul mâinii drepte, iar paharul, 
fiind lovit, trimitea mare huiet în urechile celor ce 
stăteau în casă. Apoi, lovind o dată, a zis: „Întâi este 
Ruvim, primul să şadă, după cinste”. Lovind iarăşi a 
arătat numele celui de-al doilea, zicând: „Acesta, al 
doilea, este Simeon. Să şadă după naştere”. Lovind a 
treia oară, a zis: „Levi, să şadă și să se cinstească”. Şi 
aşa pe toți i-a aşezat, chemându-i pe dânşii după nume 
şi după rânduială. 

Deci, pentru aceasta i-a adus pe dânşii în spaimă şi 
în mai multă frică, întrucât ei socoteau că acesta pe toţi 
îi ştie, şi nu cumva, oare, cunoaşte ceva din cele 
întâmplate? Şi mai multă spaimă aveau pentru pahar şi 
fiecare cugeta întru sine, zicând: „Prima dată noi am 
minţit, când am zis că losif a fost ucis de o fiară 
sălbatică”. Şi erau destul de tulburaţi pentru dânsul. Dar 
pentru ca să se ridice presupunerea lor, le-a dat bucate 
din masa lui, însă mai multe fratelui său, lui Veniamin, 
înzecit mai mult i-a dat decât celorlalţi. Pentru ce. oare, 
a făcut aceasta Iosif fraţilor săi şi din pahar le-a arătat 
numele fiecăruia? Ca mai mare să le facă lor prihănirea. 

Atunci a poruncit ispravnicului său să le dea grâu 
din destul, fără de preţ, şi în sacul lui Veniamin să pună 
pe ascuns paharul, şi degrab i-a slobozit pe dânşii cu 
bucurie. lar dacă s-au îndepărtat puţin de cetate, 
bucurându-se, i-a ajuns pe dânşii din urmă ispravnicul 
lui Iosif, zicându-le grele cuvinte şi ocărându-i cu 
îngrozire, numindu-i furi şi că s-au făcut nevrednici de 
cinste. lar ei au răspuns ispravnicului: „Și prima dată 
am aflat aur în sacii noștri şi l-am adus domnului vostru. 
lar acum puteam fura paharul domnului tău? Să nu fie!”. 
lar el le-a zis lor: „Aruncaţi sacii voştri jos, ca să caut”. 
Şi, sârguindu-se, au dat sacii jos de pe dobitoace, iar 
paharul s-a aflat în sacul lui Veniamin. 

Văzând, şi-au rupt hainele şi au început cu multe 
îngroziri a imputa şi a ocări şi pe Rahila împreună şi pe 
losif cu maica lui şi cu fratele lui, zicând: „Voi 
sminteală v-aţi făcut tatălui nostru. Tu şi Iosif, feciorii 
Rahilei! losif a vrut să împărățească peste noi şi tu, 
fratele lui, iarăși întru ruşine şi ocară ne-ai băgat pe noi. 
Oare nu voi sunteţi fiii Rahilei, cea care a furat idolii 
tatălui ei şi a zis că nu i-a furat?”. 

lar Veniamin, înălțându-și glasul, cu plângere şi cu 
tânguire, a început să-i încredințeze pe dânşii, zicând: 
„lată, Insuşi Dumnezeul părinţilor noştri ştie, Cel ce a 
luat pe Rahila precum Însuşi a voit. Cel ce ştie moartea 
preafrumosului Iosif, Care păzeşte pe Iacov în mângâ- 
iere pentru despărţirea lui Iosif, şi acum iarăşi îl mân- 
pâie pe el nevăzut precum ştie, Care priveşte pe toate 
ale noastre ale tuturor şi cearcă inimile şi rărunchii, 
Însuşi ştie că paharul acesta, precum ziceţi, eu nu l-am 
furat, nici un astfel de gând n-am avut. Aşa să văd eu 
cuvioasele cărunteţi ale lui Iacov, ca să sărut eu genun- 
chii lui cu bucurie! Nu am furat paharul acesta. Vai mie, 
vai mie, Rahilo! Ce se întâmplă fiilor tăi? Iosif cel fru- 
mos, precum zice, de fiară a fost ucis. lar eu, maică, fără 
de veste sunt făcut fur şi nu ştiu cum în pământ străin 
sunt ținut în robie. Iosif, în pustie fiind mâncat de fiară, 
a strigat ca să afle pe Cel ce izbăveşte şi nu a aflat. Iată, 
eu, 0, maică bună, pe fraţii mei iarăşi îi încredințez şi nu 
ştiu cine să mă audă şi să mă creadă pe mine, fiul tău”. 

Luând sacii, s-au întors în cetate la losif, neavând 
răspuns pentru aceasta. Și, apucându-i Iosif, le-a zis: 
„Aceasta este răsplata pentru facerea mea de bine? 
Pentru aceasta v-am cinstit pe voi, ca să-mi luaţi paharul 
în care eu ghicesc? Nu v-am zis vouă că nu sunteţi 
oameni buni, ci iscoade? Ci, pentru frica lui Dumnezeu, 
aceasta voi face: pe cel ce mi-a furat paharul meu, pe 
acela îl voi ţine în robie”. 

Apropiindu-se unul dintr-înşii, cu numele luda, a 
îngenuncheat şi l-a rugat, zicând: „Nu te mânia, domnu- 
le, că vorbesc. Însuţi ne-ai întrebat pe noi. slugile tale, 
zicând: «de aveţi tată sau frate», şi am zis că este tatăl 
nostru robul tău, care a avut doi fii preaiubiţi mai mult 
decât noi toţi. Pe unul o fiară l-a rupt în munți, şi tatăl îl 

plânge în tot ceasul şi în chinuiri şi suspinuri este până 
acum. Şi, în scurt să zic, că şi pământul plânge de glasul 
lui. lar pe celălalt îl ţine cu el spre mângâiere în locul 
fiului celui dintâi. Şi acum, precum ai poruncit, l-am 
adus pe el şi ne-am aflat noi, slugile tale, în cumplită 
nedreptate. Mă rog ca să fiu eu rob în locul copilului 
acesta, numai să se ducă copilul împreună cu fraţii la 
tatăl nostru, că eu l-am luat pe el în seama mea de la 
tatăl meu şi să mă duc la tatăl meu fără de dânsul nu 
pot, ca să nu văd moartea cea amară a tatălui meu”. 

Auzind Iosif graiuri jalnice şi văzându-i pe dânşii 
stând cu ruşine, încă şi pe Veniamin cu haina lui ruptă şi 
cu plângere căzând la genunchii celor ce stăteau înainte, 
ca ei să-l roage pe losif pentru dânsul ca să-l slobo- 
zească şi să se ducă împreună cu fraţii lui, foarte s-a 
tulburat înlăuntrul lui, şi degrab a poruncit ca cei ce 
stăteau de față să fie scoși afară. lar după ce au ieşit, 
înălțându-şi glasul său, Iosif, cu plângere şi cu îndrăz- 
neală a zis lor, în limba evreiască: „Eu sunt losif, fratele 
vostru. Nu am fost mâncat de fiară precum voi ziceți. Eu 
sunt cel aruncat de voi în groapă; eu sunt cel vândut 
ismailitenilor, care îmbrăţişam genunchii voştri ai 
tuturor şi urmele paşilor voştri. Şi atunci, în acest fel de 
necaz fiind, nimeni nu m-a miluit, ci ca nişte fiare 
sălbatice aţi fost pentru mine. Însă, fraţii mei, nimeni 
din voi să nu se teamă, nici să se înfricoşeze, ci mai 
vârtos să ne bucurăm, şi eu şi voi, că eu împărăţesc. Şi 
precum prima dată aţi spus tatălui nostru că eu am fost 
ucis de fiară în munți, aşa, ducându-vă, vestiți lui lacov, 
zicând: «losif, fiul tău, trăieşte şi iată şede în careta 
împărăției Egiptului»“. 

Auzind glasul lui Iosif, fraţii săi au rămas ca nişte 
morți de frică şi de groază. Și, apropiindu-se Iosif, 

vlăstarul lui lacov, i-a sărutat pe fiecare dintr-înşii cu 
dorire, fără de pomenire de rău, precum i se cuvenea lui, 
şi foarte i-a bucurat pe dânşii cu daruri şi cu bucurie 
mare. Şi i-a trimis pe dânşii, pe toţi, la Iacov, zicându-le 
aşa: „Să nu vă certaţi nicidecum pe cale, ci mai vârtos 
vă duceţi cu sârguință la tatăl nostru şi-i spuneţi lui: 
«Acestea zice fiul tău, Iosif: Dumnezeu m-a făcut pe 
mine împărat a tot Egiptul. Vino, tată, întru bucuria 
inimii, ca să văd îngereasca faţă a bătrâneţii tale». 

Ducându-se cu sârguință, au vestit lui lacov 
graiurile lui losif, toate câte le poruncise lor. Auzind 
lacov de numele lui Iosif, a suspinat cu amar şi, 
lăcrimând, a zis lor: „Pentru ce voi tulburaţi duhul meu, 
ca iarăşi să îmi aduc aminte de chipul preafrumosului 
losif şi mâhnirea, cea câte puţin potolită, iarăşi o 
aprindeţi în inima mea?”. Şi apropiindu-se Veniamin, 
sărutându-i genunchii şi barba, a zis: „Adevărate sunt 
graiurile acestea, bunule tată”. Şi i-a arătat lui toate cele 
trimise de la Iosif. Atunci a crezut graiurilor lui Veni- 
amin şi, sculându-se cu toată casa, cu sârguinţă şi cu 
mare bucurie s-au pogorât în Egipt la Iosif, fiul său. 

Auzind losif că vine lacov, tatăl său, s-a sculat cu 
mare bucurie şi a ieşit afară din cetate, impreună cu 
boierii lui Faraon, şi acolo l-au întâmpinat pe el cu mare 
cinste. lar dacă a văzut lacov pe Iosif, fiul său, a căzut 
pe grumazii lui cu multă dorire, zicând: „De acum pot 
să mor, că am văzul fața ta, preadulcele meu fiu, că tu 
trăieşti cu adevărat” (Facerea 46, 30). Şi au slăvit 
amândoi pe Dumnezeu. 

lar pentru toate acestea slavă să trimitem Tatălui și 
Fiului şi Sfântului Duh, Căruia 1 se cuvine slava şi 
stăpânirea, cinstea şi închinăciunea, acum şi pururea şi 
în vecii vecilor. Amin. 


CUVÂNT 


LA SCHIMBAREA LA FAŢĂ 
A DOMNULUI NOSTRU 
IISUS HRISTOS 


Din țarină, bucurie pentru seceriş; din vie, roade 
pentru gustare şi din Scriptură învățătură de viață 
făcătoare. Țarina, la o anumită vreme îşi are secerişul, şi 
via la o anumită vreme își are culesul, iar Scriptura, 
totdeauna citindu-se, izvorăşte învățătură de viață 
făcătoare. Țarina, după ce se seceră, se sfârşeşte. Şi via, 
după ce se culege, se smereşte. lar Scriptura, în fiecare 
zi secerându-se, spicele celor ce tâlcuiesc întru dânsa nu 
lipsesc, şi în fiecare zi se culege, iar strugurii nădejdii 
întru dânsa nu se cheltuiesc. 

Deci, să ne apropiem de această țarină şi din 
brazdele ei făcătoare de viață să ne îndulcim. Și vom 
secera dintru dânsa spice de viaţă, adică cuvintele 
Domnului nostru lisus Hristos, Care a zis către ucenicii 
Săi: „Sunt unii dintre cei ce stau aici care nu vor gusta 
moartea până ce nu vor vedea pe Fiul Omului, venind 
întru slavă” (Matei 16, 28). „Și după şase zile, lisus a 
luat cu Sine pe Petru şi pe Iacov şi pe loan, fratele lui, 
la un munte înall şi S-a schimbat la faţă, înaintea lor, şi 
fata Lui a strălucit ca sourele, iar hainele Lui s-au făcut 
albe ca lumina” (Matei 17. 1-2). 

Bărbaţii despre care a zis că nu vor gusta moartea 
până ce vor vedea felul venirii Lui, sunt aceştia pe care, 
luându-i, i-a suit în munte şi le-a arătat cum va veni în 
ziua cea de pe urmă întru slava Sa şi cu trupul omenirii 
Sale. Şi i-a suit pe dânşii în munte şi le-a arătat lor că nu 
este Ilie, ci Dumnezeul lui Ilie, nici leremia, ci Cel ce a 
sfinţit pe leremia în pântecele maicii sale. Nici unul din 
prooroci nu este, ci Domnul proorocilor, Care i-a şi 
trimis pe dânşii. Şi le-a arătat lor că Însuşi este Făcăto- 
rul cerului şi al pământului şi Însuşi este Domnul viilor 
şi al morţilor. Că a poruncit cerului şi a pogorât pe Ilie. 
Şi a ameninţat pământul şi a pus de față pe Moise. 
Suitu-i-a pe dânşii în munte, ca să le arate lor că este 
Însuşi Fiul lui Dumnezeu. Cel ce mai înainte de veci din 
Tatăl S-a născut şi în vremurile cele de pe urmă din 
Fecioară S-a întrupat, precum Însuşi ştie, fără de sămân- 
ță, născându-Se şi, negrăit, păzind fecioria nestricată. 
Căci unde voieşte Dumnezeu se biruieşte rânduiala firii; 
că S-a sălăşluit în pântecele Fecioarei. 

Dumnezeu Cuvântul nu a ars cu focul Dumnezeirii 
Sale pântecele Fecioarei, ci a şi păzit-o pe ea în toate 
cele nouă luni. S-a sălăşluit în pântecele Fecioarei, 
neîngrețoşându-Se de greaua împuţiciune a firii. Și 
dintr-însa a ieşit Dumnezeu întrupat, ca pe noi să ne 
mântuiască. 

Suitu-i-a pe dânşii în munte. ca să le arate lor 
slava Dumnezeirii şi ca să le facă lor cunoscut că El este 
Izbăvitorul lui Israel, după cum a arătat prin prooroci, şi 
ca să nu se smintească întru Dânsul, văzând Patimile 
Lui cele de bună voie, care avea să le pătimească pentru 
noi de la oameni. Căci Îl ştiau pe Dânsul că este om şi 
nu Îl ştiau că este Dumnezeu. Îl cunoşteau pe EI Fiu al 
Mariei. om care petrecea împreună cu dânşii în lume, şi 

Je-a arătat lor în munte că este Însuşi Fiul lui Dumnezeu 
şi Dumnezeu. L-au văzut pe El că mânca şi bea, şi Se 
ostenea şi Se odihnea, şi dormita şi adormea şi Se temea 
şi transpira, ceea ce nu se potrivea firii Lui Dumne- 
zeieşti, ci numai omenirii. Şi pentru aceasta i-a suit pe 
dânşii în munte, ca să strige Tatăl pe Fiul şi să le arate 
lor că este Fiu al Lui cu adevărat şi Dumnezeu (Matei 
17, 5). l-a suit pe dânşii în munte şi le-a arătat împărăţia 
Sa mai înainte de patima Sa, şi puterea Sa mai înainte de 
moartea Sa, şi slava Sa mai înainte de ocara Sa, şi 
cinstea Sa mai înainte de necinstirea Sa, ca după ce Se 
va prinde şi Se va răstigni de iudei, să ştie că nu pentru 
neputinţă S-a răstignit, ci de buna Sa voie, pentru 
mântuirea lumii. 

I-a suit pe dânşii în munte şi le-a arătat lor slava 
Dumnezeirii Sale mai înainte de Învierea Sa, ca după ce 
va învia din morţi cu însăşi slava firii Dumnezeirii Lui, 
să ştie că nu pentru osteneala Sa a luat slava aceasta. ca 
un lipsit, ci era a Lui mai înainte de veci, având-o îm- 
preună cu Tatăl, precum a zis când mergea spre patima 
cea de bună voie: „Părinte, preaslăveşte-Mă cu slava pe 
care am avut-o la Tine, mai înainte de a fi lumea " (loan 
17, 5). Deci, pe această slavă a Dumnezeirii Lui, care 
era nearătată şi ascunsă întru omenirea Lui, a arătat-o 
Apostolilor în munte. ,„, Că au văzut fața Lui ca un fulger 
strălucind şi hainele Lui albe ca lumina ”. 

Doi sori vedeau ucenicii. Pe unul în cer, după 
obicei, şi pe Unul afară de obicei. Pe unul care le lumina 
lor şi lumea o strălucea dintru tărie, şi pe Unul Care 
numai lor Îşi lumina fața Lui. lar hainele Lui albe ca 
lumina, au arătat că din tot trupul Lui a izvorât slava 
Dumnezeirii Lui şi din toate mădularele Lui a strălucit 
lumina Lui. Căci nu ca şi Moise, din afara trupului lui a 

strălucit cu bună cuviință (Ieşirea 30, 34), ci dintru 
Dânsul izvora slava Dumnezeirii Lui. Răsărit-a lumina 
Lui şi întru Dânsul s-a adunat. Căci nu s-a dus în altă 
parte şi L-a lăsat pe EI, că nu a venit de la altul, de 
alături, şi L-a împodobit pe EI, că nu-i era Lui de 
trebuinţă. Şi nu a arătat toată mărimea slavei Lui, ci pe 
cât a încăput măsura luminilor ochilor lor. 

S-au arătat lor Moise şi Ilie, grăind cu Dânsul. Şi 
cuvintele lor cu Dânsul întru acest fel erau: l-au 
mulțumit Lui căci cuvintele lor şi ale tuturor proorocilor 
cei împreună cu dânşii, cele pentru venirea Lui, s-au 
împlinit; Îi aduceau închinăciune pentru mântuirea care 
a făcut-o lumii, adică neamului omenesc, şi pentru taina 
pe care ei au închipuit-o, iar EI cu lucrul a împlinit-o. 

S-a făcut bucurie Proorocilor şi Apostolilor întru 
urcarea muntelui. S-au bucurat Proorocii. văzând ome- 
nirea Lui, pe care nu o ştiau. S-au bucurat şi Apostolii, 
văzând slava Dumnezeirii Lui — pe care nu au cunos- 
cut-o — şi auzind glasul Tatălui care mărturisea pe Fiul. 
Şi printr-Însul au cunoscut omenirea Lui, care le era 
nearătată. Şi i-a încredințat pe dânşii, împreună cu 
glasul Tatălui, slava trupului Lui, care s-a arătat din 
Dumnezeirea ce s-a unit cu trupul, fără de schimbare şi 
fără de amestecare. Şi s-a pecetluit mărturia celor trei în 
glasul Părintesc şi în Moise şi în Ilie, care au stat 
înaintea Lui ca niște robi. Şi se vedeau unii pe alţii: 
Proorocii pe Apostoli şi Apostolii pe Prooroci. S-au 
văzut acolo unii pe alţii: începătorii aşezământului celui 
vechi, pe începătorii celui nou. A văzut Sfântul Moise 
pe Simon cel sfinţit; a văzut iconomul Tatălui pe epitro- 
pul Fiului. Acela, marea a desfăcut-o, ca să umble 
poporul prin mijlocul valurilor (leşirea 14, 21), iar acesta 
ridica cort ca să zidească Biserica (Psalmul 17, 13). A 

văzut  feciorelnicul aşezământului celui vechi pe 
feciorelnicul celui nou: Ilie pe loan. Cel ce s-a suit în 
căruţa de foc (IV Regi 2. 11), pe cel ce s-a rezemat pe 
pieptul cel de văpaie (loan 21, 20). S-a făcut muntele în 
chipul Bisericii şi a unit lisus întru Sine pe amândouă 
aşezămintele pe care le-a primit Biserica, şi ne-a făcut 
cunoscut că El este Dătătorul amândurora. Una a primit 
tainele Lui, cealaltă a arătat slava lucrurilor Lui. 

Zis-a Simon: „Doamne. bine ne este nouă a fi 
aici” (Matei 17,4). 

„O, Simone, ce zici? Dacă vom rămâne aici, 
cuvântul Proorocilor, cine îl va împlini? Graiurile 
propovăduitorilor, cine le va pecetlui? Tainele drepţilor, 
cine le va săvârşi? Dacă aici vom rămâne, apoi: 
«Străpuns-au mâinile Mele şi picioarele Mele», întru 
cine se va împlini? «Împărțit-au hainele Mele loruşi şi 
pentru cămaşa Mea au tras sorții; întru setea Mea M-au 
adăpat cu oțet», la cine se va întâmpla? (Psalmul 21, 
18). Pe «întru cei morți slobody, cine o va adeveri? 
Dacă aici vom rămâne, zapisul lui Adam cine îl va rupe? 
Şi datoria lui cine o va plăti? Şi îmbrăcămintea slavei 
lui cine o va găti? Dacă aici vom rămâne, cele ce am zis 
ție cum se vor face? Biserica cum se va zidi? Cheile 
împărăției cerurilor cum le vei lua de la Mine? Pe cine 
vei lega? Pe cine vei dezlega? Dacă aici vom rămâne, 
deşarte rămân toate cele zise prin Prooroci”. 

Zis-a iarăşi: „Să fucem aici trei corturi, Ție unul şi 
lui Moise unul şi lui Ilie unul” (Matei 17, 4; Marcu 9, 
5). Simon a fost trimis să zidească Biserica în lume şi el 
face corturi în munte. Căci încă lua aminte la lisus ca la 
un om şi împreună cu Moise şi cu Ilie L-a numărat pe 
EI. Şi, pe lângă aceasta, i-a arătat lui Simon că nu are 

trebuință de cortul lui. Căci EI era Cel ce a făcut părin- 
ților lui cort de nor în pustie timp de patruzeci de ani. 

„Și încă grăind ei, iată nor luminos i-a umbril pe 
ei. Vezi, Simone. cort fără de osteneală; cort care 
umbreşte arşiţa şi nu are întuneric; cort care străluceşte 
şi luminează? 

Minunându-se ucenicii, iată, glas s-a auzit din nor, 
de la Tatăl, zicând: „Acesta este Fiul Meu Cel iubit 
întru Care am binevoit, pe Dânsul să-L ascultați”. l-a 
învățat pe dânşii Tatăl că s-a împlinit iconomia lui 
Moise, şi să-L asculte pe Fiul. Că acela, ca un rob. cele 
ce i s-au poruncit a grăit şi cele ce i s-au zis a 
propovăduit. Şi toţi Proorocii au fost până când a venit 
Acela Care Se aştepta, adică lisus, Care este Fiu, nu 
casnic; Domn şi nu rob (Evrei 3, 5-6); stăpânind şi nu 
fiind stăpânit; Legiuitor şi nu fiind sub lege, având fire 
Dumnezeiască: „Acesta este Fiul Meu Cel iubit”. lar 
Apostolilor, ceea ce era la dânșii nearătat, Tatăl le-a 
arătat în munte: Cel ce este vesteşte pe Cel ce este, Iatăl 
arată pe Fiul. 

La acest glas, Apostolii au căzut cu faţa la pământ. 
Că tunetul era înfricoşat, încât de glasul Lui pământul 
s-a cutremurat şi aceştia au căzut la pământ. Le-a arătat 
lor că Tatăl S-a apropiat şi i-a chemat pe ei Fiul cu 
Însuşi glasul Lui şi i-a ridicat pe dânşii. Că precum 
glasul Tatălui i-a aruncat pe dânşii, aşa şi glasul Fiului, 
cu puterea Dumnezeirii Lui, i-a ridicat pe ei, care, 
sălășluindu-Se întru Însuși Trupul Său şi unindu-se cu 
Dânsul neschimbat, amândouă, într-un ipostas şi într-o 
față, rămân neamestecate şi nedespărțite. Căci nu ca 
Moise, dinafară S-a făcut bineîncuviinţat (Ieşirea 34, 29), 
ci a strălucit întru slavă, ca un Dumnezeu. Căci Moise 
numai pe deasupra feţii lui s-a făcut întru bună cuviinţă, 

iar lisus cu tot trupul Lui, ca soarele în strălucirea sa, a 
strălucit cu slava Dumnezeirii Sale. 

Şi Tatăl a strigat: „Acesta este Fiul Meu Cel iubit, 
întru Care am binevoit, pe Acesta să-L ascultați”, 
fiindcă nu este despărţit Fiul de slava Dumnezeirii. Că o 
fire este Tatăl şi Fiul, împreună cu Sfântul Duh. O 
putere şi o fiinţă şi o împărăție. A strigat glasul, întru 
slavă înfricoşată, ca şi către unul cu nume neînsemnat. 

Şi Maria, Fiu L-a numit pe El, nefiind despărțit cu 
trupul cel omenesc de slava Dumnezeirii Lui. Că un 
Dumnezeu este care S-a arătat cu trupul în lume. Slava 
Lui a vestit omenirea Lui cea din Maria. Amândouă 
firile s-au împreunat şi s-au unit într-un singur ipostas. 
Unul-Născut este din Tatăl, şi din Maria Unul-Născut. 
Şi cel ce Îl desparte, se va despărți de împărăţia Lui, şi 
cel ce Îi amestecă firile, va pieri din viaţa Lui. Cel ce se 
leapădă că nu a născut Maria pe Dumnezeu, să nu vadă 
slava Dumnezeirii Lui. Şi cel ce se leapădă că nu a 
purtat trup fără de păcat, să fie lepădat din mântuire şi 
din viaţa cea dată prin Trupul Lui. Aceste lucruri 
mărturisesc şi învaţă puterile Lui pe cei ce socotesc că 
este Dumnezeu adevărat. Patimile Lui Îl arată că este 
Om adevărat, şi dacă deplin nu se încredințează cei 
neputincioşi cu mintea, se vor osândi în ziua Lui cea 
înfricoşată. 

Dacă nu a fost trup, pentru ce s-a adus în mijloc 
Maria? Şi dacă nu a fost Dumnezeu, Gavriil pe cine a 
numit Domn? 

Dacă nu a fost trup, în iesle cine s-a culcat? Şi 
dacă nu a fost Dumnezeu, îngerii, când s-au pogorât, pe 
cine au slăvit? 

Dacă nu a fost trup, cu scutece cine s-a îmbrăcat? 
Și dacă nu a fost Dumnezeu, păstorii cui s-au închinat? 

Dacă nu a fost trup, losif pe cine a tăiat împrejur? 
Și dacă nu a fost Dumnezeu, steaua pe cer spre a cui 
cinste a alergat? 

Dacă nu a fost trup, Maria pe cine a alăptat? Şi 
dacă nu a fost Dumnezeu, mari daruri cui s-au adus? Și 
dacă nu a fost Dumnezeu, cui zice „slobozeşte-mă în 
pace"? 

Dacă nu a fost trup. Iosif pe cine a luat cânda 
fugit în Egipt? Şi dacă nu a fost Dumnezeu. „Din Egipl 
am chemul pe Fiul Meu” (Matei 2, 14-15) pentru cine 
s-a împlinit? 

Dacă nu a fost trup, loan pe cine a botezat? Şi 
dacă nu a fost Dumnezeu, Tatăl din cer cui a zis „Acesta 
este Fiul Meu Cel iubit întru Care bine am voit"? 

Dacă nu a fost trup, cine a postit şi a flămânzit în 
pustie? (Matei 4, 1-2). Şi dacă nu a fost Dumnezeu, 
îngerii, pogorându-se, cui slujeau? 

Dacă nu a fost trup, cine a fost chemat la nuntă în 
Cana Galileii? Şi dacă nu a fost Dumnezeu, apa în vin 
cine a prefăcut-o? (loan 2, 2-11). 

Dacă nu a fost trup, pâinile în mâinile căruia s-au 
pus? Şi dacă nu a fost Dumnezeu, pe mii de bărbaţi, 
afară de femei şi de copii, în pustie, cine i-a săturat din 
cinci pâini şi doi peşti? (loan 6, 11). 

Dacă nu a fost trup, în corabie cine a adormit? Şi 
dacă nu a fost Dumnezeu, vânturile şi marea cine le-a 
certat? (Luca 8, 22-24). 

Dacă nu a fost trup, Simon fariseul cu cine a 
mâncat? Şi dacă nu a fost Dumnezeu, păcatele cine le-a 
iertat? (Matei 26, 2; Marcu 14, 3). 

Dacă nu a fost trup, deasupra puţului, ostenit de 
călătorie, cine a şezut? Şi dacă nu a fost Dumnezeu, 

samarinencei cine îi dădea apă vie? Şi cine o arăta că a 
avut cinci bărbaţi? (loan 4, 18). 

Dacă nu a fost trup, îmbrăcăminte de om cine 
purta? Şi dacă nu a fost Dumnezeu, semne şi minuni 
cine făcea? 

Dacă nu a fost trup, pe pământ cine a scuipat şi 
tină a făcut? Şi dacă nu a fost Dumnezeu, cu tină pe 
ochi cine i-a făcut să vadă? (loan 9, 6). 

Dacă nu a fost trup, la mormântul lui Lazăr cine a 
plâns? Şi dacă nu a fost Dumnezeu, pe cel ce era mort 
de patru zile, cu poruncă, cine l-a scos afară? 

Dacă nu a fost trup, pe mânz cine a şezut? Şi dacă 
nu a fost Dumnezeu, popoarele spre întâmpinarea cui au 
ieşit? (Matei 21, 7; Marcu 11,7). 

Dacă nu a fost trup, iudeii pe cine au prins? Şi 
dacă nu a fost Dumnezeu, cine i-a aruncat pe dânşii cu 
fața la pământ? 

Dacă nu a fost trup, cu palmele cine a fost pălmuit? 
Şi dacă nu a fost Dumnezeu, urechea cea tăiată de Petru 
cine a tămăduit-o şi a pus-o la locul ei? (Marcu 14, 47). 

Dacă nu a fost trup, scuipările faţa cui le-a primit? 
(Matei 14, 67; Marcu 14, 65). Şi dacă nu a fost 
Dumnezeu, Duhul Sfânt în feţele Apostolilor cine a 
suflat? (loan 20, 22). 

Dacă nu a fost trup, înaintea lui Pilat, în divan, cine 
a stat? (Luca 23, 1). Şi dacă nu a fost Dumnezeu, pe fe- 
meia lui Pilat, în vis, cine a înfricoşat-o? (Matei 27, 19). 

Dacă nu a fost trup, hainele de pe cine le-au 
dezbrăcat şi le-au împărţit ostaşii? Şi dacă nu a fost 
Dumnezeu, soarele cum s-a întunecat în vremea crucii? 

Dacă nu a fost trup, pe cruce cine s-a răstignit? 
(Matei 27, 26). Şi dacă nu a fost Dumnezeu, pământul 
din temelii cine l-a clătinat? 

Dacă nu a fost trup, cu cuie ale cărui mâini şi 
picioare s-au străpuns? Şi dacă nu a fost Dumnezeu, 
catapeteasma Bisericii cum s-a sfâşiat şi pietrele s-au 
despicat şi mormânturile s-au deschis? (Luca 23, 45; 
Matei 27, 52). 

Dacă nu a fost trup, „, Dumnezeul meu, Dumnezeul 
Meu, pentru ce M-ai părăsit” cine a strigat? (Matei 27, 
46). Și dacă nu a fost Dumnezeu, „Părinte, iartă-le lor” 
cine a zis? (Luca 23, 34). 

Dacă nu a fost trup, pe cruce împreună cu tâlharii 
cine s-a răstignit? Şi dacă nu a fost Dumnezeu, 
tâlharului cum i-a grăit: „Astăzi cu Mine vei fi în rai "? 

Dacă nu a fost trup, oțet şi fiere cui au adus? 
(Matei 27, 34). Şi dacă nu a fost Dumnezeu, iadul al cui 
glas auzindu-l s-a cutremurat? 

Dacă nu a fost trup, sulița a cui coastă a împuns 
„şi a ieşit sânge şi apă"? Şi dacă nu a fost Dumnezeu, 
porțile iadului cine le-a sfărâmat şi legăturile le-a rupt şi 
la a cui poruncă morţii, fiind încuiaţi, au ieşit? 

Dacă nu a fost trup, Apostolii, în foişor, pe cine au 
văzut? Şi dacă nu a fost Dumnezeu, „ușile fiind 
încuiate”, cum a intrat? 

Dacă nu a fost trup, întru ale cui mâini rănile 
cuielor şi a suliței în coastă le-a pipăit Toma? Şi dacă nu 
a fost Dumnezeu, cui a strigat: „Domnul meu şi 
Dumnezeul Meu! ”? (loan 20, 26-28). 

Dacă nu a fost trup, lângă Marea Tiberiadei cine a 
mâncat? Și dacă nu a fost Dumnezeu, cu a cui poruncă 
năvodul s-a umplut? (loan 21, 11-13). 

Dacă nu a fost trup, Apostolii şi îngerii, pe cine au 
văzut suindu-se la cer? (Fapte 1, 9-10). Şi dacă nu a fost 
Dumnezeu, cerul cui s-a deschis, puterile cui s-au 
închinat cu cutremur şi Tatăl pe cine îndemâna: „Șezi 

de-a dreapta Mea”, precum zice şi David: „Zis-a 
Domnul Domnului meu: Șezi de-a dreapta Mea” 
(Psalmul 109, 1) şi celelalte? 

Şi dacă nu a fost Dumnezeu şi Om, mincinoasă 
este mântuirea noastră; de aceea mincinoase sunt şi 
cuvintele Proorocilor. Însă Proorocii au adeverit şi 
nemincinoase sunt mărturiile lor. Cele ce au proorocit, 
Duhul Sfânt printr-înşii a grăit. Pentru aceea şi loan cel 
curat, care pe pieptul cel de văpaie s-a rezemat, apărând 
cuvintele Proorocilor, teologhisând în Evanghelie, ne-a 
învăţat pe noi, zicând: „La început era Cuvântul şi 
Cuvântul era la Dumnezeu şi Dumnezeu era Cuvântul. 
Toate prin El s-au făcut, şi fără de EI nimic nu s-a făcul 
din ce s-a făcut” (loan 1, 1-3). „Și Cuvântul trup S-u 
făcut şi S-a sălăşluit între noi”. Cel din Dumnezeu, 
Dumnezeu Cuvântul, şi din Tatăl, Fiu Unul-Născut, de o 
ființă cu Tatăl, Cuvântul cel mai înainte de veci, Cel ce 
este din Cel ce este, Care din Tată fără de maică S-a 
născut negrăit mai înainte de toți vecii. Acelaşi, mai pe 
urmă, S-a născut din fiică de om, din Maria fecioara, 
fără de tată. Dumnezeu întrupat, Care a purtat dintr-însa 
trup, şi S-a făcut Om, ceea ce nu era, şi a rămas 
Dumnezeu, ceea ce era, ca pe lume să o mântuiască. Și 
EI este Hristos, Fiul lui Dumnezeu, Cel Unul-Născut din 
Tatăl şi din Maică Unul-Născut. 

Mărturisesc pe Acelaşi, Dumnezeu desăvârşit şi om 
desăvârşit, două firi, Care într-un ipostas, adică într-o 
faţă, S-a unit, fiind cunoscut nedespărţit, neamestecat şi 
neschimbat, Care cu trup însuflețit şi cu suflet 
cuvântător și de gând S-a îmbrăcat şi după toate S-a 
făcut asemenea nouă, pământenilor, afară de păcat. 
Acelaşi, pământesc şi ceresc, vremelnic şi de-a pururea 
veşnic, început şi fără de început, fără de ani şi sub ani, 

zidit şi nezidit, pătimitor şi fără de patimă; Dumnezeu şi 
Om, întru amândouă desăvârşit, Unul întru cele două şi 
întru cele două Unul; o faţă a Tatălui şi o față a Fiului şi 
o față a Sfântului Duh; o dumnezeire, o putere, o 
împărăție în trei feţe, adică în trei ipostasuri. Aşa să 
slăvim pe Sfânta Unime în Treime şi pe Sfânta Treime 
în Unime. 

Când a strigat Tatăl din cer: „Acesta este Fiul Meu 
Cel iubit; pe Acesta să-L ascultați” (Matei 17, 5), 
acestea le-a primit Sfânta lui Dumnezeu sobornicească 
Biserică. Întru Însuşi Sfânta Treime botează spre viaţă 
veşnică, întru Dânsa sfințeşte cu cinste pe toți deopotri- 
vă, şi întru Dânsa mărturiseşte nedespărţit, nedeosebit; 
Ei 1 se închină negreşit, şi mărturiseşte şi slăveşte. 
Aceleiaşi Unimi în trei ipostasuri 1 se cuvine slavă, 
mulțumire, cinste, stăpânire şi mare cuviință, Tatălui şi 
Fiului şi Sfântului Duh, acum şi pururea şi în vecii 
vecilor. Amin. 


DESPRE 
JUDECATĂ ŞI UMILINŢĂ 


Veniţi, fraților, ascultați sfatul meu, a păcătosului 
şi neînvăţatului Efrem. Că acum a sosit la noi, o, fraţii 
mei, ziua aceea înfricoşată şi cutremurătoare. Și noi, 
iubiţilor, ne răspândim, nevrând să pricepem această 
vreme scurtă şi să ne sârguim să facem milostiv pe 
Dumnezeu. lată, zilele, anii şi lunile, ca nişte visuri trec 
şi ca umbra cea de la apus, şi va veni degrab înfricoşata 
şi marea venire a lui Hristos. Cu adevărat, înfricoşată va 
fi ziua aceea păcătoşilor şi celor ce nu au vrut să facă 
voia lui Dumnezeu şi să se mântuiască! 

Deci, vă rog pe voi, fraţii mei cei adevăraţi, veniţi 
să lepădăm de la noi grija lucrurilor pământeşti, căci 
toate trec, toate pier. Nimic nu ne va folosi pe noi în 
ceasul acela, afară de faptele cele bune, care de aici le 
avem. Că singur, fiecare, îşi va purta faptele şi graiurile 
sale înaintea divanului de judecată al Judecătorului. 
Căci inima se va cutremura şi rărunchii se vor schimba, 
când se va face arătarea lucrurilor, a gândurilor şi a 
graiurilor, şi cercetarea cea cu dinadinsul. Mare frică, 
fraţilor; mare cutremur, prietenilor! Cine, oare, nu se va 
cutremura? Cine, oare, nu va plânge, şi cine nu se va 
tângui? Că acolo se vor arăta cele ce am lucrat fiecare 
întru ascuns şi întru întuneric. Înţelegeți, fraţii mei, cele 
ce vă zic. Aduc spre încredințarea doririi voastre pomii 

cei roditori, că dinlăuntrul lor, în timp, îşi pun roadele 
împreună cu frunzele. Nu din afară de undeva se 
îmbracă pomii cu bună cuviința lor. ci dinlăuntrul lor. 
cu porunca lui Dumnezeu, îşi dă fiecare rodul după fire. 

Aşa şi în ziua aceea înfricoşată, trupurile oame- 
nilor vor pune înainte toate faptele pe care le-au lucrat, 
ori bune ori rele, şi le va purta fiecare înaintea divanului 
celui înfricoşat a lui Hristos. Pe faptă, ca pe un rod bun 
şi vesel; pe cuvinte, ca pe nişte frunze. Sfinţii vor purta 
rod bun şi bine înflorit, mucenicii vor purta lauda 
răbdării muncilor şi a chinurilor, pustnicii vor purta 
pustnicie, înfrânare, priveghere, rugăciune, iar oamenii 
cei păcătoşi, necredincioşi şi necuraţi vor purta rod urât 
şi putred (plini fiind de ruşine, de plânsuri şi de 
tânguire) şi viermele cel neadormit în focul cel nestins. 

Înfricoşat va fi, o, fraţilor, acolo divanul, că fără 
de apărare toate se vor arăta: faptele şi graiurile, 
gândurile şi aducerile aminte, atunci când vor sta înainte 
milioane de milioane şi mii de mii de Arhangheli şi de 
Îngeri, de Heruvimi şi de Serafimi, de Drepţi şi de 
Sfinţi, de Prooroci şi de Apostoli. 

Deci, pentru ce ne lenevim, iubiții mei frați? Că 
vremea s-a apropiat şi ziua a sosit, când cele ascunse ale 
noastre, înfricoşatul Judecător, pe toate le va cerceta la 
lumină. De am fi ştiut, fraţilor, ce ne aşteaptă pe noi, 
totdeauna am fi plâns, şi ziua şi noaptea, rugând pe 
Dumnezeu ca să ne izbăvească pe noi de ruşinea aceea 
şi de întunericul cel veşnic. Că se va astupa gura păcă- 
tosului înaintea divanului, că va tremura toată zidirea, şi 
chiar cetele sfinţilor îngeri, de slava venirii Lui. 

Deci, ce Îi vom zice Lui în ziua judecății, dacă în 
vremea aceasta nu vom lua aminte, fraţilor? Că EI este 
îndelung-răbdător şi pe toţi ne trage întru împărăţia Lui, 

Seamă va cere de la noi pentru lenevirea vremii acesteia 
scurte. Şi El ne va zice: „Pentru voi M-am întrupat şi 
pentru voi am umblat pe pământ; pentru voi am fost 
bătut, pentru voi am fost pălmuit. pentru voi am fost 
răstignit, înălțându-Mă pe lemn; pentru voi. pământenii, 
şi cu oţet M-am adăpat. ca să vă fac pe voi sfinți cereşti. 
Împărăţia Mea v-am dăruit-o vouă, pe voi pe toți v-am 
numit frați ai Mei; Tatălui v-am adus, pe Duhul am 
trimis. Mai mult decât acestea, din toate cele ce am avut 
să fac, ce nu am făcut ca voi să vă mântuiţi? Numai 
voinţa nu doresc să o silesc, ca să nu vă fie vouă de silă 
mântuirea. Spuneţi voi, păcătoşilor şi muritorilor cu 
firea, ce aţi pătimit voi pentru Mine, Stăpânul, Cel ce 
am pătimit pentru voi? lată, s-a pregătit împărăţia şi 
viaţa, odihna şi bucuria, şi munca cea veşnică întru 
întunericul cel mai dinafară. Şi unde va dori cineva 
acolo va merge, fiindcă stăpânire s-a dat fiecăruia”. 
Deci, veniţi toți împreună să ne închinăm Lui şi să 
plângem înaintea Domnului Celui ce ne-a făcut pe noi, 
zicând: „O, Stăpâne, toate acestea, ca un Dumnezeu, 
le-ai răbdat pentru noi, iar noi, păcătoşii şi cei care nu 
ținem minte, am uitat milostivirea Ta cea mare. Deci, ce 
Îţi va răsplăti Ţie neamul păcătoşilor, lui Dumnezeu 
Celui necuprins, Celui bun şi milostiv, Care cu darul 
toată lumea ai luminat-o? Cel ce ai luminat ochii orbului 
din naştere (loan 9, 6), luminează şi ochii inimii noastre, 
ca să Te iubim pe Tine, Stăpâne, ca să săvârşim cu 
dragoste de-a pururea voile Tale. Iată, paharul înfricoşa- 
tului Tău Sânge este plin de lumină şi de viaţa aceasta. 
Dăruieşte-ne nouă pricepere şi lumină, ca prin credinţă, 
prin dragoste şi sfinţenie să ne apropiem de Dânsul, ca 
să ni se facă nouă spre lăsare de păcate şi nu spre 
osândă. Că cel ce se apropie de Dumnezeieştile Taine cu 

nevrednicie, desăvârşit se osândeşte pe sine cu sufletul, 
dacă nu se va curăți pe sine ca să primească pe 
Împăratul în cămara cea de Mire”. 

Sufletul nostru este mireasă sfântă a Mirelui Celui 
fără de moarte, iar nunta sunt dumnezeieştile Taine care 
se mănâncă și se beau de sufletul cel sfânt. la aminte la 
tine, ca pe cămara ta de mire să o păstrezi de-a pururea 
neîntinată şi să doreşti a primi pe Mirele Cel ceresc, pe 
Hristos Împăratul. ca în ziua venirii Lui lăcaş întru tine 
să facă împreună cu Tatăl Său, şi înaintea sfinţilor 
Arhangheli va fi lauda ta şi vei intra în rai cu slavă mare 
şi cu bucurie. 

Ce cere Dumnezeu de la tine, frate, afară de 
mântuirea ta? Și dacă tu te vei lenevi, nevrând să te 
mântuieşti. şi pe căile cele drepte ale lui Dumnezeu nu 
vei umbla, şi poruncile Lui nu vei voi a le săvârşi, pe 
tine te vei ucide, şi pe tine te vei lepăda afară din 
cămara de Mire cea cerească. Dumnezeul cel Sfânt, Cel 
singur fără de păcat, pe Cel Unul-Născut al Său, pentru 
tine, nu L-a cruțat, şi tu, o, ticăloase, pe tine nu te 
mântuieşti? Deci, trezeşte-te puţin din somnul tău, o, 
nepriceputule! Deschide gura ta şi roagă-L pe Dânsul! 
Roagă-te adeseori, lăcrimează necurmat, fugi de mole- 
şire. lubeşte blândețea, doreşte înfrânarea, nevoieşte-te 
la linişte, cugetă cântarea psalmilor. lubeşte pe 
Dumnezeu din tot sufletul tău, precum și El te-a iubit pe 
tine! Fă-te biserică a lui Dumnezeu şi va locui întru tine 
Dumnezeu Cel Preaînalt! Că sufletul ce are pe Dumne- 
zeu întru sine este biserică a lui Dumnezeu, sfântă şi 
curată (1 Corinteni 6, 19). Fiindcă, dacă cu adevărat 
Domnul Se va sălăşlui în suflet, îngerii se vor bucura 
întru dânsul şi se vor sârgui mai înainte să cinstească pe 
suflet, căci biserică este a aceluiași Stăpân. 

Fericit este omul care Te-a iubit pe Tine din tot 
sufletul lui, care a urât lumea şi toate cele din ea, ca 
numai pe Tine să te aibă Preasfânt Stăpân, Mărgăritar 
bun, Comoară a vieţii. Oricine iubeşte aşa de curat pe 
Dumnezeu, aceluia nu îi este mintea de-a pururi pe 
pământ, ci totdeauna sus, la lucru pe care l-a iubit şi 
însetează a-l dobândi. De acolo se îndulceşte, de acolo 
se luminează, de acolo se satură de-a pururea de lumină 
şi de dragostea lui Dumnezeu. 

Pentru dulceața dragostei lui Dumnezeu, cine oare 
va putea vorbi după vrednicie? Pavel Apostolul, care a 
gustat dintr-însa şi s-a săturat de dânsa, însuşi strigă şi 
zice: „Căci sunt încredinţal că nici moartea, nici viața, 
nici îngerii, nici stăpâniile, nici cele de acum, nici cele 
ce vor fi, nici puterile, nici înălțimea, nici adâncul şi 
nici o altă făptură nu va putea să ne despartă pe noi de 
dragostea lui Dumnezeu, cea întru Hristos lisus, 
Domnul nostru” (Romani 8. 38-39). Foc fără de moarte 
este dragostea lui Dumnezeu; se înalță de pe pământ şi 
urăşte cele pământeşti. Ne învață pe noi Sfinţii 
Mucenici, cei ce au gustat-o pe dânsa şi s-au săturat 
dintr-însa. 

Legătură moale este dragostea lui Dumnezeu şi nu 
poate nici sabia cu două ascuţişuri să o taie. Tăiau tira- 
nii mădularele sfinţilor, dar pe dragostea lor nu o puteau 
tăia. O, legătură moale a dragostei lui Dumnezeu! Sabia 
pe dânsa nu a tăiat-o, focul pe dânsa nu a stins-o; 
adâncul şi alte legături şi muncile pe dânsa nu au cufun- 
dat-o. Cine, oare, nu se va minuna sau cine nu va dori o 
dragoste ca aceasta? Că pe această dragoste a dat-o 
Dumnezeu Bisericii Sale, ca să se împodobească de-a 
pururea cu ea. Acest amanet al lui Dumnezeu este în 
suflet; este stâlp şi întărire în sufletul cel sfânt. 

Iarăşi, dragostea aceasta pe Fiul Cel Unul-Născut 
către noi L-a pogorât; prin dragostea aceasta raiul s-a 
deschis; prin dragostea aceasta sufletul s-a făcut mireasă 
a Mirelui Celui fără de moarte, ca să-şi vadă ca într-o 
oglindă a sa bună cuviinţă; pentru această dragoste a 
pătimit Mirele Cel fără de moarte şi curat. Că de este 
sufletul fără de dragoste, nu binevoieşte întru dânsul 
Stăpânul cel Ceresc, nici nu voieşte Dumnezeu a-i sili 
cândva voia lui. Pentru aceea, o dată i-a dat să petreacă 
împreună cu stăpânirea lui de-a pururea, precum voieşte. 
Cine, oare, va putea şi cine, oare, va fi de ajuns să 
slăvească şi să laude pe Dumnezeu, Mântuitorul. pentru 
darul pe care l-am luat toţi de la Darul Lui? Slavă şi 
închinăciune bunei voirii Lui. 

Ascultaţi, fraţilor, sfătuirea cea bună a netrebniciei 
mele şi să ne sârguim de-a pururi, până avem vreme, să 
petrecem întru curăţie şi cu vrednicie de Dumnezeu. Ca 
Duhul Sfânt să Se sălășluiască întru noi şi dragostea lui 
Dumnezeu să prisosească întru noi, ca totdeauna să 
facem voia Lui. 

Deci, să nu avem, fraților, altceva mai mult decât 
grija aceasta: cum să se afle sufletul nostru întru lumină. 
Să nu-l legăm pe el cu ceva din lucrurile pământeşti şi 
din averi, ci să-l împodobim cu posturi şi cu rugăciuni, 
cu privegheri şi cu lacrimi, ca să afle sufletul puţină 
îndrăznire înaintea divanului Judecătorului Celui înfri- 
coşat, când va sta de faţă tot sufletul cu frică, atunci când 
se va face acolo despărțire a celor aleşi de cei păcătoşi. 
când vor sta oile de-a dreapta, iar iezii de-a stânga. 

Credeţi, fraţilor, că aproape este venirea Domnului, 
ca să dea fiecăruia după faptele lui; să odihnească pe 
sfinţi și pe cei aleși ai Lui întru lumină veşnică şi să 
muncească pe păcătoşii care L-au întărâtat pe El. Fericit 

va fi omul care va avea îndrăzneală în acel ceas, și va 
auzi glasul acela: „Veniți, binecuvântații Părintelui Meu, 
cei aleşi, moşteniţi toți împărăția Mea!". Atunci, văzân- 
du-se fiecare pe sine întru lumină, va gândi şi va socoti 
întru sine, zicând: „Oare, eu însumi sunt? Și cum eu, 
nevrednicul, mă aflu aici?”. Se vor apropia îngerii cu 
bucurie mare să slăvească pe sfinţi şi le vor povesti petre- 
cerea, nevoinţa, înfrânarea, privegherea şi rugăciunea, 
sărăcia cea de bună voie, toată neagoniseala, suferirea în 
sete, răbdarea în foame, starea întru rugăciuni, bucuria în 
golătate, pentru dragostea cea desăvârşită întru Hristos. 
Cu bucurie mare le vor spune toate acestea drepţilor. 

lar drepţii le vor răspunde, zicând: „Niciodată pe 
pământ, în nici o zi a vieţii noastră nu s-a aflat întru noi 
vreo faptă bună”. Şi, iarăşi, îngerii le vor aduce aminte 
locul şi vremea, şi, minunându-se întru sine, vor slăvi pe 
Dumnezeu, văzând în cer trupuri ale sfinților strălucind 
mai mult decât lumina, fiindcă de bună voie s-au necăjit 
pe pământ. Că au aflat în țarină comoara ascunsă şi, 
vânzând toate averile de pe pământ, pe aceea au câşti- 
gat-o, şi prin răbdare au ascuns întru sine mărgăritarul 
cel bun şi haina cea nejefuită. 

Puţină este osteneala nevoinţei, fraților, dar mare 
este odihna. De puţină vreme este truda înfrânării, dar în 
veacul veacului, în raiul desfătării, este odihna ei. 
Oricine ştie întru sine că a greşit de bună voie lui 
Dumnezeu, cu voia moleşindu-se, până este vreme să 
lăcrimeze cu dorire, să plângă neîncetat, ca prin lacrimi 
să atragă darul spre inima sa. Câştigând umilință, să-şi 
spele trupul său cu lacrimi şi cu suspinuri. Mare este 
puterea lacrimilor, fraților; mult pot lacrimile după 
Dumnezeu. Când cineva se roagă astfel, pe Dumnezeu 
oglindește în inima sa. 


74 Cuviosul Efrem Sirul 


Doresc, iubiţilor, să vă povestesc puterea lacrimi- 
lor. Ana, prin rugăciune a dobândit pe Samuil proorocul, 
înălțare şi laudă în inima sa. Şi femeia cea păcătoasă, în 
casa lui Simon a luat de la Domnul iertare păcatelor, 
fiindcă a plâns şi a udat sfintele Lui picioare. Umilinţa, 
fraților, este tămăduire a sufletului; iertare de păcate ne 
pricinuieşte nouă. Umilinţa, fraţilor, pe Fiul Cel Unul- 
Născut Îl sălășluieşte întru noi, când Îl dorim pe Dânsul. 
Umilinţa, fraţilor, pe Duhul Cel Sfânt Îl atrage spre 
suflet. Fiţi încredinţaţi, fraţilor, că nu este pe pământ 
bucurie mai dulce decât bucuria cea din umilință. 

Oare, aveţi cercare de lacrimi, o, fraţilor? Oare, s-a 
luminat cineva dintre voi întru bucuria aceea a 
lacrimilor după Dumnezeu? Oricine dintre voi, fiind 
încercat şi îndulcit, rugându-se cu dorire şi înălțându-se 
de la pământ, în ceasul acela el s-a făcut cu totul afară 
de trup; se face afară de tot veacul acesta; nu mai este 
pe pământ. Unul ca acesta vorbeşte cu Dumnezeu, se 
luminează întru Hristos. Minune mare, fraţilor! Omul 
cel de lut vorbeşte cu Dumnezeu în rugăciunile sale. 
Sfintele şi curatele lacrimi către Dumnezeu spală de-a 
pururi pe suflet de păcate, îl curățeşte pe el de 
fărădelegi. Lacrimile după Dumnezeu, dau totdeauna 
îndrăznire către Dumnezeu. Nu pot cândva gândurile 
cele spurcate să se apropie de sufletul care totdeauna are 
umilință după Dumnezeu. 

Oare, ce este mai înalt decât dulceaţa lui? Oare, ce 
este întocmai cu fericirea lui, când pe Însuşi Dumnezeu, 
ca într-o oglindă, Îl vede sufletul când se roagă Lui? 
Când doreşte sufletul pe Dumnezeu, o, fraţilor, pe 
Dânsul Îl privește de-a pururi în rugăciunile lui şi la 
Dânsul cugetă ziua şi noaptea. Comoară nejefuită este 
umilința. Cu negrăită bucurie se bucură sufletul care are 

umilinţă. lar umilinţa, zic, nu de o zi, ci ceea ce se face 
ziua şi noaptea, până la sfârşit. 

Izvor curat este umilința care adapă sadurile cele 
aducătoare de roadă ale sufletului. lar saduri aducătoare 
de roadă numesc, cu adevărat, faptele bune şi lucrurile 
care se adapă de-a pururea cu lacrimi şi cu rugăciuni. 
Sădeşte saduri aducătoare de roadă bine înflorită în 
sufletul tău de-a pururea. Adapă-le pe ele din nou, cu 
lacrimi rugându-te. Sadurile care se adapă cu lacrimi şi 
cu rugăciuni aduc rod bine înflorit şi sunt folositoare 
sufletului şi alese. 

Frumoase vor fi sadurile tale, frate, dacă te vei 
ruga cu lacrimi, ca, adăpându-se, să crească. Adu rod 
din zi în zi. Nu te face următor celui molatec şi păcătos, 
zicând în fiecare zi şi niciodată făcând, fiind trândav cu 
voia, neavând rugăciune curată sau umilinţă. Necunos- 
cându-te pe tine totdeauna păcătos şi netemându-te de-a 
pururea de muncă, nici un răspuns nu vei avea pentru 
greşelile moleşirii tale. 

Deci, vă rog pe voi, cuvioşii mei fraţi, cei ce vă 
temeţi de Dumnezeu şi faceţi totdeauna cele plăcute Lui, 
rugaţi-vă către El pentru ticăloşia mea, ca să vină peste 
mine Sfântul Lui Dar, pentru rugăciunile voastre, şi să 
se mântuiască sufletul meu în acel ceas înfricoşat şi mare, 
când va veni Hristos să dea fiecăruia după faptele lui. 

Slavă lui Dumnezeu, Sfântului celui fără de moar- 
te, Preacuratului şi Înfricoșatului, Bunului şi Milosti- 
vului, Celui ce a pornit limba noastră, prin Darul, ca să 
vorbească graiuri ale judecății, ale dragostei şi ale 
umilinţei, spre zidirea sufletului, spre luminarea inimii, 
spre folosul minţii, ca tot sufletul, cântându-le pe ele, 
fiind îndulcit, să se atragă spre viaţa cea veşnică. Amin. 


DESPRE VIAȚA CEA DREAPTĂ 


Nouăzeci de capete 


1. Doreşti viaţă dreaptă? Nevoieşte-te pentru 
smerita cugetare, că fără de aceasta viața dreaptă nu se 
câştigă. 

2. Bărbatul călător, fiind în ţară străină, începutul 
drumului pierzându-l, se rătăceşte. Şi cel ce s-a abătut 
pe sine de la calea celor smeriţi nu îşi pune cortul său în 
taberele cuvioşilor. 

3. Lucrează întru smerită cugetare toate lucrurile 
tale, întru numele Mântuitorului nostru lisus Hristos. şi 
întru aceasta rodul tău la cer se va înălța. Că mândria se 
aseamănă unui copac foarte înalt şi putred, care are 
ramurile din toate părțile slăbănoage, şi, înfricoşându-se 
întru sine, degrab s-a sfărâmat dintru înălțime. 

4. Începutul părăsirii omului de către Dumnezeu 
este a se depărta pe sine de la smerita cugetare. Şi cel 
părăsit de Dumnezeu se va sugruma ca Saul de duh 
viclean. 

5. Sugrumare cumplită socoteşte înmulţirea păca- 
telor şi a nu scădea ele din năvala lor, până la ceasul 
morții. 

6. Dacă vei lua aminte cu dinadinsul. vei afla 
cursele vrăjmaşului unse cu miere şi cu îndulcire, ca cel 
ce voieşte să guste din miere să se prindă în cursă. 

7. Nu pofti acest fel de miere şi nu te vei prinde în 
cursă, că dulceaţa ei, mai pe urmă, umple de fiere şi de 
amărăciune pe îndrăgitorii ei. 

8. Să iubeşti smerita cugetare şi de cursa diavolului 
nu te vei prinde niciodată. Că mult mai înalt vei fi decât 
cursele vrăjmaşului, de aripa cea preaiute vei fi uşurat 
de-a pururea. 

9. Dacă vei vedea pe cineva îngâmfându-se şi 
mândrindu-se că ar fi frumos la față şi împodobit cu 
îmbrăcămintea, purtând gloată de trupuri împrejur, să nu 
râvneşti lui, nici să te tulburi, ci stăpâneşte-ţi mintea. Şi 
îl vei vedea pe el după puţin stingându-se. Că numai cei 
ce au petrecut după voia lui Dumnezeu au înflorit și au 
strălucit. 

10. Cei ce s-au făcut sârguitori şi bine plăcuţi 
Domnului, nu au luat aminte la cele înflorite ale vieţii, 
ştiind că degrab se vor usca, ca o floare de buruiană. lar 
noi, leneşii, dacă vedem multă încărnoşare a trupului, 
rumen la faţă, pe acesta îl fericim, deşi unul ca acesta 
petrece întru cea de pe urmă păgânătate, lepădând 
departe de la noi viața cea dureroasă, neştiind ce fel de 
vrednicie are viaţa pustnicilor. Pentru aceasta, am urât 
întreaga înțelepciune şi sfințenia ne este cu îngreţoşare. 

1]. Să nu luăm aminte, fraţilor, la jucării copilă- 
reşti, ci viața cea desăvârşită să o luăm asupra noastră 
de-a pururea, ca să nu ne lipsim de bucuria pustnicilor şi 
să nu fim daţi veşnicei munci. 

12. Fericit este cel ce s-a îngrăşat cu nădejdile cele 
bune şi s-a luminat întru înțelegeri sfinte, că lauda 
acestuia este multă şi nesfârșşită. 

13. Liniştea să o agonisim, ca, văzând greșelile 
noastre, să ne smerim de-a pururea şi să nu hrănim 

gândul mândriei sau al vicleniei, care sunt ca nişte fiare 
înveninate. 

14. Să iubim liniştea, ca să avem inimă curată, şi 
neîntinată se va păzi de stricăciunea păcatelor biserica 
ce ni s-a încredinţat. 

15. Bună este rugăciunea cu suspinuri şi cu 
lacrimi, când se face cu linişte. lar a striga ca să fim 
auziţi este semn că vrem să plăcem oamenilor. Cel ce 
întru cunoştinţă şi întru credință se roagă, pe Domnul 
înaintea lui ÎL priveşte. fiindcă: „Întru Dânsul trăim şi 
ne mişcăm şi suntem ” (Fapte 17, 28). 

16. Dacă ţi s-a întunecat inima ta, plângi înaintea 
lui Dumnezeu, ca să vină peste tine lumina cunoștinței 
şi nu lua în râs pe cei ce întru fierbințeala inimii strigă 
la cer. 

17. Că cel ce ia în râs pe cei ostenitori, se dă pe 
sine rob vicleanului, săvârşind voile lui cele urâte. Unul 
ca acesta nu va afla bucuria cea gătită robilor Domnului. 

18. lar tu, pustnice, întru cunoştinţă săvârşeşte-ţi 
lucrurile tale totdeauna şi să nu dăm pricină celor ce 
caută pricină. 

19. Vai, nemilostivului! Şi vai, celui viclean! Şi 
vai, celui desfătat, că amar îi va întâmpina pe dânşii 
iadul! Că robi se dau pe ei înşişi pentru îndrăcirea 
pântecelui şi de Dumnezeu se leapădă, ca începătorie şi 
stăpânire să afle întru această viață deşartă. A venit, 
deodată, moartea; a uscat grumazul, care primea adeseori 
bucate strălucite; a surpat începătoria, prin care se 
leapădă de Cel ce i-a făcut pe dânşii. De aceea s-au 
aruncat trupurile ticăloşilor pe pământ, ca nişte gunoi, 
iar sufletele se duc la locul lor. 

20. Pe cele veselitoare ale vieţii văzându-le, ia 
aminte să nu fii atras de ele. Că întru dânsele este 

ascuns lațul morţii, fiindcă şi pescarul nu aruncă undiţa 
goală. 

21. Pofta, vrăjmașul o foloseşte ca pe o râmă în 
undiţă, ca pe tot sufletul să-l facă vinovat. 

22. Sufletul ce s-a prins primul va fi cursă altora 
spre voia aceluia care îndulceşte sufletele celor ce nu 
s-au ispitit cu amărăciunea balaurului. Fiindcă şi pre- 
pelița, fiind prinsă, amăgire va fi celor ce încă nu s-au 
prins de lațuri. Că, pândind-o pe dânsa vânătorul şi 
punând împrejurul ei laţurile, pe cele ce zboară le 
vânează bine. 

23. La fapta bună nevoieşte-te, nesupărându-te în 
osteneli, că fără de osteneli fapta bună nu se cunoaşte. 

24. Întru osteneli să ai sus ochiul sufletului. SI, 
privind bucuria aceea, să nu te lepezi de osteneli. 

25. Cu osteneală şi cu durere nevoieşte-te, ca să 
scapi de ostenelile deşertelor osteneli, că ostenelile 
drepţilor odrăslesc rod de viaţă, iar ale păcătoșilor sunt 
pline de moarte. 

26. Rabdă necazurile acestei vieţi pentru Dumne- 
zeu, ca să nu fii lipsit de nădejdea sfinţilor. Că jugul 
vrăjmaşului are scârbă, care întru sine naşte moarte. 

27. Cei ce petrec viață deşartă, pe cei ce întru 
cunoştinţă se ostenesc, voiesc a-i împiedica, ca nu de la 
cel de aproape să aibă mustrare. Şi căderea acelora, 
arată purtători de cunună pe nevoitorii bunei credinţe. 

28. La smerita cugetare nevoieşte-te, ca să nu te 
păgubeşti de nici una din cele bine lucrate. lar dacă o 
vei lepăda pe aceasta, și tu te vei socoti împreună cu cei 
ce în zadar se ostenesc. 

29. Voieşti să povăţuieşti suflet? Întăreşte-te pe 
tine din toate părţile ca un priceput, ca să nu te cufunzi 
de gândurile dulceţii şi să ţi se întâmple cădere la liman. 

30. De voieşti a fi liman întemeiat, anghire tari 
întăreşte, ca nu cu uşurinţă să se clatine de viforul 
dulceţilor şi să fii înecare de corabie în loc de liman. 

31. Nu împletici anghiră cu anghiră, dacă ceva 
ușor este rămas întru tine. ca nu cu uşurinţă să fii tras în 
Jos de patimi. Că cel ce voieşte să tragă în sus pe cel 
căzut în groapă, este dator să se ţină de gând viteaz, ca 
nu cumva de anghira aceluia să se tragă în jos, întru 
aceeași groapă. Căci cuvintele cele pătimaşe, când vor 
afla loc, ca nişte unghii trag jos pe suflet. 

32. Fugi de-a pururea de vorbiri vătămătoare. și 
sufletul tău va fi întru multă alinare. 

33. Batjocură îşi pricinuieşte monahul care nu lu- 
crează întru pricepere duhovnicească toate lucrurile lui. 
Cuvântul voieşte ca noi să fim nevinovaţi şi înţelepţi. 

34. Dacă te-ai aprins foarte de Sfântul Duh, nu vei 
auzi gânduri străine, că îndoit război vei afla întru 
dânsele. Întâi, că prin pomenirile celor auzite se 
înverşunează sufletul. Apoi, că şi împotrivire suferă de 
la cel ce se mărturiseşte, atunci când sufletul cel viteaz 
nu va surpa patimile cu puterea cea purtătoare de cruce. 
Că unul ca acesta când iarăşi, din lenevire, în aceleaşi 
patimi va cădea, pe îndreptătorul pe care şi l-a ales îl 
vede ca pe un vrăjmaş. lar acela, de va fi priceput, cu 
uitare se fățărniceșşte către cel ce i se mărturiseşte lui. 

35. Dacă cineva, având o porumbiţă în casă care, 
aflând uşa deschisă. ar fi zburat afară din casă, nu cu 
toiag, sau cu piatră o prinde pe ea, ci presărând seminţe, 
întru pricepere. Deci, de multă pricepere şi iscusinţă are 
trebuinţă cel ce voieşte a curăţi întinăciunea gândurilor. 

36. Dacă citeşti, nu căuta numai graba şi ritorica, 
şi nici la aceasta să-ți fie sârguinţa, ca nu cumva dracul 
plăcerii de sine să pătrundă în inima ta. Ci culege din 

ele tămăduirile sufletului, ca albina cea înțeleaptă, care 
din flori îşi adună mierea. 

37. Precum un bărbat măreț în deşert, care cu 
averea este sărac, îşi pune nume de împărat, dar nu este 
împărat, aşa şi monahul care mănâncă întru ascuns și la 
masa fraţilor se fățărniceşte cu nemâncare şi înfrânare, 
nu este pustnic, că țesătură de păianjen țese unul ca 
acesta. El nu călătoreşte pe calea cea dreaptă a sfinţilor, 
ci pe cea care place oamenilor. 

38. Dacă te-ai lepădat de lume, ai grijă de lucrul 
tău, ca să dobândeşti mărgăritarul cel căutat. Că unii, 
lepădându-se de lume, s-au îndepărtat de viața lumeas- 
că: unii părăsind oastea, iar alții împărțind bogăţia. Dar 
mai pe urmă, de voia proprie fiind traşi, au căzut, 
fiindcă nici un lucru nu este mai ticălos decât a fi 
stăpânit de voia proprie şi a nu petrece după voia lui 
Dumnezeu. Că aceştia, prin uşa cea împărătească s-au 
fățărnicit, fiindcă s-au îndepărtat de lucrurile vieţii, dar 
prin fereastră s-au aflat mai înlăuntru. 

39. Precum şi fiii lui Israel, după ce au ieşit din 
cuptorul cel de fier şi s-au mântuit prin Marea Roşie şi 
s-au îndulcit de atâtea daruri, voii lor urmând, pe uscat 
s-au înecat cu corabia. Și din atâta mulțime a celor 
numărați, numai doi s-au mântuit, care cuvântul 
Domnului l-au împlinit şi sfatul Celui Preaînalt cu 
cuvioşie l-au păzit. 

40. Cei ce, lepădându-se de lume, nimic de obşte 
nu mai au cu lumea, aceştia măcar deşi căpetenii se vor 
pune, ca şi cum nu ar fi stăpânitori se află. Şi dacă se 
vor scoate din dregătorie, tot aceiaşi se află cu gândul. 
lar cei ce se poartă afară de gândul cel cucernic, către 
cele dulci ale lumii sunt lesnicioşi şi nu le mai este lor 
nevoința pentru fapta bună. Ci, jugul lepădându-l, mai 

cu osârdie zidesc cele pe care de demult bine le-au 
risipit. Sunt asemenea ca o fecioară preacinstită care, 
fiind închisă în cămară, lepădând ruşinea, şi-ar strica 
simţurile şi cu neruşinare ar săvârşi cele necuvioase, 
nici de Dumnezeu temându-se, nici de oameni ruşinân- 
du-se. Dar pentru aceasta, de mâinile lui Dumnezeu nu 
vor scăpa, fiindcă venind ziua, va arăta lucrul fiecăruia 
şi în foc se va lămuri. 

41. Fericit este cel ce cu lucrul propovăduieşte 
fapta bună. Pentru că doar a grăi lucrurile faptei bune şi 
pe cele împotrivă a le lucra, nu mântuieşte. Precum nici 
cel ce vorbeşte pentru întreaga înțelepciune, dar 
lucrează cele rele, nu dobândeşte plată. 

42. Nu te sfărâma cu mintea văzând pe iubitorii de 
dulceţi săvârşind fără de frică cele dulci. Pentru că 
floarea lor de rea putoare este plină, iar a celor iubitori 
de fapte bune, strălucind întru lumină, este plină de 
bună mireasmă. Deci, rabdă întru fapta bună, ca şi de 
cei ce sunt împilaţi de dulceţile cele umede şi 
slăbănogite să fii lăudat. Că măcar, deşi la arătare 
aceasta nu voiesc să o facă, însă întru sine fericesc pe 
lucrătorii faptelor bune. 

43. Când vei vedea trupuri strălucind prin grijă 
spre dragoste urâtă, nu te minuna de aceasta, nici să te 
amăgească pe tine vopseala pielii, care, după puţin, în 
praf se risipește, ci cântă întru tine cu suspin, zicând: 
„Adu-ţi aminte, Doamne, că țărână suntem. Omul ca 
iarba, zilele lui ca floarea câmpului, aşa va înflori. Că 
Duh a trecul printr-însul şi nu va mai fi şi nu se va mai 
cunoaşte încă locul său. lar mila Domnului din veac şi 
până în veac spre cei ce se tem de Dânsul” (Psalmul 
102, 14-17). Şi, cugetând aceasta, cu darul lui Dumnezeu 
nu vei mai fi dat vicleanului. 

44.  Roagă-te Domnului cu durere, ca să-ţi 
dăruiască duhul întregii înţelepciuni, ca şi în nălucirile 
cele de noapte să scapi de vicleşugurile vicleanului, în 
ce chip s-ar vedea cineva pe sine alungat de o fiară sau 
de cineva cu făclie de foc şi fuge din casă în casă ca să 
nu fie ars de foc. 

45. Precum nu este cu putință a cumpăra cu bani 
învățătura de carte sau vreun meşteşug, ci numai cu 
osteneală, aşa nu este cu putinţă a se face cineva monah 
fără de grijă şi fără de răbdarea cea dureroasă. 

46. Precum capul îl ai mai cinstit decât toate 
mădularele trupului tău, şi ori piatră, ori ciomag, ori 
sabie dacă se aduce asupra capului tău, pe celelalte 
mădulare ale trupului le întinzi înainte, vrând a uşura 
rana capului, știind că fără de acesta a trăi în această 
viață nu este cu putință, aşa să-ţi fie mai cinstită decât 
toate credinţa Sfintei şi Celei de o ființă Treimi, fiindcă 
fără de aceasta este cu neputinţă a trăi cineva viaţa cea 
adevărată. 

47. Cu toată inima ta nădăjduieşte spre Domnul şi 
de năpădirile făcătorului de rele cu lesnire vei scăpa. Că 
nu va trece cu vederea Domnul pe cei ce Îi slujesc Lui. 

48. Poftea egipteanca să înşele pe iubitorul de 
Dumnezeu, Iosif, şi tirănește se silea către scopul cel 
urât (Facerea 39, 7). lar tânărul îşi roura sufletul său cu 
pomenirea Atotţiitorului, ca să nu se ardă de focul fără- 
delegii. Și îşi întărea simţurile ca să nu dea loc gân- 
durilor străine şi să se facă robit de o femeie necinstită. 
ŞI, răbdând ispita, s-a făcut purtător de cunună şi 
împărat al Egiptului. 

49. Au socotit nelegiuiţii să se ridice în Babilon 
asupra sufletului cuvioasei Susana, ca să o pângărească. 
Dar ajutător având ea pe Dumnezeul Cel Preaînalt, pe 


84 Cuviosul Efrem Sirul 


aceştia cu lesnire i-a surpat. Şi sobor aducând asupra 
fericitei, precum ei socoteau, nu au cunoscut, deşerţii de 
minte, că întru dânsul aveau să primească hotărâre de 
moarte. Că nu se batjocoreşte Ochiul cel neadormit. 

50. În calea cea strâmtă şi necăjită să umblăm, 
fraților, ca, cinstiți făcându-ne, să avem păzitor pe 
Dumnezeu. 

51. Mărgăritarele se păzesc totdeauna în cămările 
cele mai dinlăuntru. lar felurile cele netrebnice se 
aruncă în uliţe ca nişte gunoaie. 

52. Dacă cineva, ocărându-te, ţi-ar zice relele pe 
care le-ai făcut, să te osândeşti pe tine mai mult decât pe 
altul. Că tu, de ale tale lucruri te-ai ruşinat, pe care de la 
altul, printr-un cuvânt gol nu rabzi să le auzi. Nu-l face 
pe acela, cu îngrozirea mâniei, să tacă, ci pe tine te 
îndreaptă să nu mai faci rele, că eşti jefuitor al sufletului 
tău. 

53. De faptele cele nelegiuite te spală prin pocăință 
şi defăimarea ocărâtorului nu te va înfricoşa. 

54. Stai împotriva păcatului, o, lucrătorule al 
vieţii, şi nu te teme de venirea ispitei. Că nu va vătăma 
cercarea pe pătimitorul cel viteaz. 

55. Deci se cade ca noi, prin focul cel dumneze- 
iesc, să stăm împotrivă focului. Precum cărămida, fiind 
crudă, este neputincioasă şi moale, iar după ce se va uni 
cu focul şi arderea o va primi, se face zid focului şi 
îngrădire apei. Şi precum în cărămidă se ţine apa, tot aşa 
cuptorul ţine întru sine văpaia cea aprinsă. Şi acest 
cuptor s-a făcut din cărămidă. 

56. Fă-te şi tu tare în ispite şi în necazuri să stai 
împotriva dulceţilor înfocate. Ca nu, precum cărămida 
cea crudă, de picăturile ploii să te risipeşti şi statornicia 
ce ţi se pare că oaisănuoai. 


Cuvinte şi învățături 85 


57. Nu ceea ce ţi se pare că lucrezi bine să 
socoteşti că este bună, ci cea mărturisită de bărbaţii 
bunei credinţe. 

58. Ascultă glasul Domnului, ca să îţi ajute ţie şi 
mâinile să le pună peste cei ce te necăjesc pe tine şi pe 
vrăjmaşii tăi să-i smerească. Ca nu, neascultându-L, să 
auzi: „Și i-am lăsat să umble după dorințele inimilor lor 
şi au mers după cugetele lor " (Psalmul 80, 11). 

59. Nevoieşte-te ca să nu slujeşti voii tale, ci să te 
faci ascultător celor ce se tem de Domnul şi cu mila lui 
Dumnezeu vei sfărâma capul balaurului. lar cât timp cu 
ușurință te laşi după voile tale, cunoaşte-te pe tine că 
stai departe de desăvârşire. Şi pe cât stai departe de 
desăvârșire, pe atât ai trebuinţă de certare şi învăţătură. 

60. Rabdă necazul întru Domnul, ca bucuria să te 
înconjoare pe tine. Rabdă osteneala, ca prearodită să afli 
plata. Că şi pietrarul tăind piatra, şi faurul bătând fierul, 
îşi iau plata. 

61. Cel ce fuge de război, nu va dobândi pradă. Şi 
cel ce fuge de certare nu va primi moştenire cu cei 
înţelepţi. 

62. Suie-te la înălțime şi vei vedea pe toate cele 
pământeşti smerite și proaste. lar de te vei pogori dintru 
înălțime, de o căscioară văruită te vei minuna. 

63. Suie-te pe cunoştinţă, o, lucrătorule al bunei 
credinţe, şi, în loc de căruță, pe sus te va purta şi de 
multe poticniri te va păzi. Că nu va lăsa pe îndrăgitorul 
ei să zică sau să lucreze ceva spre răsturnarea celor ce 
aud. 

64. Mireasmă a cunoștinței în om este ca pe sine 
să se învinuiască totdeauna. lar a celui ce se învinuieşte 
pe sine este a nu judeca pe altul, care întru aceleaşi 
greşeli a căzut. 

65. Doi robi, greşind, s-au închis în temniță pentru 
aceleaşi greşeli. Deci, necunoscător este cel ce ocărăşte 
pe cel împreună rob cu el. 

66. De cel ce a căzut în ispită nu râde. osândindu-l. 
ci roagă-te neîncetat, ca să nu intri şi tu în ispită. Că cel 
ce de viforul gândurilor s-a întunecat la inimă şi s-a 
biruit de patimi, de om nu se ruşinează şi de Dumnezeu 
nu se teme. Dacă este stăpânitor, cu slobozenie lucrează 
cele rele, iar dacă este neputincios şi sărac, bizuindu-se 
răului nărav, cu neruşinare lucrează cele rele. 

67. Nu fi iubitor de dulceţi şi defăimător, ci ascultă 
pe sfinţitul cântător ce strigă: „Să învie Dumnezeu şi să 
se risipească vrăjmaşii Lui şi să fugă de la fata Lui cei 
ce Îl urăsc pe El. Cum piere fumul, să piară, cum se 
topeşte ceara de fața focului, aşa să piară păcătoşii de 
la fața lui Dumnezeu, iar drepții să se veselească” 
(Psalmul 67, 1-3). 

68. Ţi-ai luat chilie, o, monahule? Roagă-te neîn- 
cetat cu inimă smerită, ca cei trei tineri în cuptorul cel 
cu foc, ca să nu te faci pe tine peşteră de tâlhari, săvâr- 
şind cele nelegiuite, şi ca să nu te ruşinezi în ziua Jude- 
cății, când se vor descoperi cele ascunse ale oamenilor. 

69. Cel ce se leneveşte în vremea secerişului, casa 
lui va fi lipsită de îndestulare. Şi acum, cel ce nu ia 
aminte, la vremea plăţii va fi lipsit de mângâierea 
drepţilor. 

70. Veni-va vreme la noi, fraţilor, plină de frică şi 
de cutremur, când se vor descoperi cele ce am lucrat 
întru ascuns şi întru întuneric. Şi vai sufletului ce nu va 
avea pe Domnul ajutător! 

7]. Veniţi. fraţilor iubitori de Hristos, să gândim la 
sfârşitul fiecăruia dintre noi, și să vedem cum ne aflăm 
în viaţa aceasta deșartă. Că deșert este cel ce împreună 

cu cei deşerţi viețuieşte, şi fericiţi sunt cei ce în această 
viaţă vor neguțători neguţătoria cea bună. 

72. Precum un om bogat, care în vreme de vânt 
bun îşi porneşte corabia, şi şade pe aşternut înalt, 
avându-şi ochiul așteptând bucurie, iar bucătarii stau 
frumos, gătindu-i bucatele, şi ceata de ostaşi îl urmează, 
şi a venit asupra lui fără de veste, vifor, a tulburat 
marea, a sfărâmat corabia şi el, singur-singurel, de 
valuri a fost aruncat în ostrov nelocuit, plin de fiare, 
ştrigă şi se tânguieşte şi nu este cine să-l audă; îşi bate 
fața sa, se sfărâmă cu tot trupul şi în tot ceasul îşi 
aşteaptă moartea, cel ce cu puţin mai înainte era 
mândru, iar acum se topeşte de foame şi de frică, şi se 
usucă de sete şi nu este cine să-l mângâie pe el, aşa şi 
noi, leneşii, pătimim pe uscat. Că, desfătându-ne în 
viaţa aceasta deşartă, a venit, deodată, moartea, a răpit 
pe cel leneş şi l-a aruncat în locuri înfricoşate unde se 
vor munci toți păcătoşii, cei ce s-au lepădat veşnic de 
Stăpânul lor. 

73. Să socotim cu dinadinsul în ce fel de frică va fi 
cel ce va fi aruncat de valuri în locuri nelocuite, unde nu 
are nici o mângâiere de la cineva. Să socotim, drept 
aceea, în ce fel de frică va fi şi păcătosul aruncat în 
locul cel de muncă. 

74. Inima mea suspină şi ochii mei poftesc lacrimi, 
iar păcatul robeşte mintea mea, ca nu umilindu-mă, să 
mă rog Domnului cu amare lacrimi, ca să nu fiu aruncat 
întru întunericul cel mai dinafară. 

75. Cel ce ai izbăvit pe poporul Tău din mâna lui 
Faraon, şi din cuptorul cel de fier şi i-ai mântuit pe 
dânşii prin Marea Roşie, izbăveşte-ne şi pe noi de 
fărădelegile noastre, ca să aflăm har înaintea Ta. când 
vei vrea să judeci vii şi morții. 

76. Până când este putere în noi, să slujim 
Domnului întru dreptatea inimii, ca în vremea necazului 
să-L aflăm pe EI ajutător, izbăvindu-ne pe noi din mari 
primejdii. 

77. Pe cei ce Îi slujesc Lui cu inimă curată, îi va 
slăvi cu slavă neasemuită, pentru că slava sfinţilor nu 
are sfârşit. 

78. Chitul a înghiţit pe Proorocul Iona din porunca 
lui Dumnezeu, şi ca într-o cămară oarecare se păzea în 
pântecele chitului. Afundatu-s-a capul lui întru despi- 
cături de munte şi l-a înconjurat pe el adâncul cel mai 
dinlăuntru. Pogorâtu-s-a în pământ, ale cărui zăvoare îi 
sunt încuietori veşnice. Și acolo, rugându-se, striga aşa: 
„Să se suie din stricăciune viata mea, Doamne, 
Dumnezeul meu”. A desfăcut rugăciunea adâncul, a tăiat 
aerul, s-a suit în ceruri şi a intrat în urechile Domnului. 
lar, mai vârtos, Însuşi Domnul, Cel ce pe toate le umple, 
nu a stat departe de robul Său cel adevărat. 

79. A poruncit Dumnezeu chitului şi a aruncat 
afară pe prooroc. Şi ca dintr-o corabie ieşind, a început 
propovăduirea (lona 4, 4). 

80. Scrâşnesc păcătoşii cu dinţii asupra drepţilor. 
Ispitele vin asupră-le. Se încununează cuvioşii. Se 
ruşinează necredincioşii, care rele s-au sfătuit asupra 
sfinţilor lui Dumnezeu. 

81. Alungat era odinioară Ilie Tezviteanul de o 
femeie rea (II Regi 19, 2), şi Domnul prin pasăre a 
hrănit pe proorocul (III Regi 17. 6), iar peste cei 
păcătoşi a venit foamete cumplită. 

82. În căruţă de foc a fost înălțat Proorocul Ilie, iar 
Izabela cea fără de lege a fost aruncată pe pământ dintru 
înălțimea casei sale şi a fost mâncată de câini în ulițele 
cetății (IV Regi 9, 36). 


Cuvinte şi învățături 89 


83. Aruncat-au cei fără de lege pe Proorocul 
leremia în groapa noroiului, nesuferind să audă cuvântul 
bunei credințe. Auzit-a de îndrăzneala lor Abimeleh 
etiopianul, şi fiind alb cu sufletul şi cu credinţa 
strălucind, a mustrat pe împăratul pentru fărădelege, a 
luat stăpânire, a scos afară pe proorocul şi binecuvântare 
a dobândit (leremia 38. 6-13). 

84. Sosit-au pierzătorii la cei ce pierdeau de-a 
pururea pe proorocii lui Dumnezeu şi s-a dat poporul 
evreilor în mâinile vrăjmaşilor. Văzut-au vrăjmaşii pe 
proorocul lui Dumnezeu şi din butuci l-au dezlegat, 
daruri aducându-i, că îl vedeau pe el întru multă 
cucernicie. Că, precum cel ce poartă făclie luminează pe 
cei ce sunt de față, aşa este fapta bună totdeauna, laudă 
de-a pururea purtându-și. 

85. Pentru cinstirea lui Dumnezeu, păgânii au 
aruncat pe Proorocul Daniil în groapa leilor, ca să fie 
mâncat (Daniil 6. 17), şi nu au cunoscut, nelegiuiţii, că 
aceasta o lucrează spre ruşinea lor. lar Domnul, cu mâna 
lui Avacum şi prin înger sfânt, prânz a trimis robului 
Său celui adevărat. lar fiarele sălbatice, văzând pe 
proorocul în mijlocul lor, plecându-se, i se închinau. Că 
puterea cerească a astupat gurile leilor, ca să nu vatăme 
pe drept. 

86. Au tras afară din mijlocul fiarelor pe proorocul 
şi din parte s-a mustrat păgânătatea lor, văzându-l pe el 
ca pe un mire ce iese din cămară, cu faţa zâmbitoare şi 
cu slavă fiind luminat. 

87. În al doilea rând, după cuviință se îndoia 
neamul babilonienilor, că poate ei s-au plecat fiarelor 
sălbatice, ca să nu mai mănânce trupurile oamenilor. 
Fiindcă alesul lui Dumnezeu, stând şase zile în mijlocul 
celor şapte lei, nici o stricăciune nu a suferit. lar în a 

şaptea zi a venit împăratul să plângă moartea dreptului 
şi, aplecându-se în groapă, l-a văzut pe el şezând în 
mijlocul leilor, ca un păstor în mijlocul oilor sale. 
Pentru aceasta, cu cuviință se îndoiau necredincioşii 
pentru mântuirea acestuia. lar când s-au aruncat în 
groapa leilor vrăjmaşii dreptului, văzându-i pe ei 
rupându-se bucățele şi oasele lor cu totul zdrobindu-se, 
foarte minunându-se, tare au strigat: „Mare eşti 
Doamne, Dumnezeul lui Daniil! ”. 

88. Cei trei tineri care erau împreună cu Azaria, 
neînchinându-se chipului de aur, tare legându-se, arun- 
caţi au fost în văpaia cea prea-aprinsă (Daniil 3, 20-22), 
iar focul nu a îndrăznit să le ardă pielea lor, ci, ieşind 
văpaia, a ars pe cei ce au făcut-o. 

89. Deci, acestea gândindu-le, o, adevăraţilor fraţi, 
să nu ne aflăm neiscusiți în vremea ispitelor. Că prin 
răbdarea ispitelor se măresc de-a pururea iubitorii de 
Dumnezeu. 

90. Cât mai este întru noi tărie, să slujim Domnului 
cu frică şi cu inimă dreaptă şi cu voie bună; ca în 
vremea ispitei, ajutând neputinței noastre, arătându-ne 
purtători de cununi, să ne ducă pe noi în împărăţia Lui. 
Amin. 

CUVINTE SFĂTUITOARE 
CĂTRE MONAHII DIN EGIPT 


Sfătuirea 1 


Slavă ie, Dumnezeule, Slavă Ţie. Şi iarăşi zic: 
Slavă Ţie Dumnezeule, Cel prealăudat şi preaînălțat în 
veci. Datori suntem a mulțumi totdeauna lui Dumnezeu, 
iubiţilor, Celui ce ne-a învrednicit pe noi sub jugul cel 
bun şi ne-a izbăvit de cele vremelnice şi stricăcioase. 
Voiesc a vă sluji cu cuvinte cu care darul a luminat 
mintea mea, şi voiesc să grăiesc nu cu cuvinte înțelepte, 
că eu sunt om prost şi prea de nimic. Dar, fiindcă cele ce 
se zic cu meşteşug filosofic nu sunt tuturor arătate şi, 
mai ales, celor ce nu s-au împărtăşit de filosofia cea 
lumească, pentru aceasta trebuie a da cuvânt luminat, pe 
care pot să-l înţeleagă cei ce îl citesc, după cum zice şi 
fericitul Apostol: „...dacă nu voi şti înțelesul cuvintelor, 
voi fi barbar pentru cel care vorbeşte, şi cel care 
vorbește barbar pentru mine ” (| Corinteni 14, 11). Însă 
cuvântul cel duhovnicesc poate să încredințeze pe ai 
noştri, cei de o credință, şi fără de gramatică şi de rito- 
rică (Galateni 6, 10). Şi bine este cuvântat Dumnezeu, 
Cel ce dă tuturor toate și luminează pe fiecare spre cele 
de folos. lar cum că mai presus de măsurile mele este 

aceasta ştiu prea bine, că scris este: „Vreme este să taci 
şi vreme să grăieşti” (Eclesiastul 3, 7). 

Deci, ce fel de răspuns vom da în ziua Judecăţii, 
dacă nu vom ajuta după putere pe cei ce bolesc de 
neiscusință şi, mai ales, în vremea aceasta, când ei se 
viscolesc de învățătura cea rea şi de sfătuirea cea 
nelegiuită? Că leul cel mâncător de sânge şi vrăjmaş al 
adevărului, nu încetează să amăgească pe cei ce nu prea 
iau aminte, nevrând să mănânce trupuri de oameni, ci se 
sârguieşte să tragă împreună cu sine în gheenă şi pe 
suflet (| Petru 5, 8). Pe câţi socotiți că, după îndepăr- 
tarea de lume, iarăşi i-a supus patimilor celor de 
necinste? Pe câţi, după ce s-au însoțit cu frățimea, i-a 
făcut răzvrătiți şi străini de chipul monahicesc? Pentru 
aceasta se cuvine a nu ne da în laturi, ci, frate pe frate 
ajutorându-se, să nu fim prinşi de cursele diavolului. Să 
zicem şi noi ca Apostolul: „Nu că de la noi înşine 
suntem destoinici să cugetăm ceva ca de la noi înşine, ci 
destoinicia noastră este de la Dumnezeu, Care ne-u 
împulernicit pe noi a-l sluji Lui, nevrednici fiind” Ul 
Corinteni 3, 5). lar vouă să vă dea Domnul, primind 
cuvântul, să daţi rod desăvârşit și prea înmulţit, ca un 
pământ bun, întru dreptate, lui Hristos, Mântuitorului 
nostru, Căruia 1 se cuvine slava în veci. Amin. 


Sfătuirea a 2-a 
Îndemnare spre buna credinţă 
lubite, cu darul lui Dumnezeu eşti creştin. Deci 
păzeşte poruncile Domnului nostru Iisus Hristos şi te vei 
mântui, că scris este: „Întru adevăr grăiesc, că nu este 
fătarnic Dumnezeu, ci întru to! neamul cel ce se teme de 

EI şi lucrează dreptatea, este primit de Dânsul” (Fapte 
10, 34-35). lar dacă voieşti să vii la viaţa cea mai cu 
dinadinsul a monahilor, ca şi pe cele mai bune să le 
dobândeşti, de nu vei pune în gândul tău că acum te-ai 
mutat din viaţa aceasta şi de nu vei socoti lumea aceasta 
şi slava ei ca o colibă pârlită, nu poţi să biruieşti 
patimile pământeşti şi poftele cele lumeşti, care cufundă 
pe oameni în pieirea trupului şi pierzare. Căci 
nemincinos este Cel ce a zis: „Voieşte cineva să vină 
după Mine? Să se lepede de sine şi, ridicându-şi cruceu 
sa, să-Mi urmeze Mie. Căci cel ce voiește a-și afla 
sufletul său, îl va pierde pe el, iar cel ce îl va pierde pe 
el pentru Mine, îl va afla pe el. Că ce-i va folosi omului 
de va dobândi toată lumea şi de sufletul său se va 
păgubi? Sau ce va da omul în schimb pentru sufletul 
său?” (Luca 9, 23-25). Căci nu este osteneală a pune 
temelie, ci a termina zidirea. Că pe cât se înalță zidirea, 
pe atât mai multă osteneală dă celui ce zideşte, până la 
terminarea lucrului. Să auzim glasul cel mântuitor ce 
zice: „Că cine din voi vrând să zidească un turn, nu Stă 
mai întâi şi-şi face socoteala cheltuielii dacă are cu ce 
să-l isprăvească? Ca nu cumva, punându-i temelia şi 
neputând să-l termine, toți cei ce vor vedea să înceapă 
a-l lua pe el în râs, zicând: Omul acesta a începul să 
zidească, dar nu a putul isprăvi” (Luca 14, 28-30). 
Războiul ostașilor este scurt, iar al monahului 
până la plecarea lui către Domnul. Pentru aceasta se 
cuvine a începe lucrarea cu toată sârguinţa, trezvirea şi 
răbdarea. Deci, iubite, dacă te apuci să junghii leul, 
apucă-l cu tărie, ca nu cumva să sfărâme oasele tale ca 
pe un vas de lut. Şi dacă te vei arunca în mare, să nu te 
împuţinezi la suflet până când vei ieşi la uscat, ca să nu 
te pogori în adânc ca o piatră. Frate, dacă ai venit să te 

nevoieşti, fă-te treaz față de potrivnic, ca nu cumva, 
biruindu-te, să se bucure de tine şi în loc de cunună să 
iei cele împotrivă. 

Deci, cel ce .voieşte să se facă monah, să fie gata 
ca să rabde vitejeşte, ca nu cumva, după ce a intrat el în 
monahism, să zică: „Nu am ştiut că aceasta mi se va 
întâmpla mie”. lată, mai înainte ţi s-au făcut cunoscute 
acestea, ca şi tu să îţi pregăteşti gândul tău, ştiind că 
întru aceasta se va arăta cercarea ta. Pricepe ceea ce se 
zice, iubite, ca nu astăzi, înaintea uşilor fiind întrebat, să 
zici „toate le voi răbda”, iar mâine, prin cuvinte şi prin 
lucruri să te lepezi. Că îngerii lui Dumnezeu stau de față 
şi aud toate cele ce ies de pe buzele tale. Vezi. iubite, 
nimeni nu te sileşte pe tine şi dacă te făgăduieşti cu 
adevărat, vezi să nu minţi, că Domnul va pierde pe toţi 
cei ce grăiesc minciună. 

Deci, acestea se întâmplă celui ce se apropie de 
Dumnezeu. Mai întâi ispită, apoi necaz, apoi osteneală, 
trândăvie, goliciune, patimi, strâmtorare, defăimare, că 
întru acestea se arată răbdarea şi cercarea celor credin- 
cioşi. Şi întru acestea toate biruieşte cel ce s-a dat pe 
sine, cu toată inima, purtării de grijă a lui Dumnezeu şi 
rabdă voia Lui. Căci numai punerea înainte cea desăvâr- 
şită o cere de la noi Dumnezeu şi El ne va da putere și 
biruință, după cum este scris: „Scut este tuturor celor ce 
nădăjduiesc spre Dânsul ”. Şi iarăşi zice: „Aproape este 
Domnul de toţi cei ce-L cheamă pe El întru adevăr. 
Voia celor ce se tem de El o va face şi rugăciunea lor o 
va auzi şi-i va mântui pe dânşii” (Psalmul 144. 18-19). 

Vă rog, rugaţi-vă şi pentru noi, ca cele ce vrem să 
le zicem să ne dea nouă Dumnezeu a le face fără 
prihană. Căci nu sfătuim ca şi cei ce am ajuns la aceste 
măsuri, ci pe Domnul lisus Hristos, Dătătorul şi 

Dăruitorul cuvintelor Îl vom chema, începând a grăi 
cuvântul, ca împreună să ne folosim şi să folosim. Căci 
dacă cei ce se numesc pimentari, adică doctori, cu 
dinadinsul au cercetat rădăcinile şi felurile ierbilor şi în 
scris le-au dat, şi aceasta arată iconomia lui Dumnezeu 
cea preamare spre mângâierea celor ce bolesc cu trupul, 
oare nu cu mult mai vârtos suntem noi datori a 
descoperi comoara darului după dăruirea Lui? Fiindcă 
nu a scăpat de munci robul cel rău, care pentru lenevire 
a ascuns talantul domnului său. 

Dar cine nu va suspina pentru mine, care cu 
minciună am nume de monah? Şi cine nu va plânge 
pentru mine, cel ce am pierdut evlavia şi răbdarea? Şi ce 
voi face când mă va certa pe mine Stăpânul meu Hristos? 
Pentru aceea, vă rog, iubiţilor, rugaţi-vă pentru mine, 
neputinciosul rob, ca să mă izbăvesc de veacul acesta 
viclean de acum, şi darul Lui să-mi deschidă buzele spre 
slavoslovia Sfintei şi celei de o ființă Treimi, a Tatălui şi 
a Fiului şi a Sfântului Duh, că în mâna Lui suntem şi noi 
şi cuvintele noastre. Că El este Cel ce învață pe om 
cunoştinţa şi Lui 1 se cuvine slava, în veci. Amin. 


Sfătuirea a 3-a 
Către pustnicii începători 


lubite, după ce te-ai lepădat de lume. de vei intra 
între fraţi şi te vei așeza în chinovie şi voieşti să 
viețuieşti împreună cu dânşii şi Domnului nostru lisus 
Hristos să-l slujeşti şi vei vedea pe oarecare dintre fraţi 
umblând fără de rânduială sau grăind cele ce nu plac lui 
Dumnezeu, tu să nu iei aminte la dânşii, nici la 
cuvintele lor, ci lasă-i pe dânşii să grăiască întru ei. Căci 

cei ce grăiesc cele ce nu plac lui Dumnezeu, nu se tem 
de Domnul, ci aceştia, întru lenevire petrecând, gura lor 
în toată vremea grăieşte cele de mândrie. lar tu, să ai pe 
Domnul înaintea ochilor tăi, că scris este în psalm: 
„ Văzut-am pe Domnul înaintea mea pururea, că de-a 
dreapta mea este ca să nu mă clatin” (Psalmul 15, 8). 
Şi să nu te înveţe pe tine cumplitul șarpe a zice: „Că 
dacă aceştia sunt bătrâni şi petrec rău, ce voi face eu, 
fiind mai tânăr?”, ci ascultă pe Domnul, Care zice: 
„„ Multi sunt chemaţi, dar puțini aleşi” (Matei 20, 16). 

Deci, iubeşte să te mântuieşti, ca să fii unul din cei 
aleşi. Căci cei ce fac răul, ori în chinovie, ori în alt loc, 
aceștia sunt fiii vicleanului, care sunt asemenea 
neghinelor prin mijlocul grâului (Matei 13, 25). Deci, 
fă-te grâu, ca să te aduni în jitnițele Domnului, iar nu 
neghină, ca să te arzi în focul cel nestins. Să nu judecăm 
pe cineva, că nu ştim cum se află el în chilia lui sau ce 
fel de osteneală are către Dumnezeu; nici de vom vedea 
pe cineva râzând sau grăind. Pentru aceea se cuvine 
fiecăruia din noi a lua aminte la sine, că fiecare din noi 
pentru sine are să dea seamă lui Dumnezeu. 

la aminte cu toată inima la cântarea de psalmi și la 
citirea Dumnezeieştilor Scripturi şi soarbe în sufletul tău 
grăsimea ce se face dintr-însele, ca un prunc ce suge 
țâța, că dintr-însele te vei învăţa plăţile faptelor bune şi 
va fi bucurie şi veselie inimii tale. Fă-te blând, 
ascultător şi înţelept. Blând ca un copil, care de te va sili 
să îi urmezi lui şi să-i săvârşeşti lucrul. Şi, tăcând, 
întoarce-te în chilia ta; tăcând cu buzele, iar cu inima 
rugându-te. Să fii ascultător, iar curăţia trupului tău să o 
păzeşti întru Domnul, ca pe un mărgăritar cinstit. 

Cu haine să nu te împodobești și pentru părinţii 
bogaţi nu te înălța. Că „cel ce se laudă, întru Domnul să 

se laude” (| Corinteni 1, 31), căci „tor trupul este ca 
iarba şi loală slava lui cu floarea ierbii. Uscatu-s-a 
iarba şi floarea a căzul, iar cuvântul Domnului rămâne 
în veac” (| Petru 1, 24; lacov 1, 10). Privirea să o ai în 
jos, iar sufletul în sus. Cu tânăr să nu-ţi câştigi 
îndrăzneală, iar cu femeie este de prisos a grăi. Cu copil 
nu înmulți cuvintele, iar cu cei ce se îmbată, sau cu cei 
nesupuşi, sau cu batjocoritorii să nu te amesteci, ci fii 
întru frica lui Dumnezeu toată ziua. precum zice 
Apostolul: „Întru înțelepciune umblaţi, răscumpărând 
vremea, că zilele rele sunt. Pentru aceasta nu fiti fără 
de minte, ci pricepând cure este voia lui Dumnezeu. Și 
nu vă îmbătaţi de vin, întru care este pierzare, ci vă 
umpleți de Duhul” (Efeseni 5, 15-18). Şi iarăşi: „Ca să 
se ruşineze potrivnicul, neavând nici un lucru rău a zice 


» 


pentru voi”. 


Sfătuirea a 4-a 


lubite, iată îți pun înainte alt aşezământ întru 
Domnul, şi dacă îl vei păzi pe dânsul, mai pe urmă îţi va 
da veselie. Dacă, după ce te-ai lepădat de viaţa aceasta 
deşartă, vei intra în chinovie de mai mulți fraţi, vrând să 
te faci monah, să nu te amăgească pe tine vrăjmaşul ca 
să ieşi din chinovie mai înainte de a lua sfânta îmbrăcă- 
minte monahicească. Dar nici mai pe urmă, că te vei căi 
mult, ci pune începuturi bune cu toată smerita cugetare. 
De ispitele ce vin asupra ta de la vrăjmaşul să nu te 
temi, ci rabdă, ca să dobândeşti fericirea, căci scris este: 
„Fericil bărbatul care rabdă ispită, căci, lămurit 
făcându-se, va lua cununa vieţii, pe care a făgăduit-o 
Domnul celor ce Îl iubesc pe Dânsul” (lacov 1, 12). 

Voieşti să nu fii stăpânit de ispite? Taie-ţi toată 
voia ta. Şi deşi ţi se pare că un lucru este bun, iar întâi- 
stătătorul tău întru Domnul zice că nu este bun, ascultă-l 
pe el, întru Domnul. Că a te certa şi a urma socotelii tale 
este semn de cădere. Că dacă este cineva nou începător 
ŞI nu se supune, nume prea de ocară îşi câştigă lui. căci 
zice în psalm: „S/ujiți Domnului cu frică şi vă bucurati 
de El cu cutremur. Luaţi învăţătură, ca nu cumva să se 
mânie Domnul şi să pieriți din calea cea dreaptă” 
(Psalmul 2, 11-12). 

Deci, cel ce iubeşte dreptatea nu va pieri, iar cel ce 
urăşte certarea, pe sine se păgubeşte. Că precum într-un 
vas de lut nu este cu putinţă a pune vin şi oțet. tot aşa 
nici fapta bună a vieţii monahiceşti nu poate locui 
împreună cu nepedepsirea. Să te înţelepţească pe tine 
Apostolul, care zice: „Ce învoire este între Hristos şi 
Veliar? Sau care împărtăşire are lumina cu întuneri- 
cul?” UI Corinteni 6, 14-15). lubeşte desăvârşit întreaga 
înţelepciune, ca să se sălăşluiască întru tine Duhul lui 
Dumnezeu. Şi încă, după ce te vei învrednici de 
îmbrăcămintea vieţii monahicești, nici atunci nu te învoi 
cu gândurile, dacă voiesc să te despartă de frățime, ca 
nu cumva, din tinereţile tale, să te înveți călător şi 
nestatornic. 

Vezi să nu îţi pierzi evlavia care o aveai când ai 
intrat, ci ține-o pe dânsa până la sfârşit. lar hula şi 
jurământul, nici să nu se numească pe buzele tale, 
precum se cuvine sfinților (Efeseni 5, 3-4), ci să ai 
smerenie. La tot răspunsul tău să ai pe „iartă-mă”, ca să 
strici de la tine obiceiurile cele netrebnice ale lumii şi, 
petrecând cu bună plăcere Domnului, să ai laudă de la 
Dânsul. Şi după ce vei veni în chipul monahicesc, nu ai 
trebuință de aur, nici de argint, nici de podoabe, ci pe 

toate trimiţându-le înainte la cer, după porunca 
Mântuitorului nostru lisus Hristos, îţi câştigă ție acestea: 
credinţă, înfrânare, răbdare, smerită cugetare şi celelalte 
pe care Dumnezeu, din bunătatea Sa, ţi le va da ţie. 


Sfătuirea a 5-a 
Către pustnicii începători 


Dacă cineva a venit la viața monahicească din 
mare slavă a vieţii, să se păzească pe sine de dracul 
înaltei cugetări, ca să nu cadă în duhul mândriei şi al 
nesupunerii şi să se păgubească pe sine. lubite, nu îţi 
este ție aceasta ruşine, dacă eşti întru supunere pentru 
Domnul, nici dacă lucrezi cu mâinile tale lucrul cel bun. 
Că această mică strâmtorare şi necaz ce rabzi întru 
Domnul, ţi se face pricinuitoare de viața cea veşnică. Şi 
ce mai zic? Că precum cel ce schimbă o costandă pe 
milioane de talanţi de aur, aşa este toată strâmtorarea 
vieţii monahiceşti pe lângă necazul ce va să fie, care va 
întâmpina pe cei ce lucrează cele rele. 

Deci, dai lucruri mici şi ţi se dau mari. Trezveş- 
te-te, iubite, ca un bun ostaş. Nu te lenevi de darul cel 
dintru tine, ca nu cumva amândouă să vină peste tine, 
adică: şi pe oameni să-i mâhneşti, care sunt părinţii cei 
după trup, şi lui Dumnezeu să nu-i placi, ci nevoieşte-te, 
ca şi cei ce te vor vedea pe tine să slăvească pe 
Dumnezeu pentru petrecerea ta cea bună (Matei 5, 16), 
căci scris este: Cei ce se tem de Domnul, Mă vor vedeau 
şi se vor veseli”; şi iarăşi: „Puce multă este celor ce 
iubesc legea Ta şi nu le este lor sminieală”. Pentru 
aceasta, păzeşte-te de înalta cugetare şi Domnul va fi 
partea ta. Lui 1 se cuvine slava, în veci. Amin. 

Sfătuirea a 6-a 


lubite, dacă pui începuturi bune, aşa să îţi săvâr- 
şeşti, cu bună plăcere, bătrâneţile tale şi vei fi ca un 
luminător ce luminează pe mulţi în calea Domnului. lar 
dacă din pântece rău vei ieşi, rău îţi vei petrece viaţa ta. 
Pune dar temelie tare, ca să se scrie la înălțime lucrul tău. 

Frate, mai înainte de toate, de Dumnezeu teme-te 
şi pe Dânsul slăveşte-L cu toată inima ta, ca şi EI să te 
slăvească pe tine împreună cu sfinţii Lui. Din tinereţile 
tale apucă-te de înțelepciunea cea prea blândă, şi să nu o 
laşi pe dânsa până la răsuflarea cea mai de pe urmă. 
Aceasta te va trage pe tine spre cărările dreptăţii, şi vei 
fi vas al alegerii din tinereţile tale, şi vei face cinstite 
bătrâneţile tale şi vei avea laude de la Dumnezeu şi 
oamenii vor mări pe Domnul pentru tine (Fapte 9, 15). 

Deci, dacă întâi-stătătorul te va da la ascultare 
vreunui frate, să nu zici în mintea ta: „Eu sunt fecior de 
părinți mari şi străluciți, iar acesta este fecior de părinţi 
neslăviţi şi cerşetori — sau, de multe ori, şi din neam de 
rob se poate trage — și cum pot eu să mă supun acestuia? 
Că ocară îmi este mie de voi face aceasta”. Căci cel ce 
gândeşte unele ca acestea, încă nu s-a dezbrăcat de omul 
cel vechi, care se strică întru poftele înşelăciunii 
(Efeseni 4, 22). lar noi, iubite, ca cei ce de Dumnezeu 
suntem daţi fraților celor de un suflet spre slujbă, să 
răbdăm, ca să ne învrednicim libertăţii drepţilor, 
aducându-ne aminte de Stăpânul tuturor, Care a sărăcit 
pentru noi, fiind legat ca noi cu sărăcia, Aceluia să ne 
îmbogățim (II Corinteni 8, 9). 

lubite, supune-ţi grumazul sub jugul Lui. ca să afli 
odihnă sufletului tău, că scris este: „Necura/ este 

înaintea Domnului tot cel înalt cu inima”. Că Lui | se 
cuvine slava, în vecii vecilor. Amin. 


Sfătuirea a 7-a 
Către începători 


Pentru lucrul mâinilor nu te împuţina, că de multe 
ori te sfătuieşte pe tine gândul, zicând: „Niciodată nu 
vei putea învăţa rucodelia aceasta. Că eşti neputincios şi 
slab şi osteneala lucrului acestuia nu o vei putea purta 
desăvârşit. Că, iată, mădularele tale au început a pătimi 
de osteneală, că nu ai obişnuit a te osteni. Ci, întor- 
cându-te, du-te de unde ai venit. Că şi acolo, dacă vei 
voi să te temi de Dumnezeu, te vei mântui”. lar tu, ca un 
credincios, nu te slăbănogi de nişte gânduri ca acestea, 
ci așteaptă pe Domnul, Cel ce te-a chemat pe tine la 
împărăţia și bucuria Lui, căci El a zis: „Amin, umin zic 
vouă. Dacă veți avea credință cât un grăunte de muştar, 
veţi zice muntelui acestuia «mută-te de aici dincolo», şi 
se va mulu; şi nimic nu va fi vouă cu nepulinţă ” (Matei 
17, 20). 

Deci şi noi, iubiţilor, să răbdăm, căci nu spre om 
am nădăjduit, care nu poate să mântuiască, ci spre 
Dumnezeu, Cel ce mântuieşte pe cei ce nădăjduiesc spre 
Dânsul. precum este scris: „Cei ce nădăjduiesc spre 
Domnul sunt cu muntele Sionului” (Psalmul 124, 1). Şi 
fericeşte Sfântul Duh pe cei ce nădăjduiesc spre 
Domnul, zicând: „Doamne, Dumnezeul puterilor, fericit 
este omul care nădăjduieşte spre Tine”. 

Mai întâi, rabdă, iubite, pentru Domnul. Oare, 
carte de ai fi învăţat, nu ai fi răbdat supărare? lar dacă şi 
vreun meșteșug al lumii, nu ai fi răbdat osteneală? Oare, 

nu cu mult mai mult suntem datori să răbdăm toate 
pentru Domnul? Căci este scris: „ Rodul muncii mâinilor 
tale vei mânca. Fericit eşti; bine-ti va fi” (Psalmul 127, 
3). Şi Apostolul porunceşte: „Cu mâinile voastre lucraţi 
lucrul cel bun, ca să aveti ce da, din ostenelile voastre, 
şi celui ce are trebuință ” (Efeseni 4. 28). 

Deci, să ne sârguim cu toţii ca să ne izbăvim de 
păcatele noastre. Că de vom vrea, ne vom izbăvi. căci El 
a zis: „Cereţi şi se va du vouă. Că tot cel ce cere ia şi 
cel ce caută află şi celui ce bate i se va deschide” 
(Matei 7, 7-8; Luca 11, 9). Că EI este Cel ce a dăruit 
lumii comoara cea neîmpuţinată a pocăinţei. Lui 1 se 
cuvine slava, în veci. Amin. 


Sfătuirea a 8-a 


lar pentru smintelile ce se întâmplă ştim pe Cel ce 
a zis: „Nu judecaţi, ca să nu fiți judecuţi. Căci, cu 
judecata cu care judecaţi, veți fi judecaţi, şi cu măsura 
cu cure măsuraţi, vi se va măsura” (Matei 7, 1-2; Luca 
6, 27) şi celelalte. Dar, ca să ai ajutoare în gând, adu-ți 
aminte că dreptul Lot locuia în Sodoma, dar nu s-a dat 
după mândria şi înverşunarea lor (Facerea 19, 7). Pentru 
aceea s-a şi mântuit, precum este scris. Căci, cu vederea 
şi cu auzirea locuind dreptul între dânşii, din zi în zi 
sufletul lui cel drept cu nelegiuitele lucruri era muncit. 
Și mai adaug, zicând: „Șrie Domnul a-i izbăvi pe cei 
credincioşi din ispite. Iar pe cei nedreplti în ziua Jude- 
căţii a-i păzi ca să se muncească ”, şi celelalte. 

Deci, să nu avem astăzi înfrânare şi blândețe, iar 
mâine neînfrânare şi mândrie; nu astăzi linişte, prive- 
ghere şi smerenie, iar mâine griji, somn fără de saţiu, 

nesupunere şi cele asemenea acestora; nu astăzi lepădare 
de lume, lepădare de lucrurile cele pământeşti, lepădare 
de patrie, de prieteni şi de părinții cei după trup, pentru 
nădejdea cea spre Domnul, iar mâine țară şi moştenire 
să căutăm, ca pe noi înşine întru multe rele să ne 
cufundăm. Că femeia lui Lot, întorcându-se înapoi, stâlp 
de sare s-a făcut (Facerea 19, 26). Pentru aceasta şi 
Domnul ne învață, zicând: „Nimeni, punându-și mâna 
pe plug şi întorcându-se înapoi, nu va fi îndreptat întru 
împărăția cerurilor ” (Luca 9, 62). 

Deci, să ai de-a pururea în minte ziua aceea întru 
care, dezbrăcându-te de toate, ai ieşit din lume, pentru 
Domnul, şi când erai înfocat cu frica lui Dumnezeu şi 
fierbeai cu Duhul către Domnul, iar scopul ține-l până la 
sfârşit: „Că cel ce va răbda până la sfârşit, acela se va 
mântui” (Marcu 13, 13), ca să iei plata lucrării împreună 
cu viața veşnică, deoarece de Dumnezeu Cel adevărat 
te-ai apropiat şi pe toate le-ai defăimat, ca pe Hristos să-L 
dobândeşti. Căruia 1 se cuvine slava, în veci. Amin. 


Sfătuirea a 9-a 
Despre ascultare 


Pentru vreme nu te împuţina. Că unora le bagă în 
minte vrăjmașul pofta spre chipul monahicesc înainte de 
vreme, ca. nesuferind fratele înmulţirea poftei. să fugă 
din locul cel de nevoinţă. lar tu, iubite, ca cel ce te 
sârguiești să-l placi lui Dumnezeu, îngăduieşte îndelung, 
fiindcă zice Apostolul: „Deşi poți să te faci slobod, mai 
bine supune-te ”. Şi caută la neamurile cele de demult şi 
vezi că sfinţii toţi prin îndelungă-îngăduinţă şi răbdare 
au dobândit făgăduinţele. Să ne îndemnăm şi noi înşine 

în fiecare zi, ca împreună moştenitori cu dânşii să ne 
aflăm întru împărăţia cerurilor. 

Patriarhul Iacov, oare nu paisprezece ani a slujit 
pentru Rabhila lui Lavan Sirul în Mesopotamia, în arşiţa 
zilei şi în frigul nopţii? (Facerea 29, 17). Asemenea şi 
Iosif cel iubit, oare nu destui ani a fost rob în pământ 
străin? Căci scris este: „Josif, fiind de şaptesprezece ani, 
păştea oile tatălui său împreună cu fraţii săi” (Facerea 
37, 2). Şi iarăşi zice: „Și era Iosif de treizeci de ani 
când a stal înaintea lui Faraon”. Asemenea şi Moise, 
sluga Domnului, patruzeci de ani a nemernicit în 
pământul lui Madiam, şi fiii lui Israel după patruzeci de 
ani au intrat în pământul făgăduinței. La fel şi Daniil, 
bărbatul cel îmbunătăţit, împreună cu cei trei tineri, 
care, prin credință, cuptorul în rouă l-au prefăcut, au 
răbdat robie, necazuri şi defăimări în pământ străin, 
pentru aceea s-au şi mântuit. 

lar noi, nici o mică pătimire nu răbdăm. Pentru că 
noi nu credem, răbdarea pleacă de la noi. Că la atâta 
mâhnire te-ai dat, ca şi cum ai fi pierdut un amanet 
străin, ca şi cum în robie te-ai fi dus. Dă-ţi osârdie întru 
Domnul şi îmbărbătează-te ca un credincios, ca nu 
cumva, din multa mâhnire să îţi pierzi puterile sufletului 
tău şi la urmă să te căiești. Socoteşte, iubite, pe cei ce în 
izgoniri, în legături de fier şi întru amară robie sunt 
certați şi supune-te întâi-stătătorului tău, întru Domnul. 
Dacă şi omeneşte socoteşti robia care o rabzi pentru 
Domnul, apoi cine, fiind necinstit vreodată pentru 
împărat, nu va socoti mai mult laudă ocara aceea? Dar, 
de multe ori, vrei să zici că lucrul acesta are osteneală. 
Vai mie, păcătosului şi netrebnicului rob! Dacă oste- 
neală nu vrem să răbdăm pentru Domnul, pentru ce am 
mai ieşit din lume? 

__ Iubite, cine este vrednic şi fericit a pătimi pentru 
Cel ce a pătimit pentru dânsul? Nici lucruri nu dai, 
iubite, şi mari plăţi iei. Însă de răbdare avem trebuinţă, 
ca, făcând voia lui Dumnezeu, să dobândim făgăduinţa 
Lui: „Că cel ce va răbda până în sfârşit, acela se va 
mântui” (Matei 10, 22). 


Sfătuirea a 10-a 


lubite, nu te slăbănogi de gândurile ce vin asupra 
ta, că este început al nevoinţei. Învaţă-te de la groapa de 
ploaie, căci când va ploua şi se va aduna apa în groapă, 
la început ea este tulburată. Iar cu cât zăboveşte, se face 
mai curată. Deci, iubite, nu te slăbănogi, că scris este: 
„Păraiele fărădelegii m-au tulburat pe mine”. Şi în alt 
psalm zice: „Că s-a umplut de rele sufletul meu şi viața 
mea de iad s-a apropiat” (Psalmul 87, 3). Pentru aceea 
zice: „Domnul este ajutorul meu şi nu mă voi teme de 
ce-mi va face mie omul” (Psalmul 117, 6). 

Deci, când va veni în mintea ta vreun gând rău, 
strigă către Domnul cu lacrimi, zicând: „Doamne, 
curăţeşte-mă pe mine, păcătosul, şi mă iartă, lubitorule 
de oameni, Doamne, şi surpă pe vicleanul de la mine!”. 
Căci cunoscător de inimi este Dumnezeu şi ştie gându- 
rile ce se fac din gândirea cea cu obicei rău şi cele ce ni 
se aduc din amăgirea dracilor. Şi aceasta cunoaşte-o, că 
pe cât te nevoieşti şi rabzi, slujind Domnului, pe atât se 
curăță mintea ta şi gândurile; că a zis Domnul nostru 
lisus Hristos: „Orice mlădiță care aduce roadă, o 
curățeşte, ca mai multă roadă să aducă” (loan 15, 2); 
numai de voieşti să te mântuieşti; că Domnul iubeşte şi 
ajută celor ce se silesc a dobândi mântuirea. 

Auzi pildă asupra gândurilor urâte: Strugurii, când 
se culeg din vie şi se bagă în jgheab de se zdrobesc şi 
dau vinul ce se pune în vase, la început atât se umflă, ca 
de o văpaie prea mare şi prea iute înfierbântându-se, 
încât vasele plesnesc, nesuferind văpaia din umflătură. 
Tot aşa şi gândurile oamenilor când se vor muta din 
veacul acesta deşert şi din grija lui către cele cereşti. Că 
dracii, nesuferind râvna, în multe feluri tulbură mintea 
omului, amestecare tulbure vrând să-i pregătească lui, 
ca să afle vas nefolositor şi să-l sfărâme pe el, adică pe 
sufletul necredincios şi care se îndoieşte. Că dracii se 
aseamănă lupilor şi înconjură chiliile monahilor, căutând 
uşă deschisă, ca, sărind înlăuntru, să strice sufletul ce se 
pleacă lor. lar dacă vor vedea uşa încuiată se duc; zic 
aceasta pentru sufletul cel întemeiat întru credință. 

Deci, nu te teme, nici nu te înfricoşa de viclenia 
lor, că a te vătăma nu pot, având tu ajutor pe Hristos, 
căci zice Apostolul: „Dumnezeu nu ne-a da! duhul 
temerii, ci al puterii şi al dragostei şi al înțelepciunii” 
(UL Timotei 1, 7). Şi iarăşi, Însuşi Domnul zice 
ucenicilor: „Am văzut pe Satana ca un fulger căzând din 
cer. lată, v-am dat putere să călcaţi peste şerpi şi peste 
scorpii, şi peste toată puterea vrăjmaşului, şi nimic nu 
vă va vătăma ” (Luca 10, 18-19). Pentru aceea, iubite, 
îmbărbătează-te şi îndrăzneşte întru Dumnezeul tău, că 
în veac este mila Lui. 

lar dacă ne-ar aduce aminte de părinţii trupeşti, să 
zicem către dânşii: „Strânge comori şi nu şlie cui le 
adună pe ele ” (Psalmul 38, 10); şi iarăşi: „Împreună cu 
nebunul şi cu cel fără de minte vor pieri şi vor lăsa 
străinilor bogăţia lor” (Psalmul 48, 10), ca la mine să 
rămână vinovăţiile, iar la altul averile. Nu-mi este de 
folos aceasta, că este mare răutate. Pentru aceea, nici nu 

ne-am învăţat „a strânge comori pe pământ, unde molia 
şi rugina le pierde şi furii le sapă şi le fură” (Matei 6, 
19), ci „unde este comoara ta, acolo va fi şi inima ta” 
(Matei 6, 29). Însă bine este cuvântat Dumnezeu, Care 
ne-a dat nouă tărie împotriva nevăzuţilor vrăjmaşi. Lui | 
se cuvine slava, în vecii vecilor. Amin. 


Sfătuirea a 1ll-a 


Frate, nevoieşte-te ca un bun ostaş al lui Hristos, 
până încă mai ai vreme, ştiind că nu pentru cunună 
stricăcioasă îţi stă ţie înainte nevoinţa, ci pentru iertarea 
păcatelor şi pentru viaţa veşnică. Deci, câştigă-ți smerită 
cugetare întru toate lucrurile tale, care este maica 
ascultării. Leapădă de la tine îndoiala sufletului şi 
îmbracă-te cu credinţă întru toate, ca, văzând Domnul 
osârdia sufletului tău, să te întărească pe tine în lucru. 
Urăşte foarte lenevirea şi cearta, împreună cu toată 
orânduiala cea rea şi cu zavistia, ca cel ce ai părăsit, 
pentru Domnul. pe părinţii cei trupeşti, pe prieteni şi 
averea. Că dacă dintru început vei înmulţi gândurile, vei 
avea osteneală şi pagubă. 

Deci, dacă ni se va întâmpla nouă cândva a ne 
osteni puţin pentru Domnul, sau şi mai presus de putere, 
să nu cârtim, căci cel ce cârteşte se arată pe sine că nu 
dintru a sa bună voinţă lucrează. Dar tu, ca un înțelept, 
nu te certa cu fraţii cei mai leneşi, nici nu râvni pe cei ce 
nu petrec întru frica lui Dumnezeu, ştiind cu dinadinsul 
că cel ce cade pe sine se zdrobeşte, iar cel ce biruieşte 
se încununează. Însă nici nu te certa cu fratele tău, că nu 
ştii dacă nu cumva vreo patimă îl supără pe el, pe care 
tu n-o cunoşti şi pentru aceasta nu poate suferi. Ci se 

cuvine mai vârtos a pătimi cu el şi a-l mângâia şi a nu-l 
necăji, ca un nemilostiv. Tu nevoieşte-te, ştiind bine 
pentru cine ai plecat din lume. Că, iată. acum îţi stă 
înainte vreme potrivită de a aduna bogăţie nepieritoare, 
prin slujba şi aducerea de roadă către fraţi. 

Pentru aceea, iubite, dacă mături curtea din mijloc 
de gunoaie, mătură-ţi şi poftele lumeşti dinlăuntrul tău. 
lar dacă scoţi cenuşa din bucătărie, cu multă smerită 
cugetare săvârşeşte-ţi lucrul, aducându-ți aminte de 
proorocul ce zice: „Că cenuşă am mâncal în loc de 
pâine şi băutura mea cu plângere am amestecal-o” 
(Psalmul 101, 10). Şi ia aminte, iubite, deodată, la locul 
acesta stricăcios şi la văpaia cea veşnică ce va mânca de 
tot pe păcătoşi. Lăcrimează pentru cele ce ai păcătuit, 
încă şi pentru mine. păcătosul. ca lăsare de păcate să ne 
dăruiască nouă Domnul. Căruia | se cuvine slava, în 
veci. Amin. 


Sfătuirea a 12-a 
Despre neîngâmfare 


Frate, dacă, lepădându-te de viaţa aceasta deşartă, 
vei intra în chinovie de mai mulţi fraţi şi te va da 
egumenul altui monah ca să te înveţe nevoinţele faptelor 
bune, să nu răspunzi sau să faci cele împotrivă celui mai 
mare al tău, şi să gândeşti ceva din cele ce nu se cuvin şi 
să zici: „Eu am lăsat bogăţie, case, fraţi, slugi şi sluj- 
nice, şi toate le-am socotit gunoaie, ca pe Hristos să-L 
dobândesc. lar acesta, nefiind stăpân al nimănui, de 
nevoie a venit la mănăstire şi acestuia să mă smeresc, şi 
la o prostime ca aceasta să fiu eu trimis? Au doară am 
venit aici leşinat de foame?”. Deci, să nu gândeşti 

acestea, iubite, că sunt pline de mândrie cuvintele 
acestea, ci pune în minte că Hristos, Stăpânul nostru al 
tuturor, pentru noi, pe Sine S-a smerit „ascultător 
făcându-se până la moarte, şi încă moarte de cruce” 
(Filipeni 2. 8). „Intelege cele ce-ţi zic, căci Domnul îţi 
va da pricepere în toate ” (Il Timotei 2, 7). 

Doi luptători au venit să se lupte împreună şi unul 
s-a îmbrăcat cu haină strălucită, iar celălalt cu haină 
sărăcăcioasă. Au doară haina cea strălucită o aduce 
luptătorul în vremea luptei? Oare, nu mai vârtos 
bărbăţia şi meşteşugul, împreună cu virtutea? Sau cum 
vom  îndrăzni să cerem iertare păcatelor de la 
Dumnezeu, pentru greşelile noastre cele mai dinainte, 
când noi nu uităm petrecerea cea dintâi? Sau cum ne 
vom îmbrăca în omul cel nou, cel zidit după Dumnezeu, 
nedezbrăcându-ne de cel vechi, care se strică întru 
poftele amăgirii? (Efeseni 4, 22). Căci nu este cu putinţă 
pe cel vechi a-l uni cu cel nou, fiindcă a zis Mântuitorul: 
„Nimeni nu pune un pelic de postav nou la o haină 
veche, căci pelicul acesta, ca umplulură, trage din 
haină şi se face o ruptură şi mai rea” (Matei 9, 16; 
Marcu 2, 2; Luca 5, 36). Şi iarăşi: „Nici nu pun oamenii 
vin nou în burdufuri vechi, ci pun vin nou în burdufuri 
noi şi amândouă se păstrează împreună” (Luca S, 37- 
38). Să nu te faci înțelept după omul cel vechi, că scris 
este: „Cel ce voiește între voi a fi înțelept în veacul 
acesla, să se facă nebun, cu să fie înțelepl. Că 
înțelepciunea lumii acesteia este nebunie înaintea lui 
Dumnezeu ” (| Corinteni 3, 18-19). 

Deci, apucă-te de smerita cugetare, că scris este: 
„Cele înalte la oameni, urâciune sunt la Dumnezeu” 
(Luca 16, 15), ca toate împlinindu-le bine şi cu iscusință, 
să ai laudă înaintea lui Dumnezeu şi să moşteneşti 

cununa vieţii, care a făgăduit-o celor ce-L iubesc pe El. 
Că Lui 1 se cuvine slava, în vecii vecilor. Amin. 


Sfătuirea a 13-a 
Despre smerita cugetare 


Se cuvine ca şi cei ce vin la viață monahicească 
din viaţă săracă să nu cugete înalt, nici să se înalțe, ci să 
arate toată blândețea şi smerita cugetare, aducându-și 
aminte şi gândind la facerile de bine ale Domnului, din 
ce fel de strâmtorare a veacului acesta i-a smuls pe 
dânşii. Ca nu cumva, răspândindu-se cu mintea, să audă, 
ca nişte nemulțumitori, de la Făcătorul de bine. ceea ce 
este scris în psalm: „Omul în cinste fiind, n-a pricepul, 
alăturatu-s-a dobitoacelor celor fără de minte şi s-a 
asemănat lor” (Psalmul 48, 21). 

Deci, iubiţilor, să slujim Domnului întru multă 
smerită cugetare, în toate zilele vieţii noastre, Celui „ce 
ridică de la pământ pe cel sărac şi înalță din gunoi pe 
cel sărman” (Psalmul 112, 7). Ca şi la sfârşit să ne 
învrednicească pe noi slavei celor blânzi şi smeriţi, că 
scris este: „Domnul răsplăteşte cu prisosință celor ce se 
mândresc”; şi iarăşi: „Domnul, celor mândri le stă 
împotrivă, iar celor smeriţi le dă dar” (| Petru 5, 5; 
Iacov 4, 6). Căruia 1 se cuvine slava, în veci. Amin. 


Sfătuirea a 14-a 
Pentru egumeni 


Frate, ţi s-a încredințat vreun suflet? Incinge 
mijlocul tău ca un bărbat, că nu mică nevoinţă a venit; 

lucru al sufletelor celor desăvârşite ai primit asupra ta. 
Deci, trezveşte-te foarte, că de multă luare aminte are 
trebuință lucrul, şi să nu-l defaimi, ci întru toată 
sfințenia să fie petrecerea voastră unii cu alţii. Ca nu 
cumva, prin neluare aminte, să semene pe ascuns ceva 
dintru ale sale vrăjmaşul, prin ascultarea celui supus. Că 
cel ce trece peste hotarele curăţiei şi ale întregii 
înţelepciuni, şi îşi cere ascultare după patima dulceţii 
sale, nu va fi nemuncit. Căci via lui este din Sodoma şi 
vița lui din Gomora, căci zice Apostolul: „Cel ce 
dispreluieşte (acestea), nu disprețuiește un om, ci pe 
Dumnezeu, Care v-a dat pe Duhul Său cel Sfânt” (| 
Tesaloniceni 4, 8). Şi nici cel ce ascultă un lucru ca 
acesta nu are laudă de la Dumnezeu, că nu a urmat lui 
Iosif, nici nu a râvnit fericitei Susana. Căci losif, fiind 
vândut rob egiptencei, nu s-a supus momelilor ei, nici 
îngrozirile morţii nu l-au înfricoşat pe iubitorul de 
Dumnezeu. Că uneori, momind pe tânăr, se făgăduia să 
îi dea daruri multe, iar el, neplecându-se, de multe ori şi 
cu moarte îl îngrozea şi cu munci. Însă el nimic nu a 
cinstit mai mult decât întreaga înţelepciune şi, fiind 
supus întru toate, numai de aceasta s-a lepădat, punând 
semn al vieții noastre. Asemenea şi fericita Susana a 
ales moartea, decât să greşească înaintea lui Dumnezeu. 
Deci, mare muncă îşi pregăteşte cel ce cleveteşte pe cel 
drept. Pentru aceasta şi Apostolul zice: „Cu frică şi cu 
cutremur lucraţi mântuirea voastră” (Filipeni 2, 12). 
Căci foarte se împotriveşte vrăjmaşul celor ce împlinesc 
faptele bune, fiindcă este călcat de către cei credincioşi. 

Se cuvine celor mai mari să fie chipuri şi pilde 
celor mai mici, întru toată fapta bună, „ca să nu dăm 
pricină celor ce voiesc pricină” (|| Corinteni 11, 12). 
Că dacă noi vom fi nesupuşi şi neînfrânaţi, cum vom 

învăţa pe cei mai mici decât noi înfrânarea şi ascultarea? 
Dacă vom fi noi fără luare-aminte, sau mult vorbitori, 
sau neîntăriți, cum îi vom învăţa pe cei mai mici decât 
noi curăţia şi îngăduirea, de vreme ce Domnul şi 
Mântuitorul nostru lisus Hristos a zis: „Cel ce va face şi 
va învăța, acesta mare se va chema întru împărăţia 
cerurilor "? (Matei 5, 19). Şi iarăşi. prin Apostolul, zice: 
„Fă-te pildă credincioşilor (| Timotei 4, 12). Dar îmi 
vei zice: „Dacă nu fac eu, nici fratelui meu să nu îi spun 
ceea ce îi este de folos?”. Eu îţi zic: Şi ce folos este, 
iubite, dacă noi, pe alţii sfătuindu-i, lucrăm cele 
împotrivă? Că Domnul zice prin proorocul: „Vă voi 
judeca pe voi, pe fiecare după căile sale, zice Domnul 
Adonai” (lezechiel 18, 30). Nu am făcut? Măcar de 
acum să nu ne mai lenevim de a face. Ne-am biruit? De 
acum să nu ne mai biruim; de acum înainte să ne 
întoarcem către Domnul. lar pentru a învăţa unul pe 
altul şi a sfătui, poruncă avem de la Sfântul Duh: „Ce/ 
ce a întors păcătos de la rătăcirea lui, îşi va mântui 
sufletul din moarte şi va acoperi mulțime de păcale” 
(lacov 5, 20). 

Pentru aceea dar, iubiţilor, nici noi nu se cuvine a 
judeca pe cei mai mari decât noi, că scris este: „Nu 
judecaţi, ca să nu fiti judecați” (Matei 7, 1). Aveţi şi 
pildă de smerită cugetare, fraţilor, pe Proorocul Samuil, 
că nu s-a înălțat cu inima asupra lui Eli preotul, deşi a 
auzit cuvânt de la Dumnezeu pentru el (| Regi 3, 12). 
Porunceşte şi Apostolul Petru, zicând: „Nu numai celor 
blânzi şi buni Supuneţi-vă, ci şi celor îndărătnici şi cu 
rău nărav. Că aceasta este plăculă înaintea lui 
Dumnezeu, dacă cineva pentru şliința lui Dumnezeu, 
suferă scârbe, pătimind cu nedreptate. Căci care luudă 
este dacă păcătuind şi pălmuindu-vă, răbdaţi? Ci, dacă 

făcând bine şi pătimind, răbdali, aceasta este plăcut 
înaintea lui Dumnezeu. Căci la aceasta aţi fost chemați, 
că și Lristos a murit pentru noi, pildă lăsându-ne ca să 
păşim pe urmele Lui, Care păcul n-a făcu, nici nu s-a 
aflat vicleșug în gura Lui, şi Care, fiind ocărât, nu 
ocăra; pătimind, nu îngrozea, ci Se lăsa în voia Celui ce 
cu dreptate face judecă” (| Petru 2, 18-23). 

Deci, iubiţilor, să ne îngrijim de mântuirea noastră, 
fiind gata spre a împlini tot cuvântul pe care îl vom 
auzi, mai ales de la înainte-stătătorul nostru întru 
Domnul. Că precum apa stinge focul, aşa pocăinţa 
curată stinge mânia, și iuţimea o întoarce. Şi să te plece 
pe tine la aceasta sutaşul din vremea lui Ilie, care, prin 
smerita cugetare îmblânzind pe proorocul, s-a mântuit 
de urgie (IV Regi 1, 13). Iubite, să ai ascultare la toate, 
întru Domnul. ca văzând Domnul smerenia inimii tale să 
te înalțe pe tine. Şi păzeşte cuvintele Lui, şi va fi cu tine 
Cel ce a zis: „Unde sunt doi sau trei adunati în numele 
Meu, acolo sunt şi Eu în mijlocul lor” (Matei 18, 20). 
Lui 1 se cuvine slava, în veci. Amin. 


Sfătuirea a 15-a 


Câte puţin se zideşte cetatea şi cu ocârmuire se 
face războiul. Nu poate cel neiscusit ca cel iscusit să 
țină arcul. Şi nu poate copilul să alerge întocmai ca 
bărbatul. Dacă vei pune pe copil sarcină mai presus de 
puterea lui, îl vei vătăma pe el. Şi dacă te vei lenevi a-l 
certa pe el, va ieşi netrebnic. Aşa se cuvine şi noul 
începător a se ocârmui cu înţelepciune şi nu cu slavă 
deşartă a pune peste dânsul greutate, nici a nu lua 
aminte de sufletul lui. Ci, ca un înţelept, socoteşte cum 

te-ai supus celui mai mare al tău şi aşa, câte puţin, dă-i 
lui nevoința. Dar nici pentru patima iubirii de argint să 
sileşti pe frate la lucru, că Dumnezeu este cunoscător de 
inimi, ci ca cel ce de la Domnul nădăjduieşte a lua 
răsplătiri, învaţă-l pe el nevoinţele faptelor bune şi 
petrecerea vieţii celei cinstite. 

Dacă după împlinirea privegherii şi a pravilei celei 
obişnuite vei voi să priveghezi singur, iar supusul tău va 
voi să doarmă puţin, dă-i lui odihnă. Că nu poate copilul 
să alerge, după cum mai sus s-a zis, deopotrivă cu cel 
desăvârşit. Şi dacă va fi neputincios cu trupul, nu îl 
lepăda pe el, ci împreună cu el osteneşte-te, îndelung 
răbdând pentru el, ca un înțelept lucrător de pământ ce 
îşi sădeşte sad bun în țarina sa. Şi toată silinţa să îţi fie 
ca să pui trupul lui jertfă vie, bineplăcută înaintea lui 
Dumnezeu, ca să nu ne osândim împreună cu cei pe care 
îi învinuieşte Apostolul, zicând: „Având numai chip de 
bună credință, iar de puterea ei lepădându-se” (Il 
Timotei 3, 5). Deci, toată fapta bună învaţă-l pe cel 
supus, că scris este: „Dacă vei scoate cinstit din 
netrebnic vei fi ca gura Mea". 

Dacă dascălii veacului acestuia nu se leapădă de 
greutăţile sufletelor pruncilor, nici nu fug de a petrece 
împreună cu copiii, pentru plata oamenilor, cu cât mai 
vârtos se cuvine ca cei desăvârșiți să sufere pe cei 
neputincioşi, pentru Domnul, că scris este: „Aceasta 
zice Domnul: Fericil este acela care are sămânță în 
Sion şi rudenie în Ierusalim ” (Isaia 31, 9). 

Și tu, iubite, nu te lepăda de sufletul părintelui tău, 
care te-a născut pe tine întru Domnul, că zice Apostolul: 
„Plecaţi-vă povățuitorilor voştri şi vă supuneți lor, că ei 
priveghează pentru sufletele voastre ca cei ce au să dea 
seama, ca să facă aceasta cu bucurie şi nu suspinând, 

căci aceasta nu v-ar fi de folos” (Evrei 13. 17). Pentru 
aceea zice în psalm: „Cerra-mă-va dreptul cu milă şi mă 
va mustra, iar untdelemnul păcătosului să nu ungă 
capul meu” (Psalmul 140, 5). Că cei ce suferă cu trupul 
îşi silesc firea lor a păzi toate cele pe care le poruncesc 
lor doctorii. Au nu cu mult mai vârtos se cuvine a ne 
supune noi celor ce li s-a încredințat vindecarea 
sufletelor noastre? Să voim încă a ne învăţa şi poruncile 
Sfântului Duh. Că dacă tâlcuitorii lumii acesteia cu 
dinadinsul se silesc întru citirea înţelepciunii aceleia 
care nu este înțelepciune, cu cât mai vârtos se cuvine ca 
noi să cugetăm și să învăţăm cuvintele lui Dumnezeu 
spre mântuirea sufletelor noastre. Şi fericeşte Duhul 
Sfânt pe cei ce cearcă mărturiile Lui, zicând: „/Fericiţi 
cei ce păzesc poruncile Lui şi-L caulă cu toală inima 
lor” (Psalmul 118, 2). Şi iarăşi, în alt psalm zice: 
„Fericit este poporul care cunoaşte strigăl de bucurie” 
(Psalmul 88, 15). Auzi şi pe Apostolul, zicând: „7oară 
învățătura întâi se pare că nu are bucurie, ci mâhnire, 
iar mai pe urmă dă roada paşnică a dreptății celor ce 
întru dânsa s-au iscusit” (Evrei 12, 11). Căruia | se 
cuvine slava, în veci. Amin. 


Sfătuirea a 16-a 
Invăţătoare 


Frate, te-ai învrednicit de sfânta îmbrăcăminte 
monahală? Nu te înălța asupra celor ce au rămas pentru 
anul viitor. Şi să nu i se pară cuiva că a fi primul este 
faptă bună, ci a răbda până în sfârşit. Nici să nu ţi se 
pară, după ce ai luat chipul, a zice întru tine: „M-am 
izbăvit acum de osteneală”, ci acum cu mult mai mult te 

osteneşte la faptele bune, ca să nu te păgubeşti pe tine. 
Căci până acum, de multe ori şi de frica celui mai mare 
nu te-ai lenevit de mântuirea ta. Până acum ai fost în 
tulburarea cea mai dinafară, iar de acum înainte ai intrat 
în tulburarea cea mai dinlăuntru. Deci, să nu te lenevești, 
ca să nu îţi pierzi ostenelile tale, ci ca să-ţi iei plata ta. 

De acum înainte se va arăta osteneala, sârguința, 
curăţenia şi șederea ta. De acum înainte se va arăta ce 
fel de cale pofteşti, ori cea lată şi desfătată, care duce la 
pieire, ori cea strâmtă şi necăjită, care duce la viaţa cea 
veşnică. Şi pe calea cea lată sunt aceştia: mintea cea rea, 
îngrijirile, îndrăcirea pântecelui, beţia, curvia, înverşu- 
narea, vrajba, mânia, îngâmfarea, nestatornicia şi cele 
asemenea acestora, cărora le urmează: necredința, 
neplecarea, nesupunerea. lar cea mai de pe urmă decât 
toate este deznădejdea. Cel ce petrece întru aceasta s-a 
rătăcit din calea adevărului, făcându-se pricinuitor de 
pieirea sa. lar în calea cea strâmtă şi necăjită sunt 
acestea: liniştea, înfrânarea, întreaga înțelepciune, 
dragostea, răbdarea, bucuria, pacea, smerita cugetare și 
cele asemenea acestora, cărora le urmează viaţa cea fără 
de moarte. 

Deci, iubite, cunoscând cele ascunse în calea cea 
lată şi desfătată, depărtează-te de dânsa, ca să ajungi la 
viaţa cea veşnică. Şi dacă din tinereţile tale vei umbla pe 
calea dreptăţii, şi ieşirea ta va fi cu pace. lar dacă vei 
începe de acum a călători cu desfătare, mai pe urmă te 
vei chinui cu amar. Dacă vei vedea pe cei ce întru 
nefrica lui Dumnezeu petrec, cu trupul graşi şi sănătoşi, 
să nu râvneşti lucrurile nefricii de Dumnezeu. Că ce este 
mai bun? A te desfăta în puţine zile şi pofta trupului a o 
face şi a te lipsi de viața cea veşnică, sau a te lipsi 
puţină vreme şi apoi a scăpa de munca cea veşnică? 

Foarte păzeşte-te pe tine de îndrăzneală, ca nu cumva să 
te robeşti de multa vorbire şi de neruşinare și să te faci 
pe tine bucurie dracilor, iar mai pe urmă să te arunce pe 
tine afară de frăţime. Nu atâta vatămă măgarii sălbatici 
grâul, pe cât vatămă îndrăzneala ostenelile monahilor. 

Deci, încinge-te pe tine cu evlavia şi cu smerita 
cugetare şi cu răbdarea întru suferirea adevărului. 
Sfătuieşte-te pe tine şi te îndeamnă, zicând: „Deşi chipul 
monahal l-am luat, dar obiceiurile monahului încă nu 
le-am învăţat”. Fiindcă întru acestea petrece smerita 
cugetare a ta. Şi șezând în liniştea chiliei, adună-ţi 
gândurile şi spune inimii tale: „Omule, au nu ai lăsat 
lumea şi pe părinţii cei trupeşti, şi pe prieteni, şi cetatea, 
şi patria şi bogăţia, Domnul ajutându-ţi ţie? Şi ce folos 
îți este dacă, venind aici să te mântuieşti, lucrezi cele 
împotrivă şi păcătuieşti înaintea Domnului? Numai cu 
nume deşert te-ai îmbrăcat, ca să fii lăudat de cei 
cunoscuţi și să zică: «Fericit este cutare, că a urât lumea 
aceasta şi slava ei și înşelăciunile ei şi nu se mai 
îngrijeşte de cele pământeşti, căci a fugit şi s-a făcut 
monah». Şi, iată, tu aici nu petreci ca monahii”. 

Oare, ce ruşine ne va ajunge pe noi, dacă cei ce ne 
fericesc acum ne vor întrece în împărăţia cerurilor? 
Oare, câtă frică şi cutremur ne va întâmpina pe noi, când 
vom fi cuprinşi de un plâns amar, dacă cei ce ne fericesc 
pe noi acum şi ni se închină şi zic: „Rugaţi-vă pentru 
noi, păcătoşii, robi ai lui Hristos!”, se vor afla întru 
odihnă, iar noi întru strâmtorări, pentru păcatele 
noastre? Pentru aceea, iubiţilor, să ne trezvim spre 
Domnul cât avem vreme şi să nu ne răspândim cu 
înşelăciunea veacului acestuia, „că lumea aceasta trece 
şi pofla ei. lar cel ce face voia lui Dumnezeu pelrece în 
veci” (| loan 2, 17). Deci, toate lucrurile lumeşti care 

împiedică mintea de la cugetarea la Dumnezeu, să le 
defăimăm, căci pe tărie şi frumuseţe le întâmpină 
bătrânețile şi neputinţa. lar pe slavă şi pe bogăţie le 
risipeşte moartea şi stricăciunea; căci dreptatea rămâne 
în veac. 

Deci, nevoieşte-te bine, iubite, căci locul de nevo- 
ință este deschis tuturor. Şi Dătătorul de nevoinţă zice, 
prin Apostolul: „Aşa alergați ca să ajungeţi. Și oricine 
se nevoieşte, de toate se înfrânează ” (| Corinteni 9, 24- 
25). Şi iarăşi zice: „Nimeni, ostăşindu-se, nu se împleri- 
ceşte cu neguțătoriile vieții, ca să placă voievodului. lar 
dacă şi ar pătimi cineva, nu se încununează, de nu va 
pătimi după lege ” (II Timotei 2, 4-5 ). lar Dumnezeu și 
Tatăl Domnului nostru lisus Hristos să ne dea nouă 
duhul puterii. al înţelepciunii şi al răbdării, ca să Îi 
slujim Lui în toate zilele vieţii noastre. Căruia | se 
cuvine slava, în veci. Amin. 


Sfătuirea a 17-a 
Despre iubirea de sine şi 
amăgirea cea deşartă 


Frate, de ce te rătăceşti, fiind îndemnat de 
diavolul, să treci peste trepte, întru care nu te vei folosi, 
punându-ţi cinste împrejurul tău? Auzi pe Apostolul. 
zicând: „Nu cel ce pe sine se laudă acela este iscusit, ci 
pe care Domnul îl va lăuda” Ul Corinteni 10, 18). Auzi 
încă şi pe Domnul, zicând: „Cum puleți voi să credeți, 
slavă de la oameni primind şi slava de la Dumnezeu nu 
o căutați?” (loan 5, 44). Deci, vino-ţi în fire, iubite, şi 
gândeşte-te pentru ce pricină te-ai lepădat de viața cea 
deşartă, de diavolul şi de mândria lui, şi încetează a 

gândi cele lumești. Oare nu ştii că dacă vei defăima pe 
aproapele tău lucrezi păcatul iubirii de sine şi al deşartei 
amăgiri? Şi gândeşte: Acum ai sporit şi eşti mai mare 
peste fratele tău, dar întru aceasta ai sporit prin ceartă, 
pentru că nu voieşti să te smereşti fratelui tău! 

Vezi, frate, ca nu cumva vrând să fii înaintea 
fratelui tău, să te afli mai mic în veacul ce va să fie, şi 
atunci vei auzi ceea ce a auzit bogatul iubitor de slavă, 
care se ardea în focul cel nestins: „Adu-ţi aminte că ţi-ai 
luat cele bune în viața ta” (Luca 16, 25), căci scris este: 
„Cele înalte la oameni, urâte sunt la Dumnezeu” (Luca 
16, 15). Oare, ai uitat pe Cel ce zice: „Ce! ce vrea să fie 
între voi mai mare, să vă fie vouă slujitor. Și care va voi 
să fie întâiul, să vă fie vouă slugă "? (Matei 20, 26-27). 
Socoteşte că ai murit lumii şi viața ta este ascunsă întru 
Hristos. „Jar când Hristos, Care este viața voastră, Se 
va arăta, atunci şi voi împreună cu El vă veţi arăta 
întru slavă” (Coloseni 3, 3-4). 

Deci, nu iubi slava oamenilor, că nu rămâne cu 
tine în veac, după cel ce zice: „7or trupul este ca iarba, 
şi oară slava lui este ca floarea ierbii” (| Petru 1, 24). 
Insă mai fericit este cel ce este numărat între oamenii 
desăvârşiţi, „fiindcă cele văzute sunt vremelnice, iar 
cele nevăzute veşnice” (|| Corinteni 4, 18). Căci dacă 
încă te robești de înţelegerea cea pământească, deşartă 
este toată osteneala: „Căci nimeni nu poate să slujească 
la doi domni” (Matei 6, 24; Luca 16, 13). 

Deci, leapădă, iubite, jugul vrăjmaşului şi toată 
mândria lui și supune-ți grumazul tău sub jugul dulcelui 
Stăpân, al Domnului şi Mântuitorului nostru lisus 
Hristos, căci El a zis: „Cel ce se smereşte pe sine, se va 
înălța” (Matei 23, 12); şi iarăşi: „Dumnezeu le stă 
împotrivă mândrilor, iar smeriților le dă har ” (lacov 4, 

6). Deci, să ne temem, iubiţilor, ca nu cumva să zică şi 
către noi: „Au iubit slava oamenilor mai mull decâl! 
slava lui Dumnezeu” (loan 12, 43). Căruia 1 se cuvine 
slava, în veci. Amin. 


Sfătuirea a 18-a 


Frate, când îţi zice ţie fratele noaptea ca să te scoli 
la slavoslovia lui Hristos, scoală-te cu osârdie, ca şi cel 
mai leneş, văzând osârdia ta, să-şi deştepte sufletul său 
spre trezvire, după cel ce zice: „Deschis-am ochii mei 
dis-de-dimineaţă, ca să cuget la cuvintele Tale” (Psal- 
mul 118, 148); şi iarăşi: „În miezul nopții m-am sculat 
ca să mă mărturisesc Ţie, spre judecăţile dreptăţii 
Tale” (Psalmul 118, 62). lar dacă se va întâmpla a te 
cufunda într-un somn adânc, după aceasta nu te îngreuia 
să te scoli la rugăciune, ştiind că. precum cei ce se duc 
la rele pentru un pas şi un cuvânt deşert vor da răspuns 
în ziua judecății (Matei 12, 36), aşa şi pentru un cuvânt 
şi un pas bun plată va lua cel ce aleargă la lucrul cel 
bun. Deci, să nu te leneveşti, ci scoală-te! Şi nu zice 
întru tine: „Acum s-a isprăvit slujba şi eu unde să mă 
duc?”, că acesta este cuvântul celor leneşi. Ci mai bine 
scoală-te, aruncând de la tine aşternutul şi, dintr-o dată, 
întinzându-ţi mâinile către Dumnezeu şi închinându-te 
la Tronul darului, deschide-ţi chilia şi aleargă la slujbă, 
ca cel ce ai pătimit silă şi ca o căprioară ce scapă de 
cursă. Măcar deşi numai rugăciunea cea mai de pe urmă 
de o vei apuca, să nu te leneveşti, ci scoală-te. Că poţi 
după ieşirea din biserică să-ţi împlineşti psalmii în chilia 
ta, pe care i-a furişat nălucirea dracilor. Nici pricină de 
lenevire să nu pui: „că-i rugăciunea cea mai de pe 

urmă”, iubite, şi că mâine vei fi mai pregătit la lucrul 
Domnului, că dacă o vei lăsa, afară de nevoie sau boală, 
vei auzi cuvântul cel zis în psalm: „Adormir-a cu 
somnul său şi nu a aflat nimic ” (Psalmul 75, $). 
Cunoaşte şi aceasta, iubite: că pe cât îşi încălzeşte 
cineva rău trupul său, pe atât înmulțeşte întru dânsul 
patimile, iar sufletul, fiind îngreuiat cu totul de obiceiul 
cel rău al trupului, se face neroditor. Pentru aceea zice 
Mântuitorul: „Să nu se îngreuieze inimile voastre de 
mâncare şi de băutură şi de grijile vieții” (Luca 21, 34). 
Pentru care şi Apostolul zice: „Îmi muncesc trupul meu 
şi îl robesc, ca nu cumva altora propovăduind, eu 
însumi să mă fac netrebnic” (| Corinteni 9, 27). lar dacă 
se va sili cineva la lucrul Domnului, atunci şi trupul se 
face mai sănătos, iar sufletul străluceşte. Că precum un 
luptător se îndeletniceşte cu dinadinsul la iscusința 
trupului, ca să-şi potrivească trupul spre iscusinţa luptei, 
aşa şi nevoitorul cel binecredincios este dator a se iscusi 
la tot lucrul bun, de vreme ce Apostolul zice: „Și fe 
iscuseşte pe tine întru buna credință. Căci iscusinţa 
lrupeasca puțină vreme este folositoare, dar dreapta 
credință întru toate este folositoare, fiindcă are 
făgăduinţa vieţii de acum şi a celei ce va să vină” ( 
Timotei 4, 7-8). lar Domnul să ridice sufletele noastre 
spre frica Sa. Căruia 1 se cuvine slava, în veci. Amin. 


Sfătuirea a 19-a 


Să luăm în minte, iubiţilor, pe cei ce stau înaintea 
împăratului pământesc şi slujesc scaunului stricăcios, 
cum stau cu toată ştiinţa şi frica înaintea împăratului lor. 
Au nu cu mult mai vârtos noi, ca nişte credincioşi, 

suntem noi datori să stăm înaintea cerescului Împărat, 
cu frică şi cu cutremur şi cu toată cinstea? Pentru aceea 
socotesc, iubiţilor, că nu este bine a privi cu ochi obraz- 
nici la Tainele ce stau înainte, ale Trupului şi Sângelui 
Domnului şi Mântuitorului nostru lisus Hristos, ci să ne 
plece pe noi Dumnezeiasca Scriptură, care zice: „Cutre- 
mural făcându-se Moise, nu îndrăznea să privească” 
(Fapte 7, 32; leşirea 3, 6), căci scris este: „Pe cei ce Mă 
slăvesc pe Mine îi voi slăvi, iar cel ce Mă defaimă pe 
Mine se va necinsti”. Că tu priveşti ca un om, iar El, ca 
un Dumnezeu, ştie adâncurile inimii tale şi gândurile 
tale mai înainte le vede: „Nu este nici o făptură 
nearătată înaintea Lui” (Evrei 4, 13). Și cum mai 
îndrăzneşti să laşi slujba şi să ieşi mai înainte de sfârşit, 
afară de mare nevoie? Oare, de te-ar fi chemat la cina 
unui bărbat bogat, ai fi îndrăznit să te ridici din mijlocul 
mesenilor şi să te duci acasă? Oare, nu ai fi rămas până 
ce s-ar fi sculat toţi? 

Deci, să ne temem, iubiţilor, că scris este: „ B/este- 
mal este cel ce face lucrul Domnului cu lenevire (lere- 
mia 48, 10). Drept aceea, să ne sârguim în acest veac 
mic şi viclean a bineplăcea Domnului, ca să moştenim 
împărăţia cea veşnică. Că EI este Sfântul ce întru sfinți 
Se odihneşte şi celor mici la suflet le dă îndelungă-răb- 
dare. Căruia 1 se cuvine slava, în vecii vecilor. Amin. 


Sfătuirea a 20-a 
Despre deosebirea dormitărilor 


Precum socotesc, fraţilor, trei sunt dormitările care 
supără pe om noaptea. Prima se întâmplă a fi adusă din 
lucrarea vicleanului. când începe cântarea; dar nu poate 

nimic fără de trândăvia fratelui. Însă mai cumplit îl va 
supăra dacă este îngreuiat stomacul cu mâncări și cu 
băuturi. Cea de-a doua se aduce pe la mijlocul slujbei 
dintru a sa lenevire, când nu voieşte să stea până la 
sfârşitul pravilei, ci la mijlocul pravilei va dori să lase 
pe cei ce cântă şi să se ducă la aşternutul său. lar a treia 
se întâmplă a se aduce după fire, adică după împlinirea 
pravilei adunării obişnuite. Pentru aceasta se cuvine a fi 
îndelung-răbdător spre cei mai neputincioşi, ca să nu se 
facă sfatul vrăjmaşului. 

Tu dar, frate, nu te lenevi de a te trezi întru toate. 
Au nu ai auzit că de multe ori fiind chemat Samuil 
proorocul, niciodată nu s-a lenevit a se scula, deşi era 
copilaș? (1 Regi 3, 4-7). Deci, când stai în mijlocul 
fraților, ori deosebi, la slavoslovia Mântuitorului nostru 
lisus Hristos şi te va supăra pe tine prima dormitare, 
cunoscând, împotriveşte-te ei, ca nu cumva, lenevindu-te, 
să te întoarcă pe tine deşert la aşternutul tău, ci rabdă 
vitejeşte, măcar de te-ar şi trânti o dată şi de două ori, să 
nu te mişti din locul tău şi vei afla mare folos. Căci se 
aseamănă patima somnului celui fără de saţiu îndrăcirii 
pântecelui. Şi dacă se va obişnui cineva a mânca mult, 
mult îi cere şi firea, iar dacă se va obişnui la înfrânare, 
nu cere a mânca mult. 

Pune în gândul tău pe pescari, căci toată noaptea o 
petrec priveghind, răbdând pentru lucrul lor. lar dacă 
cineva dintre dânşii, cu somnul îngreuindu-se şi lene- 
vindu-se, ar dormi, după ce se scoală din somn se vede 
pe sine că nu a prins nimic, însă îndestulaţi pe cei ce au 
privegheat şi s-au trezvit. Atunci începe a se căi întru 
sine şi a zice: „Vai mie, păcătosului, negrijuliului şi 
leneșului! Că, lenevindu-mă, am adormit. Fiindcă şi eu 
aş fi putut să prind, ca şi prietenii mei, şi să am din 

destul. Ci, de vreme ce acum m-am lenevit, iată mă duc 
lipsit la casa mea, neavând nimic în mâinile mele!”, căci 
zice: „Adormil-au cu somnul lor şi nu au aflat nimic” 
(Psalmul 75, 5). 

Pune în gândul tău, iubite, şi pe olari şi pe cei ce 
folosesc meşteşugul fierarilor şi vei afla acolo osteneală 
fără măsură şi foarte multă priveghere şi răbdare. lar 
noi, nici de fum şi nici de praf nu suntem necăjiţi, nici 
altceva din cele asemenea nu răbdăm, ci stăm în loc 
curat, sfințit, înaintea Domnului, întru cinste şi în multă 
pace, în bucurie duhovnicească şi bună nădejde, şi 
pentru ce ne trândăvim, iubiţilor? Că ce este vremea 
noastră pe pământ? lată, proorocul strigă: ,„, Omul deşer- 
făciunii s-a asemănal, zilele lui ca umbra trec” 
(Psalmul 143, 4). 

Deci, nu urma mie, leneşului, cel ce am pierdut 
răbdarea, ştiind cu dinadinsul că cel ce se trezveşte, 
acela câştigă, iar cel ce se leneveşte, se păgubeşte. Că 
fiecare din noi va da răspuns înaintea lui Dumnezeu. Eu 
ştiu că fără de răspuns sunt din lucruri, că am rămas 
întru aceeaşi lenevie, pe alţii sfătuindu-i. 

Pentru aceea, vă rog pe voi, credincioşilor robi ai 
Mântuitorului, ca să rugaţi pentru mine, păcătosul, pe 
Mântuitorul nostru Hristos, Împăratul puterilor celor de 
sus, ca să şteargă mulțimea păcatelor mele, după 
mulțimea îndurărilor Sale, şi să mă mântuiască întru 
împărăţia Sa cea cerească. 

Nu socotiți ca pe un câştig somnul şi odihna 
trupului, căci câştig şi odihnă este a se sili pe sine 
cineva la lucrul Domnului totdeauna. Deci, să ne silim 
pe noi înșine, iubiţilor, ca, venind Domnul, să ne afle 
priveghind şi să ne învrednicească fericirii Sale, căci EI 
a zis: „Fericiți sunt robii aceia pe care, venind Domnul 

lor, îi va afla priveghind ". Unii pe alţii să ne îndemnăm, 
iubiților, unii pe alţii să ne sfătuim întru frica Domnului, 
unii altora să deşteptăm osârdia spre slavoslovia 
Domnului nostru lisus Hristos, ca şi EI să ne învieze pe 
noi împreună cu toți cei ce au iubit arătarea Lui (II 
Timotei 4, 8), şi să ne pună pe noi de-a dreapta Sa, întru 
împărăţia Sa. Căruia 1 se cuvine slava, în veci. Amin. 


Sfătuirea a 21-a 


Dacă ar veni vreun frate la viaţă monahală din 
orice fel de pricină, de nu se va trezvi, îndată şi numai- 
decât îl înghite pe el diavolul. Că începe vicleanul a-l 
sfătui pe el şi a zice: „Ce voieşti acum? Să te osteneşti 
la fapte bune, să te trudeşti şi să te ticăloşeşti, când nu 
este răsplătire? Au doară din bunăvoia ta ai venit la 
viaţa monahală? Mi se pare că ţi s-a întâmplat lucrul 
acesta şi de nevoie te-ai făcut monah, fiindcă niciodată 
tu nu aveai de gând să te faci monah. Deci, nu voi acum 
să te ticăloşeşti în zadar, că nu îţi va răsplăti ţie 
Dumnezeu pentru aceasta”. Acestea sfătuieşte vrăjmaşul 
pe frate, vrând să-l arunce în adâncul deznădăjduirii. 

Deci, atunci, fratele, nesocotind întru sine facerile 
de bine ale Domnului, se dă pe sine deznădăjduirii, fiind 
orbit la minte. Atunci începe fratele a petrece în lenevire 
şi în nefrică, a se împotrivi şi celor mici şi celor mari şi 
a dormi fără de saţiu. De a făcut vreun bine cândva, se 
căieşte, ca pe o pagubă socotindu-l, întrucât adeseori 
cârteşte şi se tânguieşte pe sine. Şi, în scurt, se dă pe sine 
pieirii. Şi în loc de a-şi împlini datoria, ostenindu-se mai 
mult la faptele bune, el lucrează cele împotrivă, 
nesocotind întru sine facerile de bine ale Domnului, şi a 

zice: „Suflete, câţi s-au învrednicit, prin multe postiri şi 
milostenii, să vină la o petrecere ca aceasta, iar eu în 
lenevire am petrecut toată vremea vieţii mele, dar 
Domnul m-a învrednicit să vin în acest fel de sporire, a 
cinstitei şi nerăspânditei vieți, nemaipomenind păcatele 
mele cele multe”. 

Deci şi noi, o, suflete, să ne sârguim a face lucruri 
vrednice de pocăință, ca să nu aflăm îndoită muncă 
pentru aceasta, căci, lepădând darul lui Dumnezeu, nu 
am mai pomenit şi facerile Lui de bine. Auzi, încă, şi 
pilda aceasta: „Un bogat era într-o ţară oarecare şi şi-a 
cumpărat o moşie de cealaltă parte de râu şi, chemând la 
sine pe robii săi, s-a dus îndată după ce le-a împărţit lor 
moşia, dând fiecăruia după cum el a voit, şi le-a zis: 
«Duceţi-vă fiecare din voi la partea sa şi lucraţi într- 
însa, până ce, venind eu, voi vedea lucrarea voastră». Şi 
unii dintre dânşii, aflându-se cu bună cunoştinţă şi 
iubitori de stăpân, au ascultat porunca stăpânului lor. lar 
alții dintre dânşii, fiind neascultători şi vârtoşi la 
cerbice, au grăit împotriva domnului lor, zicând: «Noi, 
cuvântul tău nu îl vom asculta şi râul nu îl vom trece şi 
în moşia ta nu ne vom osteni». Şi cu toate acestea nu s-a 
mâniat domnul lor. 

Atunci a pregătit ospăț îmbelşugat slugilor sale şi, 
îmbătând pe robii cei neascultători, a poruncit altor slugi 
şi, trecându-i pe dânşii râul, a pus pe fiecare dintre 
dânşii în partea sa, pe care le-o dăduse lor. Şi după 
aceasta, deşteptându-se oarecare dintre dânşii, s-a aflat 
de cealaltă parte de râu, stând în partea pe care i-o 
dăduse lui domnul său. Şi s-a înspăimântat robul acela 
pentru aceasta şi a zis întru sine: «Dacă atât m-a iubit pe 
mine domnul meu încât, deşi nu m-am supus, el nu s-a 
mâniat, ci a suferit cu îndelungă-răbdare, şi peste râul 

acesta mare şi repede ca printr-un vis m-a trecut pe 
mine, punându-mă în partea mea, drept aceea şi eu mă 
voi osteni în moșia lui, aducându-mi aminte de facerile 
lui de bine». Și a început robul acela a lucra cu osârdie, 
încât a ajuns pe cei ce începuseră mai înainte. 

Apoi, deşteptându-se şi al doilea rob, s-a aflat şi el 
de cealaltă parte a râului pe moşia domnului său, şi, 
fiind viclean şi aspru, a zis întru sine: «lată, râul acesta 
mare şi repede m-a trecut pe mine ca prin vis, însă eu 
voi lăsa înţelenită țarina lui şi voi vedea ce îmi va face». 
Şi iarăşi, culcându-se, robul cel leneş a adormit. Când 
dormea, au crescut mărăcinii şi buruienele cele sălbatice 
şi l-au acoperit. 

După multă vreme a venit domnul robilor acelora 
ca să vadă lucrul fiecăruia. Şi, văzând lucrarea celor ce 
au început mai înainte, i-a binecuvântat pe dânşii. Apoi 
iarăşi a venit la robul pe care l-a trecut râul ca prin vis. 
Şi, văzând lucrarea lui cea bună, s-a veselit de dânsul şi 
l-a binecuvântat pe el. După aceasta, a venit să vadă pe 
robul cel leneş şi lucrarea lui. Şi, venind, l-a aflat pe el 
dormind şi pământul acoperit de mărăcini şi de buruieni. 
ŞI, strigându-l pe dânsul, domnul i-a zis cu groază: «Rob 
viclean şi leneș, pentru ce ai lăsat țarina înţelenită? Au 
nu ai ştiut cum te-am trecut pe tine, ca prin vis, râul şi în 
partea care ţi-am împărţit-o te-am pus pe tine şi nu ţi-am 
pomenit răul pentru neplecarea ta de mai dinainte? Au 
nu se cădea ca şi tu să urmezi pe cel împreună rob cu 
tine, pe care în același chip l-am trecut râul?». Dar nici 
un răspuns nu a aflat robul acela în ziua aceea înfricoşată. 
Atunci domnul a făcut cu dânşii după lucrarea fiecăruia”. 

Şi zic că bogatul este Stăpânul Hristos, iar moşia, 
credinţa; beţia, grija, învăluirea lumii şi râul cel repede 
sunt amăgirea şi bogăţia veacului acestuia; robii cei 

sârguitori, drepții; iar cel ce din beţie s-a trezit şi a 
lucrat este omul cel păcătos care, întâmplându-i-se 
primejdie, şi printr-însa cunoscând facerile de bine ale 
Domnului, s-a deşteptat din multele păcate spre dreptate 
şi a lucrat voia lui Dumnezeu. lar omul cel leneş este 
omul ce s-a lepădat de darul lui Dumnezeu şi s-a lenevit 
la mântuirea sa. 

Întru toate acestea adu-ţi aminte de Saul. Că 
acesta, luând cărţi de la Arhierei, a mers în Damasc să 
lege pe cei ce credeau în Domnul (Fapte 9, 2-20) şi, 
ieşind să răstoarne credinţa, s-a aflat propovăduitor al 
credinţei (Galateni 1, 13-16). Căci multe sunt îndurările 
Domnului spre cel ce-l. cheamă pe El întru adevăr. 
Căruia 1 se cuvine slava, în veci. Amin. 


Sfătuirea a 22-a 
Despre lucrul mâinilor 


Pe monahii cei mai tineri din chinovie în multe 
feluri îi luptă vrăjmaşul, şi în unii dintr-înşii pune ură la 
lucrul mâinilor. Şi în ce chip? Eu voi zice, ajutându-mi 
mie darul. Făcându-se dimineaţă, se scoală fratele să-şi 
facă rugăciune în chilia sa, apoi se apucă de lucru. 
Atunci îi aduce lui dracul, urâtorul de bine, gândul 
trândăviei. Şi dacă, după ce i-a venit trândăvirea, fratele 
ar răbda, lucrând şi cugetând, atunci alungă trândăvirea, 
ajutându-i darul. Ci întru aceasta se biruieşte fratele, 
căci, când îi vine trândăvirea, nu se nevoieşte împotriva 
ei prin răbdare; pentru aceea şi cu uşurinţă se biruieşte. 

Slăbănogindu-şi gândul, începe a zice întru sine: 
„Astăzi mă simt ca un slăbănog şi sunt neputincios. De 
ce, oare? Şi ce voi face? Mai bine să nu lucrez astăzi, ca 


Cuvinte şi învățături 129 


să mă odihnesc puţin, iar mâine mă voi sili la rucodelie 
şi voi face lucrul pentru amândouă zilele”. Deci, nu 
lucrează fratele în ziua dintâi şi astfel se duce lucrul 
unei zile. La fel şi a doua zi, dracul, urâtorul de bine, 
mai cumplită trândăvie varsă împrejurul fratelui, decât 
cea dintâi, aducându-i lui pomenirea zilei celei de faţă şi 
a celei trecute. Atunci, fiind ţinut de gânduri, se scoală 
şi lasă lucrul lui şi de multe ori începe a face cele ce nu 
sunt lucruri ca pe nişte lucruri. Sau, din chilie scoțând 
pe monah, îl face pe el a umbla degeaba. Şi întru aceasta 
ispiteşte vicleanul pe monah din pricina moleşirii sale. 

Cu alt frate, în alt fel se luptă vrăjmaşul. Auzi încă 
şi pricina acestuia şi fă-te înţelept şi dă slavă Unuia, 
Înţeleptului Dumnezeu. Şi, învăţându-te, păzeşte-te ca 
cel ce ştii pânditurile diavolului, ca să nu cazi în cursa 
lui. „Că potrivnicul vostru, diavolul, umblă ca un leu 
răcnind, căutând pe cine să înghită, căruia îi staţi 
împotrivă, fiind întăriți cu credinta” (| Petru 5, 8-9). 
Altui frate îi dă vicleanul osârdie la lucru, mai mult 
decât ceea ce se cuvine; de unde se naşte patima iubirii 
de argint. Atunci, pătrunzându-se sufletul cu iubirea de 
argint, rădăcina tuturor relelor, face pe monah de 
dimineaţa şi până seara a face rucodelie mai mult decât 
ceea ce se cuvine, încât, de ar fi cu putință, şi de 
rugăciune şi de pravila lui să se lenevească şi numai la 
lucru să se îndeletnicească, pentru iubirea de argint. Și 
când ar toca la pravilă, merge fratele mai târziu decât 
toţi, şi mai înainte decât toţi îl face să plece. 

Deci, acestea ştiindu-le, păzeşte-te pe tine, iubite, 
ca nu cu înșelăciunea celor nelegiuite robindu-te, să cazi 
din întărirea ta. Şi, ca să nu lungim cuvântul, după ce i-a 
slăbănogit vinele lui prin iubirea de argint şi virtutea i-a 
slăbit-o, începe vicleanul a sfătui pe frate. Atunci şi 

fratele, nepunând în minte patima ce îl supără pe el, 
începe a zice, prihănind lucrul: „Atâţia ani lucrez întru 
acest lucru cucernic și nici o plătişoară nu am precum se 
cuvine, fără numai osteneală fără măsură”. Şi zice: „Mai 
bine îmi este a nu lucra decât a lucra rele. Mă duc să 
învăţ alt meşteşug, de unde să pot câştiga plată destulă 
şi mai cu lesnire a-mi agonisi cele de trebuință”. Aseme- 
nea și acesta se ispiteşte de satana, prin necunoştința sa. 

Însă bărbatul cunoscător pe toate le lucrează cu 
măsură şi după cum se cuvine, ca să se îndeletnicească 
la rugăciune şi la pravilă. Și rugăciunea credinţei îi va 
da lui tărie şi dar în tot lucrul cel bun. Că dacă nu va 
intra înlăuntru, în suflet, gând străin cu pricina lucrului 
şi nu se va robi omul cu gândul, ori al iubirii de argint şi 
al slavei deşarte, ori al iubirii de sine şi al iubirii de 
materii şi al zavistiei, ori al necredinţei şi al lenevirii, 
ori al lăcomiei gâtlejului, şi al beţiei, al iubirii de dulceți 
şi al nesupunerii şi cele asemenea acestora, nu-i este 
grea rucodelia celui ce lucrează numai pentru cele de 
trebuință şi spre îndestulare. lar dacă va pofti sufletul 
vreuna din patimi, atunci se împlineşte în omul acela 
ceea ce este scris: „Fiindcă ceea ce te biruieşte, aceea 
te şi stăpâneşte” Ul Petru 2, 19; loan 8, 34). Că dacă 
lucrezi peste putere, mai mult decât ceea ce se cuvine, şi 
nu dai, te-ai biruit. Şi când ai de prisos dă celui lipsit, cu 
veselie, că pe dătătorul vesel îl iubeşte Dumnezeu. Şi 
iarăşi, prisosința acelora să împlinească lipsa voastră, ca 
să fie potrivire, precum este scris: „Celui cu mull nu i-a 
prisosit, şi celui cu puţin nu i-a lipsit” (Ul Corinteni 8, 
ză 

lar Domnul să îndrepteze inimile voastre spre frica 
Sa. Că Lui 1 se cuvine slava, în vecii vecilor. Amin. 

Sfătuirea a 23-a 


În multe feluri sunt luptaţi cei ce şed întru supu- 
nerea duhovnicescului părinte. Dacă vede vrăjmaşul pe 
cineva cugetând lucruri trupeşti, îi pune în minte, 
zicând: „leşi din chinovie şi fă negustorie şi îţi vei 
aduna cele de trebuință”. lar asupra celui duhovnicesc 
năvăleşte prin îndreptăţiri, sfătuindu-l unele ca acestea: 
„În lume lucrai şi mâncai ca dobitoacele cele necuvântă- 
“toare. Şi ce fel de dreptate este aceasta, a lucra şi a 
mânca? Că iată, prin mâncare se ridică asupra ta 
războiul curviei”. Şi iarăşi: „Dacă nu vei mânca, nu 
suferi osteneala, ci mai bine vino, intră în pustia cea mai 
dinlăuntru şi te mântuieşti, că „a/ Domnului este 
pământul şi plinirea lui” (Psalmul 23, 1). Însă ia cu tine 
şi un fierişor, cu care vei săpa buruienele şi le vei 
mânca, precum şi monahii cei de demult făceau, şi care 
aşa au bineplăcut lui Dumnezeu. Şi ce trebuinţă ai să 
şezi aici, unde sunt smintelile şi grăirile de rău şi alte 
lucruri care nu se cade a le zice. Dar după ce vei ieşi şi 
nimic dintre acestea nu vei avea, alt meşteşug vei 
învăţa, din care vei câştiga şi multă plată, ca şi celui 
sărac să-i dai din ostenelile tale”. 

Aceste feluri de gânduri îi pune în minte fratelui 
vicleanul. Atunci fratele răspunde celui ce îl sfătuieşte, 
zicând: „lată, voi ieşi de aici. Dar nu ştiu în care loc să 
stau. Nu cumva după ce voi ieşi şi nu voi afla loc, iarăşi 
mă voi întoarce aici?”. Potrivnicul zice: „leşi numai de 
aici şi loc nu lipseşte. Că pe cine a părăsit Domnul, ca 
să te părăsească şi pe tine? Ci şi jură-te ca să nu te mai 
întorci aici”. Răspunde fratele. zicând: „Să mai răbdăm 

până în cutare vreme, că nu este acum vreme îndemâ- 
natecă a fugi de aici”. Potrivnicul zice: „Şi cum vei 
suferi tu ispitele ce se întâmplă în locul acesta?”. Şi 
părându-i-se fratelui că în mai mare sporire va veni, se 
învoieşte cu gândurile, care lucru este mai rău decât 
toate. Că precum corabia în noian, când se face într-însa 
o mică gaură, dacă nu va fi degrab astupată, din gaura 
cea mică, corabia cea atât de mare se va cufunda. în 
acelaşi fel va fi şi cu sufletul, care de nu se va deştepta 
către Cel ce l-a făcut pe el, va primi năpădirile 
vrăjmaşilor. Deci, de trezvire este trebuință, iubiţilor, şi 
de multă smerită cugetare. Însă tot lucrul rău se surpă 
dacă vom avea dragoste desăvârşită către Dumnezeu. 

Deci, fratele, învoindu-se cu gândurile, şi mai 
cumplit supărându-se de dânsele, vine la egumen şi îi 
zice: „Avva, fă dragoste, de acum slobozeşte-mă pe 
mine, că nu mai pot să stau în chinovie”. Acestea 
auzindu-le starețul, începe a se mâhni şi a se întrista 
pentru frate că a fost batjocorit. Şi începe stareţul să-l 
roage pe frate, zicând: „Eu, frate, nu te slobod pe tine. 
Pentru ce, frate, asculţi pe dracii care voiesc să te 
despartă de frățime şi de dragostea cea dulce a lor? Oare 
nu ştii, frate, că oaia de nu va ieşi din staul, nu se 
mănâncă de fiară? Şi spune-mi, fiule, oare careva dintre 
frați te-a necăjit pe tine? Spune-mi, şi eu te voi odihni 
pe tine întru Domnul. Iar de te-a scârbit vreunul dintre 
frați, suferă, pentru Cel ce zice: „Purtați sarcinile unii 
altora şi aşa veți împlini legea lui FHristos ”. Pentru ce 
iei aminte la greşelile străine? Păzeşte-te curat pe tine 
însuţi! lar dacă şi eu te-am scârbit, martor îmi este 
Dumnezeu, Cunoscătorul de inimi, că nu m-am pornit 
spre tine urându-te, ci pentru mântuirea sufletului tău 
m-am îngrijit”. 

Auzind fratele acestea, dinlăuntru se munceşte de 
gânduri. Asemenea încă şi fraţii îl roagă pe el, zicând: 
„Să nu ne laşi pe noi, frate”, cerându-şi iertare de la el. 
Şi dacă, plecându-se fratele, se va linişti întru Domnul. 
s-a izbăvit de multe ispite şi necazuri. lar dacă nu se va 
pleca, zice egumenului: „Nu vreau aceasta, ci voiesc să 
mă liniştesc deosebi”. Şi pentru ca să nu lungesc cuvân- 
tul, neplecându-se fratele, se desparte de frățime şi, ie- 
şind din mănăstirea unde locuia, începe a căuta în dreapta 
şi în stânga. Și dacă va căuta la lume şi, abătându-se din 
pustie, se va duce în lume. fiind orbit la minte, zice întru 
sine: „M-am izbăvit de viaţa cea ostenitoare a monahi- 
lor”. Şi socoteşte ca înțelepciune pieirea sa. 

Unul ca acesta se aseamănă unui om care, luându-și 
vadra să scoată apă, vadra nu a umplut-o de apă şi, 
întorcându-se, a sfărâmat şi vasul. În acest fel este şi cel 
ce se leapădă de darul Domnului şi se întoarce iarăşi în 
lume. lar dacă va fi stăpânit fratele de gând cucernic, în 
pustia cea mai dinlăuntru se duce şi se întâmplă să 
meargă la oarecare bătrâni. Deci, bătrânii, fiindcă se 
nevoiesc la fapta bună a iubirii de străini, primesc pe 
fratele cu bucurie. Apoi îl întreabă: „De unde eşti, 
frate?”. Iar el zice: „Sunt din chinovia cutare, părinților, 
şi de vreme ce m-am cuprins de trândăvie în chinovie, 
am ieşit dintr-însa şi acum caut unde voi şedea să îmi 
plâng păcatele mele”. Atunci şi bătrânii încep a sfătui pe 
frate, zicând: „Du-te mai bine în chinovia ta, fiule, şi 
mai bine odihneşte-te. Că, iată, ne vezi pe noi în ce fel 
de strâmtorare suntem în locurile acestea, şi-am auzit de 
la părinţi că bune sunt chinoviile şi mai ales celor 
tineri”. 

Şi dacă, plecându-se, fratele se va întoarce la locul 
său şi se va linişti, a scăpat de multe şi rele necazuri. lar 

dacă nu se va pleca fratele bătrânilor, aleargă în pustia 
cea mai dinlăuntru. Și, cuprinzându-l foamea, începe a-l 
necăji pe dânsul. Atunci începe fratele a se căi. Încă şi 
dracii mai mult îl tulbură pe el cu îngrozirea şi zic: „Mai 
bine şedeai împreună cu fraţii tăi. Cine te-a răzvrătit pe 
tine şi te-a scos în pustia aceasta? Şi ce fel de dreptate 
este dacă vei muri în pustia aceasta cu moarte rea?”. 
Atunci îi arată multă îngrozire şi înfricoşare şi munci 
multe în mintea lui. 

Deci şi fratele începe a zice întru sine, căindu-se: 
„Mai bine şedeam împreună cu fraţii mei. Dar cine m-a 
înşelat pe mine? Sau care drac m-a amăgit de am ieşit 
întru această înfricoşată pustie, unde locuiesc fiare 
multe şi cumplite? Şi ce voi face, ticălosul, dacă voi 
cădea în mâinile barbarilor? Nu cumva şi vreo fiară rea 
mă va întâmpina pe mine? Încă şi draci mulţi se află în 
locurile acestea, că locul este pustiu. Şi cum voi putea 
locui singur în pustia aceasta, unde locuiesc duhuri 
necurate? Mai ales că şi eu sunt obişnuit să locuiesc 
împreună cu mai mulţi frați”. Cu adevărat, dacă nu se va 
trezi cel ce locuieşte singur în pustie, poate să-şi piardă 
şi mintea, precum mulţi au pătimit aceasta. 

Apoi, după gândurile acestea, începe fratele a zice 
întru sine: „Să mergem să ne sălăşluim aproape de fraţii 
care singuri se liniştesc”, şi vine la cei ce locuiesc 
singuri. Şi îl primesc pe dânsul fraţii cu pace. şi îi dau 
chilie între dânşii şi îl ajută întru Domnul. aducându-i 
după cât le dă lor mâna. Şi şade fratele în chilia sa. Apoi 
zice întru sine: „Datori suntem a lucra puţin, ca să ne 
putem hrăni”. Şi iarăşi: „Ce să fac, că rucodelia locului 
acestuia încă nu am învăţat-o”. Şi după câteva zile, 
învățând rucodelia, începe a se îngriji, ca unul ce 
locuieşte singur. Că precum celui ce locuieşte singur i 

se pare grea viaţa de obşte, aşa şi celui ce s-a obişnuit în 
viața de obşte i se pare grea singurătatea. Şi precum tot 
pomul din roada sa se cunoaşte, aşa şi cel ostenitor din 
tinereţile lui. 

După aceea începe fratele, fiind ţinut de multe ori 
de grijă, a se căi şi a zice: „lată mă învăluiesc dinspre 
toate părţile şi nici pravila mea cea puţină nu o pot 
împlini, luptându-mă cu gândurile în toate zilele. Când 
eram în chinovie, de acestea toate eram slobod, şi grija 
îmi era la pravilă şi la puţina mea rucodelie. lar acum, 
ce voi face eu, ticălosul? Că pentru păcatele mele mi s-a 
întâmplat mie aceasta. Fiindcă nu am ascultat sfatul 
părintelui, iată că m-au cuprins multe necazuri. Că 
neascultarea este foarte rea: pe Adam l-a scos din rai şi 
pe mine din mănăstirea mea”. 

După cuvintele acestea se întâmplă de i se aduc 
fratelui două gânduri: unul bun şi altul rău. Şi cel rău îl 
sfătuieşte unele ca acestea, zicând: „lată şi chinovia ai 
cercat-o şi pustia ai ispitit-o. Şi dacă te vei întoarce în 
chinovie ruşine îţi este şi ocară. Şi nu numai aceasta, ci 
şi în chinovie sunt necazuri, încă şi multe sminteli. Şi 
iarăși, în pustia aceasta este frică şi osteneală nemă- 
surată. Ci, mai bine du-te în lume. Că şi acolo, de vei 
vrea să te temi de Dumnezeu, te mântuiești. Au ţi se 
pare că numai cei din pustie se mântuiesc?”. 

Dacă fratele este înțelept, răspunde gândului, 
zicând: „Dacă în pustie, unde era multă linişte şi alinare, 
nu m-ai lăsat să mă liniştesc, dacă mă voi duce în lume, 
oare nu vei ridica rele asupra mea?”. Cu aceasta îl 
sfătuieşte vrăjmaşul, vrând să-l întoarcă pe frate ca şi 
câinele la borâtura sa (II Petru 2, 22). Că dacă se uneşte 
fratele cu gândul, îndată vrăjmaşul îl alungă pe el în 
lume. 

lar dacă doreşte sufletul fratelui spre mântuirea 
Domnului Dumnezeu, îi dă lui gândul către calea 
dreptății. Şi înaintea punerii gândului bun sunt acestea, 
şi zice: „lată, şi vieţile de obşte le-ai încercat şi la pustie 
te-ai ispitit. Deci, încearcă-ţi gândul tău şi unde vezi că 
se zideşte sufletul tău întru cel bun, rămâi acolo. lar 
dacă şi în locurile acestea vei voi să te linişteşti, la fel ca 
şi ceilalți fraţi care stau pentru Domnul. El nu te va 
trece cu vederea, ci se va îngriji de tine, numai să 
petreci întru frica lui Dumnezeu. lar dacă şi în chinovie 
voieşti să te întorci, aceasta este şi mai bine”. Şi să nu 
zici în mintea ta: „Mi-i ruşine să mă întorc la frații mei. 
Că dacă mă voi întoarce la dânşii, mă vor socoti ca pe 
un neiscusit şi care nu am răbdat în pustiei, ci am fugit 
ca un ostaş fricos din locul războiului”. 

Nu așa, fratele meu, nu aşa! Ci tu, mai vârtos, 
împlineşte ca un nevoitor cea zisă de Apostolul: „oare 
să le încercaţi; ţineţi ce este bine” (| Tesaloniceni 5, 
21). Şi, iată, amândouă s-au încercat de tine. Ai aflat 
„că bun şi veselitor lucru este a locui frații împreună ” 
(Psalmul 132, 1), după cum este scris: „Frate de frate 
ajulorându-se, sunt ca o celale tare şi înaltă şi poate ca 
0 împărăție nebiruită " (Pilde 18, 19). 

Umilindu-se fratele de acestea, se întoarce în 
chinovie. Şi îl primeşte pe el egumenul chinoviei şi 
frații cu dragoste, pentru cel ce a zis: „Sprijiniți pe cei 
nepulincioşi” (| Tesaloniceni 5, 14), şi îi dă lui chilie. Şi 
după câteva zile, după ce se linişteşte fratele în chilia 
lui, începe vicleanul cu unele ca acestea a-l necăji şi a-l 
sfătui pe el şi zice: „Iarăşi la cele vechi ai venit. Nu îţi 
era din destul singură libertatea pustiei, când nici nu 
vedeai ceva vătămător, nici nu te sminteai, nici nu grăiai 
cu cineva?”. Şi iarăşi, atât încep dracii a necăji pe frate, 

încât, de ar fi cu putinţă, ar sparge zidul mănăstirii şi ar 
fugi, atât de mult se tulbură de vicleanul diavol. 

Din gânduri îi aduce trândăvie la rucodelia cea 
mică, vrând să-l scoată iarăşi din chilie. Şi dacă fratele 
este înțelept, precum este scris: „Fiți înțelepți ca şerpii 
şi blânzi ca porumbeii” (Matei 10, 16), se împotriveşte 
lor, zicând: „Nu mă veţi mai batjocori, lucrători ai 
fărădelegii, căci eu nu mai sufăr sfatul vostru, căci este 
plin de venin purtător de moarte. Că, mai întâi, ascultân- 
du-vă pe voi, am ieşit din mănăstire, socotind că mă duc 
la sporire, şi am ieşit din chilie şi cu nici un folos nu 
m-am ales, doar am cunoscut că toate căile voastre sunt 
întuneric. De acum, Dumnezeu ajutându-mă, rob sunt al 
unui frate, şi venind Domnul meu m-a dat în casa 
egumenului mănăstirii, unde locuiesc. Au doară eu sunt 
mai bun decât mirenii, care nu numai ziua lucrează, ci şi 
noaptea se îngrijesc de femei, de copii, de casă şi de 
cele din casă? lar pe mine de toate acestea m-a slobozit 
Hristos! «Că jugul Lui este bun şi sarcina Lui este 
uşoară» (Matei 11, 30). Pentru aceasta: «Depărraţi-vă 
de la mine cei ce vicleniţi şi voi cerceta poruncile 
Dumnezeului meu»” (Psalmul 118, 115). Că Lui 1 se 
cuvine slava, în veci. Amin. 


Sfătuirea a 24-a 
Despre trândăvie şi răbdarea bătrânilor 


Vrăjmaşul sfătuieşte pe frate, zicând: „Atâţia ani 
ai în acest loc sfânt, slujind Stăpânului Hristos. Acum ai 
îmbătrânit și nu mai poţi purta rânduielile locului 
acestuia, că trupul tău s-a făcut neputincios şi nu mai 
este în tine tăria de a mai face ceva şi de acum înainte 

vei fi defăimat şi de mici şi de mari. Încă pentru 
bătrâneţile tale ai trebuinţă de odihnă. Deci, vino, ieşi de 
aici şi şezi într-un loc şi te linişteşte. Şi ori din dragoste, 
ori din orice fel de pricină, Dumnezeu îţi va trimite 
hrana ta. Căci ce nevoie stă asupra ta, ca şi ticăloşindu-te 
să fii defăimat pentru hrana ta? Şi ce este şi mâncarea 
ta, că atât te ticăloşeşti în fiecare zi, ca un rob rău, şi 
suferi a te supune celor mai mici decât tine?”. 

Acestea şi de acest fel îl sfătuieşte vicleanul pe 
bătrân, vrând să-l despartă pe el de frățime, după atâţia 
ani, şi de locul unde a îmbătrânit şi să-l arate nerăbdător 
la bătrâneţile lui. Şi de este bătrânul mai uşor la gând, 
îndată şi numaidecât se schimbă şi este alungat de 
vicleanul ca un vreasc ce se clăteşte de vânt. 

lar de este bătrânul cu gândul desăvârşit, nu îl 
mută din locul liniştii lui, nici nu îl biciuiesc pe el, ca pe 
un-legat în lanţ, căci nu sunt ei mai tari decât gândul cel 
cucernic. Că şi bătrânul grăieşte împotrivă către dânşii, 
zicând: „Nu veţi râde de bătrâneţile mele, draci vicleni, 
că ştim noi socotelile voastre cele viclene. Că dacă în 
tinerețile mele am răbdat ostenelile bărbătește, cu mult 
mai vârtos acum voi răbda, când vremea dezlegării mele 
a soșit, ca să fiu eu împreună cu Hristos (II Timotei 4, 
6). Precum şi voi mi-aţi mărturisit că am îmbătrânit şi 
trupul meu s-a făcut neputincios, unde dar mă voi duce? 
Căci cel care a îmbătrânit nu aşteaptă nimic altceva 
decât numai a se dezlega de viaţă. Și încă mă plecaţi ca 
să mă fac chip de trândăvie şi nu de răbdare! Că dacă 
cucernicul bătrân Eleazar, cu arzătoare chinuri fiind 
muncit, nu şi-a schimbat gândul (II Macabei 6, 19), de 
unde şi cei şapte cuvioşi tineri, la răbdarea acestuia 
privind, au defăimat muncile acestea văzute şi au biruit 
pe tiranul (II Macabei 7, 1), ce voi face eu?”. 

Cu aceasta răstoarnă gândurile cele drăceşti., dacă 
va rămâne în aceeaşi cugetare, ajutându-i darul. Și se 
săvârşeşte în locul unde a îmbătrânit, luându-şi cununa 
vieţii şi auzind de la Domnul: „Bine, slugă bună şi cre- 
dincioasă, peste puține ai fost credincioasă, peste multe 
te voi pune; intră întru bucuria Domnului tău” (Matei 
25, 21). Căruia 1 se cuvine slava, în vecii vecilor. Amin. 


Sfătuirea a 25-a 
Despre mutarea din loc în loc 


Credinţa este maică a tot lucrul bun şi printr-însa 
câștigă cineva făgăduinţele Stăpânului şi Mântuitorului 
nostru lisus Hristos, precum este scris: „Jur fără de 
credință cu neputinţă este a-l bine-plăcea” (Evrei Il. 
6). lar necredinţa este moşie bine-roditoare diavolului. 
care este maică a tot lucrul rău. Dintr-însa se naşte 
îndoirea sufletului, care este neorânduiala. „Bărbatul 
îndoit la suflet este nestatornic în toate căile lui” (lacov 
1, 8). De vom ieşi în pustie, în pustie nu se liniştesc 
picioarele noastre, iar de vom veni în cele locuite, îi 
fericim pe cei ce iubesc pustia. 

Fraţilor, de nu vom semăna, cum vom secera? 
(Galateni 6, 7-8). Neaducând rodurile Dătătorului de 
roduri. cum putem rodi? Nesuferind necazul, cum vom 
afla odihnă? Dacă nu răbdăm în pustie, cum vom lua 
plata străinătății noastre? Dacă nu răbdăm întru sărăcie 
şi întru strâmtorare, cum vom afla adevărata bogăţie? 
Dacă nu binevoim întru ocări, în scârbe şi în defăimări, 
nerăbdând supunerea față de cei mai bătrâni întru 
Domnul, ci ne mutăm dintr-un loc într-altul, cum vom 
urma Stăpânului Hristos? 


140 Cuviosul Efrem Sirul 


Mai întâi, oricine este dator a se învăţa din 
gândurile sale pentru ce şi pentru care pricină voieşte 
să-şi părăsească locul său. Nu cumva, vrând a fugi de 
osteneală, pustia o doreşte, socotind că este mai uşor 
locul cel din pustie? Nu cumva, iarăşi, de dracul cel 
urâtor de bine cu râvnă sau cu zavistie se răneşte, fiindcă 
alt frate a sporit întru cele văzute şi el nu a dobândit 
mărire şi pentru aceasta voieşte să-şi părăsească locul 
său? Nu cumva, fugind şi de războiul faptelor bune, sau 
nesuferind a fi întru supunerea lui Hristos, aleargă spre 
singurătate? Nu cumva şi moştenire pământească 
râvnind, voieşte să-şi lase locul său, fiindcă gândurile 
arată acestea? 

Deci, dacă mai înainte vom cerceta şi dacă vom 
cunoaşte patima care ne supără pe noi, acesteia să nu-i 
urmăm şi nu vom cădea în mâinile viclenilor draci și în 
locuri pustii şi fără de apă. Deci, cearcă-te mai înainte 
pe tine cu tărie dacă, întru-adevăr, după Dumnezeu este 
ceea ce se face şi nu cu scop rău. Cel ce nu face lucrul 
cu sfat, se aseamănă unui bărbat ce alungă păsări 
zburătoare cu picioarele sale, făcând fără de sfat cele 
pentru sine. Căci sfatul cel bun păzeşte poruncile lui 
Hristos. 

Şi ce trebuie să zicem pentru acestea? De trezvie 
este trebuinţă, iubiţilor. Uneori şi prin îndreptăţiri năvă- 
leşte vrăjmaşul împotriva fraților. Şi dacă s-ar învoi 
fratele să se despartă de locul său, se luptă vrăjmaşul 
să-l vâneze pe el într-un loc oarecare. lar dacă ne vor 
alunga pe noi oamenii întru amara pizmă sau ne silesc a 
ne împărtăşi cu ei la lucruri străine, cu care nu se împacă 
Dumnezeu, şi vom fugi în alt loc, avem îndrăzneală 
către Dumnezeu. De vreme ce Domnul şi Dumnezeul şi 
Mântuitorul nostru lisus Hristos a zis către ucenicii Săi: 

„De vă vor alunga pe voi din cetatea uceusta, fugiti în 
cealaltă ” (Matei 10, 23). Şi pentru a nu ne răspândi. a 
zis iarăşi Mântuitorul: „Nu vă mutați din cusă în casă” 
(Luca 10, 7). Şi iarăşi: „În care cetate veţi intra, acolo 
rămâneţi ”. Şi dacă voile noastre dorim să le facem, ce 
fel de faptă bună este aceasta? lar dacă întâi-stătătorii ne 
vor despărți, noi să dăm loc. Însă atunci mai vârtos să 
stăm împotriva diavolului. Că aşa făcea David, când 
bătea război cu cei de altă seminţie: se dădea în laturi 
din faţa lui Saul. 

Deci, dacă te linişteşti bine în pustie şi te va 
supăra pe tine gândul să te duci în lume, pune-i înainte 
războiul lumii şi cele ce se întâmplă unora în lume. 
Dacă şi în chinovie te linişteşti bine şi te va supăra pe 
tine gândul a intra în pustie, pune-i înainte războiul şi 
ostenelile ei. lar dacă şi singur te linişteşti bine şi te va 
supăra pe tine gândul a intra întru însoţirea fraților celor 
mulți, pune-i înainte nevoinţa chinoviilor, împreună încă 
şi răsplătirea. Şi să nu ne supunem fără de socoteală 
gândurilor noastre, căci nu ştim ce ne este de folos, 
precum şi înțelepciunea zice: „Să nu fe înalți pe tine 
întru Sfatul sufletului tău, ca să nu se răpească sufletul 
tău ca un laur furios. Tu frunzele tale vei mânca şi 
roadele tale vei pierde şi vei rămâne ca un lemn uscat" 
(Sirah 6, 2-3). lar mântuirea se face întru mult sfat. 

Dar de multe ori vrei să zici că pentru smintelile şi 
grăirea de rău voieşti să fugi de aici. Aşteaptă puţin şi te 
voi sfătui pe tine un cuvânt. Vrei să fugi de sminteli şi 
de clevetire? Pune uşă gurii tale, întru Domnul, şi ochii 
tăi să nu vadă deşertăciuni (Psalmul 118, 37), şi de 
amândouă vei scăpa. De clevetire, prin tăcere; de 
sminteli, prin păzirea ochilor. Că dacă pe acestea nu le 
vom birui, oriunde ne vom duce purtăm în noi înşine pe 

cei ce ne luptă pe noi. Pe aceştia biruieşte-i şi vei avea 
odihnă oriunde vei şedea. Dar de multe ori voieşti să 
zici: „S-a cunoscut de toţi fraţii învârtoşarea şi lenevirea 
mea, pentru aceea nu mai pot sta în locul acesta. Că 
măcar deşi eu voi dori fapta bună, însă oamenii cu care 
eu locuiesc sunt aceiaşi”. 

Deci, ascultă, iubite! Fă tu lucrul cel bun şi vei 
vedea că Domnul va vindeca şi ştiinţa ta şi a fraţilor tăi 
întru lucrurile tale. Nu cumva să primeşti a lăsa locul 
fraților ce s-au smintit de tine şi să scapi de defăimarea 
oamenilor şi să te duci într-alt loc, unde, câştigând 
slavă, nu îţi vei mai aduce aminte de neputinţa ta cea 
dintâi, de vreme ce zice proorocul: „Ocară a aşteptat 
sufletul meu şi ticăloşie”. Că mult foloseşte ocara şi 
defăimarea de la oameni, cea pentru Domnul, la curățirea 
păcatelor. Şi să te plece pe tine proorocul ce zice: „Că - 
în smerenia noastră şi-a adus aminte de noi Domnul şi 
ne-a izbăvit pe noi de vrăjmașşii noştri” (Psalmul 135, 
23-24). Ci unde te-a trântit potrivnicul, sculându-te, 
luptă-te împotriva vrăjmaşului, ca cei care au cunoscut 
neputinţele tale să vadă şi isprava ta. Şi întru aceasta vei 
lua slavă mare de la Domnul, fiindcă Domnul şi Mântui- 
torul nostru a zis: „Și mulți dintâi vor fi pe urmă, și cei 
de pe urmă vor fi întâi” (Matei 19, 30; Luca 13, 30). 

Căci după ce haina cea murdară s-a spălat, nu se 
va mai pune împreună cu cele murdare. Şi dacă cineva 
din zavistie sau din râvnă rea ar numi întinat pe cel 
curat, nu va fi crezut, căci vederea hainei îl va mustra pe 
el, deoarece: „spăla-mă-vei şi mai mult decăt zăpada 
mă voi albi” (Psalmul 50, 8). lar către potrivnicii tăi 
care voiesc să întoarcă gândul tău la relele cele dintâi, 
zice Scriptura: „Vai de cel care adapă pe aproapele său 
cu amestecare tulburată” (Avacum 2, 15). „Vai de cei 

ce părăsesc căile cele drepte ca să umble în căile 
întunericului, care se veselesc de cele rele şi se bucură 
de răsturnare rea. Ale căror căi le sunt răzvrătite şi 
cărările lor strâmbe, ca departe să te facă pe tine de la 
calea cea dreaplă şi străin de dreapta socoteală. Pentru 
aceea zice că nu vor ajunge ei anii vieţii. Că de ar fi 
umblat pe cărări bune, ar fi aflat cărările dreptăţii 
netede. Cei buni vor fi locuitori ai pământului, şi cei 
fără de răutate se vor lăsa pe dânsul. Căile celor 
necredincioşi vor pieri de pe pământ, iar cei fără de 
lege se vor izgoni de pe dânsul" (Pilde 2, 13-15, 20-22). 
„Fiule, legile mele nu le uita, şi graiurile mele să le 
păzească inima ta” (Pilde 2, 1). Că lui Dumnezeu 1 se 
cuvine slava, în vecii vecilor. Amin. 


Sfătuirea a 26-a 


Dacă se va întâmpla a se despărţi vreun frate de 
chinovie, pentru orice fel de pricină, şi i se va: întâmpla 
să cadă în boală sau să se întoarcă, căindu-se, nu se 
cuvine a trece cu vederea pe fratele, ci a-l primi întru 
Domnul, ca pe al Său mădular, deşi a greşit. Că nu faci 
omului, ci Domnului, Celui ce a zis: „Ceea ce unuia 
dintre aceştia prea mici aţi făcut, Mie Mi-aţi făcut. Că 
a se îngriji cineva numai pentru sine este oprit, de vreme 
ce zice Mântuitorul nostru: „Nu vă îngrijiţi pentru 
sufletul vostru ce veți mânca...” (Matei 6, 25-31). lar la 
sfârşit zice: „Că după toate acestea se străduiesc 
neamurile (Matei 6, 32). Pentru care şi prin Apostolul 
poruncește, zicând: „Nu pe ale sale fiecare să le caute, 
ci şi pe ale aproapelui ”. Şi iarăşi, acelaşi, zice: „Și încă 
mai înaltă cale vă arăt vouă: De aş grăi în limbi 

omeneşti şi îngereşti, iar dragoste nu am, făcutu-m-am 
aramă sunătoare şi chimval răsunător. Și de aș avea 
proorocie şi de aş şti toate tainele şi toată cunoştinţa, şi 
de aş avea toată credința încât! să mut şi munții, iar 
dragoste nu am, nimic nu Sunt. Și de aş împărli toale 
averile mele şi de aş da trupul meu ca să mă ardă, iar 
dragoste nu am, nimic nu sunt. Dragostea îndelung-rab- 
dă, se milostiveşte, dragostea nu pizmuieşte, nu se 
lrufeşie, nu caulă ale sale, nu se întărătă, nu socoleşte 
răul, nu se bucură de nedreptate, ci se bucură de adevăr. 
Toate le suferă, toate le crede, toate le nădăjduieşte, 
oale le rabdă. Dragostea nu cade niciodată” (| Corin- 
teni 12, 31: 13, l»7) 

Bună este rugăciunea cu postire, iar pe acestea le 
întăreşte milostenia, că zice: „Milă voiesc, iar nu 
jerlfă” (Osea 6, 6; Matei 9, 13). Şi vezi pe proorocul 
cum a mustrat pe cei nemilostivi, pentru că „nu şi-au 
adus aminte să facă milă şi au prigonit pe cel sărman şi 
pe cel smeril cu inima, ca să-l omoare, şi se va pierde 
de pe pământ moştenirea lui” (Psalmul 108, 14-15). Şi 
că „pe care Tu l-ai bătut ei l-au prigonit şi au înmulțit 
durerea rănilor lui” (Psalmul 68, 30). Pentru aceasta 
fericeşte Mântuitorul pe cei milostivi ai Săi, zicând: 
„Fericiţi cei milostivi că aceia se vor milui” (Matei 5, 
7). Că ce a zis îngerul către Cornelie? „, Rugăciunile tale 
şi milosteniile tale s-au suit spre pomenire, înaintea lui 
Dumnezeu ” (Fapte 10,4). 

Primeşte pe cel ce s-a rătăcit şi se pocăieşte, pe cel 
ce din moarte a înviat, adică din adâncul nefricii lui 
Dumnezeu şi al lenevirii. Auzi pe Apostolul ce zice: 
„Întăriţi către dânsul dragostea, ca nu cu scârba cea de 
prisosil să se înghilă unul ca acesta” (II Corinteni 2, 7- 
8). Şi iarăşi zice: „Și vă rugăm pe voi, fratilor, sfătuiți 

pe cei fără de rânduială, mângâiaţi pe cei mici la suflet, 
sprijiniți pe cei neputincioşi, fiți îndelung-răbdători 
spre toți. Vedeţi să nu răsplătească cineva rău pentru 
rău cuiva. Ci totdeauna urmaţi cele bune unul față de 
altul şi față de toti” (| Tesaloniceni 5, 14-15). Căci şi 
Domnul slavei nu a lepădat pe fiul cel curvar, ci l-a 
primit pe el ca pe cel ce din morţi a înviat şi l-a 
îmbrăcat în haina cea dintâi, şi l-a încălțat, şi inel i-a 
dăruit, şi vițelul cel gras l-a înjunghiat, ca să se 
veselească pentru aflarea fiului celui pierdut. Şi celălalt 
scârbindu-se, şi pe dânsul l-a tămăduit cu mângâiere, 
zicând: „Fiule, tu totdeauna eşti cu mine şi toate ale 
mele ale tale sunt. Însă a ne veseli şi a ne bucura se 
cădea, că fratele tău acesta era mort şi a înviat, pierdut 
era şi s-a aflat" (Luca 15, 11). 

Deci, se cuvine ca întâi-stătătorii frățimii să fie 
milostivi. lar tu, frate, dobândind milă, să nu fii fără 
luare aminte, ci urmează pe fiul cel ce s-a pocăit şi s-a 
întors. Că acesta, aflând pe tatăl său, nu a dat uitării 
păcatul. ci a căzut şi s-a mărturisit întru adevăr şi nu 
întru fățărnicie, zicând: „Părinte, greşit-am la cer şi 
înaintea la şi nu mai Sunt vrednic să mă numesc fiul tău. 
Fă-mă ca pe unul din argaţii lăi” (Luca 15, 18-19). 
Vezi ce fel de umilinţă a câştigat, ce fel de durere, ce fel 
de smerenie? Deci şi noi, iubite, să ne trezim de acum 
înainte, ca şi pe turnul cel surpat din pricina lenevirii, 
iarăşi să îl înnoim. Că cel ce este fără luare aminte de a 
sa mântuire, negreşit nu îi va fi milă nici de căderea 
aproapelui său; către care proorocul zice: „Vai de cel ce 
adapă pe aproapele său cu amestecare lulbure!” 
(Avacum 2, 15). 

Să slujim Domnului cu frică şi cu smerită 
cugetare, însă înţelege gânditor cele zise ţie. Nu puţină 

vreme smerenie şi tăcere, iar după puţin cârtire; nici, cu 
pricină de rucodelie, să treci cu vederea pravila ta, că 
precum ploaia creşte sămânţa, aşa şi pravila îl creşte pe 
suflet întru fapta bună. Nu astăzi mulțumire pentru cele 
ce se pun înainte pe masă, iar mâine să cârtim asupra 
bucătarului şi pitarului: „pâinea este proastă”, ci să ne 
aducem aminte de proorocul care zice: „Că cenuşă ca 
pâinea am mâncat!” (Psalmul 101, 10). Nici să zicem 
că „vinul este prost”, ci să ne aducem aminte că 
Stăpânul nostru al tuturor şi Domnul şi Mântuitorul, a 
gustat oțet cu fiere pentru noi (Matei 27, 34). 

Deci, nu astăzi înfrânare, iar mâine pe proestoşi 
să-i supărăm pentru îndulcirea pântecelui, ca să nu 
auzim: „Al cărora dumnezeu este pântecele şi slava” 
(Filipeni 3, 19). Nu astăzi linişte şi cugetare, iar mâine 
din chilie în chilie, ca să nu zic din sat în sat şi din 
cetate în cetate. Nici cu motiv de a merge la bătrâni să 
împlinim trândăvia. Că pe cât se linişteşte cineva, pe 
atât se curăţesc gândurile lui, şi pe cât cineva se 
depărtează de linişte, pe atât i se îngroaşă şi mintea. 

Dacă lucrezi ceva şi este de folos chinoviei, nu te 
înălța pentru aceasta, că dacă omului ai fi lucrat, bine ai 
fi zis, iar dacă lui Dumnezeu, nu te înălța asupra celui 
împreună cu tine rob, ci lasă lui Dumnezeu. că El va da 
fiecăruia după lucrurile lui. Pentru aceea, să ne smerim 
sufletele noastre înaintea Domnului, ca să ne înalțe pe 
noi (Iacov 4, 10). Că de vom pune în fiecare zi început 
bun gândurilor noastre, mai puternici vom fi. 

Deci, să nu ne mai supunem dulceţilor trupului, 
nici viața noastră întru nefrica lui Dumnezeu să o 
petrecem, ci să fugim de toată pofta tinereţii, ca nu 
cumva această potiă să ne aducă pe noi la răzvrătirea 
cea dintâi şi în aceleaşi răutăţi să cădem, pregătindu-ne 

nouă mai rea judecata urgiei, şi apoi să fim tăiaţi, 
asemănându-ne  mădularului putred şi care, pentru 
facerea de bine a celorlalte mădulare, se taie, fiindcă 
Domnul şi Mântuitorul nostru lisus Hristos a zis: „lată 
că le-ai făcut sănătos, să nu mai greşeşti, ca nu cevu 
mai rău să ţi se întâmple ție " (loan 5, 14). 

Însă, Însuşi Domnul să ne dea nouă a arăta întoar- 
cere, de a face lucruri vrednice de pocăință, ca, împodo- 
bindu-ne cu îmbrăcăminte de nuntă, să-L întâmpinăm pe 
EI întru slavă. Că Lui 1 se cuvine slava, în vecii vecilor. 
Amin. 


Sfătuirea a 27-a 
Despre nefrica de Dumnezeu şi lenevire 


Un frate oarecare mi-a povestit mie, zicând: „Am 
avut un unchi care era argintar şi, lepădându-se de lume, 
s-a făcut monah. lar la bătrâneţile lui a venit la dânsul 
un mirean oarecare, alexandrin de neam, pietrar cu 
meșteşugul, vrând să se facă monah. Deci, l-a primit pe 
el bătrânul în mănăstirea sa, iar după câtăva vreme a 
făcut bătrânul pe frate să ia sfântul chip, după care nu a 
mai fost ascultător bătrânului. Îi dăduse lui bătrânul 
două chilii, şi se împătimise fratele față de lucrul său, 
ziua şi noaptea lucrând pietrăria, pentru că se căuta în 
locul acela. Şi de nimic altceva nu se îngrijea, nici de. 
rugăciune, nici de pravilă, fără numai de lucru, fiind 
stăpânit de iubirea de argint. 

Deci, cucernicul bătrân îndemna pe frate, zicând: 
«Frate Paladie, vino să facem grădină». lar el răspundea: 
«Du-te şi voi veni», şi nu se ducea, ci se lenevea. larăşi 
îi zicea lui bătrânul: «Frate Paladie, vino să facem 

pravila». El iarăşi răspundea: „Du-te şi voi veni”, şi nu 
se ducea, ci trecea cu vederea. Bătrânul avea cu sine trei 
frați: doi orbi, iar al treilea era prost; şi când făcea 
bătrânul puţină fiertură, Paladie, aducând cu sine pâine, 
mânca împreună cu dânşii Şi aşa iarăşi mergea la lucrul 
său. Deci, sfântul bătrân. ruga pe frate, sfătuindu-l să nu 
fie fără luare aminte de mântuirea sa, iar el se lenevea 
sfătuirii celei bune a bătrânului şi, lăsându-l pe el, a ieşit 
să locuiască singur, fiind întru nefrica de Dumnezeu. 

Şi aşa, neluând aminte la viaţa sa, nesuferind a fi 
întru supunere, nici singur locuind a se îngriji de 
mântuirea sa, ci desăvârşit depărtându-şi mintea de 
ajutorul lui Dumnezeu și de la aşteptarea sfinților, mai 
pe urmă, fiind stăpânit de dracul, şi-a pierdut mintea. Şi 
nu mai putea nici mâna să o mai ducă la gură, ci de alţii 
era hrănit, ca pruncii. Încă nici pe om nu-l mai cunoştea, 
iar mucii şi balele îi curgeau pe barbă. 

Dacă s-au înştiinţat surorile acestuia de întâmplarea 
lui, l-au luat la dânsele, că erau fecioare (adică 
monahii). Şi, luându-l, l-au încuiat în casa de pravilă a 
mănăstirii. El se târa pe şezut prin toată casa cea de 
pravilă, iar când venea preotul pentru slujbă, îl rugau pe 
el să facă rugăciune pentru dânsul, ca să facă Domnul 
milă cu el. Şi petrecând în această pedeapsă un an, întru 
acestea s-a săvârşit”. 

lată ce face nefrica de Dumnezeu! lată ce 
pricinuiește nesupunerea şi lenevirea! lată la ce sfârşit a 
dus neascultarea! 

Deci, să nu defăimăm frica Domnului, ci să ne 
smerim sub mâna Lui cea tare, slujind unii altora întru 
frica lui Dumnezeu. Şi El ne va fi nouă zid şi acoperitor 
în faţa vrăjmaşului, precum este scris: „7Tăbări-va 
îngerul Domnului în jurul celor ce se tem de Dânsul şi îi 

va izbăvi pe ei” (Psalmul 33, 7). Lui 1 se cuvine slava, 
în vecii vecilor. Amin. 


Sfătuirea a 28-a 
«Celui ce are i se va da şi-i va prisosi» 


Scris este: „Celui ce are i se va da şi-i va prisosi, 
iur de la cel ce nu are şi ceea ce i se pare că are se va 
lua de la dânsul” (Matei 13, 12; 25, 29). Deci, ce vom 
zice? „Au doară nedreptate este la Dumnezeu? Să nu 
fie!” (Romani 9, 14). 

Ascultă asemănare pentru aceasta: „Într-o ţară 
oarecare era un gospodar şi avea doi robi şi trei perechi 
de boi. Unuia i-a dat două perechi de boi, iar celuilalt o 
pereche. Şi a zis către dânşii: «Duceţi-vă de lucraţi până 
ce voi veni la voi». Şi, ducându-se, cel ce a luat două 
perechi de boi a lucrat cu boii şi s-a îmbogăţit omul 
foarte şi boii i-a hrănit minunat. lar cel ce luase o 
pereche, mergând, a legat boii la iesle, nepunând nimic 
înaintea lor, şi, culcându-se, a adormit. După un timp, a 
venit domnul robilor acelora să vadă lucrurile lor. Şi 
auzind de lucrarea și câştigurile celui ce luase două 
perechi, l-a binecuvântat pe el. După aceasta a venit şi 
către celălalt rob şi l-a aflat pe el dormind, iar boii legaţi 
la iesle, mai morţi de foame şi de sete. Şi văzând pe rob 
că nu a lucrat nimic, încă şi boii murind, a zis întru sine: 
«De voi lăsa boii mei la robul acesta leneş, îi va pierde 
pe dânşii. Deci, să iau boii mei de la dânsul şi să-i dau 
celui ce a lucrat bine şi s-a îngrijit de lucrul său, că: 
celui ce are i se vu da şi-i va prisosi, iar celui ce nu are 
şi ceea ce i se pare că are se va lua de la dânsul»” 
(Matei 13, 12). 

Încă zice şi Domnul: „Eu, fiind bun, l-am chemat 
pe el şi i-am dat lui, ca, lucrând bine, să câştige viața 
cea veşnică. iar el M-a defăimat pe Mine; singur se va 
necinsti. Şi «omul în cinste fiind, nu a priceput, alătura- 
[u-s-a dobitoacelor celor fără de minte şi s-a asemănul 
lor» (Psalmul 48, 21). «Și nu a voit binecuvântarea, şi 
se va lua de la dânsul». Şi pentru ce, oare, nu a vrut să 
priceapă şi să facă bine? Fiindcă «fărădelege a gândit în 
așternutul său; în toată calea cea bună n-a Sial şi 
răutatea n-a urât!» (Psalmul 35, 3-4). «Oare este 
nedreptate la Dumnezeu? Să nu fie!»” (Romani 9, 14). 

Pentru aceea, fraţilor, să ne sârguim a bine plăcea 
înaintea Lui, împreună cu toți sfinţii Lui. Că Lui 1 se 
cuvine slava, în vecii vecilor. Amin. 


Sfătuirea a 29-a 


Fraţilor, dacă vreunuia dintre fraţii cei mai 
cucernici, stând la pravilă sau umblând, i se întâmplă lui 
întunecare, şi fără de veste ar cădea, nu trebuie să ne 
minunăm de aceasta, nici să ne înspăimântăm, ci se 
cuvine, mai vârtos, să-L rugăm pe Dumnezeu cu toată 
inima ca să ne acopere pe noi întru toate. Că dacă Îi 
vom sluji Lui cu inimă adevărată, nu ne va lăsa pe noi 
să ne ispitim mai presus de putere, ci pe cei ispitiţi îi va 
izbăvi (| Corinteni 10, 13), că așa este scris în psalm: 
„Pe Cel Preaînalt L-a pus scăparea ta. Că vor veni 
către tine rele şi bătaie nu se va apropia de trupul tău. 
Că îngerilor Săi va porunci pentru line ca să le 
păzească în toate căile tale. Și pe mâini te vor ridica ca 
nu cândva să împiedici de pialră piciorul tău. Peste 
aspidă şi peste vasilisc vei păşi şi vei călca peste leu şi 

peste balaur. Că spre Mine a nădăjduit şi îl voi izbăvi 
pe el. Acoperi-l-voi pe el, că a cunoscul numele Meu. 
Striga-va către Mine şi îl voi auzi pe el. Cu dânsul sunt 
în necaz, scoale-l-voi pe dânsul şi îl voi slăvi pe el. Cu 
lungime de zile îl voi umple pe el şi îi voi arăta lui 
mântuirea Mea” (Psalmul 90, 9-16). Şi iarăşi: „Cei ce 
nădăjduiesc spre Domnul sunt ca Muntele Sionului. Nu 
se va clătina în veac cel ce locuieşte în lerusalim” 
(Psalmul 124, 1). Şi iarăşi: „Tânăr am fost şi am îmbă- 
trânit şi nu am văzut pe cel drept părăsit, nici seminția 
lui cerând pâine ” (Psalmul 36, 25). 

Deci, întunecarea se face din fierberea cea prea 
iute a fierii şi din flegmă, când s-a înmulţit. lar la unii şi 
din slăbiciunea şi obosirea trupului. Încă uneori şi 
diavolul face ceva din cele asemenea, când nu va putea, 
sau prin faptă sau prin cuvânt să biruiască pe frate, ca 
măcar printr-această măiestrie, ruşinându-l pe el, să-l 
alunge din locul de nevoință. Dar Domnul nu îl va lăsa 
pe el să fie ispitit mai presus de putere, ci degrabă va 
întări inima lui. Însă şi aceasta nu fără de rost şi la 
întâmplare se aduce asupra fratelui, ci când gândurile lui 
primesc răspândiri de mânie şi de vrajbă. lar altul se dă 
în mâinile vrăjmașşului după îngăduinţa lui Dumnezeu, 
din pricina mândriei, când s-ar încredința pe sine amă- 
gitoarelor gânduri ale vrăjmaşului, ce zice: „lată te-ai 
făcut iscusit mai presus decât toți oamenii şi nu este 
asemenea ţie din cei de pe pământ”, şi altele decât 
acestea mai înalte, iar mai bine să zic mai cumplite. ŞI 
încă şi asupra sa luându-și faptele bune, şi nu lui 
Dumnezeu aducându-l cinstea, ca cel ce de Dânsul a 
fost ajutat! Deci, în acest fel se dă în mâinile celui ce 
ispiteşte, ca, certându-se, să-și cunoască neputinţa sa şi 
să nu uite ajutorul Celui ce a zis: „Când roate le veți 

face să ziceţi: Suntem robi netrebnici” (Luca 17, 10); 
„Că cel ce se înalţă pe sine, se va smeri” (Matei 23, 12; 
Luca 14, 11). Căci este cu neputinţă ca cei ce se tem de 
Domnul întru adevăr să fie stăpâniţi de diavolul. Că 
diavolul se apucă să-i mişte, dar nu poate să-i dezrădă- 
cineze. 

Aşa s-a făcut şi la lov. A fost dat în mâinile 
ispititorului, dar nu a îndrăznit să se atingă de dânsul, 
pentru apărarea lui Dumnezeu (lov 1, 12), măcar că 
luase stăpânire de la Dumnezeu să-l ispitească pe el 
precum ar vrea, afară de sufletul dreptului. S-a dat încă 
şi Apostolului bold, pe îngerul satanii (II Corinteni 12, 
7), dar l-a biruit prin Cel ce l-a iubit pe el, Domnul lisus 
Hristos, pe Care Îl avea în suflet întru dragoste 
desăvârşită. Nu a fi neputincios cu trupul este biruire, ci 
a te afla neiscusit în ispite. Căci vedem că nici asupra 
porcilor nu are stăpânire vrăjmaşul, fără de slobozenia 
lui Dumnezeu (Marcu 5, 12). Eu am văzut pe unul stând 
pe stâlp, pentru fapta bună. Oare, dacă ar fi avut 
vrăjmaşul stăpânire să ucidă pe cine ar fi voit, au nu 
îndată l-ar fi surpat pe el împreună cu stâlpul? De aici 
cunoaştem că s-a sfărâmat tăria lui cu puterea cinstitei 
Cruci a Mântuitorului nostru lisus Hristos. 

Deci, să nu-ţi fie frică, robule al lui Hristos, nici să 
nu te tulbure pe tine gândurile tale, nici să te depărtezi 
din locul unde sporeşti întru Domnul. Căci credem Celui 
a zis: „Jar ai voştri şi perii capului toți sunt numărali 
(Matei 10, 30; Luca 12, 7), şi „lată, am dat vouă 
slăpânire a călca peste şerpi şi peste scorpii şi peste 
loată puterea vrăjmaşului, şi nimic nu vă va vătăma pe 
voi” (Luca 10, 19); căci săgeți de ale pruncilor s-au făcut 
rănile lor. Şi când vei cădea în multe feluri de necazuri, 
nu te trândăvi, fiindcă zice proorocul: „Doamne, întru 

necaz ne-am adus aminte de Tine. Și multe sunt necazu- 
rile drepţilor şi din toale acelea îi va izbăvi pe ei 
Domnul” (Psalmul 33, 18). Pentru aceea şi într-alt loc 
zice: „Căutaţi la neamurile cele de demult şi vedeți cine 
a crezul Domnului şi s-a ruşinal, sau cine a rămas întru 
frica Lui şi a fost părăsit? Sau cine L-a chemat pe EI şi 
a fost trecut cu vederea? Că îndurat şi milostiv este 
Domnul şi lasă păcatele şi mântuieşte în vreme de 
necaz ” (Sirah 2, 10-12). 

Vezi că frica de Dumnezeu este rod tare în faţa 
vrăj maşului? Deci, să nu îţi surpi rodul şi nu vei fi prins. 
Ci, împreună cu proorocul, ia aminte la lubitorul de 
oameni, strigând către bunătatea Lui: „Spre Tine, 
Doamne, am nădăjduit, să nu mă ruşinezi în veac. Întru 
dreptatea Ta izbăveşte-mă şi mă scoale. Pleacă spre 
mine urechea Ta, grăbeşte de mă scoale. Fii mie 
Dumnezeu apărător şi casă de scăpare, ca să mă 
mântuieşti. Că întărirea mea şi scăparea mea eşti Tu şi 
pentru numele Tău mă vei povățui şi mă vei hrăni. 
Scoate-mă-vei din cursa aceasta pe care mi-au ascuns-o 
mie, că Tu eşti Apărătorul meu, Doamne. În mâinile Tale 
voi pune duhul meu, izbăvitu-m-ai Doamne, Dumnezeul 
adevărului ” (Psalmul 30, 1-5). Ca şi EI să ne zică ceea ce 
este scris: „Eu voi fi cu tine şi nu le voi lăsa pe line, nici 
nu te voi lrece pe tine cu vederea. Întăreşte-te şi 
imbărbătează-te!”. Şi iarăşi zice: „Nu îţi fie frică de fata 
lor, nici să te temi înaintea lor, că Eu sunt cu line, zice 
Domnul, ca să te scot pe tine ” (leremia 1, 17). 

Deci, mulţumind iubirii Lui de oameni, să cazi 
înaintea Lui, zicând: ,, Împins fiind, m-am povârnit să 
cad şi Domnul m-a sprijinit. Tăria mea și lauda mea 
este Domnul şi s-a făcut mie spre mântuire” (Psalmul 
117, 13). Lui 1 se cuvine slava, în vecii vecilor. Amin. 

Sfătuirea a 30-a 
Despre smerita cugetare 


Iubite frate, dacă vei dobândi sporire, cât să stai tu 
în treapta cea de sus, nu uita smerita cugetare. Că dacă 
cândva ţi se va întâmpla a te pogori din treaptă, să afli 
calea şi să nu cazi cădere de spaimă. Că aceasta se 
întâmplă unora dintru a lor nemulțumire, când nu înțeleg 
pe Cel ce le-a dăruit darul. Căci dacă ar fi cunoscut pe 
Făcătorul de bine, ar fi ascultat poruncile Lui; şi dacă ar 
fi ascultat, nu ar fi căzut, precum este scris: „Cel ce se 
înalță pe sine, se va smeri, şi cel ce se smereşte pe sine, 
se va înălța” (Matei 23, 12). Pentru aceea şi în psalm 
zice: „Văzut-am pe cel necredincios înălțându-se şi 
ridicându-se ca cedrii Libanului. Și am trecut, şi ială nu 
era. Și l-am căutat pe el, şi nu am aflat locul lui. 
Păzeşte nerăutatea şi caută dreptatea, că urmaşi are 
omul făcător de pace” (Psalmul 36, 35-37). Şi iarăşi 
zice: ,„, Domnul, mândrilor le stă împotrivă, iar smeriților 
le dă har” (| Petru $, 5). Pentru aceea şi prin Apostolul 
porunceşte, zicând: „Nu pe cele înalte cugetându-le, ci 
împreună cu cei smeriţi purtându-vă”. Şi într-alt loc 
zice: „Nu te înălța pe tine, ca să nu cazi şi necinste să-i 
aduci sufletului tău. Și va descoperi Domnul cele 
ascunse ale tale, în mijlocul adunării te va surpa pe 
tine, că nu te-ai apropiat de frica Domnului şi inima ta 
este plină de vicleșug” (Sirah 1, 29-31). 

Pentru aceea, fraţilor, să ne sârguim a ne smeri 
sufletele noastre înaintea Domnului, ca să ne înalțe pe 
noi în vremea cercetării. Că EI este „Cel ce ridică de la 
pământ pe sărac şi din gunoi înaltă pe cel lipsit” 
(Psalmul 112, 7). Căci cine nu vrea a se smeri pe sine de 

bună voie, pentru evlavie, se va smeri fără de voie. 
Pentru că şi la dreptul lov este scris: „La Dânsul este 
ținerea şi lăria, la Dânsul ştiinta şi priceperea. EI 
alungă pe sfetnici în picioarele goale şi pe judecători îi 
aruncă pradă nebuniei. El destramă puterea împăraților 
şi pune cingătoare de frânghie în jurul coapselor lor. El 
alungă pe preoți în picioarele goale şi dă peste cap pe 
cei puternici. EI taie vorba celor meşteri la cuvânt şi ia 
mintea celor bătrâni. El face de ocară pe cei mari şi 
slăbeşte încingătoarea celor voinici” (lov 12, 16-21). 

Deci, să iubim smerita cugetare, iubiţilor. Că El a 
zis: „Luaţi jugul Meu asupra voastră şi vă învățați de lu 
Mine, că sunt blând şi smerit cu inima, şi veți afla odih- 
nă sufletelor voastre. Că jugul Meu este bun şi sarcina 
Mea este uşoară” (Matei 11, 29-30). Aşa, Binecuvân- 
tate! Aşa Preaproslăvite! Aşa, Milostive! Aşa, lubitorule 
de oameni, Bunule. Jugul Tău este foarte bun şi sarcina 
Ta este uşoară pentru toţi cei ce se apropie să-i 
slujească Ţie cu inimă adevărată. Că Ţie se cuvine slava 
şi stăpânirea, în vecii vecilor. Amin. 


Sfătuirea a 31-a 
Creştinul, se cuvine a fi îndelung-răbdător 
şi nepomenitor de rău 


Dacă s-ar întâmpla amărăciune, nu este prea rău 
pentru că s-a întâmplat, ci este cumplit şi greu a petrece 
întru amărăciune. 

Frate, dacă s-ar întâmpla să fii ocărât de cineva 
când tu nu ești de faţă, şi venind altul ți-ar spune că 
fratele cutare te-a ocărât, tu, ca un înţelept, cunoaşte a 
cui este îndemnarea şi să nu te amărăşti asupra tratelui 

tău. Spune încă şi celui ce ţi-a vestit, aşa: „Dacă m-a şi 
ocărât, dar este fratele meu şi eu sunt vrednic de ocară. 
Însă nu de la sine m-a ocărât pe mine. ci aceasta 
vrăjmașul a făcut-o, ca să arunce vrajbă între noi. Dar 
Domnul va surpa pe vicleanul, iar pe frate îl va milui și 
pe noi nu ne va lăsa”. 

Dacă, iarăşi, şi în faţă vei fi ocărât, nu te tulbura 
pentru aceasta, nici nu te porni degrabă spre mânie. lar 
dacă pentru vreun lucru rău s-ar întâmpla să fii ocărât, 
să nu ne facem învârtoşaţi la inimă, ci mai vârtos să 
îndreptăm greşeala. Şi dacă după îndemnarea vrăjma- 
şului s-ar întâmpla aceasta, tu, ca cel ce ştii lucrul, nu te 
mânia pe fratele tău. Căci dacă fiind ocărât, împotrivă 
vei ocări, îndoit te-ai ocărât pe tine. Întâi, pentru că 
fiind ocărât nu ai suferit cu îndelungă-răbdare, iar al 
doilea, că, făcându-te obraznic, împotrivă ai ocărât. 

Deci, când se va întâmpla a fi ocărât de cineva, nu 
te înfierbânta spre mânie, ci îndată, zâmbind cu buzele, 
printr-un râs cinstit, prefă întru tine mânia în pace. Însă 
este şi râs care aprinde mânia aproapelui: „Că nebunul, 
în râs lucrează cele rele”. Şi nu pentru acela zic eu, 
fraţilor, ci ca un doctor bun şi iscusit să amesteci 
doctoria dragostei întru legătura păcii. Că foc pe foc nu 
îl stinge. Nu se cuvine a râde, ci prin dragoste şi cinste 
şi îndelungă-răbdare să biruieşti pornirea dracului 
mâniei, căci scris este: „Mânia bărbatului, dreptatea lui 
Dumnezeu nu lucrează (lacov 1, 20). Şi în alt loc zice: 
„Că pornirea mâniei lui este căderea lui” (Sirah 1, 21). 
lar dacă fratele tău nu se zideşte, când tu zâmbeşti, ca să 
nu se stăpânească de mânie, în tot chipul să ne sârguim 
a tămădui pe frate. De vreme ce Domnul şi Mântuitorul 
nostru lisus Hristos a zis: „,De-ţi vei aduce darul tău la 
altar şi acolo îți vei aduce aminte că fratele tău are 

ceva asupra ta, lasă darul tău înaintea altarului şi du-te, 
întăi, şi împacă-te cu fratele tău şi atunci, venind, adu-ți 
darul tău” (Matei 5, 23-24). Şi prin Apostolul porun- 
ceşte, zicând: „Pacea urmaţi-o cu toții şi sfințenia, fără 
de care nimeni nu va vedea pe Domnul” (Evrei 12, 14; 
Romani 12, 18). 

Să nu te înveţe pe tine vicleanul a zice: „Nu mă 
scârbesc a fi ocărât, ci fiindcă m-a ocărât înaintea 
fraților”. Aceasta te tulbură pe tine, robule al lui 
Dumnezeu? Dar unde ţi-ai lăsat arma ta, ostaşule al lui 
Hristos? Şi zic pentru cruce. lar cruce este smerenia, 
precum este scris: „Smeritu-S-a pe Sine, făcându-se 
ascultător până la moarte, şi încă moarte de cruce” 
(Filipeni 2, 8). 

Voieşti să-ţi arăt ţie, frate, că suntem datori a 
răbda cu mulțumire orice scârbă ce s-ar aduce asupra 
noastră, pentru Hristos? Hristos este viața noastră şi 
mântuirea sufletelor noastre. Deci, cel ce pătimeşte 
pentru Hristos, pentru a sa mântuire şi viaţă pătimeşte. 
Și să-ţi arăt ţie din oameni, asemenea nouă pătimaşi, că 
prin smerita cugetare au bineplăcut lui Dumnezeu. Şi 
să-ți aduc ţie pildă, mai întâi, din cei ce umblă după 
trup, apoi vom trece la cei duhovniceşti. Te-a ocărât? 
Adu-ţi aminte de luptători. Însă să lăsăm pe cei ce 
umblă după trup, şi să trecem la cei duhovniceşti. 

Când David fugea de la faţa lui Abesalom, fiul 
său, au nu, ieșind Șimei, a ocărât pe împăratul David 
înaintea tuturor celor ce mergeau împreună cu el? Au 
doară deosebi a ocărât pe împăratul? Dar nu numai l-a 
ocărât, ci l-a şi blestemat şi a aruncat cu pietre împo- 
triva împăratului, încât şi zicea oarecare din prietenii cei 
adevăraţi ai împăratului: „Pentru ce blestemă câinele 
acesta mori pe domnul meu, împăratul? Voi merge şi 

voi lua capul lui”. lar împăratul a zis către dânsul: „Ce 
este mie şi vouă, fiii Țeruiei? Lăsaţi-l pe el aşa să mă 
blesteme pe mine, că Domnul i-a zis lui să blesteme pe 
David. Și oarecare a zis lui: Pentru ce ai făcut aşa? Și 
el iarăşi a zis: Că doar va vedea Domnul smerenia mea 
şi îmi va răsplăti mie bune în locul blestemului în ziua 
aceasta” (II Regi 16, 7-11). Vezi, iubite, că întru 
smerită cugetare drepţii au slujit Domnului? Şi dacă 
fiind împărat şi prooroc, atâta sârguință şi smerită 
cugetare a arătat, apoi în ce fel se cade a fi cei săraci şi 
păcătoşi? Mai adu-ţi aminte și de nepomenirea de rău a 
lui David către Saul. 

Deci şi noi, iubiţilor, îndelung să răbdăm, purtân- 
du-ne unii altora sarcinile (Galateni 6, 2). Că cine este 
ostaşul acela care, văzând pe ostaşul cel împreună cu 
sine prins de potrivnici, nu se nevoieşte şi nu bate război 
cu potrivnicii, ca să-şi scoată pe tovarășul său din 
mâinile celor ce l-au robit? lar de nu va putea să-l 
scoată, atunci nu va plânge şi nu va boci aducându-și 
aminte de prietenul său? Oare nu cu mult mai vârtos 
suntem datori noi a ne pune sufletele pentru alţii? 
Fiindcă Domnul şi Mântuitorul nostru lisus Hristos a 
zis: „Mai mare dragoste decăl aceasta nu are cineva, 
ca sufletul său să-și pună pentru prietenii săi”. Lui | se 
cuvine slava, în vecii vecilor. Amin. 


Sfătuirea a 32-a 
Despre patimi 


Bărbatul ce îşi petrece zilele sale întru lenevire, pe 
sine se înşeală, fiindcă nu îşi aduce aminte nicidecum de 
bunătăţile pe care le-a pregătit Domnul drepţilor, nici de 

munca pregătită păcătoşilor, ci fără de frică pe sine se 
trimite la pieire. Într-unul ca acesta lucrează vicleanul 
toată pofta trupească. Şi unul ca acesta nu poate 
înțelege, în ce fel nu înţelege poarta unei cetăţi pe cei ce 
intră şi ies printr-însa. Că, intrând pofta în mintea lui, 
i-a acoperit ochii. lar cu cel nevoitor în multe feluri se 
luptă vrăjmaşul. 

Mai înainte de a se săvârşi fărădelegea, vrăjmaşul 
o micşorează pe dânsa în ochii lui. lar mai ales pofta 
dulceții atât o micșorează pe ea, precum ar fi vărsat 
cineva un pahar de apă rece pe pământ. În acest fel 
micşorează vicleanul păcatul în ochii fratelui mai 
înainte de a-l săvârşi. lar după ce l-a săvârşit, atât de 
cumplit înalță vicleanul fărădelegea în mâinile celui ce a 
căzut, încât ridică asupra lui valurile deznădăjduirii. De 
multe ori încă şi prin pilde năvăleşte asupra lui, unele ca 
acestea sfătuindu-l pe dânsul: „Ce ai făcut, ostenitorule 
în deşert? Acum îţi voi arăta cui s-a asemănat lucrarea 
ta. În ce fel cineva sădindu-şi vie, şi îngrădind-o pe 
dânsa şi păzind-o până ce a făcut rod, şi după aceasta, 
sculându-se deodată şi luând securea, a sfărâmat viţa şi, 
zdrobindu-se strugurii, vinul a pierit, acestuia s-a asemă- 
nat lucrarea ta”. Acestea îi pune vicleanul în minte 
fratelui, vrând să-l cufunde întru adâncul deznădăjduirii. 

Deci, iubite, mai înainte cunoscând aceste măies- 
trii ale vrăjmaşului, fugi de păcat. lar de te-ai şi prins 
mai înainte în vreo cădere, nu petrece întru dânsa, ci 
scoală-te şi întoarce-te către Domnul Dumnezeul. tău şi 
zi gândului viclean: „Deşi butoaiele le-am sfărâmat şi 
vinul l-am pierdut, dar via încă este şi Stăpânul este 
îndelung-răbdător, mult-milostiv, îndurat şi drept. Şi 
nădăjduiesc că, ajutându-mi bunăiatea Lui, iarăşi voi 
îngriji şi vei păzi via Lui şi voi umple butoaiele Lui ca 


160 Cuviosul Efrem Sirul 


şi mai înainte”. Că zice prin Proorocul Isaia: „De vor fi 
păcatele voastre ca mohorâciunea, ca zăpada le voi 
albi. Și de vor fi ca roşeala, ca lâna albă le voi fuce. Și 
de veți voi şi mă veți asculta pe Mine, bunătăţile 
pământului veți mânca. lar de nu veți vrea, nici nu Mă 
veți asculta pe Mine, sabia pe voi cu totul vă va mâncu, 
că gura Domnului a grăit aceasta” (Isaia 1, 18-20). Lui 
| se cuvine slava, în vecii vecilor. Amin. 


Sfătuirea a 33-a 
Cum se cuvine a mângâia pe cei 
împuţinaţi la suflet 


Un frate îşi căuta pe al său frate şi, aflându-l, i-a 
zis: „Unde ai fost, frate?”. lar el a răspuns, zicând: 
„Cutare frate era necăjit şi m-am dus să-l mângâi pe el”. 
Zis-a lui fratele: „Dacă pentru Domnul te-ai dus, ai 
plată, că sunt unii care par că mângâie şi împreună 
pătimesc şi nu cunosc că mai vârtos necăjesc şi spre 
vătămare se duc”. lar fratele a zis: „În ce fel este cel 
care mângâie aşa pe fratele spre vătămare?”. Zis-a lui 
fratele său: „De va fi duhovnicesc cel ce mângâie, nu 
spre vătămare se duce, ci spre mare folos, iar cel ce are 
înțelegere trupească, acesta nu va folosi”. Fratele a zis: 
„Aş fi dorit a cunoaşte ale amândurora graiurile, ca nu 
cumva, vrând eu a folosi pe fratele, să îl vatăm pe el”. Şi 
a zis lui fratele său: „De la Domnul să cerem îndurări 
amândoi, ca să trimită darul Său în inimile noastre. că 
fără de darul Lui, omul este neputincios spre împlinirea 
faptelor bune”. 

Deci, ascultă: Cel ce are înţelegere trupească, 
mergând spre mângâierea fraţilor, unele ca acestea pune 

înainte: „Ce ai, fratele meu?”. lar el zice către dânsul: 
„Am cerut de la econom cele pentru trebuinţa mea şi nu 
mi-a dat”. Sau pe alt frate îl aduce înainte, ca pe unul ce 
cu nedreptate l-a scârbit pe el. Şi acestea auzind, cel ce 
a venit spre mângâiere strigă, zicând: „Şi pentru ce 
acesta necinsteşte pe cineva? Că şi mie, în altă zi, 
acestea mi-a făcut şi m-a necinstit. Se cinsteşte de noi şi 
nu pricepe, nici nu voieşte să se îndrepteze pe sine. Şi 
socotesc egumenii că numai aici este cu putință a se 
mântui? Sau: Aici nu poate să se mântuiască omul! Mă 
duc şi eu de aici şi mă voi izbăvi de oamenii aceştia”. În 
acest fel mai mult îl vatămă pe fratele cu aceste cuvinte. 
lar dacă se vor afla şi alţii robiţi de acelaşi gând, mai 
rău strică gândul fratelui. De multe ori însă se întâmplă 
să aibă şi vin, şi nu încetează să bea până ce nu se vor 
îmbăta, luptându-se între ei prin cuvinte. Se întâmplă 
uneori de se iau şi la bătaie. Unii şi în acel loc adorm, 
din multa băutură de vin. 

Fratele zice: „Aş vrea să ştiu şi graiurile celor 
duhovnicești, ca să îmi aleg pentru mine cele mai bune”. 
lar el a răspuns: „Cel duhovnicesc, când vrea să se ducă 
spre sfătuirea fratelui, mai înainte de toate şi mai înainte 
de a ieşi din chilia lui, stă la rugăciune, ca să-i sporească 
Domnul calea lui. Şi venind la uşa fratelui, bătând, îi 
pune metanie. Şi, fiind poftit, intră şi stă la rugăciune, 
iar după aceasta şed, tăcând. Apoi zice stăpânul chiliei 
către fratele: „Bine ai venit; să ne binecuvintezi pe 
noi!”. Răspunde fratele: „Eu mă binecuvintez de la 
cucernicia ta. Deci, te rog pe tine, binecuvântatule de 
Domnul, ce este ceea ce ai?”. lar el îşi spune gândurile, 
sau că oarecare frate l-a scârbit pe el. 

Auzind fratele acestea, zice: „Doamne ajută, căci 
vrăjmaşul nu voiește să se liniştească cineva”. Şi iarăşi 

zice: „lubite, unde nu sunt necazuri? Unde nu este 
osteneală? Mirenii, nu se ostenesc? Corăbierii, pe mare 
călătorind, nu se primejduiesc? Ostaşii, în războaie nu 
se rănesc? Şi cum noi ne împuţinăm crezând că numai 
noi ne necăjim? Mirenii, în cele lumeşti se ostenesc, cei 
duhovniceşti în lucruri duhovniceşti se necăjesc. Dar 
scârba lumii moarte lucrează, iar scârba cea după 
Dumnezeu. pocăință spre viață veşnică. Deci şi noi, 
fiind necăjiţi, să nu ne împuținăm, căci scris este; 
«Necazul vostru întru bucurie se va schimba» (loan 16, 
20). Şi tu aceleaşi ai răbdat mai înainte şi acum în trup 
le săvârşeşti. 

Adu-ţi aminte că te-ai lepădat de lume şi de voile 
tale, iar acum un cuvânt nu suferi? Și pentru aceasta 
voieşti şi de mănăstire a te depărta? Aşa, vrăjmaşul, 
gândul smeritei cugetări l-a jefuit şi pentru aceasta 
patimile cumplit se ridică asupra noastră. Că pătimind 
pentru tine, grăiesc acestea. Şi de unde s-a întâmplat 
pricina? Cu adevărat: sau pentru mâncare, sau pentru 
băutură, sau pentru că nu suferim un cuvânt. De atâtea 
te-ai lipsit şi gunoaie le-ai socotit, ca pe Hristos să-L 
dobândeșşti, și iarăşi vrei să ţi se cufunde mintea în 
patimile cele vechi? (Filipeni 3, 8). Că dacă înfrânarea 
nu o vom iubi şi voia noastră nu o vom tăia, nu este la 
noi îndrăzneală a zice: «Jată, noi am lăsat toate şi am 
urmal Ţie» (Matei 19, 27). 

Adu-ţi aminte în ce fel erai când ai venit la poarta 
mănăstirii, fierbând cu duhul întru frica Domnului. Dar 
poate voieşti să zici: «Oamenii aceştia au răzvrătit 
gândul meu». Vrei să-ţi arăt. iubite, că din lenevirea 
noastră s-a întâmplat pricina? Lot locuia în Sodoma şi 
nu a pierit împreună cu dânşii (Facerea 19, 66). lar Ghezi 
slujea Proorocului Elisei şi a greşit (IV Regi 5, 27). 


Cuvinte şi învățături 163 


Asemenea şi Samuil, stătea lângă Eli şi împreună cu fiii 
lui petrecea (| Regi 2, 24). Aceia au căzut, iar el s-a 
mântuit, că iubea pe Domnul întru adevăr. Şi luda 
Iscarioteanul. împreună cu ucenicii urma Domnului. dar 
a vândut pe Dascălul şi Domnul Slavei în mâinile celor 
fără de lege (Matei 26, 47). 

Deci, să nu urmăm sfatul vrăjmaşului ce ne sfătu- 
ieşte cu părute pricini binecuvântate spre răsturnarea 
sufletelor noastre. Că avem pilde din Dumnezeieştile 
Scripturi, a lua aminte la sine fiecare, ori împreună cu 
drepţii petrecând, ori cu păcătoşii. Şi cu drepţii împreu- 
nă locuind, cu dreptate şi cu cuvioşie să viețuim; iar 
dacă şi cu păcătoşii, să ne sârguim. Nu ca lucrurile 
acelora să le râvnim, ci aceştia să fie atraşi de noi la 
calea mântuirii, ajutând darul. Să auzim Dumnezeieştile 
Scripturi şi să râvnim petrecerea Sfinţilor Părinţi, ca să 
se vindece sufletul nostru. Şi nu numai când le auzim să 
luăm umilință și după puţină vreme cele mai rele să le 
facem, că cel ce aşa primeşte cuvântul, niciodată nu va 
aduce roadă, neavând rădăcină întru dânsul. «Și ror 
pomul care nu face roadă bună, se laie și în foc se 
aruncă» (Matei 3, 10). Ca nişte neputincioşi să auzim 
sfatul bărbaţilor ce se tem de Domnul, care spre sănătate 
povățuiesc pe suflet. Şi să nu ne asemănăm celor care 
doresc să audă numai ceea ce voiesc, ca să nu ne 
ticăloşim, alipindu-ne de gândul relei cugetări. 

Zis-a oarecare din sfinţi: «De vei vedea pe cel 
tânăr cu voia sa suindu-se la cer, ţine-l pe el, că îi este 
lui de folos». Şi aceasta înţelege-o și pentru cel bătrân 
cu anii, dar tânăr cu priceperea, că zice în Paremii: 
«Căile nebunilor sunt drepte înaintea lor, iar cel 
înțelepi va primi Sfătuire» (Pilde 12, 15). Să auzim încă 
şi pe cel ce zice: «Tineri, supuneți-vă bătrânilor. Toţi 

între voi cu smerita cugetare să vă împodobiţi, că 
Dumnezeu mândrilor le stă împotrivă, iar smeritților le 
dă dar» (| Petru 5, 5: lacov 4, 6 ). Căci sunt unii care se 
par înţelepţi şi nu primesc să se supună celor cu 
adevărat înţelepţi şi care au cunoştinţa lui Dumnezeu. 
Pe aceştia Apostolul îi numeşte cuvântători deşerţi şi 
amăgiţi cu mintea, zicând: «Că sunt mulți cuvântători 
deşerți, nesupuşi şi amăgiţi la minte». lar pe altul de 
multe ori îl sfătuieşte gândul şi-i zice: «Cum? Tânăr 
eşti! La bătrâneţile tale te vei pocăi». Şi de va ajunge să 
îmbătrânească, îi aduce lui gândul iarăşi: «Acum ai 
îmbătrânit şi ai trebuinţă de odihnă». 

Drept aceea este nevoie, iubite, ca să slujim 
Domnului cu frică şi cu cutremur în fiecare zi. Cine ne 
va zice nouă că vom ajunge la bătrâneţe? Și dacă vom 
îmbătrâni, cine ne va încredința că vom afla gândul bun, 
dacă de aici ne lenevim de mântuirea noastră? Să auzim 
pe Domnul, zicând: «Privegheați şi vă rugați că nu ştiţi 
nici ziua, nici ceasul» (Matei 25, 13). 

Noi, pentru trândăvirea noastră, socotim greu 
jugul cel bun al Domnului. Câţi ţi se pare, iubite, că sunt 
în lume în multe feluri strâmtoraţi? Fiii unora întru 
amanet fiind puşi, iar ai altora fiind căzuţi în stăpânirea 
celor răi şi vânduți în robie, slujesc celor mai ticăloşi 
decât dânşii în pământ străin. lar alţii, aruncaţi în târguri 
şi în ulițele cetăţii, dezbrăcaţi, de frig şi de arşiță sunt 
necăjiţi. lar nouă nu ne este destul că avem acoperămân- 
tul acesta, pe care Domnul ni l-a dăruit, şi negrija de 
lucrurile cele lumeşti? Aceasta să ne aducem aminte şi 
să nu lepădăm darul lui Dumnezeu şi facerile Lui de 
bine, că ne-a învrednicit pe noi acestui jug bun. Am 
cerut şi nu ne-a dat nouă? Şi cine ştie că nu s-ar fi făcut 
nouă aceasta spre folos? Să zicem şi aceasta: «Oare, nu 

ştie oricare dintre noi că nu a ascultat pe Domnul şi 
Domnul, văzând, îndelung a îngăduit?y. lar pentru egu- 
meni, la Domnul să lăsăm, «că roți vom sta înaintea 
divanului lui Hristos» (Romani 14. 10); «Că Dumnezeu 
nu este părtinitor» (Fapte 10, 34). 

Deci, scoală-te şi încinge-te pe tine şi să nu mai 
cazi împreună cu gândurile. Ascultă de cel ce zice: «Nu 
te birui de cel rău, ci biruieşte pe cel rău cu cel bun» 
(Romani 12, 21). Vai mie, păcătosului, iubite! Domnul 
Slavei atâtea a răbdat pentru noi! Ce putem, după 
vrednicie, a-l aduce Lui pentru pătimirile care a răbdat 
pentru noi? Să cădem la Dânsul din tot cugetul, cerând 
răbdare de la bunătatea Lui. «Că prin multe necazuri se 
cade nouă a intra în împărăția cerurilor» (Fapte 14, 
22). Că a zis Mântuitorul ucenicilor Lui: «Jar voi vă veți 
scârbi şi scârba voastră întru bucurie se va întoarce. 
Femeia, când naşte, scărbă are, că i-a venit ceasul ei. 
lar după ce se va naşte pruncul, nu îşi mai aduce aminte 
de ceasul acela, pentru bucurie, căci s-a născul om în 
lume. Şi voi scârbă veţi avea. Însă iarăşi vă voi vedea 
pe voi şi se va bucura inima voastră şi bucuria voastră 
nimenea nu 0 va lua de la voi»” (loan 16, 20-22). 

Și aşa, întărind pe frate cu cuvântul adevărului, 
după dăruirea darului, amândoi mulţumesc Domnului. 
lar de s-ar întâmpla şi ar gusta împreună, cu toată 
cucernicia mănâncă şi beau, pentru osteneala trupului şi 
nu pentru ca să se îmbete de vin, „întru care este 
curvia ” (Efeseni 5, 18). Şi, făcând lucrul Domnului, se 
întoarce la chilia sa, slăvind pe Dumnezeu pentru 
schimbarea fratelui. Că lui Dumnezeu se cuvine slava, 
în veci. Amin. 

Sfătuirea a 34-a 
Se cuvine ca fratele care citeşte să 
priceapă şi cu iubire de osteneală să facă 
aceasta, căci Dumnezeu este de faţă 


lubite, dacă îți va porunci să citeşti ca să audă 
frățimea, însemnează cu dinadinsul unde a sfârşit cel ce 
a început. Şi, luând cuvântul, începe citirea, ca să fie şi 
citirea ca un lanţ împletit cu aur. Că cel ce nu bagă de 
seamă la vreun cuvânt şi pierde stihurile. acesta nu vrea 
nici a se învăța precum trebuie, nici a învăţa pe cei ce 
iau aminte, fiindcă numai sfârşitul cuvântului îl caută şi 
când să se sfârşească citirea. 

Tu, dar, iubite, fii treaz, ca şi pe tine să te foloseşti 
prin citire şi pe cei ce te ascultă. Dacă, fără de veste ţi se 
va porunci să citeşti, din partea stângă începe citirea, iar 
de este începutul cuvântului, zi titlul, că aşa va fi 
cunoscută cea citită. lar dacă ţi-ai câştigat vreo carte 
bună şi dreaptă la stihuri, cercetează-o pe dânsa, ca nu 
cumva să se afle întru dânsa împiedicare celui ce o 
citeşte sau o şi prescrie. 


Sfătuirea a 35-a 
Despre feciorie şi întreaga înţelepciune 


Aşa sfătuieşte vicleanul pe frate sau pe soră: „Iată, 
în tot ceasul te superi de curvie. Până când suferi oste- 
neală şi îndelung-rabzi?”. Fratele zice: „Până când va 
căuta Dumnezeu spre smerenia şi osteneala mea şi-mi 
va lăsa toate păcatele mele”. Vicleanul zice: „Dar, ca să 
nu mai ai război, împlineşte-ți pofta o dată şi iarăși te 

vei pocăi, că acest lucru nu este nimic”. Fratele zice: 
„Nu am trebuinţă de la tine a mă învăţa pentru pocăință, 
căci eu ştiu că pocăința este pusă omului până la 
suflarea cea mai de pe urmă, pentru multa iubire de 
oameni a lui Dumnezeu. lar pentru acestea care ai zis, 
că nu este nimic lucru, dacă mă voi arăta înaintea 
Dumnezeului meu neiscusit întru acest lucru mic, cu cât 
mai vârtos mă voi arăta neiscusit dacă va veni asupra 
mea ispită mai mare decât aceasta”. 

Vicleanul zice: „Dar este lucru de nimic şi nu mai 
ai trebuinţă a te pocăi”. Fratele zice: „Şi cine îmi zice că 
dacă voi strica trupul meu, voi afla vreme de pocăință? 
Au nu voi fi tras împreună cu cei ce lucrează fărăde- 
legea? Că umbră este viaţa noastră pe pământ (lov 8, 9). 
Că ce este dacă eu voi lua o sabie şi mă voi ciunti?”. 
Vicleanul zice: „Dar lucrul poftei nu este nimic, ci aşa 
ca un ceas şi îndată a trecut”. Fratele zice: „Ascultă, 
vrăjmaşule al vieţii şi luptătorule al sufletelor, ce fel de 
cinste este pregătită la Dumnezeu celor ce pe acest lucru 
mic, despre care ai zis, l-au biruit prin cucernicie, şi ce 
fel de muncă şi necinste este pregătită la Dumnezeu 
celor ce de acest lucru mic s-au biruit? În ce fel era 
înțeleptul Iosif? Oare nu biruind patima aceasta se laudă 
din neam în neam, în ceruri şi pe pământ, iar defăimarea 
egiptencei de-a pururea se batjocoreşte? (Facerea 39, 7- 
8). La fel şi fericita Susana se laudă din neam în neam, 
până în veac, pentru că şi-a biruit pofta. Că nu s-a abătut 
la căderea sa, nici de îngrozirea morţii temându-se nu şi- 
a vândut întreaga înțelepciune. lar bătrânii şi judecătorii 
poporului, care se păreau că ocârmuiesc poporul, biru- 
indu-se de patima aceasta și fiind împroşcaţi cu pietre 
au murit, lăsându-şi nume rău în neamurile cele de pe 
urmă. 

Au nu ştii, diavole, că dacă se va obişnui fiara a 
mânca carne, se face mai cumplită spre patimă? ŞI tu mă 
sfătuieşti pe mine zicându-mi că «dacă îţi vei împlini o 
dată pofta ta nu te vei mai supăra»? Domnul Dumnezeu, 
Cel ce a dat oamenilor Duhul Său cel Sfânt, să te certe 
pe tine, că pândeşti ca un leu, vrând să înghiţi sufletul 
prin păcat. Dar Mântuitorul nostru lisus Hristos nu îţi va 
da ţie loc, că este iubitor de oameni, puternic şi milostiv”. 

Vicleanul pune înainte: „Lucrul acesta nu este 
nimic, şi pentru ce te mai necăjeşti?”. Fratele zice: „Mă 
necăjesc că amăgeşti pe oameni, că dulcele tău este 
amar, porunca ta este groapă de rele, iar darurile tale 
sunt pline de moarte şi de pieire. Pentru acestea mă 
sfătuieşti pe mine să lepăd Darul Domnului şi să 
scârbesc pe Duhul Sfânt, întru Care m-am pecetluit în 
ziua izbăvirii! (Efeseni 4, 30). 

Îmi zici că «nimic nu este lucrul», şi mă sfătuieșşti 
ca mădularele lui Hristos să le fac mădulare ale curviei, 
şi mă sfătuieşti pe mine ca într-o clipă să pierd bogăţie 
fără de moarte?! Îmi zici să mă lepăd de sfințenie, fără 
de care nimeni nu va vedea pe Domnul?” (Evrei 12, 14). 

„Nu este nimic lucrul”. „Mă sfătuieşti să întărât pe 
Domnul, ca să aud în ziua cea înfricoşată, înaintea 
înfricoşatului divan al lui Dumnezeu, de la Dreptul 
Judecător: «Rob viclean şi iubitor de dulceţi, mai mult 
decât iubitor de Dumnezeu, ai pângărit pământul Meu 
cu fărădelegile şi cu păcatele tale». Şi îmi zici mie «că 
lucrul nu este nimic»?! Dar este scris: «Dumnezeu n-a 
cruța! pe îngerii cei ce au greșii, ci, legându-i cu 
legăturile întunericului în iad, i-a dat să fie păziţi spre 
judecală, şi n-a cruțat lumea veche, ci a păstrat numai 
pe Noe, ca al optulea propovăduitor al dreptăţii, când a 
adus potopul peste cei fără de credință, şi cetăţile 

Sodomei şi Gomorei, osândindu-le la nimicire, le-a 
prefăcut în cenuşă, dându-le ca o pildă nelegiuiților din 
viitor» Ul Petru 2, 4-6). Şi îmi zici «că nu este nimic 
lucru»?! Cine, fiindu-ţi ascultător şi fiind robit de păcat, 
a petrecut în lucruri bune zilele sale şi a moştenit 
împărăţia cea fără de sfârşit? lar cel ce a urmat căii lui 
Hristos, se bucură totdeauna şi se veseleşte întru Duhul 
Sfânt, aşteptând fericita nădejde a Marelui şi Mântuito- 
rului nostru lisus Hristos. Şi ştiu că de mă vei birui, nu 
voi scăpa de scârbă, şi tu te vei duce să vesteşti pe tatăl 
tău, satana, bucurându-te împreună cu el de căderea 
mea, iar eu mă voi ruşina în ceruri, dacă voi face 
aceasta. Şi mă minunez de tine, diavole, că amăgeşti pe 
oameni să aleagă mai bine această puţină dulceaţă, decât 
viaţa cea veşnică. Domnul este tăria noastră şi ajutorul 
nostru. Domnul este scăparea noastră şi sprijinitorul. 
Domnul este scutitorul nostru şi nu ne vom teme de 
tine”, 

Deci, nevoieşte-te, iubite. Adu împotriva lui frica 
gheenei şi amărăciunea muncilor, ca să nu te înşele pe 
tine cu măiestria lui. Dar poate va zice cineva: „Şi de 
unde voi cunoaşte frica gheenei?”. Omeneşte zic: Oare 
nu ai intrat cândva în baie? Oare nu ai văzut acolo 
bărbaţi slăbănogiţi de boală şi aruncaţi în apă? lar în 
văpaia aceea care va primi pe păcătoşi, nu va sta 
aproape nici aducătorul de apă, nu va fi nici uşă de 
ieşire, nici lumină, nici vânt de răcorire; chiar dacă va 
striga cineva cu mare glas, fiind cuprins de văpaie, nu 
va fi cine să ajute sau să mângâie, pentru că se va osândi 
pentru faptele sale. Că scris este: „Judecata este fără de 
milă pentru cel care n-a făcut milă” (lacov 2, 13). Oare 
nu ai văzut cuptorul ce arde dedesubtul băii? lar în focul 
acela veşnic, în loc de lemn şi de papură şi de trestie, 

păgânii şi păcătoşii se vor arde cu dumnezeiescul foc. 
Că păcatele lor se scriu asupra lor şi mai cumplit aprind 
văpaia asupra lor. Că scris este: „Urgie şi mânie, necaz 
şi strâmtoare va fi peste tot sufletul omului ce a lucrat 
răul, al iudeului mai întâi şi al elinului. lar slava şi 
cinstea şi pacea la tot cel ce lucrează binele, iudeului 
mui întâi şi elinului. Că nu este părtinire la Dumnezeu ” 
(Romani 2, 9-11). 

Pentru aceasta, iubiţilor, să ne trezvim întru rugă- 
ciuni către Domnul şi întru milostenii, cu toată smerita 
cugetare, până mai avem vreme, ca să ne izbăvim de 
răutățile cele mai sus zise. Că Domnul voieşte, pentru 
multa Lui bunătate, ca noi toţi să ne mântuim (| Timotei 
2, 4). Că Lui 1 se cuvine slava, în vecii vecilor. Amin. 


Sfătuirea a 36-a 
Despre curăţie 


Aseamănă pe curăţie, iubite frate, cu finicul; că 
finicul are inima sa albă, iar împrejurul lui sunt numai 
viermi care înconjură albiciunile lui. Deci se cuvine să 
avem dragoste curată către toţi oamenii, îndeosebi către 
cei de credința noastră (Galateni 6, 10). lar către 
oamenii cei potrivnici şi iubitori de dulceţe, asprime, 
însă întru cunoștință, în întreaga înțelepciune şi pace, 
precum zice Apostolul: „Jar robul Domnului nu se 
cuvine a se lupta, ci blând a fi către toli, învățător, 
nepomenitor de rău, întru blândetțe pedepsind pe cei ce 
se pun împotrivă, ca doar le va da lor Dumnezeu 
pocăință spre cunoştinţa adevărului şi să se izbăvească 
din cursa diavolului, de care sunt vânaţi spre voia lui” 
(UI Timotei 2, 24-26). 

O, curăţie, care urăşti desfătarea, răsfăţarea, împo- 
dobirea trupului şi înfrumusețarea hainelor! O, curăţie, 
urâtoarea bucatelor celor scumpe şi alungarea beţiei! O, 
curăţie, înfrânarea ochilor, şi care povăţuieşti tot trupul 
de la întuneric la lumină! O, curăţie, care stăpâneşti pe 
trup şi îl robeşti şi către cele cereşti priveşti cu ochi 
ascuţiţi! O, curăţie, născătoarea dragostei şi a petrecerii 
îngerilor! O, curăţie, care ai inima curată, grumazul 
dulce şi faţa luminată! O, curăţie, care pe iubitorul de 
Dumnezeu l-ai înălţat în pământ străin, încât, pe cei ce 
l-au cumpărat pe el, i-ai răscumpărat! O, curăţie, dar al 
lui Dumnezeu, pildă de bunătate, de învățătură şi de 
cunoştinţă! O, curăţie, care bucuri inima celui ce te are 
pe tine şi sufletul îl întraripezi spre cele cereşti! O, 
curăţie, care izvorăşti bucurie duhovnicească şi risipeşti 
scârba! O, curăţie, care urășşti cele rele şi cele bune le 
iubeşti! O, curăţie, care micşorezi patimile şi lucrezi 
nepătimirea! O, curăţie, care pe drepţi îi luminezi şi pe 
diavolul îl întuneci şi către plata chemării celei de sus 
întru Hristos iute alergi (Filipeni 3, 14). 

O, curăţie, care alungi trândăvia şi agoniseşti 
răbdarea! O, curăţie, sarcină uşoară, care de ape nu te 
cufunzi, şi bogăţie veşnică, ascunsă în sufletul omului 
iubitor de Hristos, pe care o va afla în vreme de nevoie 
cel ce o are pe aceasta! O, curăţie, avuţie bună, care nu 
te vatămi de fiare şi nu te arzi de foc! O, curăţie, care ţii 
în mâini bogăţie nemincinoasă şi alungi împuţinarea! O, 
curăţie, căruță duhovnicească, ce înalți pe cel ce te are! 
O, curăţie. care găzduieşti în sufletele celor blânzi şi 
smeriţi, și îi faci oameni ai lui Dumnezeu! O, curăţie, 
care înfloreşti ca trandafirul în mijlocul sufletului şi 
toată casa lui o umpli de bună mireasmă! O, curăţie, 
înainte-mergătoare şi împreună-lucrătoare cu Sfântul 


172 Cuviosul Efrem Sirul 


Duh! O, curăţie, care pe Dumnezeu Îl îndupleci şi 
făgăduințele Lui le primeşti şi înaintea tuturor oame- 
nilor ai aflat dar! Pe aceasta au iubit-o sfinţii; pe aceasta 
iubind-o Sfântul loan Evanghelistul, s-a învrednicit a se 
culca pe pieptul Domnului Slavei (loan 13, 25). 0, 
curăţie, care nu numai întru cei de-a pururea feciorelnici 
te odihneșşti, ci şi întru cei căsătoriţi! 

Deci, pe aceasta şi noi, robi binecuvântaţi ai 
Mântuitorului, să o iubim cu toată inima, ca să bucurăm 
pe Duhul lui Dumnezeu, Cel ce locuieşte întru noi. Că 
Lui I se cuvine slava, în veci. Amin. 


Sfătuirea a 37-a 
Despre a nu răspândi ochii, ci mai mult să 
avem privirea jos, iar sufletul sus, către 
Domnul. Cum se biruieşte dracul curviei 


Nu numai prin depărtarea de bucate, ci şi prin 
oprirea ochilor, ca să nu vadă deșertăciuni, se surpă 
dracul curviei, că în ochiul cel neînfrânat este prea- 
curvia, după cum şi Domnul a mărturisit: „Amin zic 
vouă, că tot cel ce caută la femeie spre a o pofii pe ea, 
iată, a preacurvil cu dânsa în inima lui” (Matei 5, 28). : 
Pe această preacurvie o dezrădăcinează cel ce îşi are 
ochiul jos, iar sufletul către Domnul; şi cel ce şi-a 
stăpânit pântecele, şi-a stăpânit şi privirea. Căci cumplit 
vânzător este ochiul cel împrăştiat, iar celelalte patimi 
dintru aceasta se aprind. Însă războiul privirii chinuieşte 
pe suflet şi când este de faţă şi când nu este, arzând 
mintea cu pofta. 

Adică, ce zic, iubiţilor? A auzit cineva dulce 
glăsuire de muzică şi a trecut. Apoi a auzit glas de jale; 

şi plânsul a alungat dulcea glăsuire a muzicii. Încă, la 
fel: a gustat cineva miere şi apoi a gustat ceva amar, iar 
amărăciunea a luat dulceaţa mierii din gâtlej. La fel şi 
mirosirea. A mirosit cineva vreo dulceaţă oarecare, apoi 
a mirosit şi împuţiciune. Şi împuţiciunea a luat dulceața 
mirosirii. Apoi, iarăşi: s-a atins cineva de apă rece, după 
aceea s-a atins de apă fierbinte, iar căldura fierbinţelii a 
înlăturat răceala apei. Dar războiul ochiului răspândit 
arde mintea cu pofta, şi fiind şi nefiind materia de față. 
Încă ŞI visuri năluceşte în inimă, fiindcă dracii 
zugrăvesc ispita în cuget şi războiesc mintea, închipuind 
în imaginaţie ispita. Pentru aceasta proorocul se roagă, 
zicând: „. Întoarce ochii mei ca să nu vadă deşertăciune ” 
(Psalmul 118, 37), că înşelăciunea poftei schimbă 
mintea cea fără de răutate, şi a birui ochii este toată 
osteneala dracilor. 

Deci, când vine dracul să închipuiască ispita şi să 
zugrăvească în cugetul tău frumuseţea vreunei femei pe 
care ai văzut-o vreodată sau ceva din cele asemenea, 
adu în mijloc frica de Dumnezeu şi gândul la cei ce 
dorm în morminte. Gândeşte-te la ziua ieşirii tale, când 
sufletul tău se va despărți de trup. la în minte înfricoşa- 
tul şi groaznicul glas pe care îl vor auzi cei ce s-au 
lenevit la lucrurile dreptăţii şi poruncile lui Hristos nu 
le-au păzit: „Duceţi-vă de la Mine, blestemaţilor, în 
focul cel veşnic, care este gălil diavolului şi îngerilor 
lui, unde este plângerea şi scrâşnirea dinţilor, întru 
intunericul cel mai dinafară” (Matei 25, 41; 22, 13). 
Adu-ţi aminte de viermele cel neadormit şi de munca 
cea fără de sfârşit (Marcu 9, 44). Acestea gândindu-le şi 
pomenindu-le, pofta dulceţii se va risipi din cugetul tău, 
precum se risipeşte ceara de faţa focului, că diavolii nu 
pot sta împotriva fricii de Dumnezeu. Căci cel ce nu se 

împotriveşte poftei, ci se răspândeşte cu neînfrânare, 
slobozindu-şi ochii, negreşit şi-a plecat şi cugetul spre 
patimi. Şi de n-ar fi fost ruşinea omenească, de multe 
ori şi trupul şi l-ar fi stricat. 

Deci, de nu se va trezvi unul ca acesta şi de nu va 
pune înaintea ochilor săi frica de Dumnezeu, nu va 
întârzia să-şi strice şi trupul. Că acestui drac ce 
sfătuieşte a răspândi ochii, alt drac îi urmează care, 
fireşte, cu trupul lucrează păcatul. Că dacă va vedea cel 
de al doilea pe cel dintâi că a putut pleca sufletul spre 
răspândire, îndată începe a-l sfătui să lucreze păcatul şi 
cu trupul. Şi începe întru acest fel a sfătui şi a zice către 
cel biruit de ochi: „lată, cu voia ai păcătuit şi cu inima 
ai preacurvit. Acum şi din poruncă ai căzut şi păcatul 
încălcării de poruncă ţi s-a scris. Deci, acum, împli- 
neşte-ţi pofta, că aceeaşi este şi a lucra şi a gândi. Deci, 
îndulceşte-te de pofta ta”. Dar tu să nu te pleci 
socotelilor lui, fiindcă zice Apostolul: „Că gândurile lui 
nu ne sunt necunoscute” (IL Corinteni 2, 11), căci întru 
aceasta voieşte să vâneze sufletul tău. 

Ascultă o pildă pentru aceasta: „Un tânăr oarecare, 
având trei fecioare iubite, s-a dus într-o ţară îndepărtată. 
Și zăbovind el, una din fecioare şi-a luat bărbat. A doua, 
biruindu-se, a curvit şi a rămas îngreuiată. lar cealaltă 
fecioară a zis întru sine: «De nu m-aş ruşina de oameni, 
şi eu mi-aş lua bărbat». Şi a început fecioara a se năluci 
în nişte gânduri ca acestea. Dar și-a adus aminte de tână- 
rul din călătorie, de la care luase arvuna împreună cu 
celelalte fecioare. Şi, căindu-se, a plâns pentru gândurile 
rele ce s-au suit în inima ei”. Deci, când va veni tânărul, 
care dintre cele trei fecioare îi va fi lui bine-primită? 
Oare nu cea de pe urmă, care numai a gândit şi nimic rău 
nu a lucrat, ci încă s-a şi pocăit pentru gândirea cea rea? 

Pentru aceasta este nevoie a zice dracului ce 
sfătuieşte spre fapta păcatului celui fără de lege: „Deşi 
cu ochiul am căzut şi cu inima am preacurvit, însă pe 
această inimă care a preacurvit cu suspinuri negrăite o 
voi zdrobi, şi voi spăla cu lacrimi ochiul ce a căzut, căci 
«inima înfrântă şi smerită Dumnezeu nu 0 va urgisi»” 
(Psalmul 50, 18). Lui 1 se cuvine slava, în vecii vecilor. 
Amin. 


Sfătuirea a 38-a 
Despre plăcuta pătimire 


Monahule, oare aşa ai făgăduit să placi lui Hristos, 
adică a nu suferi cu vitejie ispitele şi necazurile ce vin 
asupra ta de la cei potrivnici, nici a primi certările şi 
sfătuirile de la întâistătătorul tău? la aminte la ce zice 
Apostolul: „Jar dacă sunteți fără de certare, de care 
toți au parte, atunci sunteţi fii din curvie ” (Evrei 12, 8). 
Ai fost bătut? Bucură-te! Multă este plata. Că şi 
Apostolii, când vesteau lumii mântuirea, erau bătuţi ca 
nişte făcători de rele (Fapte 5, 40), şi nu se mâniau, nici 
nu slăbeau în credință, ci se bucurau că s-au învrednicit 
a fi necinstiţi pentru numele Lui. Deci şi tu bucură-te că 
te-ai învrednicit a fi necinstit pentru numele Lui. 

Dar poate va zice cineva din cei mai leneşi: „Mă 
scârbesc că mi s-a întâmplat aceasta, după ce m-am 
ostenit atât de mult!”. Aceasta te scârbeşte pe tine, 
robule al Domnului? Din aceasta poţi să te cunoşti pe 
tine dacă. după atâţia ani. ai biruit patimile. Te-ai 
bucurat când a venit asupra ta necinste? Nu te-ai înălțat 
când ai fost slăvit? Că dacă la oarecare i se pare că este 
ceva, nimic fiind, pe sine se înșeală, că iscusinţa 

cârmaciului se arată în vremea furtunii. Căci cel ce se 
făleşte şi zice că „am atâţia ani în viaţa monahicească”, 
iar lucrarea cinului nu o arată, nici chipurile vieţii celei 
cinstite nu şi le-a împlinit, acesta este ca cel ce poartă 
uneltele al căror meşteşug încă nu le-a învăţat. 

Ai îmbătrânit în chipul monahicesc? Atunci, ca cel 
ce eşti iscusit în viaţa aceasta, fă-te pildă bună celor 
tineri şi neiscusiţi; iar dacă eşti nou începător, supune-te 
celor mai bătrâni. Că dacă ostaşii se supun împăratului 
celui pământesc, povăţuitorilor şi voievozilor lor, oare 
cu cât mai mult ni se cuvine a ne supune? Nu numai de 
frică, ci şi pentru conştiinţă (Romani 13, 5). Că dacă cei 
care trupeşte ostăşesc arată toată sârguinţa ca să slujeas- 
că celor mai mari ai lor, cum tu, care şi de viaţă te-ai 
lepădat, suferi a te târî de nişte patimi ca acestea, 
învârtoşându-te şi nesupunându-te şi lepădând certarea 
cea întru Hristos? Şi încă pofteşti laudele şi slavele 
sihaştrilor celor desăvârşiţi, dar fugi de ostenelile prin 
care aceştia s-au făcut cinstiţi. 

Pentru ce suferi a pierde atâta linişte şi osteneală? 
Pentru o zi sau un ceas de plăcere? Dacă singur te vei 
ucide pe tine, oare cine va fi cel ce te va milui pe tine? 
Aceasta este lauda ta? Aceasta este iscusinţa ta, că dacă 
s-ar întâmpla un mic necaz te lepezi de chipul mona- 
hicesc, întrarmând pe vrăjmaşul asupra ta, prin însăşi 
lenevirea ta? Nu, frate! Să nu dai spatele vrăjmaşilor, ci 
stai împotrivă şi bate război şi vor fugi de tine. Căci eu 
socotesc că cel ce a primit asupra sa purtarea ta de grijă, 
nu se bucură de necinstea ta, ca cel ce va da seamă 
Domnului pentru tine, ci bucurie îi va fi lui dacă te va 
pune pe tine desăvârşit înaintea Domnului. 

Deci, vino-ți întru tine, iubite, şi întoarce-te la 
odihna ta. Îmbracă-te cu platoşa credinţei şi pune-ţi 

coiful mântuirii. ia-ţi sabia Duhului Sfânt, Care este 
cuvântul lui Dumnezeu (Efeseni 6, 14-17). Fă-te chip de 
blândeţe fraţilor celor de un suflet. Să se minuneze și cei 
mai mari decât tine de răbdarea ta. Să se bucure şi 
Duhul Sfânt, Care locuieşte în tine, de vitejia ta. lar 
dacă o mică ispită nu suferi, cum o vei suferi pe cea 
mare? Și dacă un prunc nu biruieşti, cum vei birui pe 
bărbatul cel desăvârşit? Şi dacă nu suferi o palmă peste 
obraz, cum îţi vei purta crucea ta? Şi dacă crucea nu o 
vei purta, cum vei moşteni slava în ceruri, împreună cu 
cel ce zice: „Acestea toate au venit peste noi şi nu Te-am 
uitat şi n-am făcut strâmbătate întru aşezământul de 
lege al Tău”, şi „Pentru Tine suntem omorâţi loată ziua, 
socolitu-ne-am ca nişte oii de junghiere "? (Psalmul 43, 
19; Romani 8, 36). 

Voiam să tac, iubite, pentru ruşinea feţii mele, dar 
durerea inimii mă sileşte a grăi. Aşa, frate iubite, am 
uitat cele pe care le-a pătimit pentru noi Stăpânul nostru 
al tuturor. A fost defăimat, a auzit „ai drac!" (loan 7, 
20; 10, 20), şi nu S-a mâniat. A fost numit înşelător, a 
fost pălmuit, a fost bătut cu pumnul (Matei 26, 67), a 
fost pironit pe cruce, oţet cu fiere a gustat (Matei 27, 
34), cu sulița în coastă a fost împuns (loan 19, 34), şi 
toate acestea le-a răbdat pentru mântuirea noastră. 

Vai mie! Vai mie, ticălosului! Vai mie, ticălosului 
şi păcătosului, că fără de răspuns sunt! Ce voi zice sau 
ce voi grăi înaintea Ta, a Celui ce cunoşti cele ascunse 
ale inimii mele? Dumnezeule, milostiv fii mic, 
nevrednicului, celui ce nicidecum ocară sau cuvânt nu 
doresc să rabd pentru Tine, Cel ce atâtea ai răbdat 
pentru noi. Cine nu va plânge pentru mine, care am luat 
evlavia drept acoperământ al răutăţii? Cu cuvintele mă 

numesc monah, iar cu lucrurile întărât! Cu adevărat, s-a 
răcit dragostea din multe suflete (Matei 24, 12). 

Dar, vă rog, să ne deşteptăm spre Domnul, că El 
nu leapădă pe cei ce voiesc să se mântuiască, ci le şi 
ajută. Să zicem şi noi cu proorocul: „„Întoarce-te. suflete 
al meu, la odihna ta, că Domnul ţi-a făcut ție bine, că a 
izbăvit sufletul meu din moarte, ochii mei din lacrimi şi 
picioarele mele din alunecare. Bine voi plăcea înaintea 
Domnului, în pământul celor vii” (Psalmul 114, 7-9), ca 
şi noi să ne învrednicim a auzi acestea: „Fiul meu 
acesta mori era şi a înviat, pierdut a fost şi s-a aflat” 
(Luca 15, 24). Că Dumnezeului nostru I se cuvine slava, 
în veci. Amin. 


Sfătuirea a 39-a 
Despre cei nesupuşi, despre Înviere, 
despre frica lui Dumnezeu şi despre 
Judecata ce va să fie 


Iubite, dacă ar veni vreun frate la tine şi te-ar ruga, 
zicând: „Vino împreună cu noi să vărsăm sânge, să ne 
însoţim într-o unire, iar pe cei ce se împotrivesc să-i 
alungăm; să stăm împotriva celor mai bătrâni şi să nu ne 
ruşinăm de cărunteţe; să batem pe economi, să luăm în 
râs pe cei liniştitori, să batjocorim pe cei cucernici; să-i 
supunem pe toţi, ca să fim cunoscuţi. Fiind mustraţi, să 
nu tăcem; să strigăm toţi împreună, ca să nu se arate 
minciuna noastră; fiind sfătuiţi, să ne îngâmfăm; fiind 
mângâiaţi, să ne înălțăm; să fie tăria noastră lege a 
dreptăţii, că neputinţa se arată netrebnică”. Tu să nu 
mergi în cale împreună cu dânşii! Abate-te de la dânşii 
şi schimbă-ţi drumul, că nu vor adormi până nu vor face 

rău. Şi către cel ce îţi zice acestea, răspunde-i: „Eu nu 
am treabă”. 

De acestea au fugit, şi iarăşi întru acestea vor să 
slujească? Ce folos de părul cel tuns? Sau ce folos vor 
dobândi din aceste lucruri? Să luăm în minte că am ieşit 
din lume, ca să ne facem monahi, iar acum să tulburăm 
sufletele fraţilor? Însă, auzind adevărul, nu te mânia, că 
de obşte este folosul. 

Oare, nu ştii cele ce cântăm? Oare, nu aceasta 
cântăm: „Fericit bărbatul care nu a umblat în sfatul 
necredincioşilor, şi în calea păcătoşilor nu a stat şi pe 
scaunul pierzătorilor nu a șezut. Ci în legea Domnului e 
voia lui şi la legea Lui va cugeta ziua şi noaptea"? 
(Psalmul 1, 1-2). Şi iarăşi zice: „Că ştie Domnul calea 
drepţilor şi calea necredincioşilor va pieri” (Psalmul 1, 
6). Şi în alt psalm zice: „Că iată cei ce se depărtează de 
la Tine vor pieri. Pierdut-ai pe toți cei ce se leapădă de 
Tine. lar mie a mă lipi de Dumnezeu bine este” (Psal- 
mul 72, 26-27). Şi iarăşi zice: „Jar vrăjmaşii Domnului 
îndată ce s-au mărit şi S-au înălțat, s-au stins, ca fumul 
au pierit” (Psalmul 36, 20). „Jar cei blânzi vor moşteni 
pământul şi se vor desfăta de multimea păcii (Psalmul 
36, 11). Zice încă şi în alt psalm: „Ce fe făleşti întru 
răutate, puternice, fără de lege toată ziua?” (Psalmul 
51, 1). Şi în alt loc, zice: „Nu a locuit în mijlocul casei 
Mele cel mândru. Cel ce grăieşte nedreplăţi nu va sta 
înaintea ochilor Mei” (Psalmul 100, 9), că pe mulţi a 
înşelat gândul înaltei cugetări, îngâmfându-se în deşert. 
Că scris este: „Nu cugetați la cele înalte, ci lăsați-vă 
duși spre cele smerite” (Romani 12, 16). 

Deci, linişteşte-te, te rog, ca nu cumva puţină 
vreme să te îndulceşti de sfatul tău, iar cele de pe urmă 
ale tale să le săvârșești întru durere, şi apoi să începi a 

grăi împotriva acestui loc sfânt, după cum este scris: 
„Cel ce mănâncă pâinea mea, a ridicat asupra mea 
vicleșug ” (Psalmul 40, 9). Să mergem la chiliile noastre, 
să ne plângem păcatele, ca pe Dumnezeu, pentru Care 
am Şi ieşit din lumea cea deşartă, să-L înduplecăm, ca 
nu cumva să ne răpească moartea „și nu va fi Cel ce 
izbăveşte ” (Psalmul 49, 23). Să gândim aceasta: „Acum, 
deşi suntem câte o mie, dar în vremea morţii unul câte 
unul ne vom duce de aici”. Numai lucrurile fiecăruia vor 
călători împreună cu el, după cum a lucrat, ori bine, ori 
rău. Acestea cugetă-le, de acestea îngrijeşte-te, ca să 
poţi scăpa de urgie. Că nu este cu putință să scăpăm din 
mâinile Celui ce ne-a zidit pe noi. după cel ce zice: 
„Unde mă voi duce de la Duhul Tău? Și de la fata Ta 
unde voi fugi? " (Psalmul 138, 7). 

Deci, nimeni să nu se amăgească pe sine, că 
înaintea divanului lui Hristos ni se cade nouă să stăm, 
unde vor fi toate goale şi descoperite ochilor Lui (Evrei 
4, 13), acolo unde vor sta înainte mii de mii şi milioane 
de milioane de sfinţi îngeri şi toate puterile cerurilor se 
vor clăti (Matei 24, 29; Marcu 13, 25; Luca 21, 26). 
Unde va fi atunci înalta cugetare şi îngâmfarea? Unde 
beţia şi mânia? Unde neînfrânarea, îngrozirea şi mândria 
cea deşartă? Cine va suferi înfricoşata groază a îngerilor 
lui Dumnezeu? Să gândim că cei ce au răbdat pentru 
Hristos şi bine I-au plăcut în veacul de acum, aceştia ne 
vor judeca pe noi, precum este scris: „Au nu ştiţi că 
sfinții vor judeca lumea?” (| Corinteni 6, 2). Că ei, 
oameni asemenea nouă, pătimaşi fiind în lume, lui 
Dumnezeu bine au plăcut. lar noi, pe cele rele făcân- 
du-le, întărâtăm pe Dumnezeu. 

Dar poate va zice cineva din cei cu două fețe: 
„Ştie Domnul neputința mea, şi Se va milostivi spre 

mine”. Vai mie, vai mie! Cine nu va plânge pentru 
acestea? Că la lucrul Domnului pricinuim neputinţă, iar 
în lupte şi însoţiri necuviincioase şi în a face cele rele 
suntem puternici. Ce te înşeli pe tine socotind că vei 
batjocori pe Dumnezeu? Nu semăna rele şi nu vei secera 
rele (Galateni 6, 7). Auzi pe cel ce zice: „Cine ar putea 
să-I stea împotrivă şi să rămână leafăr? EI mişcă munţii 
din loc, fără ca ei să prindă de veste că EI i-a răsturna! 
în mânia Lui” (lov 9, 4-5). Sau, mai ales, inimile 
noastre s-au îngroşat cu mahmuria, cu beţia şi cu grijile 
lumeşti, iar din această cauză nu putem să cunoaştem 
rânduiala noastră? Mai bine fiecare dintre noi să gân- 
dească şi să zică sufletului său: „Dacă eu nu pot petrece 
şi a vieţui bine, ci mă port de tot vântul, pentru ce să 
tulbur sufletele altora spre a mea osândă? Oare, n-ar fi 
mai bine dacă prin sfătuire şi prin îndemnare aş opri pe 
cei ce fac tulburare, ca să nu cad din aşezarea de fiu? Că 
scris este: «Fericiţi făcălorii de pace, că aceia fiii lui 
Dumnezeu se vor chema» (Matei 5, 9). lar acum, ce să 
fac eu, leneşul? Ce voi răspunde în ziua Judecăţii 
înaintea înfricoşatului Divan, pentru sufletul meu? Dar 
pentru cei pe care i-am smintit din calea adevărului? Că 
unul, adică, a lăsat pe tatăl său şi pe mama sa, iar altul 
muiere şi fii. şi prieteni şi avuţie, pentru nădejdea lui în 
lisus Hristos, şi liniştea a ales-o, iar eu nu încetez a-i 
tulbura pe aceştia şi a-i necăji”. 

lar tu cele împotriva acestora lucrezi şi nu te 
linişteşti în chilia ta, ci înconjuri chiliile monahilor. 
răzvrătind sufletele fraţilor, clevetind pe frate către 
frate, punând socoteli rele în cugetele lor şi, spulberând 
praful gândurilor, pricinuieşti tulburări frățimii. Pentru 
că te-ai lăsat robit de patima cea rea, aceste lucruri 
nebuneşti le-ai învăţat. 

Pentru ce nu ţi-e milă de viața ta? Pentru ce 
paguba sufletului tău o socoteşti câştig? Pentru ce tragi 
asupră-ţi rele străine? Măcar de acum înainte se cuvinte 
să te înţelepțeşti şi să te linişteşti. chiar dacă mărturi- 
seşti că eşti mustrat de dânşii. Când vei cădea desăvârşit 
întru adâncul răutăților, atunci şi tu vei prihăni pe vrăj- 
maşii adevărului, după cel ce zice: „Domnul risipește 
sfaturile neamurilor..., iar sfatul Domnului rămâne în 
veac” (Psalmul 32, 10-11). Sau, încă mai mult, din 
învârtoşarea inimii noastre şi cu puterea trupului ne 
înălțăm, neștiind că: „Vriaşul nu se va mântui cu 
mulțimea tăriei lui (Psalmul 32, 16). Şi după puţine: 
„Jar ochii Domnului spre cei ce se tem de El, ca să 
izbăvească din moarte sufletele lor şi să-i hrănească pe 
dânşii în foamete ” (Psalmul 32, 18). 

Pentru ce nu primeşti când ești sfătuit? Că văzură 
ochii tăi iubirea de stăpânire? Nu te bucura de slavă, ci 
caută la primejdia ce urmează, că cei ce au stăpânire, 
tare vor fi încercaţi. Că dacă de un suflet, pe care ni l-a 
încredințat nouă Domnul, nu am purtat grijă şi l-am 
lăsat pe el de s-a înțelenit, ca o vie neîngrijită şi 
neîngrădită cu gard, apoi cum ne va încredința nouă 
purtarea de grijă a raiului? Căci cel ce întru puţin este 
credincios şi întru mult este credincios. Şi cel ce întru 
lucrul cel prea mic este necredincios şi întru cel mare 
este necredincios (Luca 16, 10). 

Deci, să ne rugăm pentru sufletul care ne-a fost 
încredinţat şi pentru care vom da răspuns, când va 
cerceta Domnul toată lumea. Că nu mică primejdie 
urmează celui ce îi este încredinţată grija turmei, de nu 
va ocârmui turma după voia Păstorului Celui Mare. 
după cum s-a zis mai sus. Să ne trezim mai înainte de a 
ne duce noi acolo, unde nu este cel ce mângâie. Acolo 

vom vedea pe cei blânzi şi smeriţi cu inima întru multă 
slavă, iar noi, cei ce suntem neplecaţi, întru strâmtori. 
Că nu facem nimic pentru Dumnezeu, nimic pentru 
dragostea Lui, nimic cu smerită cugetare, ci toate cu 
mândrie, toate pentru plăcerea oamenilor şi pentru 
pierzătoarea slavă deşartă. Toţi suntem mândri, toţi iuți, 
toți mânioşi, că unii pe alții ne zavistuim, unii pe alţii ne 
mușcăm. „Degrab să ne întâmpine pe noi îndurările 
Tale, Doamne, că am sărăcil foarte. Ajută-ne nouă, 
Dumnezeule, Mântuitorul nostru” (Psalmul 98, 8-9). 
Auzi pe Cel ce zice: „Cine nu este cu Mine, este împo- 
lriva Mea şi cine nu adună cu Mine, risipeşte” (Matei 
12, 30). 

Oare, ai uitat de piatra de moară, cea hotărâtă spre 
munca celor ce fac smintelile? (Matei 18, 6; Luca 17, |- 
2). Nu te înşela, omule, că nu este cu putință să sporeşti 
fără frica de Dumnezeu şi fără smerita cugetare, că 
sporirile cele ce se fac fără de acestea sunt pricinuitoare 
de pagubă, că scris este: „Nimeni nu-și ia singur cinstea 
aceasta, ci dacă este chemal de Dumnezeu” (Evrei 5, 
4). Deci, „abale-te de la rău şi fă bine; caută pacea şi o 
urmează pe ea. Ochii Domnului spre cei drepți şi 
urechile Lui spre rugăciunea lor. lar fala Domnului 
spre cei ce fac rele, ca să piardă de pe pămăâni pome- 
nirea lor” (Psalmul 33, 13-15). 

Să nu ne dăm după nălucirile şi slava veacului 
acestuia, căci nu se deosebesc de umbră. Căci mulți 
bogaţi, culcându-se, s-au sculat săraci. Şi cel ce astăzi 
este boier, mâine fără averi se face. Şi cel ce astăzi este 
împărat, mâine se va sfârşi, iar cei ce aşteaptă pe 
Domnul şi cei ce au urât înşelăciunile veacului acestuia 
sunt fericiţi, că slava cea veşnică vor moşteni. Că 
bogatul acela. care se îmbrăca în vizon şi în purpură şi 

se veselea în toate zilele luminat. era fericit de fiii 
veacului acestuia, dar nu şi de îngerii lui Dumnezeu. lar 
Lazăr, cel sărac şi rănit, era lepădat la poarta bogatului 
şi poftea să se sature din fărâmiturile ce cădeau de la 
masa lui, şi câinii, venind, îi lingeau rănile. Dar Lazăr 
nu poftea din bucatele mesei bogatului. nici din cele ce 
mânca el, ci poftea pe cele proaste, din care mâncau şi 
câinii. Şi pe cât era bogatul lăudat şi mărit de cei ai 
veacului acestuia, pentru slava cea din jurul lui, pe atât 
era săracul defăimat şi urât de dânşii. Însă îngerii lui 
Dumnezeu se minunau de răbdarea lui Lazăr. 

Sosind sfârşitul amândurora, săracul a fost dus de 
îngeri în sânul lui Avraam, iar bogatul a fost aruncat în 
muncă. Și în iad, ridicându-şi ochii săi, fiind în chinuri, 
a văzut de departe pe Avraam şi pe Lazăr în sânul lui. Şi 
el, strigând, a zis: „Părinte Avraame, miluieşte-mă şi 
trimite pe Lazăr, să-şi ude vârful degetului în apă şi să- 
mi răcorească limba, căci mă chinuiesc în această 
văpaie. Şi a zis lui, Avraam: Fiule, adu-ţi aminte că ţi-ai 
luat cele bune ale tale în viața ta, şi Lazăr, asemenea, 
cele rele; iar acum aici el se mângâie, iar tu le chinu- 
ieşti. Și peste loale acestea între noi şi între voi s-a 
întărit prăpastie mare, ca cei care voiesc să treacă de 
aici la voi să nu poală; nici cei de acolo să treacă la 
noi. Şi a zis bogatul: Rogu-te, dar, părinte Avraame, ca 
să-l trimiţi în casa tatălui meu, căci am cinci fraţi, să le 
spună lor aceasta, ca să nu vină şi ei în văpaia aceasta. 
Și i-a zis Avraam: Au pe Moise şi pe prooroci, să-i 
asculte pe dânşii. lar el a zis: Nu, părinte Avraame, ci, 
dacă cineva dintre morţi, înviind, s-ar duce la dânşii, se 
vor pocăi. Și i-a zis Avraam: Dacă pe Moisi şi pe 
prooroci nu vor crede, nici dacă ar învia cineva dintre 
morți, nu vor crede” (Luca 16. 23-31). Deci, ce a folosit 

bogatului în ceasul acela bogăţia pe care o avusese, şi 
veselia cu care se veselise în toate zilele? 

Să ne sârguim, iubiţi fraţi, a scăpa de muncile cele 

pregătite defăimătorilor, mai înainte de a fi daţi noi în 
locul acela al muncii. Căci atunci vom plânge cu amar, 
nefiind cine să îmbuneze sau să mângâie. Încă vom auzi 
şi de la cei ce muncesc (de la diavoli), că de o muncă 
mai rea decât aceste munci suntem vrednici. „Voi înşivă 
v-aţi făcut acestea! Având putinţa, în scurta vreme a 
vieții ce a trecut, să scăpaţi de osânda aceasta prin 
pocăință, v-aţi lenevit. V-aţi ospătat, v-aţi hrănit inimile 
voastre, ca în ziua de junghiere (Iacov 5, 5). Unde sunt 
îndulcirile vremii celei trecute? Unde este înşelăciunea 
ei şi râsul? Oare, nu au trecut ca umbra şi ca negura ce 
se împrăştie de vânt subţire şi ca un fum de vânt s-a 
risipit? Deci, acum, precum aţi poftit, îndulciţi-vă, că nu 
v-aţi îndestulat de acestea. Căci nu numai pe voi înşivă 
_v-aţi aruncat în groapa relelor, ci şi pe alţii i-aţi tras 
împreună cu voi. Şi nu v-aţi îndestulat numai cu aceasta 
şi v-aţi lenevit de mântuirea voastră, ci aţi răzvrătit şi 
alte suflete. Deci, care faptă bună, care împlinire de 
poruncă va îndupleca pe Dumnezeu pentru voi? Căci 
sufletele voastre erau pline de pizmă amară, de ceartă, 
de zavistie şi de toată răutatea; şi aţi iubit mânia fiarelor 
sălbatice. lar acum v-au înconjurat pe voi toate relele, 
pe care le-aţi lucrat în vremea ce a trecut. 

Când Dumnezeu vă grăia vouă prin Sfintele 
Scripturi, voi aţi defăimat, aţi râs, v-aţi răspândit. Şi pe 
cât Bunul Dumnezeu arăta către voi îndelungă-răbdare, 
pe atât se înmulțeau şi păcatele voastre. Când 

„Dumnezeu vă zicea: «Nu iubiți lumea şi cele din lume», 
voi vă luptaţi pentru slavă şi iubire de argint. Când 
Dumnezeu vă zicea: «Fericiți cei ce plâng acum, că 

aceia se vor mângâia. Fericiţi cei săraci cu duhul, că a 
acelora este împărăţia cerurilor», voi v-aţi făcut 
mândri, încă şi îngâmfaţi, şi v-aţi dat pe voi la râs şi la 
înşelăciune. Când Domnul vă zicea: «/Fericiţi cei blânzi, 
că aceia vor moşteni pământul», voi v-aţi făcut sălbatici 
şi neîmblânziţi. Când Domnul vă zicea: «/Fericiți cei ce 
flămânzesc şi însetoşează de dreptate, că aceia se vor 
sălura», voi aţi urât dreptatea şi pe cei ce o lucrau i-aţi 
prigonit. Când Domnul vă zicea: „/ericiţi cei milostivi, 
că aceia se vor milui”, voi aţi petrecut fără milă şi fără 
durere în inimă față de oamenii cei asemenea vouă 
pătimaşi. Când Domnul vă zicea: «Fericiţi cei curaţi cu 
inima, că aceia vor vedea pe Dumnezeu», inimile voastre 
cugetau lăcomie şi pofte rele. Când Domnul vă zicea: 
«Fericiţi cei prigoniţi pentru dreptale, că a acelora este 
împărăția cerurilor», voi aţi necăjit pe cei drepţi şi nu 
aţi păzit adevărul. 

Deci, acum ce strigați? Vremea pocăinței a trecut. 
Aici este a răsplătirii. Acum drepţii se încununează, iar 
voi, păcătoşilor, v-aţi dat în gheena focului. Acum 
drepţii strălucesc ca lumina în împărăţia cerurilor, iar 
voi, păcătoşilor, v-aţi dat întru întunericul cel mai din 
afară. Acum drepţii Îl laudă pe Dumnezeu împreună cu 
îngerii, iar voi, păcătoşilor, plângeţi din munci şi 
scrâşniţi cu dinţii, căindu-vă, că vremea pocăinței 
voastre aţi pierdut-o în lenevire. Oare, nu sunteţi voi cei 
care v-aţi despărțit de cei drepți şi aţi râvnit lucrurile 
celor păcătoşi? lar acum, şi ei şi voi, v-aţi dat muncii, şi 
se cuvine a suspina pentru muncile şi pedepsele cele 
aduse amândurora”. 

Atunci şi noi, tare suspinând, vom striga cu amară 
plângere zicând: „«Drept eşti, Doamne, şi drepte sunt 
judecăţile Tale», căci când eram în veacul ce a trecut 

ne-ai arătat acestea prin Sfintele Scripturi şi nu credeam, 
ci inima noastră se îndoia. lar acum le vedem luminat cu 
ochii pe toate (Tobit 3, 2). Vai nouă, că am pierdut 
zilele noastre întru multă lenevire!”. 

Deci, iubiții mei fraţi, acestea mai înainte cunos- 
cându-le, să ne sârguim a scăpa de acea ruşine şi muncă 
veşnică, pentru a ne învrednici bucuriei drepţilor. Până 
când vom purta în noi poftele omului celui vechi? Până 
când mintea noastră o vom lăsa întru deşertele dulceţi 
ale veacului acestuia? Să ne deşteptăm de acum, să ne 
trezim ca din somn, din pomenirea vieţii acesteia 
deşarte. Să avem sus mintea şi inima noastră, unde sunt 
cele prea bune şi prea frumoase, unde este viaţa cea 
adevărată şi lumina cea adevărată. Să urâm lumea şi 
cele din lume! Să defăimăm pe cele care se strică, 
pentru cele nestricăcioase; pe cele pământeşti, pentru 
cele cereşti! Să iubim pe Domnul, Cel ce ne-a făcut pe 
noi, cu toată puterea, pe Stăpânul Cel bun şi iubitor de 
oameni! Să ne iubim unii pe alţii, pentru Domnul. Uite 
la iubirea de oameni a Stăpânului, că a zis către ucenicii 
Săi: „, Întru acestea vor cunoaşte toți că sunteţi ucenici 
ai Mei, dacă veți avea dragoste unii față de alții”. Nu a 
zis: „dacă Îmi veţi aduce Mie viței şi țapi”, ci a zis: 
„dacă veţi avea dragoste unii cu alții”. 

Deci, să păzim dragostea, fraţilor, curăţia, liniştea, 
smerita cugetare şi câte se cuvin sfinţilor. Să urâm neru- 
şinarea şi multa vorbire, că scris este: „Bărbatul limbut 
nu se va îndrepta pe pămâni. Pe bărbatul nedrept relele 
îl vor vâna spre stricăciune. Cunoscut-am că va face 
Domnul judecată săracilor şi izbândă lipsiţilor. lar 
drepții se vor mărturisi numelui Tău şi vor locui cei 
drepți în fața Ta” (Psalmul 139, 11-13). Şi iarăşi zice: 
„Spre cine voi căuta? Fără numai spre cel blând şi 

liniştit şi care se cutremură de cuvintele Mele” (Isaia 
66, 2). 

| lar Însuşi Dumnezeu şi Tatăl Domnului nostru 
“lisus Hristos, Cel ce are stăpânire peste viaţă şi peste 
moarte, să lumineze ochii minţii voastre ca să-l slujiţi 
Lui cu bună plăcere în toate zilele vieţii voastre şi să 
aflaţi milă înaintea Lui în ziua aceea. 

Mă rog vouă, pomeniţi-mă şi pe mine, păcătosul, 
întru rugăciunile voastre, ca să Se milostivească Stăpânul 
tuturor şi spre mine, nevrednicul. Că Lui 1 se cuvine 
slava, în veci. Amin. 


Sfătuirea a 40-a 
Despre cucernicie 


lubite, ia bine aminte să nu pierzi calea cea 
dreaptă şi să umbli în căile întunericului, ca nu cumva la 
sfârşitul tău să te afli strâmb şi răzvrătit, şi înaintea lui 
Dumnezeu şi a oamenilor. Că zice: „Vai de cei ce pără- 
sesc căile cele drepte, ca să umble în căile întunericului! 
Vai de cei ce se veselesc de cele rele şi se bucură de 
răsturnarea cea rea! Vai de cei ale căror căi sunt 
răzvrătite şi strâmbe cărările lor, ca să te facă pe tine 
deparle de la calea cea dreaptă, şi străin de dreapla 
socoteala ”. Pentru aceştia zice: „Că nu vor ajunge anii 
vieţii lor. Că de ar fi umblat pe căi bune, ar fi aflat 
binele dreptăţii netede. Cei buni vor fi locuitori ai pă- 
mântului şi cei fără de răutate se vor lăsa pe dânsul. lar 
căile necredincioşilor vor pieri de pe pământ şi cei fără 
de lege se vor alunga de pe dânsul " (Pilde 2, 13-22). 

Deci, de nevoie este a umbla în calea cea dreaptă, 
după cel ce zice: „Să nu te abați nici la dreapia, nici la 

stânga. Întoarce-ţi dar piciorul tău de la calea cea rea. 
Căci căile cele de-a dreapta le ştie Domnul. Pentru 
aceea, sunt răzvrătite cele de-a stânga” (Pilde 4, 27- 
28). Să-ţi fie frică de Dumnezeu şi frica Lui te va păzi 
pe tine; păzeşte poruncile Lui, şi ele te vor povăţui pe 
tine întru dânsa. lar obrăznicia, rănirea aproapelui, 
clevetirea, mândria şi celelalte asemenea acestora, să nu 
se sălăşluiască în inima ta, nici îndrăznirea gâtlejului, 
sau grozăvia, sau nebuneasca vorbire, sau gluma şi toate 
cele ce nu se cuvin (Efeseni 5, 4). Că tot cel ce umblă 
întru acestea, a rătăcit din calea adevărului şi întru 
necazuri se zdrobeşte pe sine. lar cel ce umblă în calea 
cea dreaptă, aceasta îl va duce pe el la sălaş. 

Deci, să nu pierzi cucernicia cea nefățarnică, 
iubite. frate. lar cucernicia este a te depărta de la tot felul 
de răutate (| Tesaloniceni 5, 22). Şi de ni se va întâmpla 
să fim ocărâți pentru lucrul cel bun, să nu ne ruşinăm de 
ocara cea cu nedreptate adusă asupra noastră, lucrând 
cele ce nu se cuvin. Că scris este: „Poporul Meu, care 
eşti cu legea Mea în inimă! Nu vă fie frică de ocara 
oamenilor şi de răutatea lor să nu vă biruiţi. Precum 
haina se învecheşte de vreme şi lâna se mănâncă de 
molii, aşa viermii îi vor mistui. lar dreptatea Mea în 
veac rămâne şi mântuirea Mea în neamurile neamu- 
rilor” (Isaia 51, 7-8). Şi iarăşi zice: „Spatele Meu l-am 
dat spre bătăi şi obrajii Mei spre pălmuire. lar fața Mea 
nu am întors-o dinspre ruşinea scuipărilor. Şi Domnul 
S-a făcut Mie ajutător. Pentru aceasta nu M-am ruşinat, 
ci am pus fața Mea ca o piatră vârtoasă şi am cunoscut 
că nu Mă voi ruşina ” (Isaia 50, 6-7). 

Pentru aceea, măcar că ei par că împărăţesc şi 
stăpânesc, noi însă să nu ne lenevim, nici să lăsăm calea 
cea dreaptă, după cel ce zice: „De s-ar rândui asupra 

mea oştire, nu se va înfricoşa inima mea” (Psalmul 26, 
5). Şi iarăşi zice: „Îmbărbătaţi-vă şi să se întărească 
inima voastră, toţi cei ce nădăjduiţi în Domnul” 
(Psalmul 30, 24) şi: „, Nu râvni slava păcătosului, că nu 
ştii cum va fi Sfârşitul lui” (Sirah 9, 11). Mai bine este a 
le lucra pe toate după Dumnezeu şi a fi lăudat întru 
Domnul, decât a petrece rău şi a avea veste urâtă. 
Fiindcă Domnul şi Mântuitorul nostru lisus Hristos a 
zis: „Aşa să strălucească lumina voastră înaintea 
oamenilor, ca să vadă lucrurile voastre cele bune şi să 
slăvească pe Tatăl vostru Cel din ceruri” (Matei 5, 16). 

Deci, să nu te abaţi de la calea cea dreaptă, ca nu 
cumva să te înconjoare pe tine mulţime de fiare sălba- 
tice şi strâmtorare de ape multe şi atunci te vei căi, 
chinuindu-te. Că cine se chinuieşte? Au nu cel pe care 
l-au cuprins relele? Că Dumnezeu, fiind iubitor de 
oameni şi bun, nu voieşte rău zidirii Sale, după cel ce 
zice: „Că nu se veseleşte de pieirea celor vii. Că 
drepiatea fără de moarte este” (Înţelepciunea 1, 13, 
15). Și în alt loc zice: „Nimeni, ispitindu-se, să nu zică: 
De la Dumnezeu mă ispitesc, pentru că Dumnezeu nu 
este ispitit de rele şi El Însuşi nu ispiteşte, ci fiecare 
este ispitit când este lras şi momit de însăşi pofla sa. 
Apoi pofta, zămislind, naşte păcatul, iar păcatul, 
săvârşindu-se, naşte moarle ” (lacov 1, 13-15). 

Pofta este maică a păcatului. Aceasta a scos-o pe 
Eva din rai (Facerea 3, 23). Aceasta l-a făcut pe Cain 
ucigător de frate (Facerea 4, 8). Aceasta a făcut pe 
egipteancă a se îndrăci asupra lui losit cel înţelept. lar 
tânărul, temându-se de Dumnezeu, a biruit-o pe aceasta 
(Facerea 39, 7-8). Aceasta a aşternut pe popor în pustie. 
Aceasta a surpat pe cele şapte neamuri din pământul 
Canaan, prin care au şi întărâtat pe Cel ce le-a făcut pe 

ele, pentru care s-au şi pierdut (Fapte 13, 18-19; 
Psalmul 94, 10). Aceasta a abătut inimile fiilor lui Israil 
de la Cel Preaînalt, precum este scris: „Cai îndrăciţi la 
femei s-au făcut, fiecare spre femeia aproapelui nechea- 
ză” (leremia 5, 8). Aceasta a înşelat pe judecătorii 
poporului în Babilon. 

Pofta cea rea este maică a păcatului. Aceasta a 
ridicat războaie şi tulburări pe pământ (lacov 4, 1). 
Aceasta a făcut pe lrodiada să ceară capul Botezătorului 
(Matei 14, 8; Marcu 6, 24). Pe aceasta iubind-o, luda a 
vândut pe Domnul slavei în mâinile celor fără de lege 
(Matei 26, 47). Aurul iubindu-l, a pierdut Viaţa. 

Pentru aceea, iubiții mei frați, să fugim de toată 
pofta cea rea. Pe aceasta să o lepădăm de la inima 
noastră. Să nu o cruțăm pe dânsa, că nu este roditoare, ci 
este odrasla diavolului. Nu este rană, nici zgârietură, 
nici lovitură care arde cu mare înfocare; nu se poate 
pune plasture pe dânsa, nici untdelemn, nici legătură. 
Este rană a sufletului şi legătură a inimii. Aceasta ne 
desparte pe noi de însoţirea sfinţilor. Aceasta ne trage 
jos din ceruri şi de cele pământeşti ne leagă. Este pom 
ce are frunze, iar rod nicidecum. Frunze are din destul şi 
întru desimile lui sunt naşterile viperelor. 

Taie, frate, pomul răutăţii din sufletul tău şi sădeşte 
în locul lui pomul vieţii, cinstita Cruce, nădejdile 
Mântuitorului, patimile morţii Lui. Dragostea Lui fie 
întru inima ta, ca un ostrov ce stă în mare, care cheamă 
la limanul vieţii corăbiile ce se viscolesc în noianul 
mării. Nevoieşte-te ca un bun ostaş, ca să dobândeşti 
cununi. Auzi pe cel ce zice: „Feriți pe fiii lui Israel" 
(Leviticul 15, 31). Când te vei nevoi după lege, atunci 
vei cunoaşte cu adevărat şi darurile Împăratului. Atunci 
vei cunoaşte că frumos şi de folos şi lucru bun este 

cunoştinţa, a aştepta pe Domnul şi a păzi poruncile Lui. 
Atunci vei simţi cum durerile au trecut ca prin vis, prin 
răsplătirea cea de aici. Ca o coroană pe capul Împăra- 
tului ce şade întru împărăţia Lui, aşa îţi va fi ţie bucuria 
şi veselia. Şi bucuria ta nimeni nu o va lua de la tine. Şi 
ne va da Domnul să aflăm milă înaintea bunătăţii Lui, şi 
în veacul acesta de acum, şi în cel ce va să fie. Că Luil 
se cuvine slava, în veci. Amin. 


Sfătuirea a 41-a 
Despre cei ce cad din lenevirea lor şi 
pricinuiesc căderi în păcate 


Frate, viață monahală doreşti? Bun lucru pofteşti, 
dacă îl vei păzi până în sfârşit. Deci, trezveşte-te şi ia 
aminte la tine, ca un înţelept şi nu ca un neînțelept; ca 
un monah şi nu ca un nemonah. „Că nu este lupta noas- 
ră împotriva sângelui şi a trupului, ci împotriva începă- 
toriilor, împotriva stăpâniilor, împotriva stăpânitorilor 
întunericului acestui veac, împotriva duhurilor răutăţii, 
care sunt în văzduhuri” (Efeseni 6, 12). Deci, trezveş- 
te-te până la sfârşit, ca nu cândva biruindu-te, dintru a ta 
lenevire şi neluare aminte, să zici cu nebunie: „Şi la 
viaţa monahicească am venit şi nici calea mântuirii nu 
am aflat”. Apoi, frate, să ne lepădăm de darul Domnului? 
Şi pentru ce batjocoreşti viaţa monahicească, dacă tu nu 
ai voit a te folosi, nici a te osteni pentru sufletul tău, ci 
te-ai dat mai vârtos după poftele şi dulceţile gândurilor 
tale şi, încă, prihăneşti viața monahicească? Dacă ai fi 
păzit poruncile Domnului, nu ai fi căzut. Şi de ai fi iubit 
frica lui Dumnezeu, ai fi păzit sufletul tău. 

Întâi, regula vieţii monahiceșşti nu ai păzit-o. Apoi, 
de pravila ta te-ai lenevit, de ici-colo a umbla ţi-a 
plăcut, înalta cugetare mai vârtos ai iubit-o. Pe cei mai 
mari decât tine i-ai defăimat, înfrânarea n-ai iubit-o, ci 
somnul cel fără de sațiu. Privegherea nu ai iubit-o, ci 
întinăciunea. Blândețea şi smerita cugetare nu le-ai 
iubit, ci mândria. Supunerea nu ai iubit-o, ci nesupu- 
nerea. Mânia şi iuțimea nu ai urât, ci mai vârtos ai iubit 
prigonirea şi pomenirea de rău. Liniştea şi rugăciunea 
nu ai iubit, ci strigarea şi jurământul. Cinstea şi 
cucernicia nu ai păzit, ci gluma şi făcătorii de glume. 
Tăcerea şi îndreptarea nu ai iubit, ci multa cuvântare şi 
grăirea de rău. A sta la rugăciune cu umilinţă nu ai iubit, 
ci a te răspândi. Necâştigarea nu ai iubit, ci iubirea de 
arginţi. Nevoinţa şi iubirea de osteneală nu ai iubit, ci 
desfătarea şi răsfăţarea. A lucra cu mâinile tale nu ai 
iubit, ci a înşela. Iubirea de fraţi nu ai iubit, ci a te 
bucura de căderea lor. A pătimi împreună cu cei necăjiţi 
nu ai iubit, ci a fi aspru şi nemilostiv. Necaz şi 
defăimări a răbda pentru Domnul nu ai voit, ci locurile 
de cinste şi laudele deşarte. Frica lui Dumnezeu şi 
dragostea Lui nu ai păzit, ci nefrica şi ura de fraţi. Şi ce 
să mai zic? Cele cereşti le-ai urât şi cele pământeşti le-ai 
iubit, şi acum învinuieşti viaţa monahicească? Oare nu 
ştii că scris este: „Pierde-vei pe toți cei ce grăiesc min- 
ciuna (Psalmul 5, 6). Şi iarăşi: „Să nu grăiți nedreptate 
împotriva lui Dumnezeu, că Dumnezeu Judecător este" 
(Psalmul 74, 5, 7). 

Vezi, frate, că pricina este din noi şi nu din alții? 
Deci, vino-ţi întru tine şi întoarce-te către Domnul cu 
toată inima, „că nu voieşte moartea păcătosului, ci să 
se întoarcă şi să fie viu”. El voieşte ca toţi să se 
mântuiască, pentru că este bun. Te-ai rănit, dar poţi să te 

vindeci; ai căzut, dar scoală-te; nu te da pe tine 
desăvârşit la pierzare, că Însuşi Mântuitorul a zis: „Nu 
au trebuință cei sănătoşi de doctor, ci cei bolnavi” 
(Marcu 2, 17; Luca 5, 31), şi: „Nu am venit să chem pe 
drepți, ci pe păcătoşi la pocăință ” (Matei 9, 13). 

Pentru aceea, iubite frate, suferă şi te voi sfătui pe 
tine un cuvânt: Şezi în linişte şi adu înaintea ochilor tăi 
frica Domnului. Şi, adunând gândurile tale, fă-te lor ca 
un judecător şi cugetă la petrecerea vremii trecute, de 
când ai început viața monahicească, pentru a cunoaşte 
necazul ce ţi s-a întâmplat şi însemnează în inima ta 
vătămarea şi pricina pentru care s-a întâmplat o pagubă 
ca aceasta. Dacă un negustor ar fi căzut între tâlhari sau 
corabia lui s-ar fi scufundat, acesta nu uită locul unde a 
pierdut încărcătura, ci şi după multă vreme de s-ar 
întâmpla să treacă prin locul acela, cu multă grijă şi 
frică trece. Deci, să urmăm şi noi aceluia, iar mai vârtos 
să fim şi mai înţelepţi. Acela, bogăţie stricăcioasă 
pierzând, nu uită locul; iar noi, bogăţie nestricăcioasă. 

Drept aceea, şezi în linişte, precum am zis mai sus, 
şi adună-ți gândurile şi iscodeşte-ți duhul tău ziua şi: 
noaptea, ca să cunoşti pricina acestui fel de pagubă şi de 
surpare. Nu cumva dintru început ai câştigat îndrăzneală 
şi îndrăzneala a răsturnat gândul tău cel smerit şi 
obiceiurile tale le-a stricat şi obraznic şi fără de ruşine 
te-a făcut? Nu cumva din multa cuvântare ţi s-a 
întâmplat vătămarea? Nu cumva din lăcomia pântecelui 
ți s-a întâmplat căderea? Nu cumva din nesupunere ţi s-a 
întâmplat vătămarea? Nu cumva din pofta multor feluri 
de locuri? Nu cumva din pricina slujbei şi a răspândirilor 
ți s-a făcut răul cel prea mare? Și, cunoscând, taie 
îndrăzneala şi obrăznicia prin cucernicie. Să nu te 
ruşinezi a fi numit fățarnic de cei ce se leapădă de 

poruncile Domnului, căci este arătat că nu pentru 
îndreptarea fratelui aduc pomenirea fățărniciei, ci ca, 
rușinându-se fratele, să se facă obraznic şi fără de ruşine 
şi străin de dreapta socoteală. Fiindcă pe cei cucernici îi 
numesc fățarnici. Către ei zice Stăpânul: „Fărarnice, 
scoate mai întâi bârna din ochiul tău şi atunci vei vedea 
să scoţi şi paiul din ochiul fratelui tău” (Matei 7, 5). 

Deci, să nu te ruşinezi de defăimări, iubite frate, şi 
de pedeapsă să nu fugi. Că pe cei nepedepsiţi moartea îi 
întâmpină, după cum zice Sfânta Scriptură: „Dacă inima 
noastră nu ne va mustra pe noi, îndrăzneală avem către 
Dumnezeu” (| loan 3, 21). Şi în alt loc zice: „Dacă 
sunteți defăimaţi pentru numele lui Hristos, fericiți 
sunteți; căci Duhul slavei şi al lui Dumnezeu se 
odihneşte peste voi” (| Petru 4, 14). Să nu pătimească 
cineva din voi ca un ucigaş sau ca un fur ori ca un 
iscoditor străin, iar ca şi creştin să nu se ruşineze, ci să 
slăvească pe Dumnezeu cu numele acesta. Şi dacă 
dreptul de abia se mântuieşte, cel necredincios şi păcătos 
unde se va arăta? Drept aceea, fugi de îndrăzneală şi de 
râs, că nu sunt de folos sufletului tău. „Că ce parte are 
un credincios cu un necredincios? ” (II Corinteni 6, 15). 
Încă şi lăcomia pântecelui supune-o prin înfrânare. Pe 
iubirea de arginţi, prin nevoinţă şi necâştigare; pe multa 
cuvântare, prin tăcere; pe nestatornicie, prin răbdarea 
chiliei; pe împuţinare, prin pomenirea bunătăţilor ce vor 
să fie; pe nesupunere, prin smerita cugetare. lar dacă şi 
cu pricină de a urî răul, pe rău ţi l-a pregătit ţie vrăjma- 
şul, de acum înainte păzeşte-te pe tine curat. Nu te 
împărtăşi cu păcate străine, că, după socoteala mea, mi se 
pare că începutul relelor ţi-a fost îndrăzneala, şi aceasta 
te-a făcut fără de ruşine. Pentru aceea zic: Fericit bărbatul 
care se fereşte de rele, ca să-şi păstreze cucernicia. 

Dar ce câştig are lumea, sau ce bine va da ea celor 
ce o iubesc pe dânsa? Şi-a luat cineva femeie? Început 
de grijă. A născut fiu? Altă grijă. S-a născut altul? Mai 
multă grijă. A murit un fiu? Plâns a lăsat celor ce l-au 
născut pe el. lar dacă şi cel ce trăieşte ar fi rău la minte, 
se chinuiesc pentru dânsul mai mult decât pentru cel ce 
a murit. Şi când ar veni bărbatului ceasul morţii lui, mai 
rău decât moartea socoteşte necazul, că pe femeia lui o 
lasă văduvă, iar pe fiii lui sărmani. Şi de acestea toate, 
te-a slobozit pe tine jugul lui Hristos, o, monahule, şi 
cum vrei iarăşi la cele vechi să te întorci? Nu te 
deznădăjdui, nici să zici că nu mai pot de acum să mă 
mântuiesc. Ci poţi şi mai mult să te mântuieşti. lubeşte 
cu tot sufletul tău frica de Dumnezeu şi EI îți va tămădui 
toate rănile şi de aici înainte te va păzi pe tine nerănit. 
Că atâta vreme cât sufletul tău iubeşte frica Domnului, 
nu vei cădea în cursele diavolului, ci vei fi ca un vultur 
ce zboară la înălțime. Dar dacă apoi sufletul tău se va 
lenevi şi va defăima frica de Dumnezeu, surpându-se 
din înălțimea sa, se batjocoreşte de cei prea dedesubt, 
care îi acoperă ochii şi-l aruncă în patimi de necinste, ca 
pe un bou cu măiestrie înjugat. 

Pentru aceea, iubite frate, să ne îngrijim de adevăr. 
Să ne îngrijim de mântuirea noastră. Să purtăm grijă de 
ceasul morţii. Să urâm lucrurile lumeşti, căci acestea 
toate aici rămân; acestea nu ne vor izbăvi pe noi în 
ceasul nevoii, căci în zadar ne vom căi. Când ne vom 
ruga să ne lase pe noi, nimeni nu va fi să ne slobozeas- 
că. Vai mie, vai mie, cât de înfricoşat este ceasul morţii, 
când se desparte sufletul de trup! Atunci nici tatăl nu 
călătorește împreună cu fiul, nici mama cu fiica, nici 
femeia cu bărbatul, nici fratele cu fratele, fără numai 
faptele fiecăruia, după cum a lucrat: ori bune, ori rele. 

Deci, să trimitem înainte, pentru noi înşine, fapte 
bune, ca, după ce ne vom duce din cele de aici, să ne 
primească pe noi în cetatea sfinţilor. Dacă voieşti să te 
mântuieşti, câştigă-ţi încă de aici prieten pe Însuşi 
Împăratul. Ce fel de slavă crezi că vei afla, iubite frate, 
dacă de aici vei câştiga prieten pe Împăratul slavei? Că 
după cum Îl cinsteşti aici, aşa îţi va da ţie treaptă. Şi în 
ce fel Îi slujeşti Lui aici, aşa şi EI te va cinsti pe tine 
acolo, că scris este: „Fără numai pe cei ce Mă slăvesc 
pe Mine îi voi slăvi şi cei ce Mă defaimă pe Mine se vor 
necinsti” (| Regi 2, 30). Deci, cinsteşte-L pe EI cu tot 
sufletul tău, ca să te învrednicească pe tine de cinstea 
sfinților. 

Dar cum se cuvine a-L, câştiga pe El? Adu-l Lui 
aur, argint. Dacă Îl vei vedea gol, îmbracă-L. lar dacă 
nu ai nimic dintru acestea, adu-l din alte feluri de daruri, 
mai cinstite decât aurul şi argintul: credință, dragoste, 
înfrânare, răbdare, îndelungă îngăduinţă, smerită cuge- 
tare. Depărtează-te de grăirea de rău; păzeşte-ţi ochii tăi 
ca să nu vadă deşertăciuni (Psalmul 118, 37), şi mâinile 
tale să nu facă strâmbătate; picioarele tale întoarce-le de 
la calea cea rea (Psalmul 118, 101); mângâie pe cei ce 
se împuţinează; milostiveşte-te spre cei neputincioşi; dă 
un pahar de apă celui însetat şi o bucată de pâine celui 
flămând (Matei 10, 42; Marcu 9, 41). Dintru acelea pe 
care le ai, dintru acelea pe care Dumnezeu ţi le-a dăruit 
ție, adu-l Lui. Pentru că şi pe cei doi bani ai văduvei, 
Hristos nu i-a lepădat (Luca 21, 3). Ce a cerut şi Ilie de 
la văduvă? Au nu puţină apă într-un ulcior şi o bucată 
de pâine? S-a sculat Ilie şi a mers la Sarepta Sidonului, 
şi când s-a apropiat de porțile cetăţii, iată o femeie 
văduvă aduna lemne şi a strigat-o Ilie şi i-a zis: „Adu-mi 
puţină apă într-un ulcior şi voi bea. Și a mers să ia, dar 


198 Cuviosul Efrem Sirul 


Ilie a strigat-o şi i-a zis: Adu-mi şi o bucată de pâine să 
mănânc” (IL Regi 17, 9-11). Vezi, iubite, cu ce se 
hrăneau Sfinţii Prooroci? Cu puţină apă şi cu o bucată 
de pâine, şi aceea cu înfrânare, căci toată sârguinţa lor o 
aveau la bunătăţile cele învistierite lor în ceruri. 

Deci, să iubim şi noi, iubiții mei fraţi, calea sfinților 
până încă mai avem vreme, şi să-l aducem Domnului rod 
bun de pocăință. Să nu pierdem vremea cea prielnică 
spre pocăință, nici să ne încurcăm cu amăgirile lumii 
acesteia, nici cu bărbaţii care fără frică de Dumnezeu îşi 
săvârşesc lucrurile lor, nici să râvnim lucrurile celor ce 
îşi defaimă mântuirea lor, după cuvântul Apostolului ce 
zice: „Tovărăşiile rele strică obiceiurile bune” (| Co- 
rinteni 15, 33). Şi în alt loc: „Ține cu tărie învățătura şi 
nu 0 părăsi, ci păzeşte-o, căci ea este viața ta. Pe căile 
celor necredincioși să nu mergi, nici să râvneşti căile 
celor fără de lege. În care loc vor tăbări să nu mergi, ci 
abate-te de la dânşii şi îți schimbă drumul. Căci nu vor 
dormi până când nu vor face rău. Se ia somnul de la 
dânșii şi nu dorm, pentru că ei se satură cu bucatele 
păgânătăţii şi se îmbată cu vinul fărădelegii, iar căile 
drepţilor cu lumină strălucesc. Sporesc înainte şi lumi- 
nează până ce se va isprăvi ziua ” (Pilde 4, 13-18). 

Şi iarăşi zice: „Nu te face prieten cu bărbatul 
mânios şi cu cel iute să nu te sălăşluieşti, ca nu cumva 
să înveți căile lui şi să iei curse sufletului tău” (Pilde 
22, 24-25). Şi iarăşi în alt loc zice: „Aceștia sunt izvoare 
fără de apă şi nori purtați de vânt, cărora li se păstrea- 
ză în veac întunericul cel nepătruns. Vorbe deşarte 
grăind, amăgesc în pofta neînfrânării trupului pe cei ce 
fug de cuvintele cele drepte şi care petrec în înşelăciu- 
ne. Ei făgăduiesc libertate, fiind ei înşişi robi ai 
stricăciunii. Că de ceea ce se biruieşte cineva, aceleia îi 

este şi rob. Că cei ce au scăpat de întinăciunile lumii 
acesteia, întru cunoştinţa Domnului nostru lisus Hristos 
şi cu acestea iarăşi se îndeletnicesc, se biruiesc; li s-au 
făcut lor cele de pe urmă mai rele decât cele dintâi” Ul 
Petru 2, 17-20). Şi iarăşi zice în alt loc: „Și vă rugăm pe 
voi, fraților, să vă păziţi de cei ce fac dezbinări şi 
sminteli împotriva învățăturii pe care ați învătat-o. Și să 
vă feriți de dânşii, că unii ca aceştia Domnului nostru 
lisus Hristos nu slujesc, ci pântecelui lor. Și prin buna 
cuvântare şi frumoasa limbuţie amețesc inimile celor 
fără de răutate ” (Romani 16, 17-18). 

Deci, să fugim de calea cea lată, care duce la 
pieire, şi să dorim pe cea strâmtă, care duce la împărăţia 
cea veşnică. Să ne ostenim aici de bună voie, mai 
înainte de a ne osteni noi fără de voie. Să urâm lumea 
cea pătimaşă şi viața cea deşartă. Să ne facem nouă 
înşine roade drepte. Să iubim sârguinţa, arzând după 
Domnul cu duhul. Să plângem aici de bunăvoie, rugân- 
du-L pe Dumnezeu să ne scoată din focul cel veşnic şi 
din scrâşnirea dinţilor. Să iubim plânsul, că este poruncă 
a lui Hristos: „/Fericiți cei ce plâng, că aceia se vor 
mângâia ” (Matei 5, 4). 

Să luăm în minte, iubiții mei fraţi, pe cei ce merg 
pe mare, ce fel de primejdii rabdă, cu marea luptându-se 
ŞI trecând prea mari noianuri. lar după ce va sfârşi 
cineva vremea ostenelii sale, nu îşi mai aduce aminte de 
primejdiile prin care a trecut, luptându-se cu marea, 
pentru bucuria că a luat deplin plata sa, ci şi cu mai 
multă osârdie se face pentru a călători pe mare. Aceştia, 
când vor sfârşi, atunci încep. lar noi, iubiții mei fraţi, 
după ce vom săvârşi bine nevoinţa ce ne este pusă 
înainte, nu vom mai avea nevoie ca iarăşi să facem 
acelaşi drum, fiindcă aceasta este cu neputinţă. 

Mică este nevoinţa, fraţilor, şi nepovestită răsplata. 
Să venim la lucrul Domnului, iubiţilor, cu toată inima şi 
puterea, până avem vreme. Că precum sunt negrăite 
darurile Lui şi slava sfinţilor, tot aşa şi cele împotrivă 
sunt pregătite dintru început celor potrivnici. Pentru 
aceea: „/Fericit este bărbatul care se teme de Domnul, 
că de la Dânsul va lua cununa, pe care a făgăduit-o 
celor ce Îl iubesc pe EI” (lacov 1, 12). Lui 1 se cuvine 
slava, în vecii vecilor. Amin. 


Sfătuirea a 42-a 
Către un frate ce a căzut şi 
despre pocăință 


Pe cei ce şed în supunerea vreunui părinte duhov- 
nicesc îi sfătuieşte vrăjmașul, zicând: „Du-te de aici și 
locuieşte singur şi mai bine te vei odihni”. Şi dacă 
fratele ascultă de unele gânduri ca acestea, se desparte 
de frățime. Şi, de va vedea vrăjmaşul că se trezeşte 
gândul fratelui puţin, îl sfătuieşte pe el, zicând: „Intră în 
pustia cea mai dinlăuntru”. Apoi, după ce şade fratele 
puțină vreme în pustie, îi aduce urâtorul de bine drac 
gândul trândăvirii şi lungimea vremii, lipsa celor de 
trebuință, slăbiciunea bătrâneţii şi osteneala pustiei. Şi, 
de poate vrăjmașul să-l înduplece pe frate, îl smulge şi 
de acolo şi îl duce aproape de sat sau de cetate. Atunci 
aduce asupra lui curvia. 

Dacă fratele se înfrânează să nu intre în cetate, 
nici de sat să se apropie, văzând vrăjmaşul osteneala 
fratelui, iscodeşte tot felul de porniri şi meşteşugiri, cu 
care voieşte să surpe pe fratele, dintre care una este 
aceasta: Într-una din zile, liniştindu-se fratele în chilie, 

face pe o femeie să bată la uşa lui, cu pricină că a rătăcit 
şi a obosit, sau ca şi cum pentru milostenie a venit, ori 
pune pricină că îl caută pe un monah cunoscut. Deci, 
fratele, deschizând uşa, vede pe femeie stând înaintea 
chiliei lui. Şi zice femeia: „Domnule avva, unde locu- 
ieşte cutare monah? Și, pentru că s-a plecat ziua, fă 
dragoste de mă primeşte înlăuntru chiliei tale în noaptea 
aceasta, ca nu cumva, rătăcind, să mă mănânce fiarele”. 
De multe ori încă şi pe altă batjocoritoare aduce cu sine. 
Poate încă şi cele de trebuinţă au cu ele, cu care voiesc 
să amăgească pe fratele. 

Atunci fratele este luptat de două gânduri: se teme 
ca să nu cadă din poruncă, fiind ca un nemilostiv, şi ca 
nu cumva pentru lucrul cel bun să fie vânat sufletul lui. 
Dar ca să nu mai lungim cuvântul, se biruieşte monahul 
de poftă. Şi după ce s-a săvârşit fărădelegea, de va voi 
să o trimită de la sine, îi răspunde, zicând: „După ce m-ai 
smerit, mă trimiţi de la tine? Unde să mă duc? Şi cum 
mă voi arăta părinţilor mei? Nu se poate să se ascundă 
lucrul. Deci să ştii, monahule, că nu mă mai îndepărtez 
de tine, ci împreună cu tine voi şedea în chilia ta şi, de 
unde ştii, hrăneşte-mă pe mine”. Atunci începe monahul 
a se tângui pe sine: „Ce am făcut de am deschis uşa 
chiliei mele?”. Drept aceea, acestea ştiindu-le, monahule, 
păzeşte-te pe tine. Că dacă vei cădea în cursele ei, cu 
osteneală te vei putea izbăvi, căci zice: „Prin lanțurile 
cele din buze l-a surpat pe el” (Pilde 7, 21). 

Deci, cunoscând mai dinainte ce va fi cele de pe 
urmă ale păcatului şi ce fel de necinste pricinuieşte celor 
ce îl fac pe el, fugi de patima dulceţii, că roadele ei sunt 
ale ruşinii. Şi mai înainte de dulceaţă, este pofta, iar 
după dulceaţă, scârba. Drept aceea, pune în gând că 
dulceaţa este aducătoare de scârbă şi fugi de păcat, 


202 Cuviosul Efrem Sirul 


socotind ruşinea oamenilor, iar mai ales frica Domnului. 
Alungă pe dracul ce voiește să te înşele şi ostenelile să 
ți le jefuiască, pentru a petrece fără de scârbă. Că ştie 
Domnul, Cunoscătorul de inimi, că nu pentru răutate sau 
pentru ură de oameni alungi femeia, ci ca nu, prin lucrul 
cel bun, pe cel rău să-l lucrezi. lar de zice cineva că este 
bună iubirea de străini, zic şi eu: Bărbatul iubitor de 
străini este dator a urma omului ce lămurește argintul în 
topitoare şi care argintul cel curat îl va lua pentru el, iar 
pe cel nelămurit îl va trece cu vederea. Adică, păzeşte 
porunca, iar de păcat fugi ca de gura şarpelui, că Cel ce 
a zis: „Străin am fost şi M-aţi primit”, a zis şi: „Să nu 
curveşti ” (Matei 25, 35; 19, 18). 

Trezveşte-te întru tinereţile tale! Trezveşte-te, ca 
nu cumva, lenevindu-te, să te afli robind patimilor din 
tinereţe până la bătrâneţe. Căci cel ce în noian s-a înecat 
cu corabia, poate s-a şi trezit şi s-a şi nevoit, dar valurile 
l-au biruit. lar cel ce în liman s-a înecat, înseamnă că 
dintru a sa lenevire a pierdut corabia stăpânului său. 
Deci, tu monahule, eşti în liman, dacă vei lua aminte la 
tine. Pentru aceasta, nu ne este de folos a petrece în sate. 
lar dacă se va întâmpla nevoie să mergi până în sat, să 
nu te batjocoreşti ca să vorbeşti cu femei, căci precum 
peştele ce înghite undița este tras afară, aşa va fi tras şi 
sufletul tău. 

Deci, trezveşte-te, căci căderea nu stă departe de 
tine. Și, prin cucernicia ta şi prin frica lui Dumnezeu, 
nevoieşte-te împotriva ispitei, că maică neruşinată este 
curvia. Dacă te vor vedea pe tine că îndrăzneşti şi te 
fuduleşti înaintea lor, mai rău te zădărăsc ca să te surpe 
pe tine. Dar şi cucernic de vei fi, nu te bizui în tine, ci 
trezveşte-te, ca nu cumva, cu pricină de umilință şi de 
evlavie, prin graiuri să slăbănogească mintea ta. Căci a 

zis unul dintre sfinți: „Cuvinte pun înainte, ispitindu-se 
ele să înmoaie patima”, ci precum a zis Mântuitorul: 
„Iată Eu vă trimit pe voi ca pe nişte oi în mijlocul 
lupilor. Deci, fiți înțelepti ca şerpii şi nevinovaţi ca 
porumbeii” (Matei 10, 16; Luca 10, 3). Porunceşte încă 
şi prin Apostol, zicând: „Nu fiți fără de minte, ci 
pricepeți care este voia Domnului. Și nu vă îmbătaţi de 
vin, întru care este curvia” (Efeseni 5, 17-18). 

Iubite, cunoaşte cu dinadinsul că dacă în lume ai 
fost ca aurul cel curat şi după ce te-ai făcut monah te-ai 
lenevit, nu vei întârzia să te faci ca plumbul. Şi iarăşi, 
după ce te-ai făcut monah, de vei iubi pe Domnul întru 
adevăr, nu vei întârzia a te face ca şi un mărgăritar sau 
ceva din cele de acest fel, neavând întinăciune sau 
zbârcitură, şi vei fi fără de prihană întru toate (Efeseni 
ŞI). 

Încă vreau să cunoşti şi acestea: Cel ce lucrează 
păcatul are mai mult război decât cel ce se înfrânează. 
Că precum cel ce varsă vreo împuţiciune în vreun loc, 
înmulţeşte reaua putoare, tot aşa şi cel ce nu se înfrâ- 
nează înmulțeşte patima. Cunoaşte că dacă te vei lenevi, 
pe urmă te vei căi, fiindcă a zis Apostolul: „Ce/ neîn- 
surat se îngrijește de cele ale Domnului, cum să placă 
Domnului, iar cel ce s-a însurat, se îngrijește de cele 
ale lumii, cum să placă femeii” (| Corinteni 7, 32-33), şi 
este împărţit. lar tu, monahule, nu ţi-ai ales grija lumii, 
ci cum să placi Domnului, pentru Care pe tine te-ai 
scopit pentru împărăţia cerurilor. 

Iarăşi zic: Dacă nu te vei înfrâna, mai pe urmă te 
vei scârbi în multe chipuri, după cum zice Apostolul: 
„Uhii ca aceştia vor avea suferință în trupul lor” ( 
Corinteni 7, 28). Că cel ce s-a însurat sărăceşte dinspre 
fapta bună, fiindcă se îngrijește de casă şi de femeie şi 

de hrana copiilor. lar cel neînsurat se îngrijeşte de 
lucrurile Domnului, cum să placă Domnului, fiindcă s-a 
scopit pe sine pentru împărăţia cerurilor, netăindu-şi 
mădularele, căci este lucru străin de fapta bună, ci 
stăpânind cu gând cucernic dulceţile. Rămâi în hotarele 
acestea, că scris este: „Mai bine este a nu făgădui decât 
a făgădui şi a nu împlini” (Ecelesiastul 5, 4). Sileşte-te 
a te înfrâna şi vei afla curate gândurile şi mintea ta, ca 
un liman plin de linişte. Şi nădejdea bunătăţilor veşnice 
vor îngrăşa puterile sufletului tău, ca fiind pline de seu 
şi de grăsime, cărora să ne învrednicească pe noi 
Domnul, Judecătorul cel drept. Amin. 

Nici într-un chip să nu strici Biserica lui Dumnezeu 
şi să nu scârbeşti pe Duhul lui Dumnezeu, Cel ce 
locuieşte întru noi, nici pe sfinţii îngeri, cei rânduiţi a ne 
păzi ziua şi noaptea, care îi alungă de la noi pe dracii 
care nevăzut scrâşnesc asupra noastră cu dinţii, ca nu 
cumva ei să se facă pârâşi ai noştri în ziua Judecăţii şi să 
cădem sub osânda sodomitenilor. Că deşi pereţii ne vor 
înconjura şi acoperământul ne va acoperi şi uşa va fi 
încuiată şi va fi întuneric, să socotim că Cel ce a despăr- 
țit întunericul de lumină nu tăinuiește nici un lucru din 
ale noastre. Să te plece pe tine proorocul, ce zice: 
„Înţelegi dar cei fără de minte din popor şi cei nebuni 
înțelepțiți-vă odată. Cel ce a sădit urechea, oare, nu 
aude? Cel ce a zidit ochiul, oare, nu priveşte? Cel ce 
pedepseşte neamurile, oare, nu va mustra? Cel ce 
învață pe om cunoştinţa, Domnul, cunoaşte gândurile 
oamenilor că sunt deşarte ” (Psalmul 93, 8-11). 

lubite frate, Domnul priveşte nu numai faptele 
oamenilor, ci şi gândurile lor. Şi dacă te-ar sfătui pe tine 
vrăjmaşul, zicând: „Este pocăință, pentru aceea îndul- 
ceşte-te de voia ta”, zi către dânsul: „Ce trebuinţă este, 

o, diavole, a dărâma casa cea zidită şi iarăşi de a doua 
oară a o zidi pe ea?”, de vreme ce Apostolul zice: „Cu 
frică şi cu cutremur lucraţi mântuirea voastră” (Fili- 
peni 2, 12). lar unde este frică şi cutremur, este dovedit 
că nu se află nici dulceaţă. 

Drept aceea, iubite frate, îndeletniceşte-te la 
mântuirea ta şi, şezând la linişte, adună-ţi gândurile şi zi 
întru tine: „Omule, atâta vreme ai făcut poftele trupului 
şi ale gândurilor tale, ce te-ai folosit şi ce ai câştigat? 
Oare, ai adăugat peste înălțimea ta un cot? (Matei 6, 27; 
Luca 12, 25). Doar că te-ai făcut gros, şi nimic altceva 
nu ai putut să-ţi aduni decât numai hrană viermilor. Dar 
ce ai câştigat? Cămara cea din cer ai umplut-o de 
bunătăţi, petrecând aşa fără frică? Deci, ce folos este că 
ai ieşit din lume? Vai mie, suflete, la acest fel de aşezare 
ai venit, la acest fel de răzvrătire! 

lată, frații mei care întru adevăr se tem de 
Dumnezeu sunt împodobiţi cu faptele cele bune, iar eu 
umblu întru întuneric. Din dimineaţă în dimineață mă 
căiesc de cele ce fac, dar săvârşesc lucrurile cele mai 
rele. Şi de vreme ce Domnul mi-a dăruit tărie şi 
sănătate, bizuindu-mă de acestea, întărât pe Cel ce m-a 
făcut pe mine. Pentru ce te lenevești, o, suflete al meu? 
Pentru ce eşti fără luare aminte? Oare, te va lăsa aici Cel 
ce te-a făcut pe tine din ce nu ai fost şi te-a adus în ceea 
ce eşti? El va trimite îngerul Său şi te va lua de aici. 
Cunoaşte-ţi neputinţa ta, suflete al meu. Până când gră- 
ieşti împotriva Celui ce te-a făcut pe tine şi a poruncilor 
Lui? 

O, diavole, defăimare m-ai făcut pe mine şi 
îngerilor și oamenilor, făcându-mă ascultător păgâneştii 
tale sfătuiri! M-ai sfătuit pe mine, zicând: «Fă-ţi o dată 
pofta ta şi apoi nu o vei mai face și nu se va cunoaşte 

păcatul tău». lată, lucrul cel mic s-a făcut mai mare 
prăpastie şi nu pot sta împotriva poftelor tale cele rele şi 
de multe feluri. Că apa a aflat groapă mică şi a făcut-o 
mare prăpastie şi tuturor arătată. Căci, cu adevărat, 
obiceiul păcatelor întru mai rău duce pe cel ce a căzut. 
Că mi-ai întunecat mintea cu gânduri întinate şi m-ai 
împins în groapa păcatului. Cui să spun ca să plângă. 
pentru mine? Că m-a făcut gol, vrăjmaşul, dintru a mea 
lenevire. Ci la nădejdea cea întru Dumnezeu căutând să 
nu deznădăjduiesc desăvârşit de a mea mântuire. 

Dar ce să zic către vicleanul? Înfrânarea mea a 
stricat-o prin neputinţa stomacului şi m-a făcut străin de 
privegherea cea întru rugăciuni. lubirea de arginţi, cu 
pricina îndelungatei bătrâneţi întru mine a sădit. Lacri- 
mile mele le-a uscat, inima mea a îngroşat-o. Din 
supunerea cea întru Hristos m-a scos şi a înfipt întru 
mine grija. Nesupus m-a făcut. A nu lucra, ci a iscodi 
m-a făcut. Zavistnic şi grăitor de rău m-a învăţat. Bârna 
cea din ochiul meu nu m-a lăsat să o privesc, iar paiul 
cel din ochiul fratelui meu înaintea ochilor mei îl aduce 
(Matei 7, 34; Luca 6, 41-42). Greşelile inimii mele mă 
sfătuieşte să le ascund, iar dacă va cădea fratele meu în 
vreo greşeală, întru dânsa a mă îndeletnici mă sfătuieşte. 
Mândru, iute şi mânios m-a învăţat; lacom cu pântecele, 
bețiv şi iubitor de dulceţi m-a deprins. Pagubele sufle- 
tului meu ca nişte câştiguri mi le-a pricinuit. Leneş, 
cârtitor şi mult grăitor m-a învăţat. În timpul citirii şi al 
cântării de psalmi m-a deprins să mă răspândesc. Mă 
rog şi nu cunosc. Mă robesc şi nu înţeleg. De multe ori 
fiind sfătuit de către bărbaţi care se tem de Domnul, nu 
m-am plecat sfătuirii lor celei bune, că primeam 
cuvintele lor ca pe nişte săgeți, şi fiind mângâiat, mă 
mâniam. Destul îţi este ţie, diavole. 

Vino-ţi întru tine, suflete al meu! Cui te bizuieşti 
de întărâţi pe Cel ce te-a făcut pe tine? Până când întru 
aceleaşi răutăţi petreci? Nu te lepăda de darul Celui ce 
te acoperă pe tine, ca nu cumva să se depărteze de tine 
şi vei fi dat în mâinile vrăjmaşilor tăi. Fugi de diavolul, 
o, suflete al meu, şi de lucrurile lui! Că urâtor de oameni 
este: «EI de la început a fost ucigător de oameni» (loan 
8, 44). De te vei apropia de dânsul, nu va cruța pieirea 
ta. Părăseşte pe cel viclean şi te uneşte cu lubitorul de 
oameni, Dumnezeu. Ruşinează-te, o, suflete, şi vino la 
calea mântuirii. Te-ai rănit, să nu deznădăjduieşti, că de 
multe ori căzând pătimitorul, mai pe urmă s-a arătat 
purtător de cunună”. 

Ai căzut? Scoală-te! Îmbărbătează-te şi zi: „Acum 
am început”. Nu rămâne în cădere, ca nu cumva să fii 
pus înainte ca un stârv, spre mâncare păsărilor şi 
fiarelor, fiindcă strigă proorocul: „Să nu dai fiarelor 
sufletul ce Te laudă pe Tine; sufletele săracilor Tăi să 
nu le uiţi până în sfârşit (Psalmul 73, 20). Cazi şi tu la 
Impăratul slavei, mărturisindu-l păcatele tale, că are 
mulțime de îndurări. Căci cei ce voiesc a se apropia de 
împăratul cel pământesc sunt opriţi de portari, se împing 
de ostaşi şi de slujitori. Daruri aduc boierilor ca să 
dobândească voia lor. lar tu, apropiindu-te de Împăratul 
tuturor, nu ai nevoie de nici una dintru acestea. Daruri 
nu cere; nimeni nu este cine să ia, nici cine să te opreas- 
că, pentru că este uşor a-L afla pe Împărat şi te primeşte 
pe tine, că este nepomenitor de rău şi iubitor de oameni, 
şi îi pare rău de răutăţile oamenilor. lar când te apropii, 
să nu fii cu fățărnicie, nici cu inimă îndoită, ci cu ştiinţă 
curată. Că mai înainte de a grăi cuvânt mic sau mare, 
mai înainte ştie cele ce vrei să grăiești. Şi mai înainte de 
a vrea tu să deschizi gura ta, cunoaşte cele din inima ta. 

Deci, nu te îndoi, nici nu îţi ascunde patima ta, 
căci nu este aspru Doctorul, ci milostiv, şi tămăduieşte 
prin cuvânt. Numai a zis şi s-a făcut. Şi te încredinţează 
din faptele tale. Zis-a slăbănogului: „ie îţi zic: Scoa- 
lă-te, ia-ți patul tău şi mergi la casa ta. Şi îndată s-a 
făcut omul sănătos şi, luându-și patul, umbla sănătos” 
(Marcu 2, 11-12). Şi leprosului i-a zis: „Voiesc, cură- 
țeşte-te. Şi îndată s-a curățit de lepra lui” (Matei 8, 3). 
Şi pe Lazăr cel mort de patru zile l-a ridicat Domnul din 
morţi (loan 11, 44). 

Nu spre a lungi cuvântul spunem acestea, ci pentru 
că lucrurile Lui sunt nenumărate. Pe cea care I-a udat 
picioarele cu lacrimi şi cu perii capului ei le-a şters, a 
dezlegat-o cu cuvântul, zicând: „„Îndrăzneşte, fiică, 
credința ta te-a mântuit” (Matei 9, 22), căci este izvor 
neîmpuţinat care izvorăşte tămăduire oamenilor. Deci, 
nu te îndoi, că nu te leapădă pe tine Cel ce voieşte să te 
mântuieşti, căci EI a zis: „Dacă voi, răi fiind, ştiţi să 
dați daruri bune fiilor voştri, cu cât mai mult Tatăl 
vostru Cel din ceruri va da daruri bune celor care cer 
de la EI” (Matei 7, 11). 

Apropie-te de Tatăl îndurărilor, mărturiseşte-ţi 
păcatele tale cu lacrimi, zicând: „Greşit-am la cer şi 
înaintea Ta, Doamne, Dumnezeule Atotţiitorule, şi nu 
mai sunt vrednic a mă chema fiu al Tău, nici a căuta şi a 
vedea înălțimile cerului, de mulţimea nedreptăţilor 
mele, nici a numi numele Tău cel preaslăvit prin buzele 
mele, ale păcătosului. Că nevrednic pe mine m-am făcut 
cerului şi pământului, întărâtându-Te pe Tine, Stăpânul 
cel bun. Rogu-mă, Doamne, rogu-mă, să nu mă lepezi 
pe mine de la faţa Ta, nici să Te depărtezi de la mine, ca 
să pier. Că de nu m-ar fi acoperit mâna Ta, demult aş fi 


SALSA . 


pierit şi aş fi fost ca nişte țărână înaintea feţii vântului şi 

m-aş fi făcut ca şi cum nu m-aş fi arătat niciodată în 
viaţa aceasta (Psalmul 17, 46). Că de când am părăsit eu 
calea Ta, nu m-a întâmpinat pe mine nici o zi bună. 
Pentru că ceea ce întru păcate se pare a fi o zi bună, este 
mai amară decât cele prea amare. Şi de acum nădăj- 
duiesc,: darul Tău împuternicindu-mă, că voi îngriji de 
mântuirea mea. Şi acum cad, rugându-mă: Ajută-mi mie 
celui rătăcit din calea dreptăţii. Varsă peste mine 
mulțimea îndurărilor Tale, ca peste fiul cel curvar, că 
am ruşinat viața mea, risipind bogăţia darului Tău. 
Miluieşte-mă pe mine şi nu ţine pomenire de rău pentru 
viața mea cea rea. Miluieşte-mă, precum ai miluit pe 
păcătoasă şi pe vameşul (Matei 9, 9; Marcu 2, 14; Luca 
5: 2Ij Îndură-te de mine ca de un tâlhar. Că, fiind 
acesta pe pământ, a fost deznădăjduit de toţi, iar Tu l-ai 
primit pe el şi l-ai făcut locuitor al desfătării raiului. 
Primeşte şi pocăința mea, a netrebnicului robului Tău. 
Că şi eu m-am deznădăjduit de toţi. Că ai venit, 
Doamne, nu pe drepţi să mântuieşti, ci pe păcătoşi să îi 
chemi la pocăință” (Matei 9, 13; Marcu 2, 17). 

Roagă-te! Mărturiseşte-te! Ajută rugăciunea şi 
mărturisirea cu fapta, ca să se îndrepteze rugăciunea ta 
ca tămâia înaintea lui Dumnezeu, şi vei auzi: „O, omule, 
mare este credinţa ta, facă-se ţie după cum voieşti”. 

lar Dumnezeu, Povăţuitorul celor rătăciţi şi În- 
dreptătorul celor căzuţi, să ne dea nouă a săvârşi viața 
nedeznădăjduită şi neprihănită şi a ne pune pe noi Drep- 
tul Judecător de-a dreapta Sa în ziua cea înfricoşată. Că 
Lui 1 se cuvine slava, cinstea şi închinăciunea: Tatălui şi 
Fiului şi Sfântului Duh, întru toate neamurile veacului. 
Amin. 

Sfătuirea a 43-a 
Nu se cuvine a ne jura, nici a vorbi de rău 


După ce Domnul şi Mântuitorul nostru lisus Hristos 
a zis: „Ați auzit că s-a zis celor de demult: să nu juri 
strâmb, ci să ţii înaintea Domnului jurămintele tale. Eu 
însă, vă spun vouă: Să nu vă juraţi nicidecum; nici pe 
cer, fiindcă este tronul lui Dumnezeu, nici pe pământ, 
fiindcă este aşternut al picioarelor Lui, nici pe capul 
tău să nu te juri, fiindcă nu poţi să faci un fir de păr alb 
sau negru. Ci cuvântul vostru să fie: ceea ce este da, 
da; şi ceea ce este nu, nu; iar ce e mai mult decât 
acestea de la diavolul este” (Matei 5, 33-37), noi 
îndrăznim a încălca poruncile Celui ce ne-a făcut pe noi, 
după cel ce zice: „Până la cer au ridicat gura lor şi cu 
limba lor străbat pământul ” (Psalmul 72, 9). 

Îndrăzneşti a-ţi deschide gura fără frică şi a 
slobozi cuvinte de jurământ şi de hulă la cer? Nu îţi este 
teamă că se va sălăşlui în casa ta secera cea de văpaie, 
pe care a văzut-o proorocul, până când te va pierde din 
cele de sub cer, când îndrăzneşti să deschizi gura asupra 
Atotţiitorului Dumnezeu, către Care îngerii, arhanghelii, 
heruvimii şi serafimii nu îndrăznesc a privi, ci stau 
înainte cu frică şi cu cutremur, lăudând numele Lui cel 
înfricoşat şi preaslăvit şi cu totul cinstit, după cum este 
scris: „„ Îndrăzneţii şi obraznicii nu se cutremură hulind 
măririle unde îngerii, cu tăria şi cu puterea mai mari 
fiind, nu suferă hulitoarea judecată împotriva lor. lar 
aceştia, ca nişte dobitoace necuvântătoare, din fire fiind 
născute spre pierzare şi stricăciune, hulind cele ce nu 
cunosc, vor pieri în stricăciunea lor, luându-și plata 
nedreptății”? (Il Petru 2, 10-13). 

lar tu, fiind om, nu te cunoşti pe tine? Sau ţi se 
pare că vitejie dă lucrul acesta, că şi sufletele altora le 
întini, făcându-te ajutătorul satanei? Că zice Apostolul: 
„Învățându-vă şi sfătuindu-vă pe voi înşivă în psalmi şi 
în laude şi în cântări duhovniceşti, cântând Domnului în 
inimile voastre ” (Coloseni 3, 16), iar tu înveţi împotrivă 
acestora: hule şi jurăminte. Şi te faci pe tine şi pe cei ce 
urmează nebuniei tale, fii ai gheenei, căci tu ai umplut 
de amărăciune gura pe care a zidit-o Dumnezeu spre 
slavoslovia Sa. 

Deci, încetează, omule, ca nu cumva însuși 
cuvântul pe care îl defaimi să se facă văpaie în gura ta şi 
să îţi ardă limba. Că dacă om cu om certându-se, şi după 
ce se face pace se rușinează a privi în faţa lui, cum tu, 
care azi stai în lume, iar mâine înaintea divanului Lui, 
îndrăzneşti a zice unele ca acestea? Nu te temi că se va 
pogorî foc din cer şi te va mistui pe tine, când deschizi 
gura împotriva Atotţiitorului? Nici nu pui în mintea ta 
că s-ar putea să se desfacă pe neaşteptate pământul de 
sub tine şi te va înghiţi? 

Nu te înşela, o, omule, că este cu neputinţă a scăpa 
din mâinile Celui ce ne-a zidit pe noi. Auzi pe cel ce 
zice: „Care hulesc vor da seamă înaintea lui Dumnezeu, 
Cel ce va judeca vii şi morții” (| Petru 4, 5). Până când 
întărâtăm pe Cel ce atâtea bunătăţi ne-a dat nouă, Care, 
„luând țărână din pământ, a zidit pe om şi a suflat întru 
dânsul duh de viață” (Facerea 2, 7), „Care toate le-a 
supus sub picioarele Lui”? (| Corinteni 15, 27). Când 
dormim, El ne păzeşte, şi când ne sculăm, ne acoperă; 
când flămânzim, ne hrănește; când suntem goi, ne 
îmbracă, iar când ne împuţinăm, ne mângâie; Care ne 
ceartă şi ne miluieşte; Cel ce şi pe Unul-Născut Fiul Său 
L-a dat pentru viaţa tuturor. Iar noi, în locul facerilor 

Lui de bine, Îi aducem spini şi mărăcini, al căror sfârşit 
este întru ardere (Evrei 6, 8). 

Apropie-te acum de Dumnezeu, lubitorul de 
oameni şi Nepomenitorul de rău, cerându-ţi pază gurii 
tale şi uşă de îngrădire împrejurul buzelor tale (Psalmul 
140, 5). Auzi pe proorocul cum strigă înfricoşat şi cu- 
tremurat, vorbind cu Dumnezeu, prin curata rugăciune: 
„Doamne, auzit-am de faima Ta şi m-am înfricoşalt. 
Înțeles-am lucrurile Tale şi m-am spăimântat” (Avacum 
3, 2). Şi iarăşi: „Lăuntrul meu s-a zbuciumat la glasul 
Tău; tremurat-au buzele mele; putreziciunea a cuprins 
oasele mele şi picioarele mele au şovăil” (Avacum 3, 
16). lar dacă rămânem defăimând pe dreptul Judecător, 
să auzim pe Apostolul ce zice: „Sau bogăția bunătăţii 
Lui, şi suferirea şi îndelunga-răbdare o defaimi, neștiind 
că bunătatea lui Dumnezeu spre pocăință te aduce şi 
după nesilnicia ta şi nepocăita inimă îţi învistiereşte ţie 
însuţi mânie în ziua mâniei, şi a descoperirii şi a dreptei 
judecăţi a lui Dumnezeu, Care va răsplăti fiecăruia 
după lucrurile lui”. Pentru aceea şi în alt loc zice: 
„Dacă va greşi omul față de om, alunci se vor ruga 
pentru dânsul lui Dumnezeu; iar dacă va păcătui cineva 
faţă de Domnul, cine se va ruga pentru dânsul? ” (| Regi 
2, 25) 

Deci, să ne pocăim, fraţilor! Până când amărâm pe 
Cel ce ne-a făcut pe noi? Dacă limanul vom pierde, 
unde ne vom mântui în vremea viscolului și a furtunii? 
Dacă pe Domnul vom întărâta, unde vom scăpa în 
ceasul necazului şi al nevoii? Eu, iubiţilor, ca un frate 
vă sfătuiesc, nu ca unul ce cu lucrul pe adevăr l-am 
arătat întru aceasta, „că de nu mi-ar fi ajutat mie 
Domnul, puţin de nu s-ar fi sălăşluit în iad sufletul 
meu” (Psalmul 93, 17). Pentru aceea şi pe voi vă rog, 


Cuvinte şi învățături 213 


eu, cel ticălos între oameni, ca să vă rugaţi pentru mine 
către Domnul, ca să se şteargă mulțimea păcatelor mele 
mai înainte de sfârşit, ca să nu mă ruşinez de la 
aşteptarea mea şi în ceasul morţii să caute spre mine 
după mulţimea îndurărilor Sale. Şi prin credincioşii şi 
purtătorii de lumină îngeri să povăţuiască păcătosul meu 
suflet, împreună cu ale voastre, întru odihna drepţilor. 
Ce fel de frică şi de cutremur vi se pare că are 
sufletul în ceasul acela? Că dacă cel ce se duce într-o 
țară îndepărtată stă şi se minunează, văzând popor străin 
şi de altă limbă şi pământ pe care niciodată nu l-a văzut, 
apoi în ce fel de frică vi se pare că este sufletul când se 
mută din lumea aceasta în ceea ce va să fie, văzând 
atunci cele ce niciodată nu le-a văzut? Deci, să ne îngri- 
jim de cele de acolo, iubiţilor, cu tot sufletul şi inima. 
Să slujim lui Dumnezeu cu toată tăria noastră. Să păzim 
poruncile Lui cu toată puterea. Să iubim înfricoşatul şi 
preacinstitul Său nume şi pe aproapele ca pe noi înşine, 
ca să ne învrednicim a auzi binecuvântatul glas: ,„ Veniți, 
binecuvântaţii Părintelui Meu, moşteniţi împărăția cea 
pregătită vouă de la întemeierea lumii”. Bine este 
cuvântat Dumnezeu, Cel ce ne umple pe noi de binecu- 
vântarea Sa, că întru toţi vecii este mila Lui. Amin. 


Sfătuirea a 44-a 
Cuvânt către un frate: «Mai bine este 
a te însura, decât a arde» 


Ascultă pe Apostolul ce zice: „Eu voiesc ca toți 
oamenii să fie ca mine. Dar fiecare are de la Dumnezeu 
darul lui: unul aşa, altul într-alt fel” ( Corinteni 7, 7). 
Arătat este că între mireni şi între cei ce s-au lepădat de 

lume face deosebire, zicând: „Fiecare are de la Dumne- 
zeu darul său: unul aşa, altul într-alt fel”. Şi nici pe 
mireni nu i-a oprit a se însura după lege, nici pe cei ce 
s-au lepădat de lume nu i-a oprit de la înfrânare, zicând: 
„Fiecare are de la Dumnezeu darul său: unul aşa, altul 
în alt fel”. Că mirenilor le dă voie, zicând: „Din cauza 
desfrânării, fiecare să aibă femeia sa” (| Corinteni 7, 
2). Şi iarăşi: „Cinstită este nunta întru toale. lar pe 
curvari şi pe preacurvari îi va judeca Domnul” (Evrei 
13, 4). lar celor ce s-au lepădat de lume le-a pus înainte 
înfrânarea, zicând: „Și for cel ce se nevoieşte se 
înfrânează de toate ” (1 Corinteni 9, 25). 

Deci, două nevoinţe a pus înainte cuvântul, precum 
mai sus s-a zis. lar tu, monahule, cunoaşte şi vezi în 
care rânduială te-ai rânduit, şi ce este semnul cu care 
te-ai îmbrăcat şi ale cui sunt rugăciunile și făgăduinţele 
pe care le-ai făgăduit lui Dumnezeu. După acelea ţi se 
va cere seamă, precum a zis Mântuitorul: „Din cuvintele 
tale te voi judeca” (Luca 19, 22). 

Precum am zis mai sus, mirenilor le-a dat voie a se 
însura după lege, iar celor lepădaţi de lume a se înfrâna. 
Că dacă poate tuturor le-ar fi dat voie cuvântul: „Mai 
bine este a te însura, decât a arde”, nu s-ar fi nevoit 
nimeni la această faptă bună. Nici Ilie Tezviteanul, nici 
Elisei, nici loan şi câţi s-au făcut fameni pe sine pentru 
împărăţia cerurilor şi curate şi-au păzit trupurile lor lui 
Dumnezeu. Chiar însuși Apostolul nu s-ar fi înfrânat, de 
nu ar fi privit la darea de plată (Evrei 11, 26). Nici să nu 
ni se pară, precum unii pun pricini că: „Drepţi erau, iar 
eu sunt păcătos”. S-au făcut drepți pentru că şi-au petre- 
cut viaţa lor, aceasta de acum, cu dreptate şi cu cuvioşie. 

Deci, ce vom zice? Că drepţii fără de trupuri au 
fost şi aceia nu au fost cu trup îmbrăcaţi? Ascultă pe 

Apostolul ce zice: „Căci, cu trupul umblând, nu după 
trup ne ostenim. Că armele ostăşiei noastre nu sunt 
trupeşti, ci puternice întru Dumnezeu, spre surparea 
întăriturilor ”. Arătat este că şi ei erau luptaţi, ca cei ce 
purtau trupuri, dar se luptau împotrivă. Pentru care, 
iarăşi Apostolul zice: „Îmi necăjesc trupul meu şi îl 
robesc, ca nu altora propovăduind, să mă fac neiscusit” 
(| Corinteni 9, 27). Şi, povăţuindu-ne pe noi la fapta 
bună, zice: „Fiți următori mie, precum şi eu lui 
Hristos!” (| Corinteni 4, 16). 

Să luăm aminte, iubiții mei fraţi, ca nu cumva 
împlinind pofta noastră, deasupra poruncii apostoleşti să 
scriem pricina, necunoscând puterea cuvântului, căci 
scris este: „Sufletele cele viclene se rătăcesc întru 
păcate”. Şi iarăşi: „Bărbatului ce păcătuieşte mare îi 
este cursa, iar dreptul întru bucurie şi veselie va fi”. Ai 
auzit că mai bine este a se însura omul decât a se arde şi 
nu ai auzit-o pe ceea ce o aduce pe urmă, zicând: 
„Vremea scurtă este; de aceea, cei ce au femei să fie ca 
cei ce nu au. Şi cei ce plâng, ca cei ce nu plâng; şi cei ce 
se bucură, ca cei ce nu se bucură; şi cei ce cumpără, ca 
cei ce nu ar stăpâni; şi cei ce se folosesc de lumea 
aceasta, ca şi cum nu s-ar folosi de ea. Căci chipul 
acestei lumi trece ” (| Corinteni 7, 29-31). 

Pentru aceasta, o, monahule, nu te lepăda de Cel 
ce ţi-a dăruit ţie acest dar. Să nu fii neascultător față de 
EI, căci zice prin Apostolul: „Nu fi nebăgător de seamă 
de darul ce este întru tine, care ţi s-a dat ţie prin proo- 
rocie, cu punerea mâinilor preotului” (| Timotei 4, 14), 
ca nu cumva să te faci încălcător de lege, zidind iarăşi 
ceea ce ai risipit, ci să-ţi dai rugăciunile tale Domnului, 
că scris este: „Mai bine este să nu făgăduieşti, decăt să 
hu împlineşti ce ai făgăduit ” (Ecclesiastul 5, 4). 


216 Cuviosul Efrem Sirul 


Deci, nevoieşte-te a-ţi săvârşi călătoria ta după 
lege, ca să ai îndrăzneală împreună cu Apostolul ce zice: 
„Cu nevoinţa cea bună m-am nevoit, drumul l-am săvâr- 
şit, credința am păzit. Drept aceea mi s-a gătit mie cunu- 
na dreptăţii, pe care îmi va da-o mie Domnul, Dreptul 
Judecător, în ziua aceea. Și nu numai mie, ci şi tuturor 
celor ce au iubit arătarea Lui” Ul Limotei 4, 7- 8). Amin. 


Sfătuirea a 45-a 
Despre frica lui Dumnezeu 


la aminte de tine, iubite, ca nu cândva întru 
lenevire şi întru răspândire să îţi pierzi vremea ta. Să 
luăm aminte la cele zise pentru Domnul: „Vie ţi-ai sădit 
ție? Pune gard împrejurul ei. Grădină ţi-ai câştigat? 
Păzeşte roadele ei, ca să te veseleşti la cele de pe urmă 
ale tale. Şi nu slobozi porcii tăi întru ostenelile tale, ca 
să nu le vatămi pe ele”. Că ce folos, fraţilor, dacă astăzi 
ne vom linişti în chilie şi mâine petrecem în cetate şi în 
sate, făcând cele ce nu plac lui Dumnezeu? Ce folos 
este, fraților, dacă într-o zi zidim, iar în a doua surpăm? 

Deci, lucrând întru acest chip, cum se va săvârşi 
lucrul? Ce este nouă şi lumii? Pentru hrană este pricina? 
Din destul sunt mâinile tale pentru slujba trupului. Ce 
ne folosesc neguțătoriile acestei lumi, nouă, celor ce am 
murit lumii, Domnul ajutându-ne? „Că nimeni, ostăşin- 
du-se, nu se încurcă în neguțătoriile vieţii, ca voievo- 
dului să placă” Ul Timotei 2, 4). Şi iarăşi: „Noaptea și 
ziua lucrând, ca să nu îngreuiem pe cineva” (| Tesalo- 
niceni 2, 9). 

Ce ne foloseşte pe noi, o, monahule, calea satelor? 
Căci dacă stăm în chilie şi ne liniştim şi nu putem sta 

împotriva gândurilor patimilor şi a umbrii lucrurilor, 
cum nu vom fi robiți uşor dacă ne vom lepăda în gu- 
noaiele celor străini de neam? Dar de multe ori voieşti a 
zice: „Cu porunca egumenilor, de nevoie, ne apropiem 
de sat”. Dacă din poruncă şi de ascultare aceasta o faci, 
eşti neprihănit, dacă lucrul cel poruncit ţie îl faci cu 
frica lui Dumnezeu. Însă sunt unii care cu pricină de 
ascultare şi după a lor poftă voiesc a o săvârşi, după 
omul cel vechi. 

Vezi, ca un înțelept, nu în loc de aur şi de argint să 
aduci fiere şi tină. Şi în loc de ascultare, să lucrezi 
neascultare. Că ce s-au folosit cei ce au mers cu Isus, 
fiul lui Navi, şi cu Halef să iscodească pământul? Căci, 
cu pricină de ascultare, au lucrat neascultare, nepăzind 
adevărul şi depărtându-se de la Domnul şi răzvrătind 
inimile fiilor lui Israel de la Domnul (Numerii 13, 31- 
32). Deci tu, fiind trimis la slujbă, lucreaz-o cu frica lui 
Dumnezeu, ca şi cum Dumnezeu priveşte totdeauna 
lucrurile tale. Dacă te duci să slujeşti sfinţilor şi defaimi, 
lucrând cele împotrivă, pe Dumnezeu Îl defaimi şi îţi 
hrăneşti poftele tale. Lucrând, nu ai lucrat ascultare, ci 
neascultare. Însă voiesc să cunoşti, că precum slăvesc pe 
Dumnezeu întru tine cei ce te văd în mănăstire liniştin- 
du-te şi slujind Stăpânului Hristos, tot aşa se vor sminti 
de tine cei ce te vor vedea făcând în cetate sau în sat cele 
ce nu plac lui Dumnezeu. Şi ce fel de plată vei avea 
rănind ştiinţa omului? lar dacă vei suferi sfătuirea mea, 
ca să te temi de Domnul şi să te linişteşti, Se va slăvi 
întru tine Domnul şi va fi ţie tărie spre toată fapta bună. 

___ Dar de multe ori vrăjmaşul te sfătuieşte, zicând: 
„Incă eşti tânăr; îndulceşte-te de poftele tale. Şi câţi s-au 
desfătat în lume şi de cele cereşti nu s-au lipsit? Şi tu eşti 
tânăr; mănâncă, bea, îndulceşte-te de dezmierdările lumii 

şi la bătrâneţe te vei pocăi. Şi de ce voieşti ca dintr-o 
vârstă ca aceasta să-ți chinuieşti trupul şi să cazi cumva 
în neputință?”. Deci, zi celui ce te sfătuieşte pe tine: „Dar 
dacă voi fi luat în tinerețile mele şi nu voi ajunge să 
îmbătrânesc, ce voi răspunde înaintea divanului lui 
Hristos? Că vedem cum mulți tineri mor şi bătrânii că 
trăiesc mult, fiindcă lucrurile Domnului sunt neurmate 
(Romani 11, 33). Şi cum tu mă amăgeșşti, zicând „că la 
bătrâneţile tale te vei pocăi”? Voi putea zice atunci Jude- 
cătorului: „Am fost luat fiind tânăr, deci slobozeşte-mă 
acum ca să mă pocăiesc”? Negreşit îmi va zice şi EI: 
„Atâţia ani te-am lăsat pe tine şi, păcătuind tu de multe 
ori, am fost îndelung-răbdător cu tine şi nu te-am ucis pe 
tine, dându-ţi ani, şi vremi, şi locuri în care să semeni 
sămânța pocăinţei. lar tu, vremea ce ţi-am dat-o spre 
pocăință, ai cheltuit-o întru păcate şi întru dulceţi”. 

Deci, cu adevărat să ştii, frate, că dacă vei defăima 
frica lui Dumnezeu şi la păcat te vei da pe tine, te vei 
osândi. Că cel ce îşi dă mădularele sale patimii dulce- 
ților, nu se va scârbi numai în veacul ce va să fie, ci şi în 
veacul de acum, dacă nu se va pocăi degrabă. Că se va 
asemăna unei zdrenţe lepădate, pe care, după ce au 
folosit-o pe dânsa toți, mai pe urmă, spre îngreţoşare şi 
spre călcare o folosesc. Iar dacă te vei curăţi pe tine de 
toate acestea şi vei dori a-l plăcea lui Hristos, păzindu-ţi 
curăţia trupului tău întru dragostea lui Dumnezeu, care 
este stâlpul tuturor faptelor bune, te vei asemăna porfirii 
împărăteşti şi vei străluci ca un luceafăr în mijlocul 
frățimii şi Domnul îi va întoarce pe cei ce se ridică 
asupra ta. Că îţi va fi ţie zid frica lui Dumnezeu, pe care 
ai iubit-o, şi vei afla dar înaintea lui Dumnezeu şi a 
oamenilor. Deci, trezveşte-te şi ia aminte la tine, ştiind 
aceasta, că ştie vrăjmaşul şi dinlăuntru, dintre încuietori 

şi zăvoare, să vâneze sufletele ce petrec întru lenevire. 

Dar poate va zice cineva, din cei fără de minte, că 
nu poate sta împotriva patimii, ci îndată se biruieşte de 
ea. Nu te făli întru aceasta. Că nu este aceasta evlavie, ci 
moleşire şi nebunie, că zice înțelepciunea: „Să nu iei 
fata împotriva sufletului tău şi nu te vei ruşina întru 
căderea ta” (Sirah 4, 22). Oare, dacă ai fi auzit pe un 
tâlhar, găurindu-ţi peretele casei tale, ai fi suferit să stai 
culcat şi să fii jefuit? Au nu te-ai fi sculat şi ai fi alungat 
tâlharul? Și cum pentru curăţia trupului tău nu porţi 
grijă, ci dai biserica lui Dumnezeu spre stricăciune? Că 
vedem cum slăveşte Domnul pe cei ce din tinereţe Îi 
slujesc Lui până la bătrâneţe. Că a zis către Ieremia proo- 
rocul: „Mi-am adus aminte de prietenia cea din tinere- 
țea ta, de iubirea de pe când erai mireasă şi mi-ai urmat 
în pustiu, în pământul cel nesemănat (leremia 2, 2). lar 
pe cel ce a urmat din tinereţe până la bătrâneţe gândului 
înşelăciunii l-a mustrat proorocul, zicând: |, Învechitule 
de zile rele, acum au sosit păcatele tale, pe care le-ai 
făcut mai înainte ” (Susana 1, 52). Pentru aceasta, Duhul 
Sfânt fericeşte pe cei ce iau asupra lor jugul lui Hristos, 
zicând: „Bine este bărbatului când îşi ridică jugul din 
tinerețile lui” (Plângerile lui leremia 3, 27). 

Deci, să ne deşteptăm, iubiţilor, ca nu cumva multa 
îndelunga-răbdare a lui Dumnezeu să ne fie spre osândă, 
căci noi nu voim să ne pocăim, ci în fiecare zi adăugăm 
peste greşelile noastre. Cine, oare, se gândeşte la ziua 
Judecăţii şi nu se înfricoşează? Să luăm aminte la cele 
zise, iubiţilor! Când a venit secerişul şi arşiţele, va zice 
cineva: „Alte două luni sunt şi au trecut fierbinţelile”? 
Ce vom face, iubiţilor, dacă vom fi osândiţi în focul cel 
veșnic? Şi după ce a venit iarăşi iarna, zice cineva: 
„Alte două sau trei luni sunt şi a trecut îngrozirea 

răcelii”? Ce vom face, fraţilor, dacă după moarte vom fi 
osândiţi întru cele mai de jos ale pământului? 

Dacă va cădea cineva în boală şi noaptea somnul 
se va depărta de la dânsul, adesea caută spre ferestrele 
casei, dorind să vadă lumina. Ce vom face, fraților, dacă 
vom fi osândiţi întru întunericul cel mai dinafară, unde 
este plângerea şi scrâşnirea dinţilor, unde nu este nădejde 
a mai vedea lumină în vecii cei nesfârşiţi? (Matei 22, 
13; Luca 13, 28). La fel şi cel surghiunit, zilele şi 
nopţile şi anii îi numără, așteptând sfârşitul sorocului, 
iar cel osândit în veacul ce va să fie, nu va putea număra 
nici zile, nici nopţi, nici luni, nici vremi. Că sunt 
nenumărate şi nesfârşite veacurile întru care cei ce aici 
nu plâng şi se ospătează sunt morţi de vii, precum zice 
Apostolul (I Timotei 5, 6), şi Mântuitorul: „Vai de cei 
ce acum râd, că vor plânge! ” (Luca 6, 25). 

Deci, să ne deşteptăm, iubiţilor, din viaţa aceasta. 
Să plângem acum, ca să ne mângâiem atunci; să ne 
liniştim cu smerită cugetare în chiliile noastre, ca să 
vadă Domnul smerenia noastră şi osteneala şi să ne lase 
nouă toate păcatele, că scris este: „Că în smerenia 
noastră şi-a adus aminte de noi Domnul ” (Psalmul 135, 
23). Şi iarăşi: „Precum miluieşte tatăl pe fii, aşa a 
miluit Domnul pe cei ce se tem de EI” (Psalmul 102, 
30). Şi, o, să ne dea nouă Domnul a săvârşi viață 
neprihănită! Că Lui 1 se cuvine slava, în veci. Amin. 


Sfătuirea a 46-a 
Despre dragoste 


Iubite, dacă te vei învrednici cunoștinței ori darului 
tămăduirilor, vezi ca nu cumva, bizuindu-te pe dar, să 

petreci fără de roadă, ca să nu zici atunci „Miluieşte-mă” 
şi să auzi împreună cu cei de-a stânga, când va despărţi 
Împăratul pe drepţi de păcătoşi: „Nu vă ştiu pe voi!”, că 
scris este: „Nu toți cei ce-Mi zic Mie, Doamne, Doamne, 
vor intra întru împărăţia cerurilor, ci cei ce fac voia 
Tatălui Meu Celui din ceruri” (Matei 25, 32). „Că mulți 
Îmi vor zice în ziua aceea: Doamne, Doamne, au nu cu 
numele Tău minuni am făcut? ” (Matei 7, 21). 

Pentru ce, oare, aceasta? Fiindcă nu au păzit 
dragostea, după cum este scris: „Cel ce nu iubeşte pe 
fratele său pe care I-a văzut, pe Dumnezeu, pe Care nu 
L-a văzut, nu poate să-L iubească” (| loan 4, 20), că 
scris este: „Robul acela care a ştiut voia domnului său 
şi nu a făcut-o, mult se va bate; iar cel ce nu a ştiut şi a 
făcut cele vrednice de răni, puţin se va bare. Şi 
Apostolul zice: Și încă mai înaltă cale vă arăt vouă. 
Dacă în limbi omeneşti şi îngereşti aş grăi, iar dragoste 
nu am, făcutu-m-am aramă sunătoare şi chimval 
răsunător. Și de aş avea proorocie şi de aş şi toate 
tainele şi toată ştiinţa şi de aş avea atăta credință încă 
să mut şi munţii, iar dragoste nu am, nimic nu sunt. Şi 
de aş împărți toate averile mele şi de aş da trupul meu 
să-l ardă, iar dragoste nu am, nimic nu-mi foloseşte. 
Dragostea îndelung-rabdă; dragostea este binevoitoare, 
dragostea nu pizmuieşte, nu se înalță, nu se trufeşte, nu 
caută ale sale, nu se mânie, nu gândeşte răul, nu se 
bucură de nedreptate, ci se bucură de adevăr, toate le 
suferă, toate le crede, toate le nădăjduieşte, toate le 
rabdă. Dragostea nu piere niciodată” (| Corinteni 12, 
31; 13, 1-8). lată, ai auzit, iubite, puterea dragostei. Pe 
aceasta câştig-o în toate lucrurile tale, după cât eşti 
Povăţuit de dar, ca să iei laudă de la Dumnezeu. 

Însă vă rog pe voi, iubiții mei fraţi, pomeniţi-mă 
pe mine, netrebnicul rob, întru rugăciunile voastre, ca, 
la venirea Domnului şi Mântuitorului nostru lisus 
Hristos, cuvintele mele să nu mă osândească, pentru că 
nu văd nimic bun întru mine. Şi foarte înfricoşată este 
aşteptarea Judecăţii, şi râul cel de foc, care va mânca pe 
cei potrivnici, mă înfricoşează. Ci, o, să-mi dea Domnul 
şi mie, nevrednicului, împreună cu voi, aleşii Lui, 
pentru îndurările Sale, să intru întru împărăţia Lui. Şi să 
ne dea Domnul dragostea Lui întru inimile noastre ale 
tuturor. Că Lui 1 se cuvine slava, în vecii vecilor. Amin. 


Sfătuirea a 47-a 
Către Evloghie 


Frate, privind spre rodul ascultării, m-am sârguit 
să-ți scriu pentru cele care mi-ai poruncit. Începutul cel 
bun este a se teme cineva de Dumnezeu, iar bătrâneţile 
sunt cinstite în sufletul cel iubitor de Hristos. Cel ce ia 
aminte la sine, în tot locul se mântuieşte. Cel ce iubeşte 
vorbirile cu mirenii, încă nu a urât lumea. Că precum cel 
ce mişcă lemnele în foc, ridică văpaie, tot aşa şi vorbi- 
rile lumeşti ridică patimi în inima monahului. Foloseşte 
pe cei ce se întâmplă de sunt lângă tine, frate, aşa ca pe 
tine să nu te vatămi. Cel ce iubeşte vorbirile cu femei, 
ridică asupra sa pe dracul curviei. Auzind laudă despre 
tine, cei ce te-au născut se vor veseli mai mult decât de 
vin şi de băutură. Cel ce iubeşte beţia, mult se va păgubi, 
fiindcă zice şi face cele ce nu se cuvin şi îşi fură a sa 
bogăţie şi o dă vrăjmaşilor ca pe una străină, pentru că 
beţia a întunecat mintea lui. Fii cucernic, frate, căci 
cucernicia naşte aşezare paşnică, iar aşezarea cea 

paşnică naşte nepătimire. Să-ţi fie cucernicia ta unită cu 
smerita cugetare, ca să te faci adevărat monah şi vei 
moşteni dragostea şi întreaga înțelepciune. Multa 
vorbire, frate, întunecă mintea, iar mintea cea întunecată 
duce la neruşinare, iar neruşinarea este maică a curviei. 

Cel ce iubeşte tăcerea, fără de tulburare petrece şi 
nici pe aproapele nu îl întărâtă. Iar râsul şi îndrăzneala, 
ca o otravă va vătăma pe noul începător şi sunt nefolo- 
sitoare monahului. Că pe cei ce plâng acum şi se tângu- 
iesc i-a fericit Domnul (Matei 5, 4). Biruirea monahului 
este auzul. La masă se cuvine a tăcea. lubeşte tăcerea, 
iubite, ca să petreacă întru tine cucernicia. Şi pe 
cucernicie păzeşte-o, ca să te păzească de curvie. 

Cel ce grăieşte împotriva egumenului şi nu se 
supune, nu va zăbovi de a cădea în rele, iar cel ce se va 
supune sfătuirii celui mai mare, se va veseli împreună 
cu drepţii. Cel ce se laudă cu puterea sa, alungă de la 
sine ajutorul lui Dumnezeu, „iar cel ce se laudă, întru 
Domnul să se laude” (Il Corinteni 10, 17). Cel ce iu- 
beşte răspândirile și urăşte liniştea, mult se va necăji, iar 
cel ce se linişteşte cu smerită cugetare se va veseli întru 
Domnul. Cel ce nu voieşte a sta cu răbdare la pravila 
bisericii, mult se va păgubi, iar cel ce stă cu cucernicie 
şi cu răbdare, va fi auzit. Cel ce grăieşte deşertăciuni în 
vremea pravilei, va afla îndoită prihănire, că opreşte de 
la rugăciune şi de la cântare de psalmi pe cel cu care 
vorbeşte, dar îi păgubeşte şi pe cei ce stau aproape de 
dânsul. Cel ce iubeşte pustia va fi mai puternic, iar cel 
ce iubeşte beţia nu va răbda întru nimic. Cel ce urăşte a 
lucra, va fi iscoditor, fiindcă nelucrarea l-a învăţat multă 
Tăutate, iar cel ce iubeşte să lucreze petrece fără de scârbă. 
Cel ce se făleşte cu îmbrăcămintea părinţilor săi, va fi 
neiscusit, că nu îl folosesc pe el în tabăra războiului. 

Frate, cinsteşte pe cei mici şi pe cei mari, ca să te 
înalțe pe tine Domnul, că „cel ce se smereşte pe sine, se 
va înălța” (Matei 23, 12; Luca 14, 11). Smereşte-ţi 
capul tău egumenului şi înaintea stătătorilor frățimii; 
întru Domnul supune-te, că smerenia este rod al fricii 
Domnului. lar smerenia se arată nu întru a te smeri celor 
mai mari, ci întru a le da cinste şi celor mai mici, că 
scris este: „Fără numai pe cei ce Mă slăvesc pe Mine îi 
voi slăvi, iar cel ce Mă defaimă pe Mine, se va necinsti”. 
Deci, noi să slăvim pe Dumnezeu, ca şi El să ne 
slăvească pe noi împreună cu toți sfinţii Săi. Dar, cu ce 
să Îl slăvim pe EI? Cu păzirea poruncilor Lui, că scris 
este: „Nu întru cuvânt este împărăția lui Dumnezeu, ci 
în putere ” (| Corinteni 4, 20). Şi iarăşi: „, Nu tot cel ce-Mi 
zice Mie: «Doamne, Doamne», va intra întru împărăţia 
cerurilor, ci cel ce face voia Tatălui Meu Celui din 
ceruri” (Matei 7, 21). 

Frate, mai înainte de toate să-ţi fie frică de 
Domnul întru adevăr, şi frica Lui va lumina ochii minţii 
tale. lubeşte smerita cugetare, că smerenia cea după 
Dumnezeu, este zid nesurpat în faţa vrăjmașului şi 
piatră care se împotriveşte şi sfărâmă măiestririle şi 
săgețile vicleanului cele înfocate. De vei pune în gândul 
tău să rabzi pentru Domnul ocară şi pagubă şi 
defăimare, vei fi ca un viteaz războinic, de-a pururea 
întrarmat asupra potrivnicilor. Atunci, vrăjmaşii, văzând 
atâta sârguință, vor cădea de la fața ta. Dacă voieşti să 
alergi fără să te osteneşti deloc, ce folos este? 

Păzeşte curăţia trupului tău! Dragostea este maică 
a faptelor bune, iar curăţia, făclie şi întărire. Lumină- 
toare acestora este liniştea, iar zidul lor frica Domnului. 
Să păzim, fraţilor, curăţia trupului nostru întru dragostea 
lui Dumnezeu, ca să ne numere pe noi Domnul împreună 

cu sfinții Lui îngeri. De cel ce iubeşte curăţia, se vese- 
leşte Duhul cel Sfânt şi îi dăruieşte lui răbdare. Deci, 
curăţia se dobândeşte prin înfrânare şi blândeţe şi prin 
liniştea cea întru dragoste. Pentru aceea ni se cade nouă 
„a ne feri de tot fratele care umblă fără de rânduială ” 
(II Tesaloniceni 3, 6), ca nu cumva să pricinuim bănuieli 
celor ce ne văd pe noi, căci zice Apostolul: „Purtaţi 
grijă de cele bune înaintea tuturor oamenilor ” (Romani 
12, 17). lar dacă cineva este prigonitor, noi acest fel de 
oameni nu îi avem, nici Bisericile lui Dumnezeu. Şi tot 
Apostolul zice: „Tu, bine mulțumeşti, dar celălalt nu se 
zideşte ” (| Corinteni 14, 17), şi: „De ce libertatea mea 
să fie judecată de o altă conştiinţă? ” (| Corinteni 10, 29). 

Drept aceea, trebuie să primim sfat de la bărbaţi 
temători de Domnul şi să nu fim plăcuţi nouă înşine, 
după cel ce zice: „Fiecare din voi să placă aproapelui 
spre zidire” (Romani 15, 2). Şi iarăşi: „Ca să se 
ruşineze potrivnicul, neavând nici un lucru rău”; căci a 
zis Domnul slavei: „Aşa să strălucească lumina voastră 
înaintea oamenilor ca să vadă faptele voastre cele bune 
şi să slăvească pe Tatăl vostru Cel din ceruri” (Matei 5, 
16). Să nu o pierdem nici cu pricina dăruirii, nici cu a 
împărtăşirii sfinţeniei. 

Obiceiul vrăjmașului este ca prin cel bun să 
lucreze pe cel rău. Căci cel ce păcătuieşte şi i se pare că 
ascunde, se înşeală, că nimic nu este ascuns care nu se 
va descoperi. Dacă te ispiteşte vrăjmaşul cu pofta 
trupului, zi către dânsul: „Să nu îmi fie mie a mai scârbi 
pe Duhul Sfânt al lui Dumnezeu întru care m-am 
pecetluit în ziua izbăvirii, că destul îmi este mie vremea 
care a trecut”, că scris este: „Tor păcatul care îl va face 
omul este afară de trup, iar cel ce desfrânează, întru al 
Său trup păcătuieşte ” (| Corinteni 6, 18). 

lar pentru războiul cel din minte din parte m-am 
învăţat. Că un frate a fost întrebat de alt frate, zicând: 
„Gândurile cele întinate mă tulbură pe mine”. Iar el a 
răspuns: „Sfinţii bătrâni, unora le-au dat voie să lase 
gândurile să intre înlăuntru şi atunci să bată război 
împotriva lor. lar celor mai neputincioşi le-au poruncit 
ca nicidecum să nu vorbească cu ele, ca nu cumva 
zăbovind cu pomenirea lor, să se facă patimă cu greu de 
vindecat”. Atunci fratele a zis: „Şi ce este a lăsa să intre 
gândurile înlăuntru şi a bate război împotriva lor?”. 
Ascultă: „Când aduce asupră-ți vrăjmaşul pomenire 
urâtă şi gânduri spurcate, îndată îţi pune în minte femeie 
frumoasă sau ceva din cele asemenea care amăgesc către 
stricăciune. Şi acestea văzându-le, cel ce cu mintea se 
luptă, nu se tulbură de acest fel de gânduri, ci stă cu 
vitejie împotriva lor, bătând război cu ele. Apoi, le 
deschide lor şi le încuie pe dânsele înlăuntru, şi fiind ele 
înlăuntru şi materia prin care bat război, zice către 
dânsele: «Aceasta este care mi se împotriveşte mie, prin 
care mă supăraţi pe mine în toate zilele. Pentru că îmi 
năluceşte mintea şi îmi tulbură sufletul meu. Deci, vreau 
să ştiu cu dinadinsul ce trebuinţă este de dânsa». Şi 
porunceşte a i se aduce cuţit în minte şi, luându-l, o 
spintecă pe dânsa, la pântece, în minte, zicând: «Vreau 
să ştiu, oare ce voi afla întru dânsa: frumuseţe sau 
putrejune?y. Şi după ce spintecă pântecele ei, află 
înlăuntru ceea ce toți o ştim, că urâciunea poftei se arată 
cu de-amănuntul. 

Deci, potrivnicii, văzând biruința cea făcută lor, 
temându-se, se luptă să întunece gândul fratelui, ca 
tulburându-i mintea de alte gânduri, să înceteze nevoința 
aceasta de față, temându-se ca nu cumva să se arate 
desăvârşit rușinea lor. lar cel ce bate război împotrivă, 

zice către dânşii: «Pentru ce voiţi să aduceţi altele în loc 
de acestea? Nu vă voi lăsa pe voi să ieşiţi, până ce voi 
încerca cu dinadinsul toate ale lucrului acestuia, pe care 
voi l-aţi lăudat, dacă este cu adevărat vrednic de iubire». 
Atunci, fratele încuie greşeala în cămara cea mai 
dinlăuntru până la trei sau patru zile. Şi după aceasta 
fratele deschide, vrând să vadă greşeala. Şi mai înainte 
de a intra el înlăuntru, îl întâmpină pe el acea rea 
putoare nesuferită şi, astupându-şi cu mâna gura şi 
nasul, amenință gândurile cele potrivnice şi ajutătoare 
păcatului, arătând sfârşitul lucrului. Apoi, zice către 
dânsele: «Ce răspuns daţi pentru acestea?y. Iar ele, 
ruşinându-se, se vor risipi ca fumul în văzduh şi aşa se 
face fratele mai înalt decât patimile, ajutându-i darul. Şi, 
mărturisindu-se Domnului, zice: «Mulţumesc Tie, 
Doamne, Dumnezeul meu, că nu m-ai dat pe mine în 
mâinile vrăjmaşilor mei, ci m-ai mântuil din cursa 
vânătorilor (Psalmul 90, 3). Şi darul Tău, Doamne, m-a 
luminat a pricepe acestea, că nu prin înţelepciunea mea 
am fost mântuit din cursele lor»”. 

Deci, să avem, fraţilor, frica lui Dumnezeu 
înaintea ochilor noştri totdeauna, ca EI să ne acopere; că 
fără de acoperământul lui Dumnezeu, omul nu este 
nimic. Multă este reaua meşteşugire a vrăjmaşilor 
noştri, dar mai mult este ajutorul lui Dumnezeu, Care 
ocroteşte pe om, numai că nu putem să-L vedem cu 
ochii noştri. Deci, să iubim pe Dumnezeu, Cel ce ne 
ajută şi ne mântuieşte pe noi, cu toată puterea, iar pe 

„aproapele, ca pe noi înşine (Matei 22, 39). 

Iubite frate, să ai în minte ziua sfârşitului tău, când 
vei zăcea pe rogojina ta, dându-ţi sufletul. Vai mie, vai 
mie! Ce fel de frică şi cutremur cuprinde pe suflet în 
ceasul acela, iubite frate! Dacă vreun bine a făcut în 

viaţa aceasta, în care a nemernicit, întru dânsa sărăcind, 
dacă vreun necaz sau defăimare a suferit pentru Domnul 
şi cele plăcute înaintea Lui a făcut, cu bucurie multă se 
va sui la ceruri, fiind povăţuit de sfinţii îngeri. 

Precum lucrătorul, ostenindu-se şi lucrând toată 
ziua, aşteaptă ceasul al doisprezecelea, ca, după oste- 
neală, primindu-şi plata sa, să se răcorească, aşa şi 
sufletele drepţilor aşteaptă ziua aceea; iar ale păcăto- 
şilor, cu frică şi cu cutremur sunt ţinute de dânşii, 
ducându-se la judecată, şi tremură în ceasul acela, 
privind la munca cea fără de sfârşit şi la întunericul cel 
veşnic. Şi chiar de ar zice cineva: „Lăsaţi-mă să mă duc 
în lumea cealaltă, ca de acum înainte să mă pocăiesc!”, 
nu va fi cel ce slobozeşte. Unul ca acesta va auzi: „Când 
ai avut vreme, nu te-ai pocăit, şi acum ai venit să te 
pocăieşti? Când era deschisă stadia nevoinţei la toţi, nu 
te-ai nevoit, şi acum doreşti să te nevoieşti, când toate 
uşile s-au încuiat şi după ce vremea nevoinţei a trecut? 
Oare nu ai auzit pe Cel ce zice: «Privegheaţi, că nu ştiţi 
ziua, nici ceasul»? (Matei 24, 42; 25, 13). 

Deci, iubite frate, mai înainte cunoscând acestea, 
să ne pocăim până avem vreme, ca să ne scoată pe noi 
Dumnezeu din mânia ce va veni peste fiii nesupunerii şi 
să ne învrednicească a sta înaintea sfinţilor. Roagă-te şi 
pentru mine, păcătosul, cel ce zic şi nu fac, căci scris 
este: „Mărturisiți-vă unii altora păcatele şi vă rugați 
unii pentru alții, ca să vă vindecaţi întru numele 
Domnului nostru lisus Hristos” (lacob 5, 16). Căruia | 
se cuvine slava, în veci. Amin. 


c-GN9ERIW II 

Sfătuirea a 48-a 
Către monahul trândav ce zice: 
«Las totul şi mă duc în lume» 


Zis-a Dumnezeul slavei: „Intraţi prin uşa cea 
strâmtă, că lată şi desfătată este calea care duce la 
pieire şi mulţi sunt cei ce o află " (Matei 7, 13; Luca 13, 
24). Pentru ce este strâmtă uşa şi necăjită calea care 
duce în viaţa cea veșnică şi puţini sunt cei ce o află pe 
dânsa? Şi cine este cel ce o află pe dânsa şi ne vesteşte 
nouă calea ei? Toţi sfinţii. Este calea pe care a alergat 
vasul alegerii, Pavel, care, sfârşind alergarea, a luat 
cununa. Pentru aceea ne şi vesteşte calea ei, zicând: 
„Întru toate înfățişându-ne pe noi înşine ca nişte sluji- 
tori ai lui Dumnezeu. Întru răbdare multă, în necazuri, 
în nevoi şi în strâmtorări, în răni, în închisori, în tulbu- 
rări, în osteneli, în privegheri, în posturi, în curăție, în 
îndelungă-răbdare, în bunătate, în Duhul Sfânt, în 
dragoste nefăţarnică, în cuvântul adevărului, în puterea 
lui Dumnezeu, prin armele dreptății, cele de-a dreapta 
şi cele de-a stânga, prin slavă şi necinste, prin hule şi 
laudă; ca nişte înşelători şi adevăraţi, ca nişte 
necunoscuţi şi cunoscuţi, ca nişte omorâți şi iată trăim, 
ca nişte pedepsiţi şi nu omorăţi; ca nişte scârbiţi dar 
de-a pururea bucurându-ne; ca nişte săraci şi pe mulți 
îmbogăţind, ca unii care n-au nimic, dar toate avân- 
du-le” (IL Corinteni 6, 4-10). „Și nădejdea noastră 
adevărată este pentru voi, ştiind că precum părlaşi 
sunteţi patimilor, aşa şi mângâierii” Ul Corinteni 1, 7). 
Deci şi noi, fraţilor, suntem datori să urmăm aceeași 
cale până la sfârşit, întru care ne-am şi ostăşit. 

Eşti liniştitor? Adu-ţi aminte de cei ce sunt închişi 
în temniţă, că nu sunt numai încuiaţi, ci şi fier este pus 
împrejurul grumazului lor, iar alţii sunt puşi şi în fier 
gros. 

Eşti pustnic? Adu-ţi aminte de păstorii oilor care 
multe primejdii rabdă în pustie şi în munţi, şi iarna 
îngheaţă de ger, iar vara se ard de razele soarelui. 

Eşti în viaţa de obşte? la aminte la cea scrisă: „Jar 
inima şi sufletul mulțimii celor ce au crezul erau una şi 
nimeni nu zicea că ceva din averi este al său, ci toate le 
erau lor de obşte” (Fapte 4, 32). De lucrezi mreajă, 
pune în gândul tău pe cei ce călătoresc pe mare. Că 
aceştia, luptându-se cu marea, acelaşi meşteşug îl au în 
mâini. De lucrezi coşniţe mici, adu-ți aminte de fauri! 
Frumoasă scriere lucrezi? Adu-ţi aminte de zidari şi de 
pietrari. Însă nu răzvrătiți dumnezeieştile cuvinte cele 
scrise întru credinţă şi întru adevăr. Căci decât aceasta, 
ce păcat este mai mare? „A face pe cel dulce, amar şi pe 
cel amar, dulce; lumina, întuneric şi întunericul, lumi- 
nă, spre răsturnarea celor ce citesc” (Isaia 5, 20). Vai 
celui ce face acestea, că pricinuieşte sminteală sufle- 
telor! Cizmăria lucrezi? Adu-ţi aminte de cei ce taie 
marmura cu ferăstrăul. Saftianuri roşii lucrezi? Adu-ţi 
aminte de curelari. Tăbăcărie lucrezi? Adu-ţi aminte de 
boiangii. Frizăria lucrezi? Adu-ţi aminte de mirenii cei 
ce acelaşi meşteşug îl folosesc. Lână lucrezi? Adu-ţi 
aminte de acel fel de meşteri ce se numesc faschiari. In 
lucrezi? Adu-ţi aminte de ţesători. Pânzătoria lucrezi? 
Adu-ţi aminte de cei ce fac mătase. La pitărie te-au pus? 
Adu-ţi aminte de pitarii târgului. La grădină te-au pus? 
Adu-ţi aminte de nălbitori, care iarna şi vara petrec în 
ape, făcându-şi lucrarea lor. La bucătărie te-au pus? 
Adu-ţi aminte de vopsitorii de lână sau de cei ce lucrează 

arama, care noaptea, ca şi ziua, o sfârşesc luptându-se 
cu focul şi stăpânirii supunându-se şi supărându-se, 
rabdă, şi de multe ori fiind siliți de către boieri, de 
lucrarea lor nu se lenevesc. Portar te-au pus? Adu-ţi 
aminte de slujitorii boierilor. Slujitor te-au pus, ori eco- 
nom, ori egumen? la în minte pe cel ce zice: „Deci, pe 
preoții cei ce suni între voi îi rog, ca un împreună-preot 
şi martor ul patimilor lui Eristos şi părtaş al slavei care 
se va descoperi: păstoriţi turma lui Dumnezeu, dată în 
paza voastră, cercetând-o, nu cu silnicie, ci cu voie 
bună, după Dumnezeu, nu pentru câştig urât, ci din 
dragoste; nu ca şi cum ați fi stăpâni peste biserici, ci 
făcându-vă pildă turmei. Şi când Se va arăta IIristos, 
mai-Marele păstorilor, veţi lua cununa slavei cea 
neveştejită ” U Petru 5, 1-4). 

Şi, ca să nu lungim cuvântul, zicem: Tot lucrul pe 
care îl lucrezi, iar vrăjmaşul îţi aduce trândăvire întru el, 
pe cel ce lucrează acelaşi meşteşug adu-l spre surparea 
potrivnicului. Şi orice ai face, ori în lucru, ori în cuvânt, 
să ai martor conştiinţa ta: că după Dumnezeu este lucrul 
ce se face şi te mântuieşte. Însă, spune-mi, te rog, ce 
vrei să faci? Să lepezi darul Celui ce te-a chemat pe tine 
la veşnica Lui împărăție şi slavă, şi să te duci în lume, 
precum socoteşte gândul tău? Sau mai bine să zic: Ce a 
pus în tine vrăjmaşul sufletelor noastre? Şi dacă te vei 
lepăda de darul cel dat ţie, vei împărăţi? lar de vei 
împărăţi, au nu te va apuca pe tine moartea? Deşi multe 
avuţii vei moşteni, chiar bogăţie nenumărată, au nu te 
vei duce gol de aici, altora lăsând-o pe dânsa? Precum 
Apostolul zice: „Că nimic nu am adus în lume, nici nu 
vom putea scoale ceva” (| Timotei 6, 7). „Jar cel ce 
seamănă întru Duhul, din Duhul va secera viața 
veşnică ” (Galateni 6, 8). 

Ca un om grăiesc: Dacă te vei lepăda de darul 
Domnului, nu vei mai lua cinstea cea dintâi, pe care o 
aveai mai înainte de a începe tu viaţă monahicească, ci 
şi vecinilor, şi prietenilor, chiar casnicilor şi rudeniilor, 
te vei socoti încălcător de lege. Că cine te-a silit pe tine 
să începi lucrul pe care n-ai putut să-l împlineşti? Că 
nici legea nu îngăduie aceasta, pentru că scris este: „De 
este cineva bărbat fricos şi temător cu inima, să nu iasă 
lu război, ci să se întoarcă în casa sa, ca să nu 
înfricoşeze inima fratelui său” (Deuteronomul 20, 8). 
Deci, ceea ce ai început, săvârşeşte-o! lar de te-ai și 
prins mai înainte în vreo cădere, nu rămâne întru 
aceasta, ci întoarce-te către Domnul cu adevărat. În cer 
este Cel ce şterge păcatele celor ce se întorc către 
Dânsul, numai nu te învoi cu gândul relei cugetări, că 
nici lei, nici balauri, nici barbari nu vor putea să te 
vatăme, pe cât reaua cugetare, dacă te supui ei. Că 
mulţi, pe aceasta îndepărtând-o de la ei de la început şi 
neîmpărtăşindu-se cu năravurile ei, de barbari s-au 
cinstit, şi leii şi balaurii s-au sfiit de dânşii. Văpaia de 
foc nu a putut să ardă perii capului lor, nici nu s-a aflat 
întru dânşii materie de răutate, ci de bunătate. lar reaua 
cugetare îi taie fără milă pe îndrăgitorii ei, că nu este 
răutate căreia reaua cugetare să nu-i fie mamă. Că 
iubirea de argint este rădăcină a tuturor relelor, după 
cuvântul Apostolului ce zice: „Rădăcina tuturor răută- 
ților este iubirea de argint” (| Timotei 6, 10). lar 
rădăcina aceasta (adică reaua cugetare) este sădită, 
pentru că hrăneşte şi creşte mlădiţele răutăţii. 

Ce este mai cumplit în lume decât reaua cugetare, 
care îi vinde robi şi îi face să fie fugari pe îndrăgitorii 
ei? Că cel necredincios fuge, neprigonit de nimeni; iar 
dreptul, întru multă îndrăzneala lui, nădăjduieşte ca leul. 

Cel stăpânit de dânsa, nu se va munci de mâinile barba- 
rilor, nici în pământ străin, ci unde s-a născut, unde a 
crescut şi de neamurile sale. Şi nimeni nu se roagă 
pentru dânsul, deşi muncile nu se aduc asupra lui pe 
ascuns, ci la arătare; nu pentru buna lucrare, ci pentru 
reaua cugetare. Că pe cei ce au căzut printr-însa, toţi îi 
osândesc, toţi îi învinuiesc. Nu este nimeni cine să-i 
ajute, nici cine să-i izbăvească! Dacă vei urma relei 
cugetări, te va pogori pe tine în cămările iadului. Ea pe 
puternici i-a răsturnat, case a pustiit, împărați a clătinat 
şi întru cădere i-a dat. 

Depărtează-te de dânsa, iubite frate, şi să nu te legi 
cu legăturile ei, că legăturile ei sunt legături de foc şi 
butucii ei de aramă. Aceasta, i-a pierdut pe cei ce au 
iubit-o pe ea cu dinadinsul. În viaţa aceasta căderea ei 
s-a făcut de spaimă, iar după moarte pierzătoare. Şi care 
mai poate fi numele ei, fără numai reaua cugetare? Căci 
ea urăşte adevărul, iubeşte minciuna, nu primeşte 
certare, se bucură de necertare, nu primeşte mustrări, iar 
sfătuirea o leapădă, dulcețile le hrăneşte, pe Dumnezeu 
Îl defaimă, de oameni nu se ruşinează. Începutul ei este 
nefrica de Dumnezeu, iar sfârşitul ei, moştenirea pieirii 
şi a pierzării. Doamne, Doamne, Cel ce ai deschis ochii 
celui orb din naştere, deschide ochii minţii noastre, ca să 
nu cădem în laţurile ei! 

Deci, să nu ne lepădăm de darul lui Dumnezeu, 
iubite. Au nu ştii că în cer se face bucurie pentru un 
păcătos ce se pocăieşte, mai mult decât pentru nouăzeci 
şi nouă ce nu au rătăcit, care nu au trebuință de 
pocăință? (Matei 18, 13). Căci ce este necazul veacului 
acestuia? Dar bucuria lui, iubite? Drept aceea, mai bine 
este să rabzi necazurile ce ţi se întâmplă, decât înşelăciu- 
nea. Că se aseamănă slava lumii acesteia cu înşelăciunea 

văpăii focului, care a mâncat cu totul lemnele cele puse 
într-însa şi îndată s-a stins, iar văpaia cea atâta de mare 
s-a prefăcut în cenuşă şi în praf. lar cel ce rabdă necaz 
pentru Domnul, asemenea este celui ce își zideşte casa 
pe piatră (Luca 6, 48). 

Pentru aceea, frate, te rog, deşteaptă-te către 
Domnul! Să ne aducem aminte de divanul lui Dumnezeu 
şi de Judecata cea veşnică şi de firea noastră cea 
neputincioasă. Ce este mai mic decât ţânţarul? Şi dacă 
înfricoşarea acestuia nu putem să o suferim, ce vom face 
viermelui celui înveninat şi neadormit? (Marcu 9, 44). 
Făcându-se seară, zice cineva: „Aprinde lumânarea, că 
este întuneric!”. Dar ce vom face acelui întuneric 
împâclit şi neluminat? Şi dacă cineva se arde de razele 
soarelui, au nu aleargă sub umbră? Dar de gheena 
focului celui nestins cum vom scăpa? Să luăm pildă, 
iubiților, din lucrurile cele văzute în veacul acesta, 
pentru judecata ce va să fie. 

Dacă cineva va lucra vreun rău şi se va cunoaşte, 
va fi trimis în temniţă de voievodul veacului acestuia; 
dar în ce rușine şi necaz va fi sufletul întru dânsul? Deşi 
de multe ori de ai săi este slujit şi de rudenii căutat şi de 
prieteni mângâiat şi de cunoscuţi adeseori cercetat, fiind 
întru acest chin, scârba nu se depărtează de la dânsul. 
lar, mai pe urmă, ori prin mângâierea prietenilor şi prin 
alergarea într-o parte şi în alta, şi prin rugăciune, ori şi 
prin darea banilor, are nădejde că poate se va izbăvi de 
temniţă. Dar acolo, în văpaia gheenei, cel ce este osândit 
de lucrurile sale, nu are pe cei care să-l mângâie. Tatăl, 
nu aleargă împrejur; mama, nu stă aproape şi nu îl 
mângâie; nici milostivirea femeii, nici a prietenilor, nici 
vestea bună, nici auzirea de pace, nici lumină, nici glas 
dulce de păsări, nici schimbare a obiceiurilor, nici glas 

de muzică şi de veselie, că toate acestea s-au luat de la 
necredincioşi şi partea lor sunt cele potrivnice. Precum 
este scris: „Ploua-va peste cei păcătoşi laţuri, foc şi 
iarbă pucioasă și duh de vifor este partea paharului lor. 
Că drept este Domnul și dreptatea a iubit şi fața Lui 
spre cel drept priveşte ” (Psalmul 10, 6-7). 

Deci, să ne rugăm Domnului din tot sufletul ca să 
ne acopere pe noi, şi să ne bucurăm cu cei ce se mân- 
tuiesc. Pentru aceea, le-a şi pregătit lor „ce/e ce ochii nu 
le-au văzut şi urechea nu le-a auzit şi pe inimă de om nu 
s-a suit” (| Corinteni 2, 9). Acestea pomeneşte-le şi te 
întoarce către Domnul! „Nu te face ca o secure în mâna 
diavolului, ci taie saduri aducătoare de roade; nici ca 
un vânt ce arde, ci strică roadele cele rele!” (Isaia 64, 
4). Au nu ştii, iubite, că în focul războiului, dacă, 
rănindu-se vreun bărbat, ar ieşi din luptă, umple de frică 
pe cei ce se luptă împreună cu el? Însă tu înţelege ceea 
ce se zice: „lar de se va întrarma cineva pe sine vitejeşte 
asupra potrivnicilor şi pe cei mai trândavi şi fricoşi cu 
inima îi deşteaptă la osârdie”. 

Nu-ţi aduci aminte, iubite, ce fel de umilinţă aveai 
când ai început viața monahicească? Deci, unde este 
umilinţa cea plină de lacrimi? Unde smerenia ce înalță 
la cer? Unde tăcerea cea plină de rugăciune? Unde păzi- 
rea ochilor ce naşte gânduri curate? Unde dragostea ce 
înduplecă pe Dumnezeu? Acestea, neglijându-le, le-ai 
lepădat! Şi ce ai câştigat? luţime, mânie, strigare şi hulă, 
neînfrânare, neruşinare şi gură neînfrânată. Vai mie, 
cum s-a prefăcut pământul cel roditor întru sărătură, de 
răutatea celor ce locuiesc pe dânsul! Acestea sunt 
cuvintele cu care te-ai făgăduit să slujeşti lui Dumnezeu 
şi să rabzi întru mântuirea Lui? Acestea sunt rugăciunile 
cu care te-ai rugat în scârbele tale lui Dumnezeu? 

Vezi, iubite, nu cumva cel care te supără pe tine şi 
se sârguieşte să te despartă de frățime, să se facă 
pricinuitor de moarte amară şi grozavă. Că adevărat îţi 
spun: eu ştiu câţiva fraţi care au fugit din mănăstire şi 
s-au făcut iarăşi mireni, dar nu au trăit mulţi ani, ci s-au 
săvârşit cu amară şi grozavă moarte. Pentru aceasta te 
rog, pe tine, frate, stai împotriva poftei tale, înfricoşând-o 
pe ea, şi să nu te învoieşti cu cei ce voiesc lesne să te 
prindă pe tine, ci sus să avem mintea, iubite frate, sus şi 
mâinile, ca Moise, şi Domnul va bate război nevăzut cu 
dânşii pentru noi, numai nu te teme de faţa lor. Că, de 
multe ori, pun în gândul tău neputința trupului şi 
închiderea stomacului, bănuială asupra celui mai mare, 
frică față de egumen, lungimea vremii, petrecerea cea 
dintâi şi pomenirea părinţilor trupești, şi cu acestea te 
războiesc pe tine, ca să-ţi robească sufletul. 

Oare, nu socoteşti că dacă are cineva vreun fiu cu 
nărav rău, şi pe acesta legile îl condamnă şi fiind 
părinţii lui de faţă, totuşi, nu pot să-l scoată din mâinile 
celor ce îl muncesc pe el? Apoi gândeşte cu cât mai 
multă frică va fi la înfricoşatul Divan, unde împărații şi 
supuşii, bogaţii şi săracii vor sta înainte, fiind cuprinşi 
de un cutremur cumplit. Deci, vino-ţi întru tine, iubite 
frate, şi nu defăima pe Dreptul şi Neamăgitul Judecător, 
nici văpaia care niciodată nu se stinge. Iar dacă nu bagi 
de seamă, încearcă-te pe tine de aici, dacă poţi răbda 
usturimea şi munca focului. Aprinde lumânarea şi pune 
vârful degetului tău în făclia ei, şi de poţi răbda durerea 
aceea, poate vei putea şi acolo să-ţi ajuţi. lar dacă tot 
trupul este afară de foc şi durerea unui mic mădular nu o 
poţi răbda, apoi ce vei face atunci când tot trupul 
împreună cu sufletul va fi aruncat în gheena focului? 

Dar poate va zice cineva din cei fără de minte: „Şi 
eu aş fi răbdat. Dar ce să fac? Că sunt neputincios şi mic 
la suflet. Că de ar fi voit Dumnezeu să mă mântuiască, 
mi-ar fi dat răbdare”. Veniţi de vedeţi, fiilor. suflet 
robit, nu de barbari, nici de sabie, ci de reaua cugetare. 
Că pe Dumnezeu Îl învinovăţeşte, Cel ce este bun şi 
iubitor de oameni, Care voieşte ca toţi oamenii să se 
mântuiască şi la cunoştinţa adevărului să vină şi Care 
pentru noi a răbdat cruce. Că EI Însuşi ne cheamă pe 
noi, zicând: „Veniți la Mine toți cei osteniţi şi însărci- 
naţi şi Eu vă voi odihni pe voi. Luaţi jugul Meu asupra 
voastră şi vă învățați de la Mine, că sunt blând şi smerit 
cu inima şi veți afla odihnă sufletelor voastre. Că jugul 
Meu este bun şi sarcina Mea uşoară” (Matei 11, 28-30). 
Şi iarăşi zice: „ Cereţi şi vi se va da vouă; căutaţi şi veți 
afla; bateți şi vi se va deschide vouă. Că oricine cere va 
lua şi cel ce caută va afla şi celui ce bate i se va 
deschide ” (Luca 11, 9-10). 

Cum tu zici: „De ar fi 'voit Dumnezeu să mă 
mântuiesc, mi-ar fi dat răbdare”? Pentru ce te amăgeşte 
pe tine vrăjmaşul? Că, de nu ai fi primit sfatul lui, nu ţi- 
ar fi pricinuit atâta pagubă, ca să te dezbraci de haina 
slavei, să te desparţi de viaţa sfinţilor îngeri şi să te 
tăvăleşti în patimi de necinste. Pentru ce această 
defăimare? Ca să auzi că acesta a fost monah şi l-a 
chemat aşa şi iată că s-a lepădat de darul Domnului şi 
Dumnezeului său? Pentru ce îţi pricinuieşti acest fel de 
moarte? Ca să fii aruncat în întunericul cel mai dinafară 
care are rodul ruşinii, iar pe fraţii care rabdă întru 
mântuirea Domnului să-i vezi încununându-se şi intrând 
întru bucuria Domnului lor? Dar unde vei putea fugi, 
sau care loc te va primi pe tine, cel ce fugi de la faţa 
Domnului, de Care voieşti să te lepezi? Pentru aceea 

rabdă, te rog, ca nu cumva să vină peste tine cea scrisă: 
„Că mai bine era pentru ei să nu fi cunoscul calea 
dreptăţii decât, după ce au cunoscul-o, să se întoarcă 
înapoi de la sfintele porunci date lor” (II Petru 2, 21). 
Că se potriveşte la dânşii cea din Paremie: „Câinele se 
întoarce la vărsătura lui şi porcul scăldat la noroiul 
mocirlei lui”. Şi în alt loc zice: „Însă socotesc ei pe 
sufletul nostru de baljocură şi viața aceasta, prăznu- 
ind-o, cu câştiguri ”. 

Să înțelegem, iubiţi fraţi, că suntem străini şi 
nemernici în această viaţă. Că mulţi, sculându-se 
dimineaţa, nu au ajuns seara; iar alţii, culcându-se seara, 
nu au ajuns până dimineața. Auzi pe cel ce zice: „Omul 
deşertăciunii s-a asemănat, zilele lui ca umbra trec” 
(Psalmul 143, 4). Rabdă încă puţin, rogu-te, iubite frate, 
că „cel ce va răbda până în sfârşit, acela se va mântui”. 
Şi nimeni nu ştie când va sosi vremea plecării sale de 
aici şi pentru aceasta se înmulțesc ispitele lui. Deci, să 
nu ne împuţinăm la suflet, nici să ne întoarcem înapoi, 
ci, mai vârtos, uitând cele dinapoi să alergăm spre cele 
dinainte, ca să intrăm împreună cu Mirele, mai înainte 
de a se închide uşa. Că zice Mântuitorul: „Privegheați şi 
vă rugați, că nu ştiţi ziua, nici ceasul”. Şi iarăşi zice: 
„Precum a fost în zilele lui Noe, așa va fi şi întru 
venirea Fiului Omului. Că precum au fost în zilele 
potopului: mâncau şi beau, se însurau şi se măritau, 
până în ziua întru care a intrat Noe în corabie şi a venit 
potopul şi a pierdut pe toți. Tot aşa precum a fost în 
zilele lui Lot: mâncau şi beau, cumpărau şi vindeau, 
sădea şi zideau, iar în ziua întru care a ieşit Lot din 
Sodoma, a plouat foc din cer şi i-a pierdut pe toți. Aşa 
va fi în ziua în care Fiul Omului va veni” (Matei 24, 37- 
38; Luca 17, 26-30; Facerea 7, 7; 18, 24). 

Deci, să nu ne lenevim de a noastră mântuire, 
iubiților, că iată Dumnezeieştile Scripturi ne vestesc 
nouă ziua aceasta, ca prin pocăință să ne mântuim de 
mânia aceea şi să moştenim viața cea veşnică, făcând 
cele bine plăcute Domnului. lar dacă vei petrece tot în 
nesupunerea ta cea mai dinainte şi frica de Dumnezeu 
nu 0 vei avea, să ştii că nu vei zăbovi de a fi tăiat. Că 
nemincinos este Cel ce a zis: „Iată securea stă lângă 
rădăcina pomilor, şi tot pomul ce nu face roadă bună se 
taie şi se aruncă în foc” (Matei 3, 10; Luca 3,9). 

Ascultă încă şi pilda smochinului: „Cineva avea 
un smochin sădit în via sa şi, ieşind, căuta rod întru 
dânsul, dar n-a aflat. Şi a zis către vier: Taie-l pe el! 
Pentru ce să cuprindă atâta pământ? lar el, răspun- 
zând, a zis: Doamne, mai lasă-l pe el şi în anul acesta, 
ca să sap împrejurul lui şi să-i pun gunoi. Și de nu va 
face rod, apoi în anul cel viitor îl vei tăia pe el” (Luca 
13, 6-9). Caută, dar, iubite, nu cumva să se împlinească 
vremea sorocului, căci altă vreme nu vom mai afla. 

Deci, veniţi să ne închinăm Lui, să plângem 
înaintea Domnului, Cel ce ne-a făcut pe noi. Ridică-ţi 
mâinile tale către Dânsul, împreună cu inima, şi cu 
lacrimi apropie-te de Dânsul, strigând către EI împreună 
cu proorocul: ,„,Mântuieşte-mă de tina noroiului, ca să 
nu mă afund! Izbăveşte-mă de cei ce mă urăsc pe mine 
şi de adâncurile apelor, ca să nu mă cufunde viforul 
apei, nici să mă înghită adâncul, nici să-şi închidă peste 
mine adâncul gura lui!” (Psalmul 68, 17-18). „Auzi, 
Doamne, glasul meu cu care am strigat; miluieşte-mă şi 
mă ascultă. Să nu-Ți întorci fata Ta de la mine!” (Psal- 
mul 26, 12, 14). „Când mă necăjesc, degrab auzi-mă! 
la aminte spre sufletul meu şi îl mântuieşte pe el; de 
vrăjmaşii mei, izbăveşte-mă!". Ca şi EI să-ţi spună ce 

este scris: „Îmbărbărează-te şi întărească-se inima ta şi 
aşteaptă pe Domnul”. 

Iar tu, mulțumind bunătăţii Lui, să zici: „, Așreptând, 
am aşteptat pe Domnul şi a luat aminte lu mine. A auzit 
rugăciunea mea. M-a scos din groapa licăloşiei şi din 
tina noroiului şi a pus pe piatră picioarele mele şi a 
îndreplat paşii mei. A pus în gura mea cântare nouă, 
cântare Dumnezeului nostru. Vedea-vor multi şi se vor 
teme şi vor nădăjdui spre Domnul. Fericit bărbatul a 
cărui nădejde este numele Domnului şi n-a privit la 
deşertăciuni şi la nebunii mincinoase ” (Psalmul 39, 1-6). 

Bine este cuvântat Domnul, Cel ce dă putere şi 
întărire poporului Său, şi bine este cuvântat Dumnezeul 
nostru, în vecii vecilor. Amin. 

Dumnezeule, curăţeşte păcatele noastre! Că a Ta 
este slava, în vecii vecilor. Amin. 


Sfătuirea a 49-a 
Despre obiceiul cel rău 


În ce chip sabia taie vinele calului şi pe călăreț îl 
dă jos, aşa şi socoteala cea cu nărav rău taie puterile 
sufletului şi îl dă scârbei, iar scârba strică pe cei ce cad 
întru dânsa. Și cine este oare cel care, vrând să se ducă 
la o cetate ce este departe de treizeci de stadii, şi făcând 
douăzeci şi nouă, a intrat în cetate? Acesta dintru ale 
sale a ieşit şi în cetate nu a intrat. Că precum cel ce a 
venit întru al unsprezecelea ceas, şi-a luat plata deplin, 
la fel ca şi ceilalţi care au purtat greutatea şi osteneala 
zilei, aşa şi cel care a lucrat până în al unsprezecelea 
ceas, iar întru al doisprezecelea ceas ar începe a surpa şi 
a smulge sadurile, plată nu va lua. Pentru că Domnul şi 

Mântuitorul nostru lisus Hristos zice: „Cel ce va răbda 
până în sfârşit, acela se va mântui" (Matei 10, 22). Şi 
iarăşi: „Nimeni, punând mâna sa pe plug şi întorcân- 
du-se înapoi, nu este îndreptățit în împărăția cerurilor”. 
Că femeia lui Lot, întorcându-se înapoi, s-a prefăcut în 
stâlp de sare (Facerea 19, 26). Pentru care şi Apostolul, 
cele dinapoi uitându-le, la cele dinainte priveşte. Deci şi 
tu, iubite, rabdă! „Că lumea aceasta trece şi pofia ei, 
dar cel ce face voia lui Dumnezeu rămâne în veac” ( 
loan 2, 17). Că suntem străini şi nemernici în viaţa 
aceasta. lar dacă până avem vreme vom lucra cele 
plăcute Domnului, plată vom lua. Deci, câştigă-ți răbda- 
rea, frate, că scris este: „Întru răbdarea voastră, veți 
câştiga sufletele voastre”. 

Enoh, după ce a născut pe Matusalem,. a mai trăit 
două sute de ani, bine-plăcând lui Dumnezeu (Facerea 
5, 21-22), iar noi întru această scurtă vreme ne împu- 
ținăm. lubite, stai împotriva gândurilor vătămătoare şi zi 
împreună cu cel ce zice: „Cu Hristos împreună m-am 
răstignit şi nu mai trăiesc eu, ci [Hristos trăieşte în 
mine ” (Galateni 2, 20), şi: „Ce-i va folosi omului, dacă 
va dobândi toată lumea, iar sufletul său îl va pierde?” 
(Matei 16, 26; Luca 9, 25). ,„, Depărtați-vă de la mine cei 
ce vicleniţi şi voi cerceta poruncile Dumnezeului meu” 
(Psalmul 118, 115). lar Ecclesiastul strigă: „ Deşertăciu- 
nea deşertăciunilor, toate sunt deşertăciune ”. 

După atâta bogăţie şi slavă, nu voi duce ostenelile 
mele deșertăciunii, ca să nu le moştenească alții după 
ducerea mea din viaţă şi eu să mă muncesc, ci voi aduce 
roadele mele Bunului şi Milostivului Dumnezeu, Celui 
ce dă viață după moarte şi pregăteşte celor ce Îl iubesc 
pe EI „cele ce ochiul n-a văzut şi urechea n-a auzit şi la 
inima omului nu s-a Suit” (| Corinteni 2, 9). 

Aşa, iubite, îmbărbătează-te, întăreşte inima ta și 
aşteaptă pe Domnul, şi va fi în pace ieşirea ta. Acolo vei 
vedea pe cei drepţi bucurându-se de mântuirea ta. Acolo 
te vei sălăşlui în sânul lui Avraam, împreună cu Lazăr, 
că sărăcia ai ales, necazul ai răbdat, ocări ai suferit şi 
defăimarea n-ai urât-o. Pentru aceasta te vor primi pe 
tine cu bucurie în lăcașurile cele veșnice, de unde a fugit 
toată durerea, scârba şi suspinarea. Acolo vei vedea 
viaţa şi lumina cea adevărată, nădejdea a toată zidirea, 
pe lIzbăvitorul sufletelor noastre, pe lisus Hristos, 
Împăratul slavei, şi se va bucura inima ta şi bucuria ta 
nimeni nu o va lua de la tine (loan 16, 22). Şi Însuşi 
Domnul Dumnezeul nostru, să ne păzească pe noi fără 
de prihană, că a Lui este slava, în veci. Amin. 


Sfătuirea a 50-a 
Deosebirea vieţii monahiceşti de 
viaţa mirenească 


lubite frate, dacă, lepădându-te de lume, te vei 
face monah, trezeşte-te, că multe sunt meşteşugirile 
vrăjmaşului! la aminte ca nu cumva, aflând loc, să pună 
în mintea ta unele ca acestea: „lată, te-ai lepădat de 
lume și de ai tăi. Au nu și fiarele se liniştesc în vizuinile 
lor?”. Deci, tu ceartă-l pe el, zicând: „Domnul să te 
surpe pe tine, diavole, că pe omul pe care l-a făcut după 
chipul şi asemănarea Sa, cu fiară necuvântătoare l-ai 
asemănat! Că nu încetezi să răzvrăteşti căile cele 
drepte”. Şi ca să înţelegi, ascultă: 

Mai întâi, cel ce voieşte să se facă monah, se 
leapădă de lume, se leapădă de voile sale, îşi ia crucea 
sa şi urmează Stăpânului nostru Hristos. Nu se ceartă, 

nu blestemă, nu se jură, nu huleşte, nu cugetă cuvinte 
mincinoase prin filosofia cea bine grăitoare şi bârfi- 
toare. Se înfrânează, nu se desfătează. Pe toţi îngerii lui 
Dumnezeu îi are prieteni, iar vrăjmaş, pe diavolul. Nu 
necăjeşte pe lucrătorul de pământ, pe văduvă nu o 
sileşte, nu răpeşte ale săracului, nu bate pe sărman, nu 
pofteşte bogăţie, ci se îndestulează cu ce are. Nu se 
îngrijeşte ca să facă ostaşi pe fiii săi sau cum să-şi 
mărite fetele. Nu se îndeletniceşte de tulburări, ci de 
mântuirea sa; nu se înalță cu mintea, ci cugetă smerit; 
are bunătate, este blând, cântă cântări dumnezeieşti, iar 
nu lumeşti. Se roagă şi nu se răspândeşte; nu se luptă cu 
marea în neguțătoriile vieţii, nu se îngrijeşte să-şi 
câştige slava pământească. 

În loc de fluiere, de timpane şi muzici, cântă 
Domnului şi se roagă. Plânge şi lăcrimează în cămările 
cele mai dinlăuntru ale Casei Domnului şi ale sufletului 
său, cerşindu-şi lăsarea păcatelor. Când se roagă, se 
roagă şi pentru toată lumea. Nu se duce la priviri 
deşarte, ci la bărbaţi sfinţi. În loc de curte, are pustia. Se 
abate de la jurământ şi de la cei ce se veselesc. Mâinile 
îşi întinde spre cele de folos, la lucru şi la citirea 
Dumnezeieştilor Scripturi. Grija părinţilor şi a lucrurilor 
pământeşti o socotește ca pe un nimic. Îşi aduce aminte 
de făgăduinţele Mântuitorului şi se întăreşte duhul lui, 
iar scârba o alungă. 

I-a venit boală trupească? Se bucură, că aproape 
este cununa. I-a venit trândăvie? Primeşte răbdare de la 
Domnul. I-a venit pagubă pământească? Îşi aduce aminte 
de ziua sfârşitului, că toate rămân aici. S-a supărat de 
Patima dulceţii? Îşi aduce aminte de amărăciunea mun- 
cilor. I-a venit clevetire? Rabdă îndelung, că aproape 
este Cel ce îl îndreptează pe el. I-a venit ocară şi munci? 

Îşi aduce aminte de Patimile Mântuitorului. I-a venit 
înaltă cugetare? Îşi aduce aminte că prin foc va merge. 

Acestea şi altele sunt darurile Darului, la cei ce 
drept slujesc Domnului şi se cuvin sfinţilor. Şi cu 
acestea, Domnul îl va întoarce pe diavol nelucrător de la 
tine. Aşa, iubite, ascultă pe cel ce zice: „Stați împotriva 
diavolului şi el va fugi de la voi. Apropiaţi-vă de 
Dumnezeu şi Se va apropia de voi (lacob 4, 7-8). 

Roagă-te şi pentru mine, ticălosul, că fărădelegile 
mele au covârşit capul meu. Roagă-te ca Domnul, Cel 
bun şi milostiv, nădejdea celor deznădăjduiţi, să ne 
păzească şi să ne mântuiască pe noi întru împărăţia Lui 
cea fără de sfârşit. Că Lui I se cuvine slava, stăpânirea, 
puterea şi împărăţia, Tatălui şi Fiului şi Sfântului Duh, 
în vecii vecilor. Amin. 


DESPRE RĂBDARE $I 
ÎNTREAGA ÎNȚELEPCIUNE 


Trimitere către Ioan monahul 


Mult sfătuind pe Teodor ca să nu se îndepărteze de 
la locul său, nu am putut să îl înduplecăm, ci a zis către 
noi: „Dacă vrei să-mi ajuţi şi după Dumnezeu a mântui 
sufletul meu, trimite-mă în mănăstirea ta!”. lar eu i-am 
răspuns că, de când purtarea de grijă a mănăstirii am 
dat-o în seama fratelui loan, fără de sfatul lui nu pot să 
făgăduiesc ceva. lar acum, bine ai făcut că ai primit pe 
mai sus pomenitul frate, că după ce s-a întors ne-a 
povestit ce fel de milostivire ai arătat către dânsul, de 
vreme ce se cuvine a avea în cinste pe unii ca aceştia, 
care au iubit pe Domnul mai mult decât pe tatăl său şi 
pe mama sa, şi pe fraţi şi pe surori, şi soţie şi fii, şi 
rudenii şi prieteni. 

Bine faci, dându-te pe tine pildă de fapte bune, 
mai ales fraţilor care locuiesc împreună cu tine, după cel 
ce a zis: „Să vă uitaţi la mine şi să faceţi ce voi face eu” 
(Judecători 7, 17). Şi fericitul Apostol Pavel sfătuieşte, 
zicând: „Următori mie, faceți-vă, precum şi eu lui 
Hristos” (| Corinteni 4, 16), ca pe care nu îi încredin- 
țează deplin cuvântul, să-i plece lucrul. Însă slujba cea 
duhovnicească să nu o defăimaţi; nici cu pricină de 
trebuinţe trupești să vă leneviţi de pravila voastră. Căci 
cuvintele lui Dumnezeu, cugetându-se şi cântându-se, 
hrănesc şi păzesc sufletul, iar trupul îl străjuiesc şi îl 

ocârmuiesc; pe draci îi izgonesc şi pricinuiesc prea mare 
linişte sufletească. 

Doresc să vă amintesc că cei ce se apucă de cele 
peste putere şi cad în primejdii neasemănate, „să nu 
cugete despre sine mai mult decât trebuie să cugete, ci 
să cugete fiecare spre a fi înțelept” (Romani 12, 3), că 
zice: „Nu te face prea drepi, nici te înţelepţi peste 
măsură, ca nu cumva să te înspăimânţi ” (Ecclesiastul 7, 
16). Căci s-a întâmplat în aceste zile ca nişte fraţi, 
lăsându-și chiliile lor, să se ducă în pământ neumblat şi 
neroditor şi fără de apă. Şi fiind mult sfătuiți de părinţi 
şi de fraţi, nu s-au plecat, ci au zis: „Noi ne ducem 
păstori”. lar după ce s-au dus ei în pustia cea preauscată, 
văzându-se închişi (dinspre toate părțile) de pământul 
cel neumblat, au început a tânji foarte greu. Voind să se 
întoarcă la locurile cele locuite, nu puteau să iasă din 
preacumplita pustie, că nu le era lesne, după ce se 
duseseră înlăuntru. 

Deci, necăjindu-se foarte de nemâncare, de sete şi 
de arşiță, zăceau leşinaţi cu trupul şi deznădăjduiţi cu 
sufletul. Însă din dumnezeiasca Pronie s-a făcut oarecare 
iconomie, şi, când mai să-şi dea sufletele, s-au aflat de un 
om care, punându-i pe dobitoacele lui, i-a adus în lume. 
Unii dintre ei au şi murit, iar trupurile lor au fost mâncate 
de păsări şi de fiare. ar cei ce au scăpat de moarte, au 
petrecut în boală multă vreme, şi de aici au cunoscut să 
nu mai facă ceva fără de sfat. Căci mulți, purtându-se de 
obrăznicia gândului, s-au retras în pământ neroditor şi 
fără de apă, aducând asupra lor moarte silnică. Iar alţii, 
nevrând să se supună, nici să slujească pe bolnavii cei de 
un suflet cu ei, aceleaşi primejdii au suferit. Alţii, batjo- 
corindu-se de gândul plăcerii de sine şi înălțându-se cu 
slava deşartă, vânează laude de la cei ce aud, făcându-se 

păstori, şi, punând preț pe ostenelile cele multe și 
îndelungate, s-au îmbrăcat cu aceleaşi primejdii. 

Deci, nu se cade, iubite, să urmezi fără de soco- 
teală gândurilor tale, ci mai vârtos se cuvine ca fiecare 
să-şi cunoască măsurile lui şi să se smerească aproapelui 
întru dragostea lui Dumnezeu. lar dacă cineva împără- 
țeşte peste pofte, nici aşa să nu se bizuiască pe sine, ca 
să nu i se întâmple şi lui cea scrisă: „Orice om înţelept 
lucrează cu chibzuinţă, numai cel nebun îşi desfăşoară 
nebunia” (Pilde 13, 16). Dar poate va zice cineva: „Cum 
aflăm pe unii dintre părinţi că s-au nevoit la această faptă 
bună?”. Pentru aceasta, se cuvine să aducem mărturie şi 
din vieţile Sfinţilor Părinţi, ca să arătăm luminat că ei nu 
au lucrat nimic în zadar şi fără de orânduială. 

Se povesteşte despre Avva Macarie că zicea aşa: 
„Stând în chilia din schit, m-au supărat pe mine gânduri- 
le, zicându-mi: «Du-te înlăuntru, în pustie, şi vezi ce vei 
vedea acolo». Şi am rămas luptându-mă cu gândurile 
cinci ani, zicând: «Nu cumva să fie de la draciy»”. Vezi 
pricepere de bărbat sfânt? Oare s-a plecat şi s-a dus? Au 
doară a primit gândul? Nu! Ci a petrecut judecându-l, 
postind, priveghind şi rugându-se, ca „nu cumva să fie de 
la draci”. Dar noi, când ne vine vreun gând, suntem neţi- 
nuți, sălbăticindu-ne şi nu numai că nu îl judecăm, rugân- 
du-ne cu osteneală, ci nu ascultăm, chiar fiind sfătuiți. 
Pentru aceea ne şi robim cu lesnire de potrivnicul. 

„Apoi — zice povestirea —, dacă a rămas gândul, a 
ieşit în pustie şi a aflat acolo un iezer de apă şi ostrov în 
mijlocul lui şi au venit dobitoacele pustiei să bea apă 
dintr-însul şi a văzut în mijlocul lor doi oameni goi. lar 
după ce au grăit ei, unii către alţii, a zis Avva Macarie 
către dânşii: «Cum pot să mă fac monah?». Şi au zis lui: 
“Până când nu se va lepăda cineva de toate cele ale 

lumii, nu poate să se facă monah». Şi a zis lor: «Eu sunt 
neputincios, şi nu pot ca voi». Şi au zis ei: «Dacă nu 
poţi ca noi, şezi în chilia ta şi plânge-ţi păcatele taley»”. 

O, smerenie, a dumnezeiescului bărbat! O, price- 
pere de suflet îmbunătăţit! Cel ce strălucea cu atâtea și 
atâtea feluri de vitejii, nu s-a judecat pe sine a fi vrednic 
de lucrul acela, ci a zis către dânşii: „Eu sunt neputin- 
cios şi nu pot ca voi”. lar noi, neprimejduindu-ne de vreo 
prigoană, nefiind izgoniți, ne biruim de obrăznicie şi de 
plăcerea de sine şi ne apucăm de cele peste măsura 
noastră, ispitindu-L pe Dumnezeu, care este lucru înfrico- 
şat. Şi vai de omul care nădăjduieşte spre a sa putere sau 
nevoință sau istețime şi nu are spre Dumnezeu toată 
nădejdea sa; că de la Dânsul singur este stăpânia şi tăria. 

De ce nu privim şi la viaţa lui Avva Antonie, şi îl 
vom afla şi pe el că toate le-a făcut din dumnezeiasca 
descoperire. La fel şi el, oare, nu stătea în mănăstire? 
Oare, nu folosea îmbrăcăminte? Oare, nu mânca pâine? 
Oare, nu lucra cu mâinile sale? Oare, nu avea ucenici 
care, atunci când a murit, l-au îngrijit şi l-au îngropat? 
Şi nu numai fericitul Antonie a avut această petrecere, ci 
şi ceilalți părinţi, care au petrecut viață îmbunătăţită şi 
s-au făcut mângâietori celor ce veneau la dânşii, prin 
care Dumnezeu săvârşea semne şi tămăduiri. Căci erau 
străluciți ca nişte luminători, cu faptele bune strălucin- 
du-se. Această viaţă şi aceste obiceiuri să le râvnim şi 
noi, călătorind pe calea cea împărătească, neabătându-ne 
nici în dreapta, nici în stânga. 

Deci, să ne îndeletnicim în linişte, în postire, în 
priveghere, în rugăciune, în lacrimi, în umilinţă, în 
lucrarea mâinilor, în vorbirea Sfinţilor Părinţi, în ascul- 
tarea adevărului şi în auzirea Dumnezeieştilor Scripturi, 
ca să nu se înțelenească mintea noastră. Şi, mai ales, să 

ne facem vrednici de împărtăşirea Preacuratelor şi Sfinte- 
lor Taine, ca să se spele sufletul nostru de gândurile ne- 
credincioase şi întinate şi, locuind întru noi Domnul, să 
ne izbăvească de cel viclean. Şi în toate, dragostea cea 
adevărată să o avem, în noi înşine, unii către alţii şi către 
toți. Căci de la aproapele îşi câştigă cineva şi răul şi 
binele. Că nemincinos este Cel ce a zis: „, Întrucât ați fă- 
cut unuia dintr-aceşti frați ai Mei, prea mici, Mie Mi-aţi 
făcut” (Matei 25, 40). lar către cei nemilostivi, zice: 
„Întrucât nu aţi făcut unuia dintre aceşti prea mici, Mie 
nu Mi-aţi făcut. Și vor merge aceştia în munca cea veşni- 
Că, iar dreptii în viaţa cea veşnică ” (Matei 25, 45-46). 

Cei de demult, viței, berbeci și miei, toate fără de 
prihană, le aduceau Domnului spre jertfă. lar noi să 
aducem trupul nostru Domnului, întru Duhul Sfânt, 
neîntinându-l în cele oprite sau spurcându-l cu vreun 
gând, ca să nu se facă neprimită jertfa noastră. lar a 
primi în vreun chip sfinţenia, este destul celor ce au 
mintea trează şi pomenirea lui Dumnezeu, ale Cărui raze 
luminează toată inima. lar cei ce sunt încă neputincioşi 
spre acest fel de înţelegere, au trebuință de oarecare 
pildă a noastră, ca aceasta: Cei ce se arată viteji în 
războaie, primesc decoraţii; şi istoria războiului se 
pictează în tablouri. Şi vedem cum unii îşi întind arcele, 
iar alţii sunt răniţi; unii, fugind, alţii izgonind, iar alții 
cu săbiile, ca pe nişte spice, secerându-i pe potrivnici. Şi 
acestea le pictează spre râvna celor de pe urmă şi spre 
aducerea aminte a celor ce se fac ostaşi. Mulţi încă şi 
pătimirile sfinţilor le pictează în biserici, spre râvna 
celor leneşi cu inima şi spre bucuria privitorilor. 

Deci, sârguiţi-vă, dacă voiţi, ca şi viaţa voastră să 
fie scrisă şi la loc înalt pusă, spre arătare tuturor! ar 
mai vârtos să ne sârguim a isprăvi fapta bună, ca să nu 

se pună în icoană nimic prihănit sau necuvios. Că este 
lucru urât, cu adevărat, a se vedea vreun bărbat în 
icoană vorbind cu necuvioşie cu vreo femeie, şi, mai 
ales, din cei ce se cred că sunt îmbrăcaţi în chipul 
evlaviei. lar dacă şi cu parte bărbătească, după cel ce 
zice: „Bărbat cu bărbat făcând ruşinea” (Romani |, 
27), cine, oare, va îndrăzni să se uite la icoană? Se 
cuvine a fugi şi de vederea ei. Dacă ne-am fi adus 
aminte de unele ca acestea şi nevrând a fi văzuţi într-o 
necinste ca aceasta, încremenind de ruşine, cu adevărat 
am fi fugit de urâta patimă, ajutându-ne darul. 

Deci, să ne îngrijim bine de fapta bună, ca să se 
facă zugrăvirea icoanei noastre şi bună şi lăudată, aprin- 
zând frumuseţea prin râvna cea bună, fără a închipui 
ceva urât sau nepotrivit faptei bune. Pentru că istoria 
sodomiţilor este neștearsă, în care povesteşte cum cei 
înverşunați au înconjurat casa dreptului, până când s-au 
înspăimântat de orbire şi de ploaia focului s-au făcut 
cenușă şi ei şi pământul lor, pe care lucrau amestecările 
cele nelegiuite (Facerea 18, 20; 19, 1). Istoria acestora, 
ca pe o icoană plină de frică, a pus-o înaintea ştiinţei 
fiecăruia din noi Dumnezeu, Cel ce ne-a făcut pe noi, 
ca, luând aminte la pildă, să ne abatem de la cele rele (II 
Petru 2, 6-8). Iar cei ce mânjesc cu vederea istoria ce ne 
este pusă înainte, cu lesnire cad în prăpastia dulceţilor. 
Însă tu să ai întărit ochiul minţii spre acest fel de înţelep- 
ciune, ca prin frică să izgoneşti patimile cele urâte, iar 
aşteptarea mâniei viitoare să veştejească dulceţile cele 
înfierbântătoare. Şi cine, cugetând la acea mânie trimisă 
de Dumnezeu, nu se va înfricoşa şi nu se va strânge cu 
mintea, fără numai dacă s-ar întâmpla să fie orb. 

lar eu, leneșul, din parte, punându-mi mintea la 
privirea aceea, am suspinat şi, aplecându-mi faţa între 

genunchi, am plâns. Căci cum nu va fi înfricoşat lucru, 
cu adevărat. celor ce cu ochiul cel curat al sufletului 
privesc la prea cumplita curgere a focului şi la pământul 
ce ardea, şi la locuitorii care se topeau ca ceara şi la 
fumul ce se urca la înălțime? 

Oare, nu pot aceste pilde, ale celor ce au pătimit 
mai înainte, să înmoaie şi sufletul cel împietrit? Pentru 
aceasta să căutăm mai-adesea la istoria aceasta, iar mai 
bine să zic neîncetat, ca, prin sârguinţa celor mai bune, 
să scăpăm de cercarea celor mai sus zise. Fiindcă 
lenevirea creşte nefrica, iar din amândouă se alcătuieşte 
obişnuința. Şi cei ce s-au obişnuit cu deprinderea răului, 
cu greu scapă dintru acesta, fiindcă totdeauna îi atrage 
spre pierzarea roadei duhovniceşti. Şi iarăşi, ca într-o 
icoană să aducem înainte pomenirea aceasta: cum egip- 
teanca trăgea pe Iosif la sine, iar iubitorul de Dumnezeu, 
lăsându-și haina sa, a fugit de necurăţie (Facerea 39, 1). 
Şi iarăşi, pe bătrânii cei din Babilon, ca într-o icoană să-i 
vedem cu mintea, cum sileau spre urâta lucrare pe feri- 
cita Susana, iar aceasta, având gând cucernic şi bărbătesc, 
pe aceştia i-a surpat. 

Deci, aşa şi noi să ne nevoim degrab, mai ales că 
suntem încredinţaţi „că nimic nu este ascuns care nu se 
va arăta, şi nimic tainic care să nu se cunoască şi să nu 
vină la arătare ” (Luca 8, 17). lar pentru cele cerute şi 
cum se cuvine a petrece fraţii împreună şi a plăcea lui 
Dumnezeu Celui viu şi adevărat, voi, rugaţi-vă pentru 
noi, iar noi, ajutându-ne darul, vă vom împlini cererea. 

Însă fie în mijlocul nostru şi al vostru Domnul, Iz- 
vorul vieţii, Care plouă bucurie, pace, sfințire şi nădejde 
bună celor ce Îl caută pe EI întru adevăr. Închină-te fraţi- 
lor celor împreună cu tine. Închină-se ţie fraţii cei de aici. 


CUVÂNT 
LA A DOUA VENIRE A DOMNULUI 
NOSTRU IISUS HRISTOS 


Fraţii mei iubitori de Hristos, ascultați cuvântul 
pentru a doua şi înfricoşata venire a Stăpânului nostru 
lisus Hristos. Căci mi-am adus aminte de ceasul acela şi 
m-am cutremurat cu multă frică, amintindu-mi de cele 
ce se vor descoperi atunci. Că cine le va povesti pe 
dânsele, ce fel de limbă le va grăi şi care auz va încăpea 
să audă pe acestea, când Împăratul împăraţilor, 
ridicându-Se din scaunul slavei Sale, Se va pogori să 
cerceteze pe toţi cei ce locuiesc în lume şi să ia seama 
de dânşii şi să dea plată bună celor vrednici, iar celor 
vrednici de muncă, să le dea munci, ca un drept 
Judecător? De acestea aducându-mi aminte, cuprinse de 
frică sunt ţinute mădularele mele şi din toate părțile sunt 
slăbănogite. Ochii mei lăcrimează, glasul meu amuţeşte, 
buzele mele s-au lipit, limba mea se înfiorează şi 
gândurile cugetă tăcere. 

O, cât sunt de silit a zice pentru folosul nostru! Iar 
frica mă sileşte să tac. Că aceste minuni, aşa de mari şi 
de înfricoşate, nici nu s-au mai întâmplat de la începutul 
zidirii, nici nu se vor mai întâmpla întru toate neamurile. 
Dacă acum, când se face de mai multe ori fulger mai 
luminat, orice om se sperie şi toţi se pleacă la pământ, 

dar atunci, cum vom suferi, când vom auzi glasul 
trâmbiței din cer, mai puternic decât orice tunet, 
strigând şi deşteptând pe cei din veac adormiţi, drepţi şi 
nedrepţi? Atunci, în iad, oasele firii omeneşti, auzind 
glasul trâmbiţei, vor alerga cu sârguință, căutându-şi 
încheieturile lor (1 Corinteni 15, 22; lezechiel 37, 7-8). 
Atunci vom vedea toată suflarea omenească într-o clipă, 
sculându-se, fiecare din locul său, şi adunându-se din 
cele patru margini ale pământului la Judecată (Daniel 7, 
8). Că va porunci Marele Împărat, Cel ce are stăpânire 
peste tot trupul, şi îndată pământul va da, cu cutremur şi 
cu sârguință, pe morţii săi, şi marea pe morţii ei, ori 
fiară de i-au rupt, ori peşti de i-au zdrumicat, sau şi 
păsări de i-au răpit, toate, într-o clipă vor sta de faţă. Şi 
nici un fir de păr nu va fi lăsat. 

Cum vom suferi, fraților, când vom vedea râul cel 
de foc, ieşind cu mânie, ca o mare sălbatică, şi mâncând 
munţii şi văile şi arzând tot pământul şi lucrurile cele 
dintru dânsul? Atunci, iubiţilor, de focul acela râurile 
vor dispărea, izvoarele vor seca, stelele vor cădea, 
soarele se va întuneca, luna nu-şi va mai da lumina ei, 
cerul se va strânge ca o carte, după cum este scris 
(Marcu 13, 24-25). Atunci îngerii, trimițându-se, vor 
alerga împrejur, adunând pe cei aleşi din cele patru 
vânturi, precum a zis Domnul, de la marginile cerurilor 
până la marginile lor (Matei 24, 31). Atunci vom vedea 
cer nou şi pământ nou, după făgăduinţa Lui (Apocalipsa 
Zi Îk 

Cum vom suferi atunci, iubitorilor de Hristos, 
când vom vedea înfricoşatul Scaun gătindu-se şi 
arătându-se semnul Sfintei Cruci, pe care S-a pironit de 
bunăvoie Hristos pentru noi? Atunci, văzând toți întru 
înălțime arătându-se înfricoşatul şi Sfântul Sceptru al 

Marelui Împărat, va cunoaşte fiecare și îşi va aduce 
aminte de cuvântul Domnului, Care a zis: „Atunci se va 
arăta pe cer semnul Fiului Omului şi vor plânge toate 
neamurile şi vor vedea pe Fiul Omului venind pe norii 
cerului, cu putere şi cu slavă multă ” (Matei 24, 30). 

În ceasul acela, fraţii mei, va gândi fiecare cum să 
întâmpine pe înfricoşatul Împărat şi îşi va aduce aminte 
de toate faptele sale. Apoi va vedea lucrurile sale stând 
înaintea sa: ori bune, ori rele. Atunci toţi cei milostivi şi 
care s-au pocăit curat se vor bucura, văzându-şi rugă- 
ciunile pe care le-au trimis mai înainte. Cei milostivi 
vor vedea pe scăpătaţii şi săracii pe care i-au miluit aici, 
rugându-se pentru dânşii şi vestind lucrurile lor cele 
bune înaintea îngerilor şi a oamenilor. Alţii vor vedea 
lacrimile şi ostenelile cele dobândite prin pocăință şi vor 
sta veseli, luminaţi şi slăviţi, aşteptându-şi fericita 
nădejde şi arătarea slavei Marelui Dumnezeu şi Mântui- 
torului nostru lisus Hristos. 

Şi pehtru ce nu zic în scurt pe cele mai mari? 
Atunci vom auzi glasul cel mare şi înfricoşata strigare 
dintru înălțimile cerului, zicând: „lată, Mirele vine; iată, 
Judecătorul Se apropie; iată. Împăratul Se arată; iată, 
Judecătorul judecătorilor Se descoperă; iată. Judecătorul 
tuturor vine să judece viii şi morţii!”. Atunci, iubitorilor 
de Hristos, din strigarea aceea se vor cutremura teme- 
liile şi rărunchii pământului, de la margini până la mar- 
gini, marea și toate adâncurile. Atunci, fraţilor, strâmtoa- 
re, frică şi spaimă va cuprinde pe toți oamenii în aştepta- 
rea celor ce vor mai veni asupra lumii. Că şi puterile 
cerurilor se vor clătina, precum este scris (Matei 24, 29). 

Atunci vor alerga înainte îngerii; cetele Arhanghe- 
lilor, Heruvimii şi Serafimii cei cu ochi mulți vor striga 
cu tărie şi cu putere: „Sfânt, Sfânt, Sfânt, Domnul 

Dumnezeu, Atolţiitorul, Cel ce era şi Cel ce este şi Cel 
ce vine ” (Apocalipsa 4, 8). Atunci toată zidirea, în cer şi 
pe pământ, va striga cu cutremur şi cu tărie: „Bine este 
cuvântat Cel ce vine întru numele Domnului!” (Matei 
21, 9). Atunci se vor desface cerurile şi se va descoperi 
Împăratul împăraţilor, Cel Preacurat şi slăvit, Dumnezeul 
nostru, ca un fulger înfricoşat, cu putere multă şi cu 
slavă neasemănată, precum a propovăduit şi loan, 
Cuvântătorul de Dumnezeu, zicând: „ară, vine pe norii 
cerului şi Îl va vedea pe EI orice ochi şi cei care L-au 
împuns pe El şi vor plânge, din pricina Lui, loate 
seminţiile pământului” (Apocalipsa 1, 7). 

Oare, care suflet va putea răbda, când va vedea 
cerul şi pământul fugind, după cum este scris: „Și am 
văzul iar un tron mare şi alb şi pe Cel ce şedea pe el, 
iar dinaintea Lui pământul şi cerul au fugit şi loc nu s-a 
mai aflat pentru ele"? (Apocalipsa 20, 11). Văzut-ai 
acest fel de frică vreodată? Văzut-ai astfel de lucruri 
înspăimântătoare şi înfricoşate, când cerul şi pământul 
vor fugi? Şi cine va putea să stea? Noi, păcătoşii, unde 
vom fugi când vom vedea scaunele punându-se şi pe 
Stăpânul tuturor veacurilor şezând, când vom vedea 
oştile cele fără de număr cu frică stând împrejurul 
scaunului? Atunci se va împlini proorocia lui Daniel: 
„Priveam, până ce s-au pus scaunele şi Cel vechi de zile 
a şezul, îmbrăcămintea Lui era albă ca zăpada, părul 
capului Lui ca lâna cea curală, scaunul Lui, pară de 
foc, roatele lui, foc ce arde; râu de foc se trăgea pe 
dinaintea Lui: mii de mii stau înaintea Lui şi milioane 
de milioane Îi slujeau Lui. Judecătorul a șezut şi cărțile 
s-au deschis ” (Daniel 7, 8-9). 

Mare frică, groază şi spaimă va fi, fraţilor, în 
ceasul acela, când va sta Judecătorul Cel nefățarnic şi se 

vor deschide înfricoşatele cărţi unde sunt scrise lucrurile 
noastre, cuvintele şi faptele noastre, cele pe care le-am 
grăit, pe care le-am lucrat în viaţa aceasta și am socotit 
că se vor tăinui de Dumnezeu, Cel ce cearcă inimile şi 
rărunchii, după cum este scris: „Că perii capului vostru, 
toți sunt numărați” (Luca 12, 7), adică gândurile şi 
aducerile aminte, pentru care vom da seama în fața 
Judecătorului. 

O, de câte lacrimi avem trebuință pentru ceasul 
acela, iar noi ne lenevim! O, cât vom plânge şi vom 
suspina, când vom vedea acele mari daruri pe care le vor 
lua de la Împăratul slavei cei ce bine s-au nevoit, când 
vom vedea cu ochii noştri negrăita împărăție a cerurilor! 
Și iarăşi, de altă parte vom vedea înfricoşatele munci, 
iar în mijlocul acelora pe toată seminţia şi toată suflarea, 
de la Adam, cel întâi zidit, până la cel din urmă născut, 
plecându-şi cu cutremur genunchii şi închinându-şi 
fețele lor, după cum este scris: „Viu sunt Eu, zice 
Domnul, că Mie se va pleca tot genunchiul ” (Isaia 45, 
23; Romani 14, 11; Filipeni 2, 10). 

Atunci, iubitorilor de Hristos, toată omenirea va 
sta între împărăție şi judecată, între viață şi moarte, între 
libertate şi nevoie, aşteptând cu toţii înfricoşatul ceas al 
Judecăţii, şi nimeni nu va putea ajuta nimănui. Atunci se 
va cere de la fiecare mărturisirea credinței, făgăduinţa 
Botezului, credinţa neîntinată de tot eresul, pecetea 
nesfărâmată şi haina nespurcată, după cum este scris: 
„Că toţi cei dimprejurul Lui vor aduce daruri înfrico- 
şatului Împărat” (Psalmul 75, 11); că se va cere, după 
puterea fiecăruia, de la toţi cei ce s-au scris în Sfânta 
Biserică între numărul credincioşilor. Însă cei puternici 
se vor cerca tare, după cea scrisă: „Căci căruia i s-a dat 
mult, mult i se va cere”, şi: „Cu ce măsură măsurați, vi 

se va măsura vouă” (Înţelepciunea 6, 6; Luca 12, 48; 
Matei 7, 2; Marcu 4, 24). Chiar mare de ar fi cineva, 
chiar mic, deopotrivă toţi am mărturisit credinţa şi am 
luat Sfânta Pecete. Toţi asemenea ne-am depărtat de 
diavolul, scuipându-l şi suflându-l pe dânsul, toţi ne-am 
împreunat cu Hristos, asemănându-ne Lui. 

Dacă aţi înţeles cu adevărat puterea Tainei Bote- 
zului şi a lepădării de cel străin, fiindcă lepădarea, pe 
care în vremea Sfântului Botez ni se cere să o facem, ni 
se pare mică, dar, înțelegându-se, este prea mare, iar cel 
ce a putut să o păzească va fi de trei ori fericit. Căci prin 
puţine graiuri, ne lepădăm de tot ce este numit rău. Nu 
de unul, de doi sau de zece ne lepădăm, ci de tot ce se 
numeşte rău, şi pe care îl urăşte Dumnezeu. Adică, ce 
zic? „Mă lepăd de satana şi de toate lucrurile lui”. De 
care lucruri? Ascultă: de curvie, de preacurvie, de necu- 
răție, de minciună, de furtişag, de zavistie, de otrăvire, de 
vrăjitorie, de descântare, de mânie, de iuțime, de hulă, de 
vrajbă, de prigonire, de pizmă. Mă lepăd de beţie, de 
cuvântare deşartă, de mândrie, de lenevire. Mă lepăd de 
râsuri şi de cântări cu alăuta, de cântece drăceşti, de stri- 
cările de copii, de vrăjirea cu păsări, de întrebarea duhu- 
rilor, de scrierea pe frunze, lepăd de jertfirea la idoli, de 
sânge, de sugrumat şi de mortăciuni (Fapte 15, 29; 21,25). 

Şi, pentru ce zic multe, că nu este vreme a le 
pomeni pe toate, ci pe cele multe să le trecem şi prost să 
zicem: Mă lepăd de toate cele din soare şi din lună, de 
cele ce se fac în stele, de cele din izvoare şi din copaci, 
de cele din răspântii, de amestecări şi pahare, de alte 
multe lucruri necuvioase, despre care este urât a grăi. 
De toate acestea şi de cele asemenea acestora, ne 
lepădăm întru lepădarea Sfântului Botez, pe care toţi le 
Ştim că sunt lucruri şi învățături ale diavolului. 

Pe acestea toate, întru întuneric fiind mai înainte, 
sub stăpânirea diavolului, le-am învăţat, mai înainte de a 
sosi la noi Lumina, când eram vânduți de păcat (Romani 
7, 9). lar când a voit lubitorul de oameni şi Milostivul 
Dumnezeu să ne izbăvească pe noi dintr-o înşelăciune 
ca aceasta, ne-a cercetat pe noi Răsăritul cel dintru 
înălțime şi s-a arătat darul lui Dumnezeu cel mântuitor 
şi S-a dat pe Sine în schimb pentru noi, răscumpărân- 
du-ne din înşelăciunea idolească, şi bine a voit a ne 
înnoi pe noi, prin apă şi prin duh. Deci, de toate acestea 
ne-am lepădat şi ne-am dezbrăcat de omul cel vechi, 
împreună cu toate faptele lui, şi ne-am îmbrăcat întru 
Adam cel nou. 

Deci, cel ce face aceste lucruri rele de mai sus, 
după ce a venit Darul, a căzut din Dar, şi Hristos cu 
nimic nu-l va folosi pe dânsul, dacă petrece în păcat. 
Auzit-aţi, iubitorilor de Hristos, de câte mulțimi de rele 
ne-am lepădat prin puţine graiuri? Deci, această 
lepădare şi bună mărturisire o cere în ceasul şi în ziua 
aceea de la fiecare dintre noi, căci scris este: „Din 
cuvintele tale te vei îndrepta ” (Matei 12, 37). Şi iarăşi, 
Domnul zice: „Din cuvintele tale te voi judeca, slugă 
vicleană” (Luca 19, 22). Deci, cuvintele noastre sau ne 
osândesc sau ne îndreptățesc în ceasul acela. 

Dar în ce chip se vor întreba? Se vor întreba 
păstorii, adică Episcopii, şi pentru ale lor petreceri, şi 
pentru ale turmei lor; şi se va cere de la fiecare oile cele 
cuvântătoare pe care le-au luat în purtarea de grijă de la 
Hristos, mai-Marele păstorilor. Şi dacă, din nepurtarea 
de grijă a Episcopilor, va lipsi vreo oaie, sângele ei se 
va cere din mâinile lui. Asemenea şi preoții vor da 
seamă pentru bisericile lor, împreună şi diaconii. Şi tot 
credinciosul pentru casa sa: pentru femeia sa, pentru fiul 

său, pentru slugi şi pentru slujnice: dacă i-a hrănit şi i-a 
crescut pe ei întru învăţătura şi sfătuirea Domnului, 
după cum porunceşte Apostolul (Efeseni 6, 4). Atunci 
vor fi întrebaţi împărații şi boierii, bogaţii şi săracii, cei 
mici şi cei mari, pentru lucrurile ce au lucrat, că este 
scris: „Toţi vom sta înaintea Divanului lui Hristos” 
(Romani 14, 10), „ca să ia fiecare după cele pe care 
le-a lucrat cu trupul: ori bine, ori rău”. Şi iarăşi este 
scris: „Nu este cine să scoată din mâinile Mele”. 

— Ne rugăm ţie să ne spui cele ce vor urma acestora. 

— Voi grăi întru durerea inimii mele, că nu puteţi 
să auziţi cele ce se vor face după acestea, ci să încetăm, 
o, iubitorilor de Hristos. 

Şi iarăşi au zis iubitorii de Hristos: 

— Au doară mai înfricoşate sunt decât cele mai sus 
zise, pe care le-am auzit de la tine? 

Lăcrimând, dascălul iarăşi a zis: 

— Să zic cu lacrimi, că nici nu este cu putinţă fără 
de lacrimi a povesti acestea, fiindcă sunt cele mai de pe 
urmă. Dar, de vreme ce avem poruncă de la Apostolul, 
pe acestea să le punem înaintea oamenilor credincioşi, şi 
pentru voi, că sunteţi credincioşi, acestea le pun înaintea 
voastră, iar voi să-i învăţaţi pe alţii (II Timotei 2, 2). 
Deşi mă doare inima pentru această povestire, însă, 
iertați-mă pe mine, fraților binecuvântaţi, că atunci, 
iubitorilor de Hristos, lucrurile tuturor se vor cerceta şi 
se vor arăta înaintea îngerilor şi a oamenilor, şi toţi 
vrăjmaşii se vor pune sub picioarele Lui, şi se va surpa 
toată stăpânirea şi puterea şi se va pleca lui Dumnezeu 
tot genunchiul, după cum este scris (1 Corinteni 15, 24- 
25; Romani 14, 11; Filipeni 2, 10). 

„Atunci îi va despărți pe dânșii, unii de alții, 
precum păstorul desparte oile de capre ” (Matei 25, 32), 

că cei ce vor avea roadele cele bune, se vor despărți de 
cei fără de roade, păcătoşi, şi vor străluci ca soarele. 
Aceştia sunt cei care au păzit poruncile Domnului: 
milostivii, iubitorii de săraci şi iubitorii de sărmani, 
primitorii de străini, cei ce îmbracă pe cei goi, cei ce 
cercetează pe cei din temniţă, sprijinitorii celor obosiţi, 
cercetătorii celor bolnavi, cei ce au plâns acum, precum 
a zis Domnul, cei ce au iertat greşelile fraţilor, cei ce au 
păzit pecetea credinței nesfărâmată şi neîntinată de tot 
eresul; pe aceştia îi va pune de-a dreapta, iar pe capre le 
va pune de-a stânga. Aceştia sunt cei fără de roadă, care 
pe Păstorul cel Bun L-au întărâtat, cei ce nu au luat 
aminte la glasul mai-Marelui păstorilor, cei îngâmfaţi, 
cei nepedepsiţi, cei ce în vremea aceasta de acum, a 
pocăinței, ca nişte iezi au jucat şi s-au desfătat, care au 
petrecut în mahmurie şi beţie şi nemilostivire toată 
vremea vieţii lor, ca bogatul acela care niciodată nu a 
miluit pe săracul Lazăr (Luca 16, 19-20). Pentru aceasta 
şi în starea cea de-a stânga s-au osândit, ca nişte 
nemilostivi şi neînduraţi, care nu au roade de pocăință, 
nici untdelemn în candelele lor (Matei 3, 8; 25, 3). 

Cei ce şi-au cumpărat untdelemn de la săraci şi 
vasele lor şi le-au umplut, stau de-a dreapta, slăviţi şi 
cuvioși, ţinându-şi candelele aprinse, şi aud acel fericit 
şi milostiv glas: ,„,Veniți binecuvântaţii Părintelui Meu, 
de moșteniți împărăția cea pregătită vouă de la înteme- 
ierea lumii ” (Matei 25, 34-36). 

lar cei de-a stânga, vor auzi dureroasa şi întristă- 
toarea hotărâre: „«Duceți-vă de la Mine, blestemaților, 
în focul cel veşnic, care este gătit diavolului şi îngerilor 
lui» (Matei 25, 41). Pentru că nu aţi făcut milă, nici 
acum nu veţi fi miluiţi; pentru că nu aţi ascultat glasul 
Meu, nici Eu acum nu voi asculta tânguirile voastre, că 

Mie nu Mi-aţi slujit: flămând am fost şi nu M-aţi hrănit, 
însetat şi nu M-aţi adăpat, străin şi nu M-aţi primit, gol 
şi nu M-aţi îmbrăcat, bolnav şi nu M-aţi cercetat, în 
temniţă şi nu aţi venit la Mine. V-aţi făcut lucrători şi 
slujitori ai altui domn. adică ai diavolului, pentru 
aceasta zic vouă: Duceţi-vă de la Mine, lucrători ai ne- 
dreptăţii! «Arunci se vor duce aceştia la muncă veşnică, 
iar dreplții la viaţă veşnică»” (Matei 25, 46). 

— Dar, oare, toţi într-o singură muncă se vor duce, 
sau sunt multe feluri de munci? 

— Multe sunt felurile locurilor de muncă, precum 
am auzit în Evanghelie. Că este întuneric mai dinafară şi 
altul mai înlăuntru. Gheena focului este alt loc; 
scrâșnirea dinţilor, loc deosebit; viermele cel neadormit 
este întru alt loc; iezerul cel de foc este alt loc; tartarul, 
loc deosebit; focul cel nestins, are al său loc; cele de 
dedesubt şi pieirea sunt întru ale sale locuri; cele mai de 
jos ale pământului este alt loc; iadul unde se întorc 
păcătoşii şi puţul iadului este loc mai cumplit (Matei 8, 
12; Marcu 9, 43; Apocalipsa 19, 20; II Petru 2, 4; 
Efeseni 4, 9). Întru aceste munci se împart ticăloşii, 
fiecare după păcatele sale, ori mai iute, ori mai moale, 
după cum este scris: „Căci cu lanțurile păcatelor sale 
fiecare se strânge ” (Pilde 5, 22). În acest fel este, încă 
se va bate mult sau puţin (Luca 12, 47-48). Şi precum 
aici sunt multe feluri de munci, aşa şi în veacul ce va să 
fie. Iar cei ce au în ei vrajbă, de se va întâmpla acestora 
să se ducă din trup. netrecută muncă vor afla în ceasul 
Judecăţii şi, ca nişte urâţi, se vor trimite în focul cel mai 
dinafară şi întru întunericul cel fără de sfârşit, ca cei ce 
au defăimat porunca cea uşoară a Domnului, ce zice: 
» Jubiţi-vă unii pe alții şi iertaţi până de şaptezeci de ori 
câte şapte ” (Matei 5, 44). 

Însă tot credinciosul este dator a petrece cu grijă, 
fără a deznădăjdui, că avem Mijlocitor către Tatăl pe 
lisus Hristos, Dumnezeul Cel drept, şi El este curăţire 
pentru păcatele noastre, nu ale celor ce nu se îngrijesc, 
nici pentru ale celor ce dorm şi răpesc. nici pentru ale 
celor ce se desfătează şi râd, ci pentru ale celor ce plâng 
şi se pocăiesc şi strigă către Dânsul ziua şi noaptea, care 
vor fi mângâiaţi de Mântuitorul (| loan 2, 1-2). Iar cel ce 
a păcătuit şi şi-a uitat păcatele sale, ieşind aşa din trup, 
peste acela va cădea mânia lui Dumnezeu, pe care 
Manase a vestit-o, zicând: „Nesuferită este mânia urgiei 
Tale asupra celor păcătoşi ” (Rugăciunea lui Manase 5). 

Vai, iubitorului de desfrânare! Vai, beţivului! Vai, 
celor ce cu timpane şi cu fluiere beau vinul, iar de 
lucrurile Domnului nu caută, nici de cuvintele Lui nu îşi 
aduc aminte! Vai, celor ce ocărăsc Dumnezeieştile 
Scripturi! Vai, celor ce îşi pierd vremea aceasta a 
pocăinţei şi a întoarcerii întru răspândiri şi râsuri, că vor 
căuta vremea pe care au cheltuit-o rău şi nu o vor afla! 
Vai, celor ce întru duhurile înşelăciunii întreabă şi iau 
aminte la învățăturile dracilor, că împreună cu dânşii se 
vor osândi în veacul ce va să fie! Vai, celor ce scriu 
neîndreptat! Vai, celor ce cu dinadinsul fac farmece şi 
vrăjitorii, stricări de copii şi cele asemenea acestora! 
Vai, celor ce opresc plata muncitorului, că cei ce opresc 
plata sunt ca cei ce varsă sânge! Vai, celor ce fac jude- 
cată cu nedreptate, celor ce dau dreptate celui necurat şi 
dreptatea dreptului o întunecă! Vai, celor ce îşi 
pângăresc sfânta credinţă cu eresuri sau fac pogorământ 
ereticilor! Vai, celor ce bolesc cu nevindecata patimă, 
adică a zavistiei şi a pizmei. 

Şi pentru ce zic multe şi nu tai degrab cuvântul? 
Vai, tuturor celor ce se vor întâmpla a sta de-a stânga în 

ziua cea înfricoşată, că se vor întuneca și vor lăcrima cu 
amar. când vor auzi acea hotărâre dureroasă şi jalnică: 
„Duceţi-vă de la Mine, blestemaților!” (Matei 25, 41). 
lar alţii vor auzi hotărârea cea plină de mâhnire: 
„Întoarce-se-vor păcătoşii la iad” (Psalmul 9, 17). Alţii 
vor auzi acestea: „Amin. Amin. Zic vouă: Nu vă ştiu pe 
voi; duceţi-vă de la Mine, lucrătorii nedreptății” (Luca 
13, 27). Alţii vor auzi, adică pizmătăreţii, aceasta: „Ja 
ce este al tău şi pleacă!” (Matei 20, 14). Şi unde, oare? 
Acolo unde vor auzi: „Duceţi-vă de la Mine, blestema- 
ților, în foc!” Alţii vor auzi acestea, legându-li-se 
mâinile şi picioarele: „Scoareți-i întru întunericul cel 
mai dinafară ”. Alţii se vor lega ca neghinele spre ardere 
de tot în cuptorul focului. Şi precum sunt multe chipuri 
de mântuire, tot aşa sunt multe locuri întru împărăția 
cerurilor. Şi precum multe sunt chipurile păcatelor şi ale 
greşelilor, aşa şi multe sunt chipurile muncilor. 

Câţi aveţi lacrimi şi umilință, plângeţi împreună cu 
mine, că eu, fraţii mei binecuvântaţi, mi-am adus aminte 
de despărțirea cea jalnică şi nu o pot suferi. Că în ceasul 
cel înfricoşat se vor despărți unii de alţii cu jalnică 
despărţire şi se va duce fiecare, fără întoarcere. Cine 
este atâta de împietrit la inimă şi nu va plânge de aici, 
gândind la ceasul acela, când se vor despărţi episcopi de 
episcopi, preoţi de preoţi, diaconi de diaconi, ipodiaconi 
şi citeţi de prietenii lor? Atunci se vor despărţi cei ce 
erau oarecând împărați, şi vor plânge, dar ca nişte robi 
se vor alunga. Atunci vor suspina boierii cei nemilostivi 
şi se vor vedea strâmtoraţi din toate părțile, şi nimeni nu 
le va ajuta: nici bogăţia nu se va arăta, nici amăgitorii 
nu vor sta de faţă; nici nu vor afla milă, că nici ei nu au 
miluit, nici n-au trimis mai înainte, ca să afle atunci, 
precum și proorocul zice pentru unii ca aceștia: 

„Dormit-au somnul lor şi n-au aflat nimic” (Psalmul 
75, 5). Atunci se vor despărți părinţii de fii şi prietenii 
de prieteni. Atunci se vor despărți cu jale soțiile, care 
nu şi-au păzit patul nespurcat (Evrei 13, 4). Atunci se vor 
despărți cei ce cu trupul au fost feciorelnici, iar cu 
năravul nemilostivi şi fără de omenie, „căci judecata este 
fără de milă, celui ce nu a făcut milă” (lacov 2, 13). 

Şi las de a mai zice pe cele multe, că frică şi 
cutremur mă opreşte pe mine pentru povestirea acestora, 
ci mai în scurt să zic. Atunci se vor alunga de la Scaunul 
de Judecată şi se vor duce de îngeri aspri, împingându-se 
şi bătându-se, scrâşnind cu dinţii, întorcându-se adeseori 
ca să vadă pe drepţi şi bucuria de care s-au despărțit. Şi 
vor vedea lumina cea negrăită, vor vedea frumuseţea 
raiului, vor vedea pe cei cunoscuţi în partea aceasta, vor 
vedea acele mari daruri care le vor lua de la Împăratul 
slavei cei ce bine s-au nevoit (II Timotei 4, 7). 

Apoi, câte puţin, se vor îndepărta de toţi drepţii, 
de prieteni şi de cunoscuţi. De aceea, şi de Însuşi 
Dumnezeu se vor ascunde, nemaiputând să vadă bucuria 
şi lumina cea adevărată, şi se vor apropia de muncile 
cele mai înainte zise, ca să se împrăştie şi să se 
risipească în ele. Atunci, văzând ei părăsirea cea 
desăvârşită a lor şi că toată nădejdea lor a pierit şi 
nimeni nu este care poate să le ajute sau să se roage 
pentru dânşii, că dreaptă este judecata lui Dumnezeu, cu 
prea amare lacrimi, tânguindu-se, vor zice: „O, câtă 
vreme am petrecut în lenevire! O, cum ne-am batjocorit! 
O, cum batjocoream Scripturile! Atunci Dumnezeu grăia 
prin Scripturi şi nu luam aminte, acum noi strigăm şi El 
Îşi întoarce faţa Sa de la noi. Ce ne-au folosit nouă 
jucăriile lumii? Unde este tatăl ce ne-a născut? Unde 
este maica ce ne-a născut? Unde sunt fraţii? Unde sunt 

fiii? Unde sunt prietenii? Unde este bogăţia? Unde sunt 
averile? Unde sunt gâlcevile? Unde sunt prânzurile? 
Unde este drumul cel mult şi neroditor? Unde sunt 
împărații şi silnicii? Cum, din toţi aceștia, nimeni nu 
poate să ne mântuiască pe noi? Dar nici nouă înşine nu 
ne putem ajuta, ci ne-am depărtat desăvârşit şi de la 
Dumnezeu şi de la Sfinţi. Ce vom face? Că nu mai este 
vreme de pocăință, nu mai poate rugăciunea, nu mai este 
folos de lacrimi, nu se mai arată scăpătaţii şi săracii, cei 
ce vând untdelemn, pentru că s-a spart târgul. 

Când aveam vreme şi putere, şi cei ce vindeau cu 
lacrimi strigau «cumpărați!», astupându-ne urechile, nu 
auzeam, nici nu cumpăram. Deci, acum noi căutăm şi nu 
aflăm. Nu mai este izbăvire pentru noi, ticăloşii! Nu 
vom mai dobândi milă, că nici nu suntem vrednici! 
Dreaptă este Judecata lui Dumnezeu! Nu vom mai vedea 
cetele sfinţilor, nu vom mai vedea Lumina cea adevărată! 
Ne-am făcut sărmani dinspre toţi. Şi, deci, ce vom zice? 
«Rămâneți sănătoşi, toţi drepții! Rămâneţi sănătoşi, 
Apostoli, Prooroci şi Mucenici! Rămâi sănătoasă, ceata 
Patriarhilor! Rămâi sănătoasă, ceata monahilor! Rămâi 
sănătoasă, cinstită şi de viaţă făcătoare Cruce! Rămâi 
sănătoasă, împărăţia cerurilor! Rămâi sănătos, lerusali- 
mul cel de sus, maica celor întâi-născuţi (Evrei 12, 23). 
Rămâi sănătos, raiule al desfătării! Rămâi sănătoasă şi 
tu, Stăpână Născătoare de Dumnezeu, Maica lubitorului 
de oameni, Dumnezeu! Rămâneţi sănătoşi părinţi şi 
maici, fii şi fiice, de acum nu vă vom mai vedea pe 
Voi!»”. Şi se va duce fiecare în locul de muncă pe care 
Şi l-a pregătit, prin lucrurile lui cele rele, unde viermele 
lor nu se sfârşeşte şi focul nu se stinge (Isaia 66, 24). 

lată, am făcut mângâierea voastră şi am împlinit 
dorinţa voastră. lată, aţi cunoscut ce ne pregătim nouă 

înşine. lată, ați văzut ce câștigă cei ce se lenevesc, se 
trândăvesc şi nu se pocăiesc. Aţi auzit cum au fost 
batjocoriţi cei ce iau în râs poruncile Domnului. Aţi 
auzit cum înşeală şi rătăceşte pe mulţi, stricătoarea de 
suflete viața aceasta. Aţi cunoscut cum se batjocoresc 
ocărâtorii Dumnezeieştilor Scripturi. Nimeni să nu se 
înşele, iubiții mei binecuvântaţi. Nu cumva cineva să 
creadă că acestea sunt numai cuvinte goale, ci cu 
dinadinsul şi cu întemeiere toţi să credem Domnului, că 
este învierea morţilor, judecată şi răsplătire pentru 
faptele cele bune şi cele rele, după Dumnezeieştile 
Scripturi. Şi trecând cu vederea şi defăimând toate cele 
vremelnice, să ne îngrijim de răspunsul, de starea 
înaintea înfricoşatului Divan şi de ceasul cel înfiorat şi 
înfricoşat. Că acesta este ceasul cel mult suspinător, 
mult dureros şi mult necăjicios care cercetează toată 
viaţa. Pentru această înfricoşată zi şi ceas, Sfinţii Proo- 
roci şi Apostoli mai înainte au vestit. Pentru această zi 
şi ceas, Dumnezeiasca Scriptură, de la margini până la 
marginile lumii, prin biserici şi prin tot locul, strigă şi 
mărturiseşte tuturor şi îndeamnă, zicând: Vedeţi, prive- 
gheaţi, luaţi aminte, trezviţi-vă, rugaţi-vă, miluiţi. fiţi 
gata, că nu ştiţi ziua sau ceasul în care Domnul va veni 
(Matei 25, 13). 

Deci, toţi purtătorii de Dumnezeu strigă cu durere 
şi cu lacrimi, mai înainte vestind nevoia acelei zile. 
Pentru această zi, zicea Proorocul Isaia: „/Jară Domnul 
vine să pustiească tot pământul şi pe păcătoşi să-i 
piardă de pe dânsul!” (Isaia 13, 9). Şi iarăşi, acelaşi 
prooroc zice: „Că Domnul Dumnezeu vine cu putere şi 
brațul Lui supune tol. lată că prețul biruinţei Lui este cu 
EI şi rodul izbânzii merge înaintea Lui” (Isaia 40, 10). 
Alt prooroc strigă, zicând: „lată Domnul vine şi cine va 

răbda ziua întrebării Lui sau cine va sta întru vederea 
Lui” (Maleahi 3, 1-2). Şi alt prooroc strigă, zicând: 
„Doamne, auzit-am auzul Tău şi m-am înfricoşat şi a 
intrat cutremur în oasele mele” (Avacum 3, 16). Alt 
prooroc strigă despre fața Domnului, zicând: „În ziua 
izbânzii voi răsplăti şi nu este cine să scoată din mâinile 
Mele ”. Pentru această zi de Dumnezeu arătată, David 
zice: ,, Dumnezeu arătat va veni, Dumnezeul nostru şi nu 
va tăcea. Foc înaintea Lui va arde şi împrejurul Lui 
vifor mare ” (Psalmul 49, 3-4). Pentru această zi strigă şi 
Apostolul Pavel: „În ziua în care va judeca Dumnezeu 
cele ascunse ale oamenilor, după bună vestirea mea” 
(Romani 2, 16). Şi iarăşi zice: „Vedeţi cum umblaţi..., că 
înfricoşat lucru este a cădea în mâinile Dumnezeului 
Celui viu” (Efeseni 5, 15; Evrei 10, 31). Strigă încă şi 
Fericitul Petru, verhovnicul Apostolilor: „Ziua Domnu- 
lui va veni ca un fur noaplea. Atunci cerurile vor pieri 
cu vuiet mare; stihiile, arzând, se vor desface, şi pămân- 
tul şi lucrurile de pe el se vor topi” (II Petru 3, 10). 

Şi ce zic pentru Prooroci şi Apostoli? Însuşi 
Stăpânul nostru şi Domnul mai înainte a mărturisit, 
zicând: „Căutaţi ca nu cumva să se îngreuieze inimile 
voastre de mâncare, şi de băutură, şi de grijile lumești 
şi de năprasnă să vină peste voi ziua aceea, ca 0 cursă; 
căci va veni peste toţi cei ce locuiesc pe fața întregului 
Pământ” (Luca 21, 34-35). Deci: „Privegheați, căci în 
ceasul în care nu nădăjduiți, Fiul Omului va veni” 
(Matei 24, 44), şi: „Nevoiţi-vă să intrați prin poarta cea 
Slrâmtă care duce la viață” (Luca 13, 24). 

Fraţii mei, să călătorim pe această cale, ca să 
moştenim viaţa veşnică. Cel ce călătoreşte pe această 
cale, viața cea veşnică va moşteni, că această cale este 
Viaţa. Deşi sunt puţini cei ce o află pe dânsa, dar noi, 

iubiţilor, să o nimerim pe ea. Nimeni din voi să nu 
călătorească afară de dânsa, ca să nu se ducă întru 
pierzare, precum şi proorocul zice: „Ca nu cumva să se 
mânie Domnul şi să pieriți din calea cea dreaptă” 
(Psalmul 2, 12). Să auzim pe Stăpânul, zicând: „Eu sunt 
Lumina lumii. Eu sunt Viaţa. Eu sunt Uşa. Prin Mine de 
va intra cineva, se va mântui. Eu sunt Calea, cel ce Îmi 
urmează Mie nu se va poticni, ci va avea lumina vieţii” 
(loan 8, 12; 10,9). 

Deci, să călătorim pe această fericită cale, pe care 
au călătorit toţi cei ce au iubit pe Hristos. Călătoriile 
acestea sunt necăjicioase, dar odihna este fericită. 
Plimbările acestea sunt mâhnicioase, dar răsplătirea este 
bucurie. Cărările sunt strâmte, dar gazda este desfătată. 
Paşii acesteia sunt: pocăinţa, postul, rugăciunea, prive- 
gherea, smerita cugetare, sărăcia cea duhovnicească, 
defăimarea trupului, grija sufletului, culcarea pe jos, 
nespălarea, mâncarea uscată, foamea, setea, goliciunea, 
milostenia, lacrimile, plângerea, suspinul, plecarea ge- 
nunchilor, necinstirile, prigonirile, răpirile, pălmuirile, 
ostenelile cu mâinile, primejdiile, bântuielile, a fi ocărât 
şi a răbda, a fi urât şi a nu urî, a pătimi rele și a răsplăti 
cu bine, a lăsa datornicilor datoriile, a pune sufletul 
pentru prieteni şi, în scurt, a vărsa sângele pentru Hristos, 
când va cere vremea. Dacă are cineva plimbările acestei 
uşi strâmte și căi necăjite, va lua fericita răsplătire, 
împărăţia cerurilor, care nu are sfârşit. 

lar largă este ușa şi desfătată este calea care duce 
întru pieire. Cărările acesteia, în viața aceasta de acum, 
sunt bucuroase, dar acolo scârboase; aici dulci, iar acolo 
mai amare decât fierea; aici uşoare, iar acolo grele şi 
dureroase; aici se văd ca nişte nimic şi care nimic nu 
sunt, iar acolo ca nişte fiare sălbatice înconjură pe cei ce 

le-au săvârşit şi nu s-au pocăit, după proorocul ce zice: 
„Că în ziua cea rea, fărădelegea vrăjmaşilor mei mă va 
înconjura pe mine” (Psalmul 48, 5). Adică, răutatea 
vieţii acesteia, a plimbărilor pe calea cea lată, pe care şi 
Apostolul din parte le-a numărat: „Curvia, preacurvia, 
neînfrânarea, slujirea la idoli, grija, pizma, mânia, îm- 
perecherea, zavistia, uciderea şi cele asemenea acesto- 
ra” (Galateni 5, 19-21). La fel şi râsurile, strigările, 
desfătările, alăutele, fluierele, jucăriile, spălările, îmbră- 
cămintea cea moale, prânzurile cele de mult preț, lovirile 
în mâini şi gâlcevile, cântările fără de grijă, aşternuturi 
moi şi paturi de multe feluri, nesaţiul mâncării, ura de 
frați şi, cea mai rea decât toate, nepocăința şi neadu- 
cerea-aminte niciodată de ieşirea din viaţa aceasta. 

Acestea sunt urmările căii celei cumplite, pe care 
mulți călătoresc (Matei 7, 13). Pentru aceasta şi gazda 
potrivită o află: în loc de desfătare, foame; în loc de 
beţie, sete; în loc de odihnă, chin; în loc de râs, tânguire; 
în loc de laudă, plângere; în loc de multa încărnoşare, 
vierme; în loc de jocuri, a fi împreună cu dracii; în loc 
de iscodiri şi de vrăjitorii şi de celelalte aflări şi izvodiri 
rele, întunericul cel mai dinafară, gheena focului şi cele 
asemenea acestora, care sunt păşuni ale morţii, unde 
paşte pe oile sale şi pe ucenicii şi prieteni săi, care 
umblă în calea cea lată și desfătată, după proorocul ce 
zice: „Ca nişte oi în iad sunt puși, moartea îi va paşte 
pe ei” (Psalmul 48, 14). 

lar noi, iubiţilor fraţi, abătându-ne de la cale cea 
cumplită, să auzim pe Domnul, zicând: „Nevoiți-vă a 
intra prin uşa cea strâmtă, că mulți, zic vouă, vor căuta 
să intre şi nu vor putea” (Luca 13, 24). Şi multe altele 
asemenea acestora, Domnul şi toţi purtătorii de Dumne- 
zeu, strigau. Luând în minte această zi, Sfinţii Mucenici 

nu şi-au miluit trupurile lor, ci au răbdat tot felul de 
munci, bucurându-se cu nădejdea cununilor. Alţii în 
pustietăți, în munţi, în postire, în feciorie s-au nevoit, şi 
încă se nevoiesc (Evrei 11, 37). Nu numai bărbaţi, ci şi 
femei, partea cea mai slabă, şi prin uşa cea strâmtă şi 
prin calea cea necăjită călătorind, au răpit împărăţia 
cerurilor (Matei 11, 12). 

Deci, cine va răbda ruşinea aceea, când femei se 
vor încununa şi mulți bărbaţi se vor ruşina? Că acolo nu 
este parte bărbătească şi parte femeiască, ci fiecare va 
lua plată după osteneala sa. Și nu numai în pustietăţi şi 
în munţi acestea s-au aflat, ci, mult mai vârtos, mulţi- 
mile celor ce se mântuiesc au strălucit în cetăţi, în 
ostroave şi în biserici, fiindcă a păzit fiecare cu 
sârguinţă, întru a sa rânduială, poruncile Stăpânului: 
Episcopii, preoţii şi celelalte rânduieli ale Bisericii, 
împărații şi boierii, începătoriile şi stăpâniile. Că 
Stăpânul Dumnezeu nu a făcut deosebiri sau a cinstit 
mai mult un loc decât altul, ci aşa a zis: Oriunde vor fi 
adunaţi întru numele Meu, adică şi în pustietăţi, şi în 
munţi sau în peșteri, sau în tot locul stăpânirii Mele, 
acolo sunt în mijlocul lor şi cu dânşii voi fi până la 
sfârşitul veacului, şi în veacul ce va să fie, Eu îi voi 
paşte pe ei întru nesfârşiţii veci (Matei 18, 20). 

Cugetând fericitul David la acel înfricoşat Divan 
şi neamăgit Judecător, în toate nopţile cu lacrimi îşi uda 
patul şi ruga pe Dumnezeu, zicând: „«Doamne, să nu 
intri la judecată cu robul Tău» (Psalmul 142, 2), căci, 
fiind lipsit de orice răspuns, mă rog bunătăţii Tale, să nu 
intri la judecată cu robul Tău. Că de vei vrea să faci 
aceasta, nu se va îndrepta înaintea Ta nimeni din cei vii”. 

Vedeţi, fraţilor, pe fericitul David, temându-se de 
ziua şi ceasul acela şi rugându-se, şi pregătindu-se pentru 

darea răspunsului? Deci, veniţi şi voi, fraţi iubitori de 
Hristos, mai înainte de a veni ziua aceea, mai înainte de 
a se sparge târgul, mai înainte de a veni Dumnezeu 
arătat şi să ne afle nepregătiţi, să întâmpinăm faţa Lui 
întru mărturisire, cu pocăință, cu rugăciune, cu postire, 
cu lacrimi şi cu primire de străini. Să-L întâmpinăm mai 
înainte de a veni El arătat şi să ne afle nepregătiţi. Să nu 
încetăm a ne pocăi şi a-L ruga cu durere şi a ne pregăti 
pentru întâmpinarea Domnului, toţi împreună: bărbaţi şi 
femei, bogaţi şi săraci, robi şi slobozi, bătrâni şi tineri. 
Vedeţi să nu zică cineva că „am păcătuit mult şi nu am 
iertare”. Cel ce zice aceasta nu ştie că Dumnezeu este al 
celor ce se pocăiesc, Care a venit pentru cei ce se află 
rău, căci El a zis: „Tor aşa şi în cer va fi mai multă 
bucurie pentru un păcătos care se pocăieşte ” (Luca 15, 
7) şi: „Nu am venit să chem pe drepți, ci pe păcăloşi la 
pocăință ” (Luca 5, 32). 

Şi aceasta este pocăinţa cea adevărată: a ne înde- 
părta de la păcat şi a-l urî, după cel ce zice: „Nedrepra- 
tea am urât şi de dânsa m-am îngretțoşat ” (Psalmul 118, 
163), şi: „Juratu-m-am şi m-am hotărât! să păzesc 
judecăţile dreptăţii Tale” (Psalmul 118, 106). Şi atunci 
Dumnezeu cu bucurie primeşte pe cel ce se apropie de 
Dânsul. Vedeţi însă să nu îndrăznească cineva să zică 
„nu am păcătuit”. Cel ce zice aceasta se amăgeşte pe 
sine însuşi şi nu ştie cum îl fură pe el satana: în cuvinte, 
în lucruri, prin auz şi prin ochi, prin pipăire şi prin 
gânduri. 

Cine se va lăuda că îşi are inima neîntinată şi toate 
simţurile curate? Căci nimeni nu este fără de păcat, 
nimeni nu este curat de spurcăciune, nimeni nu este 
nevinovat între oameni, numai singur Cel ce pentru noi 
a sărăcit, bogat fiind (II Corinteni 8, 9). El singur este 

fără de păcat, Cel ce ridică păcatul lumii, Cel ce voieşte 
ca toţi oamenii să se mântuiască, Cel ce nu voiește 
moartea păcătoşilor, lubitorul de oameni, Cel mult-îndu- 
rat, Cel milostiv, Cel bun, Cel iubitor de suflete, Cel 
atotputernic, Mântuitorul tuturor oamenilor, Tatăl săr- 
manilor şi Judecătorul văduvelor, Dumnezeul celor ce se 
pocăiesc, Doctorul sufletelor şi al trupurilor, Nădejdea 
celor deznădăjduiţi, Limanul celor ce se înviforează, 
Ajutorul celor neajutoraţi, Calea vieţii, Cel ce cheamă pe 
toţi la pocăință şi de nici unul din cei ce se pocăiesc nu se 
întoarce. Către Acesta să alergăm şi noi, că toţi păcătoşii, 
câţi au alergat la Dânsul, au dobândit mântuire. 

Deci şi noi, fraţii mei, să nu deznădăjduim de 
mântuirea noastră. Am păcătuit? Să ne pocăim. De 
milioane de ori am păcătuit? De milioane de ori să ne 
pocăim. De tot lucrul bun se bucură Dumnezeu, iar mai 
ales de sufletul ce se pocăieşte. Că pentru acesta cu totul 
Se pleacă şi cu ale Sale mâini îl primeşte şi îl cheamă, 
zicând: „Veniţi la Mine toţi cei osteniţi, căci pe cel ce 
vine la Mine nu îl voi scoate afară. Veniţi la Mine toți 
cei osteniţi şi însărcinaţi, şi Eu vă voi odihni pe voi” 
(Matei 11, 28) în Cetatea cea de sus, unde toţi sfinţii 
Mei se odihnesc întru mare bucurie. 

Veniţi la bucuria cea negrăită, neasemănată, 
nepovestită, la bunătăţile la care îngerii doresc a privi, 
unde sunt cetele și rânduielile Drepţilor. Acolo, sânul 
lui Avraam primeşte pe cei ce rabdă necazuri, precum şi 
pe Lazăr, cel odinioară sărac. Acolo se vor deschide 
comorile cele veşnice ale bunătăţilor Mele. Acolo este 
Ierusalimul cel de sus, maica celor întâi-născuţi. Acolo 
este fericitul pământ al celor bătrâni. 

„Veniţi la Mine toți şi Eu vă voi odihni pe voi. 
Acolo unde sunt toate liniştite şi neîmperecheate, unde 

sunt cele luminate şi lui Dumnezeu plăcute, unde nimeni 
nu este care să asuprească, nici să prigonească, unde nu 
mai este păcat, nici pocăință, unde este lumină neapro- 
piată şi bucurie negrăită. 

„Fericiţi cei ce plâng” (Matei $, 4). Plângeţi, 
pocăiţi-vă, întoarceți-vă la Mine şi „Eu vă voi odihni pe 
voi”, unde nu mai este durere, nici lacrimă, nici grijă, 
nici învăluire, nici tânguire. 

Întoarceţi-vă, fiii oamenilor, şi „Fu vă voi odihni 
pe voi”, unde nu mai este moarte, nici post, nici scârbă, 
nici grijă, nici pizmă, ci bucurie, pace, odihnă şi veselie. 

Întoarceţi-vă la Mine şi „Eu vă voi odihni pe voi”, 
unde este apa odihnei, loc cu verdeață şi via cea de 
Dumnezeu lucrată tuturor. Întru pământul fericit al celor 
blânzi, pe care Eu, Via cea adevărată, îl odrăslesc, al 
Cărui lucrător Îl aveţi pe Tatăl (loan 15, 1). 

„ Veniţi toți cei osteniţi şi însărcinaţi şi Eu vă voi 
odihni pe voi”, unde este dragostea, bucuria cea de-a 
pururea, veselia cea veşnică, Lumina cea neînserată, 
Soarele cel neapus. 

„Luaţi jugul Meu asupra voastră şi vă învățați de 
la Mine că sunt blând şi smerit cu inima şi veţi afla 
odihnă sufletelor voastre” (Matei 11, 29). Unde este 
glasul celor ce prăznuiesc, unde comorile înțelepciunii 
şi tainele cunoștinței se descoperă (Coloseni 2, 3). 

Veniţi la Mine toţi şi „Eu vă voi odihni pe voi”, 
unde este dăruire mare, bucurie neasemănată, veselie 
neprefăcută, laudă nesfârşită, slavoslovie netăcută, mul- 
țumire neîncetată, cuvântare de Dumnezeu necurmată, 
împărăție fără de sfârşit, bogăţie nemărginită, veci 
nesfârșiți, adânc de îndurări, noian de milă şi de iubire 
de oameni, care nu se pot grăi de guri omenești, ară- 
tându-se numai în ghicitură. Acolo sunt milioane de 

îngeri, praznicele celor întâi-născuţi, scaunele apostoli- 
lor, cuvintele proorocilor, scrierile patriarhilor, cununile 
mucenicilor, laudele drepţilor. Acolo şi-au așezat şi şi-au 
pregătit locul şi plata toate începătoriile, stăpâniile şi 
rânduielile. 

„ Veniţi la Mine toți cei ce flămânzii şi înseloşaţți 
de dreptate şi Eu vă voi sălura pe voi” de bunătăţile pe 
care le-aţi dorit, cele ce ochii nu le-a văzut şi urechile 
nu le-a auzit şi pe inimă de om nu s-a suit. Că acestea 
le-am pregătit celor ce se pocăiesc din calea lor cea rea 
(| Corinteni 2, 9). Acestea le-am pregătit celor ce 
miluiesc și celor săraci cu duhul. Acestea le-am pregătit 
celor ce plâng întru pocăință. Acestea le-am pregătit 
făcătorilor de pace. Acestea le-am pregătit celor 
prigoniţi pentru Mine, clevetiţi şi ocărâți. 

„Veniţi la Mine toţi cei însărcinaţi”. Scuturaţi şi 
lepădaţi de la voi sarcina păcatelor, că nimeni care a 
venit la Mine nu a rămas însărcinat, ci a lepădat reaua 
obişnuință şi a dezvăţat meșteșugul rău, pe care l-a 
învăţat de la diavolul, şi s-a învăţat de la Mine meşteşug 
bun. Vrăjitorii, apropiindu-se de Mine, au lepădat vrăji- 
toria şi au învăţat cunoştinţa de Dumnezeu. Vameşii au 
părăsit vămile şi au făcut biserici (Luca 5, 27). Prigo- 
nitorii au încetat de a prigoni şi au primit a fi prigoniţi 
(Fapte 8, 3). Desfrânatele au urât curvia şi au iubit 
întreaga înțelepciune. Tâlharii au lepădat uciderile, 
dezvăţându-se de meșteșugul cel tâlhăresc, au luat 
credința cea curată şi s-au făcut locuitori ai raiului 
(Luca 23, 43). Deci, veniţi şi voi la Mine, că „pe cel ce 
vine la Mine nu îl voi scoate afară ” (loan 6, 37). 

Aţi auzit, iubiţilor, bunele făgăduințe şi dulcile 
cuvinte ale Mântuitorului sufletelor noastre? Cine a 
văzut vreun tată ca Acesta, iubitor de fii? Cine a mai 

văzut vreun doctor bun ca Acesta? Deci, veniţi să ne 
închinăm şi să cădem către Dânsul, mărturisindu-ne 
păcatele noastre (Psalmul 94, 6). Slavă bunătăţii Lui şi 
pogorământului Lui! Slavă îndurărilor Lui! Slavă împă- 
răției Lui! Slavă. cinste şi închinăciune Numelui Lui în 
veci! Amin. 

Iarăşi zic, şi zicând nu voi înceta: să nu ne trândă- 
vim, noi, păcătoşii, să nu ne temem. Să nu încetăm 
strigând cu lacrimi, ziua şi noaptea, că este milostiv şi 
nemincinos şi va face negreşit izbândire celor ce strigă 
către Dânsul. Că El este Dumnezeul celor ce se 
pocăiesc, Tatăl, Fiul şi Sfântul Duh, şi Lui 1 se cuvine 
slava şi cinstea, în vecii vecilor. Amin. 


CUVÂNT 
LA VENIREA DOMNULUI 


Despre sfârşitul lumii şi 
venirea lui Antihrist 


Cum voi putea eu, Efrem cel prea mic şi păcătos şi 
plin de greşeli, să spun cele mai presus de puterea mea? 
Dar, de vreme ce Mântuitorul, prin a Sa milostivire, pe 
cei necărturari i-a învăţat înţelepciunea şi pe credin- 
cioşii cei de pretutindeni i-a luminat, şi a noastră limbă 
o va lumina cu îndestulare spre folosul și zidirea, şi a 
mea, a celui ce zic, şi a tuturor ascultătorilor. Şi voi grăi 
întru dureri, şi voi spune întru suspine, pentru sfârşitul 
lumii acesteia de acum şi pentru cel prea fără de ruşine 
şi cumplit balaur, cel ce va tulbura toate cele de sub cer, 
şi va aduce frică, împuţinare şi cumplită necredință în 
inimile oamenilor, şi va face arătări, şi semne, şi înfri- 
coşări încât, de ar putea, să amăgească şi pe cei aleşi şi 
pe toți să-i înşele cu mincinoase semne şi cu nălucirile 
care se vor face de către dânsul (Matei 24, 25). 

După îngăduinţa Sfântului Dumnezeu, va lua stăpâ- 
nire ca să înşele lumea, fiindcă s-a înmulţit păgânătatea 
lumii şi pretutindeni se fac tot felul de lucruri rele. Şi 
pentru aceasta, Preacuratul Stăpân va slobozi duhul 
înşelăciunii, ca să ispitească lumea pentru păgânătatea 

ei, de vreme ce oamenii au voit a se îndepărta de 
Dumnezeu şi a iubi pe vicleanul (II Tesaloniceni 2, 11). 
Fraților, mare strâmtorare va fi în vremurile 
acelea, mai ales celor credincioşi, când se vor săvârşi cu 
multă stăpânire semne şi minuni de însuşi balaurul. 
Când se va arăta pe sine ca un dumnezeu, cu năluciri 
înfricoşate, zburând în văzduh, şi toţi dracii, ca îngerii, 
în văzduh înălțându-se înaintea tiranului (II Tesaloni- 
ceni 2, 4). Că vor striga cu tărie, schimbându-și 
chipurile, înfricoşând fără de măsură pe toţi oamenii. 
Atunci, fraţilor, oare cine se va afla îngrădit şi petrecând 
neclintit, având în sufletul său semnul Unuia-Născut, 
Fiului Dumnezeului nostru, adică Sfânta Lui Cruce? 
Când va vedea necazul acela nemângâiat, făcut pretutin- 
deni, peste tot sufletul, care nu va avea de nicăieri 
mângâiere, nici slăbire, pe pământ şi pe mare; când va 
vedea toată lumea tulburată şi va fugi fiecare să se 
ascundă în munţi, unii murind de foame, iar alţii 
topindu-se ca ceara de sete cumplită, şi nu va fi cine să-i 
miluiască pe ei; când va vedea toate fețele lăcrimând şi 
cu dorire întrebând, dacă nu cumva se află vreun cuvânt 
al lui Dumnezeu pe pământ? Şi nu va auzi nicăieri. 
Cine, oare, va suferi zilele acelea? Şi cine va răbda 
necazul cel nesuferit, când va veni amestecarea popoa- 
relor, ce vor veni de la marginile pământului pentru 
vederea tiranului, şi mulţi, închinându-se înaintea 
tranului, strigând cu cutremur: „Tu ești mântuitorul 
nostru”? Marea se va tulbura şi pământul se va usca, 
cerurile nu vor ploua, sadurile se vor veşteji şi toţi cei ce 
vor fi pe pământul răsăritului, de multă frică, vor fugi 
spre apus. Şi iarăşi, cei ce vor fi la apusul soarelui, cu 
Cutremur vor fugi către răsărit. Atunci, luând obraznicul 
Stăpânire, va trimite draci în toate marginile pământului 

ca să propovăduiască, având mare îndrăznire: „Împărat 
mare s-a arătat cu slavă. Veniţi de îl vedeţi”. 

Cine, oare, va avea suflet de diamant, încât să sufe- 
re vitejeşte toate smintelile acelea? Cine, oare, va fi acel 
om, precum am mai zis, ca toţi îngerii să-l fericească pe 
el? Că eu, fraţilor iubitori de Hristos şi desăvârşiţi, m- 
am înfricoşat numai din pomenirea numelui balaurului, 
cugetând în mine necazul ce va fi oamenilor în acele 
vremuri şi în ce fel se va arăta neamului omenesc acest 
balaur pângărit şi aspru. lar mult mai amar se va arăta 
sfinților, celor ce vor putea birui nălucirile lui. Că atunci 
vor fi mulţi cei ce se vor afla bine plăcuţi lui Dumnezeu 
şi se vor putea mântui, în munţi, şi în dealuri, şi în 
locuri pustii, cu multe rugăciuni şi plângeri nesuferite. 

Că Sfântul Dumnezeu, văzându-i pe dânşii aşa, 
întru plângere nemângâiată, şi întru credință curată, se 
va milostivi spre ei, ca un Părinte iubitor de fii, şi îi va 
păzi pe ei acolo unde se vor ascunde. Că prea pângăritul 
nu va înceta căutând pe sfinţi pe pământ şi pe mare, 
socotind că a împărăţit de acum înainte pe pământ şi pe 
toţi îi va supune. Şi va socoti, ticălosul, să stea împo- 
trivă în ceasul acela înfricoşat, când va veni Domnul din 
ceruri, neştiind, ticălosul, a sa neputinţă şi mândrie, 
pentru care a şi căzut. Cu toate acestea va tulbura 
pământul, va înfricoşa pe toate cu mincinoasele semne 
vrăjitoreşti. Şi nu va fi în vremea aceea, când va veni 
balaurul, slăbire pe pământ, ci necaz mare, tulburare şi 
amestecare, morţi şi înfometați în toate marginile 
pământului. Că Însuşi Domnul nostru cu dumnezeiasca 
Sa gură a zis: „Că unele ca acestea nu s-au arătat din 
începutul zidirii” (Matei 24, 21). 

lar noi păcătoşii, cum vom asemăna nevoia cea 
peste măsură a ei, încă şi netâlcuită. dacă Dumnezeu aşa 

a numit-o pe dânsa? Însă să-şi pună fiecare mintea sa cu 
dinadinsul întru sfintele cuvinte ale Domnului şi 
Mântuitorului nostru, că pentru nevoia şi necazul cel 
prea mare, va scurta zilele necazului aceluia, prin a Sa 
milostivire, sfătuindu-ne pe noi şi zicând: „Rugaţi-vă ca 
să nu fie fuga voastră iarna, nici sâmbăta ” (Matei 24, 
20). Şi iarăşi: „Privegheați loldeauna, adeseori rugân- 
du-vă, ca să vă faceţi vrednici a scăpa de necaz şi a sta 
înaintea lui Dumnezeu, că vremea este aproape " (Luca 
20, 36). Şi întru această răutate stăm toţi, şi nu credem. 
dar să ne rugăm necontenit cu lacrimi, ziua şi noaptea, 
căzând la Dumnezeu, ca să ne mântuim noi, păcătoşii. 

De are cineva lacrimi şi umilință, să se roage 
Domnului ca să ne izbăvim de necazul ce va fi pe 
pământ, ca să nu vedem nicidecum, nici pe fiară, nici să 
auzim înfricoşările ei. Că va fi pe alocuri foamete, 
cutremure şi morți, de multe feluri. Suflet viteaz va avea 
cel care va putea să-şi ţină viaţa sa în mijlocul 
smintelilor. Că, dacă puţin se va împuţina omul, lesne se 
va înconjura şi se va robi de semnele balaurului celui 
rău şi viclean. Şi unul ca acesta se va afla neiertat la 
Judecată. Că însuşi vânzătorului se va asemăna, că a 
crezut tiranului de bună voie. De multe rugăciuni şi 
lacrimi avem trebuinţă, o, iubiţilor, ca să se afle cineva 
dintre noi întărit întru ispite, fiindcă multe vor fi 
nălucirile fiarei. Că fiind împotriva lui Dumnezeu, pe 
toți va voi să-i piardă. 

Auziţi, fraţii mei iubitori de Hristos, ce a făcut 
israelitenilor în pustie, când ieșeau din Egipt, cum i-a 
amăgit pe ei, ticălosul şi preaspurcatul, ca să facă toţi 
acel păcat prea cumplit, că a învăţat pe Valaam ca să 
dea lui Valac, împăratului madianiţilor, sfat rău şi pe 
Popor să-l amăgească spre desfrânare, cu totul deodată 

să-i piardă pe ei, după ce toţi se vor desfrâna cu femeile, 
ca nişte dobitoace. Şi au pus înaintea porților femei cu 
ochi neruşinaţi şi mese pline de stropiri şi de jertfe, pe 
toți trăgându-i spre moarte, ca cel ce va vrea să se 
desfrâneze cu spurcatele acelea, mai înainte să facă 
jertfă şi apoi să intre la dânsele. Că femeile nu luau 
plată de la popor, ci îi sileau pe toţi cei ce veneau la 
dânsele să jertfească. Şi au pus boierilor pe fiicele 
boierilor, bogaţilor pe fiicele bogaţilor, iar pe cele mai 
multe din femei, de obște, la tot poporul cel de jos, 
vrând pe toţi deodată să-i vâneze spre moarte, ca nici 
bogatul să nu se îngrețoşeze de cei săraci, nici boierii de 
fiica săracă a celui de jos. 

Văzut-ai lucrare a nedreptăţii şi vicleană meşteşu- 
gire, cum tuturor le-a săpat gropi spre moarte? Văzut-a 
cineva dintre voi cândva vreun lucru ca acesta fără de 
ruşine? Pe desfrânare ţinând, ca sabia cea cu două 
ascuţişuri, căci, cu două morți cumplite secerau femeile 
pe cei ce intrau la dânsele: şi să jertfească, şi să se 
desfrâneze. În acest fel va face tiranul, ca toţi să poarte 
pecetea fiarei, când va veni în vremea sa, la plinirea 
vremurilor, să amăgească prin semne pe toţi şi apoi să 
cumpere bucate şi orice ar fi trebuinţă, şi povăţuitori ai 
poporului, ca să săvârşească porunca lui. 

Luaţi aminte, fraţii mei, la stăpânirea fiarei şi 
meşteşugirile vicleniei, cum de la pântece îşi începe 
lucrarea, că, după ce se va strâmtora cineva, lipsindu-se 
de mâncare, să fie silit a primi pecetea aceluia, 
păgânescul chip, dar nu peste toate mădularele trupului, 
ci pe mâna dreaptă, la fel şi pe frunte, ca omul să nu 
aibă stăpânire a se însemna cu mâna dreaptă, cu semnul 
Sfintei Cruci, nici pe frunte a se însemna cu Sfântul 
Nume al Domnulu!. nici cu Preaslăvita şi Cinstita Cruce 

a lui Hristos şi a Mântuitorului nostru. Că ştie, ticălosul, 
că Crucea Domnului, dacă se va pecetlui, risipește toată 
puterea lui şi pentru aceasta pecetluieşte dreapta omului, 
că aceasta este cea care pecetluieşte toate mădularele 
noastre. Asemenea şi fruntea, ca un sfeşnic, poartă pe 
faţă făclia luminii, adică semnul Mântuitorului nostru. 

Deci, fraţii mei, înfricoşată nevoinţă va fi tuturor 
oamenilor iubitori de Hristos, ca până la ceasul morţii să 
nu se teamă, nici să stea cu moleşire, când va închipui 
balaurul pecetea sa în locul Crucii Mântuitorului. Că în 
acest fel va face, ca Numele Domnului şi Mântuitorului 
nostru nicidecum să nu fie pomenit în vremea lui. Şi 
aceasta o va face, neputinciosul, fiindcă se teme şi se 
cutremură de Sfânta putere a Mântuitorului nostru,. Că 
de nu se va pecetlui cineva cu pecetea aceluia, nu va fi 
robit de nălucirile lui, nici, iarăşi, Domnul nu Se va 
îndepărta de la unii ca aceştia, ci îi va lumina şi îi va 
trage la Sine. 

Se cuvine să înţelegem cu tot dinadinsul, fraţilor, 
nălucirile vrăjmaşului, că sunt nemilostive şi fără de 
omenie. lar Domnul nostru cu linişte va veni la noi, la 
toți, ca să alunge de la noi meşteşugirile fiarei. Deci, 
noi, ţinând neabătută credinţa lui Hristos, cu uşurinţă 
vom birui puterea tiranului. Gând neschimbat să ne 
câştigăm și bună statornicie şi se va îndepărta de la noi, 
neputinciosul, neavând ce să ne facă. 

Eu, prea micul, fraţilor, vă rog pe voi, iubitorilor 
de Hristos, să nu ne moleşim, ci, mai vârtos, să ne 
facem puternici cu puterea Crucii. Netrecuta nevoință 
este lângă uși. Să luăm toţi platoşa credinţei. Să scoatem 
cu dragoste din Izvorul cel dumnezeiesc nădejdile 
mântuirii sufletelor noastre, pe nezidita Treime cea de o 
ființă, Care este izvor ce izvorăşte viață. Dacă sufletul 

nostru se va îngrădi cu acest fel de arme, nu va fi călcat 
de balaur. Cu toate acestea, ni se cuvine a ne ruga ca să 
nu cădem în ispită, nici să fugim iarna. 

Deci, fiţi gata, ca nişte robi credincioşi, neprimind 
pe altul. Furul şi pierzătorul şi cel fără de omenie, mai 
întâi, va veni întru ale sale vremuri ca să fure şi să jun- 
ghie şi să piardă turma cea aleasă a lui Hristos, Adevă- 
ratul Păstor. Că va lua asupra sa chipul Adevăratului 
Păstor, ca să înşele oile turmei, însă cei ce vor cunoaşte 
glasul cel sfânt al Adevăratului Păstor, îndată îl vor 
cunoaște pe înşelător, căci glasul pierzătorului nu se 
aseamănă cu al Adevăratului Păstor, fiindcă este rănitor. 
Glasul fiind ca al furului, îndată se cunoaşte în ce fel 
este acesta. 

Deci, să ne învăţăm, o, prieteni, cu ce fel de chip 
va veni pe pământ şarpele cel fără de ruşine. Fiindcă 
Mântuitorul, vrând să mântuiască neamul omenesc, S-a 
născut din Fecioară şi prin chipul omului a amăgit pe 
vrăjmașul cu Sfânta Putere a Dumnezeirii Lui. Şi blând, 
şi smerit a fost pe pământ, ca pe noi să ne înalțe de la 
pământ la cer. Căci, cu încredințare şi cu adevărat, 
Dumnezeu Cel ce S-a zămislit, Acelaşi, întrupându-Se, 
Acelaşi, născându-Se din Sfânta Fecioară cu trupul nos- 
tru, prin patima Crucii a mântuit tot neamul omenesc. Şi 
iarăşi va să vină în ziua cea mai de pe urmă, să judece 
viii şi morţii şi să răsplătească fiecăruia după faptele lui, 
drepţilor şi necredincioşilor, ca un drept Judecător. 
Aceasta cunoscând-o vrăjmaşul, că iarăşi va să vină din 
cer Domnul cu slava Dumnezeirii, a socotit să ia asupra 
sa şi chipul venirii Lui, ca să ne înşele pe noi. 

lar Domnul nostru va veni pe pământ pe nori 
luminoşi, ca un fulger înfricoşat (Matei 24, 27-28), dar 
vrăjmaşul nu va veni aşa, că este viclean. Se va naşte cu 

adevărat dintr-o fecioară spurcată, care va fi unealta lui.. 
Şi nu el însuşi se va întrupa, ci în acest chip va veni, 
prea pângăritul, ca un fur, ca să înşele pe toţi: smerit, 
liniştit, urând cele nedrepte, dinspre idoli întorcându-se, 
evlavia mai mult cinstind-o, bun, iubitor de săraci, peste 
măsură de frumos, cu bună aşteptare, blând către toţi, 
cinstind cu cuviință neamul iudeilor, fiindcă ei aşteaptă 
venirea aceluia. Şi pe lângă toate aceste semne va face 
arătări şi înfricoşări cu multă stăpânire. Se va fățărnici 
cu vicleşug, să placă tuturor, ca degrab să fie iubit de 
către mulţi. Daruri nu va lua, cu mânie nu va grăi, 
mâhnit nu se va arăta şi cu chipul bunei rânduieli va 
amăgi lumea, până ce se va face împărat. 

Că, după ce popoare multe vor vedea nişte fapte 
bune ca acestea şi minuni, toţi cu o înţelegere se vor 
face şi cu bucurie mare îl vor propovădui pe el ca 
împărat, zicând unii către alţii: „Au doară se mai află 
vreun om bun şi drept ca acesta?”. Şi mai mult poporul 
cel ucigaș al iudeilor îl va cinsti şi se va bucura de 
împărăţia lui. Pentru aceea, ca unul ce va cinsti mai mult 
locul şi biserica iudaică, le va arăta că are purtare de 
grijă pentru dânşii. 

Când va împărăţi balaurul pe pământ, cu mare 
sârguință popoarele i se vor face ajutătoare. Edom şi 
Moab, încă şi fiii lui Amon, i se vor închina cu bucurie, 
ca unui adevărat împărat, şi i se vor face cei dintâi 
apărători. Se va întări îndată împărăţia aceasta şi va bate 
cu mânie pe trei împărați mari. Apoi se va înălța inima 
lui şi va vărsa balaurul amărăciunea sa, punând înaintea 
celor din Sion veninul morţii. Tulburând lumea, va clinti 
marginile, va necăji toate, va pângări suflete. Căci nu se 
va mai arăta ca un cucernic, ci cu totul întru toate aspru, 
fără de omenie, iute, mânios, cumplit, nestatornic, 

înfricoşat, slut, urât, greţos, sălbatic, pierzător, obraznic 
şi sârguindu-se a arunca în groapa păgânătăţii, întru a sa 
nebunie, tot neamul omenesc. Va înmulţi, cu minciuni, 
semne în popor. 

Şi stând înainte multe alte popoare şi lăudându-l 
pe el, pentru năluciri, va striga cu glas mare, încât se va 
clinti şi locul în care vor sta popoarele, şi va grăi cu 
îndrăznire: „Toate popoarele cunoaşteţi puterea şi stă- 
pânirea mea. lată, înaintea voastră a tuturor poruncesc 
acestui munte ce este de cealaltă parte, ca acum să se 
mute aici, de această parte de mare, prin cuvântul meu”. 
Şi va zice, spurcatul: „[ie îţi poruncesc: Mută-te 
dincoace de mare!”. Şi va alerga muntele în ochii 
privitorilor, dar nemişcându-se din temeliile sale. Că cele 
ce Dumnezeu Cel Preaînalt dintru începutul zidirii le-a 
întărit şi le-a înălţat, asupra acestora prea spurcatul nu are 
stăpânire, ci va amăgi lumea cu năluciri vrăjitoreşti. Şi 
iarăşi, altui munte, ce va sta în adâncul oceanului, fiind 
ostrov foarte mare, îi va porunci să se ducă şi să stea pe 
uscat în țărmuri veselitoare, spre veselia privitorilor; 
ostrovul nemişcându-se nicidecum din ocean. lar balaurul 
îşi va întinde mâinile sale şi va aduna mulţime de 
târâtoare şi de păsări. Încă va merge pe deasupra apei şi 
ca pe uscat va umbla pe dânsa, şi va năluci pe toate. Şi 
mulţi vor crede şi îl vor slăvi pe el, ca pe un dumnezeu 
tare. Iar la cei ce vor avea pe Dumnezeu întru ei, li se vor 
lumina ochii inimii şi cu de-amănuntul vor privi, prin 
credinţă curată, şi îl vor cunoaşte pe el. 

După aceasta se va sui pe apa mării şi ca pe uscat 
aşa va umbla pe apă. Şi aşa va înşela lumea, încât mulți 
vor crede în el şi îl vor slăvi ca pe un dumnezeu tare. lar 
câţi vor avea frica lui Dumnezeu întru dânşii şi ochii 
inimii luminaţi, vor cunoaște cu adevărat că nici 

muntele nu s-a mişcat din locul său, nici ostrovul nu s-a 
mutat din mare pe pământ. Şi toate acestea le va săvârşi 
Antihrist întru numele său, că nu va primi să numească 
pe Sfântul Nume al Tatălui şi al Fiului şi al Sfântului 
Duh, căci este luptător de Dumnezeu şi fiul pierzării. 

Acestea aşa făcându-se şi popoarele închinându-se 
lui şi ca pe un dumnezeu lăudându-l, din zi în zi se va 
mânia Cel Preaînalt din ceruri, Îşi va întoarce faţa Sa 
dinspre el şi se vor face ciume cumplite, cutremure 
neîncetate, foame şi strâmtorare pretutindeni, necaz 
mare, morți necontenite, frică înfricoşată şi tremur 
nepovestit. Atunci cerurile nu vor ploua, pământul nu va 
mai rodi, izvoarele vor lipsi, râurile vor seca, iarba nu 
va mai odrăsli, verdeața nu va mai răsări, copacii din 
rădăcină se vor usca şi nu vor mai rodi, peştii mării şi 
chiții în mare vor muri. Și aşa, marea va trimite putoare 
pierzătoare şi sunet înfricoşat, încât vor slăbi şi vor muri 
oamenii de frică. 

Atunci va plânge cumplit tot sufletul şi va suspina; 
atunci, toţi vor vedea necaz nemângâiat, cuprinzându-i 
pe dânşii noaptea şi ziua şi nicăieri nu vor afla să se 
sature de bucate. Că se vor pune în toate locurile 
conducători de popoare aspri, şi dacă cineva va aduce cu 
sine pecetea tiranului, pe frunte sau pe mâna dreaptă, va 
cumpăra puţine bucate din cele ce se vor afla. Atunci 
vor muri prunci la sânul maicii lor, va muri şi maica 
deasupra pruncului ei şi vor muri tatăl împreună cu 
femeia şi cu fiii în uliţe şi nu va fi cine să-i îngroape şi 
să-i strângă în morminte. Din mortăciunile cele multe ce 
vor fi aruncate în uliţe se va face pretutindeni o rea 
putoare, care va necăji foarte pe toţi cei vii. Dimineaţa, 
toți vor zice cu durere şi cu suspinuri: „Când se va face 
seară ca să dobândim odihnă?”. Venind seara, iarăşi, cu 

lacrimi prea amare vor grăi întru dânşii: „Oare când se 
va lumina, ca să scăpăm de necazul ce ne stă 
deasupra?”. Și nu va fi unde să fugă sau să se ascundă, 
căci se vor tulbura toate, marea şi uscatul. Pentru 
aceasta ne-a zis nouă Domnul: „Privegheați, că nu ştiţi 
în care zi vine Domnul vostru” (Matei 24, 42). 

În mare şi pe pământ va fi rea putoare, foamete, 
cutremure; în mare, tulburare; pe pământ, tulburare; 
înfricoşări în mare, înfricoşări pe pământ. Aurul mult şi 
argintul şi hainele cele de mătase, nimic nu vor folosi pe 
cineva în acel necaz, ci toți oamenii îi vor ferici pe 
morţii cei îngropaţi, mai înainte de a veni necazul acela 
pe pământ. Că atunci va fi aruncat şi aurul şi argintul în 
ulițe și nu va fi nimeni cine să-l ia, fiindcă vor fi urâte 
toate. Şi toţi se vor sârgui să fugă şi să se ascundă, şi 
nicăieri nu va fi cu putință să se ascundă de necaz. lar 
împreună cu foamea şi cu necazul şi cu frica, vor fi fiare 
şi târâtoare mâncătoare de trupuri, muşcându-i. 

Dinlăuntru frică, iar dinafară cutremur. Şi noaptea 
și ziua pe uliţe vor fi mortăciuni. În uliţe putoare, în 
case putoare; în ulițe foame şi sete, în case foame şi 
sete; în uliţe glas de plângere, în case glas de plângere; 
în uliţe gâlcevi, în case gâlcevi, în uliţe amar, în case 
amar. Unul pe altul cu plângere îl va întâmpina: tatăl pe 
fiu şi fiul pe tată; mama pe fiică şi fiica pe mamă. 
Prieteni pe prieteni în ulițe, îmbrăţişându-se, vor leşina; 
fraţi cu fraţi îmbrăţişându-se, vor muri. Se va veşteji şi 
frumuseţea feţii la toți oamenii şi se vor face fețele lor 
ca de mort; va fi grețoasă şi urâtă chiar frumusețea 
femeilor; se va veşteji tot trupul şi pofta oamenilor. 

Şi toţi cei ce s-au plecat cumplitei fiare şi au luat 
pecetea, adică păgânescul chip al spurcăciunii, alergând 
către dânsul, îi vor zice cu durere: „Dă-ne să mâncăm şi 

să bem, că toți murim de foame, sugrumându-ne, şi 
alungă de la noi fiarele cele înveninate”. Iar ticălosul, 
neavând, va răspunde cu multă asprime, zicând: „De 
unde să vă dau eu, o, oamenilor, să mâncaţi şi să beţi? 
Cerul nu voieşte să dea pământului ploaie şi pământul 
nicidecum nu a dat seminţe sau roade!”. 

Auzind acestea, popoarele vor plânge şi se vor 
tângui, neavând mângâiere, ci necaz peste necaz, căci de 
bunăvoie au crezut tiranului. Că acela, ticălosul, nu va 
putea nici sieşi să-şi ajute, şi cum îi va milui pe dânşii? 
În acele zile va fi nevoie mare din necazul cel mult al 
balaurului, şi din frică, şi din cutremur, şi din vuietul 
mării, şi din foame, şi din sete şi din muşcăturile 
fiarelor. Şi toţi cei ce vor lua pecetea lui Antihrist şi se 
vor închina lui, ca lui Dumnezeu Celui Bun, nu vor avea 
nici o parte întru împărăţia lui Hristos, ci împreună cu 
balaurul se vor arunca în gheena. 

Fericit va fi cel ce se va afla sfânt şi credincios şi 
va avea inima lui fără de îndoială către Dumnezeu, că 
fără de frică va lepăda toate întrebările lui, defăimându-i 
şi muncile şi nălucirile (Apocalipsa 11, 3-4). 

lar mai înainte de a fi acestea, va trimite Domnul, 
ca un Milostiv, pe Ilie Tezviteanul şi pe Enoh, pentru a 
propovădui cu îndrăzneală dreapta credinţă neamului 
omenesc şi să cunoască toţi pe Dumnezeu şi să nu 
creadă, de frică, tiranului. Aceştia vor striga şi vor zice: 
„Înşelător este, o, oamenilor! Nimeni să nu creadă lui, 
nicidecum, sau să îl asculte pe luptătorul de Dumnezeu. 
Nimeni din voi să nu se înfricoșeze, că se va surpa 
degrab. lată, Domnul Cel Sfânt, vine din cer să judece 
pe toţi cei ce s-au plecat semnelor lui”. Însă puţini vor fi 
atunci cei ce vor vrea să asculte şi să creadă propovă- 
duirii proorocilor. lar aceasta o va face Mântuitorul ca 

să Îşi arate negrăita Sa iubire de oameni, că El niciodată 
nu vrea moartea păcătosului, ci ca toţi să se mântuiască. 
Şi nici în vremea aceea nu va lăsa neamul omenesc fără 
de propovăduire, ca toți oamenii să fie fără de răspuns la 
judecată. 

Deci, mulţi din sfinţi, câţi se vor afla atunci la 
venirea spurcatului, cu suspinuri, vor vărsa râuri de 
lacrimi către Dumnezeu Cel Sfânt, ca să se izbăvească 
de balaurul, şi cu mare sârguinţă vor fugi în pustietăţi, şi 
în munţi, şi în peşteri cu frică se vor ascunde. Şi vor 
presăra pământ şi țărână pe capetele lor, rugându-se ziua 
şi noaptea cu multă smerenie. Şi li se va dărui lor 
aceasta de la Dumnezeu Cel Sfânt, şi îi va povăţui pe 
dânşii în locuri hotărâte și se vor mântui, fiind ascunşi 
în crăpăturile pământului şi în peşteri, nevăzând semnele 
şi înfricoşările lui Antihrist. Că celor ce au cunoştinţă, 
cu lesnire le va fi cunoscută venirea acestuia, iar celor 
ce-și au mintea de-a pururea la lucruri lumeşti şi iubesc 
cele pământești, nu le va fi lesne arătată aceasta. Că cel 
ce de-a pururea este legat de lucruri lumeşti, măcar de ar 
şi auzi, nu crede şi urăşte cele ce i se spun. Pentru 
aceasta, sfinţii se împuternicesc a scăpa, că toată învă- 
luirea şi grija vieţii acesteia au lepădat-o. 

Atunci va plânge tot pământeanul, împreună şi 
animalele sălbatice cu păsările cerului. Vor plânge 
munţii, şi dealurile şi lemnele câmpului. Vor plânge 
încă şi luminătorii cerului cu stelele pentru neamul 
omenesc, că toţi s-au abătut de la Dumnezeu Cel Sfânt, 
Ziditorul tuturor, şi au crezut înşelătorului, primind 
chipul spurcatului şi luptătorului de Dumnezeu în locul 
făcătoarei de viaţă Cruci a Mântuitorului. Va plânge 
pământul şi marea, că de năprasnă, cu totul, va înceta 
glasul psalmului şi al rugăciunii din gura omului. Vor 

plânge toate Bisericile lui Hristos, cu plângere mare, că 
nu se va sluji Sfinţirea şi Prinosul. 

lar după ce se vor împlini trei vremi şi jumătate 
ale stăpânirii spurcatului şi ale faptelor lui, şi după ce se 
vor împlini toate smintelile pământului, după cum zice 
gura Domnului. atunci va veni Domnul, Mântuitorul 
nostru, ca un fulger, strălucind din cer, Cel Sfânt şi 
Preacurat, şi înfricoşat şi Preaslăvit, Dumnezeul nostru 
şi Împăratul şi Mirele Cel fără de moarte, pe nori, cu 
slavă neasemănată, alergând înaintea slavei Lui rânduie- 
lile Îngerilor şi ale Arhanghelilor, toți fiind văpăi de foc 
şi râu plin de foc, cu înfricoşat urlet; Heruvimii, având 
ochii în jos, şi Serafimii zburând, şi feţele şi picioarele 
ascunzându-le întru aripile lor cele de foc, strigând cu 
groază şi zicând unul către altul: „Întreit Sfânt, întreit 
Sfânt, întreit Sfânt, Domnul”, şi glas de trâmbiţă, grăind 
cu frică: „Sculaţi-vă cei ce dormiţi! lată a venit Mirele!”. 

Atunci se vor deschide mormintele şi va auzi țărâna 
cea putredă acea mare şi înfricoşată venire a Mântuito- 
rului şi, ca într-o clipeală de ochi, se vor scula toate 
seminţiile şi vor căuta la frumuseţea cea sfântă a Mirelui. 
Şi milioane de milioane şi mii de mii de Îngeri şi de 
Arhangheli şi nenumărate oşti, se vor bucura cu bucurie 
mare. Atunci, sfinţii şi drepții şi toţi care nu vor fi luat 
pecetea balaurului celui păgân, se vor bucura. Și se va 
aduce tiranul, legat de îngeri, împreună cu toți dracii 
înaintea Divanului. Şi cei ce au luat pecetea lui, şi toţi 
păgânii şi păcătoşii, legaţi. Şi Împăratul va da asupra lor 
hotărârea cea aspră a osândirii celei veşnice în focul cel 
nestins. Şi toţi cei ce nu au luat pecetea lui Antihrist, şi 
toți cei din peşteri, se vor bucura împreună cu Mirele, cu 
bucurie negrăită, în cămara cea veşnică şi cerească, îm- 
preună cu toți sfinţii în netrecuţii veci ai vecilor. Amin. 


DIATĂ 


„Eu, Efrem, o să mor. Deci, să vă fie cunoscut 
vouă tuturor, 0, bărbaţi edeseni, că diată vă las vouă, 
semn de pomenire a învățăturilor din darul şi dăruirea 
care au fost întru mine, ca întru pomenirea cuvintelor, 
pomenire de mine să faceţi, voi, cei ce mă ştiţi şi mă 
cunoaşteţi. 

Vai mie, că m-au întâmpinat laţurile morţii! Vai 
mie, că au lipsit ceasurile vieții mele, şi s-a scurtat haina 
trupului meu şi pânza s-a împlinit, şi cu totul s-a rupt! A 
lipsit untdelemnul candelei pământeşti şi s-au apropiat 
cufundătorii corăbiei. Că, fiind năimit, anul meu mi-am 
împlinit; şi, fiind nemernic, după ce am sfârşit vremea, 
mă duc. 

Înconjuratu-m-au pe mine dinspre amândouă 
părțile muncitorii, cercătorii cei ascuţiţi şi grabnici, ca 
să îmi supună grumazul în grele legături de fier, ca al 
unui bărbat făcător de rău. Apoi ce să plâng? Că nu este 
cine să ia aminte? Să strig în sus? Şi cine este care să 
mă audă? Vai mie, din certarea judecății este aşteptarea! 
Căci, atunci când voi sta înaintea înfricoşatului Divan al 
Stăpânului şi voi cunoaşte ceva din cele ce mă înconjură 
pe mine din amândouă părţile, voi începe a mă ruşina. 
Că ruşine, cu adevărat, înfricoşată şi vai este acolo, 
celui ce va fi ruşinat! Doamne, lisuse Hristoase, să nu 
intri la judecată cu robul Tău. nici să dai altuia judecata 

mea, ci înaintea Preaslăvitului Tău Divan mă învredni- 
ceşte a sta. Că pe cine îl va judeca Dumnezeu, acela se 
învredniceşte de milă. Fiindcă am auzit — acestea zic de 
la înţelepții şi pricepuţii Sfinţi Apostoli — că cel ce vede 
pe Împăratul, măcar de ar şi fi greşit, unul ca acesta nu 
va muri. Şi, vai mie, fraţilor, ce este ceea ce m-a cuprins 
pe mine! Plângeţi, tânguindu-vă, pentru sfărâmarea mea. 
Că s-au apropiat de temniţă cei ce mă scot pe mine din 
peşteră şi cei ce mă mută pe mine în ţara aceea care pe 
muritorii cei din veac îi aşteaptă. 

Marele glăsuitor Osea mă înspăimântă foarte, că, 
ocărându-mă, îmi strigă şi îmi zice: «Au înflorit cărun- 
tețile lui Efraim şi nu s-a ruşinat» (7, 9). Şi iarăşi: 
«Efraim, juninca ce a strechiat şi este învățat a iubi 
biruința» (10, 11). Şi spune cineva că lui Efraim al lui 
losif îi zice acestea proorocul, însă aşa sunt, căci atunci 
când a spus plânsul acesta, proorocul nu a despărţit pe 
un Efraim de celălalt. David, iarăşi, din parte sfătuieşte, 
zicând: «Efraim, întărirea capului meu» (Psalmul 59, 
7). Şi nu din mândrie, biruindu-mă, zic acestea: «Ca să 
nu se apropie de mine»; căci martor al cuvintelor mele 
este Domnul. 

Şi acum voiesc, fraţii mei, poruncind, a vă sfătui şi 
tare a vă îndemna, ca după ieşirea mea, să-mi faceţi 
pomenire după obicei întru cererile voastre. Acum dar, 
apropiindu-vă, închideţi-mi ochii, mâinile voastre pu- 
nându-le peste ochii mei. Că răsuflarea cea de pe urmă 
este în mine, fiindcă acum mă sfârşesc, şi cele pentru 
mine au luat sfârşit şi este adevărată mărginirea, că viaţa 
voastră întru mine să o învăţaţi şi pe a mea întru voi. De 
pe patul pe care sunt ținut, nu mă voi mai coborî, că am 
Slăbit din toate părțile şi nu pot suferi, iar durerile mă 
cuprind pe mine. Însă vreau să vă las tuturor pomenire 


292 Cuviosul Efrem Sirul 


şi oglindă neîntinată, ca fără de lenevire, la toate, întru 
aceasta privind, şi toată sârguința înlăuntru aducându-o, 
de-a pururea uneia ca acesteia asemănându-vă, cu iubire 
de osteneală să vă sârguiţi! 

În toată viaţa mea nu am blestemat, şi nici cu 
vreunul din cei credincioşi nu m-am gâlcevit. Şi fiind 
împreună cu cei îndepărtați de la credinţă, învățându-i, 
certându-i şi sfătuindu-i în toate zilele mele, întru 
Sfintele Scripturi nu m-am lenevit. Că ştiţi şi voi înşivă, 
fraților, că dacă un stăpân ar avea vreun câine care să nu 
păzească turmă, sau văzând lupul omorând oile în staul 
şi nelătrând şi pe lup nealungându-l, negreşit, tăindu-i 
capul ca unui netrebnic, îl va arunca departe de casa lui. 
Drept aceea, fraţilor, ştiţi că omul înțelept pe nimeni nu 
urăște şi cel nebun pe nimeni nu iubeşte; iar de va şi 
iubi, îl va iubi pe cel asemenea lui. 

Fraţilor, voi să nu vă miraţi de unii dintre cei ce 
s-au îndepărtat de mine cu învăţătura ascultării, pentru 
că între cei doisprezece Apostoli unul a fost Iuda. Şi să 
ştiţi că în vie, dintru început, s-a obişnuit a odrăsli rug;. 
încă şi mărăcinii împreună cu trandafirii se seceră. lar 
credinţa cea sănătoasă a mea o mărturisesc vouă, ca 
unor fraţi adevăraţi şi de un suflet, şi prin jurământ 
adeverind credința cu totul neschimbată. Căci voiesc a 
se întări ştiinţa voastră pentru credinţa credincioşilor 
cea nestricată şi singură stăpânitoare. 

Şi vă jur pe voi pe Cel ce S-a pogorât în chip de 
foc pe Muntele Sinaiului, pe Cel ce a grăit la curgerea 
apei din piatră, pe gura ce a zis pe Cruce, spre pilda 
noastră, «Eli, Eli», şi s-a cuprins de frică toţi rărunchii 
marginilor pământului, pe Cel ce de vânzător în ludeea 
S-a vândut, pe Cel ce a fost bătut cu vine de bou în 
mijlocul Ierusalimului, pe Slava care a suferit a fi 

batjocorită de cei fărădelege, pe negrăita Putere care a 
fost pălmuită de mână păgână. Mă jur pe Focul Sfintei 
Slave celei întreit numite şi pe Puterea lui Dumnezeu 
cea nemărginită şi singură. Mă jur pe cele trei Ipostasuri 
ale Focului celui de un gând, care sunt o aceeaşi înălțare 
şi o aceeaşi voie. Nu m-am împărţit de la soborniceasca 
credință, nici de la Biserică, nici nu m-am îndoit de 
puterea lui Dumnezeu. lar dacă am mărit în mintea mea 
pe Dumnezeu şi Tatăl mai mult decât pe Fiul Lui, să nu 
se păzească peste mine îndurarea cucerniciei. Şi de am 
micşorat de la Dumnezeu pe Duhul cel Sfânt, să mă 
întunec de vederea Lui. Şi de nu, precum dintru început 
mărturiseam, zic şi acum, la cel mai dinafară şi împâclit 
întuneric să fiu trimis. Şi dacă acum grăiesc acestea cu 
fățărnicie, în focul gheenei să fie partea mea. lar dacă şi 
momind seamăn eu acestea, să nu mă miluiască pe mine 
întru cunoştinţă Domnul. Mă jur pe viața voastră că, 
întru-adevăr, ucenicii ce au răbdat cu mine, vor avea 
viața lor împreună cu a Fiului lui Dumnezeu. 

Nu a fost la Efrem pungă, nici toiag, nici traistă, 
nici argint sau aur, sau vreo altă avere să fi câştigat pe 
pământ, fiindcă L-am auzit pe Dascălul cel Bun zicând 
în Dumnezeieştile Evanghelii ucenicilor Săi: Nimic pe 
pământ să nu vă câştigaţi, şi nici să nu aveţi, cu patimă, 
vreun lucru dintre acestea (Matei 10, 9-10). 

Deci, după ce aţi venit, o, fraţii mei, daţi-mi pace 
desăvârşit, şi mă sloboziţi pe mine, căci mă duc. Şi 
pomeniţi-mă pe mine, prostul, întru bine-primitele şi 
sfintele voastre rugăciuni şi întru toate cererile voastre. 
Că întru deşertăciune şi în păcate petrecând, mi-am 
săvârşit viaţa şi traiul meu. Însă cu frică vă jur pe voi, o, 
bărbaţi cuvioşi şi locuitori ai cetăţii Edesa, pe credința 
cea neschimbată ce este întru voi, a lui Dumnezeu Celui 

fără de moarte, ca să nu faceţi uitare de poruncile 
micimii mele, nici să scuipaţi, defăimând cuvintele 
mele, căci din dumnezeiescul Dar au fost acestea întru 
mine. Şi să nu mă lăsaţi pe mine a fi pus în casa lui. 
Dumnezeu sau sub jertfelnic. lar dacă cineva ar îndrăzni 
să mă pună sub jertfelnic, să nu vadă jertfelnicul cel 
ceresc, că nu se cade viermelui, celui ce putrejunea a 
lepădat-o, să fie pus în biserică şi întru sfinţirea 
Domnului. Şi nici în alt loc al bisericii lui Dumnezeu să 
nu lăsaţi a fi pus, că nu se va învrednici de Biserica 
împărăției cerurilor cine va îndrăzni a face aceasta, că 
nu va folosi slava deşartă pe bărbatul neîmpodobit şi 
căruia nu i se cuvine. Pentru că goi ne-am născut toți 
muritorii; la fel şi sculându-ne, când vom sta toți 
înaintea Divanului lui Hristos, tot goi vom fi şi seamă 
vom da pentru cele ce am lucrat aici. 

Deci, pentru ce unii îmi aduceţi cinste, mie, celui 
ce pe mine nu m-am cinstit cu amintirea faptelor bune? 
Că cine în viața sa nu se va cinsti pe sine prin lucruri şi 
fapte bune, unul ca acesta, aducându-se spre slava pe 
care nu a câștigat-o, nimic nu poate să-l folosească. Şi 
tot cel zidit este şi stricăcios, precum am auzit de la 
Dumnezeu. Pentru aceea, plângând, zic: Că precum aţi 
citit, se risipeşte şi se strică biserica aceasta făcută de 
mână, şi se ridică cea duhovnicească, nu cea trupească 
şi trecătoare, care după poftele trupului se strică, ci cea 
trupească, duhovnicească şi nestricăcioasă, ridicându-se 
spre a nu se mai întoarce întru stricăciune, când, sunând 
trâmbiţa lui Hristos, va deştepta pe toţi cei ce dorm din 
veac. Că nu pentru bisericile cele de piatră va fi 
judecata, nici pe pietre le va judeca Dumnezeu, ci pe 
bisericile cele în trup, cele ce se numesc biserici, care 
cuprind firea omenească. Zic, adică, pe om, pe care îl va 

judeca Dumnezeu pentru ale sale fapte, şi după a 
fiecăruia nevoinţă şi osteneală şi plată îi va da. 

Luaţi aminte, fraţii mei, să nu ia cineva vreun 
petec pentru pomenirea moaștelor mele. Că aveţi 
aducere aminte de porunca Mântuitorului nostru 
Dumnezeu, pe care luând-o de la Dânsul v-aţi învăţat să 
aşteptaţi întoarcerea Lui. De ce grămădiți peste mine 
osteneală grea de purtat şi povară, ca nici întru 
cunoştinţa încercării să nu vin, că eu nu sunt mai bun 
decât cuvioşii bărbaţi cei din veac, şi în munci pentru 
voi să cad? Şi, batjocorind nebunia mea, Domnul îmi va 
zice: «O, Efreme, întru tine mai mult decât întru Mine 
au crezut oamenii! Că dacă dintru ale tale învățături vor 
dori să ia, poate nu au crezut în păzirea poruncilor ce 
le-am dat lor, deoarece cu ale tale, mai mult decât cu 
poruncile Mele, se vor îndulci». 

Pe lângă acestea, încă vă rog pe voi, o, dorite 
nașteri ale mele, să vă ţineţi de învățătura lui Hristos, ca 
să nu mă puneţi pe mine împreună cu sfinţii, că sunt 
păcătos şi prea mic, şi mă cutremur apropiindu-mi lipsa 
şi nebunia mea de dânşii. Că de se va apropia, sau şi se 
va uni materia cea din vreascuri cu focul, toată se va 
arde. Şi nu punerea împreună cu dânşii, sau unirea 
lepădând-o zic acestea, că văzând mulțimea cea 
nemăsurată a păcatelor mele mă înfiorez şi mă cutremur. 
Că aud pe proorocul, zicând: «Că de vor fi Noe şi lov şi 
Daniil nu vor izbăvi pe fiii şi fiicele lor. Frate pe frate 
nu izbăveşte; au va izbăvi om pe om? Nici Gheezi de 
lepră nu se va izbăvi» (IV Regi 5, 27; Psalmul 48, 7). 

Nimeni din voi, petrecându-mă cu lumânări şi 
făcându-mi pompă, să nu mă ducă spre arătare, ci pe 
umeri ridicându-mă şi degrab mergând împreună cu 
mine, să mă îngropaţi ca pe o ocară defăimată, fiindcă 

întru dureri au trecut zilele vieţii mele. Nici cineva din 
voi să îmi facă vreun cuvânt de laudă, fraţilor, că sunt 
netrebnic înaintea Domnului şi de lucrurile mele ruşinat 
şi foarte mult mă cutremur, că înaintea lui Dumnezeu 
sunt dintre cei fără de îndrăzneală. Că cine din voi va 
arăta datoriile mele? Și nu toți veţi scuipa pentru 
nepedepsirea mea? Și ce împărtăşire este răutăţii cu 
fapta bună, sau ce apropiere este păcătosului de cel 
drept? Şi ce împărtăşire este luminii cu întunericul? Că 
de aţi fi mirosit putoarea faptelor mele, toţi aţi fi fugit, 
lăsându-mă neîngropat, nesuferind împuţiciunea păcate- 
lor mele. 

De va pune peste mine cineva podoabă lumească, 
să fie aruncat în întunericul cel mai dinafară. lar dacă şi 
m-ar tămâia cineva, partea acestuia va fi în cuptorul cel 
aprins şi în focul gheenei. Ci în haina mea şi în mantie 
puneţi-mă pe mine şi întru cele din fiecare zi. Că nu se 
cuvine împodobire păcătosului şi viermelui celui ce e 
plin de putrejune, căci nici nu veseleşte, nici nu îndul- 
ceşte, nici nu împodobeşte slava celor vii pe păcătoşii 
cei din pământ. Şi eu sunt păcătos, precum am zis. Deci, 
nimeni să nu mă fericească, deoarece lui Dumnezeu sunt 
cunoscute toate faptele mele şi toate răutăţile pe care le- 
am lucrat. Spurcat sunt cu fărădelegile mele şi lepădat 
cu păcatele mele. Căci care nedreptate nu zace întru 
mine? Că toate fărădelegile şi nedreptăţile cu sârguință 
zac în trupul meu cel muritor. 

Însă voi toţi câţi aveţi starea părinţilor şi a fiilor şi 
a fraţilor şi a ucenicilor, bărbaţi, cei ce locuiţi în Edesa, 
aduceţi-vă roadele dreptăţii voastre pe care mai înainte 
le-aţi gândit şi împreună cu mine să le puneţi întru 
neştearsă pomenirea voastră, că eu însumi, punând preț 
acestora, cumpărând un vas de mult preț pentru dânsele, 

vrednici lucrători să plătesc, ai prea roditoarei voastre 
voiri; iar vrednici lucrători îi numesc pe săraci, pe săr- 
mani, pe văduve, pe lipsiţi, pe cei fără de acoperământ, 
pe cei goi, pe cei flămânzi şi pe toţi cei necăjiţi, ca, 
desăvârşit, pomenirea mântuirii voastre să se facă în 
latura celor vii. Că şi vouă vă va fi spre mântuire lucrul 
acesta, şi mie mi se va socoti plata de bunăvoire pentru 
sfătuire. Că una este plata mea prin lucruri, şi alta ce se 
face prin cuvinte. Însă este mai mare, fraţilor, cel ce dă, 
decât cel ce ia, precum şi de la Domnul aţi auzit. Şi 
după cum fiecare din voi cu voia sa a voit, aşa să şi 
împlinească. Primesc darul vostru şi îmi este de prisos. 
Şi vă jur pe voi, pe Domnul nostru lisus Hristos, ca să 
se împartă toate săracilor, că eu mă îndestulez de 
dragostea voastră, căci, cu toată puterea m-aţi cinstit pe 
mine. Şi deşi sunt nevrednic, dar eu, cel cinstit, voiesc 
să vă dau plata cea de prisos. Şi după cum aţi auzit din 
gura Înţeleptului Dascăl: «Cel ce primeşte prooroc, 
plată de prooroc va lua» (Matei 10, 41), Însuşi Hristos 
va primi roada voastră cea desăvârşită, că pentru nădej- 
dea cea pentru numele Lui, mi-aţi făcut mie această 
cinste. Şi se va primi jertfa voastră ca a dreptului Noe şi 
ca a strămoşului nostru Adam (Facerea 8, 21-22; 16, 17). 

Binecuvântată să fie cetatea voastră, Edesa, care şi 
arătat s-a binecuvântat de gura Domnului prin ucenicii 
Săi şi Apostolii noştri. Când Avgar, împăratul ce a 
ridicat-o, a trimis să-L primească pe Mântuitorul, Cel ce 
prin venire S-a arătat, pe Stăpânul tuturor, Hristos, 
zicând: «Am auzit toate cele lucrate de Tine şi câte ai 
pătimit de la iudeii ce se leapădă de Tine. Deci, vino 
aici şi locuieşte împreună cu mine, că am această mică 
cetate care ne va ajunge şi mie şi Ţie». Şi minunându-Se 
Domnul de credinţa lui şi trimițând prin vestitori, a 

binecuvântat cetatea veşnic, întărindu-i temeliile ei. 
Deci, acea binecuvântare ce s-a sălăşluit întru dânsa, va 
locui până când se va descoperi Sfântul Cel din cer, 
lisus Hristos, Fiul lui Dumnezeu şi Dumnezeul Cel din 
Dumnezeu. Deci, nimeni dintre voi să nu lipsească şi să 
nu înceteze «buna voie», pentru a nu pleca fără de 
roadă. Că cel ce a gândit să aducă vreun lucru şi pe 
acesta nu îl va aduce, moartea nedreptului Anania o va 
lua, care a vrut să ispitească pe Duhul lui Dumnezeu cel 
Preasfânt, iar de Apostoli să se tăinuiască, şi, fiind 
mustrat, a căzut la picioarele lor”. 

Şi acestea zicând el, un bărbat din cei ce erau 
acolo, foarte slăvit, fiind pălmuit de un duh necurat, 
îndată a căzut lângă patul lui, strigând ca un nebun. lar 
Efrem zicea către dânsul: „Omule, ce ai făcut?”. Şi prin 
porunca sfântului, îndată sculându-se, a zis: „Am gândit 
întru mine să aduc o haină de mult preţ şi să o pun pe 
tine. lar dacă ne-ai osândit pe noi, ca nimic mai mult să 
nu îngropăm cu tine, am pus aceasta în mintea mea, 
zicând: Dacă nicidecum unele ca acestea nu se vor pune, 
apoi ce trebuință mai este a face şi arătarea lui? Iar de 
va porunci să dăm ceva la săraci, având şi alți bani, vom 
da celor ce au trebuinţă cât vor cere”. 

Şi, răspunzând, fericitul a zis către dânsul: „Du-te 
şi împlineşte-ţi făgăduinţa ta”. Şi rugându-se pentru 
dânsul, şi punându-și mâinile peste el, l-a făcut sănătos 
de duhul cel necurat. 

Şi iarăşi a zis: „Poruncesc ca nimeni să nu-mi 
aprindă lumânare la ieşirea mea, ca acesta să nu se 
mistuiască de focul cel veşnic. Ce va folosi slavă de foc 
stricăcios, pe bărbatul care de al său foc cu totul se va 
arde? Căci atunci când se va arăta focul cel preaînfrico- 
şat întru dânsul, cel vinovat se va mistui. Deci, destul 

îmi este mie durerea mea. Și altceva de la voi să nu se 
aducă pentru mine. Şi plângeţi-mă pe mine, fraţilor, că 
au lipsit întru durere zilele mele. Și laţul de care mai 
înainte nu am gândit, întru dânsul sunt prins. Şi a venit 
ispititorul meu, şi în curse cumplite punându-mă, cu 
grabă mă duc armaşii şi mă trag în pământul morţilor, în 
țara pe care nu am cunoscut-o. 

Rogu-te pe Tine, Mântuitorule, Cel ce m-ai zidit 
pe mine, să nu mă ticăloşești şi, necăjindu-mă şi 
zdrobindu-mă. să mă munceşti pe mine. Că dacă după 
vrednicia celor lucrate de mine mă vei cerceta, mă va 
înconjura pe mine căderea. Căci atunci când îmi aduc 
aminte de aceste lucruri ale mele, nesuferită frică venind 
peste mine, mă zdrobeşte şi oarecare înfricoşare cumpli- 
tă ridică întru mine, cel ce aşteptarea răsplătirilor în 
veacul acela mai înainte o văd, și de cutremur sunt 
cuprins şi nu pot suferi şi dinţii îmi clănțănesc de groaza 
cea dureroasă de acolo. 

Nici cu aromate să nu mă îngropaţi pe mine, vă 
rog, că nu este de folos nebunului desfătarea, dar nici 
slava, celui fără de slavă. Încă nici altă tămâiere de bună 
mireasmă să nu aduceţi putrejunii şi celui ce este praf de 
pământ, ci mirosul cădirii celei de bună mireasmă în 
Casa lui Dumnezeu să-l daţi, iar pe mine mai bine mă 
petreceţi cu rugăciunile. Nu-mi daţi mie aromate, ci lui 
Dumnezeu. lar pe mine, cel frământat întru chinuri, cu 
tânguiri îngropaţi-mă. Şi în loc de mireasmă prea dulce 
şi de aromate, cu rugăciunile voastre împreună nevoiţi-vă 
şi vă rog aduceţi-vă aminte de mine totdeauna. Că ce va 
folosi pe mortul cel nesimţit mirosul? Ci aprindeți 
tămâierile voastre în Casa lui Dumnezeu, spre slava şi 
lauda Lui, fiindcă şi EI locuieşte întru dânsa. 

Şi pentru ce înfăşori trup stricăcios cu haină 
strălucită şi străină, care nu îi va ajuta lui la nimic? Ci 
lasă trupul cel de pământ maicii sale, fiindcă fără de 
suflare s-a luat dintru dânsul, şi nu îi urmează lui slava 
stricăcioasă. Bărbatului celui slăvit i se cuvine bogăţie, 
iar celui sărac i se potriveşte smerenie; celor de bun 
neam li se cuvine case împărăteşti, iar celor prea mici, 
mângâierea ostăşiei care i se dăruieşte pentru alinare. 

Nici în mormintele voastre undeva să mă puneţi pe 
mine, că nu mă vor răscumpăra pe mine, din robiile 
mele, sicriele mormânturilor. Căci tocmeală am cu 
Dumnezeul meu să mă sălăşluiesc împreună cu străinii, 
fiindcă sunt nemernic ca şi aceia. Deci, împreună cu 
dânşii odihniţi-mă pe mine, căci tot trupul, fraţii mei, de 
părtaşul lui se lipeşte şi tot omul se bucură cu cel 
asemenea. În gropniță, unde zac cei zdrobiţi cu inima, 
acolo să mă puneţi pe mine, ca, atunci când va veni Fiul 
lui Dumnezeu să-i scoale şi să-i odihnească, împreună 
cu dânşii să mă vindece şi pe mine. 

Vezi, Doamne, smerenia rugăciunii mele şi milos- 
tiveşte-Te spre mine, rogu-mă ie. Învredniceşte-mă, 
Unule-Născut, Fiule al lui Dumnezeu, şi nu după 
vrednicia celor lucrate să-mi răsplăteşti mie, «Că de vei 
căula la fărădelegi, cine va putea suferi?» (Psalmul 
129, 3). Şi dacă după mărimea Ta vei răsplăti nouă, cine 
se va învrednici de milă la judecata Ta? «Că toată gura 
se va astupa» (Romani 3, 19), şi vinovată va fi lui Dum- 
nezeu toată lumea. Însă nu aduc acestea, lepădându-mă 
de dar, căci cele scrise grăiesc, îndelung-Răbdătorule, 
Hristoase. Ce folos este de sângele meu, dacă în focul 
cel aprins voi fi trimis? Deci, fie spre mine, după obicei, 
îndurările Tale, şi va fi cunoscut întru mine darul 
îndelungii Tale răbdări. lar dacă vei face judecata a tot 

pământul, după cum şi darul Tău arată, nu se va mântui 
unul dintr-o mie şi dintr-un milion nu se vor izbăvi doi. 

Ce dar? Mâhnindu-mă, voi grăi eu, smeritul 
Efrem, adeverind că nu se face în acest chip judecata 
oamenilor, ca la fel să fie nedrepţii şi păcătoşii cu cei 
drepţi şi adevăraţi, iar cei smeriţi şi buni, cu cei răi şi 
necredincioşi. Căci nu este cu putință a fi deopotrivă 
aceştia, fiindcă lumina mistuieşte întunericul. Căci, cum 
este cu dreptate ca dreptul Abel să fie deopotrivă cu 
ucigaşul de frate şi nedreptul Cain? Sau cum va fi cu 
lesnire să locuiască drepții împreună cu cei fărădelege? 
Că, strigând, glasuri vor înălța. Mă rog Ţie, Stăpâne, să 
nu faci deopotrivă pe cei păcătoşi cu cei drepți; ci Te 
rog pe Tine, o. Fiule al Bunătăţii, ca să învredniceşti 
îndurările Tale şi să le întinzi spre noi, spre mine şi spre 
părtaşii mei. 

Deci, primul cuvânt să se zică de mine. Că voi grăi 
şi nu mă voi îndepărta de la una ca aceasta, că de nu vei 
întinde îndurările Tale spre noi, nimenea nu va vedea 
viață. Că Unul singur Dumnezeu se mărturiseşte de 
către toți oamenii că este Bun, însă nu pentru că sunt 
păcătos grăiesc acestea, căci obiceiul este al Scripturii. 

«Încetează, Efreme! — îmi zice mie, filozofând, 
îngerul cel luător —, că nu te vor folosi pe tine necurma- 
tele tale suspinuri, fiindcă nu se vor îmbuna cu daruri 
armașii mei cei iuți care s-au trimis la tine». Şi greu 
răspunzându-mi, mi-au zis: «Astupă-ţi gura ta, că 
părtaşii tăi nu sunt din oamenii cei pierduţi cu neamul. 
lar păcătosul socoteşte că toţi sunt asemenea lui şi, fiind 
ca un orb, pe toţi îi aseamănă cu el. 

Deci, apropiaţi-vă fraţii mei, şi, întinzându-mă, 
aşezaţi-mă pe mine. Duhul meu foarte tare a lipsit, şi cu 
rugăciunile voastre binevoiţi a face prinosuri după 

obicei, pentru smerenia mea. Şi după ce voi împlini 
treizeci de zile, faceţi pomenirea mea, că se folosesc 
morții când sunt pomeniţi de sfinţii cei vii. Vedeţi încă 
şi pildă din zidirile lui Dumnezeu: rodul viei. agurida în 
țarină şi vinul stors în vase. Deci, când înfloreşte 
strugurul în vie, de se va mişca vinul cel din casă, se va 
tulbura. Asemenea să se socotească şi la ceapă. Că cea 
sădită în țarină în aceeaşi vreme dă odrasla verde cu cea 
uscată din casă, care încolțeşte. Deci, dacă roadele 
„zidirilor, unele pe altele aşa se simt, cu cât mai vârtos 
morții când sunt pomeniţi simt prinosurile. Şi de îmi vei 
da cuvânt priceput că aceasta urmează firii zidirilor, te 
vei cunoaşte pe tine că eşti oarecare pârgă a zidirilor lui 
Dumnezeu. Și dacă nu te încredințează pe tine pildele de 
mai sus, cu nepomenire de rău să auzi pe cele scrise, că 
îți voi aduce mărturie din Scriptură. Şi de vrei, primeşte 
cu pricepere cele zise. 

Sluga lui Dumnezeu, Moisi, pe Ruvim l-a bine- 
cuvântat până la al treilea neam. Deci, dacă cei morţi nu 
se izbăvesc, cu ce cuvânt a binecuvântat Moisi pe 
Ruvim până la al treilea neam? Şi încă nu era pomenire 
de înviere. Ascultă ce strigă Apostolul: «Dacă nicidecum 
morții nu se vor scula, pentru ce şi se botează pentru cei 
morți» (| Corinteni 15, 29). Căci cei încuiaţi în taina 
legii se ţineau întru credinţa ce avea să se descopere 
pentru aşteptarea învierii. Că pentru aducerea slujbelor, 
preoţii cei din lege curățeau mai înainte pe cei cu 
ărădelegi, care erau răniţi în război. Dar cu cât mai 
vârtos preoţii aşezământului celui nou al lui Hristos vor 
putea să şteargă, după cuviinţă, datoriile celor ce vin cu 
sfinte prinoase şi cu rugăciunile lor? 

Şi venind la pomenirea mea, căutaţi, fraţilor, ca să 
nu greşească cineva întru cele sfinte. Ci cu luare-aminte 

şi cu blândeţe şi cu smerita cugetare şi cu cuvioşie şi 
curat să privegheaţi. Nu că de mai grea osândă s-a în- 
vrednicit păcatul cel din alunecarea trupului, decât cele 
fireşti ale lui. Că sunt alte păcate mult mai cufundate şi 
mai mari decât fărădelegile. Jalnic lucru mi se vede mie 
acesta, ca nu cumva în loc de pomenire, pentru 
neorânduielile voastre, să dau eu seamă lui Dumnezeu. 
Că poate la judecată îmi vor zice mie acestea: «Tu eşti 
pricinuitorul tuturor acestora, Efreme, căci ai adunat pe 
nişte neînfrânaţi ca aceştia, că scris este: Jar pe curvari 
şi pe preacurvari îi va judeca Dumnezeu» (Evrei 13, 4). 

Şi ce să zicem la aceasta, iubiții mei? Ceea ce mai 
întâi am zis, cu frică fiind cuprins, şi acum o voi zice: 
Că pe care îl va judeca Dumnezeu, de iertare se învred- 
niceşte. Precum puţin aluat dospeşte toată frământătura, 
aşa şi îndeletnicirea cugetării răutăţilor vărsându-se, 
împreună tot trupul îl arde. Şi precum rugina, care se 
face din fier, îl mănâncă pe dânsul, aşa şi păcatul, care 
din oameni se naşte, se oşteşte împotriva mădularelor 
lor, cele cinstite şi al obiceiurilor. Şi născându-se îi 
mănâncă, rozând pe cei ce săvârşesc calea lui. lar care 
nu va face voia lui, precum călătorul cel de o zi, 
găzduind la oarecare gazdă, se duce. Căci puţină vreme 
găzduind la dânsul, cu fuga se va duce. Că trece trupul 
acesta stricăcios şi se va îmbrăca cu cel fără de moarte 
şi ceresc. Şi după ce va gusta încercarea stricăciunii, 
atunci se va scula fără de stricăciune, de toată strică- 
ciunea fiind curat. lată dar, şi prealuminatul dascăl al 
Bisericii, Pavel, mai înainte glăsuieşte, zicând: «Seamă- 
nă-se întru stricăciune, scula-se-va întru nestricăciune» 
( Corinteni 15, 42). 

Veniţi, de aceea, ucenici ai mei binecuvântaţi, 
întru tăria Păstorului celui Bun şi a Dascălului celui 

Dumnezeiesc, al lui lisus Hristos Domnul nostru, Care 
este Dumnezeu din Dumnezeu. Şi deşi nu sunt eu ca 
Noe, apropiindu-vă, să vă binecuvântaţi ca Sem şi lafet. 
Şi deşi nu sunt ca Melchisedec, să vă binecuvântaţi şi să 
vă faceţi ca Avraaam. Și deşi nu sunt ca Isaac, să vă 
binecuvântaţi ca lacov. Şi deşi nu sunt eu ca Moise, fiţi 
voi ca lisus al lui Navi. Şi deşi nu sunt eu ca Ilie, primiţi 
voi îndoit pe Duhul, cerând ca Elisei. Şi voi începe către 
voi, pentru voi, a binecuvânta pe ucenicii mei. 

Avva, bărbatul cel minunat: Hristos să mărească 
pomenirea ta pe pământ şi facă-se faţa ta asemenea ca a 
îngerului Slavei lui Dumnezeu şi să te asemeni marelui 
Moise, ca toţi cei care te vor privi pe tine, să priceapă că 
eşti rob ales al lui Dumnezeu. 

Şi tu, Avraam, căci de bunăvoie venind, te-ai lipit 
de mine; să te audă pe tine Dumnezeul lui Avraam întru 
rugăciunile şi cererile tale; şi mai înainte de a-ţi 
deschide gura ta, să o umpli pe ea de înţelepciune şi de 
pricepere, după cum zice proorocul: «Deschide-ţi gura 
ta şi o voi umple pe ea» Psalmul 80, 9). 

Simeoane, să te audă pe tine Dumnezeu, când ÎI 
vei ruga pe EI în rugăciunile tale, şi în cetatea cea de sus 
să intri. Să se umple de dânsa, ca un pahar, Biserica; de 
amestecătura popoarelor ce cer să se mărturisească. Să 
vină miresele la privirea ta, şi cele încuiate la învățătura 
ta. Dintre acestea, miresele sunt maici; iar cele încuiate, 
ca unele ce sub jugul vieţii celei potrivnice sunt ţinute. 
Şi în locul acelora, de care Hristos pe acestea le-a 
slobozit, vor auzi de la tine pilde de pricepere, şi vor lua 
prin tine învăţătura vieţii celei din Duhul cel Sfânt, şi 
vor rodi mântuirea sufletelor cea de la tine. Şi ca de un 
înţelept doctor în tabăra celor ce au trebuinţă, aşa în 
lume vestea ta va străbate. 

Maras, bărbat galileean, blând şi nevinovat, smerit 
şi drept. Blând, nu cu firea, ci cu obiceiul cel de bună- 
voie, ca unul ce întru nădejdea lui Dumnezeu ai pătimit. 
Te-ai nevoit împreună cu mine întru pătimirile mele. 
Deci, Însuşi Dumnezeu, împreună cu cuvioşii, plata ta 
să îţi dea, pe care împreună cu toţi sfinţii o vei lua. 

Zenovie, bărbat ghizareu, care se tâlcuieşte vânător, 
bărbat meşter, mare războinic. Facă-se cuvântul tău ca 
focul şi să mistuiască mulțimile fărădelegilor. Şi ca o 
văpaie ce străbate pădurea, aşa îi va aprinde pe ei 
învăţătura ta şi te vei înţelepţi de toată cunoştinţa lui 
Dumnezeu. Şi ca David te vei arăta strălucit, biruind pe 
mândrul Goliat, aşa, spăimântând, vei birui sufletele 
celor rătăciţi, şi te vei întoarce cu toată întrarmarea 
sfinţilor şi cu coiful mântuirii, cu întărirea Sfinţilor 
Apostoli. Care întrarmare este Duhul cel Sfânt şi coiful 
întăririi Lui. lar stâlpul lui Dumnezeu să fie călător 
împreună cu tine, stăpânul şi ajutorul lui, care întru 
nimic, niciodată, nu a fost neputincios. 

Pavlona, blestemată să fie între femei maica ta. 
Vai de pântecele celeia ce te-a născut pe tine, că al 
tuturor eresurilor te-ai făcut părtaş şi prin uşa ispititori- 
lor călătoreşti, că sunt lucruri ale ostenelii tale. Golit 
fiind, te vei lepăda ca luda Iscarioteanul, vânzător 
făcându-te, şi din toate scrierile tale rușinat, că stâlp de 
întărire este acesta pe care l-ai lăsat. Minune înfricoşată 
va arăta întru trupul tău Însuşi Cel ce poartă cerul şi 
Acela întru Care s-a întărit firea a toată zidirea. Că toată 
Zidirea întru Dânsul s-a întărit, marea și plinirea ei. Şi 
te-ai nădăjduit spre trestie sfărâmată, părăsind toiagul 
crucii, care împuterniceşte pe cei slabi şi patima tuturor 
sufletelor şi a trupurilor o tămăduieşte. 

Aruad, bărbat pierzător, care ai dorit să pierzi 

adunările Soboarelor Bisericilor lui Dumnezeu, care de 
Duhul cel Preasfânt s-au adunat. Dintru cele de sub cer 
să se şteargă pomenirea ta şi să nu se afle în cartea celor 
vii, că Vinul vieţii, adică Sângele lui Hristos, şi Pâinea 
cea cerească, adică Trupul lui Hristos ai părăsit. Şi ai 
mâncat mâncare de jertfe pângărite şi ai băut drojdiile 
păcatelor, fiere tulbure. Cuvântul lui Dumnezeu, Fiul 
Tatălui, asupra Căruia a hulit gura ta cea păgână, cu 
cercare iscoditoare, să biruiască de la tine lepădarea cea 
de la Dânsul, şi împreună de la toate eresurile: zic al 
arienilor şi al maniheilor şi al curaţilor şi al ofitienilor şi 
al marchioniţilor şi al evnomianilor şi al evtihianilor şi 
al pavlianilor şi al valentinilor şi al vitalianiţilor şi al 
tuturor celorlalți necuraţi şi întinați şi nelegiuiţi care 
slujesc lemnelor şi pietrelor, soarelui şi lunii. Vrăjitori 
cu păsări şi astronomi care s-au despărțit în două minţi 
şi înţelegeri asupra Sfintei slave a Preacuratei Treimi, a 
Tatălui şi a Fiului şi a Sfântului Duh. 

Bine este cuvântat Cel Ales, Care a ales Soborni- 
ceasca Sa Biserică pe Mieluşeaua cea Sfântă, pe care 
lupul cel pierzător nu a sfărâmat-o, şi pe Neîntinata 
Porumbiţă, pe care alungând-o, ca să o necăjească, 
vicleanul vânător leu nu a prins-o. Că paharul este în 
mâna Domnului, plin de drojdii şi îl vor bea toţi 
depărtaţii de Hristos şi despărţiţii de Sfânta şi singură 
Stăpânitoarea Treime. Şi vrăjmaşii adevărului, neamul 
iudeilor, bându-l l-au vărsat şi cumplit s-au pornit 
asupra Mântuitorului nostru lisus Hristos, și nu este de 
mirare! Căci câinele cel turbat, pe stăpânul său îl muşcă. 
În acelaşi fel au făcut şi iudeii, şi încă pătimesc. Că, 
turbând, pe al lor Stăpân ÎI hulesc. 

lar noi să slăvim pe Dumnezeul tuturor, Cel 
Preaînălțat, de Care nu pot să se apropie strănepoții 

depărtaţilor. Că, dacă ar fi fost la dânşii meşteşug al 
gândirii de a se sui păcătoşii în cer, apoi negreşit, 
dezbinându-se, şi acolo ar fi făcut despărţire în casa 
evlaviei, în corturile cele cereşti. Precum în vremea de 
demult s-au apucat strămoşii acestora la facerea de pârg, 
cu osârdie a face suirea la cer şi, împinşi fiind, au căzut 
din dar, nedumerindu-se, şi în deşert nelegiuind. Căci cu 
despărţire neunită s-au despărţit limbile lor. Dacă, pre- 
cum acum, pe cei ce s-au apucat de aceasta, o asemenea 
primejdie nesuferită i-a apucat, căci au voit a se înălța în 
latura cea cerească şi în sălaşurile celor neadormiţi, iar 
răsplătirea aşa de arătat în capete au luat-o, cu cât mai 
vârtos de prea grea muncă se vor învrednici cei ce 
îndrăznesc să semene în inimile oamenilor despărţire şi 
plan de dezbinare împotriva lui Dumnezeu: a Tatălui, a 
Fiului şi a Sfântului Duh. 

Deci, îndeletniciţi-vă întru învăţăturile mele ca 
nişte ucenici, şi din soborniceasca credință să nu ieşiţi, 
pe care şi eu însumi, primind-o din copilărie, am păzit-o 
neclintită. Nici să nu vă abateţi de la dânsa înspre 
îndoială. lar dacă cineva este îndoielnic, sau se abate, 
sau se desparte de la Dumnezeu şi de la Sfânta Lui 
Biserică, să se pogoare de viu în iad şi să fie părtaş şi 
moştenitor blestemului lui Cain: suspinând şi tremurând 
pe pământ. Și cel ce va micşora pe Fiul mai mult decât 
pe Tatăl, să se pogoare de viu în pământ. Şi oricine, cu 
îndoită minte se va împotrivi Sfântului Duh. unul ca 
acesta să nu dobândească milă la judecată. Şi oricine sc 
va ridica împotriva Soborniceştii Biserici. să se lepro- 
şeze asemenea ca nebunul Gheezi. Oricine va părăsi 
înțelegerea dreptei credințe, să fic strâns cu tunia 
fărădelegii, ca vânzătorul luda. Că cu. credinţa pe care 
am luat-o de la Sfinţii Apostoli, pe aceasta am învăţat-o 

Şi ei, pe aceasta luând-o de la Dumnezeu, la toată 
zidirea au propovăduit-o. Căci nesuferită şi nesocotită 
fărădelege este hula asupra lui Dumnezeu, de a căreia 
înşelăciune fugiţi cu adevărat, o, ucenicii mei! Cel ce cu 
hulă se ridică împotriva Dumnezeului tuturor, propovă- 
duieşte dezbinare şi temelia cuvântului credinţei o 
clinteşte, iar noi nu putem căuta în sus, fiind biruiţi de 
greutate şi robiți de mult durerosul trup. 

Deci, să nu ne adăugăm nouă înşine păcate peste 
păcatele noastre. Şi aştept cu nădejde întru aceasta, şi 
mângâiere de dragoste înaintea Domnului, că nicidecum 
în toată viața mea pe Domnul nu L-am defăimat, iar 
cuvânt nebun nu a ieşit din buzele mele. «Că pe cei ce 
Te urăsc pe Tine, Doamne, cu ură desăvârşită i-am 
urât, şi de vrăjmaşii Tăi cu totul m-am îngrețoşat» 
(Psalmul 138, 21-22). 

Puneţi, fraţilor, în inimile voastre pomenirea 
cuvintelor mele, fiindcă de la Dumnezeu au fost acestea 
către mine. Şi faptele voastre întru Dumnezeu acestea să 
vă fie: a priveghea neîncetat, a cânta şi a posti; şi, 
iubind, a crede, a nădăjdui şi a aştepta pe Stăpânul 
tuturor şi Mântuitorul nostru Hristos. Şi a avea lângă 
acestea şi primirea cu osârdie a străinilor, că cel ce 
primeşte străini, Îl primeşte cu adevărat pe Dumnezeu. 
Şi să nu zică cineva că unul ca acesta este străin, ci, mai 
vârtos, fiecare să-l socotească mădular al său şi, mai 
ales, întru credinţă să fiţi întemeiaţi, păzindu-vă de cei 
potrivnici, adică de lucrătorii de păcate, de grăitorii în 
deşert şi de amăgitori, de care lucru şi Apostolul s-a 
îngrijit să înveţe. Că pentru aceasta nu a pregetat a zice 
aşa: «Eu ştiu aceasta, că după plecarea mea vor intra 
între voi lupi îngrozitori, care nu vor cruța lurma» 
(Fapte 20, 29). Şi în alt loc zice: «/Feriți-vă de proorocii 

mincinoşi, care vin la voi în haine de oi, iar pe dinlăun- 
tru sunt lupi răpitori» (Matei 7, 15), adică având graiu- 
rile dulci, iar inima plină de fiere şi amărăciune. Cu 
haine smerite fiind îmbrăcaţi, dar ucenicii diavolului, 
cel ce dintru început ne-a clevetit pe noi. Pentru aceea ei 
sunt sămânţa de neghină a vrăjmaşului. 

Deci, cu toată sârguința păzindu-vă, fugiţi de 
legătura cu aceştia. Şi vă dau vouă, iubiţilor, această 
pildă luminată. Cel ce este mojic de-a pururea, dacă s-ar 
afla stând în vreun loc împărătesc, măcar deşi nimic din 
cele necuvioase n-ar lucra, dar cu toate acestea va fi 
ocărât ca un îndrăzneţ şi mustrarea cea după lege de toţi 
1 se pune la cale, ca cel ce este străin de un loc ca acesta. 
Să nu şedeţi împreună cu adunarea deşertăciunii lor şi să 
nu umblaţi pe cărarea minţii lor. Că cel ce locuieşte cu 
un bărbat fărădelege şi dezbinat nu se deosebeşte de 
locuirea împreună cu un drac. Că dracul, jurându-se, 
temându-se, va fugi, neputând a rămâne unde Hristos se 
numeşte asupra lui. 

lar tu, o, omule, dinafară fiind cu trupul lui 
Hristos, de eşti şi înlăuntru întru Duhul Lui, eşti om 
desăvârșit al lui Hristos, fiindcă bărbatul ce nu a fost 
botezat se aseamănă unei case pregătite împăratului 
întru care nicidecum nu a locuit împăratul. Şi de juri 
încă pe cel fărădelege şi necredincios, îndoit va lucra 
unul ca acesta răutatea sa şi nu se va depărta de nebunia 
lui. Însă mai bine ar fi fost a jura pe spureaţii draci şi a 
nu sfătui pe fiii fărădelegii. Că dracii au zis, mărturisind 
pe Fiul lui Dumnezeu: «7u eşti Hristos, Fiul lui 
Dumnezeu» (Marcu 3, 11), iar propovăduitorii depărtării 
şi ai dezbinării, iudeii, cu prigonire se află, zicând că nu 
este El Fiul lui Dumnezeu. Şi vezi obiceiul lor cel 
nesupus şi amar: Începătorul depărtării lor strigă şi zice: 

«Ce ai Tu cu noi, lisuse, Fiul lui Dumnezeu?» (Matei 8, 
29), iar ei se leapădă totdeauna. 

Dacă este cu putinţă a răsări şi a creşte salcie: în 
loc uscat, va fi cu putință ca şi depărtatul să se facă 
vreodată ucenic. Că minţii celei mândre i se vor smeri 
înțelegerile, după cum i se pare şi Proorocului Isaia, ce 
propovăduieşte: «Toată valea să se umple şi tot muntele 
şi dealul să se plece; şi să fie cele strâmbe, drepte şi 
cele colturoase, căi netede» (Isaia 40, 4). Deci, dacă 
sălciile vor odrăsli cândva în loc aspru şi proorocescul 
cuvânt se va adeveri şi nouă mai multe decât acestea ni 
se vor întâmpla. Şi vor veni ispititorii şi cei fărădelege 
să ne învețe adevărul. Şi, precum corbul nu se poate 
face alb, tot aşa nici aceştia nu se vor face albi, şi răul 
nu se va face bun. Și în vreme de iarnă, căzând zăpadă, 
se pare căci corbul este alb, care cu puţin mai înainte era 
întunecat, dar zburând, şi toată zăpada scuturând-o, 
culoarea cea dintâi o arată celor ce îl privesc. Asemenea 
sunt şi păcătoşii. Căci, când vor arăta o vreme roade de 
pocăință, puţin umilindu-se, de cuvintele Judecăţii ce va 
să fie temându-se, rămân neîntăriţi în vremea umilinței 
lor, şi după ce trece puţin timp, în locul cel dintâi al 
răutăţii cu totul se trag, dând cu totul uitării umilinţa cea 
mai dinainte. 

Ascultaţi, ucenicii mei, învăţăturile mele şi mă 
veţi pomeni de-a pururea. Să nu vă îndepărtați de la 
calea adevărului, şi să nu vă abateţi de la predaniile 
mele. Şi când veţi auzi de războaie şi tulburări întru 
făpturi, cunoaşteţi că lângă uşă este sfârşitul şi nădejdea 
voastră să o ţineţi tare. Că scris este să se împlinească 
toate cele ce sunt zise în Scriptură: «Adevărat vă zic 
vouă: Înainte de a trece cerul şi pământul, o iotă şi O 
cirtă din Lege nu va trece, până ce se vor face loale» 

(Matei 5, 18), după cum Dascălul nostru S-a jurat asupra 
Sa şi a zis. Şi ştiţi că EI este adevărat și nu minte 
niciodată. Deci, ca unii ce vom sta înaintea neschimba- 
tului Judecător al dreptei judecăţi, să ne sârguim pe noi 
înşine să fim desăvârşiţi. prin lucruri bune, şi a sta în 
răbdare”. 

Şi acestea, cu lacrimi, sfătuind şi poruncind sfân- 
tul, iar mulţimea cetăţii stând şi plângând împrejurul lui, 
o femeie oarecare, anume Lambrotati, fiică a marelui 
Aristid, trecând prin mulţimea bărbaţilor şi a femeilor, a 
căzut la dânsul şi a zis: „Pe Dumnezeul tău, pe Care din 
tinerețile tale şi până la bătrâneţe L-ai iubit, dă-mi voie 
să-ți fac eu un sicriu prost, precum ne-ai jurat pe noi 
poruncindu-ne să-ţi facem, şi întru dânsul să-ți pun 
cinstitele tale moaşte”. Iar el, primind fierbinţeala voii 
ei, a zis către dânsa: „Femeie, du-te, fă după cum ai 
gândit”. „Şi altele ce va vrea să facă aceasta să nu o 
opriți. Însă de marmură să nu îmi faceţi mie sicriul, că 
nu mă va folosi pe mine Slava deşartă. Şi această 
poruncă prea mică îţi poruncesc, pe care să vrei să o 
păzeşti: Să nu şezi tu în caretă nicidecum, că nu este 
lucru cuvios sau slobod bărbatului a-şi pleca grumazul 
în jug şi a te purta cu pompă pe tine, cea aducătoare de 
pieirea noastră şi de moarte pricinuitoare, fiindcă pe 
Hristos, spre a Cărui închinare vii, pe Dânsul ÎI înjugi în 
jug. Au nu ai citit şi nu ai auzit că Hristos este capul 
bărbatului? Şi soroacele când le dai, are pomenirea 
învierii şi răsplătire a faptelor pe care ni le face nouă 
Dumnezeu. «Căci cu ce măsură veţi măsura, cu aceeaşi 
vi se va măsura» (Luca 6, 38). Poate încă şi pe Insuşi 
Dumnezeu L-ai auzit, zicând: «Că pe fiecare după 
lucrurile voastre vă voi judeca, casa lui Israel. Viu sunt 
Eu, zice Domnul»” (lezechiel 18, 30). 

Atunci femeia s-a jurat înaintea poporului ce era 
de față, zicând: „Pe Dumnezeu, Căruia neabătut I-ai 
slujit din tinereţile tale până la bătrânețe, de acum 
înainte nu mă voi mai sui în caretă, şi nici om nu se va 
mai înjuga la careta mea. lar dacă voi minţi, partea mea 
va fi în focul cel veşnic împreună cu cei fărădelege, și 
sabia slăbănogirii să vină întru acest ceas peste tinereţile 
mele. Şi dacă poruncile tale voi încălca, să nu fiu primită, 
ci vădită şi mustrată înaintea Bisericii lui Dumnezeu”. 

lar fericitul, răspunzând, a zis către dânsa: „O, 
fiică, mai înainte de a lipsi, eu te voi binecuvânta pe 
tine, după voia ta. Să nu lipsească din seminţia ta 
învăţătura cuvioşilor până în veci. Când va veni Hristos 
să schimbe cerul şi pământul, El va face scrisă pome- 
nirea ta în cartea celor vii, întru împărăţia cerurilor. Şi 
pacea lui Dumnezeu, care pe sfinţi îi încununează cu 
coroane prea curate, întru chemare dăruiască-se ţie. Că 
lui Dumnezeu și Tatălui 1 se cuvine slava, şi Fiului 
închinăciunea şi Sfântului Duh marea cuviinţă, mai 
înainte de toţi vecii, acum şi pururea şi în vecii vecilor. 
Amin”. 

Acestea şi mai multe decât acestea zicând, şi-a dat : 
sufletul şi s-a sfârşit, Fericitul întru Domnul, cu bună 
petrecere. Şi s-a făcut cu trupul lui după cum a poruncit 
ucenicilor săi, întru slava lui Dumnezeu Atotţiitorului. 
Amin. 

LA CINSTITA ŞI DE VIAŢĂ 
FACĂTOARE CRUCE 


La a doua venire 


Toată sărbătoarea şi fapta Domnului nostru lisus 
Hristos este mântuirea şi lauda noastră, a credincioşilor, 
iar lauda laudelor este crucea. Şi sărbătoare a sărbăto- 
rilor, bună şi lui Dumnezeu plăcută, este Pasca, când 
pentru noi S-a jertfit Hristos, iar mai vârtos este Cel ce a 
înviat din morți, „Mielul lui Dumnezeu, Cel ce ridică 
păcalul lumii” (oan 1, 29). Aceasta este doamnă şi 
împărăteasă a Praznicelor. Şi celelalte toate sunt sfinte 
şi cinstite, şi unele de altele se deosebesc întru slavă, 
strălucindu-se cu fulgerul Dumnezeirii, însă pe acestea 
după vrednicie le cinsteşte și le prăznuieşte cu credință 
cel sârguitor la poruncile lui Dumnezeu. lar cei întinaţi 
şi pângăriți întru păcate, şi la praznic sunt fără de 
praznic. 

Însă sărbătoare bună şi lui Dumnezeu plăcută este 
pocăința cu lacrimi, depărtarea de păcate, cunoaşterea 
lui Dumnezeu şi dorirea bunătăţilor veşnice. Şi când se 
fac acestea, atunci se face şi în ceruri bucurie şi Biserica 
se bucură şi saltă şi cheamă împreună pe toți drepții» 
zicând: „Bucuraţi-vă împreună cu mine, că fiul PS 
acesta mort era cu păcatele şi a înviat prin pocăință + 

Sărbătoare bună şi lui Dumnezeu plăcută este unde 
împreună serbează Hristos, unde se săvârşesc sărbătorile 
Lui şi se cinstesc Dumnezeieştile Scripturi. Şi împreună 
serbează Hristos acolo unde sunt adunaţi întru Numele 
Său, întru dragoste, fără de vrajbă şi fățărnicie. 
Împreună serbează Hristos, acolo unde săracii se caută, 
unde sărmanii se mângâie, unde străinii se odihnesc. 
Împreună serbează Hristos acolo unde este cinstirea lui 
Dumnezeu, în psalmi şi în laude şi în cântări duhov- 
niceşti. Deci. aceştia sunt cei adunaţi întru Numele Său, 
iar în mijlocul acestora Domnul S-a făgăduit să fie. 
Fericiţi sunt cei ce întru acest chip sunt adunaţi, că, 
având pe Stăpân în mijlocul lor, nimeni nu îi va vătăma 
pe dânşii. 

Deci, aşa să cinstim sărbătorile Domnului: nu 
sărbătoreşte, ci dumnezeieşte; nu lumeşte, ci mai presus 
de lume; nu cu pridvoare împodobite, nu cu dansuri, nu 
cu fețele împodobite, nu cu auzul întinat de fluiere şi de 
alăute, nu cu haine moi îmbrăcaţi, nici cu străluciri de 
aur; nu cu ospeţe şi cu beţii. Să nu strici pentru mâncare 
lucrul lui Dumnezeu; să nu te păgubeşti de Dumneze- 
iasca Liturghie, îndeletnicindu-te în bucătărie pentru 
nesăţiosul tău pântece, ci acestea să le lăsăm acelora, 
cărora pântecele şi slava le este dumnezeu. lar noi cu 
toții, mici și mari, bărbaţi și femei, monahi şi monahii, 
creştineşte şi cu evlavie să cinstim sărbătorile Domnu- 
lui, precum ne-am învăţat: în psalmi și în laude şi în 
cântări duhovniceşti. Să împodobim pridvoarele ca nişte 
creştini, iar nu ca elinii şi iudeii, cu dafni sau cu flori 
sau cu alte materii, că umbra Legii a trecut, iar adevărul 
a înflorit, precum auzim pe Apostolul zicând: „Acum 
cele vechi au trecul, ială s-au făcut toate noi” (Ul Corin- 
teni 5, 17). Înşelăciunea idolilor s-a surpat, moartea s-a 


Cuvinte şi învățături 315 


prădat, robia cea din iad s-a chemat înapoi, împărăţiile 
înşelăciunii celei de mulți dumnezei s-a sfărâmat, omul 
s-a slobozit, Dumnezeu a împărăţit, zidirea se veseleşte, 
Crucea se cinsteşte, căci i se închină toate neamurile şi 
popoarele, seminţiile şi limbile, întru care ne şi lăudăm, 
zicând împreună cu fericitul Pavel: „Jar mie să nu îmi 
fie a mă lăuda fără numai în crucea Domnului nostru 
Iisus Hristos ” (Galateni 6, 14). 

Pentru aceasta, pe făcătoarea de viaţă Cruce să o 
avem Şi pe uşile noastre, şi pe frunte, şi pe ochii noștri, 
şi pe gură, şi pe piept şi pe toate mădularele noastre. Să 
ne înarmăm cu nebiruita armă a creştinilor, cu biruitoarea 
morții, cu nădejdea credincioşilor, cu lumina marginilor, 
cu deschizătoarea raiului, cu surpătoarea eresurilor, cu 
întărirea drept măritoarei credinţe, cu păzitoarea cea mare 
a credincioşilor, cu lauda cea de mântuire a Bisericii. 

Pe aceasta, o, creştinilor, în fiecare ceas şi minut 
să nu o lăsăm, purtând-o în tot locul! Şi fără de dânsa 
nimic să nu isprăvim, ci și dormind, şi sculându-ne, şi 
lucrând, şi mâncând, și bând, şi călătorind, şi pe mare 
fiind şi râuri trecând, pe toate mădularele noastre să le 
împodobim cu făcătoarea de viaţă Cruce. Şi niciodată nu 
ne vom teme de frica de noapte, de întâmplarea şi de 
dracul de amiază (Psalmul 90, 5-6). Dacă totdeauna pe 
aceasta, frate, spre ajutorul tău o vei lua, nu vor veni 
către tine rele şi bătaie nu se va apropia de locaşul tău, 
că pe aceasta văzând-o, puterile cele împotriva noastră 
se înfiorează şi se depărtează. Aceasta a surpat înşelă- 
ciunea idolilor; aceasta a luminat toată lumea; aceasta a 
pierdut întunericul şi a întors lumina; aceasta a adunat 
neamurile de la apus şi de la miazănoapte, de la miazăzi 
şi de la răsărit unindu-le într-o Biserică, într-o credinţă, 
într-un botez și într-o dragoste. 

O, ce laudă de gură, sau ce laudă de limbă va 
cinsti după vrednicie pe zidul cel nebiruit al drept 
măritorilor, purtătoarea de biruință armă a Marelui 
Împărat Hristos! Crucea este învierea morţilor. Crucea, 
nădejdea creştinilor. Crucea, toiagul şchiopilor. Crucea, 
ocrotirea săracilor. Crucea, frâul bogaţilor, surparea 
mândrilor. Crucea, semn de biruință asupra dracilor, 
povăţuitoarea tinerilor. Crucea, neguţătoria neguțătorilor, 
nădejdea celor deznădăjduiţi, ocârmuitoarea celor ce 
călătoresc pe ape. Crucea, limanul celor ce se înviforea- 
ză, zidul celor ce li se dau război. Crucea, tatăl sărma- 
nilor, sfetnicul drepţilor. Crucea, mângâierea scârbiţilor, 
păzitoarea pruncilor, capul bărbaţilor, cununa bătrânilor. 
Crucea, lumina celor ce şed întru întuneric. Crucea, 
marea cuviinţă a împăraţilor, filosofia barbarilor. Crucea, 
slobozenia robilor, înțelepciunea neînvăţaţilor. Crucea, 
propovăduirea Proorocilor, împreună alergarea Aposto- 
lilor, lauda Mucenicilor. Crucea, întreaga înțelepciune a 
feciorelnicilor, bucuria preoţilor. Crucea, temelia Biseri- 
cii, întemeierea lumii. Crucea, pierderea capiştilor ido- 
leşti, sminteala iudeilor. Crucea, puterea celor neputin- 
cioşi, doctorul bolnavilor. Crucea, curățirea leproşilor, 
îndreptarea slăbănogilor. Crucea, pâinea celor flămânzi, 
izvorul celor însetaţi. Crucea, îndrăzneala monahilor, 
acoperământul celor goi. 

Aceasta este aceea care s-a înfipt în mijlocul lumii 
şi s-a sădit în locul Căpățânii şi îndată a odrăslit 
strugurele vieţii. Cu această sfântă armă Hristos a rupt 
pântecele iadului, şi gura cea mult măiastră a diavolului 
s-a astupat. Pe aceasta, văzând-o moartea, cutremurân- 
du-se și înfiorându-se, i-a slobozit pe toţi care îi avea, 
de la cel întâi zidit. Cu aceasta înarmându-se fericiţii 
Apostoli, au călcat toată puterea vrăjmaşului şi vânând 


Cuvinte şi învățături 317 


toate neamurile le-au adus la închinarea ei. Cu aceasta, 
ca şi cu o platoşă îmbrăcându-se Mucenicii şi ostaşii lui 
Hristos, au călcat toate încercările tiranilor, şi L-au 
propovăduit cu îndrăzneală. Pe aceasta, ridicând-o şi 
purtând-o cei ce pentru Hristos s-au lepădat de cele din 
lume, cu multă bucurie locuiesc în pustietăți, în munţi, 
în peşteri şi în crăpăturile pământului. O, ce bunătate 
nemăsurată şi neasemănată a îndurărilor lui Dumnezeu! 
Câte bunătăţi a dăruit prin Cruce neamului omenesc! 
Slavă iubirii Lui de oameni şi închinăciune şi stăpânire 
în veci! Amin. 

Aţi auzit, iubiţilor şi iubitorilor de Hristos, cât de 
mare este puterea Crucii, câte sunt isprăvile, câte sunt 
bunătăţile. Că aceasta, ca un bun cârmaci, ocârmuind 
viața noastră de acum şi împăcând-o, ni s-a făcut 
pricinuitoare şi de viaţa cea veşnică ce va să fie. Această 
cinstită Cruce, la a doua venire a lui Hristos, prima se va 
arăta, ca un cinstit, de viaţă făcător şi vrednic de 
cucernicie şi sceptru sfânt al Marelui Împărat Hristos, 
după cuvântul Stăpânului: „Că se va arăta semnul 
Fiului Omului pe cer” (Matei 24, 30). Aceasta se va 
arăta pe cer împreună cu toate puterile îngerilor, 
luminând tot pământul de la margini până la marginile 
lui, mai mult decât strălucirea soarelui, şi vestind 
venirea Stăpânului Hristos. 

Pentru Cruce atât să zicem, iar pentru cele ce vor 
fi, care covârşesc tot cuvântul, şi mintea, şi înțelegerea, 
şi covârşesc toată povestirea şi înspăimântă tot auzul, 
cum voi povesti, fraţii mei, iubitori de Hristos? Mi-am 
adus aminte de ceasul acela şi m-am cutremurat şi am 
voit a înceta cuvântul din multa frică, aducându-mi 
aminte de cele ce vor să fie; care se vor descoperi după 
arătarea făcătoarei de viață Cruci. Că cine le va povesti 

pe dânsele? Sau cine va îndrăzni să le spună? Ce fel de 
gură le va vesti, sau ce fel de limbă le va grăi? Sau care 
glas le va arăta şi care urechi le va putea auzi? Căci, 
când puterile cerurilor se vor clăti. cine nu se va 
înfricoşa, şi nu se va cutremura, şi nu se va ascunde în 
ceasul acela, când Împăratul împăraţilor, din slava Sa, 
Se va scula şi, pogorându-Se, va cerceta toată lumea şi 
va lua seama la robii Săi şi celor vrednici le va da plată, 
iar celor nevrednici munci, ca un Drept Judecător? Deci, 
aducându-mi aminte de acestea şi cuprinzându-mă de 
frică, toate mădularele mele slăbesc. Ochii mei cu frică 
lăcrimează, glasul meu amuțeşte, buzele mele au 
înghețat, limba mi s-a lipit, gândurile mele au tăcut, iar 
dorirea mă sileşte a grăi pentru folosul vostru, dar frica 
mă ţine şi mă ceartă să tac; căci frica este multă şi peste 
măsură. Că acest fel de lucruri mari şi înfricoşate şi 
minunate nu s-au mai făcut de la începutul zidirii, nici 
nu se vor mai face întru toate neamurile. Că acum, de 
multe ori, dacă fără de veste se face fulger sau tunet mai 
tare, pe toți îi sperie şi toţi ne plecăm la pământ. Şi dacă 
acesta ne sperie, cum vom suferi glasul trâmbiţei care va 
trâmbiţa din ceruri mai tare decât tunetul şi va deştepta 
pe toţi cei din veac adormiţi, drepţi şi nedrepţi? Atunci, 
în iad, oasele firii omeneşti, auzind glasul trâmbiţei, vor 
alerga cu sârguință ca să-şi caute fiecare încheieturile 
sale. 

Deci, când vom vedea toată firea omenească într-o 
clipeală de ochi înviată, fiecare din locul său, şi adunată 
de la marginile pământului la judecată, cine va suferi 
atâta frică şi cutremur? Căci va porunci Marele Împărat, 
Cel ce are stăpânire peste tot trupul, şi îndată va da 
pământul pe morții săi şi iadul pe ai săi. Şi chiar dacă l-a 
sfâşiat fiara, ori l-a mâncat peştele, ori pasăre l-a răpit, 

toate se vor pune de faţă într-o clipă şi nici un fir de păr 
nu va pieri. O, cum vom suferi, fraților, când vom vedea 
râul cel de foc ca o mare sălbatică mâncând munţii și 
văile şi toată lumea şi lucrurile cele din ea arzându-le? 
Atunci, iubiților, râurile vor seca de focul acela, izvoa- 
rele vor pieri, marea se va usca, stelele vor cădea din 
cer, soarele va lipsi şi luna se va preface în sânge, cerul 
se va înfăşura ca o carte. Cum vom suferi, fraților, când 
vom vedea trimiţându-se îngeri şi alergând cu sârguință 
şi pe robii cei aleşi ai lui Dumnezeu de la o margine la 
alta a cerului, când vom vedea cer nou şi pământ nou 
după făgăduinţa Lui? Cum vom suferi, iubitorilor de 
Hristos, când vom vedea pregătindu-se scaunul cel 
înfricoşat, când vom vedea pe Fiul Omului în cer 
arătându-Se şi pe făcătoarea de viaţă Cruce luminând tot 
pământul? 

Atunci toți vor vedea sceptrul Lui cel împărătesc 
arătându-se întru înălţime; atunci va cunoaşte fiecare că 
în urma lui se va arăta Împăratul împăraţilor. În acel 
ceas îşi va aduce aminte fiecare: „Oare, cum voi întâm- 
pina pe Judecătorul?”. Şi de îşi va pricepe greşelile sale, 
va sta gol şi ruşinat, așteptând hotărârea ce se va da 
asupra lui. Că atunci îşi va vedea fiecare lucrurile stând 
înaintea feţii sale: ori bune, ori rele. Atunci, cei ce au 
călătorit pe calea cea strâmtă şi necăjită şi toţi cei ce s-au 
pocăit curat şi toţi cei milostivi şi primitorii de străini, 
vor sta veseli cu multă bucurie, aşteptând fericita 
nădejde şi arătarea Marelui Dumnezeu şi Mântuitorului 
nostru lisus Hristos. 

Căci vine să veselească pe cei ce s-au nevoit în 
Privegheri, în rugăciuni, în postiri şi în milostenii. Vine 
să veselească pe cei ce plâng. Vine să veselească şi să 
înalțe pe cei ce au sărăcit pentru numele Lui, pe cei ce 

nu au iubit lumea, nici cele veselitoare din lume, ci le-au 
părăsit pe toate şi Lui Unuia l-au slujit şi l-au urmat. 
Vine, nu de pe pământ, ci din cer, ca un fulger înfrico- 
şat. Atunci se va face mare strigare, zicând: „lată, 
Mirele vine; iată, Judecătorul soseşte; iată, Izbânditorul 
izbânditorilor Se descoperă; iată, Dumnezeul tuturor 
vine să judece toată lumea şi să răsplătească fiecăruia 
după lucrurile lui”. Atunci, fraţii mei iubiţi, de strigarea 
aceasta se vor cutremura adâncurile pământului, de la 
margini până la margini, şi marea şi toate adâncurile. 

Atunci va fi frică şi strâmtorare mare şi multă 
spaimă va cuprinde pe toţi oamenii de strigarea aceasta 
şi de glasul trâmbiţelor şi de frica şi de aşteptarea celor 
ce vor veni asupra lumii. Atunci puterile cereşti se vor 
clăti. Atunci vor alerga înainte oștile Îngerilor, împreună 
cu cetele Arhanghelilor, iar Heruvimii şi Serafimii cei 
cu ochi mulţi vor striga întru tărie: „Sfânt, Sfânt, Sfânt 
Domnul Dumnezeu, Atoltţiitorul, Cel ce era şi Cel ce 
este şi Cel ce vine” (Apocalipsa 4, 8). Atunci toată 
zidirea, în cer, pe pământ şi în cele dedesubt, întru 
putere va striga: „Bine este cuvânial Cel ce vine întru 
Numele Domnului ” (Matei 21, 9). Atunci se vor desface 
cerurile şi se va arăta Împăratul împăraţilor, ca un fulger 
înfricoşat, cu putere multă şi cu slavă neasemănată,; şi 
vor plânge din pricina Lui toate semințiile pământului 
(Apocalipsa 1, 7). 

Atunci cerul şi pământul se vor porni spre fugă, 
precum loan mai înainte a arătat zicând: „Am văzut un 
tron mare alb şi pe Cel ce şedea pe dânsul, de a Cărui 
față cerul şi pământul au fugit” (Apocalipsa 20, 11). 
Atunci va şedea pe scaunul slavei Sale, precum Însuşi a 
zis, şi se vor aduna înaintea Lui toate neamurile. Oare ce 
fel de suflet va putea să rabde atunci când se vor pune 

scaunele şi Judecătorul va şedea şi cărţile se vor des- 
chide? Atunci vom vedea puterile cele fără de număr ale 
îngerilor stând împrejur cu frică. Atunci lucrurile 
fiecăruia înaintea îngerilor şi a oamenilor se vor citi. 
Atunci se va împlini proorocia lui Daniil ce zice: „Ev, 
Daniil, priveam până ce scaunele s-au pus şi Cel vechi 
de zile a şezut, îmbrăcămintea Lui era albă ca zăpada, 
iar părul capului Lui ca lâna cea curată: scaunul Lui, 
pară de foc; roțile lui, foc arzălor. Un râu de foc se 
vărsa şi ieşea din el; mii de mii stăteau înaintea Lui, şi 
milioane de milioane Îi slujeau Lui! Judecătorul a șezut 
şi cărțile s-au deschis” (7, 9-10). 

Mare frică va fi, fraților, în ceasul acela! Că 
lucrurile şi cuvintele noastre şi cele ce am lucrat şi am 
gândit în viaţa aceasta, socotind că poate ne vom tăinui 
de Dumnezeu, Care cearcă inimile şi rărunchii, toate 
sunt scrise: ori bune ori rele. O, de câte lacrimi avem 
trebuință pentru acel ceas şi cât ne lenevim! Că prin 
lacrimi poate cineva să şteargă greşelile cele scrise în 
cărțile acelea; altul şi prin milostenie. Cât vom suspina 
atunci şi ce jalnic vom lăcrima, când vom vedea cu ochii 
noştri împărăţia cerurilor cea negrăită; când vom vedea 
arătându-se înfricoşatele munci, iar în mijlocul tuturor 
acelora se închină toată firea omenească, de la Adam, 
cel întâi zidit, până la cel mai pe urmă născut. Atunci se 
va împlini cuvântul cel scris: , Viu sunt Eu, zice Domnul, 
că Mie se va pleca tot genunchiul, al celor cereşti şi al 
celor pământeşti şi al celor dedesubt şi toată limba se 
va mărturisi” (saia 45, 23; Filipeni 2, 10). 

Atunci, iubiții mei fraţi, toată omenirea va sta între 
împărăție şi judecată, între viaţă şi moarte, între bucurie 
ŞI nevoie, şi toţi, neridicându-şi capul, stând înaintea 
Divanului, vor fi întrebaţi şi cercetaţi, mai ales cei ce au 

vieţuit în lenevire. Şi, acestea întâmplându-se, îşi vor 
aduce aminte de toate faptele lor, şi îşi va vedea fiecare 
lucrurile sale: ori bune, ori rele. Şi cei ce vor avea 
lucrurile cele bune, cu bucurie se vor apropia de 
Divanul acela, ca unii ce vor lua cununi, iar dacă cineva 
va avea păcate cumplite, ieşind din viață nepocăit, 
văzându-le pe ele stând în faţa lui, osândindu-l şi 
mustrându-l, chinuindu-se va zice: „O, cum nu m-am 
nevoit, ticălosul, ci am pierdut vremea în zadar? Cum nu 
m-am pocăit? Pentru ce nu am miluit pe săraci? Pentru 
ce am zavistuit pe fratele meu, şi l-am ocărât, şi l-am 
urât şi nu m-am împăcat cu el? Pentru ce am lucrat ca 
un nebun? Am auzit şi de munci şi de această înfricoşată 
zi; pentru ce nu m-am pocăit Celui ce ridică păcatul 
lumii, ci mi-am săvârșit anii în zadar? Pe cei ce îi 
vedeam că postesc și se roagă, îi batjocoream; pe aceştia 
care vor sta străluciți înaintea Judecătorului luând 
răsplată. Oare ce voi face, că a trecut vremea pocăin- 
ței!”. Acestea gândind ei, vor auzi glasul Judecătorului 
cel înfricoşat, strigând şi zicând: „Arătaţi-vă lucrurile şi 
luaţi-vă plata!”. 

În ceasul acela se vor clătina toate rânduielile 
oamenilor: arhiereii, preoţii, diaconii şi toate rânduielile 
Bisericii, precum a zis Apostolul: „Se va scula fiecare 
întru a sa rânduială” (| Corinteni 15, 23). Atunci se vor 
clăti de frică asupritorii, înțelepţii şi bogaţii, că a sosit 
ceasul să fie cunoscut lucrul fiecăruia, înaintea îngerilor 
şi a oamenilor, şi fiecare să secere după cum a semănat. 

Vai mie, fraţii mei iubitori de Hristos, voiesc să 
zic cele de după acestea şi sunt împiedicat de frică şi 
lacrimile îmi curg şi mă întunec, căci povestirea este 
înfricoşată! Atunci, iubitorilor de Hristos, se va cerceta 
pecetea creştinătăţii fiecăruia, pe care a luat-o întru 

Sfânta, Soborniceasca și Apostoleasca Biserică prin 
Botez, şi se va cere de la fiecare să arate cum a păzit 
credința nespurcată, şi pecetea nestricată, şi haina 
neîntinată şi mărturisirea cea bună pe care a dovedit-o 
înaintea a multor martori, zicând: „Mă lepăd de satana şi 
de toate lucrurile lui”. Nu de unul sau de două sau de 
cinci, ci de toate lucrurile diavolului. 

Deci, această bună lepădare ni se va cere în ceasul 
acela. Şi fericit va fi cel ce a păzit precum s-a şi făgăduit. 
Căci printr-un grai s-a lepădat de tot lucrul cel rău al 
diavolului: de preacurvie, de curvie, de ucidere, de 
necurăţie, de grăirea de minciuni, de zavistie, de furtişag, 
de mânie, de pomenire de rău, de vrajbă, de ceartă, de 
deşarta cuvântare, de mândrie, de trândăvie, de râsuri, de 
cântări cu alăuta, de cântare în fluier, de jocuri, de iuțime, 
de lăcomie, de ura de fraţi şi de prima şi cea mai de pe 
urmă decât toate răutăţile: de slujirea de idoli, şi de 
fermecătorii. De acestea şi de cele asemenea acestora se 
leapădă tot creştinul în Sfânta Cristelniţă (la botez). 
Această lepădare ni se va cere în ceasul acela, fraților. 

Încă şi altele voiesc a grăi, dar mă opreşte o frică 
şi o durere; şi cum să le zic pe acestea nu ştiu. Cu toate 
acestea le voi zice întru suspinuri, cu lacrimi, că sunt 
cele de pe urmă. Că nu este cu putinţă a le povesti pe 
acestea fără de lacrimi. Atunci, după ce se va cerceta 
fiecare înaintea îngerilor şi a oamenilor şi se va surpa 
toată începătoria şi stăpânia, toți vrăjmaşii lui Dumnezeu 
se vor pune sub picioarele Lui. Atunci, precum a zis 
Domnul: „Îi va despărți pe dânşii, pe unii de alții, 
precum păstorul desparte oile de capre. Şi va pune oile 
de-a dreapta Sa, iar caprele de-a stânga ” (Matei 25, 32- 
33). Şi oile, adică cei ce au roade bune şi cunosc pe 
Păstorul cel Bun, cei ce şi-au păzit pecetea lor nestricată, 

cei ce au urmat Păstorului lor, Celui ce a zis ,„, Veniți după 
Mine ”; cei ce nu şi-au întinat credinţa cu ereticii, pe 
aceştia îi va pune de-a dreapta Sa. Iar caprele, adică cei 
fără de roade, care au întărâtat pe Păstor, cei ce au păscut 
împreună cu ereticii şi au pângărit sfânta credinţă, care au 
săltat fără de rânduială, s-au desfătat, au jucat şi, 
grămădindu-şi «vai-uly, au ieșit din viaţă goi de tot lucrul 
bun şi plini de tot păcatul, pe aceştia văzându-i Domnul, 
în acel ceas Îşi va întoarce ochii Săi de la ei. 

Atunci va zice celor de-a dreapta Sa: „«Veniţi, 
binecuvântaţii Părintelui Meu, de moşteniţi împărăţia 
cea pregătită vouă» (Matei 23, 34). Veniţi, fiii luminii! 
Veniţi, moştenitorii împărăției Mele! Veniţi, cei ce 
pentru Mine aţi flămânzit şi aţi însetoşat, cei ce nu aţi 
iubit lumea, rudenii şi prieteni, părinţi şi fii! Veniţi, cei 
ce în pustietăți şi în munți şi în peşteri şi în crăpăturile 
pământului aţi locuit să locuiţi împreună cu îngerii în 
ceruri!”. 

Atunci va zice şi celor de-a stânga: „«Duceţi-vă de 
la Mine, blestemaţilor» (Matei 23, 41), urâţilor, 
nemilostivilor şi urâtorilor de frați şi de Hristos. Nu aţi 
miluit, nu veţi fi miluiți! Nu aţi ascultat Preacuratele 
Mele Evanghelii şi pe fericiţii Mei ucenici, nici Eu nu 
vă ascult pe voi! V-aţi desfătat pe pământ, v-aţi luat cele 
bune în viaţa voastră! Eu în toate zilele strigam prin 
Sfintele Mele Scripturi, iar voi batjocoreaţi, auzind pe 
cei ce le citeau. Şi acum vă zic: De aceea nu vă cunosc 
pe voi. «Duceți-vă, blestemaţilor, în focul cel veşnic, cel 
gări! diavolului şi îngerilor lui»” (Matei 25, 41). „Și se 
vor duce aceştia în munca cea veşnică ” (Matei 25, 46). 

Însă să vă arăt vouă, frații mei, şi pentru deose- 
birea muncilor, după cum am auzit în Evanghelie. Dacă 
este întuneric mai dinafară, este arătat că se află şi mai 

dinlăuntru. Gheena focului, este un alt loc. Scrâşnirea 
dinţilor. loc deosebit. Viermele cel neadormit, este alt 
loc decât iezerul cel de foc. Focul cel nestins, deosebită 
latură. Râul cel de foc, are alt loc. Întru aceste munci se 
vor împărţi ticăloşii, fiecare după asemănarea greşelilor 
sale. Şi precum sunt deosebiri ale păcatelor, aşa sunt 
deosebiri şi ale muncilor. Adică, într-un fel se munceşte 
preacurvarul, în alt fel curvarul, în alt fel ucigașul şi în 
alt fel furul şi beţivul. lar câți în eresuri s-au pângărit, vor 
auzi: „Să se ridice cel necredincios, ca să nu vadă Slava 
Domnului”. lar cei ce au vrajbă unii cu alţii şi nu s-au 
împăcat în viaţă, osândă veşnică vor afla. Şi urâtorii de 
fraţi, întru întunericul cel mai dinafară se vor trimite, ca 
cei ce au urât pe Hristos, Cel ce a zis: „Jubiți-vă unii pe 
alții; iertați unii altora greşelile " (loan 13, 34). 

Vai, iubitorilor de curvie, preacurvarilor, beţivilor! 
Vai, fermecătorilor şi vrăjitorilor şi celor ce beau vinul 
cu cântece și cu hore! Vai, celor ce mărturisesc 
împreună cu hulitorii eretici! Vai, celor ce ocărăsc 
Dumnezeieştile şi Sfintele Scripturi! Vai, celor ce îşi 
pierd vremea pocăințţei întru răspândiri şi râsuri, că vor 
căuta şi nu vor afla vremea pe care rău au cheltuit-o, 
căci vor striga cu lacrimi şi cu tânguiri multe şi nu vor 
afla milă! Vai, celor ce dau dreptate celui necurat pentru 
daruri! Vai, celor ce răpesc cele străine! Şi mai pe scurt 
să zic: Vai, tuturor celor ce se vor întâmpla de-a stânga, 
că se vor întuneca şi se vor cutremura şi cu dinţii vor 
scrâşni când vor auzi: „Nu vă ştiu pe voi!” (Matei 25, 
12). Atunci vor fi alungaţi cu mare frică de la Scaunul 
cel înfricoşat şi se vor da în mâinile morţii, ca să îi 
pască pe dânşii, după cum este scris. 

Dureroasă este povestirea, fraţii mei iubitori de 
Hristos, a ceasului celui înfiorat şi înfricoşat. Vai mie, 

fraților! Cine va îndrăzni să povestească sau să rabde a 
auzi această înfricoşată povestire? Câţi voiţi să vărsaţi 
lacrimi, veniţi de ascultați ce vă aşteaptă pe voi, şi să nu 
ne lenevim de mântuirea noastră. Atunci se vor despărți 
unii de alţii, episcopi de episcopi, prezbiteri de prezbi- 
teri. Atunci se vor despărţi, cu acea jalnică despărțire, 
preoți de preoţi, diaconi de diaconi, ipodiaconi şi citeți 
de cei asemenea lor. Atunci se vor despărţi cei ce erau 
oarecând împărați şi vor plânge ca pruncii şi vor sta ca 
cele cu patru picioare. Atunci vor suspina eparhii şi vor 
căuta încoace şi încolo pe cel ce le-ar putea ajutat, dar 
nu îl vor afla. Că nici bogăţie nu se va arăta acolo, nici 
momitori nu vor sta de față. Atunci se vor despărți 
monahii de cei ce au vieţuit întru lenevire, cei ce lumea 
s-au prefăcut că o urăsc, dar cele lumeşti le-au cugetat. 
Atunci se vor despărți părinții de fii, tată de fecior, 
mamă de fiică, prieteni de prieteni şi rudenii de rudenii. 
Atunci se vor despărţi, cu jale, bărbatul de femeie, cei 
ce nu şi-au păzit patul nespurcat. Dar să trec de a 
povesti despre cele multe, fiindcă sunt cuprins de frică 
povestind acestea. Atunci, fiind alungaţi şi bătuţi şi 
împinşi de îngeri sălbatici, cu dinţii vor scrâşni şi, 
oriunde se vor duce, se vor apropia de acel loc cumplit, 
unde iarăşi se vor despărți întru toate muncile. 

Atunci, văzând hotărârea cea de pe urmă, nemai- 
fiind nimeni care să se roage pentru dânşii, strâmtoraţi 
şi fără nici o nădejde de a se mai întoarce, tânguindu-se, 
vor zice: „O, câtă vreme am pierdut, vieţuind întru 
lenevire! Cum ne-a batjocorit pe noi viaţa cea deșartă! 
Cum de nu ne-am nevoit, văzându-i pe alţii nevoindu-se! 
Cum Sfintele Scripturi le auzeam, dar râdeam şi batjo- 
coream pe cei ce le citeau pe ele! Acolo Dumnezeu 
grăia prin Sfintele Sale Scripturi şi nu luam aminte; 

acum noi strigăm şi EI Îşi întoarce faţa de la noi! Ce 
ne-au folosit pe noi cele veselitoare ale lumii? Unde este 
tatăl care ne-a născut pe noi? Unde este mama care s-a 
chinuit la naştere? Unde sunt fiii, unde sunt prietenii? 
Unde este bogăţia? Unde sunt certurile şi ospeţele? 
Unde este drumul cel larg şi deşert? Unde sunt rudeniile 
şi cunoscuţii? Unde sunt împărații şi asupritorii? Unde 
sunt înţelepții şi ritorii? Cum, din acestea nici un folos 
nu avem noi, ticăloşii? 

Atunci, văzându-şi ei părăsirea cea de pe urmă de 
către Dumnezeu şi de către sfinţi, cu suspin şi cu amare 
lacrimi vor zice: „Rămâneţi sănătoşi, sfinți şi drepţi, de 
care noi ne-am despărțit! Rămâneţi sănătoşi, prieteni şi 
rudenii! Rămâneţi sănătoşi, părinţi şi maici! Rămâneţi 
sănătoşi, fii şi fiice! Rămâneţi sănătoşi, Apostoli şi 
Mucenici şi Prooroci ai Domnului! Rămâi sănătoasă, 
ceata monahilor! Rămâi sănătoasă şi tu, Stăpână, Născă- 
toare de Dumnezeu, ceea ce mult te-ai rugat pentru noi, 
ca să ne mântuim, iar noi nu am voit să ne pocăim şi să 
ne mântuim! Rămâi sănătoasă şi tu, cinstită şi de viață 
făcătoare Cruce! Rămâi sănătos, lerusalimule de sus, 
maica celor întâi născuţi, care nu are sfârşit! (Evrei 12, 
22-23). Rămâi sănătoasă, împărăţia cerurilor! Rămâneţi 
sănătoşi, toţi împreună, că de acum nu vă vom mai 
vedea pe nici unul dintre voi, căci în osânda muncilor 
care nu au sfârşit, nici încetare, ne ducem!”. Şi de aceea 
se va duce fiecare în locul cel pregătit lui, pe care 
fiecare şi l-a pregătit, nevrând să se pocăiască şi să 
scape de urgia şi de nevoia aceea. 

Aţi auzit, fraţii mei, ce vor afla cei ce s-au sârguit 
ŞI s-au nevoit în viaţa lor, iar cei ce s-au lenevit şi nu s-au 
pocăit cum vor fi trimişi în acele cumplite şi nesuferite 
munci? Aţi auzit despre acel înfricoşat ceas? Şi pentru 

acel ceas, Sfânta Scriptură, de la răsărituri până la 
apusuri, prin Sfintele Biserici strigă şi zice: ,„Veniţi la 
Mine toți cei osteniţi şi împovăraţi şi Eu vă voi odihni 
pe voi” (Matei 11, 28). Şi iarăşi zice: „Eu sunt Calea, 
Adevărul şi Viata”. 

Deci, această Cale şi Adevăr să iubim, fraților, ca 
viaţa veşnică să moştenim întru lisus Hristos, Domnul 
nostru. Că Lui 1 se cuvine toată slava, cinstea şi 
închinăciunea, împreună cu Cel fără de început al Lui 
Părinte şi cu Preasfântul şi Bunul şi de viaţă făcătorul 
Duh, acum şi pururea şi în vecii vecilor. Amin. 


Ş CUVÂNT 
ÎMPOTRIVA ERETICILOR 


Îţi iubesc Evanghelia Ta, Stăpâne, căci atunci când 
flămânzesc, ea mă hrăneşte. Doresc cuvântul Tău, că 
acesta mi se face izvor în setea mea. Pe câţi voiesc îi 
chem împreună cu mine la ale Tale ospeţe şi poftesc mai 
multe decât cele ce am aflat. Mănânc împreună cu mulți 
şi sunt singur. Beau împreună cu mulți şi numai mie mi-e 
sete de darul Tău. Deci, ce Îţi voi dărui? Fără numai pe 
mine însumi întru unire. Voiesc şi nu pot, căci tatăl 
meu, Adam, îşi cere datoria firii. Mă sârguiesc şi mă 
împiedic; căci nu am dezlegare cererii mele. Altora le 
dezleg cele după fire, iar mie îmi împiedic cu patimile 
voirea. Ştiu ce greşesc şi cunosc; întru cele ale altora pe 
mine mă mustru. Şi ce să fac? Să tac, ca să nu mă 
osândesc? Cum voi arăta dorirea mea către Tine? 
Grăiesc şi nu încetez. Căci voiesc pe mine să mă 
osândesc numai ca să mă fac slugă slavei Tale. Voiesc 
să mor, ca Tu să Te slăveşti. Ştiu că prea puţin mă voi 
osândi de nu voi pune la cale mustrări spre cei ce 
păcătuiesc. Dar nu voi înceta să fac aceasta, ca să Te 
arăt pe Tine fără de păcat. 

Să cunoască elinii puterea doririi; să cunoască 
iudeii aşezământul dragostei. Căci fără de foc şi fără de 
sabie şi fără de alte arme şi unelte, eu voiesc moartea 

cea pentru Tine. Poate vor crede dintru această pricină 
că sufăr pentru Tine şi moartea cea silnică. Poate zic şi 
nu fac. Că mă tem ca nu cumva, nefiind Tu de față, să 
mă biruiesc de fire. Încredințează-mă că îmi ajuţi mie, 
celui ce mă ostenesc, şi voi încredința pe elini că voi 
suferi munca. Încredinţează-mă că mă miluieşti pe mine, 
cel ce pătimesc, şi mă voi scrie la pătimire. Mă dezbrace 
împotriva muncitorilor elini, că acum trâmbiţa dintre 
elini cheamă pe cei ce voiesc. Strigă pe năvălirea cea 
din Elada asupra perşilor. Munca de la apusuri o 
îngrozeşte asupra noastră. Mă tem că urăşti pe păcătoşi, 
însă mă bucur că pentru dânşii ai murit. Mă tem că Te 
îngreţoşezi de cei pătimaşi și trupeşti, dar am mângâiere 
că ai cunoscut, ca un Ziditor, neputinţa firii pe care ai 
făcut-o. Ştii, ca un Judecător, pe cea care ai osândit-o.: 
Ştii, ca Cel ce Te-ai înomenit, pe cea care ai gândit-o. 
Tu mi-ai dat-o pe dânsa neîntinată, iar tatăl meu, Adam, 
cu multă întinăciune a făcut-o pe dânsa neputincioasă. 
Ai împletit cu întinăciunea pe veselia deşertăciunii şi 
acum eu mă muncesc nevrând. Ai turnat în fire strică- 
ciune, şi iată, eu mă lupt cu marea şi sunt cuprins de 
primejdie. 

Miluieşte-mă, ca un Ziditor! Fie-Ţi milă de 
neputința mea! Ca Cel ce Te-ai făcut om pentru mine, să 
nu mă. lepezi pentru patimi, ci risipeşte-le pentru 
pornirea voii. Nu Te îngreţoşa pentru întinăciune, ci 
vezi purtarea de grijă a lucrurilor. Deşi dintr-o parte Te 
întorci dinspre mine, pentru urâciunea gândurilor, dar 
caută spre plângerea mea şi spre defăimarea dulceţii. 
Am voinţă; nu ştiu de am şi putere. Dau ceea ce am. De 
voieşti a da lipsa, vezi mintea mea. Sunt sărac, jefuit de 
balaurul; sunt neputincios, împiedicat de stricăciune; 
sunt slăbănog, biruit de păcat. Am pierdut darul Tău; 

pentru aceasta nu am înţelegere desăvârşită. Am pierdut 
vorbirea cea împreună cu Tine; pentru aceea nu cunosc 
unde merg. Nimic nu am. De am, Tu mi-ai dat. Fiind 
născut, sunt tare sărac. Și de mă voi îmbogăţi, darul este 
al Tău. Şi acum şi de demult, este al Tău. Cer numai 
darul. Deşi voi birui, mărturisesc că pentru Tine voi 
birui. 

Ştiu din Scriptură pe un oarecare bogat, însă fiind 
înţelept, după ce Te-a văzut pe Tine s-a numit pe sine 
sărac. Dacă cel bogat s-a numit pe sine sărac, privind la 
sărăcia Ta, eu ce să zic sau ce să gândesc? ÎI știți voi pe 
acest om? Că ne-a povestit nouă Evanghelia pilda care a 
zis-o pentru dânsul. Toată osteneala sfinților s-a făcut 
pentru om. Că zice: „Era un bogat oarecare şi găsind 
într-o țarină o comoară, a vândul toate, şi a cumpărat 
țarina ”. Şi altul la fel face pentru un mărgăritar de mult 
preţ. Suntem datori amândoi a cunoaşte deosebirea şi a 
dezlega puterea fiecăruia. Amândoi sunt una. Însă are 
puţin cuvânt de dezlegare înțelegerea mărgăritarului. 
Pentru aceea, să-l povestim de la început pe dânsul. 

Mărgăritarul cel scump, care se află în mare este 
vrednic de mult preţ, pentru că se află cu greu. Nu dă 
mâncare, ci laudă. Nu dă îndulcire de băutură, ci multă 
slavă. Bani mulţi fac greutate, iar acesta uşurează 
greutatea. Fiind mic, poate multe. Este îndemânatec în a 
fi purtat şi lesne schimbat pentru a fi pus la păstrare. Cu 
uşurinţă se ascunde şi cu greu se află. Acesta este 
împărăţia cerurilor; acesta este Dumnezeu-Cuvântul. Şi, 
în scurt, multă putere de taine cuprinde arătarea. Nu se 
pune înainte spre mâncare, că nu este vremelnic. Săra- 
cilor nu le este trebuinţă, ci a celor bogaţi cu cunoştinţa 
este înțelegerea. Nimeni din cei săraci cu fapta bună nu 
poate să-l aibă pe el, ci celor desăvârşiţi se face avere. 


332 Cuviosul Efrem Sirul 


La casa cea înaltă sunt trepte, pe care cineva se 
suie la vârf. Şi în Evanghelie sunt deosebiri ale celor ce 
se apropie de Dumnezeu. Eşti sărac? [i se face pâine 
spre mângâierea sărăciei. Eşti neputincios? Te hrăneşte 
cu verdeţuri. Celui gras îi dă muştar, celui scârbos şi 
uscăcios îi aduce vin. Altora se pune înainte ca un peşte; 
altora grâu. Unora secere; iar altora şi secure se face. Şi 
celor mai proşti li se pune înainte pâine de orz. Cuţit 
spre jertfire le aduce; bate cu biciul făcut din ştreanguri, 
pedepseşte cu toiege şi munceşte cu vergi. Pe acestea 
toate le are Evanghelia. Acestea toate s-au zis în pilde. 

Cunoaşte bogaţi şi săraci în fapta bună; cunoaşte 
bolnavi şi sănătoşi în buna credință; cunoaşte puternici 
şi slăbănogi în cucernicie. Ucide cu sabia pe mulţi, 
îndepărtând de la idoli şi alungând păgânătatea de la 
mulțime. Vede în ascuns; pentru aceasta aduce pe urmă 
foc, ca să descopere pe cea ascunsă şi să mistuiască pe 
mintea care se înalță împotriva cunoştinței lui Dumnezeu. 
Fiară arsă aduce peste rănile cele ce mănâncă mădu- 
larele cele întregi. Patimile cele vătămătoare le aruncă 
departe de obştea Bisericii. Pentru cei bolnavi se face 
doctor; pentru pătimitori dăruitor; pentru cei potrivnici 
judecător; pentru nedreptăţi izbânditor. Celor săraci se 
face purtător de grijă şi văduvelor ocrotitor; împotriva 
tiranilor este împărat şi celor smeriţi li se face ca un 
frate. Pe străini îi întâmpină ca pe ai săi, şi sărmanilor se 
arată ca un tată. Celor ce ocărăsc întru necunoştinţă se 
arată ca un neştiutor. Şi unul fiind, toate acestea se face. 
Fiindcă poate ceea ce voieşte; şi cele ce sunt de folos pe 
toţi îi sfătuieşte. 

Pentru aceasta sunt multe pilde. Pentru aceasta 
puterile sunt de multe feluri. Că întru toate este ne- 
schimbător şi ca o alăută cu multe strune, în multe feluri 

alcătuieşte folosul tuturor. Ştiu pe un om care este 
doctor şi teslar, fierar şi zidar, iconom şi plugar, paznic 
şi dascăl, argintar şi olar, bucătar şi negustor și face 
multe alte meşteşuguri, şi deşi ştie multe meşteşuguri, în 
nici unul dintre ele nu şi-a pierdut firea. 

Deci, acum, Dumnezeu cu mult mai vârtos va fi 
neschimbat, făcând multe şi voind multe feluri de 
lucruri. Şi acestea le zic, ca să nu spună cineva: Ca unul 
dintre aceştia, aşa S-a arătat om şi cu chipul. Alt lucru 
este firea şi altul ştiinţa; altul chipul şi altul ipostasul. 
Teslarul şi plugarul, cărămidarul şi cârmaciul, purtătorul 
de grijă şi dătătorul celor de nevoie, făcându-se unul 
întru toate. Nu în fiecare ştiinţă se naşte, ci, odată 
născându-se, prin cugetare lucrează meşteşuguri în 
fiecare. lar omul născându-se, ca iarăşi să facă om, nu 
prin cugetare îl face, ci după fire desăvârşit îl dă. Fiul 
lui Dumnezeu nu S-a învăţat din cugetare a Se arăta 
oamenilor, ci prin fire a luat asupra Sa pe om, ca să Se 
facă ceea ce nu a fost şi între oameni să fie ca un om. 
Zic acestea către Marcion, cel ce batjocoreşte unele ca 
acestea ucenicilor săi; către Manis vorbesc, care cugetă 
mai rău decât Marcion. 

Mărgăritarul stă de față în mijlocul nostru. Să 
spună ereticii de unde este şi cum se face. Că am în 
Dânsul comoară de dovedire și zapis scris datornicilor şi 
potrivnicilor lor mă pun înainte. Să ne spună nouă care 
este naşterea Mărgăritarului? Să ne arate nouă că nu mai 
are chip, iar nu şi ipostas. Ştiu ce zic. Dar şi eu ştiu ce: 
să-i întreb. „Fără de împreunare trupească — zic ei — 
născându-Se, nu poate fi om. Dacă S-a făcut ca Adam, 
avea — zic ei — ipostas de om. lar dacă S-a născut din 
Fecioară, fără de împreunare de bărbat, chip (numai) a 
luat”. Tac eu, o, ereticilor, că am pe cel ce răspunde 

pentru mine. 'Eu mă liniştesc, că vă grăieşte vouă 
Mărgăritarul. Grăieşte cum Te-ai născut. Spune-Ți firea 
Ta şi ruşinează pe eretici. Arată-Ţi ființa Ta şi risipeşte 
nălucirile cele deşarte. 

Scoicile să vestească naşterea Mărgăritarului. Să-I 
spună zămislirea muachii cei din ape (un fel de scoici ce 
se zic pieptene), să se facă dascăli oamenilor celor ce au 
părere cum că petrec în cer. De la cele necuvântătoare şi 
neînsufleţite să se înveţe cei ce se adâncesc în firile 
celor cereşti. De la cele ce nici lege, nici aşezământ nu 
pun la cale, să se înveţe cei ce dau legi. Nu sufăr ruşinea 
ereticilor, că cer cuvântul puterii lui Dumnezeu şi 
iscodesc chipul dumnezeieştii Lui lucrări. lau cinstea lui 
Dumnezeu datornicii păcatului, că se ceartă cum că ei 
cunosc lucrarea firii celei negrăite. Judecă cei osândiţi 
pe Judecătorul, neştiind a da răspuns pentru ei. Dacă 
puteţi cuprinde pe Cel necuprins, nu mai este necuprins; 
Şi dacă înţelegeţi pe Dumnezeu, nu va mai fi Dum- 
nezeu, ci la fel ca toţi oamenii. Dacă Îl cunoaşteţi pe 
Dumnezeu, Cel necunoscut, după cum zice Apostolul, 
cunoștința voastră s-a făcut dezlegare a puterii lui 
Dumnezeu (Fapte 17, 23). 

Zic pildă a cărei fire să o poţi dezlega. Înţeleg 
chipul printr-o asemănare oarecare, dar nu descopăr 
puterea lucrării. Mărgăritarul este piatră care se face din 
trupuri, căci iese din scoici. Deci, cine nu ar fi crezut că 
şi Dumnezeu din trup S-a făcut om? Pe acela nu 
împreunarea scoicilor îl alcătuieşte, ci amestecarea cea 
din fulger şi din apă. Aşa şi Hristos S-a zămislit în 
Fecioara, fără de dulceaţă: Sfântul Duh, din frământă- 
tura ei, alcătuind lui Dumnezeu luarea (trupul). Mărgări- 
tarul nu se naşte nici scoică, nici nu iese cu chip ca un 
duh. Şi Hristos, nefiind amestecat cu Dumnezeirea, nu 

este nici om gol, nici având Dumnezeirea neamestecată, 
fiindcă S-a făcut în chip duhovnicesc. Mărgăritarul cu 
ipostas se naşte, şi altă piatră ca dânsul nu naşte. Că nu 
este alt Hristos, fără numai Cel născut din Tatăl şi 
odrăslit din Maria. Nu are numai chip piatra cea zisă, ci 
şi fiinţă. Aşa şi Fiul lui Dumnezeu, cu ipostas S-a născut 
şi nu cu chip. 

Din amândouă firile mărgăritarul cel de mult preţ 
se împărtăşeşte, ca să arate pe Hristos că, fiind Cuvântul 
lui Dumnezeu, din Maria S-a făcut om. Nu a avut o 
parte din fire, fiindcă ar fi fost altă făptură. Îndoita fire o 
are desăvârşită, ca să nu piardă pe cele două. Nici firea 
Dumnezeiască nu S-a arătat singură pe pământ; nici 
cealaltă, adică cea omenească, nu s-a suit singură în cer. 
Din cel desăvârşit, desăvârşit, şi din om, om; din 
Dumnezeu, Dumnezeu, şi din Fecioară Hristos. Nu s-a 
împărțit trupul în Dumnezeire, nici firea omenească n-a 
îngreuiat firea Dumnezeiască. Nu s-a biruit cu ameste- 
carea luării, ca să piardă pe ceea ce o avea, şi ceea ce nu 
o are să se facă. Desăvârșit are pe ceea ce era şi 
desăvârşit are pe ceea ce a luat-o. Unirea nu s-a făcut 
tulburată. Că nu s-a unit trup cu trup, ci omul s-a unit cu 
Dumnezeirea. Vinul cu apa, amestecându-se, îşi pierde 
firea; iar vinul cu aurul amestecându-se, alcătuiesc 
ipostasul. 

Acoperă Dumnezeu luarea, ca năstrapa cea de aur 
mana. Se ascunde Dumnezeu Cuvântul întru luare, ca 
năstrapa în chivot. Cel dinafară se face înlăuntru, şi cel 
dinlăuntru afară, ca să se facă arătată şi unirea şi 
ipostasul. Nu din mană este luarea, ci s-a unit cu 
năstrapa; nu ca și cum este îmbrăcată cu Dumnezeirea, 
ci ca ceea ce pe mărgăritarul cel din fulger şi din apă îl 
are înlăuntru. 

Înţelege rânduiala fulgerului şi a apei şi minu- 
nează-te de pildele lui Hristos. Înţelege slujba trupului 
celui nedesăvârşit întru mărgăritar şi vei crede căci cu 
adevărat Hristos S-a născut din femeie. Scoica, care nu 
este vrednică de nici un ban, a născut piatra cea mai 
cinstită decât mulţi talanţi de aur; aşa şi Maria a născut 
Dumnezeirea cea neasemănată cu toată zidirea. Nu s-a 
chinuit scoica când a zămislit mărgăritarul, ci numai 
simţire de adăugire a simţit. Și Maria cu bună plăcere a 
zămislit pe Hristos, numai simțind Firea ce s-a apropiat. 
Nu s-a stricat scoica, nici zămislind, nici născând, că, 
după ce s-a făcut desăvârșită piatra a născut-o, nesu- 
ferind dureri. Şi Fecioara, fără de stricăciune a zămislit, 
şi a născut fără de durere. Nu numai S-a zămislit Mărgă- 
ritarul, ci şi a zăbovit, crescând. Fiindcă putea şi afară de 
scoică să-Şi arate ipostasul Său, dar a avut trebuinţă de 
trup spre întregirea ipostasului; şi fire hrănitoare spre 
săvârşirea ipostasului a pregătit. S-a ascuns ca într-un 
pântece în cochilia scoicii, şi ca într-o fire s-a altoit spre 
săvârşirea înființării. S-a crescut prin firea cea înviitoare 
şi S-a împărtăşit de felurimea ce L-a zămislit. S-a făcut 
Fiu, Cel ce nu a fost semănat din trup, şi firea a rodit 
Copil fără de bărbat, care ajută la naşterea de copii. 

O, ce mari taine! O, ce dogme cereşti! Că a născut 
firea pe Cel ce nu a fost al său, şi S-a făcut Copil, Cel ce 
nu S-a semănat din bărbat. Fecioara este Maică şi firea 
izvor, pântecele hrănitor şi Doamna ajutătoare. Luarea 
este din felurimea firii şi naşterea din împlinirea cea 
aşezată în fire. Singură femeie fără de bărbat a născut, 
fiindcă Cel ce S-a născut era străin de stricăciune. 
Fecioară a născut, pentru Cel ce este Izvor al curăţiei,; 
neispitită de dulceaţă a slujit naşterii de fii, că L-a 
născut pe Cel ce biruieşte patimile. 

Deci, cum a luat numai închipuire, Cel ce S-a 
împărtăşit firii, ființei şi vremii naşterii? Cum a ieşit 
om, Cel ce toată cercarea a dat-o firii, afară de 
stricăciune şi de dureri? Maria n-a pătimit ca o femeie, 
nici nu s-a chinuit născând, ca o fecioară. Nu era străină 
de Cel ce S-a născut, că avea împărtăşire pentru Cel ce a 
hrănit firea. Maică era a Fiului Celui străin, pentru 
dăruirea luării. Creştea în pântece Hristos, nelipsit fiind 
ca un Dumnezeu. Fiu S-a făcut al femeii, fiind Fiu al lui 
Dumnezeu. Maică a cunoscut pe Maria şi Dumnezeirea 
a cuprins dintru dânsa pe omenire. A fost Fiu al celei ce 
a slujit, că nu numai cu credința a împreunat voirea, ci şi 
cu firea s-a împărtăşit întru luare. 

Dacă numai închipuire a luat Cuvântul, ce trebu- 
ință avea de fire? Dacă a venit ca întru părere, ce 
trebuinţă era de femeie? Dacă S-a pogorât ca printr-un 
solunar, pentru ce avea trebuinţă şi de zămislire? Pentru 
ce în Fecioară Se sălășluieşte, Cel ce vrea să iasă afară 
de fire? Cel ce aşa S-a născut, precum şi din cer în 
Fecioara S-a sălăşluit, pentru ce nu S-a arătat îndată din 
cer pe pământ? Cel ce nu a luat firea omenească, pentru 
ce nu S-a făcut cunoscut oamenilor îndată din aer? Dacă 
a avut săvârşirea iconomiei, pentru ce a mai luat din 
firea cea feciorească? Nici de prisosit este Dumnezeu, 
nici batjocoritor. Iar de prisosit este Maria, dacă Hristos 
a venit cu închipuire. Ar fi batjocorit şi Dumnezeu, 
arătând oamenilor naşterea în iesle. Fie nevoia cuvin- 
telor, a pricinilor prihănitoare. Că eu Adevăr ştiu pe 
Hristos, şi întru mărgăritar Îl laud pe El, ca pe un 
Dumnezeu, ce a luat din Fecioară pe om. 

Am şi altă dovadă pentru adevărata Lui înființare: 
creşterea Lui până la vârsta cea desăvârşită. Că dacă a 
avut chip Cuvântul, S-a îmbrăcat cu haină, arătaţi haina 

că creştea. Și dacă Hristos a venit cu chip, arătați că 
îmbrăcămintea sporea, se făcea strălucită şi nu se înve- 
chea. Şi dacă Hristos a venit cu chip, fiind prunc, ar fi 
avut aşezarea bărbatului desăvârşit? Creşterea mărturi- 
seşte zămislirea şi zămislirea creşterea. Nici aceea nu s-a 
făcut deodată, nici aceasta nu a trecut vremea firii. Nu 
sunt de obşte chipurile Ipostasului, ci ca nişte haine ale 
aflării meşteşugului. Deci, ce trebuință era de fire, dacă 
meşteşugul slujea lui Hristos? Ce trebuință era de 
zămislire din femeie, dacă materiile nu din oameni vii 
ieşeau, ci din cele ce în pământ se află? Fecioara a slujit 
firii Dumnezeieşti, pentru aceasta i-a dăruit ei şi fire 
nestricată. Dacă ar fi fost lucrare slujirea, ar fi putut să o 
dea pe aceasta omul. Dacă ar fi fost chip slujba, 
meşteşugul oamenilor s-ar fi zămislit împreună cu 
Dumnezeirea. Pântecele a slujit Dumnezeirii, şi pentru 
ascultarea cea desăvârşită a luat ca plată nedurerea. A 
adus fire care era datoare să pătimească durere, şi a 
luat-o pe dânsa fără de durere. A adus dar neputincios, 
şi l-a luat pe el tare. A dat pântece dureros, şi l-a luat pe 
dânsul nerupt. Doctor este Cel ce a folosit firea lui, 
pentru aceasta sănătos l-a lăsat pe dânsul. Nu era om 
Cel ce a cerut de la Fecioară trebuința de naştere de fiu, 
ci Dumnezeu, pentru aceasta a dat firii ceea ce nu avea, 
ca să se arate că nu a venit să rupă firea, ci să o 
păzească neruptă. Mărgăritar era Cel ce S-a născut, 
pentru aceasta S-a culcat când S-a născut fără de chinuri 
şi de dureri. 

Nu a fost nici aspru, ca un pământesc; nici 
revărsat, ca un umezicios; nici în multe părți împărțit, ca 
un materialnic, ci având prunc pe Dumnezeu desăvârşit, 
sub firea omului ascunzându-Se. Pentru aceea, din 
puterea Celui ce S-a unit, Fecioara, ca o scoică, a născut 

fireşte, iar ca femeie, nu a pătimit nicidecum. Iarăşi, 
împreunându-se firea ca şi cochiliile scoicilor, întru 
feciorească aşezare, nu s-a despecetluit firea fecioarei, 
când S-a zămislit Hristos; pentru aceasta, nici când S-a 
născut nu s-a deschis, ca să nască, nici nu s-a rupt 
născând. 

Silit sunt a zăbovi în cuvânt, ca pe toate zicându-le, 
să arăt ereticilor că Hristos S-a născut Om şi nu doar cu 
părere a venit. Noi, precum ne zămislim, aşa ne şi 
naștem. Se strică maica când zămisleşte, pătimeşte 
durere când naşte, pierde pecetea firii când zămisleşte. 
Pentru aceasta şi născând, nu numai că nu sporeşte, ci se 
şi strică spre împuţinarea firii şi chinuieşte, aducere 
aminte luând de stricăciunea ce s-a făcut dintâi. Că 
sămânţa sporind, stricăciunea pregăteşte a avea seceriş 
pe chinurile trupului cel semănat; iar cu Hristos nu a 
fost aşa. S-a născut fără de chinuire, fiindcă fără de 
stricăciune S-a zămislit. În fecioresc trup S-a semănat, 
nu din trup (adică nu din împieunare bărbătească), ci din 
Sfântul Duh. Pentru aceasta a ieşit din Fecioară, că 
Duhul a deschis pântecele, ca să vină ca un om, Cel ce a 
zidit firea, şi putere a dăruit Fecioarei spre creşterea Sa. 
Duhul a moşit Naşterea cea fără de naştere; pentru 
aceasta, nici Cel Născut nu a stricat pecetea fecioriei; 
nici nu a pătimit durere Fecioara, desfăcându-se pentru 
mărimea Pruncului ce S-a născut, şi întorcându-se iarăşi 
întru pecetea ei, ca cochiliile scoicilor ce scot mărgări- 
tarul, şi iarăşi întru aceeaşi nedespărțită unire şi pecete 
unindu-se. 

Ştiu pe mulți care au luat lucru mai bun decât cele 
ce au lucrat, când cei ce au lucrat, meşteri fiind, lucrul 
cel dat lor cu greşeală, îndreptându-l, l-au dat înapoi. Cu 
cât mai mult Dumnezeu, după ce l-a făcut sănătos, nu l-a 

dat înapoi mai rău, ci mai bun! Pentru aceasta, nestrică- 
cioasă fire lucrând, nepătimaşă a făcut-o, printr-însa 
născându-Se. 

Mihanicii pot să ţină cu suflarea apele în vase, şi 
prin aripi deschid şi închid norurile cele de sine, care 
sunt în vase. Oare, Dumnezeu nu este mai priceput decât 
oamenii a afla şi a strâmta pe fire, care să nu fie 
supărată cu nimic de mărimile cele ce prin mijlocul ei 
au ieşit? Împărații dăruiesc daruri cetăților în care se fac 
împărați sau se nasc. Oare, Fiul lui Dumnezeu nu i-a 
dăruit Fecioarei, Maică fiindu-l, fecioria? Alţii dintre 
stăpânitori, îngrijesc locuri şi izvoare şi ape şi ameste- 
cări de aere îmbunătăţesc cu iscusința priceperii. Oare, 
Hristos nu cu mult mai mult şi pe cele ce par că supără 
firea nu le îndreaptă, ci ca unul dintre oameni pe Mama 
ce L-a născut a lăsat-o a fi una dintre cele multe? 
Precum Hristos singur din Fecioară S-a născut, aşa se 
cuvenea şi Maria, ceea ce L-a născut, să rămână fecioară 
şi să se facă Maică fără de durere. 

Să nu te orbească pe tine firea ta a nu crede 
Dumnezeirii; să nu te întoarcă pe tine trupul tău cel 
pătimaş şi să defaimi firea omenească, deoarece Hristos 
nu a venit să slujească patimilor, ci ca să piardă păcatul. 
Nu S-a îmbrăcat cu trup, ca să batjocorească firea; nu a 
fugit de luare, ca să cinstească chipul. Dacă cineva prin 
chip ar fi socotit a lucra vreun lucru vrednic de minune, 
apoi, negreşit, mai bine chiar prin fire l-ar fi lucrat. 
Dacă chipul firii l-a cinstit, bună este firea, făcându-se 
vrednică de cinste de la Dumnezeire; iar dacă pentru 
plinire a venit cu chip, mai minunată este firea decât 
chipul, care dă mai lucrătoare pe îndreptare. Dacă nimic 
împreună nu a adus chipul, se cuvenea ca fără de dânsul 
să se lucreze ceea ce stătea înainte; dacă nimic nu â 

lucrat în chip, apoi de prisos este cea ce de prisos se 
poartă. 

Luaţi aminte la mărgăritar şi nu vă rătăciţi, că nu 
voi înceta să mustru până când nu voi îndrepta pe 
defăimători. Vedeţi că nu este chip, ci înfiinţare, şi 
minunaţi-vă de împreunarea firii. Nedespărţită este 
această Piatră de mult preţ. Că nimeni nu va despărţi de 
Dumnezeire pe luare. Fulger şi apă s-au împreunat; două 
lucruri potrivnice s-au unit. Cum ceea ce o ţii nu o ştii, 
şi ceea ce nu o ştii o iscodeşti? Din foc este fulgerul şi 
este foc; drept aceea luminează şi arde. Scoicile sunt din 
apă şi în apă cresc. Deci, cum fulgerul nu a ars 
trupuşorul scoicii? Cum s-au împreunat după ființă focul 
şi apa, şi una pe alta nu a stricat? Nu poţi să spui, ci silit 
eşti a crede cele ce le vezi şi pe care le pipăieşti. Să-ţi 
fie ţie martor firea pe care nu ştii să o spui; căci Fiul lui 
Dumnezeu fără de sămânță S-a născut. Fiindcă şi două 
firi potrivnice după ființă s-au împreunat şi ipostasurile 
se arată la fiecare fire. Întâmpin prihănirea voastră. 

Ştiu pe unii dintre voi că zic: „Dumnezeu este 
nenăscut, iar cu trupul este văzut. Dumnezeu este 
nepătimaş, dar firea este pătimaşă. Cum întru atâtea 
lucruri potrivnice unirea s-a făcut într-un ipostas?”. Pe 
mărgăritarul tuturor îl ai luminător şi arătător. Că focul 
însemnează Dumnezeirea, iar apa luarea. Nu apa a luat 
pe fulger, că este grea şi nu ajunge la focul cel preaînalt. 
Fulgerul, zburând s-a împleticit cu apa, şi scoica, speri- 
indu-se, a închis pe amândouă cele unite. Fierbinţeala 
trupului s-a unit cu ceea ce pe deasupra a intrat înlăun- 
tru, iar întemeierea cochiliilor ce s-au unit, a păzit apa 
cea moale nescursă. Firea, pentru unire, a crescut pe cea 
încuiată. Şi vremea trecând, au ieşit (adică s-au prefăcut) 
apa şi focul întru mărgăritar. Aşa zice şi Evanghelia: 

„Că Duhul Domnului va veni peste Fecioara”. Pentru 
ce. Ca să ia putere de a primi pe Dumnezeire. „Și 
puterea Celui Preaînalt te va umbri pe tine”. Fulgerul 
va veni în firea ta, „că Sfântul ce Se va naşte dintru 
line, Fiu al lui Dumnezeu Se va chema. Nu a zis: „Cel 
ce S-a născut iarăşi Se va naşte”. Nici nu a zis: „Cel 
născut din Putere sau din Sfântul Duh”, ci „dintru tine”, 
ca să arate că firea Fecioarei slujea Dumnezeirii, şi pe 
luarea întru dânsa şi dintru dânsa, cu Cuvântul şi 
Dumnezeu unindu-se. De nu ar fi zis „Cel ce Se naşte 
dintru tine”, poate s-ar fi putut socoti că a luat chip 
Cuvântul. 

Unele dintre scrieri nu cuprind „dintru tine ”, hatâr 
făcând eresurilor, dar, deşi nu au pe „dintru tine”, o, 
eretice, adăugirea păzeşte mintea ta, pe care a zis-o 
„întru, pentru aceea şi „Cel ce Se va naşte”, 
însemnând unirea luării. Zămislirea vădeşte pe fire şi 
leapădă chipul. Şi cuvântul Arhanghelului încredințează 
că Dumnezeirea pentru nimic altceva nu a umbrit pe 
Fecioara, fără numai ca să se nască Om. Fiindcă putea 
deodată să Se arate la tot pământul, dacă nu ar fi voit să 
vină la oameni prin adevărata unire a omului. Priveşte la 
Mărgăritar şi-L vezi pe El cuprinzând amândouă firile. 
Este preastrălucit, pentru Dumnezeire; alb, pentru luare. 
Întru albiciune vezi pe strălucire; întru bunătate, 
priveşte puterea cea sălăşluită întru Dânsul. Vârtos, 
pentru firea omenească; neted, pentru aşezarea cea 
cerească; apos, pentru firea pământească; arzător, pentru 
Ipostasul Dumnezeirii; arătat, este firesc tuturor, căci 
fiecare, ca într-o oglindă, îşi vede pe ale sale. Oglinzile 
se fac cu meşteşug, pentru aceea au oarecare amăgire 


spre primirea celui ce stă înainte. lar mărgăritarul are 


dar firesc, şi folosul întru sine sădit. Şi multe alte lucruri 

din două se fac una. dar nu se nasc ca mărgăritarul, nici 
nu se iau din foc şi din apă. 

Vezi, nu căuta pildele şi asemănările întru toate 
mărgăritarele, că nu toate mărgăritarele sunt curate, 
având întru sine săvârşirile care le-am zis, căci multe 
dintre ele au multă parte pământească. Fiindcă scoicile 
ce sunt întru adânc se bucură de tina cea glodoasă și 
mănâncă multe feluri de gunoaie, şi pentru aceasta rar 
au mărgăritare bune. Are şi altă pricină mărgăritarul, că, 
de nu se va săvârşi vremea naşterii sale şi va ieşi crud, 
va fi pietros; pentru aceea multe mărgăritare nu sunt 
bune. Dacă nu se va naşte, nu este de folos, că pe cei 
mulți nu îi află, ci din scoici îi aleg. Pentru aceasta se 
zic apartismatia (adică săvârşiri), fiindcă după ce au 
săvârşit creşterea şi au trimis fiinţa la puterea firii, nu se 
iau, ci se nasc. Şi aceștia se fac vrednici de mult preţ. Şi 
ca să te înveţi că şi cele din mare sunt jivine, citeşte 
legea şi vei auzi pe Dumnezeu mărturisind că a poruncit 
apelor să scoată împreună cu celelalte toate şi pe scoici, 
că acestea sunt cele ce se târăsc în ape (Facerea 1, 21). 

Din jivine necurate este mărgăritarul, fiindcă şi 
Hristos din fire întinată S-a născut, care avea trebuință 
de curăţiri prin cercetarea lui Dumnezeu. Precum 
fulgerul, așa și Dumnezeu. Şi precum acela luminează 
pe cele ascunse, aşa şi Hristos le curăţeşte pe cele 
ascunse ale firii. Pentru aceasta a curăţit pe Fecioara şi 
aşa S-a născut, ca să arate că unde este Hristos acolo 
lucrează toată curăţia. A curăţit-o pe ea cu Sfântul Duh, 
pregătind-o mai înainte, şi aşa L-a zămislit pe El 
Pântecele ce s-a făcut curat. A curăţit-o pe ea întru 
Curăție, pentru aceea şi după ce S-a născut a lăsat-o 
fecioară. Scoicile arată că nu prin mădularul femeiesc a 
zămislit Fecioara, căci scoicile şi-au desfăcut tot trupul, 

adică cele două cochilii, şi trupeasca aşezare nu şi-au 
dat-o. Scoicile, fără de grijă şi-au avut trupul liber, şi de 
năprasnă s-au umplut de fulger; aşa şi Fecioara, cu tot 
trupul a primit pe Cuvântul lui Dumnezeu, cu simpli= 
tatea firii şi nu s-a umplut cu iscodirea pornirii de 
Dumnezeire, şi a priceput că nu a primit luarea în 
pântece din așezarea omenească. Înţelegea zămislirea, 
dar nu ştia de împreunare. Înțelegea mărimea cea 
ascunsă, dar era neispitită de iscoditoarea stricăciune a 
poftei. Toate mădularele împreună alergau spre curăţie, 
uitându-şi pornirile lor. 

La fel şi răsăritul soarelui se face în chip luminat. 
Dacă dinafară soarele luminează, toate devin pline de 
lumină. Ce va face când va fi în casă? Dacă Hristos, 
când din cer a luminat pe Pavel, l-a schimbat spre buna 
credință şi din lup l-a făcut oaie, din prigonitor, apostol, 
pe cel fără de omenie, milostiv şi pe cel neplecat bine 
plecat, cu cât mai vârtos înlăuntru, în Maria fiind 
Dumnezeu Cuvântul, a făcut-o pe dânsa străină de toată 
stricăciunea şi schimbarea! A luat arvună, credința 
tinereţii, și darul nu a mai fost luat de la dânsa, ci cu 
drept cuvânt i-a dat ei puterea nestricăciunii; credinţa a 
supus firea. Şi, cuprinzând-o pe dânsa darul, nu a mai 
lăsat-o să se facă stricăcioasă, ci Sieşi a împrietenit-o, 
ca un împărat care un vas al unui țăran l-a făcut al său. 
Şi s-a făcut Maria, nu încă femeie, ci fecioară cu darul, 
ca o hrană dobitocească ce s-a făcut împărătească, 
pentru împărtăşirea împăratului. Nu zic că a fost fără 
moarte, ci că nu s-a biruit de poftă, fiind strălucită de 
dar. Avea firea rugină, urmând aramei, iar darul a 
curățit-o, a strălucit-o, pentru aceea a şi păzit-o. lubesc 
piatra Evangheliei, că s-a făcut hrană sufletului meu. 
Laud mărgăritarul, că îmi vorbește de povestirile cele 


Cuvinte şi învățături 345 


pentru Hristos. L-am pus pildă, că mi-a dat îndoită 
cunoştinţă. 

Am cunoscut întru dânsa [Maria] amestecarea firii 
şi puterea Dumnezeirii. Am priceput unirea celor 
potrivnice şi schimbarea aşezării celei fireşti. Văd cerul 
unit cu pământul; văd că cele două veacuri s-au adunat 
şi s-au împreunat într-o legătură. A pecetluit darul 
unirea şi nu poţi despărți ipostasul fiecăruia. Gândesc la 
puterea cea în multe chipuri, şi rotunjimea mărgări- 
tarului îmi depărtează mintea: nu înțeleg cum s-a înjugat 
şi s-a unit. Potrivit este din toate părţile: că Hristos a 
luat nepotrivirea. Și întocmai ca un meşter, a împreunat 
cele două veacuri, şi nimeni nu poate să le despartă. 
Cochiliile scoicilor se despart, iar măsurile mărgărita- 
rului sunt nedespărțite. Acelea primesc tăiere, iar Acesta 
este netăiat, ca să înţelegi cele două table ale Legii şi 
dreptatea Evangheliei cea de un chip de mult preț. Pe 
cele pământeşti le cuprinde Legea; pe cele cereşti, 
Evanghelia. lată scoica şi mărgăritarul, pe care le-a 
împreunat Hristos. Prin dar, alergând înapoi către 
naştere, şi cercetând firea Mărgăritarului celui gândit, 
l-am cunoscut puterea, l-am înțeles unirea, l-am 
priceput firea. 

Doresc iarăşi să înțeleg meșteșugul Înțeleptului 
Ziditor. Pricep că Ziditorul este lucrător de pământ şi 
cunosc că nu lucrează pământ, ci unirea firilor. Nu 
începe a semăna şi a secera. Nu culege vie şi nu face 
jgheab mare. Mai întâi dă în datorie firii oamenilor pe 
Fiul, şi ia dobândă printr-Însul stăpânirea tuturor 
sufletelor. Prin datorie mai înainte Îşi întăreşte Lui toată 
moştenirea celor pământeşti, şi prin puţină înconjurare 
Se face Domn al tuturor, nu numai ca un Ziditor, ci şi ca 
un Izbăvitor; nu numai ca un Dumnezeu, ci şi ca unul 

din ostenitori cumpărător. Dă Mărgăritarul, ca pe banul 
firii să nu-l nimicească; dă pe Fiul, ca să supună pe rob. 
O, ce mare iubire de oameni! O, ce apucări în primejdii 
aruncătoare! Că scoicii încredințează pe mărgăritar, şi 
pentru un ban ocărăşte piatră scumpă! Vezi negustor? 
Înţelegi pe cel ce a vândut toate, ca să cumpere 
mărgăritarul? Cunoşti pe cel mult câştigător, cum pe 
toate le dă ca să cumpere țarina şi comoara cea dintru 
dânsa? Acesta este Tatăl, Care prin Fiul răscumpără pe 
tot cel bun al omenirii. A vândut toate averile cele 
pământeşti ale Sale, ca să cumpere plugul pământului, 
pe care Însuşi I-a zidit şi lui Adam l-a dat, iar acesta l-a 
pierdut cu pofta celor deşarte. Cumpără țarina, nu pentru 
lucrarea pământului, ci pentru comoara cea ascunsă. ŞI 
care este țarina? Trupul oamenilor. Şi comoara? 
Sufletul, pe care l-a făcut după chip şi asemănare 
(Facerea 9, 3), şi pentru care vinde cu adevărat toate şi 
trimite pe Fiul, ca să cumpere moşia. Nu ar fi vândut 
tiranul moşia Dumnezeirii, de nu ar fi purtat omenirea. 
Ştia puterea şi se temea de vânzare. Îi vindea omului, 
căruia îi ştia neputinţa. Și când voia, prin sila cea 
înşelătoare îi lua moşia şi comoara. 

Deci, trimite pe Fiul către tiranul şi zice către 
Dânsul: „Dă-i lui celelalte averi, că sunt ale Mele. 
Singur omul, pentru voie, face stăpânirea Mea fără de 
îndoială. Prin mărturisire şi prin lepădare, are comoară 
pe urmare. Că slava Mea este ca să nu piară cel pe care 
l-am zidit Mie spre slujbă. Dă-i lui dobitoacele şi toate 
cele necuvântătoare, numai slobozeşte pe om”. Îi dă lui 
porcii din țara Gherghesenilor şi a cumpărat țarina şi 
comoara, izbăvindu-l pe om din stăpânirea dracului. 
Porcii, asinii, taurii şi leii, nu dau nici o laudă celui ce le 
are, însă omul dă mari laude, că jertfa lui nu este din 

cele stricăcioase şi din cele ce se mănâncă, ci din 
comorile cele cereşti. 

Aceasta este comoara, aceasta este țarina. Tatăl 
este negustorul, iar Hristos Mijlocitorul. A venit ca un 
străin; a cumpărat ca un negustor. Ca un Stăpân, a 
stăpânit, căci EI şi Tatăl Una sunt cu Dumnezeirea. Au 
domnit întru luare firea, au mijlocit întru lucrare, au 
cumpărat. Cu putere au biruit, au luat țarina şi nu ştia 
tiranul că a prăpădit împreună şi comoara. Ca pe un rob 
a luat pe om, şi nu ştia vrăjmașul că împreună şi avuţia 
lui a prăpădit-o. A stăpânit Hristos pe om şi a cuprins şi 
pe cele ale robului la Sine. Toate cele necuvântătoare 
erau roabe ale lui Adam şi vrăjmaşului îi se părea că, 
luându-le pe acestea, le avea supuse în locul trupului lui 
Adam. S-au dus împreună cu stăpânul cel vândut, 
fiindcă au cunoscut stăpânirea cea firească. A vândut 
tiranul pe om şi pe toate necuvântătoarele, căci omul, 
prin voia sa, le-a pus pe ele înaintea lui Dumnezeu. 
Pentru aceasta, la sfârşit, a câştigat toate neamurile 
împreună cu Israel. 

Hristos a cumpărat țarina pe cruce, dând preţ 
Sângele cel Sfânt. Spre stăpânire a intrat prin Înviere, 
scoțând afară pe tirani, aşezându-i pe ai Săi în locul lor. 
Țarina este tot pământul, iar comoara, sfinţii cei ascunşi 
într-însul. A luat moşia arătată, ca, atunci când va voi, 
să ia şi avuţia cea ascunsă. A intrat spre moştenirea 
celor vii şi a luat împreună şi pe morţii ce nu se vedeau. 
A rămas deocamdată să nu ia comoara, ca să-i ia pe 
dânşii la Înviere. S-a depărtat puţin, aşezând păzitori 
pentru comoară şi iconomi pentru țarină ca, atunci când 
va porunci, să stea comoara înaintea Împăratului, prin 
Inviere. Comoara este pusă în vas de lut, căci țarina 
olarului este prăvălie. Zis-a Domnul Proorocului: 

„Scoală şi intră în țarina olarului” (leremia 18. 2). A 
cărui olar? Numai a lui Dumnezeu, că El este Cel ce 
face din țarina aceasta Învierea. El lucrează până la 
sfârşitul lumii vase de tină în trupurile omeneşti, iar 
după sfârşit va arde vasele. Pe cele ale sfinţilor prin dar, 
iar pe cele ale păcătoşilor prin gheena focului. 

Chip al mărgăritarului S-a făcut acum, că nu în 
țarină Se îngropă, ci s-a luat de la negustor îndată. 
Acesta este pârga Crucii. Pentru aceasta S-a sculat 
singur, fiindcă S-a cumpărat singur. Nu după moarte a 
cumpărat Mărgăritarul, de vreme ce l-a biruit pe cel tare 
pe Cruce. L-a biruit pe el, apoi aşa a luat toată 
întrarmarea lui şi apoi pe dânsul l-a prădat. Pentru 
aceasta zice: „Srăpânire am ca să Îmi pun sufletul Meu, 
şi să Îl iau pe el” (loan 10, 18), de vreme ce stăpânire a 
avut asupra morţii. Şi mai înainte de a muri El se părea 
că Mărgăritarul este stăpânit; nu de vrăjmaşul, ci de fire. 
Şi fiind El pe pământ, schimbarea s-a făcut. Plată a 
mijlocitorului S-a făcut Mărgăritarul, că cel nebun nu-L 
ştia Stăpân pe Cel pe care Îl batjocorea. Hristos a luat 
plata, țarina şi preţul ţarinii, că firea cea necuvântătoare 
împreună a urmat Povăţuitorului celui dintru început. 
Are stăpânirea celor vii în țarină şi are stăpânirea celor 
morţi în comoară; are pe luare în Mărgăritar, care 
împreună cu dânsul viețuieşte; are arvună darul Duhului 
Sfânt, care ungea trupul lui Hristos spre lupta împotriva 
tiranului. Că aceasta o dăruia Tatăl, şi dar îi da 
Biruitorului. 

Să adăugăm peste cele zise mai sus şi dintru 
început, ca în scurt să unim pe fiecare precum se cuvine. 
Cuvântul L-a numit pe Tatăl: Dumnezeu, Lucrător de 
pământ, Ziditor, Negustor şi Olar, Mijlocitor şi Împru- 
mutător, Dăruitor şi lubitor de cinste. Mare cu adevărat 

este cuvântul Domnului, care în două cuvinte a cuprins 
atâta putere de cunoştinţă. 

Iarăşi, mărgăritarul este Evanghelia, căci în cuvinte 
simple cuprinde atâtea taine, şi în hârtie netrebnică se 
ține atâta cunoştinţă cerească. 

Ereticii zic: „Fiul lui Dumnezeu a socotit lucru 
nevrednic a lua firea omenească”. Dumnezeu a încredin- 
țat cerul hârtiei, şi Fiul să nu ia asupra Sa firea omului?! 
Nu zic pentru potrivire, ci arăt iubirea de bunătate a 
Tatălui către noi, smerenia şi împreună amestecarea. 

„Hristos nu S-a arătat cu trup”, zic ereticii. Să nu 
fie! „Că Dumnezeirea nu S-a sălășluit în trup stricăcios, 
ca să petreacă pe pământ”. Stăpânul firii a luat firea 
stăpânului pământului, ca să întărească în Adam ceea ce 
prin înşelăciune a pierdut. 

„Dacă Hristos S-ar fi arătat cu trup, atunci cu trup 
ar fi fost şi Fiu al lui Dumnezeu”. Vezi unde cad 
ereticii? Că se primejduiesc a se lepăda de toată fiinţa 
lui Hristos. Vezi ce nebunie? Că au numai limbă, dar nu 
şi minte. Grăiesc ceea ce voiesc şi nu înțeleg pe cele ce 
le arată urmarea. 

Voiesc să pun pe Împrumutătorul Dumnezeu, şi 
voiesc să arăt, o, eretice, cum a lucrat în Fecioară pe 
Mărgăritarul. Încă îţi voi arăta cum Lucrătorul de 
pământ a dat pe Dumnezeire împrumut firii. Voiesc să 
arăt şi pe Negustor, cum, luând părtaş pe omul care avea 
un ban, l-a arătat bogat, încât datoria să o plătească, să 
împărăţească cu omul şi împărăţia lui Dumnezeu 
neclintită să o aibă spre stăpânire. Dumnezeirea a luat 
firea cea săracă şi s-a nevoit împotriva tiranului. 
Impreună cu Tatăl, Fiul S-a împărtăşit de sfat, S-a 
ostenit ca să scoată păcatul din vânzare, acoperindu-l cu 
darul. Acela cu patimile întina, şi EI astupa păcatul. 

A arătat tiranului firea, şi l-a încredințat că S-a 
însoțit cu omenirea. A arătat omului darul. I-a vestit 
purtarea de grijă a Tatălui, scârba puterilor celor de 
gând, vrăjmăşia cea către cele pământeşti. A încredinţat 
curăţia. A mijlocit spre schimbare. A vestit curăţia. 
Chipul l-a propovăduit, că se va face prin Cruce, şi a 
făcut pe rob ca să alerge la Stăpânul, şi fiul iarăşi să 
cunoască pe Tatăl. Şi făcându-Se întâi biruitor împotriva 
tiranului, a întărit Tatălui pe stăpânire şi pe rob cu 
adevărat l-a slobozit din tirania cea amară. 

Auzi de aici înainte şi meşteşugul Lucrătorului de 
pământ, căci în fiecare vrednicie Hristos a fost chip de 
iconomie către omenire şi război împotriva păcatului. 
Deci, nu te mira de tâlcuirea cea în multe feluri, că 
Dumnezeu este izvor de multe minuni, pe cât are cineva 
tărie şi se întinde, şi când şi de câte ori poate pricepe şi 
se lăţeşte. A altoit în firea Fecioarei Dumnezeirea şi ca 
întru oarecare mlădiţă a ascuns pe Fiul Său ca, împărtă- 
şindu-Se de felurime, să facă firea de obşte, adică pe 
luarea omului. Deci, Maria a fost Tatălui copac, Fiului 
Maică, iar oamenilor izvor de duh veşnic şi răsărit de 
nestricăciune. Altoirea are ca legături mărturiile proo- 
rocilor. Are şi Apărătorul despărţire pe iertarea firii. Are 
şi Lucrătorul de pământ cosor (cuţit pentru vie) care 
curățeşte şi răzuieşte, pe mai înainte săvârşirea şi 
puterea Sfântului Duh. Are şi felurimea copacului, spre 
primirea firii celei mai înalte, pe credința femeii, a 
Sfintei Fecioare. 

Să nu te îndoieşti, o, omule, de cele zise, că pe 
cele nevăzute le vedem prin credință. Să nu te îndoieşti 
de povestire, ci de la tine învaţă-te care este aşezarea 
celor nevăzute. De nu va fi întru tine suflet, nu vede 
ochiul, nici nu aude urechea, nici gâtlejul nu gustă, nici 

mâinile nu lucrează. Drept aceea, sufletul le face pe 
toate; ajută încă şi trupul. Aşa înţelege şi la întâmplările 
cele de spaimă, cum că Dumnezeiasca putere, cu negrăit 
cuvânt, pe toate le ocârmuieşte. 

Eu, din meşteşugurile cele de pe pământ şi din 
vrednicii voiesc să fac încredinţată naşterea, şi pentru 
aceasta în multe chipuri alcătuiesc, nu ca din multe sau 
măcar de la una să nimeresc, ci ca pe cele multe 
scriindu-le deasupra înțelepciunii să arăt că pe multa 
iscusință a Dumnezeirii, după fiecare vârstă, cu chipul 
său, a pus-o împotriva păcatului. Aşa întru naştere, şi în 
alt fel după naştere. Întru creştere în alt chip, și întru 
venirea la bărbat desăvârşit în alt fel. De aceea, se 
cuvine a şti dinainte că pe fiecare chip l-a potrivit 
vremii sale şi crede celor zise, că Însuşi Mântuitorul a 
zis: ,„, Eu sunt vița, voi sunteţi mlădițele. Tatăl Meu este 
lucrătorul ” (loan 15, 1-5). 

Am şi din meşteşug a-ți da însemnare pentru cele 
zise. În migdali altoiesc mlădiţă de pomi buni; alţii 
altoiesc şi cu frunze; şi în vii fac asemenea. Deci, este 
lucru de necredință ca Dumnezeu pe acest fel de 
meşteşug, întru cele nevăzute a-l cuprinde, precum ori în 
cuvânt a altoit luarea, ori în luare Dumnezeirea? Insă 
Fecioara nu a născut din sămânță adusă de afară — să nu 
fie! —, ci pe a sa ființă nemişcată (spre dulceaţă) mai 
înainte a lucrat-o. Înţelepciunea şi-a zidit casa sa din 
pietre necioplite. Nu s-a auzit glas de fire în zidire, că la 
Maria nu a slujit bărbat, ci a rămas singură fecioară. 
Pietrele de la sine au răsărit, fără a fi pregătite de 
oameni. Tot așa și în Maria. S-a născut luarea de sine 
din firea noastră, alegându-se prin fecioară curată şi 
cinstită. Precum din pământ fiind luate pietrele s-a 
crescut luarea prin fire, şi Dumnezeirea neîntinată a 

rămas, pentru firea cea preacurată. Biserica s-a zidit fără 
de fier. Hristos S-a născut fără de stricăciune şi durere. 
Pământul singur a slujit, după cum şi Fecioara singură a 
zămislit. Nu s-a tăiat piatra, nici nu a simţit pământul 
când se tăiau pietrele. Şi Fecioara nu s-a mişcat, nici nu 
a zămislit din patimă cu dulceaţă. 

Nu de aiurea a dat pământul pietrele, ci din sine, 
fără de durere şi fără de ispitire. Aşa şi în Fecioară, nu 
s-a băgat cineva de afară prin luare, ci dintru dânsa s-a 
luat, fiindcă ar fi fost maică, iar nu Maică; păzitoare a 
amanetului, şi nu izvor al Naşterii celei prea bune de Fiu. 
Evanghelia a numit-o pe dânsa Maică, iar nu a chemat-o 
maică; dar şi pe losif tată, care nu avea nimic de obşte la 
naştere. Şi aceasta nu pentru Hristos, ci pentru Fecioara, 
ca să nu se creadă că din curvie S-a născut, precum au 
îndrăznit a zice iudeii, fiindcă nu a dat numirea pe fire. 
Că şi noi numim pe bătrâni părinţi, deşi nu ne-au născut 
pe noi. Firea pe numire a dat-o şi vremea a dăruit cinstea, 
fiindcă arvuna logodirii Fecioarei cu Iosif aceasta a fost: 
ca să se numească el tată fără a naşte. 

Finicii, cei ce sunt parte bărbătească, umbrind 
peste cele ce sunt parte femeiască, le fac roditoare, fără 
să se amestece cu ele şi fără să le dea lor vreo ființă. Şi 
din smochini, unii nu aduc roadă; şi din acride, cele ce 
nu sunt sădite parte bărbătească. Deci, precum acestea, 
cele ce nu nasc, se socotesc a fi părinţi, aşa şi Iosif s-a 
numit tată, fără să fie bărbat al Fecioarei. Mare este 
taina! Şi trebuie a chema toată zidirea spre cercetare. 
Mai mare şi decât înţelegerea este firea. Să se adune 
spre mărturie, că mai mare decât toată gândirea este 
lucrul ce s-a făcut. 

Pentru ce nu se foloseşte cu dovezile toată firea 
cea cuvântătoare? Dumnezeu a fost Cel ce S-a născut, şi 

toate să stea de faţă ca nişte roabe. Dumnezeu a fost Cel 
ce S-a născut Om, şi datoare este toată firea să stea 
înainte şi să se minuneze de Ziditor. Să se înspăimânte, 
cum pe toate le-a zidit; să se încredințeze, că cele ce 
sunt cu neputinţă la fire, la El sunt cu putință; să 
înțeleagă, că face ceea ce voieşte şi nu are trebuință de 
fire. Să se învețe elinii, că nu din materie a făcut toate, 
ci prin voie. Să se plece, că fără de materie s-a făcut 
lumea şi cele din dânsa, că iată, a alcătuit pe om fără de 
firea cea înjugătoare, care cuprinde veacul cel nevăzut şi 
cel văzut. 

Eu singur nu sunt de ajuns pentru povestire. Să 
grăiască împreună cu mine cele ale firii, cele ale 
meşteșugului şi cele ale faptei celei gândite. Să spună 
cerul, care a dat ca martor steaua, care nu a luat-o 
împreună cu soarele şi cu luna. Mărturisească eterul 
împreună cu fulgerul, care a pus pilda Celui ce vrea să 
Se nască din Fecioară în scoici. Să strige pământul pe 
comoara cea ascunsă, marea pe mărgăritarul ce nu se 
vede, lucrarea de pământ, meşteşugul zidarilor, sârguința 
negustorilor, chibzuirea pescarilor, sfatul împăraţilor, 
suita voievozilor, lauda oamenilor, eresul înțelepţilor, 
cuprinderea astronomilor, tulburarea tiranilor, minte cea 
rea a preoţilor celor prea răi, mărturisirea pruncilor, 
proorocia păstorilor; toate să mărturisească Naşterea lui 
Dumnezeu. De aceea, aşa să creadă ereticii, că Hristos 
nu S-a arătat cu chip, ci S-a născut cu fire de om din 
Fecioară. 

Zic şi iudeii: „Nu credem că Dumnezeu a petrecut 
împreună cu oamenii, ca un om”, dar cred că este cu 
totul încuiat în chivotul cel Dumnezeiesc. Şi ce este mai 
mare: chivotul sau omul? Dacă crezi că Dumnezeu este 
încuiat în chivot, pentru ce nu crezi că Dumnezeu a 

venit pe pământ în om? „Noi nu credem că Dumnezeu 
S-a răstignit”. Şi pentru ce crezi că chivotul, care avea 
pe Dumnezeu, a fost robit de cei de altă seminţie? Că 
precum acela a fost luat, părându-se că a fost sub 
necinste, aşa şi Dumnezeu Cuvântul, fiind fără de 
patimă, prin luare, se ocăra, fiind răstignit (1 Regi 5, 2). 
Şi precum la cei de altă seminţie, chivotul, pe Dagon l-a 
alungat şi l-a surpat, tot aşa şi Hristos, pe Cruce, l-a 
biruit pe diavolul, şi i-a pedepsit pe hulitori şi a dat 
necredincioşilor, fără să vrea ei, cunoştinţa Dumne- 
zeieştii Sale puteri. Nu credeţi că Hristos a înviat a treia 
zi după ce a murit? Dar de ce credeţi că Iona, după trei 
zile, a ieşit din pântecele chitului întreg şi nevătămat? 
(lona 2, 11). Nu credeți că Fecioara a născut Om şi 
Dumnezeu? Dar de ce credeți că biserica cea prea 
vestită s-a făcut numai din pietre necioplite şi fără fier, 
şi s-a făcut mai frumoasă decât toate zidirile şi 
bisericile? 

Nu sufăr nebunia iudeilor, că ţin la dânşii dovezile 
şi nu cred; nu sufăr nebunia ereticilor, că de elini ascultă 
şi nu de Dumnezeieştile Scripturi. Dacă nu s-a făcut 
casa fără fier, zidindu-se biserică spre slujba lui 
Dumnezeu, apoi şi Hristos cu chip a venit; iar dacă 
temeliile stau până acum, nu vă mai certați, ci credeţi, 
că eu doresc şi a muri pentru această credință. Nu mă 
amestecați pe mine cu elinii, lucru care nu-l pofitesc, ci 
faceţi ceea ce doresc, adică a muri pentru Hristos. 

Eu, cât despre mine, mă tem de moarte, ci Hristos 
este îndrăzneala mea. În mine mă tem, în Acela mă 
bizuiesc; în mine fug, iar în Acela stau; în mine mă 
ruşinez, în Acela cutez. El este Mărgăritarul, eu tina; El 
Comoara, eu ţărâna; El Viaţa, eu moartea; El este 
Dreptatea, eu păcătosul; El Adevărul, eu minciuna, căci 

pentru prietenia cu deşertăciunea, cu voia mea L-am 
pierdut pe Adevăr. El mi-a dat fire, iar eu cu patimile 
am pustiit-o pe dânsa; El mi-a dat voie îndeajuns, iar eu 
am făcut-o lipsită, împleticind-o pe dânsa cu păcatele. 
EI este Cel ce S-a pogorât în mare şi cu multe ispite l-a 
ales şi l-a scos pe mărgăritar de acolo. În ispite, 
Dumnezeirea era împreună cu El şi a dus pe luare de la 
pământ la cer. El este Cel ce mult a săpat în țarină şi S-a 
ostenit pe Cruce ca, după ce va descoperi din mormânt 
comoara sfinților, să o câştige Sieşi. 

Să ne ostenim şi noi, ca părtaşi să ne facem 
negustoriei, Însuși Mântuitorului nostru lisus Hristos. 
Că Lui 1 se cuvine slavă, cinste şi închinăciune, 
împreună cu Cel fără de început al Lui Părinte şi cu 
Preasfântul şi Bunul şi de viaţă făcătorul Său Duh, acum 
şi de-a pururea şi întru nemărginiţii veci ai vecilor. 
Amin. 


DESPRE LIMBUŢIE ŞI PATIMI 


Nestatornice sunt toate odihnele lumii acesteia, 
căci fiecare om, adeseori este atras să pornească lupta în 
minte. Că este unul care se desfătează cu îmbuibarea 
pântecelui, dar se întoarce de la preacurvie. Este altul 
care vânează trufia, dar fuge de furtişag. Altul, iarăşi, 
iubeşte lăcomia pântecelui şi se biruieşte de iubirea de 
argint, dar defaimă împodobirea. Altul iubeşte vinul, dar 
urăşte mândria. Altul se depărtează de preacurvie, dar 
are în suflet ascunsă luarea în batjocură. Altul este 
vorbitor de rău, dar fuge de împodobire. Altul este mai 
înalt şi nebiruit într-o greşeală, dar în alta cu totul s-a 
cufundat. Altul este afară de o prihană, iar în alta este cu 
totul întinat. Altul este izbăvit de o cursă, dar în alt 
noroi s-a îngropat, fiindcă este nemărginită mărimea şi 
mulțimea păcatelor, şi prea uşor se prinde omul. Căci 
lucrarea fiecărui păcat mare se cunoaşte prin mică 
gustare. 

Când vrăjmaşul voieşte să lege pe om în poftele 
întru care se îndulceşte, îl leagă pe dânsul, ca, 
îndulcindu-se cu legăturile, niciodată să nu voiască să se 
dezlege. Căci fiind viclean, cel ce ne leagă pe noi, ştie 
prea bine întru care patimă şi în ce fel ne va lega, că 
dacă va lega pe cineva cu legăturile ce nu le voieşte, 
îndată, mintea rupând legăturile, fuge degrab. 

Deci, pe fiecare îl leagă cu cele întru care se 
îndulceşte şi cu cele întru care se odihneşte, căci mintea 

noastră are stăpânirea să ia şi să lepede de la sine 
legăturile, iar acum, fiind legaţi, ne bucurăm, şi fiind 
puşi în obezi, ne îngâmfăm. Că cel ce este legat cu 
pizma, dar nu şi cu preacurvia, se socoteşte pe sine că 
este nelegat, şi cel ce este legat cu clevetirea, iar de 
furtişag, este liber, se socotește pe sine că nu s-a legat 
niciodată. Tăinuieşte fiecare legăturile sale şi nu mai 
cunoaşte cursele care zac într-însul, şi aceştia pătimesc 
neştiinţa beţivilor. Căci beţivul, fiind legat, nu ştie, nici 
nu cunoaşte că este legat, căci cu vinul uită legăturile şi 
din pricina beţiei nu vede cursele cele dimprejurul lui. 
lar Stăpânul Cel iubitor de oameni voieşte ca, prin 
felurite pricini, să pună asupra tuturor acest jug; că, 
împărțind, a împărțit sarcina fiecăruia după a sa putere. 

Deci, în vremea în care s-a făcut cortul la evrei, a 
poruncit împărtăşire de mântuire între bogaţi şi între 
săraci, ca fiecare să aducă după putere jertfă de roade. 
Dacă cineva a adus aur, altul a adus mărgăritar, iar altul 
pietre scumpe. Săracul a adus păr, iar altul piei tăbăcite; 
femeia bogată a dat lucruri de mătase, iar văduva lână 
vopsită. Şi prin bogaţi şi prin săraci s-a făcut toată 
pregătirea cortului şi, împodobindu-se de toţi, şi el pe 
toți i-a împodobit. Căci Domnul a primit de la fiecare 
rugăciunile — şi de la bogați şi de la săraci —, vrând să 
arate că, precum a primit toate cele date de fiecare după 
putere, pentru facerea cortului, aşa primeşte de la 
fiecare rugăciunile, după potrivirea faptei sale, fără să 
caute la fața omului. 

Stăpânul voiește prin diferite feluri să ne 
povăţuiască pe noi către mântuire, dar şi vrăjmaşul face 
la fel, ca prin diferite uneltiri să ne surpe. Şi precum 
tâlharul, cu un cuvânt al mărturisirii s-a făcut cetăţean al 
raiului, tot aşa, printr-un singur cuvânt de hulă, cineva, 


358 Cuviosul Efrem Sirul 


se face vinovat gheenei. Mariam s-a făcut leproasă ca 
zăpada, pedepsindu-se pentru un cuvânt al grăirii de rău. 
Şi dacă Mariam, care era proorociţă, s-a pedepsit pentru 
limbuţie, apoi, oare, în ce fel se vor pedepsi cei ce cu 
nebăgare de seamă pun la cale hula? Şi Mariam a spus 
adevărul şi tot a fost pedepsită, căci l-a spus cu răutate, 
iar dreptatea i s-a făcut plină de nedreptate. Deci, ori 
mustră după dreptate, ori taina să nu o grăieşti de rău. 
Ori ceartă cu îndrăzneală, ori să nu grăieşti rele întru 
ascuns. Căci se defaimă dreptatea când se va amesteca 
împreună cu ea răutatea vicleşugului. Se netrebniceşte 
sfințenia, dacă se va împleti cu dânsa necurăţia. Se 
defaimă curăţia, dacă se va împreuna cu dânsa desfrâ- 
narea. Se defaimă şi credința, dacă va lua aminte la 
vrăji. Se defaimă facerea de bine, dacă are mândrie. Se 
defaimă unirea la un gând, dacă se va arăta la dânsa 
luarea în batjocoră. Se defaimă şi postul, dacă are cleve- 
tire. Se defaimă şi dragostea, dacă s-a tulburat cu mânia. 

Luând aminte la cele fireşti, învaţă-te de la dânsele 
cele scrise. Frumuseţea adevărului este grozavă, când a 
acoperit răutatea! Şi hrana este ucigătoare, dacă are 
otravă ascunsă. Spurcată este carnea cea curată, când s-a 
întinat cu jertfele. 

Deci, este de trebuință ca prin cele arătate să 
pricepem pe cele nearătate. Prin pilda Mariamei, ne-a 
învățat pe noi pricina adevărului, că trupul ei s-a făcut 
lepros, căci cu tot sufletul ei a păcătuit în ascuns. Prin 
vătămarea cea arătată s-a cunoscut vătămarea pe care 0 
pătimise în ascuns. Prin lepra cea greţoasă s-a învățat 
cât de rea şi de urâtă este grăirea de rău, şi s-a făcut 
trupul cel arătat oglindă a sufletului celui dinlăuntru şi 
nearătat. Prin stricăciunea trupului s-a deprins să 
cunoască în ce fel se strică inima care iubeşte vorbirea 

de rău, şi prin omul cel dinafară, a priceput pe omul cel 
dinlăuntru. Că precum s-a răzvrătit ea asupra fratelui ei, 
aşa s-a răzvrătit şi faţă de dânsa însuşi trupul ei; ca ea, 
prin sine, să se înveţe dragostea. 

Să învăţăm şi noi printr-însa unirea la un gând şi 
să cunoaştem că precum s-a ruşinat ea după ce i s-a 
schimbat trupul, aşa şi Dumnezeu Se mâhneşte când se 
află cineva tulburat asupra fratelui său. Pentru aceasta se 
schimbă trupul omului în multe feluri de patimi. 
Mădularele lui se fac împotrivă-luptătoare întru dânsul, 
căci şi el se face către prietenii lui potrivnic, ca prin 
împotrivirea trupului său să se înveţe a câştiga unire la 
un gând şi pace către prieteni. 

În tabără s-a făcut veste foarte mare, după ce 
Mariam s-a arătat pe neaşteptate cu îmbrăcăminte de 
lepră, căci îşi ascuţise limba asupra celui blând, care se 
ruga pentru dânsa. Dreptul Izbânditor îndată a pedepsit 
pe proorociţă pentru vorbirea de rău. Că nu se bucură 
cel drept de grăirea de rău, întru care se desfătează cei 
fără de minte. 

Moise, după ce făcuse multe semne şi minuni, 
pentru că puţin a alunecat cu limba lui, a căzut din 
pământul făgăduinţei. Marea cea mare şi înfricoşată nu a 
putut să oprească drumul înaintea lui, şi un cuvânt mic, 
nedrept, oprindu-l, i s-a făcut zid ca să nu treacă. Dacă 
pe Moise, care era făcut de oameni dumnezeu, un 
cuvânt l-a lipsit de pământul făgăduinței, cu cât mai 
mult ne va lipsi pe noi de împărăție limba noastră cea 
ascuţită și vicleană! Focul cel sfânt a ars pe preoții cei 
drepți, pe cei ce erau înlăuntrul sfinţeniei, căci, deşi cu 
faptele se dovedeau sfinţi, dar cu graiurile s-au pângărit. 
Dacă unii ca aceştia şi cei la fel cu dânşii, unele ca 

“acestea au pătimit, apoi cum îndrăzneşte limba noastră 


360 Cuviosul Efrem Sirul 


să defaime? Pentru aceea să încetăm să ocărâm pe fraţii 
noştri. 

Pământul, lăsându-i atunci pe cei spurcați şi 
necuraţi, a înghițit pe cei limbuţi. Pe egipteni marea i-a 
înghiţit, iar pământul pe cei certăreţi şi potrivnici. În 
vremea foametei voievodul a grăit un cuvânt, şi s-a 
pedepsit cu pedeapsa cuvenită cuvântului, căci a fost: 
călcat de popor în poartă. Pentru aceasta, cu apropiată 
judecată ţi se va adeveri ce îţi va fi ţie, după cuvântul 
Mântuitorului: „Că pentru orice cuvânt deşert, pe care-l 
vor rosti, oamenii vor da socoleală în ziua judecății” 
(Matei 12, 36). 

Deci, prin multe feluri de pricini este ţinut ticălo- 
sul neam omenesc de vrăjmaşul. Unul este ţinut ca un 
datornic, iar altul este tras ca un chezaş. Că şi firea prin 
aceasta ne învaţă pe noi, căci şi cu pricina prietenului 
poate cineva să piară. Şi el, nefiind dator cu nimic, la fel 
ca cel dator s-a cufundat. Aceasta este asemănare a 
datoriei celor drepţi şi a celor nedrepți; că dreptul întru 
“ale sale este nevinovat, iar întru cele străine se află 
vinovat. Că cineva, când se zice înaintea lui o povestire 
adevărată, dacă el, râzând, o va prihăni pe ea şi dulce s-ar 
părea dreptului să tacă, tăcerea lui l-a făcut pe dânsul 
vinovat vorbirii de rău. Că auzind şi necertând, a mărtu- 
risit ca bun cuvântul cel zis rău. Şi te va face pe tine să 
crezi acestea stăpânirea voievozilor. Că de s-ar întâmpla 
ca cineva, pe dreptate, să grăiască de rău pe împăratul ce 
a greşit, nici unul nu suferă din cei ce stau de față să 
audă cele grăite împotriva împăratului. lar dacă ar fi 
suferit să stea şi să audă, o pedeapsă se aduce asupra 
amândurora: acela se ucide pentru neînfrânarea limbii, 
iar celălalt pentru auzire. Îţi povesteşte ceva furul, iar tu 
îţi pleci urechea la dânsul; şi moartea pe care o scoate el 

prin gură, o primeşte sânul auzului tău, şi aluatul cel 
amar al minciunii luându-l, l-ai dospit în tine. 

Pe unde a avut intrare moartea când şarpele a grăit 
către Eva? Fără numai prin auz, prin care, ucigătoarea, 
are fire să intre. Că poate cel rău să ucidă pe cel ce tace 
prin cel ce grăieşte, şi pe cel ce nu poate să-l omoare 
prin gură, el îl înjunghie prin auzire, şi pe cel nevinovat 
cu fapta îl ucide prin gânduri. 

Când dracii grăiau adevărul, Mântuitorul nu i-a 
suferit să-l spună, căci nu a binevoit Cel Adevărat ca 
printr-înşii să creadă oamenii, ci să se propovăduiască 
lucrul cel adevărat prin adevărații propovăduitori. Apos- 
tolii, pentru ce nu au putut să-l asculte pe dracul ce i-a 
lăudat pe dânşii? Pentru ca să nu se arunce glasul cel 
amar în auzul cel curat. Dacă sfinţii au fugit de laudele 
diavolului, ca de o vătămare foarte mare, apoi cine va 
iubi grăirea de rău? Că are obicei cel cu totul înrăutățit ca 
prin adevăr să amăgească pe cel ce îl ascultă. Pentru 
aceasta, Mântuitorul n-a primit glasul cel adevărat al 
dracilor. 

Dintr-o ploaie se adapă buruienele, şi cele bune şi 
cele rele. Poate şi ploaia cea bună, după fire, să lucreze 
întru răutatea ierburilor, iar şarpele, mâncând dulceaţă, 
îndată o preface întru amărăciune. Şi dacă o va slobozi 
pe dânsa în cineva, vai va fi celui ce o va primi! Aşa şi 
din adevăr se trimite minciuna, otrava cea plină de 
moarte, că amărăciune cumplită se tăinuieşte întru 
cuvintele lui cele prea dulci. Deci, fie această pildă 
şarpele, care şi-a îndulcit limba sa către cei prea 
neînțelepţi. Te va încredința deplin pentru aceasta şi 
Iscarioteanu, care, în sărutare şi în limba cea paşnică 
ascunzând vicleşug, a pregătit vânzare împotrivă 
Stăpânului Celui cunoscător de inimi. Şi dacă față de 

Ziditorul, unul ca acesta s-a arătat mincinos, apoi către 
tine ce fel se va face, o, nebune? Ce este mai pângărit 
decât minciuna? Fără numai cel ce cu osârdie ascultă 
cuvintele ce se zic de dânsul. 

Mântuitorul S-a dat pe Sine la moarte, dar nu a dat 
auzul Său glasului minciunii. Deschizându-Şi gura Sa, a 
primit oţet cu fiere, iar urechea Lui glasul celui pângărit 
nu l-a primit. A dat fața Sa să o sărute vânzătorul, dar 
răspuns nu i-a dat amăgitorului. Dă-ţi fața ta 
mincinosului să o sărute, dar nu îţi da şi auzul tău. Că 
fața ta dacă o vei da lui, sărutarea îl osândeşte pe 
dânsul, iar dacă urechea ta o vei da lui, te va ucide pe 
tine gustarea graiului lui. Mai bine decât dânsul vei face 
dacă vei fugi de mirosire şi de gustarea otrăvii. De fum 
fugi degrab, iar pe cel mincinos îl asculţi cu dulceaţă? 
Te lepezi de reaua putoare şi lângă cel prihănitor şezi? 
Pe fiecare din mădularele tale eşti dator după cuviinţă să 
le păzeşti de cele vătămătoare. 

Dacă trupul tău este nevinovat de desfrânare, 
cruță-ți şi gura ta de clevetire; că, neputând gura ta să 
preacurvească, poate să mintă şi să clevetească. Dacă un 
mădular al tău este nevinovat şi celălalt vinovat, tot eşti 
osândit, prin mădularul cel osândit. la pildă de la ostaşul 
ce merge la război, care îşi acoperă tot trupul cu platoşă 
de fier, dar se întâmplă că este rănit când este pregătit 
prea puţin. Deci, dacă pătrunderea săgeţii prin găurile 
cele mici ale platoşei aduce moarte asupra viteazului, 
apoi cu cât mai vârtos uşile cele deschise ale urechilor 
vor da intrare morţii? Că atât de mare este uşa urechii, 
încât şi moartea cea atât de mare a intrat în lume printr- 
însa; că înghițind toate neamurile, nesățioasă rămâne. 
Deci, se cuvine a încuia urechile cu uşi şi cu zăvoare, ca 
să nu intre grăirea de rău. 

Să nu treci cu vederea răutatea clevetirii, ca pe o 
neînsemnată şi care nu poate să te ucidă. Învaţă-te de la 
vânatul vânătorilor a nu trece cu vederea nici cea mai 
mică greşeală. Că se întâmplă ca pasărea să se prindă în 
laţ cu o unghie mică, şi se smereşte, şi se biruieşte 
puterea aripilor ei de marginea unghiei celei prea 
neînsemnate, şi, toată fiind afară de laţ, cu totul întru 
dânsul s-a prins. Şi dumnezeiescul Apostol, una și 
aceeaşi hotărâre şi pedeapsă a hotărât asupra ucigaşilor 
și a ocărâtorilor şi a curvarilor, precum şi asupra 
preacurvarilor. Că nimeni dintre unii ca aceştia nu va 
putea moșteni împărăţia cerurilor (Efeseni 5, 5). Şi în 
vremea dreptei judecăţi aceeaşi parte a hotărât tuturor, 
adică lipsirea de moştenirea cea cerească. 

Dar ca să cunoşti că unii ca aceştia sunt vrednici 
de pedeapsă împreună cu ceilalți, ascultă: Canaan, 
pentru care pricină a dobândit blestem veşnic? Oare nu 
că a râs de cel drept? Nu pentru vreo faptă rea s-a 
osândit, ci doar pentru puţin râs a luat răspuns înfricoşat 
şi, pentru obrăznicia limbii, a primit chinuire amară. 
Curate erau gândurile lui, dar gura lui l-a ucis pe dânsul. 
Dacă pentru puţin râs aşa s-a osândit acela, cine, 
temându-se, nu va fugi de glume, prin care s-a făcut 
câştigarea blestemelor? Că scoțând dreptul (Noe) pe 
Canaan de la binecuvântări, l-a dat pe dânsul bleste- 
melor, şi a zugrăvit întru dânsul judecata ce se va face 
asupra celor ce le plac să râdă. Dacă diavolul pune sub 
faţa dragostei pe veselie şi pe râs, apoi şi Canaan, 
veselindu-se, a râs, şi pentru aceasta a ajuns să fie 
blestemat (Facerea 9, 21-27). 

Auzi pe preaînţeleptul Solomon strigând şi arătând 
vătămarea cea ascunsă în râs: „Cel ce râde de om, 
întărâtă pe Cel ce l-a făcut pe el. Că râsul care s-a 

făcut asupra omului, aleargă în sus la Ziditorul. Tu iei 
aminte la prostime, la ceea ce se arată jucărie, şi nu ştii 
ce vicleșug se tăinuieşte în dânsa”. 

Noe cel drept, cunoscând vicleşugul şi nearătându-l 
celui ce nu îl ştia pe el, tăindu-l, l-a lipsit pe dânsul de 
binecuvântare, iar tu, ca cel ce nu ştii să desluşeşti, 
cunoscând cât este de pângărită lucrarea râsului, să 
încetezi a râde de fraţi. 

Semei a scos blesteme. Și iarăşi, Apostolul a scos 
glas înfricoşat asupra celor blestemaţi. Noi, căutând, să 
vedem ce dobândă au avut cei ce au uneltit blesteme? 
Semei, în ce fel de cădere a căzut? Preacurvar nu s-a 
arătat, nici fur nu s-a prins, ci a folosit blesteme, din 
care s-a ivit clevetirea. În clevetire se descoperă cele 
făcute, iar cele nefăcute se grăiesc printr-însa. Că chinu- 
rile, zămislind mânia, nasc tot cuvântul rău. Cu această 
mânie a ocărât Semei pe împăratul cel nepomenitor de 
rău (pe David); că a adus prihănire de moartea lui Saul 
asupra celui ce l-a izbăvit de multe ori pe Saul de la 
moarte. Şi de vreme ce a scos împotriva lui hotărârea, 
drept l-a osândit pe dânsul dreptul judecător. Solomon 
i-a pus lui hotar să nu-l treacă, şi s-a făgăduit să-l 
păzească; dar după ce l-a trecut cu viclenie, şi-a întors 
făgăduinţa. Și aşa, prin minciună, s-a arătat clevetirea 
lui asupra dreptului, ca şi după vrednicia lucrurilor sale 
să dobândească dreapta muncă. Şi după cum pe cel 
nevinovat l-a ucis cu limba sa ca şi cu o sabie, aşa să 
iasă sabie ascuţită întru întâmpinarea celui ce cu nedrep- 
tate şi-a ascuţit limba; şi i s-a făcut lui pierzare în veacul 
acesta, iar în cel ce va să fie i se păstrează munca. Deci, 
cine se îndulceşte de blesteme, ca de îndoite pedepse să 
se învrednicească? Pe curvari şi pe ocărâtori i-a osândit 
cu osânda ucigaşilor şi a preacurvarilor. Cunoaşte că 

neînfrânarea a dezgolit pe Isav de dreptul întâiei naşteri. 
Ai şi tu dreptul întâiei de naşteri? Păzeşte-l ca să nu îl 
pierzi din pricina desfrânării. Că un om mare, printr-un 
cuvânt neînțelept se smereşte şi printr-un lucru de nimic 
se necinsteşte. Dacă vei pierde adevărul, vei fi tânăr şi 
fără de minte ca Isav. 

Ascultă minunea ce s-a făcut, cum au biruit cuvin- 
tele pe lucruri şi a covârșit credinţa pe fire şi pe naştere. 
Şi ceea ce avea Isav fireşte, Iacov, sârguindu-se, a 
dobândit prin credinţă. Credinţa şi jurământul au arătat 
lucrarea naşterii şi întâile naşteri; cele trupeşti primite, 
le-a luat duhovniceşte; cele ce jurământul le-a dezbră- 
cat, credința le-a primit. O, minune care a urmat între 
cel ce s-a dezbrăcat şi cel ce le-a cumpărat! Că cel ce 
s-a dezbrăcat, suferea fără de simţire, iar cel ce s-a 
îmbrăcat, a rămas curat. Cum Isav s-a dezbrăcat de 
întâile naşteri, cele nedezbrăcate, şi cum Iacov a primit 
îmbrăcămintea cea nepurtată? La fel şi tinerii au făcut 
negustorie mai presus de fire. Şi negustoria tinerilor 
fuge şi nu poate după cuviință a se spune. Cine este cel 
ce îndrăzneşte să folosească întrebări pentru negrăita 
naştere a Unuia-Născut? Spune-mi mie iarăşi: Cum 
Iacov, dezbrăcând întâile naşteri de la Manase, le-a pus 
pe ele împrejurul lui Efrem, ca să se facă lui întâia 
naştere stâlp de slavă? Este plină de amestecări de pilde 
minunate şi de nenumărate lucruri alese. Întru dânsa s-a 
zugrăvit botezul, întru dânsa s-a pecetluit credinţa, întru 
dânsa s-a însemnat vistieria noastră, întru dânsa se în- 
chipuieşte figura slăvitei feciorii. Cu preţ a cumpărat-o 
lacov, iar lui Efrem a dat-o în dar. Nici Manase nu este 
prihănit întru aceasta şi nici Efrem minunat, ci a celui ce 
a dat-o este stăpânirea neprihănită. Deci, cine se 
ispiteşte să prihănească întâia naştere a neamurilor? Iar 

dacă iudeii ar fi voit să o prihănească, să prihănească 
întâi pe Manase pentru surparea ei. Că Cel ce a luat-o pe 
ea de la aceia, nu a greşit, ca să arate stăpânirea Sa, însă 
a luat-o de la dânşii pentru că au păcătuit, ca să arate 
dreptatea Sa. 

Dacă pentru luarea întâilor naşteri ale lui Manase, 
Cel negreşit, nimeni nu poate să-L, prihănească pe 
Dânsul, apoi cum îndrăzneşte cineva să-L prihănească 
pe Dânsul că a luat întâia naştere de la ucigașii 
Domnului, dacă jurământul atât s-a arătat de tare că a 
putut să biruiască întâia naştere a lui Isav? Că dacă 
numai s-a jurat şi nu strâmb s-a jurat, o bântuire ca 
aceasta a pătimit, apoi cel ce se jură, şi încă strâmb se 
jură, la ce fel de întuneric nu se va da? Dacă Isav, 
nedreptăţindu-se, nu a voit să mintă, căci s-a făgăduit cu 
jurământ, apoi cum tu lepezi tocmelile şi făgăduinţele 
tale făcute pentru mântuirea ta? Dacă Irod a păzit 
făgăduinţa ce s-a făcut pricină de pierzarea lui, apoi tu 
vei fugi din tocmelile pe care le-ai făcut pentru viaţa cea 
veşnică? Şi precum cuvântul, intrând, a ţinut loc ca la 
naşterea celor întâi născuţi, așa şi ocărârea, intrând, 
poate să împlinească lucrarea ucigaşului. 

Limba, iarăşi, destulă este ca să vatăme cel puţin 
cât sabia, şi poate gândul cel necurat să ţină loc de 
preacurvie; luarea în râs cea ascunsă poate să bântuiască 
întocmai ca şi cursa, şi sfătuirea cea rea poate să se facă 
mai rea decât otrava, celor ce o suferă şi o primesc. Că 
dacă Isav, prin cuvânt dezbrăcându-se, a pierdut întâia 
sa naştere, apoi cu mult mai vârtos cel netrebnic cu 
lesnire va lepăda întreaga înţelepciune. 

Cine cu minciuna se îmbracă, leapădă adevărul 
făgăduinţei; cine se leapădă de credinţă prin cuvinte, se 
face întuneric, fiindcă s-a dezbrăcat de lucrurile credinței; 

şi cel credincios la fel, prin cuvinte primind-o, se 
îmbracă şi el cu credința. Cuvântul ce întru acestea se 
iscuseşte, poate să arate lucrarea lucrului, iar chibzuirea 
cea rea poate să se arate faptă cumplită, şi privirea cea 
greşită să lucreze lucru rău. Poate clevetirea cea dobi- 
tocească să nedreptăţească nu mai puţin decât săgeata; 
poate şi pâra să sape gropi de pierzare. 

Deci, să fugim de cugetarea cea greşită, căci 
cugetarea întocmai cu fapta se judecă. Să ne apropiem 
de fapta cea bună, care primeşte plata pentru lucruri, de 
la Cel ce cearcă sfaturile inimilor. Sfatul este lucru, că 
se întăreşte cuvântarea de sine stăpânirii noastre în 
dânsul, care pe toate le lucrează, şi fiecărui lucru îi este 
ceva împotrivă. Împotriva întunericului stă lumina, 
amarului dulcele, somnului privegherea. Cel ce pe 
acestea le-a zidit, Acesta nu a lăsat ceva împotrivă, pe 
care nu l-a unit cu cel împotrivă luptător al lui. 

Că dacă un om muritor lucrând pregăteşte 
sprijiniri spre cele potrivnice şi odihnă necazurilor şi 
poftiri folositoare tămăduirilor — fiecăruia punându-i cu 
pricepere hotărâre întru a sa vreme, şi patimilor potrivite 
doctorii =; cu cât mai vârtos Ziditorul, măsurând, a 
alăturat lucrurile unele lângă altele. Şi cu închipuire a 
pus zidirile şi, cumpănindu-le, le-a dat sprijiniri şi, 
adunându-le, împreună le-a unit, ca pe fiecare să le aibă 
cineva unele împotriva altora. 

Deci, o, omule, ai arme asupra tuturor uneltirilor 
potrivnicului, și dacă de toate acestea care ţi s-au dat 
spre ajutor te vei arăta biruit, lenevindu-te, apoi eşti 
lipsit de orice răspuns la judecată. Căci ai arme de multe 
feluri împotriva măiestririlor, împotriva luptătorului. 
Dacă va slobozi vrăjmaşul săgețile lui cele înfocate 
asupra noastră, avem şi noi rugăciunea drept pavăză 

nebiruită. Dacă va porni împotriva noastră războiul 
dulceţilor, să pregătim împotriva lui ajutătoare dragostea 
sufletului. Dacă se va ispiti să ne supună cu nedreptatea, 
noi să năzuim la dreptate şi să ne mântuim. Dacă va voi 
să te rănească pe tine cu ura de oameni, întâmpină-l pe. 
dânsul cu silnicia iubirii de oameni. Dacă te va lupta pe 
tine cu mândria, tu pune împotriva lui smerita cugetare. 
Dacă va zădări întru tine pofta trupului, tu îmbracă-te 
degrab cu platoşa întregii înţelepciuni. Dacă va arunca 
gloanţele înverşunării asupra noastră, noi să luăm asupra 
noastră coiful curăţiei. Dacă bogăţie ne va pune înainte, 
avem pe fericirea sărăciei. Cu desfrânarea dacă ne va 
supăra, noi să ne luăm ca aripi postirea. 

Râvna este pricină a răsturnării, dar dacă vom voi 
aflăm dragostea, care poate să îndrepteze şi să zidească. 
Săgeţi ale vrăjmaşilor noştri stau înainte, dar tot săgeți 
stau înainte, spre apărare, şi neputinței noastre. Dacă ne 
alungă pe noi ca Faraon, este marea care poate să-l 
cufunde pe dânsul. Dacă va ascunde curse în pământ, 
este în cer Cel ce ne izbăveşte pe noi. Dacă năvăleşte 
asupra noastră ca Goliat, este David care poate să-l 
smerească pe dânsul. Ca Sisara dacă se va trufi, cu 
biserica se ucide. Ca Senahirim dacă va bate cu tine 
război, cu sac şi cu cenuşă se biruieşte. Dacă pe babilo- 
neanul îl va urma, sunt sfinţi ca Daniil. Ca Neeman dacă 
se va înălța, sunt postitori care pot să-l surpe pe dânsul. 
Văpaia poftei dacă o va aprinde, sunt următori cu totul 
înţelepţi ai lui Iosif. 

Şi în orice fel este lucrarea lui, oare nu se va putea 
dezlega de noi? Ce patimă poate aduce asupra noastră şi 
a cărei doctorie nu este pregătită? Ce ban nelămurit 
pregăteşte și nu este foc spre topire? Ce vătămare are şi 
nu avem luptă împotrivă? Ce curse ascunde şi a căror 

cunoştinţă este tăinuită de noi? Ce măiestrie a pregătit şi 
pe care nu au surpat-o şi proştii? Ce întărire a avut şi pe 
care nu au biruit-o şi femeile? Ce cuptor a făcut şi pe 
care nu l-au stins credincioşii tineri? Ce groapă a săpat 
şi pe care nu au defăimat-o cei împreună cu Daniil? Ce 
bucate a pregătit şi pe care nu le-a trecut cu vederea cei 
împreună cu Anania? A semănat vrăjmaşul mândria şi a 
călcat-o pe dânsa smerita cugetare a lui Moise. Neeman 
cu aur a amăgit şi, defăimându-l, l-a alungat pe dânsul 
Elisei. Simon a adus bani, iar Petru a dat asupra lui 
hotărârea cea potrivită. Întru lisus Hristos Domnul 
nostru, Căruia 1 se cuvine slava şi stăpânirea, în vecii 
vecilor. Amin. 


CUVÂNT DE LAUDĂ 
LA MARELE VASILE 


Iubiţii mei fraţi, plecaţi spre mine urechile voastre 
şi vă voi povesti o prea frumoasă povestire. Este bine a 
ascunde sfaturile împăraţilor, dar a descoperi Tainele lui 
Dumnezeu, mai bun lucru este, care prin pilda credin- 
cioşilor Săi robi întăreşte pe cei neputincioşi, dintre care 
cel dintâi sunt eu. 

Deci, dorire mi-a venit să mă apuc de lucrurile ce 
se potrivesc la tămăduirea ticălosului meu suflet. Pânză 
voiesc eu a urzi astăzi, din lâna cea bună a oii celei 
cuvântătoare. Haină pestriță doresc să ţes, din lâna cea 
gândită a limbii celei rugătoare. Că un berbec am văzut 
oarecând, a cărui piele era bună şi coarnele cuvântătoare 
de la Dumnezeu grăitoare. Şi de acesta apropiindu-mă 
cu multă nevoinţă, un fir mic de la dânsul am furat pe 
ascuns şi a căzut peste mine o frică nesuferită, căci fiind 
fără de minte am îndrăznit unele ca acestea. 

Voiţi să ştiţi cine este berbecul acesta care este 
împodobit cu atât de frumoase culori? Acesta este 
înțeleptul și credinciosul Vasile, cel ce a fost episcop în 
latura Capadochiei, care în cetatea cezarenilor a arătat 
mântuitoarele dogme la toată lumea. Vasile, cu adevărat, 
temelia faptelor bune, cartea laudelor, viaţa minunilor; 
cel ce umbla cu trupul şi păşea cu Duhul; cel împreună 
vieţuitor cu cei de jos şi privirea la cei de sus; arcuşul 
lăutei celei de taină, care veselește ceata sfinţilor îngeri; 

adevăratul miel al vieţii celei de maică ce a strălucit 
pajiştea Sfântului Duh; cel ce a sărit cu dorirea şi a răpit 
floarea din vârful rădăcinii cinstitei Cruci; ieslea 
dogmelor, limba graiurilor, odorul înțelegerilor drepte şi 
bune; cel ce s-a afundat pe sine întru adâncul Scriptu- 
rilor şi a scos mărgăritarul cel strălucit; strugurele cel 
înfrumusețat al viei celei dumnezeieşti; cel ce din cer 
picură dumnezeiasca dulceaţă; membrana cea bună a 
sfințitei înţelepciuni, care de sus a tocmit dumnezeieş- 
tile rânduri; pământul cel preabun al împărăției celei de 
sus, cel ce lui Dumnezeu a odrăslit roadele dreptăţii; 
deal înflorit cu trandafiri de taină, al căror miros la cer a 
ajuns; cel ce a strigat întru Domnul cântări bine plăcute 
şi a luat în cer cununi prea frumoase; cel ce, după ce a 
simţit darul, a strigat ca lov mărturisirea către Mântuito- 
rul tuturor: ,, Duhul lui Dumnezeu este Cel ce m-a făcut 
pe mine, şi suflarea Atolţiilorului, ceea ce mă învală pe 
mine” (lov 33, 4), adeverind că prin Duhul Sfânt L-a 
propovăduit tuturor pe Domnul lisus Hristos. 

Încă doresc să mai ţes prin cuvânt laudele, ca prin 
ospătarea şi pomenirea dreptului, întru rugăciuni, să 
aflăm cunoştinţă şi umilinţă. Se cuvine suveica Duhului 
a o lua şi a pregăti tortul înțelegerilor, apoi să vin spre 
acest fel de lucrare, ca întru vătale și pânza să o încep. Că 
dacă cineva va toarce cu trezvire acest fir, îmbrăcăminte 
de nemurire celor ce poftesc îl va da pe dânsul. În acest 
fel sunt pârgurile oii celei de taină; aşa sunt veniturile 
sfintei moşii; aşa, neîncetat întru învățătură înflorea, 
îmbrăcând pe cei ce erau de faţă. Berbec purtător de Duh 
al turmei lui Hristos este, cu mila înflorind în strălucita 
Biserică. Din lâna lui încălzindu-i pe săraci, iar cu coar- 
nele împungându-i pe bogați. În cele neintrate, noaptea şi 
în toate zilele stăruind, de sus a primit Darul. Pentru 

aceea totdeauna, înflorind cu cuvântul, înnoia sufletelor 
podoaba cea neschimbată, şi totdeauna tuturor pe sine 
smerindu-se, cu împodobirea lui nu se mândrea. Că de 
vreme ce întru nestricate flori creştea, de vreme ce din 
sfinte pahare se hrănea — fiindcă întru Scripturi de-a 
pururea şedea plecat — întru apostoleşti păşuni se 
îndeletnicea şi în sfințite curți strălucea. Pentru aceea, ca 
un râu curgea cuvântul lui şi dreptatea ca valurile mării. 
Acolo, cu dumnezeieşti înțelegeri se apleca, şi de aici 
gusta graiuri nemuritoare. De acolo gusta îmbunătăţite 
bucate şi aici vestea prea frumoase graiuri. Că nu cu 
mâhnire şi cu spini îi era mâncarea, fără numai trandafir 
şi crin, şofran şi scorţişoară. În urma acestei fel de pajiști. 
căuta, din trandafiri de taină ca nişte balsam lucrând 
mâncarea. Pentru aceasta şi strălucită înflorea lâna lui, 
care sporea pentru ţeserea dumnezeieştilor învățături. | 

Şi ce nevoie este a zice multe pentru berbecul 
acesta, unde cuvântul s-a făcut vas desăvârșit, nu unul 
oarecare, ci precum Petru a văzut, cu patru cornuri din 
cer pogorându-se? Acela spre pământ având pogorârea, 
a arătat că are păsări şi de cele cu câte patru picioare, iar 
Vasile, aflând suirea spre cer, ne-a arătat cuvinte lăudate 
şi preaslăvite. Vasul acela, puţină vreme s-a arătat, şi s-a 
luat chipul lui după ce s-a descoperit numai unuia, iar 
acesta, întru mulţi ani la înălțime ridicându-se, a dăruit 
multora darul Sfântului Duh. Prin acela, Petru a auzit 
din cer: „Cele ce Eu le-am curăţit, şi tu împărtăşeşte-le”, 
şi pentru aceasta s-a zis tuturor: „Pe care Eu l-am 
sfințit, şi voi cinstiţi-l”. Deci, cine nu va lăuda pe cel pe 
care Tatăl l-a slăvit? Sau cine nu va cinsti pe cel pe care 
Fiul l-a sfinţit? Şi cine nu va ferici pe cel pe care l-a 
fericit Înțeleptul, Gânditul şi Cinstitul Duh? 

O, minune! Cum a binevoit sfatul Celui Preaînalt a 

locui întru dânsul şi a umbla! „Că Mă voi odihni ”, a zis 
Dumnezeu, „peste cel blând şi liniştit, şi care tremură 
de cuvintele Mele”. Atâta dar a revărsat peste mintea lui 
acele cinstite şi de-a pururea curgătoare curgeri, încât și 
pe cei pângăriţi întru greşelile lor i-a arătat cu bun chip, 
ca şi pe cei botezați. 

Deci, să Se milostivească şi spre mine Domnul, 
pentru o pricină de milostenii ce s-a întâmplat, mergând 
într-o oarecare cetate, căci acolo am auzit un glas zicând 
către mine: „Scoală, Efreme, şi mănâncă înțelegeri”. Şi 
răspunzând am spus cu multă spaimă: „De unde, 
Doamne, voi mânca eu înţelegeri?”. Şi a zis către mine: 
„lată în casa Mea vasul cel împărătesc îţi va da ţie 
mâncare”. Şi minunându-mă eu foarte de cele zise, 
sculându-mă, am venit la Biserica Celui Preaînalt şi, 
încetinel, intrând în pridvor şi plecându-mă cu dorire la 
cele dinaintea uşilor, am văzut în Sfânta Sfintelor vasul 
alegerii, luminat, fiind întins înaintea turmei, împodobit 
cu cuvinte de Dumnezeu încuviințate, iar ochii tuturor 
priveau la dânsul. Am văzut Biserica hrănindu-se de 
dânsul cu Duhul, şi văduvă şi sărman mai vârtos milu- 
indu-se. Am văzut acolo, la dânsul, lacrimile curgând ca 
râul şi lâna vieţii tuturor cu aur strălucind, şi însuşi 
păstorul cu aripile Duhului înălțând rugăciuni pentru noi 
şi graiuri pogorând. Am văzut înfrumuseţându-se de 
dânsul Biserica şi împodobindu-se cea iubită. Am văzut 
la dânsul învăţăturile lui Pavel, legea Evangheliilor şi 
frica Tainelor. Am văzut acolo cuvântul cel bun şi de 
mântuire înălțându-se cu credință la cer. Şi, în scurt, 
toată adunarea aceea strălucindu-se cu razele Darului. 
Acestea toate cu bună credință înflorind din vasul cel 
ales al împărăției, am lăudat pe Domnul Cel Inţelept și 
"Bun, Care aşa slăveşte pe cei ce Îl slăvesc pe El. lar 

după sfârşitul cuvântului din Duhul Sfânt, s-a făcuţ 
cunoscut bărbatului pentru mine şi, chemând a mea 
prostime, prin tălmaci mă întreba, zicându-mi: „Tu ești 
Efrem, cel ce bine ţi-ai plecat grumazul și ai ridicaţ 
jugul cuvântului celui de mântuire?”. Şi, răspunzând, 
am zis lui: „Eu sunt Efrem, cel ce m-am lipsit pe mine 
de călătoria cea cerească”. 

Apucându-mă pe mine dumnezeiescul acesta, a 
întărit spre mine sfânta lui sărutare şi mi-a pus masă din 
mâncărurile înţeleptului şi sfântului şi credinciosului 
său suflet, nu îndulcită cu bucate stricăcioase, ci plină 
de nestricăcioase înțelesuri. Căci a zis: „Cu ce faceri de 
bine putem a milostivi spre noi pe Domnul? Cum vom 
opri pornirile şi năpădirile păcatelor? Şi cum vom închide 
intrările patimilor? Cum vom câştiga fapta bună aposto- 
lească? Şi cum vom putea îmblânzi pe nemitarnicul Jude- 
cător?”. Şi, plângând, am strigat şi am zis: „Lu însuţi, pă- 
rinte, păzeşte pe cel leneş şi trândav; tu însuţi îndreptea- 
ză-mă pe calea cea dreaptă; tu însuţi umileşte inima mea 
cea împietrită, căci la tine m-a aruncat pe mine Dum: 
nezeul duhurilor, ca să vindeci sufletul meu. Tu însuţi 
îndreptează-mi corabia sufletului la apa odihnei”. 

Priveşte, te rog, sârguința bunului dascăl, de unde 
s-a apucat de fapta bună a mea, de unde chipul l-a 
cuprins, ca și cum am zice toiagul trupului, şi smulgând 
năravul necuvântătoarelor patimi, a luat solzii mei; 
urdorile ochilor, şi furişând veridiciunea şi crudiciunea 
cuvântului, m-a apucat cu râvna şi m-a cufundat întru 
afundările învățăturilor lui. Atunci a zămislit pântecele 
meu înțelegere, ca să nască lauda celor patruzeci de 
mucenici, căci toată răbdarea lor, viteazul, a făcut-o 
cunoscută urechilor mele: cum au ales a muri pentru 
Hristos şi câte primejdii au trecut cu vederea, ca să-L 

dobândească pe Dânsul; câţi au fost la număr sfinţii şi 
celelalte ale bunei lor credinţe. 

Deci, de vreme ce spre o lucrare strălucită ca 
aceasta ne-a învrednicit pe noi credinciosul arhiereu, 
laudele acestor bărbaţi purtători de biruință întru altă 
povestire lăsându-le, pe Cuviosul acesta al lui Hristos 
să-l fericim; pe bărbatul cel de o râvnă cu dânşii şi de o 
cinste. Că precum sfinţii, bărbăteşte au stat împotrivă 
tiranului Licinie şi a ighemonului Dechie, tot așa şi 
Cuviosul s-a împotrivit lui Valent, lui Arie şi dârzului 
eparh. Aceia, mărăcinii înşelăciunii i-au smuls, iar acesta 
spinii ereticeştii nebunii; aceia, darurile lui Licinie le-au 
risipit, iar acesta poruncile lui Valent le-a stricat; aceia, 
poruncile Duxului le-au stricat, iar acesta a ruşinat 
învățăturile lui Arie; aceia, dârjenia ighemonului au 
risipit-o, iar acesta a zdrobit nebunia eparhului Modest, 
căci cu pătimirea acestora împungându-se, ca Finees, 
limbile ce au clevetit împotriva lui Dumnezeu le-a 
străpuns. Pentru aceea şi dorea foarte mult a bea paharul 
şi se sârguia a birui prin mucenicie. 

Mucenicii, pentru credinţa în Hristos, purtând tot 
necazul în ei, au răbdat vitejeşte; iar Vasile, pentru nă- 
dejdea în Hristos, a suferit bărbăteşte năpădirile ispite- 
lor. Aceia, de haine s-au dezbrăcat şi şi-au dat mădula- 
rele la cazne, iar acesta se sârguia mai întâi a se dezbrăca 
de treanţa cea dimprejurul grumazului şi de trup; aceia, 
fiind în iezer, au atras spre dânşii pe cel rătăcit în păgâ- 
nătate şi l-a învrednicit slavei, iar acesta, în cristelniță 
botezând pe cei necredincioşi, s-a făcut lor pricinuitor 
de împărăţia cerurilor; aceia, în ape arzându-se cu 
dorirea, lumină şi cununi s-au văzut pe capetele lor, iar 
acesta, aprinzându-se cu dogmele Sfintei Treimi, daruri 
de biruinţă a luat împotriva celor rău credincioşi. 

Cât a meşteşugit vicleanul Veliar să despartă pe 
Vasile de împărăţia cea de sus! Zădărât-a împărați, dre- 
gători şi popoare, iar Vasile s-a făcut temelie credincioşi- 
lor. Sălbătăcit-a toate viscolirile sale, dar pe înțeleptul 
negustor nicidecum nu l-a tulburat. Adus-a asupra lui, 
prin slujitorii săi, furtuna eresurilor, dar mai mult s-a 
arătat meșteșugul cârmaciului. Ridicat-a valuri întreite 
asupra Bisericii, dar nu a putut să scufunde corabia cre- 
dinței lui Vasile. Luptatu-l-a pe el cu graiuri ereticeşti, 
dar îndată, venind cu dogmele dreptei credinţe, le-a 
biruit. Întrarmat-a asupra lui pe Arie, ca pe Goliat, dar a 
fost ruşinat de dânsul cu cele trei pietre ale credinţei. 
Lovit-a în pârgul lui cu vânturi rău credincioase, căci 
cuvintele celor necredincioşi erau vânturi, dar nu l-au 
plecat, căci era întărit cu trei ziduri nesurpate ale Preacu- 
ratei Treimi. Trimis-a asupra lui săgețile mulțimii dum- 
nezeilor, dar prin stăpânire îndată l-a biruit. Venit-au, 
lătrând, tabere de câini, dar cu toiagul Crucii i-a rănit pe 
ei. Îmbrăcatu-s-au lupii cu piei de oaie, însă el numai- 
decât a vădit fățărnicia lor. Sârguitu-s-a cu nedreptatea a 
tulbura dreptatea, dar îndată a fost biruit de dreptatea 
bărbatului. Se fățărniceau necredincioşii că îi urmează 
credinţa şi învățătura, dar îndată se propovăduia reaua lor 
credinţă şi necuvioasa lor,socoteală. Voiau să arate că au 
îndrăzneala lui, dar îndată se dovedea nebunia lor. 

Ştiu şi cei potrivnici a se cucernici şi a cinsti fapta 
bună şi bărbăţia, de vremea ce, când fiul tiranului era 
într-o cumplită patimă, au început a ruga pe Cuviosul 
bărbat să se roage pentru dânsul, iar el a răspuns: „Dacă 
mi-l vei da mie, ca să-l aduc la credința cea fără de 
prihană şi să-l izbăvesc de toată reaua păgânătate a 
învățăturilor lui Arie”. Şi după ce acela s-a făgăduit, 
îndată şi Vasile s-a făcut mijlocitor către Împăratul Cel 

ceresc, pentru cel pământesc. I-a dus Aceluia făgădu- 
ințele bărbatului şi a adus sănătatea copilului. lar dacă 
au văzut şerpii pe copil mântuit, iarăşi au stricat sfatul 
împăratului celui uşor la minte şi, luând pe fiul lui, l-au 
botezat cu apă, dar nu cu Duhul, şi l-au învăţat ca să se 
lepede de Fiul lui Dumnezeu. Pe dinafară îl îmbrăcau cu 
Hristos, iar pe dinlăuntru, de jur împrejur, îl sfâşiau. 
Pentru aceea, nu după multă vreme, au luat duhul ticălo- 
sului, propovăduind socoteala lor cea nemulţumitoare. 
Acestea nu sunt în urma minunilor lui Ilie, şi nici 
mai mici decât semnele lui Elisei. Că precum aceia i-a 
înviat pe cei morţi, aşa şi credinciosul Vasile, pe copilul 
ce era să moară, la răpit de la moarte cu rugăciunea. Și 
precum Petru pe Anania şi pe Safira, cei ce au furat, i-a 
omorât, tot așa şi Vasile, ţinând locul lui Petru, pe Va- 
lent, cel ce şi-a călcat făgăduinţa, l-a mustrat şi pe fiul lui 
l-a omorât. De aici a cuprins mâhnire şi nedumerire 
multă pe ticăloşi şi pe necredinciosul împărat. Şi cine, 
după vrednicie, va povesti ploile minunilor pe care feri- 
citul şi credinciosul Vasile le-a arătat prin lucrurile sale? 
Deci, de vreme ce este cu neputinţă a povesti atâtea 
isprăvi ale sfântului, pe toate lăsându-le, şi doar una po- 
vestind, vom arăta cum ajutau şi cele nesimţite bărbatu- 
lui, de vreme ce puii viperelor porneau în tot chipul spre 
a ucide pe drept, adeseori împungându-se şi rănindu-se 
de graiurile lui Vasile, încă şi de minunile lui, ca de nişte 
săgeți. S-au apropiat, ticăloşii, de împărat, cerând ca să 
fie el rănit şi surghiunit, „căci greu ne este nouă, ziceau 
ei, şi văzându-l pe el, fiindcă foarte se împotriveşte 
cuvintelor noastre. Pentru aceea, este cu neputinţă, o, 
împărate, a spori credința noastră, acesta fiind de faţă”. 
Plecându-se cuvintelor lor, împăratul a luat trestia 
ca să iscălească surghiunirea lui, dar trestia, îndată, 

nesuferind a sluji sfatului celui fără de lege, s-a rupt, 
certând pe cel fără de minte pentru îndrăzneala de a 
lucra împotriva robului lui Hristos, cel ce propovăduia o 
Dumnezeire a Tatălui şi a Fiului şi a Sfântului Duh, şi 
pe cei ce cugetau sau ziceau că este despărțită, cu 
înţelepciune îi mustra, ca pe nişte câini ce lătrau. Iar 
dacă nu a simţit cel mai nesimţitor decât neînsuflețita 
trestie, fiind fiu al rătăcirii, a luat şi pe a doua trestie ca 
să iscălească şi să ducă la sfârşit sfatul cel viclean. Dar a 
văzut-o şi pe aceasta frângându-se şi nesuferind a se 
împărtăşi de răutatea pe care se sârguia să o facă. 

De ce te sârguieşti, o, împărate, a trimite întru 
străinătate pe cel ce are sălăşluit întru sine pe Cel ce 
toate le umple? De ce voieşti a pierde pe cel cu totul 
nepierdut? De ce izgonești din cetate pe cerescul cetăţii? 
Că de vei lua şi pe a treia trestie, o vei vedea zdrobin- 
du-se şi nesuferind a-ţi ajuta, lucru care s-a şi petrecut. 

Atunci înfrângerea tuturor la arătare s-a propo- 
văduit, iar strălucitul semn de biruinţă al celui cu totul 
nebiruit s-au făcut cele trei condeie, care s-au făcut 
ajutătoare celui ce propovăduia pe Treimea cea de o 
ființă. Mâna se sârguia a iscăli hotărârea, iar condeiele o 
arăta pe aceasta nedreaptă. Mâna se silea a iscăli, iar 
condeiele opreau sârguinţa cea deşartă. Şi precum toiagul 
lui Moise a ruşinat pe toţi descântătorii şi fermecătorii 
Egiptului (Ieşirea 7, 10), aşa şi condeiele au surpat 
sfatul celor necredincioşi şi fii ai întunericului. 

Cum te vom ferici pe tine, o, Părinte Vasile? Cel 
ce cu boldul înşelăciunea o împungi şi o alungi; cel ce 
zbori cu pricepere împreună cu albinele şi te sălăşluieşti 
în livezile Scripturilor celor de Dumnezeu însuflate, şi 
de acolo ne aduni nouă flori prooroceşti, rouă aposto- 
lească, viaţă evanghelicească; cel ce de-a pururea şezi în 

țevişoarele faptelor bune şi dintru dânsele ne faci nouă 
dumnezeiasca întărire şi întemeiere; cel ce mierea 
credinţei celei dumnezeieşti şi fără prihană cu înţelep- 
ciune întru Duhul Sfânt ai lucrat-o; cel ce ne înveţi pe 
noi a defăima viespii cei vicleni şi credința până la cer a 
o înălța; cel ce ai strigat ca David: „, Dulci sunt cuvintele 
Tale găâtlejului meu, mai mult decât mierea gurii mele”. 
O, credinciosule Vasile! Ca Abel, te-ai primit; ca Noe, 
te-ai mântuit; ca Avraam, te-ai chemat prieten al lui 
Dumnezeu; ca Isaac, te-ai adus jertfă lui Dumnezeu; ca 
Iacov, ai răbdat ispitele vitejeşte şi ca Iosif, foarte te-ai 
slăvit; ca Moise, l-ai cufundat pe al doilea Faraon, după 
ce ai tăiat cu toiagul Crucii marea patimilor; ca Aaron, 
Arhiereu al Domnului te-ai arătat; ca Isus al lui Navi, pe 
vrăjmaşi i-ai biruit; ca Finees, râvnind, de dar te-ai 
învrednicit; ca Isaia, cu focul cel gândit te-ai curățit; ca 
lezechiel, pe Cel ce şade pe Heruvimi L-ai văzut; ca 
Daniil, guri de lei ai astupat şi ca cei trei tineri, văpaia 
celor potrivnici bine ai călcat-o; ca Petru, ai propovăduit; 
ca Pavel, ai învăţat; ca Toma, pe Cel ce a pătimit, 
Dumnezeu L-ai mărturisit; ca Matei, Marcu, Luca şi loan 
ai teologhisit şi ca Apostolii, pe cei fărădelege i-ai 
învăţat, pe păgâni i-ai întors, bine plăcând lui Dumnezeu. 

Roagă-te pentru mine, cel foarte ticălos, şi mă 
cheamă înapoi cu rugăciunile tale, Părinte. Cel tare pe cel 
molatec, cel sârguitor pe cel leneş, cel râvnitor pe cel 
trândav, cel înţelept pe cel nebun, cel ce ai învistierit 
întru tine comoară de fapte bune, pe mine, cel lipsit de 
orice biruință. Că pe tine te-a mărit Tatăl îndurărilor, pe 
tine te-a fericit Fiul lui Dumnezeu, pe tine biserică sfântă 
din nou te-a înnoit Duhul cel Sfânt. Căruia 1 se cuvine 
slava, stăpânirea şi marea cuviinţă, în veci. Amin. 


CUVÂNT 
LA FEMEIA CEA PĂCĂTOASĂ 


care a uns pe Domnul cu mir 


De vreme ce sunt mulți cuvioşi şi vrednici lui 
Dumnezeu, care cu evlavie pe Prea Curatul Stăpân Îl 
laudă, m-am învrednicit, deşi sunt nevrednic, împreună 
cu dânşii a-L slavoslovi întru darul credinței, că 
niciodată nu leapădă darul pe vreunul dintre oamenii 
care voiesc să se mântuiască. Că precum izvorul, ce 
izvorăşte neîncetat curgerile cele curate şi ape multe, nu 
opreşte niciodată pe cel ce doreşte cu îndestulare a se 
îndulci de apele curate ale darului, tot aşa Dumneze- 
iescul Dar s-a întins la toţi, ca să se îndulcească fiecare, 
după cum voieşte. Fiindcă Mântuitorul, în Evanghelii, 
cu dumnezeiescul Său glas, cheamă pe. toţi: „De 
însetează cineva, să vină la Mine şi să bea” (loan 7, 
37), nedespărțind pe sărac de cel bogat. Pentru aceasta 
şi eu, fiind nevrednic, m-am făcut părtaş darului Său. 
Am dorit cu îndrăzneală, cu lacrimi a-L lăuda, ca să iau 
şi eu lăsarea păcatelor, precum femeia cea păcătoasă, 
care a intrat cu îndrăzneală, prin fierbinţeala sufletului, 
în casa cea veselă şi a stat unde se afla Iertătorul 
datoriilor (Matei 26, 7). Gândesc şi primesc mulțime de 
osârdie, ca să mă fac fără de ruşine spre cerere. Că am 

văzut covârşire de suflet prea fierbinte şi acea prea mare 
şi bună obrăznicie. 

Veniţi, ascultătorilor, iubitorilor de Hristos cei 
desăvârşiţi, şi desfătaţi-vă întru buna povestire a acelei 
mari şi minunate femei, care în fiecare ceas ne cheamă 
la o privire minunată. lar privire, zic eu, e priveliştea pe 
care femeia a pricinuit-o îngerilor şi oamenilor. Cum a 
intrat în casă, nefiind chemată; cum încă s-a apropiat de 
Dânsul când şedea, spunând toate ale inimii sale, fără de 
glas şi fără de strigare. 

Văzut-ai poftă covârşitoare a sufletului, cum s-a 
îngrădit pe sine cu neruşinarea? Nu s-a temut, viteaza, 
de gâlceava caselor, nici de aspra certare a celor ce 
stăteau de faţă. Aceasta numai a gândit: „De nu voi face 
faţa mea, pentru puţină vreme, fără de ruşine, de fier şi 
de aramă, nu pot să scap din urâtul puhoi al patimii 
mele. Să trec cu vederea, pentru o clipă, ocările oame- 
nilor, întru nimic socotindu-le. Această vreme a bunei 
obrăznicii este mai mică decât vremea neruşinării mele. 
Că atunci, stând fără de ruşine în uliţe, pe toţi îi chemam 
la lucrul necuvioşiei, întâmpinându-i cu împodobiri 
urâte, împletindu-mi părul capului, sulemenindu-mi 
obrazul şi spre înşelăciune închipuindu-mă, ca să-l atrag 
spre mine pe orice tânăr cu chip bun şi frumos. 

Cursă diavolească desăvârşit am fost, vânând 
sufletele spre osândă veşnică, iar acum sunt datoare să 
mă sârguiesc ca degrab să mă tămăduiesc, să lucrez 
lucruri bune în locul celor rele. Mergând, voi cădea la 
Marele Doctor, Cel ce primeşte pe toţi şi nu îi defaimă. 
Îi voi spune Lui toate, câte le-am lucrat în trupul meu, 
spre amăgirea tinerilor. Şi cosiţele mele cele frumoase, 
cele strălucite spre tragerea şi sminteala multora, le voi 
face lighean de spălat picioarele, şi genele mele, cele ce 

urât amenințau, împreună cu lacrimile ochilor le voi 
pune râuri de lacrimi. Şi de-aici paşii Sfântului Doctor 
voi urma cu trezvire, ca să cad la Dânsul”. 

Având această osârdie, femeia cea minunată, 
vremea luând, având în suflet mare râvnă ca să îmbră- 
țişeze picioarele Domnului, şi cunoscând că Simon, care 
era unul dintre farisei, a chemat pe Mântuitorul, foarte 
s-a bucurat. Şi a alergat cu multă fierbinţeală la unul 
dintre făcătorii de mir, ca să cumpere un alabastru. Şi, 
mergând, zicea întru sine: „Oare unde voi putea 
cumpăra mir ales vrednic de Sfântul şi Marele Doctor, 
ca, primindu-l împreună cu lacrimile mele, să-mi 
dobândesc scopul? Chiar pe făcătorul de mir fără de 
cruţare îl voi supăra, iar mai vârtos îl voi Jura pe el cu 
numele Dumnezeului Sfinţilor Părinţi, după cum ei cred, 
ca să-mi dea mir împărătesc şi ales, spre cinstea 
Doctorului; şi îi voi da lui preţ cu îndestulare”. 

Şi venind la unul dintre făcătorii de mir, i-a zis 
acestuia cu veselie: „Pace ţie, făcătorule de mir! Caut 
mir ales, împărătesc, scump, ca la fel cu dânsul să nu se 
afle niciodată, că pe Care Îl iubesc, Acela este mai mare 
decât toți şi nu este cu putinţă ca El să se asemene cu 
altul”. 

Răspunzându-i, făcătorul de mir i-a zis: „O, 
femeie, mari graiuri ai grăit! Cine nu te ştie pe tine din 
ulițele cetăţii, că ai în cetate mulţime multă de ibovnici? 
Căruia dintre toţi aceştia voieşti tu, o, femeie, să-i duci 
mir împărătesc şi ales? Ce poate acela să-ţi dea ţie în 
locul mirului, încât voiești să cumperi de un preţ atât de 
mare? Să vând, voiesc şi eu, însă aş fi dorit să ştiu cui, 
cu atâta sârguință şi gâlceavă, îl duci pe el? Oare, este 
vreunul din boierii împărăteşti? Dar între împărați, care 
covârşeşte şi este mai mare decât David în Israel, căci 

alt împărat nu s-a sculat?! Oare, din neamul lui este 
tânărul tău ibovnic? O, femeie, spune-mi şi mie, căci 
voiesc să mă încredinţez, deoarece preţul cel mare şi 
această sârguință a ta mă aduce pe mine întru spaimă. 
Cine este acesta?”. 

Atunci, minunata femeie a răspuns întru tulburarea 
sufletului, zicând făcătorului de mir: „De Dumnezeul 
Părinților, teme-te, o, omule! De Dumnezeul Cel ce a 
dat atâta putere în mâna lui Moise, ca să despartă cu 
toiagul apele mării şi să le pună pe dânsele ca pe nişte 
pietre vârtoase şi să călătorească poporul prin pulbere 
uscată! Dă-mi alabastru, ca degrab să ajung. Juru-te pe 
tine, o, tânărule, cu sfintele oase pe care le-a purtat 
Moise prin valea mării, adică moaştele pătimitorului 
Iosif, cel ce a biruit aspida în peşteră; juru-te pe tine, o, 
tânărule, cu glasul cel sfânt ce a grăit lui Moise în 
văpaia ce ardea şi în rugul ce nu se ardea; juru-te pe 
tine, 0, tânărule, pe sfântul chivot, cel ce a aşezat 
curgerile râului lordan întru secare desăvârşită; Juru-te 
pe tine, o, tânărule, cu sfânta putere ce a surpat cele 
şapte ziduri ale cetăţii lerihonului într-o clipă; cu 
sfintele mâini ale lui Isus Navi, pe care le-a ridicat spre 
cer şi a oprit cu cuvântul drumul stihiilor, încât două 
zile s-au făcut împreună o zi. Vezi câte ţi-am zis ţie: 
Numele lui Dumnezeu și ale tuturor sfinţilor care L-au 
ascultat pe El! Dă-mi de acum mirul şi ia-ți prețul 
alabastrului cât voieşti. Numai dă-mi mir ales şi 
slobozeşte-mă pe mine, ca să văd degrab pe Cel Mare, 
dorit şi Preacurat Ibovnic al meu”. 

larăşi a răspuns femeii făcătorul de mir: „Văd 
prețul cel din destul al alabastrului, dar ce te vatămă, 0; 
femeie, dacă îmi vei spune mie despre ibovnicul tău, pe 
care acum l-ai câştigat cu dorire? Spre dorire m-a atras 

şi pe mine spre a-l vedea pe el, o, femeie, şi nu pot să-ţi 
dau dacă nu îmi vei spune cine este”. 

lar ea a zis către dânsul: „Ce mă sileşti atâta, cu 
dinadinsul întrebând cele ce nu ţi se cuvine a le şti? Se 
topeşte sufletul meu şi inima mea arde. Când ÎI voi 
vedea pe EI, o să mă umple pe mine de bucurie! Teme-te, 
o, omule, de Preacuratul Stăpân, şi răcoreşte-mă pe 
mine cu bun răspuns; teme-te, o, omule, de Dumnezeul 
Cel Sfânt, Care a chemat pe Avraam şi pe Isaac şi pe 
fiul lui l-a slăvit, şi l-a numit pe Iacov Israel, făcându-l 
patriarh celor douăsprezece seminţii; teme-te, o, omule, 
de Dumnezeul Cel ce a dat Anei pe Samuil, ceea ce cu 
durere se ruga întru necazul sufletului; teme-te, o, 
omule, de Dumnezeul Cel drept, Care a izbăvit pe mie- 
luşeaua Suzana de la lupii cei prea cumpliţi. Pleacă-te, 
tânărule, şi îmi dă alabastru împărătesc şi ales, după 
cum ţi-am mai zis. De ai fi ştiut, o, omule, văpaia inimii 
mele, tu însuţi te-ai fi sârguit să mă trimiţi de aici”. 

Iarăşi a grăit către dânsa făcătorul de mir, vrând a 
se încredința pentru alabastru: „Auzi, o, femeie, mult 
m-ai jurat, la fel şi m-ai supărat ca să îți dau mirul, dar 
eu încă de multe ori te-am rugat pe tine să îmi spui: 
Oare, mai înalt este decât toți oamenii? Şi nu este pe 
pământ altul mai frumos decât dânsul? Atâta te-ai rănit 
de frumuseţea aceluia încât să-i duci mir ales? Oare, 
este din neamul dreptului împărat David sau al marelui 
Avraam, prietenul Celui Preaînalt? Cine este, spune-mi? 
Pentru ce te-ai învăpăiat cu atâta osârdie a vedea 
frumuseţea lui?”. 

Răspuns-a femeia şi a zis făcătorului de mir: „De 
ce mă sileşti atât să îţi spun cele ascunse ale mele? Am 
venit să cumpăr mir, iar nu să vorbesc. Teme-te, omule, 
de Dumnezeul Cel Preacurat şi mă miluieşte, şi mă 

sloboade degrab, ca să ajung cu sârguinţă pe Ibovnicul 
meu Cel Mare, ca să-l dau alabastru cu toată cinstea şi 
evlavia. Nu întârzia, o, omule! Să nu te faci pentru mine 
pricinuitor de scârbă veşnică, dacă mă voi lipsi de 
această comoară”. 

Şi i-a zis ei făcătorul de mir: „De nu ţi se pare că 
este întru tine vreo zavistie, arată-mi mie pe făcătorul 
tău de bine, de care lucru bucurându-mă, cu osârdie îţi 
voi da mirul împărătesc pe care mi-l ceri. Încă, după 
cum socotesc, mă vei afla pe mine ajutător al aşteptării 
tale celei bune”. 

Şi văzând femeia multa cercetare a făcătorului de 
mir s-a minunat foarte de sârguinţa lui, cum de cu atâta 
dorire a dorit să afle. Deci, a răspuns făcătorului de mir, 
zicând: „Precum mi se pare, nici un lucru nu se 
tăinuieşte în cetate, câte eu am lucrat, pângărindu-mă în 
tot ceasul în curvii şi pe alţii vânându-i la această 
întinăciune. Însă am văzut odată pe Sfântul Acela Care 
S-a arătat pe pământ Doctor şi Mântuitor, şi îndată 
sufletul meu s-a robit de preacurata Lui frumuseţe. Că 
am văzut cu ochii mei tămăduiri înfricoşate, semne 
neasemănate şi multă milostivire întru Dânsul. Pe 
păcătoşi îi primeşte, de vameşi se apropie, pe leproşi nu 
îi leapădă, pe păgâni nu îi alungă, ci pe toţi îi primeşte 
cu îndurări şi nu se mânie asupra celor ce se apropie de 
EI. Şi, văzând, m-am spăimântat şi am zis întru mine: 
«De ce mai trăiesc eu, ticăloasa, de nu mă apropii de 
Dânsul? Păcatele mele sunt multe, la fel şi înverşună- 
rile, şi putrejunea mea. Pentru ce mai zăbovesc? Altă 
vreme ca aceasta nu mai pot afla, nici alt doctor ca 
Acesta, iubitor de oameni». 

Eu nădăjduiesc aşa de tare că Acesta ce Se arată 
mare Stăpânitor este Dumnezeu. Prin cuvânt toate le 

porunceşte, prin cuvânt pe toţi îi tămăduieşte; păcatele 
le iartă cu toată stăpânirea. Aflând o vreme ca aceasta şi 
un astfel de Doctor, nu trebuie să mă lenevesc de a mea 
tămăduire. Pentru aceasta mă sârguiesc ca să dau 
Bunului lertător zapisul datoriilor mele. Ştiu că am 
păcătuit mai presus de măsură şi de cuvânt şi nu este cu 
putinţă a asemăna înverşunarea mea, dar milostivirii Lui 
celei fără de patimă, ca o picătură îi sunt toate fără- 
delegile mele. Ştiu adevărat că îndată ce mă voi apropia, 
de toate păcatele şi fărădelegile cele rele mă voi curăţi, 
alungând de la mine tot lucrul cel necuvios, că este 
Ceresc şi Preacurat. Deci iată, o, tânărule, toate cele 
ascunse ale inimii mele ţi le-am spus; de acum dă-mi 
mie mirul. Destul timp este de când mă împiedici pe 
mine, vrând a şti cui îi duc mirul”. 

Acestea toate ascultându-le cu dulceaţă, făcătorul 
de mir a zis către femeie întru bucuria inimii: 
„Mulţumescu-ţi, o, femeie prea credincioasă, că mi-ai 
descoperit dorinţa ta cea bună. Degrab ai câştigat mare 
Ibovnic ceresc, Care prin cuvânt pe toate le sfinţeşte. 
Dumnezeiesc lucru, plin de laudă şi foarte folositor, 
voieşti a lucra, o, femeie, la toate neamurile. Cu 
adevărat, aceasta este prea mare mântuire, mai întâi ţie 
şi apoi tuturor păcătoşilor. Eşti fiică a părinţilor, rudenie 
a cuvioşilor celor ce bine au crezut întru Dumnezeul Cel 
Sfânt. Dar voiesc a-ți da un mic sfat. Primeşte-mă pe 
mine cu osârdie, fără de orice prihănire: Ştii şi tu că 
fariseii, fiind vicleni, Îl zavistuiesc pe EI, de vreme ce 
este Dumnezeu mare şi lubitor de oameni, Care cu 
milostivirea Sa iartă păcatele. Deci, de te vor vedea 
intrând acolo, îndată şi uşile casei îţi vor încuia, 
ocărându-te fără de cruţare şi tare bătându-te, dar tu, 
auzind acestea, să nu te temi, ci să te faci cu sufletul mai 

tare decât piatra. Dacă în lucrurile cele desfrânate ai fost 
fără de ruşine, cu cât mai vârtos aici pentru mântuire! 
Căci vor toţi cei liberi, robii, portarii, slujitorii să vină 
asupra ta şi cu necinste să te ocărască. Însă, nebăgându-i 
în seamă, intră cu îndrăzneală la Sfântul Acela, cu multă 
smerenie, precum ai zis mai înainte. Îmbrăţişează cu 
dorire picioarele Celui Preacurat şi vei fi fericită. Căci, 
iată, am auzit că în casa lui Simon, a unuia dintre 
farisei, este El astăzi. Mergi cu pace; intră cu bucurie; 
apropie-te cu osârdie. Va primi darul tău. lată, ţi-am dat 
ție, 0, credincioasă, mir ales şi scump, vrednic de 
Mântuitorul şi roagă-te pentru mine”. 

Luând femeia alabastru plin de mir ales, se ducea 
bucurându-se şi, alergând, se ruga, zicând întru sine: 
„Cine îmi va da mie să aflu uşa deschisă şi îndată să 
intru, să cad la picioarele Sfântului Doctor, şi, 
îmbrăţişându-le, să nu le las până ce nu voi lua iertarea 
datoriilor? Mă voi ruga cu osârdie Domnului, Celui ce 
ştie toate cele ascunse ale mele, mai înainte de a mă 
apropia de Dânsul. Toate le ştie El. Mă voi duce către 
Bunul Doctor, ca să văd pe Cel lubitor de oameni şi 
Îndurat, Mântuitorul cel bun al lumii”. 

Şi femeia se ruga către Domnul Dumnezeul Cel 
Sfânt aşa: „lată Tu, Doamne, în casa lui Simon şezi 
împreună cu dânsul, fiind socotit ca un om, şi cunoşti 
cele ascunse ale inimii mele şi gândul sufletului meu îl 
ştii, Hristoase. Pentru ce Ţi-am adus mirul cel de mult 
preţ? Ca, venind, să cad la Preacuratele picioare ale 
Dumnezeirii Tale şi să mă mântuieşti pe mine de urâtele 
mele fapte pe care le-am lucrat. Cunosc, Stăpâne, că eşti 
Dumnezeu şi cu milostivirea Ta mântuieşti pe toți, 
Bunule, şi nu voieşti să piară vreunul din păcătoşi care, 
cu voia sa, cade la Tine, Mântuitorule. Căci îndată ce 

Te-am văzut în uliţe am şi crezut că toate le poți. Deci, 
dăruieşte-mi, Mântuitorule mult-Milostive, ca să intru 
fără de oprire acolo unde Tu şezi”. 

Acestea gândind şi mai multe decât acestea zicând 
întru sine, a ajuns la casa unde era Hristos şi a aflat 
toate uşile casei deschise şi a intrat cu bucurie. Şi îndată 
s-a apropiat în spatele Domnului și s-a apucat de 
picioarele Lui cu multă credință. Şi, plecându-şi capul 
împreună cu inima, cu suspinuri şi cu izvoare de lacrimi 
i-a udat picioarele, cu bucurie şi cu dorire de multe ori 
sărutându-le şi cu perii capului ştergându-le şi cu 
osârdie ungându-le cu mir şi zicând: „lată, Stăpâne, 
Însuţi singur cunoşti cum am îndrăznit a face aceasta. 
Nu fără a şti cu adevărat răutăţile mele, Doamne, fără de 
ruşine m-am apropiat de Tine, Preacuratul Dumnezeu, ci 
vrând să mă mântuiesc am căzut la Tine, Stăpâne, aşa 
fără de ruşine, precum vameșşii. Primeşte, Hristoase, 
izvoarele lacrimilor ochilor mei; primeşte, Hristoase, 
dorirea ticălosului meu suflet. Îndrăzneala mea să fie 
luată în seamă, cererea să fie primită, obrăznicia să fie 
cu totul rugăciune, mirul să mi se facă spre curăţire, 
Preacurate, zdrobirea inimii mele spre luminarea mea să 
mi se arate. Din tânără vârstă am auzit de la mulți 
spunând că Dumnezeu Se va naşte din Fecioară şi, vrând 
a mă învăţa, întrebam: «Cum Cel fără de trup poate a Se 
întrupa?». Şi mi-au spus părinţii mei: «Această predanie 
de la părinți strigă pentru aceasta, că Dumnezeul Cel 
Sfânt din Fecioară Se va naşte cu trup pe pământ». 

Deci, ceea ce eu atunci am auzit, fiind tânără, iată 
acum cu ochii mei, într-adevăr, pe Dumnezeul Cel Mare 
şi Sfânt L-am văzut ca un Om în trupul nostru, vrând să 
ne mântuiască pe noi. Nu Te văd pe Tine ca acest 
fariseu, Simon, care Te-a chemat pe Tine astăzi la 

prânz, ci Te văd Dumnezeu, mare Ziditor al tuturor, 
Care numai prin cuvânt pe toate le-ai alcătuit. Mieluşea 
rătăcită a turmei Tale sunt eu. Întoarce-mă, Mântuitorule, 
în staulul Tău, că Tu singur eşti Păstorul cel Bun, Care 
aduni în curtea Ta pe cei rătăciţi. Porumbiţă a Ta sunt, 
Stăpâne, răpită de uliul cel cumplit. Arde sufletul meu, 
fiind rănit de Sfinţenia Ta cea mare, Doamne. Îndepăr- 
tează de la mine, Preacurate, cu iubirea Ta de oameni, 
reaua împuţiciune a fărădelegilor mele. În locul mirului, 
cu darul Tău, Îndurate, curăţeşte bubele greșelilor mele, 
spălându-le prin lacrimi. Darul Tău a deschis gura mea. 
Acestea am îndrăznit să spun înaintea Ta, ca să fiu chip 
de bunătăţi păcătoşilor, pe care Tu Însuţi ai venit să-i 
mântuieşti, Bunule. Aşa mă rog Ţie, Mântuitorule, să nu 
treci cu vederea lacrimile inimii mele celei ticăloase, 
căci ştiu că nimic nu este cu neputinţă la Tine, ci toate 
le poţi”. 

Cu inima se ruga Celui ce a zidit inimile oame- 
nilor şi a luat Mirul vieţii în locul mirului; în locul celui 
stricăcios, pe cel nestricăcios, care rămâne în veci. Nu 
era atât de bine mirositor mirul pe cât Mirul graiului 
Domnului. A adus mir bun şi dragoste şi a luat iertare 
greșelilor, căci Hristos Mântuitorul, fiind mai înainte 
cunoscător și Dumnezeu, a îndreptat voia sufletului 
pierdut. Nu a ascuns, minunata, greşelile pe care mai 
înainte le-a lucrat, ci a propovăduit mai întâi datoriile 
sale, apoi a adeverit dragostea sa. 

Deci, luând acestea în minte, iubiţilor şi credin- 
cioşilor, îndată m-a cuprins spaimă prea cumplită: Cum, 
intrând fără de veste, s-a apropiat fără de frică, şi cum a 
stat în faţa tuturor, plângând înaintea ochilor celor ce 
Cinau şi stăteau împreună? Cum şi-a dezlegat cosiţele cu 
multă îndrăzneală? Cum, cu obrăznicie, a udat picioarele 

lui Hristos? Cum nimeni nu a alungat-o, şi cum nimeni 
nu s-a supărat asupra ei, ci plângerea ei era dulce tuturor 
şi suspinul primit? Unii, fiind oameni, mâncau privire 
împreună cu bucatele, văzând străină minune, la prânz 
arătându-se şi străin lucru făcându-se. Femeie desfrâ- 
nată, nechemată, intrând, a stat în spatele mesei, cosiţele 
pe piept purtându-le şi în mâini alabastru de mir ales 
ținând, şi nu era cine s-o întrebe: „De ce ai intrat cu 
obrăznicie?”, sau cine să-i zică: „Ce cauţi aici, femeie?”, 
nici din cei ce mâncau, nici din cei ce stăteau înainte, ci 
la toţi privirea ei era preadulce, iar vederea preaslăvită 
şi bună. Toţi Arhanghelii cu cutremur s-au cuprins, 
Heruvimii şi Serafimii cu frică înainte stăteau, văzând 
preamarea îndrăzneală a femeii care ţinea cu fierbințeală 
picioarele Domnului. Heruvimii a privi la Dânsul nu 
îndrăznesc nicidecum, iar o femeie păcătoasă Îi săruta 
picioarele. Serafimii îşi acoperă feţele cu aripile, iar o 
femeie păcătoasă cu îndrăzneală stătea înainte. Îngerii a 
se apropia de scaun nu pot, iar o femeie Îi ştergea 
picioarele cu părul capului. 

O, femeie preacredincioasă! Cum îţi voi lăuda eu 
prea multa dragoste a voinţei tale celei fierbinţi? O, 
femeie! Cum îţi voi slăvi dorirea cea mare a sufletului 
tău care s-a îndreptat cu desăvârşire spre Dumnezeu? 
Sau cine iubeşte aşa precum ai iubit tu? Sau cine, oare; 
din oameni va fi primit precum tu ai fost primită? 
Acestea toate Mântuitorul le iconomiseşte cu darul Său, 
pentru mântuirea neamului omenesc, ca, celor ce sunt 
ținuți în greşeli cumplite, să le dea îndrăzneală de a veni 
la pocăință. 

lar fariseul, văzând rugăciunea şi plângerea 
femeii, foarte se tulbura. Deci, căindu-se că a chemat pe 
Hristos în casa sa în cinstea de proroc, cu amar gândea 

în inima sa, zicând întru sine: „Eu socoteam că acesta 
este prooroc, care ştie cele ce vor să fie şi pe cele ce au 
trecut bine le cunoaşte, adică prooroc desăvârşit, iar 
acum văd bine că nici cele dinaintea ochilor nu le ştie, 
ci este la fel ca toţi oamenii”. Însă Domnul nostru, Cel 
ce de-a pururea cercetează cele ascunse ale inimilor, ca 
un Ziditor, nu mustră îndată şi cu asprime pe cel rău, ci 
aduce la lumină pe cele ascunse fără pomenire de rău. Şi 
ştiind ce a gândit, cu blândețe şi cu multă bunătate, i-a 
zis lui: „Simone, Simone, am o pildă să-ți zic şi voiesc 
să te fac pe tine judecător al graiurilor Mele: Un om 
avea doi datornici. Unul îi era dator cu cincizeci de 
galbeni, iar celălalt îi era dator de zece ori câte 
cincizeci. Şi erau săraci amândoi. Și văzând omul acela 
necazul amândurora, iertându-le datoria, şi-a arătat 
tuturor milostivirea cea prea mare. Cum socoteşti tu 
pentru amândoi? Care este dator a iubi mai mult pe 
iertător: cel căruia i s-a lăsat puţin sau, mai ales, cel 
căruia i s-a lăsat mai mult? Că amândoi au avut de la 
dânsul iertare”. 

Răspuns-a Simon: „Cel căruia i s-au lăsat multe, 
acela este dator a-l iubi mai mult”. 

lar Domnul a zis către dânsul: „Bine ai judecat! 
Deci, ascultă ce îți spun, pentru neştiința ta. În casa ta, 
cinstindu-Mă, tu M-ai chemat, dar nu ai spălat picioa- 
rele Mele cu apă, ca ale unui prooroc, iar femeia aceasta 
pe care tu o vezi, cu lacrimile ei Mi-a spălat picioarele 
Mele şi cu părul le-a şters. La fel, sărutare, tu, o, 
Simone, nu Mi-ai dat, iar aceasta nu a încetat să-Mi 
sărute picioarele. Cu untdelemn capul Meu nu l-ai uns, 
lar aceasta picioarele Mele cu mir bun le-a uns. Pentru 
aceasta ţie îţi zic: Păcatele ei cele multe, precum tu 
socoteşti că nu le cunosc, se vor lăsa ei, de vreme ce a 

apucat mai înainte a arăta dragostea pentru iertare. Celui 
ce iubeşte puţin, puţin i se iartă, iar celui ce iubește 
mult, mult i se iartă (Luca 7, 40-50). 

Deci, să nu te sminteşti pentru mântuirea păcă- 
toasei acesteia, că Eu am venit să mântuiesc pe cei 
păcătoşi şi să luminez pe cei întunecaţi. Precum pe 
Raav, ceea ce a primit iscoadele, care a crezut cu 
dinadinsul în Dumnezeul Părinților, a mântuit-o Isus a 
lui Navi, cunoscând-o pe ea prea credincioasă, încât şi 
numele ei s-a scris la toate neamurile şi vestea ei este în 
cele douăsprezece seminţii ale lui Israel, tot astfel şi Eu 
acum am primit-o pe aceasta. Şi fiindcă M-a iubit pe 
Mine din toată inima şi din tot sufletul, cu credință 
neclintită şi cu dorire desăvârşită, o primesc pe ea şi va 
fi în numărul drepţilor ce M-au iubit pe Mine şi i se vor 
ierta ei greşelile, iar numele ei nu se va şterge în veacul 
veacurilor, ci se va grăi în neamul neamurilor ceea ce a 
făcut spre pomenirea ei. Şi învăţându-se toţi lucrarea ei, 
se vor face iubitori de lucruri bune și părtaşi de bogate 
daruri şi veşnice bunătăţi”. 

Cărora să dea Dumnezeu să ne facem şi noi 
următori, mărturisindu-ne spurcăciunea sufletelor, cură- 
țindu-ne cu lacrimi, ca să dobândim iubirea de oameni 
cea de la Sfântul Dumnezeu. Că a Lui este slava: a 
Tatălui şi a Fiului şi a Sfântului Duh, acum şi pururea şi 
în vecii vecilor. Amin. 


CUVÂNT DE LAUDĂ 
LA SFINȚII SLĂVIŢI MUCENICI 


Luminată şi preaiubită este totdeauna, îngerilor şi 
oamenilor, pomenirea sfinţilor, ca şi noi, urmând lor, să 
ne nevoim a iubi pe Dumnezeu cu aceeaşi râvnă, căci 
mai iute decât focul aprinde inimile noastre şi ne pleacă 
a defăima lumea cea deşartă şi toate cele veselitoare ale 
ei şi ne îndeamnă să lepădăm obişnuința cea lumească şi 
vătămătoare. Căci lăsând dragostea părinţilor şi iubirea 
fraţilor, lăsând grija femeii şi a copiilor, a avuţiei, 
mintea noastră mai luminată se face şi gândul îl 
întraripează din toate cele pământești spre cele cereşti, 
şi ne face pe noi împreună dănțuitori cu îngerii. Şi de 
aici a sta înaintea dumnezeiescului Scaun al Celui 
Preaînalt, şi în trup fiind, să urmăm pe cei fără de 
trupuri, şi umblând pe pământ, să cugetăm cele cereşti. 
Căci aşa şi Pavel, dascălul neamurilor, sfătuieşte, 
scriind, ca cele de sus să le cugetăm, unde este Hristos, 
de-a dreapta lui Dumnezeu. 

Deci, oricine se apropie de Hristos cu tot sufletul 
şi leapădă toată grija, nu mai este dator voilor sale, nici 
a urma dulcețurilor trupului, nici a se amăgi cu patimi 
trupești, că cel ce a crezut în Dumnezeu nu se cade a se 
îndoi că va fi lipsit în slujirea lui; iar cel puţin credin- 
cios, ca un necredincios se judecă, neavând nădejdea 
întărită întru Dumnezeu. 

Mucenicii, cu tot sufletul şi cu toată inima s-au dat 
pe ei înşişi lui Dumnezeu, deoarece defăimau de aici şi 
moartea şi toată îngrozirea cea potrivnică a tiranilor, 
fiind gata a răbda chinurile şi nevoile muncilor aduse 
asupra trupului. Spatele şi le-au dat spre bătăi şi răni, 
mădularele lor în multe chipuri au fost rupte în bucăţi, 
fiindcă slujitorii tiranilor păgâni, bucurându-se de 
vărsarea de sânge, luau pe sfinți şi îi rupeau cu bătăile şi 
cu unghiile coastele lor le strujeau. Apoi, cu mânie 
neîmblânzită, le zdrobeau fără cruțare spatele cu plumb; 
împungând legătura pieptului cu săgeți ascuţite, o 
desfăceau, ca nişte fiare sălbatice, şi punând la subţio- 
rile lor măciuci înfocate, cu multă cruzime îi ardeau. 
Coapsele, împreună cu venele cele mari, le tăiau cu 
săbiile şi le spintecau cu cuțţitele şi nu rămânea mădular 
nemuncit; încă şi oasele le zdrobeau nebunește. 

Pentru aceasta, Mucenicii luau putere de la Dum- 
nezeu, ca toate pătimirile să le rabde vitejeşte, şi fără de 
durere erau în toate muncile, ca şi cum ar fi pătimit în 
trupuri străine. lar mai vârtos, cu multă îndrăzneală 
mergeau spre cei ce îi munceau, şi spre mai mare mânie 
îi zădărau pe dânşii, zicând: „De aveţi munci mai cum- 
plite, aduceţi-le nouă, că acestea nu sunt nimic”. lar 
tiranii, aprinzându-se, scrâşneau asupra lor ca nişte fiare 
sălbatice, şi cu mânia fierbând, strigau muncitorilor ca 
să muncească mai cumplit sfintele trupuri ale sfinţilor 
pătimitori. Dar Mucenicii răspundeau iarăşi ighemoni- 
lor: „Unde sunt îngrozirile muncilor voastre? Că focul 
vostru este rece; muncile, neputincioase; bătăușşii, slăbă- 
nogi; săbiile, lemne putrede. Nimic nu aveţi deopotrivă 
cu sârguința noastră; noi stăm gata să pătimim mai multe”. 

Pentru aceasta, deşi au murit, ca nişte vii lucrează, 
tămăduind bolnavi, izgonind draci şi toată viclenia 

tiraniei lor izgonind-o cu puterea Domnului. Că este 
darul Sfântului Duh totdeauna împreună cu Sfintele lor 
Moaşte, care cu minuni pe toate le lucrează, fiindcă au 
mărturisit bărbăteşte şi cu multă răbdare pe Hristos 
înaintea oamenilor. Pentru aceasta şi El i-a propovăduit 
pe dânşii înaintea Tatălui şi a îngerilor Lui şi le făgăduia 
lor bunătăţile pe care ochiul nu le-a văzut, urechea nu 
le-a auzit şi la inimă de om muritor nu au venit, la care 
doresc îngerii să privească. Şi ce vrem mai mult a arăta 
prin cuvânt? I-a făcut pe dânşii împreună moştenitori cu 
El. Dar moştenirea lui Hristos, ce este? Socotesc că 
fiecare o ştie: Cerurile cerurilor şi toate cele dintru 
dânsele, Lumina cea neapropiată şi scaunul slavei, 
izvorul celor blânzi şi tot raiul, pomii cei dintru dânsul 
şi rodul cel prea dulce. Acestea sunt avuţiile lui Hristos- 
Împăratul, şi lângă acestea şi altele de milioane de ori 
mai multe, ale căror numiri nici noi nu le ştim, pentru că 
sunt nevăzute oamenilor. 

De trei ori fericiţi sunt toţi sfinţii, de ce fel de 
moştenire se vor îndulci, şi de împreună-petrecerea cea 
veşnică cu Hristos, Care străluceşte lumina cea prea 
strălucită, a Cărui slavă a Fiinţei este nepovestită, neur- 
mată marea cuviință şi necercetată arătarea iconomiei 
înomenirii pe pământ, Chipul cel desăvârşit al Celui ce 
L-a născut pe EI, Izvorul vieţii şi Ziditorul tuturor, 
negrăita temelie a mărturisitorilor, cununa pătimitorilor, 
Dătătorul de daruri al biruitorilor, Dumnezeul Cel tare şi 
Domnul păcii, Prădătorul iadului, Cel ce învie morţii. El 
a întărit pe Sfinţii Mucenici să biruiască muncile cele 
fără de omenie ale tiranilor; EI a înarmat cu toate armele 
pe ostaşii Săi la acest război, îngrădindu-i din toate 
părţile cu pavăza credinţei, cu platoşa dragostei, cu tăria 
gândului, încingându-i pe dânşii cu sabia Duhului, cu 


396 Cuviosul Efrem Sirul 


care au şi tăiat capul vrăjmaşului, sfărâmând din temelii 
capiştile idolilor, surpând din temelii chipurile idolilor 
şi chipurile cele cioplite ca nişte praf prea subţire le-au . 
zdrobit; răsturnând altarele şi jertfelnicele necuratelor 
jertfe şi ale prinoaselor celor fără de lege. lar pe 
spurcaţii lor popi, împreună şi cu slujitorii capiştilor, i-a 
ars Hristos, iar pe dracii înşelătorilor idoli i-a dat 
ghecenii, alungându-i de la dânşii. 

Şi Slăviţii Mucenici văzând făcându-se acestea cu 
puterea lui Hristos, mai mare osârdie luau ca să păti- 
mească pentru numele Lui, şi cu mâinile lor răsturnau 
idolii, zdrobind pe pământ toate urâciunile lor. Şi 
„oriunde aflau vreun chip de idol, cu pietre sfărâmându-l, 
îl aruncau în tină, spre ruşinea şi râsul celor ce îl 
cinsteau şi se închinau lui. Şi ziceau stăpânitorilor celor 
fără de lege şi tiranilor: „lată cinstirile voastre cele 
nesimţite, mute şi neputincioase, oarbe şi nemişcate, 
cărora voi slujiți: celor necuvântătoare, voi cei cuvân- 
tători, pe care Dumnezeu v-a cinstit după chipul Său, ca 
să cunoaşteţi puterea Lui şi Lui să-l slujiţi cu frică şi 
cutremur; cele plăcute Lui să faceţi totdeauna, că El este 
Dumnezeu fără de început şi tare, înfricoşător şi puter- 
nic, preaslăvit şi nevăzut. Dar neînchinându-vă Celui ce 
v-a făcut pe voi, slujiţi zidirii spre întărâtarea Lui. 

Soarele l-a făcut spre luminarea zilei, ca îndulcin- 
du-vă de lumina şi de căldura lui, pe Ziditorul acestuia 
totdeauna să-L slăviţi, pe Cel ce vă dăruieşte vouă 
îndulcirea acestora. lar voi, ca nişte orbi, lăsând pe Cel 
ce v-a zidit, cinstiţi făptura mai vârtos decât pe El. La 
fel, luna pentru voi a făcut-o Înțeleptul Ziditor spre 
luminarea nopții, iar voi, ca nişte nebuni şi acesteia îi 
slujiţi, socotind-o că este în locul lui Dumnezeu. Însă 
Înduratul Dumnezeu, cu îndelungă-răbdare suferă, 

așteptând de-a pururea întoarcerea tuturor, nevrând 
niciodată moartea păcătoşilor, ci aşteaptă întoarcerea lor 
şi strigă totdeauna, zicând: «Veniţi la Mine, toţi cei 
osteniți întru păcate, cei însărcinaţi cu sarcinile grele de 
purtat ale faptelor celor fără de lege şi ale dulceţilor 
trupeşti şi Eu vă voi odihni pe voi întru desfătarea cea 
veşnică; dându-vă iertare păcatelor voastre, vă voi face 
fii ai împărăției Mele şi vă veţi odihni împreună cu toți 
aleşii Meiy”. 

Acestea sfătuiau mucenicii pe cei fără de lege, de 
ar fi voit să se mântuiască, dar cei fără de minte îi 
batjocoreau pe dânşii şi ocărau păgâneşte sfaturile lor, 
căci în sufletul cel viclean şi îndrăcit nu va intra 
înțelepciune şi pricepere. Iar sfinţii toate le ziceau şi le 
făceau spre întoarcerea lor, măcar că erau munciţi, dar 
împlineau cuvântul Stăpânului lor: „,Jubiți pe vrăjmaşii 
voştri şi pe cei ce vă urăsc pe voi, ca să vă asemănați 
Tatălui Meu Celui din cer, fiind nepomenitori de rău şi 
tuturor înduraţi ”. 

Deci, fericiţi sunt pătimitorii lui Hristos, căci s-au 
învrednicit a fi părtaşii luminii şi a vieţii celei veşnice, 
stâlpii credinței şi legăturile dragostei, temeliile cele vii, 
care pe toate le ţin, fiii cinstitei Biserici a lui Hristos, 
turnurile cele tari ale Sionului ceresc. Acum aceştia stră- 
lucesc pe Mireasa Mântuitorului, aceştia înfrumuseţează 
buna cuviinţă a acesteia. Aceştia împodobesc cu oarecare 
podoabă gândită, ca pe o împărăteasă, pe Biserica cea 
frumoasă, care i-a şi stat Lui de-a dreapta, strălucită şi 
împodobită, cu podoaba aurită a tot felul de fapte bune 
ale Stăpânului său, de-a pururea luminându-se cu strălu- 
cirea Duhului, strălucind mai mult decât strălucirea soa- 
relui acestuia simțit. Şi încă de milioane de ori mai mult 
covârşeşte cu strălucirea pe toată mintea omenească. 

lar acest slujitor al Miresei este dumnezeiescul 
Apostol Pavel, marele meșter înțelept, care, mai întâi, o 
prigonea şi mult o prăda pe dânsa, având râvna Legii, 
dar fără cunoştinţă. Când se numea Saul, pe toate le-a 
umplut de frică şi de tulburare, târând şi bătând pe toţi 
cei ce cinsteau pe Hristos, legându-i şi închizându-i în 
temniță, suflând cu îngrozire şi cu ucidere neasemănată 
împotriva celor ce voiau să propovăduiască pe Hristos; 
cerceta cetăţile cele din afară şi urmărea cu multă 
sârguință ca să afle pe cineva vorbind de Hristos; atât 
era de înverşunat împotriva Numelui celui dulce şi dorit 
la toți oamenii, Care a mântuit din înşelăciune neamul 
omenesc! Şi foarte mâniindu-se asupra ucenicilor 
Cuvântului, se trimitea cu epistolii de la arhierei, ca de 
ar afla pe cineva numind pe Hristos, bărbaţi şi femei, 
legându-i, să-i dea ca să fie munciţi de ighemonul, şi 
sub pedeapsă de moarte să fie supuşi. Dar după ce a fost 
chemat din cer de lubitorul de oameni Stăpân, s-a oprit 
din drumul pe care alerga rău. „Saule, Saule, pentru ce 
Mă prigoneşti, neştiind puterea stăpânirii Mele? Deci, 
opreşte-te de acum înainte de la râvna cea deșartă şi 
încetează a prigoni pe cei ce se închină Mie”. lar Saul 
fiind orbit de lumina cea neasemănată a Celui ce grăia 
către el din nor luminat, uimit făcându-se, a căzut la 
pământ şi zăcea ca mort. 

Deci, după ce s-au deschis ochii lui, nu vedea pe 
nimeni din cei ce mergeau împreună cu el, căci, primind 
cuvântul ca un peşte undiţa, s-a tras dintru adânc. Spre 
folos s-a orbit. Şi de strălucirea vieţii şi de obiceiurile 
iudaiceşti izbăvindu-se, de atunci a urmat lui Hristos. Şi 
în scăldătoarea apelor celor dulci aruncându-se, prin 
chemarea lui Hristos iarăşi a văzut, şi Pavel numindu-se, 
a dat odihnă ucenicilor lui Hristos şi s-a făcut adevărat 

propovăduitor şi stâlp tare al credinței, de-a pururea 
propovăduia pe Hristos, iar puţin mai pe urmă şi sufletul 
său cu prea multă dragoste pentru Dânsul l-a dat. Că atât 
de mult L-a dorit pe EI din tot sufletul, încât s-a dat pe 
sine la tot felul de primejdii şi, vrând să-şi arate 
dragostea doririi care o avea către Dânsul, tuturor aşa 
scria: „Cine poate să ne despartă pe noi de dragostea 
lui Hristos? Necaz sau strâmtorare, sau prigoană, sau 
foamete, sau golătatea trupului, sau primejdie, sau 
sabie? Şi le-a numărat, zicând: „Nici îngeri, nici 
începătorii, nici puteri, nici înălțime, nici adâncime, 
nici altă zidire nu va putea să ne despartă pe noi de 
dragostea lui Dumnezeu, cea întru Hristos isus, 
Domnul nostru” (Romani 8, 35-39). 

Cine poate acum să spună că iubeşte aşa pe Cel ce 
ne-a făcut pe noi şi ne-a mântuit? Cine a defăimat viaţa 
din tot sufletul şi de toate cele din ea să se despartă cu 
aşa uşurinţă? Cine, oare, se află mai înalt decât patimile 
şi decât slava deşartă, fugind de legături? Şi cine s-a 
lepădat cu totul și de umbrele lucrurilor şi, părăsindu-le 
pe toate, a luat Crucea lui Hristos, a Celui ce a zis celor 
ce voiesc să asculte: „Oricine vine la Mine şi nu se 
leapădă de toale averile lui, nu este ucenic al Meu"? 
(Luca 14, 26). Chiar un lucru oricât de mic de ar ţine la 
sine, şi aşa greşeşte, căci nu s-a lepădat cu totul de ale 
sale, ci cu necredinţă şi cu îndoială s-a apropiat. 

Deci, se cuvine, unul ca acesta să se lepede de sine 
şi, luându-și crucea, să urmeze lui Hristos. Că precum 
cel ce şi-a pironit trupul pe cruce nu poate să poarte 
nimic, tot aşa şi cel ce s-a răstignit pe sine lumii, de 
niciunul din lucrurile lumii să nu se atragă, ca să nu se 
asemene întru aceasta Ananiei şi femeii lui, ca celor ce 
au furat cele ale lui Dumnezeu. Că aşa, întru toate, s-a 

depărtat pe sine de lucrurile lumii Apostolul Pavel, încât 
prăia şi scria: „Mie lumea s-a răstignit, şi eu însuşi cu 
totul lumii m-am răstignit. Și le socotesc pe toate că 
sunt ca nişte gunoaie, ca pe Hristos să-L dobândesc, pe 
Care L-am şi iubit” (Galateni 6, 14; Filipeni 3, 8). 

Pe acesta urmându-l slăviţii mucenici, s-au dat la 
toată munca, privind către înțeleptul dascăl, începătorul 
şi biruitorul celor ce voiesc să afle îndulcirea vieții celei 
veşnice. Şi cu răbdare multă pătimind, acum se fericese 
în vecii vecilor. 

Pentru că datori suntem toți a lăuda cu cuvinte de 
laudă pătimirile sfinților, căci ei s-au nevoit cu gând 
vitejesc a milostivi pe Dumnezeu, prin sângele lor, 
făcându-se nouă curăţire şi arderi de tot pe sine pentru 
noi, ca nişte miei fără de răutate, neîntinaţi şi fără pri- 
hană, pârgă făcându-se pentru tot poporul. Şi sufletele 
lor şi le-au adus jertfă bine plăcută cu multă bună 
mireasmă lui Dumnezeu, având pildă pe cei trei tineri 
viteji, păzitorii Legii lui Dumnezeu. 

Împreună cu ei să lăudăm pe Mântuitorul lumii, că 
Lui 1 se cuvine slava şi stăpânirea, în vecii vecilor. 
Amin. 

CUVÂNT 
LA AVRAAM ŞI ISAAC 


A luat Dumnezeu pe dreptul Avraam dintre 
rudeniile sale şi dintre toţi ai săi şi l-a trimis în pământ 
străin,  răbdând ispite grele, aşteptând nădejdea 
făgăduinţei. Muncă multă se aducea patriarhului, prin 
care s-a arătat credința cea către Dumnezeu. A trecut 
multă vreme. Tinereţea începuse să se veştejească ca o 
floare. Bătrâneţile erau lângă uşi. Firea, pătimind al ei, a 
murit, fiind plecată spre bătrâneţe. S-a stins soţiei lui, 
odată cu bătrânețea, şi tăria şi puterea de a naşte copii. 
Trupurile lor s-au supus firii, după ce a trecut tinereţea 
lor. Dar nădejdea cea către Dumnezeu, întinerind întru 
dânşii, nu mai era bătrână, ci şi nebiruită. Pentru care şi 
fără de nădejde a născut pe Isaac, care purta întru toate 
chipul Stăpânului. Nu era lucru al firii a zămisli pântece 
sterp şi sâni uscați a da lapte lui Isaac. Nu este lucru al 
firii a zămisli fără de bărbat, însă Fecioara Maria a 
născut fără de stricăciune pe Mântuitorul tuturor. 

Pe Sarra a făcut-o maică la bătrânețe, iar pe Maria 
după naştere a arătat-o Fecioară. Înger a spus Patriar- 
hului, în cort: „La anul, în vremea aceasta, Sarra va 
avea un fiu” (Facerea 18, 10). Înger a zis către Maria în 
Templu: „ară vei naşte Fiu, cea cu dar dăruită”. A râs 

Sarra, văzându-şi sterpiciunea, gândind la moarte, 
necrezând cuvântului: „Cum va fi aceasta, de vreme ce 
eu şi Avraam suntem neroditori întru naşterea de fii? ”. 
Nu se dumirea nici Fecioara Maria văzând şi ţinând 
pecețile ei nestricate: „Cum va fi aceasta, de vreme ce 
nu am cunoscut bărbat?” (Luca 1, 34), că străină de fire 
este făgăduinţa. 

Şi Cel ce a dat Sarrei, fără de nădejde, pe Isaac, El 
Însuşi S-a Născut din Fecioară, după trup. S-au bucurat 
Avraam şi Sarra când s-a născut Isaac, precum le-a zis 
Dumnezeu; s-au bucurat Maria şi losif când S-a născut 
lisus Hristos, precum i-a zis Gavriil. Cu îndestulare 
curgeau izvoare de lapte din cea afară de vârstă, în gura 
lui Isaac. Cu îndestulare pieptul Fecioarei izvora lapte 
Celui ce pe toate marginile le hrăneşte. Cine va spune 
lui Avraam, că Sarra, râzând, bucuria a vestit? S-a făcut 
copilul bărbat, şi în vârsta celor neînsuraţi înflorind, era 
strălucit şi frumos, şi era dulce părinţilor, crescând în 
fiecare zi cu faptele bune ale sufletului prin frumuseţea 
trupului. Câţi aveţi copii, urmaţi-l pe acesta! Cât de mult 
se veseleşte tatăl văzându-şi copilul tânăr! Şi cât se 
bucură văzând pe copil sporind sau fiind cu sârguință 
spre învățături! lar când se bucura Avraam, văzându-le 
acestea, o ispită şi o muncă prea grea i s-au întâmplat 
lui, ca să se arate cui părtineşte mai mult: plecării firii 
sau dragostei către Dumnezeu? 

Asprimea ispitei acesteia, iubiţilor, povestind-o, 
mă înfricoşez şi mă înspăimânt. Că Dumnezeu Însuşi 
grăieşte lui Avraam şi-l cheamă pe nume, zicând: „Ja pe 
unul-născut fiul tău, pe Isaac, pe care tu l-ai iubit, şi-l 
adu pe el jertfă, într-unul din munţii care Eu îţi voi 
spune ție” (Facerea 22, 2). Şi când i-a zis lui aceasta: 
„Avraame, Avraame”, cu osârdie a ascultat, așteptând 

mai multă adăugire a darului, cu adevărat aşteptând: sau 
nuntă să tocmească sau cămară de nuntă să pregătească, 
pentru ca la săvârşire să vină binecuvântarea cea din 
sămânță şi mulțimea, după cum S-a făgăduit. 

Însă să ne învăţăm adăugirea cuvântului: „Ja pe 
unul-născut, fiul cel iubit al tău!”. Vezi bolduri ale cu- 
vântului? Cum împunge pe tată şi cum ațâţă văpaia firii? 
Cum ridică dragostea tatălui către copil, „unul-născut”, 
zicând, împreună şi „iubit”, ca prin aceste nume, dragos- 
tea cea către dânsul să ispitească gândirea cea fierbinte? 
„Și adu-l pe el spre ardere de tot Mie într-unul din 
munţii pe care ţi-l voi arăta ”. 

Oare, ce aţi fi pătimit auzind acestea? Cum nu v-aţi 
fi întunecat, auzind povestirea, câți sunteți părinți şi 
dragostea cea din fire spre fii v-aţi învățat? Că ştiţi cu 
adevărat, ştiţi, cum va fi primit urechilor tatălui junghie- 
rea fiului său, unul-născut. Cine nu s-ar fi înspăimântat 
de un glas ca acesta? Şi cine nu şi-ar fi întors îndată 
faţa? Cine nu ar fi voit ca îndată cu porunca mai bine să 
moară, decât să primească cuvântul? Sau cine nu s-ar fi 
îndreptat cu cuvântul înaintea Lui, câştigând firea ca 
ajutătoare? „De ce ai poruncit să fac acestea, o, Stăpâne? 
Şi pentru ce acest glas ucigaş ai slobozit? Pentru aceasta 
ai voit să mă faci tată, ca să mă faci ucigaş de fiu? 
Pentru aceasta ai gustat darul cel dulce, ca povestire la 
toată lumea pe mine să mă arăţi? Cu mâinile mele să 
junghii copilul? Şi întru rudenia sângelui spurcându-mi 
dreapta, ca să mă fac ucigaș de copil? Aşa porunceşti 
acestea? Şi aşa, cu acest fel de jertfe Te veseleşti? 
Porunceșşti să ucid pe preaiubitul meu fiu, de care am 
nădăjduit să fiu îngropat, împreună cu Sarra? Acest fel 
de veselie să pregătesc nunţii, şi să aprind pentru dânsul, 
nu făclie pentru cămara de mire, nu lumini de veselie, ci 

foc de îngropare? Oare, mă voi încununa? Oare, cămară 
voi pregăti? Oare, hore voi aşeza pentru acestea? Oare, 
voi fi tată al neamurilor, precum ai zis, cel ce nici de un 
copil nu m-am învrednicit?”. 

Însă nici una dinte acestea nu a grăit împotrivă 
dreptul, ci, făcându-se ascultător, mai iute decât focul a 
aprins dragostea; mai ascuţită decât cuțitul a făcut 
dorirea, căci cu dânsa a tăiat legăturile firii. Ca pe un 
lucru pământesc, greutatea aşezământului celui milostiv 
lăsând-o şi dezbrăcând-o, cu totul s-a dat pe sine spre 
osârdie şi după poruncă era gata să junghie pe fiul său. 
Dar nici soţiei sale nu i-a spus nimic pentru aceasta, nu 
a împărtăşit-o, făcând foarte bine. Căci a socotit partea 
femeiască nevrednică de credinţă şi nefolositoare pentru 
sfat. Căci cu nimic nu l-a ajutat nici pe Adam sfatul 
Evei, ci mult l-a vătămat. 

Deci, ca să nu pătimească ceva femeiesc Sarra, 
nici în ce fel trebuie să urmeze maicii, tânguindu-se, ca 
să frângă întru dânsul iuțimea şi curăția dragostei celei 
către Dumnezeu, s-a sârguit a se tăinui de dânsa. Căci ce 
fel de plângere nu ar fi folosit Sarra, către copil sau 
către tatăl acestuia? Şi ce nu ar fi îndrăznit pentru fiul 
ei, văzându-l că se duce spre junghiere cu sila? Cum, 
alergând, nu l-ar fi tras spre sine, îmbrăţişându-l cu ale 
sale braţe foarte degrab? Şi ce fel de cuvinte nu ar fi 
grăit către Avraam şi ar fi strigat, tânguindu-se cu jale: 

„Cruţă, cruţă firea; cruță copilul, o, Avraame, 
cruță. Să nu te faci lumii povestire rea. Unul-născut îmi 
este mie fiul, acesta îmi este întâi, însuşi Isaac, şi pe 
urmă întru chinuri? Să nu tai strugurul pe care noi l-am 
rodit, când de aici din munte, afară de vie ne-am făcut. 
Să nu seceri singurul spic cu securea nemilostivirii, pe 
care l-am rodit, pe cel ce dintru noi a odrăslit, adică din 

moartea noastră. Să nu zdrobeşti toiagul pe care ne 
rezemăm. Să nu rupi bastonul nostru, pe care ne 
odihnim. Să nu orbeşti ochiul pe care amândoi l-am 
câştigat. Să nu ştergi pomenirea noastră din cele de sub 
cer. Pe mielul, pe care-l avem, să nu-l junghii ca pe o 
oaie. Să nu iei bucuria noastră şi să ne umpli de 
plângere. După aceasta, pe cine vom mai vedea la masă? 
Cine mă va numi maică? Cine va sluji bătrâneţilor? Cine 
ne va îngriji după ce vom muri? Cine ne va îngropa în 
mormânt trupul? Cine ne va păzi pomenirea, nouă celor 
fără de fii, de aici înainte? Vezi frumuseţea tânărului, 
floarea tinereţii, pe care şi la un vrăjmaş de ai fi văzut-o 
negreşit ai fi miluit-o. Acesta mi s-a dat ca rod al 
rugăciunii mele celei lungi. Acesta mi-a rămas stâlparea 
moştenirii. Acesta este rămăşiţă a neamului. Acesta e 
toiag al bătrâneţilor. Acesta singur este nădejdea 
deznădăjduirii noastre. Dacă voieşti a înfige cuțitul în 
grumazul celui prea iubit, ucide-mă mai întâi pe mine! 
Prea mare dar îmi vei da. Facă-se țărâna şi mormântul 
de obşte. Ţărână de obşte să acopere trupurile amân- 
durora. Moartea de obşte să se facă şi celei sterpe şi a 
celui dintru dânsa. Stâlp de obşte să se povestească pati- 
mile amândurora. Să nu vadă ochiul Sarrei pe Avraam 
ucigaș de copil, nici pe Isaac copil ucis de mâinile 
tatălui”. Acestea şi unele ca acestea ar fi făcut Sarra, de 
ar fi cunoscut că va fi înjunghiat cel prea iubit. 

Pentru aceasta Avraam nimic dintru aceasta nu i-a 
spus ei, ca să nu-l împiedice nimic la lucrul mâinilor. A 
pus pe umărul copilului despicăturile lemnelor, fiindcă 
şi Mântuitorul a purtat Crucea. Când mergea Isaac spre 
Junghiere îi urmau asinul şi slugile acestuia, iar când 
mergea Hristos spre patimă a încălecat pe asin, arătând 
chemarea neamurilor. Şi Îi urmau Lui ucenicii, ţinând 

semnele biruinţei şi strigând „osana”. Purtând Isaac 
lemnele, se suia pe munte să se junghie ca un miel fără 
de răutate. Purtând şi Mântuitorul Crucea, ieşea la locul 
Căpățânii să Se junghie ca un miel pentru noi. Cuţitul 
văzându-l, să înţelegi sulița; altarul, socoteşte-l locul 
Căpățânii; despicăturile văzându-le, înțelege Crucea; 
focul privindu-l, socoteşte-ţi dorirea. Vezi şi oaia, de 
cele două coarne fiind ținută în copacul ce se zice 
Savec; vezi şi pe Hristos, Mielul lui Dumnezeu, de 
amândouă mâinile fiind ţinut pe Cruce. Copacul lui 
Savec se tâlcuieşte iertare (fiindcă a iertat pe copil de 
junghierea bătrânului); Crucea mai înainte însemnând-o, 
a iertat lumii păcatele şi viață i-a dat. Berbecul, în 
copacul lui Savec fiind spânzurat, cu taină, numai pe 
Isaac l-a izbăvit; iar Mielul lui Dumnezeu, fiind răstignit 
pe Cruce, a izbăvit lumea din moarte şi din iad. S-a 
despărţit Isaac de slugile sale, vrând să meargă la munte 
spre moarte; S-a despărţit şi Hristos de ucenicii Săi, 
vrând să vină spre răstignire pentru noi. 

Dreptul Avraam a lăsat slugile, ca nu vreuna dintre 
ele să fie împiedicare pentru jertfă, şi luând numai pe 
Isaac, pe el singur îl suie pe munte, foc, cuţit şi lemne 
ducând împreună. Dar ce spune Isaac? Cu glasul cel 
prea dulce cheamă şi zice: „Spune, o, tată: iată focul şi 
lemnele! Unde este oaia pentru ardere de tot?” Iarăşi 
glasul copilului tulbură măruntaiele tatălui; iarăşi altă 
ispită înfricoşată l-a apucat pe el; iarăşi altă muncă a 
cuprins pe drept, nu mai mică decât cea dintâi, nici mai 
iubitoare de oameni. Şi cum nu se va fi înspăimântat, cu 
lacrimi, Avraam, nemaiaşteptând de aici înainte să mai 
audă „tată? Nu a zis nimic de jale, nici a grăit ceva de 
plângere, ci s-a cutremurat cu sufletul, şi glasul cel prea 
dulce al copilului a primit gând neclintit: „Dumnezeu Își 


Cuvinte şi învățături 407 


va căuta, fiule, oaie spre jertfă”. Ori pentru a face pe 
copil îndrăzneţ, ori proorocind ceea ce va fi, a zis 
Avraam aceasta. lar după ce a ajuns cu sârguinţă la 
locul cel poruncit, zideşte altarul, pregăteşte jertfelnicul, 
ascute cuțitul şi pune tatăl focul şi lemnele lângă copil. 
Tatăl îl pune pe jertfelnic pe fiu şi nimic nu face firea 
pentru oprire. S-a dat pe sine Isaac tatălui său, ca să facă 
ce voieşte cu dânsul. 

De ce faptă mă voi minuna mai întâi, sau de care 
mă voi înspăimânta? În ce chip voi împleti cununa 
laudelor? De cel ce şi-a pus mâinile peste cel prea iubit, 
pentru dragostea şi dorirea cea către Dumnezeu, sau de 
cel ce s-a supus până la moarte tatălui său şi a primit 
junghiere cerească de la dânsul? Că tatăl mai presus de 
fire s-a ridicat pe sine, cinstind porunca lui Dumnezeu 
mai mult decât firea. Iar copilul s-a supus tatălui său 
până la moarte, ştiind că lucru mai rău decât moartea 
este a scârbi pe tatăl său. 

De aceea, luând Avraam pe copil şi legându-l, nu 
îi amorţiră mâinile, nici nu se înspăimântă cu mintea. 
De câte ori am văzut chipul acestui copil, niciodată nu 
am putut trece fără a lacrima, fiindcă privirea lui îmi 
luminează înţelegerea acestei istorii. Isaac era pus 
îngenunchiat înaintea tatălui său, aproape de jertfelnic, 
şi mâinile le avea la spate, călcându-l Avraam pe 
pulpele picioarelor. Apoi, cu o mână trăgând spre sine 
părul copilului, s-a aplecat către dânsul şi a văzut fața 
lui Isaac privind cu jale la el, așteptând rana. Având 
mâna dreaptă înarmată cu cuțitul, pregăteşte junghierea, 
şi îl apucă pe copil de trup, iar la grumaz îi duce 
ascuțişul cuţitului. Când să înfigă cuțitul în inima lui, 
atunci s-a făcut un glas de la Dumnezeu, care oprea 
mâna și împiedica lucrul, zicând: „Avraame, Avraame, 

să nu îți pui mâna la pe Isaac, nici vreun rău să faci 
fiului tău. Că acum am cunoscul cu adevărat că te temi 
de Dumnezeu şi nu ai cruțat pentru Mine pe fiul tău cel 
iubit. lată un berbec este legat de copacul lui Savec. Ia-l 
şi adu-l pe el în locul lui Isaac, ca deplin să te încre- 
dințezi că Eu am primil jertfa ta, voia cea fierbinte”. 

S-au minunat Îngerii, Începătoriile şi Stăpâniile, 
Scaunele, Domniile şi toate oştile cereşti. S-au înspăi- 
mântat cerurile, soarele şi luna şi danţurile stelelor de 
preaslăvita vedere, iar Dumnezeu S-a îndestulat cu sin- 
gură voia preacredinciosului cu adevărat şi cuviosului 
Avraam, şi a zis către dânsul: „Binecuvântând te voi 
binecuvânta, şi înmulțind voi înmulți sămânța la pe 
pământ ca stelele cerului, fiindcă ai ascultat glasul Meu 
cu osârdie, şi te-ai sărguit a împlini porunca Mea”. Şi 
i-a dat Dumnezeu oaie din piatră în locul copilului, ca să 
săvârşească jertfa, că nu se bucură Dumnezeu de jertfa 
moartă, care cu toacă și cu fum se aduce Lui, ci cere de 
la noi jertfă vie, sfântă, bine plăcută, slujbă cuvântătoare, 
precum sfătuieşte pe toți Apostolul, ştiind că aceasta 
este bineplăcută lui Dumnezeu. Că nu a vrut Dumnezeu 
să-l facă ucigaş de fiu pe Avraam, când i-a zis să-l aducă 
jertfă pe fiul său, ci ca să arate tuturor celor ce locuiesc în 
lume că Avraam iubea mult pe Dumnezeu şi că nu a 
cruțat pentru Dânsul pe Isaac, măcar că era unul născut. 
Pentru aceea şi ca unui prieten i-a arătat Dumnezeu lui 
Avraam taină mare şi preaslăvită, căci prin jertfă l-a făcut 
preot, iar prin chipul acesta l-a făcut pe dânsul prooroc. 
Și Dumnezeu cel Preaînalt i-a făcut lui cunoscut, că El 
Însuşi Îl va da pentru lume pe Unul-Născut, Fiul Său, ca, 
făcându-Se Om, să mântuiască din înşelăciune neamul 
omenesc. Aceasta a însemnat darea oii din copacul lui 
Savec în locul lui Isaac, ca să fie jertfă. 


Cuvinte şi învățături 409 


De vreme ce oamenii cei rău-credincioşi nu aveau 
să creadă naşterii fără de bărbat a Sfintei Fecioare, 
pentru aceasta a adus din piatră berbecul, ca prin aceasta 
să se încredințeze de minunea cea prea slăvită a 
Naşterii; că orice poruncă se supune voii Lui. 

Deci, precum oaia s-a legat de copac, tot aşa Cel 
Unul-Născut a fost pironit pe Cruce. Pentru aceasta 
Isaia striga, zicând: „Ca o oaie fără de glas s-a adus 
spre junghiere!” (Isaia 53, 7). Şi iarăşi, Domnul zicea 
iudeilor: „Avraam dorea să vadă ziua Mea, a văzut-o şi 
s-a bucurat” (loan 8, 56), adică, pătimind în chipul lui 
Isaac pe Muntele cel Sfânt. 

Bine este cuvântat Dumnezeu, Cel ce pe toate ni 
le-a închipuit mai înainte, spre mântuire, în Sfintele 
Scripturi, iar după ce a venit a împlinit cuvintele 
proorocilor şi S-a suit întru slavă la Tatăl Său, ca în tot 
locul să ne închinăm Tatălui, împreună şi Fiului şi 
Sfântului Duh, în veci. Amin. 

CUVÂNT 
LA PROOROCUL DANIIL 


Vino dar să cercetăm cele pentru Proorocul Daniil 
şi pentru sfinţii tineri. 

Cuvioşii aceştia au fost în zilele în care a dat Dom- 
nul Ierusalimul, pentru păcatele poporului, în mâinile lui 
Nabucodonosor, împăratul Babilonului. Luând aminte 
cu întemeiere la ei înşişi din tânăra vârstă, pentru aceea 
s-au arătat iscusiți în atâtea ispite şi necazuri. Şi ce fel 
de osteneli au răbdat în tulburarea ce s-a făcut în robia 
aceea tinerii cei iubitori de Dumnezeu? Mai întâi i-a cu- 
prins mâhnirea, văzând pe poporul cel ales pierzându-se 
fără de milă de asirieni, că zice leremia: „Pe preoți 
nimeni nu-i mai lua în seamă, de bătrâni nu se îndura. 
Boierii de mâini s-au spânzurat şi tinerii s-au poticnil 
cărând lemne ” şi celelalte (Plângerile 4, 16; 5, 12-13). 

Şi văzând sfânta cetate pustiită de cei fărădelege, 
biserica lui Dumnezeu arsă cu foc şi sfintele oase 
pipăite de mâinile celor fără de lege şi puse în capişte, 
iar proorocii legaţi cu obezi de fier, inimile lor nu s-au 
întors înapoi, nu au grăit de rău pe Dumnezeu şi nu s-au 
îndoit, precum cineva zice: „lată, această răutate este 
de la Domnul. Ce mai aştept de la Domnul? ” (UV Regi 

6, 33). l-a primit pe dânşii osteneală nemăsurată în 
călătorie. Au răbdat rea pătimire, goliciune şi foame, 
pentru ca să nu se spurce cu cei fărădelege. Apoi au fost 
duşi în Babilon, iar acolo i-a primit pe dânşii altă 
nevoinţă. S-a făcut alegere a copiilor, după învăţătură, 
între care au fost numărați şi Daniil, Anania, Azaria şi 
Misail (Daniil 1, 4-6). 

Deci, văzând urâtorul de bine că nici prin înconju- 
rarea sfintei cetăţi nu a putut să-i îndepărteze pe dânşii 
de la Domnul, nici pe cale nu i-a înduplecat să mănânce 
bucate spurcate, intră în inima împăratului celui fără de 
lege, şi îl îndeamnă pe dânsul, ca să le rânduiască lor 
bucate în fiecare zi din masa sa şi din vinul băuturii sale 
să-i hrănească pe dânşii trei ani, ca măcar prin tiranie 
să-i facă pe ei să guste din cele nelegiuite. 

Vezi reaua meşteşugire a balaurului? Că n-a pus 
sorocul pentru o zi sau pentru o lună, ci pentru trei ani a 
întins nevoința, ca să surpe cu frica şi cu vremea pe 
iubitorii binecuvântării. Dar ei nu s-au îngrozit, nici nu 
s-au ruşinat de legea părintească, ci rugau pe ascuns pe 
mai marele famenilor ca să le dea seminţe pentru a nu se 
spurca din masa împăratului, fără a se îngrozi de 
primejdia neascultării şi a împotrivirii. Dar famenul nu 
s-a plecat rugăminţii lor, însă nici aşa nu s-au depărtat 
de iubirea de Dumnezeu. 

lar Domnul, Care pe cei ce Îl slăvesc pe El îi 
slăveşte şi îi măreşte, voind a-i păzi pe dânşii spre mai 
strălucite nevoinţe, înduplecă pe Amelsad, pe care îl 
pusese mai marele famenilor peste dânşii, ca să le 
împlinească cererea lor. Şi ca să cunoşti că ceea ce se 
lucra era lucrul lui Dumnezeu, ei s-au aflat mai străluciți 
la înţelepciunea gramatică și la chipul cel dinafară decât 
cei ce mâncau din masa împărătească. 

lar dacă ar fi fost fricoşi sau cu două feţe, aceste 
cuvinte ar fi folosit: „Ce să facem, fraților? Ne-a ajuns 
nevoia pe noi înşine, amenințare împărătească de 
moarte; de ce să ne pricinuim munci prin nesupunere? 
Dumnezeu aşa a binevoit, El Însuşi vede sila pe care o 
pătimim. Pentru aceea ne va şi ierta pe noi, căci de 
nevoie facem nelegiuiri. Întru străinătate suntem, 
aflându-ne în robie ţinuţi, departe de ţara noastră. Chiar 
dacă boală ni se va întâmpla nouă, pentru aspra 
petrecere, cine va fi ca să ne îngrijească sau să ne 
cerceteze? Nu este nici tată, nici mamă, nici fraţi, nici 
altă rudă care să ne ajute în necaz, căci suntem toţi 
săraci, în pământ străin şi ţinuţi în robie. Pe nici unul 
dintre dânşii nu-l vedem petrecând bine, numai pe cei ce 
gustă din masa împăratului, iar noi nici după ce vom 
muri nu ne vom învrednici de îngropare, ci vor arunca 
trupurile noastre spre mâncare câinilor”. Însă nimic din 
acestea n-au grăit robii lui Dumnezeu şi nici din masa 
împăratului n-au gustat, poftind mâncarea semințelor în 
locul aceleia, cu osârdie nevoindu-se pentru adevăr. 

Tu dar judecă ce slavă au avut cei ce se săturau 
din masa împărătească şi din vinul cel binemirositor, iar 
a se osteni pentru adevăr nu au voit, şi cei care cele 
dulci ale vieții le-au îndepărtat de la dânşii şi pentru 
adevăr au răbdat ostenelile! Cu care să ne învrednicească 
Domnul şi pe noi a avea parte împreună cu toţi sfinții 
Lui. Amin. 


eispisjele pieței sale isa erai Sua 


DESPRE 
CELE OPT GÂNDURI 


Cunoaște, fiule, că opt sunt gândurile care lucrează 
cele rele: lăcomia pântecelui, curvia, iubirea de argint, 
mânia, scârba deşartă, trândăvia, slava deşartă şi mândria. 
lar tu, fiule, de voieşti să biruieşti lăcomia pântecelui, 
iubeşte înfrânarea şi cu frica lui Dumnezeu o vei birui. 

Dacă voieşti să biruieşti curvia, iubeşte privegherea 
şi setea, aducându-ţi aminte de moarte şi niciodată să nu 
vorbeşti cu femeie. 

Dacă voieșşti să biruieşti mânia, câștigă-ți blândeţe 
şi îndelungă-răbdare şi adu-ţi aminte câte rele au făcut 
iudeii Domnului nostru lisus Hristos, şi lubitorul de 
oameni nu S-a mâniat asupra lor, ci mai vârtos se ruga 
pentru dânşii, zicând: „Părinte, lasă-le lor păcatul 
acesta, că nu ştiu ce fac” (Luca 23, 34). 

Dacă voieșşti să biruieşti scârba deşartă, niciodată 
să nu te scârbești pentru vreun lucru vremelnic. Şi de 
vei fi bătut, necinstit sau prigonit, să nu te scârbeşti, ci 
mai vârtos te bucură. Atunci numai să te scârbeşti, când 
vei păcătui, ci şi atunci cu măsură, ca să nu cazi în 
deznădejde şi să pieri. 

Dacă voieșşti să biruieşti trândăvia, lucrează vreo 
mică rucodelie sau citeşte şi te roagă des. 

Dacă voieşti să biruieşti slava deşartă, nu iubi 
laudele, nici şederea în față, ci mai vârtos iubeşte să fii 
defăimat, minţit şi batjocorit, şi numeşte-te pe tine însuţi 
mai păcătos decât orice păcătos. 

Dacă voieşti să biruieşti mândria, ori ce vei face să 
nu zici că s-a săvârşit din osteneala ta, din puterea ta, 
din sârguinţa ta sau din bărbăţia ta, ci ori de posteşti, ori 
de priveghezi, ori de te culci pe jos, ori de cânţi, ori de 
slujeşti, ori de faci metanii multe, spune că din ajutorul 
lui Dumnezeu s-au săvârşit acestea. 

Sârguieşte-te ca să fii totdeauna simplu şi fără 
răutate şi să nu ai unele în inima ta şi altele în gura ta, 
că aceasta este viclenie. Fii adevărat şi nu mincinos, că 
minciuna este de la cel viclean. 

Nu răsplăti rău pentru rău, ci dacă îţi va face cineva 
rău, iartă-l pe el, ca şi pe tine să te ierte Dumnezeu. 
Dacă te va lupta pe tine pomenirea de rău, roagă-te din 
tot sufletul pentru fratele acela şi se va duce de la tine 
pomenirea de rău. 

Caută să nu primeşti patima zavistiei, ca să nu te 
înghită pe tine diavolul de viu, ci mai bine mărturiseşte 
lucrul şi roagă-L pe Dumnezeu ca să te izbăvească 
dintr-o primejdie ca aceasta. 

Dacă vei vedea pe cineva păcătuind, să nu îl 
vorbeşti de rău, nici să-l osândeşti, nici să-l urăşti pe el, 
ca să nu cazi şi tu în acelaşi păcat, ci mai vârtos zi: „Eu 
sunt mai rău”, şi: „Astăzi el şi mâine eu”. 

Cunoaşte că dracii se tem de postul, privegherea, 
înfrânarea, smerenia, rugăciunile, lacrimile şi celelalte 
fapte bune ale monahului. 

Dacă voieşti să-ți dăruiască Dumnezeu lacrimi, 
umilință şi nepătimire, pomeneşte-ți moartea şi mor- 
mântul tău totdeauna. 

Dacă de diavol te vei amăgi şi vei cădea în vreun 
păcat mic sau mare, să nu vii întru deznădejde şi să pieri, 
ci aleargă la mărturisire şi la pocăință, şi Dumnezeu nu 
se va întoarce de la tine. 


SPAS Sarat 5 det afle 


___ MONAHUL 
SĂ FIE DESĂVÂRŞIT 


În lupta celor puternici să nu te împotriveşti lor, ca 
să nu fie spre sminteala celor mai tineri. În cuvinte de- 
şarte nu da slobozenie. În povestire pătimaşă nu şedea. 
În râs nu te înălța. Nu semăna în tine trândăvie. De şezi, 
nu te bucura, ca să nu te răstorni întru răspândire. 

În căile cetăţii nu îndesi, ca să nu ieşi pătimaș. 
Urăşte întâlnirile celor mulţi, că pricinuiesc tulburare 
sufletului. lubeşte tăcerea, ca să fie întru tine ştiinţa ca 
un dascăl. 

Fugi de multa vorbire, ca să nu te faci uituc. Fugi 
de ospeţe, ca să nu te faci curvar fără de femei. Leapă- 
dă-te de vorbirile de prisos, ca să nu te faci judecător 
nedrept. Fiind neputincios, depărtează-te de vorbirile 
femeilor, ca să nu ai somnul pătimaş. 

Nu mânca des ca să nu ţi se întunece mintea. Nu te 
împărtăşi de multe, ca să nu prefaci în tină trupul tău. 
Depărtează-te de pomenirea bucatelor neobişnuite, ca să 
nu te faci ospătar de viclenie. Depărtează-te de cele 
multe, ca să te înveţi folosul fiecăruia, când vei da peste 
dânsele. Nu te încredința tuturor, dar cu toţi cei ce 
voiesc, vorbeşte. Nu trage la tine vorbirile, ca să nu-ți 
uiţi liniştea. Nu lungi vorbirile, ca să nu te păgubeşti de 
vorbirea împreună cu Dumnezeu. 

Dacă nu te rogi lui Dumnezeu, citeşte în linişte. 
Când vei începe Scriptura lui Dumnezeu, îngrijeşte-te ca 
şi cum vei povesti cele ce ai auzit! 

DESPRE INSUFLARE 


Aşa este sufletul în trup, ca o legătură firească ce 
se dezleagă cu anevoie. Şi desăvârşirea lui arată pe 
legătură, că lasă zidirea întreagă, ca să arate că nu este 
ca o parte a trupului, ci îl are ca al său ipostas. Aşa întru 
toate lucrează, ca şi cum ar stăpâni trupul. Aşa lucrează 
viaţa în trup, ca şi cum ar fi stăpânit de firească legătură. 
Nu are trebuință de mâncare, dar fără de dânsul trupul 
nu poate să mănânce, căci nu este alt suflet care în cele 
simţite lucrează, şi altul în cele gândite. Împreună cu 
trupul este făcut sufletul, dar nu împreună semănat. 
Împreună cu sufletul este zidit trupul, dar îşi are al său 
ipostas. 

Firea este legătura care se seamănă împreună în 
trup şi stăpâneşte pe sufletul cel împreună zidit. 
Sămânţa, din împreunare, iar zidirea omului este de la 
Dumnezeiescul Duh. Împreună se zideşte sufletul, când 
şi trupul omului primeşte chip, spre deosebirea seminţei 
celei vărsate. Fără de chip este împreunarea, fiindcă lasă 
Ziditorului pe plăsmuire. Fără de mădulare este sămânţa 
aruncată, trup fără de chip, căci nu poate firea fără de 
Dumnezeu să alcătuiască om, căci El a zis leremiei: 
„Mai înainte de a te plăsmui tu în pântece, te ştiu pe 
tine” 

Deci, ce este firea? Închipuire a materiei, care mai 
înainte cheamă pe Ziditorul spre dăruirea ipostasului, iar 

spre întemeierea neamului pe Dumnezeiescul Duh. Că a 
suflat Dumnezeu în faţa lui Adam în partea cea aleasă a 
feţii, arătând vrednicia sufletului, că de la Dânsul se 
povăţuieşte ipostasul, căci a zis: „s-a făcut omul ființă 
vie”, arătând că atunci s-a făcut omul ființă vie, şi nu 
mai înainte. 

A zis că l-a pus pe el să lucreze şi să păzească 
raiul, vestind lucrarea cea prin trup a sufletului. A zis că 
şi poruncă i-a dat lui pentru lemnul cel îndoit, însemnând 
că mai înainte de aceasta încă nu se învățase sufletul ce 


este cunoştinţa binelui şi a răului, fiindcă nici nu era. 


„Şi era zidind cetate” 


Două ucideri au îndrăznit. Că alt lucru este 
bărbatul şi alt lucru tânărul. Şi ale celor ucişi, au luat 
femeile, spre care se mărturiseşte, la bărbaţi nemărtu- 
risindu-se. Că întru acea vreme stăpânise cu totul 
desfrânarea şi înverşunarea şi se făceau dese ucideri de 
oameni pentru femei, iar ele îi schimbau pe bărbaţi cu 
neruşinare, încât şi fiii lui Dumnezeu, care se trăgeau 
din neamul lui Set, s-au prins întru amestecarea lor, 
după cum zice Evanghelia pentru Hristos: „S-a făcut 
Fiu al lui Set, Fiu al lui Adam, Fiu al lui Dumnezeu ” 


„Şi a trăit Iared o sută şaizeci...” 


Am auzit un eres iudaic zicând: „Dacă Domnul a 
venit ca să surpe moartea, cum de nu a murit nici Enoh, 
nici Ilie? Şi dacă moartea a fost biruită întru Enoh şi 
Ilie, ei sunt mai mari decât Hristos? Şi dacă Ilie şi Enoh 

au locuit raiul şi cerul mai înainte de Hristos, ce trebuință 
era de Învierea Lui? Şi ce a dat sau a avut mai mult 
Hristos?”. 

În scurt zic: Hristos a venit pentru Adam cel 
omorât, nu pentru Ilie cel ce este ţinut viu pentru o 
oarecare slujbă. A venit Hristos ca să dezlege stăpânirea 
păcatului, dar nu pentru firea lui Enoh, care deocamdată 
nu a murit, spre dovada Ziditorului. Enoh a fost păzit de 
dar, şi nu firea lui a biruit moartea. Hristos a venit pentru 
fire, nu pentru dar, pentru aceasta și firea este supusă 
morții, ca împreună cu toţi şi Enoh să dobândească firea 
cea nemuritoare prin lisus Hristos. 


Şi după puţine 


Dacă Enoh nu a murit nu înseamnă că moartea şi-a 
pierdut stăpânirea, căci el mai este încă sub stăpânirea 
ei. Nici viaţa lui Ilie nu o scârbeşte pe moarte, că 
nădejdea morţii lor pe păşunea ei nu o face deşartă. 
Moartea foarte s-a necăjit doar de Hristos, căci El a 
biruit-o prin învierea Sa. Ştiu pe Enoh că este rob al 
darului că şi pe dânsul l-a slobozit de datoria păcatului. 
Enoh a fost bărbat binecredincios şi l-a mustrat pe 
strămoşul Adam pentru călcarea de poruncă şi a 
mărturisit pe Dumnezeu, că ar fi dăruit ceea ce a făgădui 
lui Adam, dacă nu ar fi călcat porunca. Fiindcă prin 
credință a dobândit nemurirea şi fiind muritor, nu a 
murit. 

De ce a murit Adam? Pentru că nu a păzit porunca. 
Dreptul stă împotriva eresurilor, a celor ce zic: „Că a 
scos pe Adam din rai cu nedreptate”. Căci văzând pe 
Enoh petrecând cu dreptate, l-a aşezat în rai din acest 

pământ. Dacă l-a scos pe Adam dintr-o oarecare pricină 
din rai, pe Enoh, al şaptelea de la Adam, l-a aşezat în rai 
prin credinţă şi l-a păzit nemuritor, fiind bineplăcut Lui. 


Şi după puţine 


Întru Enoh a arătat Dumnezeu cum la Înviere, 
drepții se despart de păcătoşi, iar întru Ilie, cum trupurile 
se uşurează şi se ridică în aer. 

Două meşteşuguri, zice Scriptura, au aflat oamenii 
cei de atunci: psaltirea şi alăuta, şi prelucrarea aramei şi 
a fierului. Alăuta o întrebuinţau la împodobiri, iar arama 
în război. Căci precum animalele sălbatice se află spre 
0i, aşa erau unii către alţii. Numai cu femeile aveau 
pace. Şi pentru dânsele nu pătimeau orice război, fiindcă 
femeile îi ucideau pe bărbaţi. Căci stricăciunea deprindea 
virtutea trupului în preacurvie, şi femeile nu aveau lauda 
în dragoste, ci în mulţimea bărbaţilor. Atât înnebuniseră 
şi ele — nu mai puţin decât bărbaţii, cu sufletele bătând 
război —, căci se rugau ca bărbaţii lor să moară, ca mai 
cu îndrăcire să slujească stricăciunii. Atât sporise întru 
dânsele patima desfrânării, încât şi fiii lui Dumnezeu 
(fiii din seminţia lui Set) s-au deprins cu unirea cea 
necinstită. 

Cine nu ar fi crezut celor zise: „Că nu va urma 
stricăciunea şi moartea”? Şi pentru ce am zis acestea? 
Ca să arăt sfârşitul ce s-a întâmplat în timpul lui Noe, 
adică potopul ce s-a făcut pentru acestea. 


CRX 


DESPRE RĂBDARE 


Cel ce voieşte a bineplăcea lui Dumnezeu şi să se 
facă moştenitor al lui Dumnezeu prin credinţă, ca să se 
numească şi el fiu al lui Dumnezeu, născându-se din 
Duhul Sfânt, mai înainte de toate, apucându-se de 
îndelunga-răbdare şi de îngăduință, este dator a suferi 
vitejeşte necazurile, strâmtorările şi nevoile ce-l 
întâmpină: ori boli trupeşti şi patimi, ori defăimări şi 
ocări de la oameni, ori nevăzute necazuri de multe 
feluri, care se aduc asupra sufletului de duhurile viclene 
spre a-l împiedica de a intra în viaţă şi care voiesc a-l 
aduce în moleşire, împuţinare şi nerăbdare. 

După purtarea de grijă a lui Dumnezeu, Cel ce 
îngăduieşte ca fiecare suflet să fie încercat cu multe 
feluri de necazuri, ca să se arate cei ce din tot sufletul 
iubesc pe Dumnezeu, dacă toate cele aduse asupra lor de 
vicleanul le vor răbda vitejeşte şi nu se vor depărta de 
nădejdea lui Dumnezeu, ci vor aştepta totdeauna cu 
multă răbdare şi credință izbăvirea prin dar. Pentru 
aceea vor putea scăpa de toată ispita şi aşa, dobândind 
făgăduinţa, se vor face vrednici de împărăţia cerurilor. 
Deci, sufletul este dator să urmeze cuvântul Domnului, 
luând crucea sa în fiecare zi (Marcu 10, 21), fiind gata a 
răbda pentru Hristos tot necazul şi ispita, arătată ori 

ascunsă, şi să se prindă de Domnul totdeauna cu 
nădejdea că este în stăpânirea Lui şi să se silească a-l 
slobozi pe suflet, izbăvindu-l de toată ispita şi necazul. 
lar dacă nu se va îmbărbăta şi nu va suferi cu vitejie, 
răbdând toată ispita şi necazul, ci, ca şi cum nu se va 
izbăvi, se va scârbi, se va necăji, se va îngreuia, se va 
strâmtora şi se va împuţina în nevoinţă sau va deznă- 
dăjdui, lucrul acesta este meşteşug al însăşi răutăţii. 
Căci răutatea aruncă şi leagă pe suflet în lenevire, 
împuţinare şi deznădejde, neaşteptând mila Domnului 
întru credință neîndoielnică, fiindcă nu s-a făcut următor 
tuturor sfinților, nici n-a umblat pe căile Domnului. 

la aminte şi vezi cum dintru început Părinţii, 
Patriarhii, Proorocii, Apostolii şi Mucenicii, trecând 
prin această cale a necazurilor şi a ispitelor, au putut să 
placă lui Dumnezeu, răbdând vitejeşte toată ispita şi 
necazurile. Şi se bucurau în strâmtorări pentru aşteptata 
nădejde a răsplătirii, precum zice Scriptura: „/Fiule, 
dacă te apropii a sluji Domnului, găteşte-ţi sufletul tău 
la ispită. Îndreptează-ţi inima ta şi rabdă” (Sirah 2, 1). 
Și iarăşi, Apostolul zice: „Jar dacă fără de certare 
sunteţi, căruia părtaşi s-au făcut Ioți, apoi sunteți fii din 
curvie şi nu adevăraţi ” (Evrei 12, 8). Şi în alt loc: „Cele 
aduse asupra ta primeşte-le pe toate ca pe nişte bune, 
fiindcă fără de Dumnezeu nimic nu se face ”. Şi Domnul 
zice: „Fericiţi veţi fi când vă vor ocări pe voi, şi vă vor 
prigoni, şi vor zice tot cuvântul rău împotriva voastră, 
minţind pentru Mine. Bucuraţi-vă şi vă veseliţi, că plata 
voastră multă este în ceruri”. Şi aceasta: „Fericiți cei 
prigoniți pentru dreptate că acelora este împărăția 
cerurilor ”, iar prigoniţi, ori la vedere de oameni, ori pe 
ascuns de duhurile viclene. Căci se nevoiesc împotriva 
sufletului care iubeşte pe Dumnezeu şi-l aruncă în 

necazuri de multe feluri, ca să-l împiedice pe el să intre 
în viaţă, ca să-i încerce de iubesc cu adevărat pe 
Dumnezeu, când rabdă tot necazul şi se ţin de nădejde 
până la sfârșit, aşteptând izbăvirea. 

lar sufletul ce se trândăveşte sau se împuţinează şi 
îşi pierde din nădejde, se va arăta că nu iubeşte întru 
adevăr pe Dumnezeu. lar necazurile de multe feluri şi 
ispitele arată care suflete sunt vrednice şi care sunt 
nevrednice, care au credință, nădejde şi răbdare şi care 
nu au; ca în toate să se arate suflete iscusite, credincioase 
şi vrednice; răbdând până la sfârşit şi ţinând nădejdea 
credinţei şi primind izbăvirea, în acest chip, făcându-se 
prin dar, după dreptate, moştenitori ai împărăției. 

Deci, ţine vitejeşte răbdarea şi nădejdea cu care 
fiecare suflet voieşte a bineplăcea lui Dumnezeu, şi aşa 
vei putea scăpa de toată ridicarea împotrivă şi necazul 
vicleanului. Că nu îngăduie Dumnezeu ca sufletul care 
nădăjduieşte spre Dânsul şi pe EI Îl aşteaptă să fie 
ispitit, încât să nu se dumirească şi să fie dat în ispite şi 
necazuri pe care nu poate să le sufere, după cum şi 
Apostolul zice: „Credincios este Dumnezeu, Care nu ne 
va lăsa pe noi a fi ispitiți, ci va face împreună cu ispita şi 
ieşirea, ca să putem noi să suferim ” (| Corinteni 10, 13). 

Căci vicleanul nu ispiteşte, nici nu necăjeşte pe 
suflet cât voieşte, ci cât îi dă voie Dumnezeu. Numai 
sufletul să rabde cu vitejie şi să ţină nădejdea întru 
credință, așteptând ajutorul şi sprijinul de la Dânsul şi 
nu este cu putinţă să fie părăsit, ci pe cât se nevoieşte, şi 
prin credință şi nădejde aleargă către Dumnezeu şi 
aşteaptă fără de îndoială ajutorul şi izbăvirea de la 
Dânsul, pe atât mai degrabă îl izbăveşte pe el Domnul 
de tot necazul ce-l înconjoară. Că ştie El cât trebuie să 
intre sufletul în încercare şi ispită şi tot atâta îl şi lasă, 

numai sufletul să fie viteaz până la sfârşit şi nu se va 
ruşina, după cum s-a zis: „Necazul lucrează răbdare, 
iar răbdarea cercare, iar cercarea nădejde, iar nădejdea 
nu ruşinează” (Romani 5, 3-5). Şi iarăşi: „Ca niște 
slujitori ai lui Dumnezeu întru răbdare multă, întru 
necazuri, întru nevoi, întru strâmtorări ” (Il Corinteni 6, 
4) şi celelalte. Şi Domnul zice: „Jar cel ce va răbda 
până în sfârşit, acela se va mântui” (Matei 10, 22). Şi 
iarăşi: „Întru răbdarea voastră veţi câştiga sufletele 
voastre ”. Şi apoi zice: „Cine a crezut şi s-a ruşinat, sau 
cine a răbdat întru cuvântul Lui şi a fost părăsit? Și 
cine L-a chemal pe EI şi l-a trecut cu vederea? ”. 

Dacă acei oameni care s-au făcut părtaşi de puţină 
pricepere şi înţelegere ştiu câtă greutate şi povară poate 
să ducă un animal, precum asinul sau cămila, şi atât şi 
pune pe el; dacă olarul ce a făcut vasele nu le va băga în 
cuptor, ca să se întărească, arzându-se, acestea nu vor fi 
de folos oamenilor — şi olarul ştie cât timp trebuie să le 
lase în foc: nici nu le lasă mai mult decât trebuie în 
cuptor, ca să nu se strice, arzându-se prea mult, dar nici 
prea puţin, ca să nu rămână crude şi fără de folos —; şi 
dacă în cele stricăcioase și văzute atâta ştiinţă şi 
cunoştinţă au oamenii, cu cât mai vârtos Dumnezeu, 
Care este necuprins cu ştiinţa şi cu priceperea şi, fiind 
cu totul Înţelepciune, ştie de câte încercări şi ispite au 
trebuință sufletele care voiesc a-l bineplăcea Lui şi 
poftesc a dobândi viaţa cea veșnică. Şi așa, răbdând cu 
vitejie şi cu osârdie întru nădejde tot necazul până la 
sfârşit, se fac iscusite şi vrednice de împărăţia cerurilor. 

Precum chipul cânepei este netrebnic spre a se 
face dintr-însul torturi prea subțiri, dacă nu se va melița 
mult, şi pe cât se meliță, pe atât se face mai curat şi mal 
bun, tot aşa şi sufletul cel iubitor de Dumnezeu, intrând 

întru multe lămuriri şi ispite şi răbdând vitejeşte 
necazuri, se face mai curat şi mai bun de treabă întru 
lucrarea duhovnicească a iscusinţei, şi pe urmă se 
învredniceşte a moşteni latura cea cerească a împărăției. 

Precum vasul cel nou nefiind pus în foc este 
nefolositor spre trebuinţa oamenilor, sau precum 
pruncul este neîndemânatec la lucrul lumii, că nu poate 
zidi cetăți, nici să sădească, nici să semene, nici să 
săvârşească altceva din ale lumii, tot aşa şi sufletele ce 
s-au făcut părtaşe dumnezeiescului Dar se hrănesc din 
dulceaţa şi odihna Duhului, pentru pruncia lor, nefiind 
încă încercate în diferite ispite şi necazuri de la 
viclenele duhuri, prin care se arată răbdarea, datorită 
bunătăţii Domnului. Ei încă sunt prunci şi, ca să zic aşa, 
încă nu sunt de folos împărăției, precum s-a zis: „Jar de 
sunteți fără de cercare, căreia părtaşi s-au făcut toți, 
apoi sunteți fii din curvie şi nu adevăraţi” (Evrei 12, 8). 

Drept aceea necazurile şi ispitele sunt de folos 
omului, iar pe suflet îl face iscusit şi tare, dacă rabdă cu 
vitejie şi cu osârdie cele aduse asupra sa, întru credința 
şi nădejdea lui Dumnezeu. Şi aşteptând cu credință 
neîndoită mila şi izbăvirea de la Domnul, este cu nepu- 
tință să nu dobândească făgăduinţa Duhului şi izbăvirea 
de patimile răutăţii şi să se învrednicească a deveni 
iscusit şi credincios, ţinând întru răbdare nădejdea întru 
Domnul până la sfârşit. Căci Sfinţii Mucenici la arătare 
au răbdat multe munci şi până la moarte au ţinut nădej- 
dea întru Domnul şi au rămas întru buna mărturisire, 
învrednicindu-se a lua cununile dreptăţii şi aşa s-au 
arătat neîndoielnici în credinţă. Şi cei ce au răbdat mai 
multe şi mai cumplite munci, au câştigat mai multă 
slavă şi îndrăzneală către Dumnezeu. lar câți nu au 
crezut, temându-se de necazuri şi de munci, şi nu au 

rămas întru buna mărturisire până la sfârşit, aici s-au 
arătat fără de îndrăzneală şi ruşinaţi, la fel fiind şi în 
ziua judecății. 

În acelaşi chip şi sufletele, dându-se la necazuri, 
ca să se lămurească de duhurile vicleniei. muncindu-se 
nevăzut şi în multe chipuri, ori în ascuns, înlăuntru, cu 
dureri de necazuri, ori prin gânduri viclene, ori încă şi la 
arătare, prin patimi trupeşti, răbdând cu vitejie şi 
nădejdea ţinând-o şi aşteptând răsplata Domnului, se 
învrednicesc cununilor dreptăţii, aceeaşi izbăvire înlăun- 
tru având şi aceeaşi îndrăzneală, ca a Mucenicilor, o află 
înaintea lui Dumnezeu în ziua Judecăţii. Că aceeași 
mucenicie a necazurilor au răbdat de la duhurile vicle- 
niei, precum Mucenicii pe cruce. Şi pe cât vicleanul 
ridică asupra lor mai multe necazuri şi le rabdă şi ţin 
până la sfârşit nădejdea, pe atât mai multă slavă câştigă 
înaintea lui Dumnezeu. Și aici se vor izbăvi, după 
nădejdea aşteptării lor, şi se învrednicesc de mângâierea 
Duhului Sfânt, iar acolo se vor face moştenitori ai 
veşnicilor bunătăţi şi ai împărăției. 

lar câte suflete se dau înapoi, de spaimă şi de frică 
nerăbdând necazurile şi vin întru împuţinare, întru 
nerăbdare şi deznădejde şi se întorc de la calea dreptăţii, 
iar mila Domnului nu o aşteaptă până la sfârşit, acestea, 
aflându-se nedrepte, cum vor putea dobândi viaţa cea 
fericită? Căci tot sufletul este dator, până la moarte, a 
îngădui îndelung şi a răbda până la sfârşit pentru 
Domnul, Cel ce pentru noi a murit, ţinând nădejdea către 
Dânsul şi aşa să se învrednicească veşnicei mântuiri. 

Deci, cei ce voiesc a scăpa cu desăvârşire de ghee- 
na cea veșnică ce munceşte pe cei păcătoşi şi să dobân- 
dească veşnica împărăție, să rabde aici ispitele pe care 
vicleanul le aduce de-a pururea asupra lor. Şi dacă vor 

răbda până la sfârşit, aşteptând mila Domnului întru 
credință, se izbăvesc de ispite şi de necazuri, cu Darul, şi 
se învrednicesc împărtăşirii Duhului Sfânt, scapă din veş- 
nica gheenă şi moştenesc împărăţia cea veşnică a Dom- 
nului. Că acest fel de cale strâmtă şi necăjită ce duce la 
viață a aşezat Domnul, precum este scris, „şi puțini Sunt 
cei ce călătoresc pe dânsa" (Matei 7, 14). 

Fiind pusă înaintea noastră acest fel de nădejde şi 
atâtea făgăduinţe, de către nemincinosul Dumnezeu, să 
răbdăm vitejeşte toată ridicarea şi necazul vicleanului, 
pentru nădejdea ce ne este făgăduită nouă în ceruri. Că 
oricâte necazuri vom răbda pentru Domnul, nu pot fi 
deopotrivă cu făgăduinţa vieţii veşnice, cu mângâierea 
Sfântului Duh sau cu izbăvirea de întunericul răutății şi 
iertarea mulțimii datoriilor păcatelor noastre, precum s-a 
zis: „Iar judecându-ne, de Domnul ne certăm, ca să nu 
ne osândim împreună cu lumea” (| Corinteni 11, 32). Şi 
iarăşi: „Că nu sunt vrednice pătimirile vremii de acum 
de slava care ni se va descoperi” (Romani 8, 18). 

Să ne facem ca nişte ostaşi viteji, murind cu 
osârdie pentru Împăratul nostru. Căci când eram în 
lume, când petreceam în locurile lumeşti, nu pătimeam 
unele ca acestea, nici nu eram supuşi sub aceste feluri 
de necazuri. Ci acum, când ne-am apropiat a bine-plăcea 
Domnului, se ridică asupra noastră de vicleanul diavol 
acest fel de ispite şi necazuri. Vezi că acestea le pătimim 
pentru Domnul, fiindcă ne zavistuieşte vicleanul şi se 
ispiteşte a ne abate de la calea vieţii şi a ne duce întru 
moleşire şi împuţinare, ca să nu ne mântuim. 

Cu cât vicleanul se scoală împotriva noastră, noi, 
de vom afla întru răbdare bărbăţie şi vitejii, fiind 
credincioşi şi gata până la moarte, rugându-ne a răbda 
pentru nădejdea cea întru Hristos, se risipesc toate 

măiestririle lui. Că avem sprijinitor al nostru şi apărător 
pe Hristos, Care şi nouă, celor ce ne necăjim și 
nădăjduim spre Dânsul, ne dă răbdare şi pe aceia îi 
ruşinează, iar noi luăm, prin Domnul, răsplată pentru 
osteneală, adică împărăţia cerurilor. 

Deci, să ne facem ca nişte nicovale, lovindu-ne, 
prin bătăi şi ispite, dar nearătând chipuri de moleşire, de 
împuţinare şi de trândăvie. Primindu-le întru noi şi 
făcându-ne iscusiţi, să biruim prin răbdare pe împotrivă- 
luptătorul. 

Tot aşa Domnul nostru a trecut nevoința aceasta, 
fiind bătut, ocărât, prigonit, batjocorit, scuipat, iar la 
urmă a fost muncit cu necinstită moarte pe cruce de cei 
fără de lege. Şi toate le-a suferit pentru mântuirea 
noastră, lăsându-ne pildă de viaţă, ca pe ce cale Ela 
trecut, de necaz, de ispită şi de moarte, pe aceeaşi cale 
să călătorească şi cei care cu adevărat cred întru Dânsul 
şi voiesc să se facă împreună moştenitori cu El. Că 
precum Dânsul, după multe pătimiri, mai pe urmă, fiind 
chinuit, a murit răstignit pe Cruce, şi după ce a murit, a 
omorât şi a osândit păcatul, supunând prin trup puterile 
cele potrivnice, după cum s-a zis: ,„, Dezbrăcând începă- 
toriile şi stăpâniile pe cruce le-a dat la iveală, vădindu-le 
pe ele întru dânsa”, tot aşa şi noi, dacă vom suferi toată 
ridicarea şi necazul vicleanului cu vitejie şi cu osârdie, 
până la moarte, vom birui pe potrivnicul prin credinţă şi 
prin răbdare şi prin nădejdea cea întru Domnul. Şi aşa 
aflându-ne iscusiţi, de aici ne vom învrednici izbăvirii 
Lui, şi ne vom umple de sfințenia Duhului Sfânt şi ne 
vom face moştenitori ai vieţii celei veşnice. Că la nevo- 
inţa cea duhovnicească biruinţa asupra potrivnicului se 
face prin pătimire şi prin moarte. Pătimind şi murind cu 
osârdie pentru Domnul, vom birui pe potrivnic. 

Pentru aceasta, orice necaz şi ispită nu le socotiți 
dureroase și aspre, ci potrivite. Şi suferiţi toată ridicarea 
vrăjmaşului, având totdeauna înaintea ochilor moartea 
Domnului, precum El a zis: „În fiecare zi ridică-ţi 
crucea”, care înseamnă moarte, şi să urmăm după 
Dânsul şi aşa cu bucurie să suferim tot necazul, ori 
ascuns, ori arătat. Că dacă vom aștepta a suferi moartea 
pentru Domnul şi, dorind-o, o vom avea totdeauna 
înaintea ochilor, cu atât mai vârtos vom suferi cu 
uşurinţă şi cu bucurie orice fel de necaz. Dar pentru că 
nu avem înaintea ochilor moartea Domnului şi mintea 
nu 0 doreşte totdeauna, pentru aceasta socotim necazu- 
rile grele şi pline de povară. Că cel ce doreşte să 
moştenească pe Hristos şi cele ale Lui, doreşte a pătimi 
la fel. Cei ce iubesc pe Hristos se arată întru aceasta: 
când tot necazul ce vine asupra lor îl suferă cu vitejie şi 
cu osârdie, pentru nădejdea cea întru Hristos. 

Deci, să rugăm pe Domnul ca să ne dea pricepere 
spre a cunoaşte voia Lui şi a o săvârşi cu osârdie întru 
toate cu îndelungă-răbdare, cu bucurie; pe care ne-o va 
dărui, dându-ne puteri spre cele folositoare, ca, aflându- 
ne iscusiți şi vrednici, să dobândim veşnica mântuire 
întru Hristos lisus, Domnul nostru. 

Oare, cei trândavi, leneşi şi nebăgători de seamă în 
ce se vor lăuda? În moleșşire, trândăvire şi pieire? Vai 
lor, că s-au trândăvit! Veniţi, prietenii mei, să ne 
sârguim; veniţi să cădem către Domnul. Să plângem şi 
să ne tânguim înaintea Lui fără de sfială, ca să ni se 
dăruiască luminarea sufletului. 

Pricepeţi măiestririle vrăjmaşului nostru, potrivni- 
cului şi urâtorului de bine, că aruncă înaintea noastră 
alunecări, sminteli şi vătămare de mult câștig, răspân- 
direa veacului acestuia şi dulceaţă trupească, încă de a 

trăi mult în viaţa aceasta, frică în pustnicie, lenevire la 
rugăciuni, somn la cântarea de psalmi şi odihnă trupeas- 
că. Şi pe cât acela se sârguieşte, pe atât noi ne lenevim 
şi ne trândăvim. Pe cât acela pândeşte, pe atât noi nu 
luăm aminte, ştiind că zilele noastre s-au scurtat şi 
vremea a sosit şi Domnul slavei vine cu buna cuviință a 
frumuseţii Sale şi cu înfricoşatele puteri ale împărăției 
Sale. 

Frică îmi este, fraţii mei, ca nu cumva la noi să se 
împlinească acel cuvânt al Domnului ce zice că vor veni 
de la răsărituri şi de la apusuri şi de la miazănoapte şi de 
la mare şi se vor aşeza cu Avraam, cu Isaac şi cu lacov 
întru împărăţia cerurilor, iar noi să fim scoşi afară! 
(Matei 8, 11). 

Rogu-Te pe Tine, Lumina adevărului, lisuse, 
Naşterea Binecuvântatului Părinte, Raza ipostasului Lui, 
Cel ce şezi de-a dreapta măririi Lui, necuprinse Fiule, 
neurmate lisuse şi necercate Dumnezeule, lauda şi 
bucuria celor ce Te iubesc pe Tine, viața mea, lisuse, 
mântuieşte-mă pe mine pentru îndurarea Ta. Că Tu eşti 
binecuvântat şi preaslăvit în vecii vecilor. Amin. 

DESPRE | 
FERICIRI ŞI TICALOŞII 


Fericiţi cei ce au iubit pe Dumnezeu şi pentru 
dragostea Lui au defăimat toate lucrurile cele pămân- 
teşti. Fericiţi cei ce ziua şi noaptea lăcrimează, că aceia 
se vor izbăvi de mânia ce va să fie. Fericiţi cei ce pe 
sine de bună voie se smeresc, că acolo se vor înălța. 
Fericiţi cei înfrânaţi, că desfătarea cerului îi aşteaptă pe 
dânşii. Fericiţi cei ce trupurile lor întru pricepere şi întru 
pustnicie şi le ostenesc, că s-a gătit lor bucuria raiului. 
Fericiţi cei ce s-au curăţit pe ei de gânduri viclene, că 
Duhul Sfânt locuieşte întru dânşii. Fericiţi cei ce pe 
Dumnezeu din tot sufletul Îl iubesc, mai mult decât pe 
toată lumea, că aceia se vor chema prieteni ai lui 
Hristos. Fericiţi cei ce de bună voie şi-au purtat crucea 
şi întru adevăr au urmat lui Hristos, că aceia vor lua 
Ierusalimul cel de sus. Fericiţi cei ce şi-au încins mij- 
locul cu adevărul şi îşi au candelele pregătite, aşteptând 
pe Mirele cel Ceresc, că vor împărăţi împreună cu El 
întru împărăţia cerurilor. 

Fericit cel ce şi-a câştigat ochi duhovniceşti şi la 
privirea bunătăţilor ce vor să fie a privit neabătut, că le 

va lua pe dânsele. Fericit cel ce are neîncetat înaintea 
ochilor ziua Judecăţii şi s-a sârguit a se afla bineplăcut. 
Fericit cel ce s-a făcut biruitor dulceților trupului, că va 
afla îndrăzneală în ziua cea de pe urmă. Fericit cel ce a 
plâns pe pământ pentru Dumnezeu, că rodurile lui vor 
odrăsli în ceruri. Fericit cel ce nu mănâncă pâine în 
zadar, ci cu osteneala mâinilor sale, după cum zice 
Apostolul, şi altora le dă dintru ale sale osteneli, căci în 
sânurile lui Avraam se va odihni. 

Însă vai celui ce se află întru păcate şi vremea 
pocăinţei nu o cunoaşte, că acolo se va căi, tânguindu-se 
în veci fără de folos. Vai celui ce zice că: „În vremea 
aceasta de acum să-mi hrănesc trupul şi la bătrânețe mă 
voi pocăi”, că va veni asupra lui moartea cea de 
năprasnă şi nădejdea lui va pieri. Vai celui ce de bună 
voie păcătuieşte şi zice că mâine se va pocăi, că nu ştie 
ce va naşte seara ce vine şi miezul nopţii. Vai celui ce 
cunoaşte binele şi dă mâna celui viclean, că îngerii cei 
răi îl vor lua în ziua ieşirii lui. Vai celui ce sminteşte pe 
aproapele cu faptele lui cele rele, că va da seamă în ziua 
Judecăţii pentru faptele sale cele rele prin care a smintit 
pe alţii. Vai celui ce s-a lepădat de lume şi iarăşi de cele 
ale lumii se îngrijeşte, că pilda plugarului va avea (Luca 
9, 62). Vai celui ce urmează voilor trupului şi nu poartă 
grijă de sufletul său, că se va risipi pe pământ viaţa şi 
nădejdea lui. Vai celui ce nu se sileşte cu toată tăria lui 
încă de aici a se pregăti pentru a da răspunsul cel de 
acolo. Vai celor ce au pierdut răbdarea, căci ce vor face 
când îi va cerceta Domnul? 

Sârguiţi-vă, iubiţilor, în această vreme scurtă a vă 
ajuta vouă înşivă şi prin pocăință şi lacrimi a face 
Milostiv pe îndelung-Răbdătorul şi Milostivul Dumne- 
zeu, Cel ce așteaptă întoarcerea noastră şi ne dă viaţă. 

Să nu fim nebăgători de seamă de mântuirea noastră. Să 
nu ne desfătăm cu dulceţile lumii acesteia, că sunt 
trecătoare şi aduc înlăuntru căință, iar pe urmă se duc la 
alţii. Şi toată slava lumii acesteia este din pământ şi se 
duce în pământ, Şi nimic altceva nu călătoreşte împreu- 
nă cu noi, fără numai singur păcatul şi munca cea pentru 
el. Nimeni nu ne va ajuta nouă în ziua aceea: nici 
prieteni, nici rudenii, fără numai pocăinţa cea de aici şi 
faptele bune, ajutătoarele acesteia, adică: dragostea cea 
adevărată, smerita cugetare, ascultarea, înfrânarea. 
Acestea se împotrivesc puterilor potrivnice, care voiesc 
să ne apuce pe noi la ieşirea din această viață. Acestea 
ne pun pe noi înaintea Mântuitorului Hristos, Căruia ne 
închinăm şi-L slăvim, împreună cu Tatăl şi cu Sfântul 
Duh, acum şi pururea şi în vecii vecilor. Amin. 


FEN 


[ASIA EAI AD IAEL 
(0) CC 009) € 


DESPRE CREDINŢĂ 


Domnul, în Evanghelie, vrând a-i aduce pe 
ucenicii Săi întru credinţa desăvârşită, zice: „Cel ce este 
credincios în foarte puțin şi în mult e credincios; şi cel 
ce e nedrept în foarte puţin şi în mult este nedrept” 
(Luca 16, 10). 

Ce înseamnă «puțin»? Dar «mult»? 

«Puțin» înseamnă făgăduinţele veacului de acum, 
pe care le-a făgăduit a le da celor ce cred în El, adică 
hrană, îmbrăcăminte, sănătate şi celelalte de nevoie ale 
trupului, poruncind a nu se îngriji nicidecum pentru 
acestea, ci să nădăjduiască spre Dânsul, Care este 
scăparea noastră (Matei 6, 28). 

lar «mult» înseamnă darurile veacului veşnic şi 
nestricăcios pe care le-a făgăduit a le da celor ce cred în 
EI şi pentru acelea se îngrijesc şi se roagă neîncetat. Că 
a poruncit: „Căutați mai întâi împărăția lui Dumnezeu 
şi dreptatea Lui şi toate celelalte se vor adăuga vouă” 
(Matei 6, 33), ca din cele puţine şi vremelnice să se 
lămurească fiecare dacă crede în Dumnezeu. Că S-a 
făgăduit a le da, fiind noi fără de grijă pentru unele ca 
acestea, ci să avem grijă numai pentru cele ce vor să fie. 
Că fiecare, de crede pentru cele vremelnice, se încearcă 
şi se vădeşte. Cum? Ascultă. Zici că ai credinţă şi te vei 
învrednici împărăției cerurilor şi te vei face fiu al lui 
Dumnezeu, născându-te de sus, şi te vei face împreună- 

moştenitor al lui Dumnezeu, şi vei împărăţi cu Hristos 
în toţi vecii şi te vei desfăta în lumina negrăită, în vecii 
cei nesfârşiţi şi veşnici, ca un Dumnezeu. Vei zice 
negreşit: „Aşa, cu adevărat, că pentru această pricină am 
fugit de lume şi m-am dat lui Hristos”. Deci, încearcă-te 
pe tine, ca nu cumva să te ţină grijile lumeşti şi 
pământeşti şi să ai multă grijă pentru hrana trupului, 
pentru îmbrăcăminte şi pentru celelalte ale vieţii, căci ţi 
s-a poruncit să nu te îngrijeşti nicidecum pentru dânsele. 

Dacă crezi că vei lua pe cele veşnice, fără de 
moarte, statornice şi nestricăcioase, cu cât mai vârtos 
trebuie să crezi că ţi le va da Domnul pe acestea 
trecătoare şi pământeşti, pe care Dumnezeu le-a dat 
fiarelor, păsărilor şi oamenilor necredincioşi. Că precum 
ne-a poruncit, zicând: „Nu vă îngrijiţi ce veţi mânca sau 
cu ce vă veți îmbrăca, căci acestea loate le caută 
neamurile lumii. Că ştie Tatăl vostru Cel ceresc că aveți 
trebuinţă de toate acestea”, a şi adăugat, defăimând pe 
cei puţini credincioşi: „Priviţi la păsările cerului, că nu 
seamănă, nici nu seceră şi Tatăl vostru Cel ceresc le 
hrăneşte pe ele. Cu cât mai vârtos vă deosebiți voi de 
păsări? ”. Şi iarăşi, întărind, mai zice: „Deci, nu vă 
îngrijiţi pentru ziua de mâine... ” (Matei 6, 25-26, 31-32). 
Dacă te îngrijeşti încă pentru acestea şi nu te-ai 
încredinţat pe tine însuţi cuvântului Său, cunoaşte că 
bunătăţile cele veşnice, care sunt împărăţia cerurilor, 
încă nu ai crezut că le vei lua. Şi socoteşti că eşti cre- 
dincios, fiind necredincios în cele mici şi stricăcioase. 

Şi iarăşi: „Precum trupul este mai cinstit decâl 
îmbrăcămintea, tot aşa şi sufletul este mai cinstit decăl 
trupul ”. Deci, crezi că sufletul tău primeşte tămăduire 
de la Hristos de rănile cele veşnice şi netămăduite de 
oameni, adică de patimile răutăţii, pentru care pricină a 

'şi venit aici Domnul, ca să vindece sufletele celor ce 
cred de patimile cele nevindecate la oameni şi Cel 
singur Vindecător şi adevărat Doctor să le curăţească de 
întinăciunea leprei răutăţii? Vei zice: „Cred cu adevărat, 
că întru aceasta am stat şi am această nădejde”. Deci, 
cunoaşte, cercetându-te pe tine însuţi: Nu cumva pati- 
mile trupeşti te duc pe tine la doctorii cei pământești, ca 
şi cum Hristos, în Care ai crezut, nu te poate tămădui? 
Vezi cum te amăgeşti pe tine?! Vezi că ceea ce socoteşti 
că crezi, încă nu o crezi precum se cuvine întru adevăr? 
Că dacă ai crezut că rănile cele veşnice şi netămăduite 
ale sufletului celui fără de moarte şi patimile răutății se 
tămăduiesc de Hristos, oare nu poate să tămăduiască 
patimile şi bolile cele vremelnice ale trupului, dacă vei 
alerga numai către Dânsul, trecând cu vederea descope- 
ririle cele doctoriceşti? Că Cel ce l-a zidit pe suflet, l-a 
făcut şi pe trup. Şi Cel ce vindecă pe suflet, care este 
fără de moarte, poate să tămăduiască și trupul de patimile 
cele vremelnice şi de boli. 

Dar, cu adevărat, îmi vei zice: „Şi buruienele şi 
leacurile pământului şi descoperirile doctorilor, pentru a 
le pregăti trupului ce este din pământ, Dumnezeu le-a 
dat trupului spre tămăduire”. Şi eu zic că aşa este, dar 
cunoaşte cui s-au dat acestea şi cărora s-au rânduit. 
După ce omul a căzut din porunca pe care o primise, 
căzând în pedeapsă, şi după ce a fost izgonit, ca într-o 
robie şi pustie oarecare, şi prin înşelăciunea patimilor şi 
a necredinţei a căzut sub stăpânirea întunericului şi a 
patimilor şi bolilor trupeşti, cel ce mai înainte era fără 
de patimă şi fără de boală — tot aşa şi toţi cei ce s-au 
născut din el în aceleaşi patimi au căzut —, Dumnezeu, 
pentru multa și nemărginita Lui iubire de oameni şi 
pentru bunătatea Sa, a rânduit acestea celor neputincioşi 

şi necredincioşi, nevrând, pentru multa Sa bunătate, ca 
neamul omenesc cel păcătos să se distrugă cu totul, ci a 
dat oamenilor lumii acesteia toate cele dinafară spre 
mângâiere, îngrijire şi vindecare a trupului. Că celor ce 
nu mai pot nicidecum să se încreadă în Dumnezeu, le-a 
dat voie să le folosească pe acestea. 

lar tu, cel ce te-ai făcut monah şi ai venit la 
Hristos şi voieşti să fii fiu al lui Dumnezeu şi a te naşte 
de sus, de la Duhul Sfânt, şi eşti mai înalt şi nepătimaş 
decât cel dintâi om, şi aştepţi mai mari făgăduinţe, adică 
venirea bunei voințe a Domnului, şi făcându-te străin de 
lumea aceasta, eşti dator să ai credinţă, înțelegere şi pe- 
trecere mai presus decât toți oamenii lumii. Fiindcă dacă 
petreci ca toți, apoi cu nimic nu te deosebeşti de mireni. 

lată, lumea se însoară, mănâncă şi bea, foloseşte 
aur şi argint, neguțătorii, meşteşuguri, bogăţie, pe care 
toate le-a rânduit Dumnezeu omului ce a căzut sub 
păcat, căci nu este nimic fără de Dumnezeu, din cele ce 
s-au rânduit oamenilor spre trebuință. lar tu de toate 
acestea te-ai lepădat pentru buna plăcere cea desăvârşită 
întru Hristos. Deci, aşa şi de tămăduirea patimilor lumii 
şi de sârguințele cele doctoriceşti eşti dator să fii afară 
de ele, ca cel ce ai scăpat la Hristos, Cel ce S-a făgăduit 
a le da robilor Săi pe toate. Iar dacă pe cele lumeşti le 
cugeţi şi le pătimeşti, încă eşti necredincios, asemenea 
lor, deşi socotești că eşti credincios şi prieten al lui 
Hristos. Căci de noua şi străina voie, credinţă, petrecere 
şi vieţuire mai presus decât toată lumea eşti dator a te 
îngriji şi a o dobândi, dacă voieşti desăvârşit a bine-plă- 
cea lui Hristos şi a călca pe urmele Lui şi cele potrivnice 
oamenilor veacului acestuia a le cugeta. Fiindcă nouă şi 
preaslăvită auzire ai crezut, adică făgăduinţa bunătăţilor 
veşnice şi moştenirea cetăţii cereşti, a împărăției celei 

nestricăcioase, a desăvârşirii celei de-a pururea, a 
îndulcirii celei veşnice, şi sfințire a inimii şi desăvârşită 
curăţie, ceea ce se face ţie prin Domnul. 

Cel ce voieşte într-adevăr să fie om a lui Hristos şi 
nădăjduieşte a dobândi veşnicele bunătăţi, este dator a 
socoti osteneliie şi necazurile ca bogăţie şi bucurie, iar 
reaua pătimire şi ocările a le avea ca cinste şi slavă, că 
aceasta este slava robilor lui Dumnezeu, care au urmat 
Domnului şi s-au plecat cuvintelor Lui. Nevoitorul și 
ostașul lui Hristos este dator a suferi nu numai ocara, ci 
şi a urî ca pe nişte gunoi bogăţia. Dacă îl va întâmpina 
slava şi cinstea, să nu se înalțe şi să nu se mândrească; 
dacă laudele şi cinstirile oamenilor, ca pe unele ce nu se 
cuvin lui aşa să le socotească. lar mai vârtos se cade să 
se scârbească întru acestea care se socotesc slăvite, şi să 
se bucure şi să se veselească pentru cele care în lume 
sunt necinstite. Că se poate a suferi uneori ocară, iar nu 
slavă şi cinste; şi chiar a se înălța şi din sine a ieşi şi a 
lăsa calea cea smerită a dreptăţii, precum Pavel zice: 
„Prin armele dreptăţii, cele de-a dreapta şi cele de-a 
stânga, prin slavă şi necinste ” Ul Corinteni 6, 7-8), ca 
toate lucrurile ambelor părți învățându-l, el să fie 
deopotrivă şi neclătit, neieşind din sine nicidecum. Că 
cel ce cu adevărat voiește a bine-plăcea Domnului, tot 
bine voieşte a săvârşi şi nevoința voirii lui. 

Deci, precum nicovala, bătându-se de-a pururea, 
nu se toceşte, nici semne de adâncituri întru sine nu 
primeşte, ci este aceeaşi, aşa şi cel ce voieşte a fi al 
creştinătăţii trebuie să petreacă în multe necazuri şi 
ispite, ori în cele din afară, care i se aduc de la oameni 
(ocări, prigoniri, pagube sau altele de acest fel), ori în 
cele dinlăuntru, care i se aduc în multe chipuri de 
duhurile răutăţii, şi pe toate acestea să le sufere 


438 Cuviosul Efrem Sirul 


vitejeşte. Întărire şi ajutor şi turn de tărie în fața 
vrăjmaşului având de-a pururea pe Domnul şi la Dânsul 
să scape în vremea războiului, nefiind nici într-un loc 
rob al vrăjmaşilor, şi să zică: „Fii mie, Dumnezeule, 
apărător şi spre casă de scăpare, ca să mă mântuieşti” 
(Psalmul 30, 2). 

Aşa poţi să biruieşti toate ispitele şi necazurile ce 
vin asupra ta, totdeauna având pe Domnul, credinţa cea 
întru Dânsul şi nădejdea ca pe o întemeiată bizuire 
înaintea ochilor. Dacă te va întâmpina slava oamenilor 
şi laudele şi cinstirile şi începătoriile, precum am zis, 
acestea să nu îţi facă adâncituri şi semne în suflet, ca să 
te veseleşti de dânsele şi să te odihneşti şi pentru acestea 
să te ridici şi să te înalți. Că prin cele de-a dreapta şi de-a 
stânga ispitindu-te, adică prin slavă şi necinste, prin 
hule şi laudă, se cuvine a fi de-a pururea neînduplecat şi 
neclătit (1 Corinteni 6, 7-10). 

Aşa şi cel ce şi-a zidit pe piatră casa sa, şi fiind 
izbită şi lovită de puhoaiele şi râurile necazurilor şi de 
furtunile ispitelor şi ale vânturilor celor cumplite ale 
duhurilor vicleniei, nu a căzut, pentru că era întemeiată 
pe piatră (Matei 7, 24). 

În acest fel de deprindere şi de bun meşteşug al 
bărbăţiei şi al vitejiei, al îndelungii îngăduiri şi al 
răbdării, al credinței şi al nădejdii, iscusindu-ne pe noi 
înşine, prin cuvântul lui Dumnezeu, şi cu obicei bun şi 
cu petrecere cuvioasă obişnuindu-ne şi întru celelalte 
sârguinţe ale faptei bune petrecând şi cuvântului lui 
Dumnezeu urmând, apoi primind puterea cea dintru 
înălțime, în nădejdea credinţei, unul ca acesta, cu 
adevărat va fi temelie, casă, stâlp şi întărire, cu darul lui 
Dumnezeu, făcându-se pricinuitorul de viață a multor 
suflete, putând a purta neputinţele multora. 

Deci şi noi, iscusindu-ne la toată fapta bună, şi 
dându-ne la tot cuvântul bun spre bună plăcerea vieţii, şi 
făcându-ne mintea neînduplecată spre toată ispita minţii, 
şi împuternicindu-ne de darul lui Dumnezeu, să ne 
facem moştenitori ai veşnicelor bunătăţi, întru Hristos 
lisus Domnul nostru, Căruia 1] se cuvine slava şi 
stăpânirea, împreună cu Tatăl şi cu Sfântul Duh, în vecii 
vecilor. Amin. 


CUVÂNT DE LAUDĂ 
LA SFINȚII 40 DE MUCENICI 


Voiesc să zugrăvesc icoană mucenicească, dar 
neavând vopsele strălucite, caut să spun răbdarea ei. Şi 
mă tem de David, ca să nu-mi zică: „ie îţi zice 
Domnul, prin mine: «Păcătosule, pentru ce tu povesteşti 
dreptăţile Mele?y”. 

Voiesc să povestesc despre bărbaţii aceia şi mă 
cutremur, fiind lipsit de toată isprava. Doresc să trec 
noianul cel mare şi slăvit al laudelor răbdării lor, și mă 
înfricoşez ca un oarecare cârmaci neiscusit, ca să nu mă 
cufund în laudele acelora. Oastea sfinților dorind să o 
propovăduiesc, mă întunec la minte, neavând armele 
dreptăţii. În livada lor mă silesc să intru, ca să mă 
înmiresmez de florile faptelor bune, dar ajungând la 
grădina Sfinţilor Mucenici, nu sunt vrednic să culeg 
roadele laudelor lor. Atunci alerg la tâlcuirea plăţilor de 
biruință. Şi cum? Că sunt slab şi păcătos. 

Deci, de vreme ce sunt nevrednic şi neputincios, 
bine ar fi să tac şi să vă lipsesc pe voi de folos; însă, 
bizuindu-mă îndurărilor şi milostivirii lui Hristos, mă 
apuc să grăiesc laudă mucenicilor. Socotesc că mai de 
folos este să laud pe sfinți decât să îngrop talantul şi să 
mă osândesc, fiind dator să plătesc, mai ales cu dobândă, 
datoria dragostei voastre, căci nu am uitat făgăduinţa pe 
care am făcut-o vouă pentru bunii biruitori, când am 

povestit cele pentru cuviosul şi credinciosul Vasile, 
bărbatul cel ales de Dumnezeu. 

Deci, ajutaţi-mi, sfinţilor, cu solirile voastre, şi 
voi, iubiţilor, cu sfintele voastre rugăciuni, ca să-mi 
miște Hristos, cu darul Său, limba spre grăire, gura spre 
povestire, inima spre pricepere, sufletul spre umilinţă, 
iar mintea spre strălucire şi spre urmarea lor; iar pe voi 
spre trezvire, spre râvnă şi ascultare, spre dorire şi 
deşteptare, spre sârguinţă şi răbdare, fiindcă întru această 
strălucită lucrare ne-a învrednicit pe noi credinciosul 
Arhiereu. 

lubiții mei fraţi, este vremea a slobozi cuvântul 
despre luptele muceniceşti, că este vremea a păși spre 
călătoria cea mai înaltă; este vremea a îndoi câştigurile 
talantului. Căci am zis că era într-o oaste patruzeci de 
Mucenici, trăind cu cucernicie, care de la început au 
arătat că ceata lor era slăvită şi cinstită. 

Deci, o istorie a unei icoane prooroceşti am adunat 
să vă spun despre Mucenici. Că Moise, postind 
patruzeci de zile în Muntele Sinai a primit Legea, iar 
aceştia, rânduindu-se după număr trupurile lor spre 
junghiere, au dobândit viaţa veşnică. Acela, văzând pe 
popor înnebunit, a sfărâmat lespezile în munte; iar 
aceştia, văzându-i pe draci tulburându-se de credinţa lor, 
şi-au păzit-o nerăsturnată. Moise cel blând, luând 
tablele, aşa a pus lege tuturor evreilor; iar aceştia, într-o 
pecete purtătoare de Cruce, pe Hristos, prin ei înşişi 
propovăduind, tuturor L-au dogmatisit. 

Şi ce minune este dacă şi fapta cea bună a lui Ilie 
o vom afla că este întocmai şi la aceştia? Că întru tăria 
unei mâncări, Ilie Tezviteanul a ajuns în patruzeci de 
zile la Muntele Horeb, iar aceştia, după ce au gustat 
Trupul lui Hristos. împreună au ajuns la cer. Dumnezeu 

S-a arătat lui Ilie când alerga în drumul său, zicând: 
„Multă îți este calea ta, o, Ilie!”; dar şi acestora S-a făcut 
cunoscut, întărindu-le mințile şi zicându-le: „Sârguinţa 
voastră este bună spre cucernicie”. Râvnitorul şi-a lăsat 
cojocul său asupra lui Elisei şi s-a suit în car; a dat şi 
Mântuitorul pacea Sa peste cei patruzeci şi s-au suit în 
slavă. 

Deci, precum numărul celor patruzeci de zile a 
ridicat toată înverşunarea cea din vremea lui Noe, tot 
aşa şi numărul celor patruzeci de Mucenici a risipit toată 
nebunia cea fără de lege a tiranilor. A venit porumbiţa, 
purtând stâlparea, şi a dat dreptului semn de încetare a 
potopului; s-au dus şi sfinţii, ridicându-şi ostenelile şi 
semnele de biruință, aducându-le lui Dumnezeu. A luat 
corabia jertfele cele necuvântătoare şi pe multe dintre 
dânsele le-a dat spre slujbă; a primit şi cuptorul sfintele 
lor trupuri care au fost aduse Stăpânului spre jertfă, 
după. Scriptura cea de Dumnezeu insuflată, care mărtu- 
riseşte: „Că roată jertfa cu foc se va mistui ”. 

Însă să ne spună nouă acum cuptorul cel atot- 
mâncător cum s-a făcut sălaş al drepţilor, şi cum de la 
răsărit spre partea dinspre miază-noapte a venit, căutând 
acest fel de lucrare de pământ. Oare, nu în pământul 
caldeilor era cuptorul cel sătul de toate felurile: de câlți, 
de pucioasă, de catran şi de viță? Şi cum de la Babilon 
la Sevastia s-a mutat şi a aprins făclia? „Aşa — zice 
cuptorul —, în pământul asirienilor eram locuind departe 
şi mai încolo de hotarele romanilor, dar am auzit că pe 
pământul de la miazănoapte s-au aflat patruzeci de 
bulgări de aur şi am venit să-i lămuresc şi să-i 
strălucesc, ca să-i fac frumoşi pe dânşii Meşterului. Că 
unde se află lucrarea Stăpânului, acolo îmi mut puterea 
aerului meu. M-a făcut prăvălie pe mine Dumnezeu, ca 

să aleg pe cei buni din mijlocul celor răi. Stau pentru 
necăjirea celor ce urăsc pe Dumnezeu. Sunt spre 
îngreunarea celor ce-L iubesc pe Dânsul. Cunosc pe cei 
sfinți, şi nu ştiu pe cei răi. Mă îngrețoşez de cei 
necredincioşi şi iubesc pe cei binecredincioşi. Nu ard pe 
cei cuvioşi, precum socotesc cei fără de minte; nu 
mistuiesc pe cei credincioşi, precum zic elinii. Am două 
înfocări şi lucrez întru amândouă: una spre moarte şi 
alta spre viaţă. 

S-au ruşinat Nabucodonosor şi Liciniu împreună 
cu slujitorii lor, pentru că acela pe Sedrah, Misah şi 
Avdenago împreună cu işlicele (căciulile) i-a aruncat de 
vii spre ardere. lar acesta pe sfinți, fără de îmbrăcăminte, 
zdrobiţi, i-a trimis pe toţi la mine, socotind tiranii cei 
fără de lege că am foc pierzător asupra credincioşilor, 
dar nu au socotit cum amândurora, cu taină, ca un rob 
ascultător, voiam să le slujesc. Că pe care i-am luat vii, 
vii i-am trimis. Şi pe care i-am ridicat morţi, spre viață 
i-am aprins. Nici sfintele trupuri ale acelora nu le-am 
întinat, nici cinstitele Moaşte ale acestora nu le-am 
micşorat. Nici aceia nu au jertfit chipului de aur, nici 
aceştia nu s-au închinat chipurilor necinstiţilor idoli. 
Acelora am prefăcut văpaia în rouă, şi pe aceştia i-a 
strălucit curgerea râului. Trei am primit acolo, şi patru 
am săvârşit, ca pe zeciuirile celor patruzeci să le ţese. 
Patru, înainte povăţuitori a celor patruzeci, nu cu puţină 
vreme, mai înainte cu taină i-am însemnat. Şi acestea se 
închipuiau prin puterea Celui ce stătea aproape împreu- 
nă cu cei dimprejurul Azariei, care este Dumnezeu 
adevărat, Cel ce a zis prin prooroci: «Că de vei sta în 
foc, văpaia nu te va arde pe tine»”. 

Văzut-ai câtă întrecere a arătat pomenirea bărbă- 
ției celei bune a vitejilor pătimitori ai lui Hristos? Deci, 

voiam iarăşi să cumpănesc cuvântul şi să-l drămuiesc, 
ca să mă învăţ cu dinadinsul chipul cucerniciei. Că 
precum cei ce erau în număr de patruzeci şi aveau 
semnele, vitejii şi nebiruiţii, aşa arătat cele dinlăuntru 
ale inimii lor cu închipuirea cea de Cruce purtătoare s-au 
însemnat. Că ce? Deşi stăteau cu trupul înaintea împăra- 
tului celui stricăcios, dar cu duhul slujeau Împăratului 
celui Nestricăcios. Şi toţi, ţinând la supunerea tiranului, 
purtau în sufletele lor închipuirea cea de semn purtă- 
toare a Crucii. Întunericul păgânătăţii celei rele Şi 
cumplite nu a putut să întunece dragostea bunei credinţe. 
Vicleşugul nu a risipit obiceiul păcii, nici urâciunea nu a 
curmat drumul dragostei. Nu a stins negura slujirii de 
idoli făclia cunoştinţei de Dumnezeu. Nu a curmat frica 
râvna căpeteniilor de oşti, nici sârguinţa lor ce se înălța 
spre cer. Nu a jefuit rătăcirea de la credință lupta pentru 
fapta cea bună, nici războiul pe rugăciunea cea adevărată. 

Pe pământ, în chip nevăzut, aceştia se îmbărbătau 
pentru vrednicia lor. Pe dinafară se încingeau cu pavăza 
şi cu platoșa; pe dinlăuntru se înarmau cu credinţa 
Treimii. Pe dinafară tolbele le apropiau de trup, iar pe 
dinlăuntru sufletul arăta înțelepciunea cea doritoare. Pe 
dinafară purtau arcuri şi săgeți în mâini, pe dinlăuntru 
aduceau slavă şi cinste lui Dumnezeu. Că zice: „Cele 
arătate fiilor oamenilor, iar cele ascunse, toate, 
Domnului Dumnezeu ”. Peste omul cel dinafară puneau 
sabie, iar peste cel dinlăuntru paloşul Sfântului Duh. 
Unul prigonea pe barbarul cel simţit, iar celălalt pierdea 
pe tiranul cel gândit. Unul tăbăra asupra celui potrivnic, 
iar altul asupra începătoriilor şi stăpâniilor. Acela bătea 
spatele neprietenului celui simţit, iar acesta tăia capetele 
celui rău. Acela tăia străjile duşmanilor, iar acesta mai 
înainte vedea vicleşugul lui Veliar. Acela surpa trufia 

celor ce se înălțau, iar acesta biruia taberele dracilor. 

Deci, era vedere nouă şi prea slăvită: într-o luptă 
făcându-se două biruinţe. Şi aceasta arătat o descopere 
şi zice: „Că şi în războaie erau tari şi nebiruiţi”. Nu a zis 
«în război», ca într-o împleticire; că îndoită le era lupta 
şi îndoit războiul. Pentru aceea biruința ambelor lupte 
rânduind-o, s-au încununat cu coroana dreptăţii. 

Deci, mare lucru era a vedea, iubiților fraţi, 
împodobirile povestirii acesteia. Că patruzeci de feţe 
erau la număr şi de toţi se vedeau prin iconomia lui 
Dumnezeu. În multe feluri erau chipurile şi numirile, 
dar întru ei întocmai era frumuseţea numirii lor. Nu a 
fost ofilită frumusețea lor cea neveştejită de arşița 
necredinţei şi nici de boala rătăcirii de la credință. Nu 
i-au tăiat pe dânşii arma păgânătăţii, nici nu i-au întinat 
pe dânşii săgeata ascuţită, ci şiragul pătimitorilor pentru 
Mântuitorul Hristos stătea nedespărțit şi tare. 

O, adunare a sfinţilor şi sobor al credincioşilor! O, 
ceată îngerească şi parte cerească! O, împletitură potri- 
vită şi legătură nezdruncinată! O, ospăț strălucit şi 
înfricoşată unire adevărată! O, cale nedespărţită şi sobor 
negrăit! O, oaste neprinsă şi singlit neprihănit! O, neam 
sfinţit şi popor adunat! Moştenitori ai vieţii şi ai învie- 
rii! Stele prea strălucite şi luminători nestinşi, locuitori 
slăviţi ai raiului celui veselitor! Vrednicii cămării de 
Mire şi chemării celei de sus! Vrednicii cămării Luminii 
celei de-a pururea vecuitoare! Cei ce s-au sfătuit unii cu 
alții cele mai bune ca să urmeze sceptrul Împărăției! Cei 
ce şi-au pus mâinile pe plug şi nu şi-au întors privirea la 
cele dinapoi! Cei ce au lepădat cinstea lucrurilor de faţă 
şi au ales slava celor ce vor să fie! Cei ce s-au însoţit cu 
un gând spre junghiere şi împreună s-au sălăşluit cu o 
numire întru viaţă! Praznic sfinţit, care a sporit în rodu- 

rile dragostei lui Hristos! Ceată prea tare cu patruzeci de 
roduri, pe care a zidit-o Preaînţeleptul Meşter! Tabără 
sfântă de Dumnezeu izbăvită din gura celui de-al doilea 
Faraon! Că precum lamnis, lamvris şi Faraon au stat 
împotriva lui Moise, punându-se pildă, aşa şi ighemonul 
şi satana, stând împotriva Sfinţilor, s-au făcut degrab 
netrebnici. Căci, cum putea să biruiască pe cei patruzeci 
cel care s-a ruşinat de cel blând în Egipt? Că dacă Moise 
şi Aaron, pe care i-a născut Avraam, atât au muncit 
seminţele minciunii, oare nu mai vârtos cei ce s-au 
născut din Duhul Sfânt puteau să dovedească dogmele 
rătăcirii? Socoteau stăpânitorii, prin cuvintele cele 
otrăvitoare, să strice socoteala cea tare a Sfinţilor 
Mucenici, precum vrăjitorii cu toiegele cele de balaur 
socoteau să amăgească pe robul cel înțelept, dar precum 
s-au înghițit toiegele vrăjitorilor de toiagul cel adevărat 
al lui Moise, aşa s-au biruit şi s-au surpat vorbele 
judecătorilor de credinţa cea neclătită a Sfinţilor. 

Prin cine se împuternicea Israel? S-a arătat că prin 
Moise, prin Aaron şi Mariam. Şi Sfinţii aceştia, de unde 
se întăreau? Negreşit prin cei trei care erau povăţuitori 
peste toţi, pentru că s-a vestit că trei dintre dânşii îi 
împodobeau pe toţi prin cuvântul învățăturii, arătând 
astfel pe Hristos Cap al mucenicilor. Căci sfătuirile le 
primeau cu dragoste; că se supuneau unii altora întru 
dragoste, şi ascultători erau la tot lucrul bun. 

Îi sfătuia pe dânșii Kirion: „Cunoaşteţi cum pe cei 
potrivnici i-am biruit şi pe cei ce se sculau asupra 
noastră i-am ucis cu sabia, iar pe cei ce erau la un cuget 
cu -ei i-am alungat. Nu este lucru minunat numai dacă 
am surpat ridicările asupra noastră ale războiului celui 
simţit, ci mai minunat va fi dacă vom birui şi măies- 
tririle acestei ispitei. Aceasta este cu adevărat lupta cea 

adevărată, vitejie şi bărbăţie tare; aceasta nevoințţă 
slăvită şi semn de biruință înfricoşat; aceasta biruinţă, 
tărie şi laudă veşnică; aceasta este lauda noastră şi cunu- 
na; aceasta este slava, cinstea şi lauda întru Domnul. 
Deci să zicem, precum de-a pururea şi totdeauna, 
Înduratului Dumnezeu: «Dumnezeule, pentru numele 
Tău, mântuieşte-ne pe noi!» şi îndată ne va trimite nouă 
ajutorul Său şi va adăuga virtute sufletelor noastre. Că 
pe Acesta şi Daniil L-a chemat când era în groapă şi a 
scăpat de gurile fiarelor. Pe Acesta L-a pomenit şi lona 
în chit şi s-a izbăvit din toată stricăciunea. Acest 
Preasfânt Nume a scos şi pe cei trei tineri din mijlocul 
focului ce ardea, Care poate şi pe noi să ne scoată din 
rătăcire şi din mândria cea pentru biruință, după 
sârguința noastră. Deci, precum ne-am adunat întru 
această vremelnică ostăşire, aşa să ne unim şi întru 
vrednicia cea neîncetată; precum ne-am sârguit să 
punem peste creştetele noastre cele trupeşti coifuri spre 
toată întemeierea, aşa şi peste sufletele noastre să 
punem drept coif nădejdea mântuirii. Să nu despartă 
vrăjmaşul dănţuirea noastră şi ameţitorul să nu pună 
împotriva noastră îngâmfare. Să nu jefuiască numărul 
sfinţilor pătimitori şi să nu înspăimânte inimile celor ce 
au nădăjduit spre Dumnezeu”. Nişte bucate ca acestea 
dădea Sfântul Kirion celor ce erau împreună cu dânsul 
mucenici întru toate. Şi el păzea acestea şi îndemna la 
unele ca acestea noaptea şi ziua, învățând prin cuvânt. 
lar ceilalţi, de judecătorul cel de atunci fiind aduşi 
înainte, pentru toată ceata ziceau către el: „Noi iubim pe 
Dumnezeu, iar pe tine te urâm, şi fiind urât de noi, nu 
voim să ne iubeşti pe noi! Deci, ia brâiele noastre; ia-ne 
şi trupurile, căci nimic nu ne este nouă mai dorit decât 
Hristos. Deci, primeşte de aici dorul cel curat. Vezi 

dorul şi râvna dragostei celei desăvârşite. la-ne trupurile 
noastre, că nimic nu ne este nouă mai dorit decât 
Dumnezeu. Pentru ce momeşti minţile noastre? Ce te 
apuci să surpi temeliile noastre? Că iată s-au întărit pe 
piatra credinţei. Ce ispiteşti pe nevoitorii Aşezământului 
celui nou? Că s-au iscusit cu mintea lor întru Cel 
Preaînalt. Şi pentru ce, asupra pregătirii şi îndreptării 
noastre, împreună cu obiceiul cel viclean şi cu nume 
mincinos al fărădelegii, ne vorbeşte despre făgăduinţe 
de daruri? Dar noi nici untdelemn nu luăra de la păgâni! 
Sălbatec momitor te arăţi întru graiuri; dar nu vei 
tulbura blândeţea cuvântului nostru. Cu vicleşug ascuns 
voieşti să ne pierzi pe noi; dar pe robii lui Hristos nu-i 
vei putea niciodată. Drept aceea se vor ruşina gurile cele 
fără de ruşine care au grăit nedreptate asupra lui 
Dumnezeu. Că a Domnului este biruința, stăpânirea, 
slava şi cinstea, în vecii vecilor”. 

Cu acestea şi cu alte cuvinte de acest fel răspun- 
zând împotrivă vitejii, se sârguiau către Stăpânul Cel 
ceresc. Deci, mari cu adevărat erau luptele împotrivă, 
mari erau şi plăţile de biruință ale credincioşilor şi 
bunilor biruitori, căci întru atâta tulburare a prigoanei au 
rămas neînduplecaţi şi neclintiţi. Deşi au murit în ochii 
oamenilor, dar sfârşitul lor s-a arătat semn de biruinţă. 
Pe tiran l-au rupt şi înşelăciunea s-a stins şi au câştigat 
biruință. Picioarele şi-au pregătit ca să umble cu 
cuvioşie întru vestirea Evangheliei. S-au încins cu 
putere împrejurul mijlocului lor ca să se suie la Cetatea 
cea de sus a Ierusalimului. Căci ei, şi făcliile din focul 
cel gândit le-au purtat aprinse şi untdelemnul pentru 
ardere, pentru aceea focul acesta a strălucit peste dânşii 
în iezer. Căci precum lui Israel s-a făcut stâlp în mare, 
aşa focul acesta a mântuit pe Sfinţii Mucenici din 

mijlocul înşelăciunii celei întunecate a dracilor. Aceasta 
s-a arătat lor noaptea din cer, când de ger se strângeau 
trupurile lor. Nu a lipsit focul Dumnezeirii luminându-le 
lor din faţă şi din spate. Nu s-a ridicat norul darului 
ceresc, care era întins peste dânşii noaptea şi ziua. Nu 
le-a lipsit ajutorul darului Celui prea de sus, mângâind 
mintea lor în ape. În vremea ieşirii fiilor lui Iacov zidirea 
cea văzută s-a bucurat, iar pentru izbăvirea Sfinţilor 
Mucenici toate puterile cele nevăzute s-au bucurat. În 
vremea acelora munţii au săltat ca berbecii, iar în 
vremea acestora îngerii şi Dumnezeul duhurilor s-au 
bucurat. 

Deci, precum mi se pare, mai multe minuni s-au 
făcut la bunii biruitori decât la povestirea cea veche, că 
acolo marea s-a schimbat întru uscat, ca să nu se înece 
Israel când a călătorit; iar aici, mucenicii aflându-se în 
ape ca într-o cămară nu s-au cufundat. Acolo, oasele lui 
Iosif s-au luat împreună cu evreii; aici, Trupul lui 
Hristos ţinea pe sfinţi. Acolo, toiagul lui Aaron era adus 
împreună cu poporul; aici, braţul Domnului întărea pe 
cei credincioşi. Acolo, glas de chimvale era în mijlocul 
apelor; aici, glasul Domnului peste ape. Acolo, stâlp de 
foc era luminând întru mii; aici, Crucea lui Hristos 
strălucind între Mucenici. Acolo, Moise, Aaron şi 
Mariam povăţuiau; aici, Tatăl şi Fiul şi Duhul Sfânt. 
Văzut-ai câte minuni s-au făcut în iezer prin purtătorii 
de chinuri, mai mari decât în Marea Roşie? Slavă şi 
închinăciune şi mare cuviință Celui ce i-a întărit pe 
dânşii în nişte lupte ca acestea. 

Atunci, cu amar plângea şarpele cel ce îşi făcea 
cuib lângă rogoz, papură şi trestie; atunci, crăpa cu 
inima, neputând să vină şi să ardă dedesubt cu totul 
slăvita oaste; atunci s-a întunecat la minte, fiind biruit şi 

se chinuia, cel ce asupra sfinţilor a tulburat marginile 
pământului. Că cel ce pe Iordan îl ridica în ochii lui, 
acum se îneacă de o picătură a Sfintei Treimi; cel ce se 
ascundea prin ramuri şi prin stâlpări, acum s-a dus gol şi 
zdrențuros; cel ce îşi subţia coada ca un chiparos, acum 
s-a batjocorit ca o pasăre de robii lui Dumnezeu. 
Vistierie de odoare era sânul iezerului şi nu îl primea 
înlăuntru pe furul de cele sfinte. Şuiera balaurul celor ce 
erau înainte, ispitindu-se să-i înfricoşeze, dar a fost 
trântit cu faţa în jos de năprasnă. Se târa pe piept şi pe 
pântece, dar nu se apropia de țărmurile iezerului. 

Deci, ca să nu tulbure vrăjmaşul pe Mucenici, 
îngerii păzeau lățimea iezerului. De o parte era Gavriil, 
şi de cealaltă Mihail, iar de sus Hristos era Privitorul 
tuturor, Care îndată a arătat peste dânşii şi cununile, ca 
lipsa numărului să o plinească, şi cel vrednic în locul 
celui nevrednic să împodobească vrednicia sfinților 
întru lumină; ca să vină cununa celui ce s-a lepădat 
peste creştetul celui ce a iubit pe Hristos. Căci se cuvine 
şi aceasta să o zicem, pentru cel ce cu vicleşug s-a lipit 
de ceata sfinţilor. Că cel ce cu dânşii părea a fi, s-a 
alungat de la dânşii, şi cel ce era împotriva lor, a venit la 
dânşii. Cel ce la căldură a alergat, cu dragostea s-a răcit, 
iar cel ce de frig tremura, cu dorirea s-a aprins. 

Deci, bună vreme este şi aici să zicem o, iubiţilor, 
că luda a ieşit şi Matia a intrat. Că Pavel, cel ce oarecând 
cu mânie şi cu îngrozire sufla asupra ucenicilor, s-a 
făcut ucenic. Cel ce prigonea pe propovăduitorii lui 
Hristos, Însuşi pe Hristos-Dumnezeu Îl chema în iezer. 
Că a strălucit împrejurul lui lumină la miezul nopții, 
precum împrejurul lui Pavel în miezul zilei. Pe solii lui 
Pavel i-a ridicat Anania şi pe răutatea acestuia oastea 
sfinților. Acela, când prigonea, s-a rănit şi s-a vindecat, 


Cuvinte şi învățături 451 


iar acesta, când vâna s-a prins şi s-a mântuit, ca 
dumnezeiasca împlinire a zecimii celei a patra să se facă 
sfântă împreună cu toţi sfinţii. 

Deci, cu care dintre icoane să asemăn din destul 
biruinţa cea nebiruită a purtătorilor de biruință? Şi cu 
care caractere să alătur în destul cele asemenea acestei 
istorii? Mai multe erau minunile în vremea bunilor 
biruitori decât în vremea lui Isus Navi. Acolo, patruzeci 
de mii de războinici în Ierihon au pierdut rătăcirea din 
Israel; aici, numărul celor patruzeci de Mucenici a 
prăpădit pe idolii cei scobiți. Au trecut aceia apele 
lordanului şi au ucis pe Sion şi puterea lui; au intrat şi 
aceştia în apele iezerului şi au ruşinat pe satana şi pe 
slujitorii lui. Cu cuțite de piatră a tăiat împrejur atunci 
Isus pe evrei, după ce i-a odihnit în corturi; dar şi 
Hristos cu daruri sfinte a încununat pe purtătorii de 
chinuri cei credincioşi, după ce i-a răpit întru lumină. 
Minunat era chivotul în apele Iordanului, dar. mai 
minunaţi erau sfinţii în mijlocul apelor. Veselitoare era 
şi legea şi toiagul şi lespezile, dar mai veselitoare sunt 
oasele Mucenicilor întru toate. Cinstită era şi mana şi 
năstrapa cea de aur, dar cu mult mai mult decât acestea 
este sângele cel sfânt. 

Precum leviţii au luat pietrele din Iordan, ca să 
arate minunea neamurilor de pe urmă, aşa stau spre 
pomenire, înaintea lui Hristos, patimile vitejilor pătimi- 
tori. Aşa s-a împodobit noul aşezământ cu cinstitele 
sângiuiri ale bărbaţilor aleşi de Dumnezeu; aşa, cu 
armele Duhului, s-a întărit şi s-a înălțat de la pământ la 
cer Biserica; aşa, roadele mădularelor muceniceşti au 
hrănit sufletele credincioşilor şi grâu ales s-a făcut lui 
Dumnezeu, semănaţi fiind pe câmpul iezerului. Toate, 
după rânduiala cea cuviincioasă spre odrăslire, le-au 

primit cu cuvioşie în trupurile lor: înghețul şi frigul, 
răceala şi tremurarea, apoi şi încălzirea din ajutorul cel 
de sus, până ce spicul sufletului lor s-a adus întru 
lumina cea mai înaltă a vieţii veşnice. 

O, plăsmuiri iubite ale însoţirii lui Pavel! Cum a 
orbit pe luna cea vopsită în multe chipuri! O, roade 
adevărate ale lucrării de pământ a lui Petru! Cum a 
astupat gura lăcustei, care se îndrăcea ca o turbată! O, 
stâlpări sfinte ale răsădirii lui Hristos! Cum pe toate 
năvălirile stricăciunii le-au biruit şi şi-au întins 
rădăcinile dragostei întru adânc şi aşa au înfrânt silnicia 
vânturilor! Au pus şi cărbunii cei iuți ai râvnii şi au 
astupat gurile laţului. Au ascuns grăunțele în hambarele 
Duhului şi au rănit pe şarpe cu toiagul cel de trestie. Şi 
de aceia toți împreună întregi şi neîntinaţi s-au mutat 
către vrednicia celor zece mieluşiţe. Fi, frumusețea cea 
înflorită, s-au adus seceriş ceresc lui Dumnezeu, adăpân- 
du-se din cuvintele Evangheliei, rodul cel însutit l-au 
odrăslit. Pentru aceea cu secere tirănească secerându-se, 
mănunchi de mântuire în pământ s-au pus, în care ca 
nişte grâu s-au adus în staulul cel desfătat al Bisericii, 
ca prin cântările de psalmi, cu credință îngrăşându-se, să 
dea milă în fiecare zi celor ce cer. 

Deci, cine a văzut cândva un mănunchi prea slăvit 
ca acesta, care picură sângiuiri şi coroane? Cine a văzut 
vlăstare având daruri sau trupuri dând oamenilor 
vindecări? Şi cine ar fi istorisit scocul morii în vremea 
secerişului, care s-a secerat şi s-a întărit de secerători? 

Văzându-l pe unul că încă trăieşte, ticăloşii, nu l-au 
luat pe dânsul împreună cu cei de o cinste. Deci, 
uneltind cuget dobitocesc, au voit să fure pe unul din 
număr. Ci maica acestuia, care l-a născut pe dânsul, 
ridicându-l pe umerii săi şi aducându-l, l-a unit cu 

snopii, ca împreună să ajungă la aria cea gândită şi la 
stogul cămării celei înalte, ca întru vânturătura Duhului 
celui gândit îndată de la pământ la cer să se aducă, astfel 
ca, de pe pământ, după ce l-a cunoscut că este fiu al 
luminii, să-l bage în cetatea cea vie, lerusalimul, şi să se 
facă pâine sfântă împreună cu ceilalți, la masa cea 
neschimbată a cerurilor. 

Aşa socotea credincioasa şi cuvioasa, aducând pe 
fiul său pe drumul cel împărătesc; aşa îşi întărea grumazii 
săi şi îl ducea pe dânsul către palatele împărăteşti; aşa, 
cu credință, vedea sarcina sângerată şi pe fiul său strujit. 
„Că deşi — zicea ea — viclenii lucrători au lăsat rodul 
meu şi nu l-au unit cu ceata Sfinţilor Pătimitori, dar eu 
nu voi trece cu vederea odrasla chinurilor mele, ci ca pe 
un spic îl voi culege pe dânsul, şi îl voi aduce lui 
Hristos, ca să-l primesc pe el întru nestricăciune, când 
va veni Cel ce S-a răstignit pentru dânşii. Deci, nu voi 
slăbi, ducând aşa povară, fiindcă am lepădat milosti- 
virea femeiască, am desfăcut munţii a toată greutatea şi 
păzirea hotarelor casei femeiești, m-am făcut bărbată şi, 
fiind tare, mă ţin de buna călătorie a iubitului meu fiu. 
Nouă luni l-am purtat pe dânsul în pântece, ca, 
pogorându-se, să vadă lățimile pământului. Să-l port pe 
dânsul încă puţin pe umeri ca, suindu-se, să vadă 
frumuseţile cerurilor. Sângerat l-am purtat pe dânsul în 
pântece, până ce l-am născut om. larăşi sângerat îl pun 
pe grumaz, până când va dănțui împreună cu mulțimea 
îngerilor. O dată l-am adus în lume din pântece, şi a 
venit având trup stricăcios şi muritor, a doua oară pe 
umeri îl aduc Celui Preaînalt şi Nemuritor. 

Deci, îl am pe dânsul întru toate; căci iată, minune 
mare cuprinde mintea mea: în ce fel văd eu mai înainte 
pe fiul meu? Şi iată, aleargă înaintea mea şi întinereşte. 

Cu faţa în sus zace copilul meu; zdrobit şi drept priveşte 
către cer. Cu sfărmări şi cu răni este împistrit şi văd 
împrejurul lui podoabă preastrălucită. Tace cu gura şi 
laudă cu duhul. Zdrobite are gleznele şi de înălţime se 
apucă. Glas îl cheamă pe dânsul, împreună cu cei de o 
cinste, zicând: «Veniţi de intraţi în cămara Luminii». 

Pentru aceea, de toate acestea mă voi bucura şi voi 
zice către fiul meu: «Fericit eşti, fiule iubite! Ce fel de 
vrednicie degrab ai adăugat la frumuseţea ta? Ce fel de 
moştenire a aflat tinereţea ta şi ce fel de dumnezeiesc 
ospăț a aflat viața ta? Fericite sunt mâinile tale, fiule 
iubite, că bogăţia cea nevăzută ai plinit-o! Fericite sunt 
picioarele tale, prea iubite, că s-au scos din tina 
noroiului! Câte am gândit întru mine, zicând: De unde 
voi chema nunta fiului meu? Eu sunt săracă şi el este 
nevestit. Cum ne va primi pe noi cineva întru cuscrie? 
Cum voi căuta bogăţie sau strălucire de neam care să se 
plece la sărăcia noastră? Acestea gândeam şi nu ştiam că 
în chip negrăit împreună cu Stăpânul ai fost tocmit. Nu 
ştiam că te-ai suit cu ochii cei gândiţi şi cu duhul te-ai 
unit cu Puterile cele de sus. Nu am cunoscut că ai stins 
patimile trupului şi ai câştigat nepătimirea celor fără de 
trupuri. 

Drept aceea, strălucita logodire din vremea Rebecăi 
s-a făcut şi la tine, fiule iubite! Că pentru aceea Avraam 
l-a trimis pe robul său, iar pentru tine Dumnezeu pe Fiul 
Său Cel Unul-Născut. Aceea la fântână a primit darurile, 
iar tu în iezer curatele cununi; aceea prin apă cerceii a 
purtat, iar tu ai luat darul Duhului prin sânge. Nu se 
cuvenea atunci copilei atâta împodobire, pe cât ţie astăzi 
zdrobirea pentru Hristos. Nu a înverşunat aurul pe 
tânăra atât de mult, cât pe tine bătăile mărturisirii. Nu a 
întâmpinat-o cu atâta dragoste Isaac în câmp, cât te-a 


Cuvinte şi învățături 455 


întâmpinat pe tine Fiul lui Dumnezeu. Nu în pământul 
cananeilor te duci tu să locuieşti, ci în sfânta cetate a 
celor întâi născuţi. Nu te duci să-l vezi numai pe 
Avraam, ci pe Dumnezeu, Tatăl lui Avraam. Că n-ai 
urât numai rudeniile şi casa, ci pe toată lumea, ca pe 
Hristos să-L dobândeşti. El îţi va scrie ţie zestre în cer. 
El“va străluci pruncia ta şi va pune cunună pe creștetul 
tău, aşezându-te cu încuviinţare în strălucirea Luminii. 

Ai cunoscut, fiule, că în văduvia şi în sărăcia cea 
mai de pe urmă eu trăiesc de mult, şi pentru aceasta așa 
te-ai sârguit să năzuieşti la Tatăl sărmanilor şi la 
Judecătorul văduvelor. Pentru aceasta ai ales să-ți dai 
sufletul tău curat şi neîntinat Domnului Slavei. Pentru 
aceasta te duci să te aşezi pe tine lăcaş al credincioşilor 
în viaţa cea veşnică. Mă înspăimânt de tine şi slăvesc pe 
Domnul. Cum ai sărit aşa de repede la atâta înălțime? 
lată, ţi-ai aflat bogăţie neîntinată, pe care nu ţi-au învis- 
tierit-o mai înainte părinţii tăi. 

lată, ai aflat vrednicie tare şi necurmată, pe care 
nu ţi-a dat-o împăratul pământesc. lată, ai. aflat acolo 
fraţi, toţi de un Tată născuţi, pe care nu ţi i-a născut 
maică-ta cea săracă. Întru veselă însoţire te-ai rânduit pe 
tine. Împreună cu credincioşii călători, călătoreşti către 
Hristos. De aici ai iubit frumoasă dănţuire; frumoasă şi 
slăvită şi foarte vestită. De aceştia lipeşte-te acum şi în 
veci şi împreună cu aceştia stai de-a dreapta Tatălui. 
Odihneşte-te puţin în car, ca să stăpâneşti peste zece 
cetăți în cer. Amestecă-ţi sângele tău împreună cu 
cinstitele sângiuiri, ca numele tău să se aşeze în cartea 
vieţii. Să se învârtească roata cu moaştele tale, ca să 
vezi roatele Scaunului Celui Preaînalt. Culcă-te încă 
puţină vreme împreună cu dânşii, ca să ajungi împreună 
cu dânşii la lăcaşul cel ceresc. Mergi cu dânşii la focul 

cel simţit, ca să te îmbraci împreună cu dânşii în lumina 
cea adevărată. Intră împreună cu dânşii în topitoare, ca 
să iei dintr-însa, împreună cu dânşii, aur curăţit şi 
lămurit. 

Ştiu de ce fel de furtună v-aţi izbăvit şi către ce fel 
de liman vreţi să ajungeţi. Ştiu că părtaşi v-aţi făcut 
chemării celei de sus şi către Tatăl Cel ceresc vă duceți. 
Ştiu că alergaţi să apucaţi ţara aceea de unde a fugit 
scârba, durerea şi suspinul; unde nu este necaz, nici 
stricăciune a trupului; unde nu este răutate, nici întune- 
ric, ci Lumina adevărului şi strălucirea bunei cuviinţe; 
unde este mântuirea şi nestricăciunea. Pentru ce nu m-a 
muncit tiranul, luptătorul de Dumnezeu, şi pe mine 
împreună cu voi? Pentru ce nu am murit şi eu cu 
moartea aceasta fericită, fiule, ca să fiu fericită? Și 
pentru ce nu m-am rânduit şi eu la acest strălucit ospăț, 
ca să ajung la desfătare? Au doară că sunt goală sau 
păcătoasă, sau că sunt ticăloasă şi foarte vrednică de 
jale? Dar nu pentru acestea nu vin împreună cu voi, căci 
Cel ce v-a chemat pe voi este iubitor de săraci, ci pentru 
că nu primiţi înmulţire între voi; că v-aţi făcut lui 
Dumnezeu o patruzecime; că aţi şezut câte zece la 
ospățul cel evanghelic. Căci în numărul vitelor celor 
împătrit aşezate v-aţi rânduit să purtaţi carul cel de 
Dumnezeu purtător şi să ziceţi totdeauna: Sfânt, Sfânt, 
Sfânt, Domnul Împăratul Slavei. 

De vreme ce te-ai învrednicit de nişte daruri ca 
acestea, fiule, roagă-te către Mântuitorul Hristos pentru 
mine, când va zice către voi: Veniţi de moşteniți împără- 
ţia Mea, care am gătit-o vouă. Pomeneşte-mă pe mine, 
fiule, împreună cu cei de o cinste cu tine şi cere-mi plată 
de la Tatăl luminilor, ca precum a suflat trupul şi 
sufletul tău întru mine, să-mi sufle din cer îndurările 

Lui. Şi precum sângele tău a vopsit zdrenţele mele, așa 
să mă adape pe mine de sus milele Domnului; şi precum 
am venit împreună cu tine această cale, aşa să ajung și 
eu împreună cu tine la lăcașurile sfinților, ca şi eu 
împreună cu aceştia să laud şi să zic: Că nu este sfânt ca 
Domnul nostru, că a căutat spre smerenia roabei Sale şi 
a înălțat fruntea tuturor robilor Lui. Pe vrăjmaşi i-a 
ruşinat şi pe cei săraci i-a mântuit şi Lui I se cuvine de-a 
pururea slava, în veciy”. 

lată câtă tainică povestire ne-a descoperit această 
bine grăitoare rândunea. lată cum a zidit, după cum se 
zice, ţevişoarele de fagur ca să păzească mierea, prea 
înţeleapta albină. lată câtă întărire a Scripturilor, ca pe 
nişte flori a adunat şi din toate părţile a înconjurat-o cu 
mierea. Pentru aceasta, viespii răutăţii cu acul lor nu au 
necăjit dulceaţa credinței ei, şi nu i-au aflat fagurul ca 
să-l descopere şi să mănânce frumuseţea mierii celei 
gândite. Pentru aceasta, mama, ca o înţeleaptă împără- 
teasă, poftind a sui pe fiul ei la ramura vieţii, păzind 
întreagă lucrarea de ceară împreună cu lucrătoarea de 
miere, cu hrana rugăciunilor pecetluind-o, a arătat celor 
de sus lucrul adevărat şi a trimis darul la Cina cea de 
Taină, care veseleşte pe îngeri cu dulceaţa gustării. 

Cum vom răsplăti pentru aceasta femeii celei prea 
bune? Ce vom zice despre acestea, iubiţilor? Că aceasta 
atâta râvnă a arătat către Hristos şi atâta dorire şi cântare 
de laudă! Dintre aceste multe laude puţine să-i zicem ei, 
care este om al lui Dumnezeu. Că din cele zise ne vom 
învăţa cu dinadinsul că era credincioasă şi foarte iubi- 
toare de Dumnezeu, că cele de sus cugeta şi cămările 
împărăției le privea şi darurile nestricăciunii le ţinea; pe 
izvoarele sângiurilor şi rănile trupurilor, dovedind că 
moartea copilului ei este bogăţie neîntinată. Nemurirea 

o vedea cu ochii minţii, mai înainte privind-o, că zicea: 
„Acum mai ales ai înviat, prea iubite fiule! Şi acum mai 
bine pot să te hrănesc pe tine, decât atunci când din 
pântece te-am născut”. 

Cum pot să fie acestea, o, cuvioasă şi credincioasă 
şi fericită femeie? Îi vezi creştetul zdrobit, vezi că 
luminile ochilor i-au sărit, îi vezi buzele în două tăiate, 
scânteile cuvintelor stinse şi, scurt să zic, vezi tot trupul, 
prin mulţimea rănilor, ciuntit şi zici că „acum mai 
vârtos ai înviat, prea iubite fiule”? „Aşa — zice dânsa —, 
şi prea bine pot şi tare sunt. Cum şi întru ce şi care este 
doctoria? Eu voi zice cum şi întru ce şi întru care dar. Îl 
aduc pe lezechiel proorocul şi el îi va binevesti lui: «A 
zis Domnul către tine, o, tânărule: lată, Eu trimit duh în 
oasele tale şi vei sta pe picioare şi vei trăi în veci». Apoi 
pe Pavel, care îmi dovedeşte şi zice: «Şi eu îţi zic ţie 
prin cuvântul Domnului: Că Însuși Domnul Se va pogori 
din cer şi te va învia pe tine spre viaţa veşnică». Apoi pe 
Însuși Domnul, Care cu dumnezeiescul Său glas zice: 
«Cel ce îşi pierde sufletul său pentru Mine, întru viața 
cea veşnică îl va găsi pe el». 

Întru aceste trei semne adevărate îmi stă mie 
înainte prea iubitul meu fiu, şi pentru aceasta nu îl văd 
pe dânsul ca pe un mort, ci ca pe un viu şi ca pe unul ce 
este şi petrece în veci. Pentru aceea mi se cuvenea şi 
mie să mă arăt tiranului, că sunt maica lui. Că a poftit 
sufletul meu să-l văd pe dânsul bând paharul acesta, şi 
iată că l-a băut pe el cu multă bunătate şi s-a dus întru 
slavă, luând plata lui”. 

O, femeie, mare este credinţa ta! Cu adevărat mare 
şi prea slăvită! Mari sunt darurile de biruinţă ale vitejiei 
tale și tari sunt plăţile iubirii tale de Dumnezeu. Sfântă 
este rădăcina ta, sfântă ramura ta şi sfințenia îți rămâne 

în veac. Ai lăsat oamenilor nume iubit şi cinstit şi ai 
aflat înaintea îngerilor veşnică laudă. Ca mirosul ţarinii 
înaintea lucrătorului de pământ, aşa este înaintea îngeri- 
lor buna mireasmă a ta. Precum pomii cei roditori întru 
buna amestecare a aerului, aşa este rugăciunea ta înain- 
tea Mântuitorului. Ca Sarra te-ai binecuvântat, ca Lia te- 
ai sfinţit, ca Rebeca şi Rahila întru frumuseţe te-ai slăvit, 
ca Ruth, care s-a întors către Domnul, te-ai îndreptat, ca 
Marta şi Maria cu Hristos te-ai împrietenit, ca Anna şi 
Solomon întru rugăciuni te-ai auzit. În cartea vieţii este 
numirea ta şi între fiii Luminii pomenirea lucrului tău. 
Că S-a jurat Domnul pe bunătatea Sa: „Pentru că ai 
făcut lucrul acesta pentru Mine, împreună cu ceata 
sfinţilor te voi număra pe tine întru odihna Mea”. 

Pentru aceea cer de la tine, o, cuvioasă, credin- 
cioasă şi fericită maică, soleşte pentru mine înaintea 
sfinţilor, zicând: „Rugaţi-vă, purtătorilor de cununi ai 
lui Hristos, pentru preamicul şi ticălosul Efrem”, ca să 
aflu milă şi să mă mântuiesc, cu Darul lui Hristos. Că 
Lui 1 se cuvine slava şi stăpânirea, în vecii, vecilor. 
Amin. 


SFĂTUIRE PUSTNICEASCĂ 
DUPĂ ALFAVITA 


Începutul lepădării de lume a monahului este a se 
teme de Dumnezeu, iar monahul cel fără de frică se va 
sălăşlui afară de porţile împărăției lui Dumnezeu. 

Începutul vieţii celei bune a monahului este 
cunoştinţa de Dumnezeu, iar necunoştința de Dumnezeu 
întunecă sufletul său. 

Moştenirea cea bună a monahului, este întreaga 
înţelepciune şi sfinţenia, iar cel ce este lipsit de acestea 
rămâne afară de moştenirea părinţilor. 

Nevoinţa monahului este cugetarea şi citirea 
Scripturilor şi împlinirea poruncilor lui Dumnezeu, iar 
cel care întru acestea nu se îndeletniceşte este lipsit de 
nevoință şi linişte. 

Mâncarea monahului este ca să facă voia lui 
Dumnezeu, iar nu mâncarea cea simțită. Căci cea după 
poftă este mâncarea simțită care nu pune pe monah 
înaintea lui Hristos, ci se duce în pântece şi iese pe şezut. 

Paşii monahului sunt ca să frece treptele bisericii, 
mişcându-se cu cinste, iar paşii cei necinstiţi sunt cei 
care umblă din casă în casă. 

Viaţa monahului să fie neîntinată, fără a fi 
batjocorit de muierușele cele îngreuiate de păcate. Că 

săgeată a ispititorului este în inima monahului femeia 
care cu neastâmpărare petrece în casă. 

Monahul să se sfătuiască împreună cu cel priceput, 
iar sfatul celui nepriceput şi neînţelept să nu locuiască 
în inima monahului. 

Monahul privegkind întru psalmi, întru laude şi 
întru cântări duhovniceşti, alungă nălucirile de noapte, 
iar monahul ce se făleşte pentru isprăvile sale şi doarme, 
țese pânze de păianjen. 

Monahul viteaz scapă de cursele diavoleşti prin 
crucea lui Hristos, iar monahul pământesc şi care este 
plecat la cele pământeşti, tuturor este satanicesc. 

Gândirea monahului totdeauna să fie lucrătoare de 
lucruri bune. 

Iscusință a monahului sunt gândurile cele unele 
peste altele. 

Privegherea monahului credincios poteleşte gân- 
durile cele întinate. 

Lucrarea de pământ a monahului este sufletul cel 
bun care aduce rod după Evanghelie. Lucrându-l pe 
acesta, monahul va mânca rodul lui. Plata lucrurilor sale 
este rod dulce în gura lui. 

Puterea nemuritoare a monahului, este sărăcia care 
poartă Crucea lui Hristos. Lucru cumplit la monahi este 
iubirea de argint, că le încuie împărăţia cerurilor. 

Supune inima ta, monahule, umerilor tăi, ca prin 
mintea ta şi prin partea cea lucrătoare să alungi de la 
tine pe potrivnic. 

Darul bun al monahului este fecioria, care îl suie 
pe dânsul la cer împreună cu Ilie. Pentru aceea, o, mona- 
hule, făcându-te iubitor al acesteia, suie-te în căruță de 
foc cu două sulinare, adăpându-te şi răcorindu-te. 

Lacrimile care se varsă din ochii tăi sunt pom al 
Vieţii, care se ridică la înălțimea smeritei cugetări. 
Monahul care cu putere îl câştigă pe pomul acesta, va 
culege roadele cele bune. 

Puterea fecioriei este depărtarea de bucate, iar 
monahul ce se îmbată îşi va întina trupul său. 

Monahul care îşi face arătată tuturor milostenia 
lui, se va face vrednic de îngrețoşare şi va auzi de la 
Hristos: „Ți-ai luat plata ta”, iar dacă este rugat să o 
spună, va lua plata de la Hristos, Cel ce cunoaşte cele 
ascunse. Monahul, dând lui Dumnezeu cele ale lui 
Dumnezeu, să nu se înalțe, ci, rugându-se, să zică: 
„Stăpâne, dintru ale Tale aduc ie şi pe ale Tale. De la 
Tine caut numai izbăvirea sufletului meu”. 

Pe monahul care se roagă curat în rugăciunile de 
noapte, îl va auzi Domnul. Şi ziua îl va străluci pe 
acesta Dumnezeu şi îl va arăta ca o zi în fiecare zi. 

Monahul milostiv va fi iubitor de fraţi şi va 
moşteni pământul cel bun. 

În mândria monahului nu Se va odihni Domnul, 
iar în smerita cugetare a lui se va odihni Duhul Sfânt. 

Gândul monahului să fie totdeauna întru împărăţia 
cerurilor şi degrab o va moşteni pe dânsa. 

În toată vremea haina monahului să fie neîntinată, 
nu cea ţesută, ci cea duhovnicească, deoarece unul ca 
acesta, la miezul nopţii, va intra în cămară împreună cu 
Mirele. Monahul să aducă untdelemn spre întâmpinarea 
Mirelui, că rămâne afară, împreună cu cele cinci fecioare 
nebune, dacă nu îşi luminează candela sa cu untdelemn. 

Viața monahului să se facă după urmarea îngeri- 
lor, arzând de tot păcatele, că viaţa celor ce se pocăiesc 
este o jertfă întreagă. Viaţa monahului închipuie 

omorârea mădularelor față de pofte, că viaţa şi traiul lui 
loan s-a făcut pildă a monahilor. 

Furtuna dracilor să fugă de la monah; alinarea 
îngerilor să dănțuiască la dânsul. Când vine asupra lui 
furtună drăcească, să-şi stăpânească mânia, că viaţa 
monahului se cunoaşte ântru blândețe şi întru răbdare. 

Fierbând monahul cu duhul, alungă pe diavolul. 
iar pizmuind pe fratele său, afară de lege, monahul trage 
asupra sa pe diavolul. 

Aluat al răutăţii să nu se numească la monahi, ci 
să domnească între dânşii dragostea curată. Soarele să 
nu apună întru mânia monahului. Monahul liniştitor nu 
va tulbura pe fraţi, iar strigarea lui răstoarnă mănăstirea. 

De glasul cântării de psalmi nu te lepăda, o, mona- 
hule, că aceasta este cuvântarea de laudă a îngerilor. De 
glasul priveliştilor diavoleşti fugi, monahule, că aceasta 
este amăgirea dracilor. 

Fie pe fruntea ta totdeauna Crucea lui Hristos, 
monahule; fie şi întru inima ta, pustnice, totdeauna frica 
lui Dumnezeu. 

Liniştea monahului cu inimă curată înduplecă pe 
Duhul cel Sfânt. Obiceiul bun al monahului lucrează 
iubire de fraţi, iar lupta şi sfada o alungă. 

Monahul logodit cu Dumnezeu să nu se înduplece 
pe sine diavolului, ca să nu se ruşineze înaintea cămării 
de Mire. 

Pavăză cu totul nebiruită a monahului este lauda 
îngerilor în gura lui, iar moartea monahului este somnul 
cel iubit mai mult decât lauda. 

Comoară a monahului este sărăcia de bună voie. 
Prea dumnezeiesc este monahul care pe aceasta a ridi- 
cat-o asupra sa. Învistiereşte-te în „cer, monahule, că 
nemărginite sunt veacurile desfătării celei de acolo. 

Privirea monahului să se facă în Sfintele Scripturi. 

Uşa monahului să nu se încuie cu zăvoare de fier, 
ci să fie întărită cu Piatra cea din marginea unghiului. 

Cinstirea de Dumnezeu a monahului să se cunoască 
în iubirea de străini şi întru bucurie să se îndrepteze. 

Faţa monahului se face minunată prin rugăciune şi 
se cunoaşte prin milostenie. 

Monahul vesel cu fața va fi odihnă a pustnicilor, 
iar al gândurilor rele surpător. 

loan să-ţi fie pildă, monahule, care a fost îmbrăcat 
cu-păr de cămilă. Ca Ilie, cu cojocul acoperindu-te, la 
cer să te suie. Iacov te îndeamnă să te bucuri pentru 
primejdiile ce ţi se întâmplă, răbdare învăţându-te. loan, 
Cuvântătorul de Dumnezeu, spre „la început era 
Cuvântul ” te-a povăţuit pe tine. 

Sudoarea alinării duhovniceşti, ce se face pe 
fruntea monahului, veseleşte mulțimea monahilor. 

Monahul semeţ risipeşte adunarea fraţilor. Înţele- 
gerea între monahi izgoneşte mândria şi sălăşluieşte 
înlăuntru smerita cugetare. 

Întocmai cu îngerii se face monahul care defaimă 
pântecele şi nu iubeşte beţia. 

Frumuseţe nebiruită a sufletului monahului este 
fecioria, care străluceşte, iar prea rea şi prea grozavă 
este fața monahului când fecioria se întină. 

Prea rău lucru este monahului răutatea adusă în 
suflet, ea este ca focul în trestie. 

Monahul care a călcat lumea se face împreună vor- 
bitor cu Hristos, iar cel ce se împleticeşte cu lucrurile 
lumii nu va plăcea lui Hristos, Căruia 1 s-a făcut ostaş. 

Propovăduitor prea credincios al împărăției ceru- 
rilor este monahul neiubitor de argint, iar rău şi pierdut 
este cel ce boleşte cu iubirea de argint. 

Podoabă a monahului tânăr este întreaga înţelep- 
ciune care are neîntunecată pe feciorie. Odor al mona- 
hului este ascultarea; cel ce a câştigat-o pe dânsa va fi 
auzit de Domnul. 

Răutatea să nu se sălăşluiască în inima monahului, 
iar bunătatea să se înmulțească întru lucrurile lui. 

Cuvânt bun să aibă monahul şi să grăiască în gura 
lui cuvintele Celui Preaînalt. 

Să flămânzească de voie monahul, ca să smerească 
trupul cel pământesc şi să înalțe sufletul la cetatea 
cerească. 

Monahul să spună cuvântul adevărului şi minciuna 
s-o alunge din gura lui. 

Cuvânt aspru de va auzi monahul să nu se 
asprească, nici să se îndârjească, ci să spună că va lua 
plata credincioasă a păcii şi fiu al Celui Preaînalt se va 
chema, dacă se va face mijlocitor al păcii. 

Cu umilință grăind monahul, întru smerită 
cugetare, şi din inimă împietrită poate scoate lacrimi. 

Precum leul este înfricoşat ogarilor, aşa se cuvine 
să fie monahul gândurilor poftei. Monahul care dezleagă 
fără de vreme postul este ca cel ce surpă turnul din 
temelie. 

Precum viforul ridică praful de pe pământ, aşa 
monahul trufaş zădărăşte mânie în mănăstire. Precum 
este limanul cel neînviforat corăbiilor, aşa să fie mona- 
hul în mănăstire. 

Următor al îngerilor pe pământ este monahul, dacă 
nu s-a rănit de arcul dulceții. 

Să nu te sârguieşti, monahule, întru mândrie, ca să 
nu cazi cădere de spaimă. Fii următor smeritei cugetări a 
lui Pavel, ca să te faci împreună moştenitor cu sfinţii. 
Urmează pe vameş, ca să nu te osândeşti împreună cu 

fariseul. Blândeţea lui Moise alege-o, ca inima ta, care 
este piatră vârtoasă, să o refacă Dumnezeu întru iezere 
de apă. Și după acestea vei zice ca unul ce ai dobândit 
pricepere: „Ce este mai bun, decât blândețea care la apa 
odihnei m-a hrănit pe mine?”. Să nu te arăţi aspru. Adu-ţi 
aminte că nimeni fiind aspru nu a răbdat. 

Păzeşte-te, monahule, ca nu lăsând pe Abel, lângă 
Cain cel trufaş să te adaugi şi să te faci împreună părtaş 
al pedepselor aceluia. 

Învaţă-te cât de bună este smerita cugetare şi pe 
aceasta alege-o, că te suie la cer. Plată bună pentru 
smerita cugetare îţi stă ţie înainte împărăţia cerurilor, de 
aceasta să nu te leneveşti. 

Monahul tânăr să se întărească pe întreaga 
înţelepciune şi slava deşartă cu vederea să o treacă. Sad 
nou sfințit de Dumnezeu este monahul care cu întreaga 
înţelepciune se adapă. 

Postul este frâu al monahului, iar cel ce îl leapădă 
se face cal îndrăcit asupra părţii femeieşti. Monahul 
tânăr şi neînfrânat fără de frică păcătuieşte. 

Monahul care spală picioarele cuvioşilor îşi strălu- 
ceşte inima sa şi va avea comoară în cer. Monahul care 
spală picioarele păcătoşilor, fără deosebire, binecuvân- 
tarea celor ce pier spre sine o trage. 

Monahul priveghetor lucrează ziua şi noaptea, 
stăruind întru rugăciuni. Monahul care îşi înfrânge 
inima sa, varsă lacrimi şi din cer cheamă şi cere milă. 
Curgere dumnezeiască în gura monahului este psalmul 
mărturisirii. Cel ce o are pe aceasta este desăvârşit. 

Pom al vieţii pe pământ este monahul nepătimaş. 
Pom al vieţii celei veşnice în cer este monahul cel 
nerătăcit. Străină vedere în cer este monahul care pe 
pământ a luat asupra lui viață îngerească. 

Paloş prea ascuţit asupra diavolului este psalmul 
în gura monahului. , 

Lemn uscat, în vremea lui Elisei, a tras fier din 
adânc, şi la monah, făcându-se trupul uscat de postire, 
scoate sufletul din adâncul păcatelor. Postul monahului, 
curgerile dulceţilor le usucă. 

Paloş asupra patimilor este privegherea monahului 
care se întinde întru rugăciuni. 

Primirea de străini a monahului cu mâncare de 
verdeţuri, ce se face cu dragoste, este mai bună decât 
grăsimea arderilor de tot. 

Darurile de la străini amăgesc pe cei înţelepţi; cel 
ce le primeşte pe dânsele, pentru nedreptatea altora, nu 
este pustnic. 

Hotar al postului monahului este moartea; mai 
înainte de sfârşit să nu se depărteze de dânsul. 

Hotarul rugăciunii monahului este nehotărât, că 
este lucru bun ca în toată vremea să binecuvinteze pe 
Domnul. 

Pustnicul care ocărăşte pe monahi este neiscusit şi 
la oameni urâcios. Monahul care nu îşi stăpâneşte limba 
în ziua mâniei, nici patimile nu le va stăpâni cu lesnire. 
Monahul care se mânie, îşi ucide sufletul şi răneşte cu 
săgeți prea ascuţite pe aproapele său. 

Vai monahului care se îndreptățeşte pe sine îna- 
intea oamenilor, că urât este unul ca acesta înaintea lui 
Dumnezeu. 

Monahul leneș va cugeta cuvinte deşarte şi vorbirea 
lui va fi amăgitoare. 

Monahul pripit va cădea în ispite, iar cel blând 
potoleşte mânia. 

Monahul care nădăjduieşte în puterea sa, va cădea; 
iar cel ce nădăjduieşte spre evlavie, va sta. 

Cel ce defaimă pe aproapele, ca pe un păcătos, 
este ticălos; iar cel ce socoteşte pe vecinul său mai 
cinstit, se va înălța. ă 

Monahul care se luptă cu alții va fi urât şi înaintea 
celor vrednici nu va fi cinstit. 

Mai înainte de ispită întrarmează-te pe tine, mona- 
hule, ca să te arăţi iscusit în ispită. 

Bogăţie şi îngrăşare a trupului să nu-ţi câştigi, 
monahule; căci calea cea strâmtă şi necăjită leapădă cele 
ce nu folosesc. Făcându-te ucenic al lui Pavel, zi îm- 
preună cu dânsul: „Pe roate gunoaie le-am socotit, ca 
pe Hristos să-L dobândesc”. 

Foc care arde înlăuntru monahului este dezmier- 
darea care se aprinde din beţie. Izvor de-a pururea 
curgător este Hristos. Din Acesta scoțând, monahule, 
înfocarea cea puturoasă stinge-o cu totul. 

Bogăția care se ţine în mâini şi multa îmbuibare, 
care din beţie vine, nu vor fi primite în porţile cerurilor. 
Deci nu te nădăjdui, monahule, spre bogăţie şi spre 
multa îmbuibare, ci întru sărăcie şi întru înfrânare, ca să 
nu stai afară de porţile cerului. Monahul care nădăjdu- 
ieşte spre strălucirea neamului şi spre bunăstarea trupu- 
lui, se va smeri, iar cel ce pentru Hristos este smerit, se 
va înălța. 

Cuvânt rău să nu grăiască monahul, că apoi se face 
vie roditoare de spini. Cu graiuri prea dulci să grăiască 
monahul aproapelui, că mierea amărăciune nu are. 

Trândavul să nu se facă ocârmuitor al lucrurilor 
dreptăţii, că albina totdeauna lucrează. 

Curgerea Iordanului este curăţitoare de păcate, că 
Hristos pe acesta l-a sfinţit. Curgerea lacrimilor mona- 
hului pricinuiește lăsarea păcatelor, căci Hristos a zis: 
„Fericiţi cei ce plâng acum, că aceia vor râde”. 

Monahul cel nestatornic se vântură de viforul 
gândurilor, iar cel ce se stăpâneşte cu graiuri evangheli- 
ceşti, pe sine se întărește. 

Monahule, izbăveşte pe aproapele de păcat, fără 
defăimare, cu toată puterea ta, că Dumnezeu pe cei ce se 
întorc către Dânsul nu îi leapădă. 

Grai de răutate şi de viclenie să nu încui întru 
inima ta asupra fratelui tău, monahule, ca să poţi zice: 
„Lasă-ne nouă datoriile noastre, precum şi noi lăsăm 
datornicilor noştri”. 

Monahul trândav se va îneca de gânduri, ca grâul 
de spini. 

Cununa de laudă a monahului este pacea şi sfinţe- 
nia. Cel ce le câştigă pe acestea va vedea pe Domnul. 

Întreaga înţelepciune a monahului va înălța capul 
lui şi în mijlocul multora îl va slăvi pe dânsul. Înţelep- 
ciunea monahului să nu fie întru osteneala cuvântării, ci 
întru buna statornicie şi întru blândeţe să se slăvească. 
Unul ca acesta este înțelept, iar în mijlocul fraţilor se va 
arăta iconom credincios. Căci este înțelept cu adevărat 
nu cel ce învață prin cuvânt, ci cel ce învaţă cu lucrul. 

Monahul priceput, luptându-se cu tabăra dracilor, 
rămâne nerănit de săgețile acestora. Monahul care se 
întărește cu Crucea lui Hristos, va zdrobi capul balau- 
rului. 

Gura monahului să se deschidă cu cuvântul lui 
Dumnezeu, iar inima lui să cugete cuvintele Domnului 
fără de răspândire. 

Averea cinstită a monahului este fecioria, care 
străluceşte cu lumina milosteniei. Pe aceasta păzind-o 
monahul, cu întemeiere va intra în cămara cea de Mire. 

Monahule, păzeşte poruncile Celui Preaînalt; iar 
tu, pustnice, sârguieşte-te să păzeşti poruncile părinţilor, 


470 Cuviosul Efrem Sirul 


că acestea făcându-le te vei arăta moştenitor al împără- 
ției cerurilor. 

Monahul îndrăzneț va cădea în ispite şi în cursa 
diavolului, iar pe cel blând îl va ajunge pacea şi cununa 
sfinţeniei. 

Monahul care se desfătează va fi întru amăgiri şi 
întru năluciri de noapte, iar a celui ce posteşte, patul îi 
este neîntinat şi somnul fără de nălucire. 

Pe monahul ce se teme de Dumnezeu, nu îl va 
întâmpina lucru rău, că pe unul ca acesta îl păzeşte 
Domnul, şi în ziua sfârşitului său va avea curăţire. 

Supunerea monahului nu față cel mai mare se 
cunoaşte, ci în ispite se lămureşte. Răbdarea monahului 
întru necazuri, care se fac de cel credincios, îi pricinu- 
ieşte nădejde care nu ruşinează. Răbdarea monahului 
este până la cea mai de pe urmă răsuflare a lui, „că cel 
ce va răbda până în sfârşit, acela se va mântui ”. 

Cuvântarea de laudă a monahului să fie neîncetată, 
pentru că Serafimii neîncetat slavoslovesc. Laudă du- 
hovnicească să fie în gura ta, monahule, că îţi uşurează 
greutatea ispitelor ce vin asupra ta. 

Rabdă, monahule, că scurtă este vremea răbdării, 
dar sunt nemărginite veacurile desfătării. 

Monahul ascultător va sta cu bună îndrăzneală lân- 
gă Cruce, că Domnul este în Cruce şi în moartea Crucii. 

Glasul monahului să nu se înalțe către fratele său 
întru amărăciunea sufletului său. Glasul monahului întru 
blândețea rugăciunii cu curățenie să se trimită către 
Dumnezeu, prin buze nemişcate. 

Luminător adevărat pe pământ este monahul care 
nu a alunecat cu limba lui. Prieten al lui Hristos este 
unul ca acesta, şi cel care nu şi-a întina: trupul său cu 
păcatele. 

Frica lui Dumnezeu ţinând şi cuprinzând pe 
monah, este ca un turn nebiruit. Cel care nu are frica lui 
Dumnezeu va fi lesne prins şi robit de cei potrivnici. 

Lumină curată pe pământ este monahul la care nu 
s-a aflat pofta banilor. Că iubirea de argint, fiind 
rădăcină a tuturor relelor, nu naşte roade bune. 

Mai bine este monahului a mânca carne şi a bea 
vin, decât a mânca întru clevetiri cărnurile fratelui său. 
Mănâncă-ţi, monahule, pâinea ta cu miere şi te depăr- 
tează de amărăciune, şi îţi bea vinul tău cu lapte şi fii 
prunc cu duhul. Că mierea nu are amărăciune, iar laptele 
nu ştie de răutate. 

Aurul se lămureşte în foc, iar monahul se va 
cunoaşte între mulțimea monahilor. 

Mâinile monahului să fie întinse cu cuvioşie către 
Dumnezeu, că Moise, după ce a închipuit cu mâinile 
Crucea a biruit pe Amalic. 

Dar bun este peste monahul care se răstigneşte şi 
moare în fiecare zi, că se bucură de dânsul îngerii, 
primindu-l întru împărăţia cerurilor. 

Frâu al patimilor monahului este postul, iar surpa- 
rea şi pierderea patimilor este rugăciunea cu milostenie. 

Precum grindina este făcătoare de stricăciune 
pentru via ce odrăsleşte lăstarii, aşa mâinile monahului 
care lucrează rău în mănăstirea nou înfiinţată. 

Mai strălucit decât zăpada este monahul care se 
află mai presus de poftele trupeşti, că cel ce în locul 
aurului iubeşte pe Hristos, Îl va vedea pe EI în ziua 
facerii de bine încununându-l pe dânsul. 

Monahul şoptitor risipeşte mulțimea monahilor şi 
pe prieteni îi împrăştie, iar monahul care cântă adeseori 
va aduna prietenie duhovnicească. Şarpele, după ce a 
şoptit Evei, a izgonit-o din rai, iar monahul care şopteşte 

va fi asemenea cu acela, că şi sufletul aproapelui îl 
pierde şi nici pe al său nu-l mântuieşte. Iar cel ce cântă 
cu pricepere întru inima sa, va fi auzit de Dumnezeu. 

Sufletul monahului să-şi aibă ochiul nerăspândit 
către Dumnezeu, că sufletul monahului care s-a lepădat 
de lume şi s-a făcut mireasă lui Hristos, pe cele pămân- 
teşti le va defăima. 

Monahul care este îmbrăcat cu lucruri bune, cu ză- 
bală va zdrobi capul balaurului; căci sufletul monahului, 
bine mirosind duhovniceşte, cu cuvioşie va astupa miro- 
sirea balaurului, ca să nu miroase întru dânsul întinăciu- 
nea dulceții. 

Cât de bun lucru este, fraţilor, a stăpâni dulceaţa şi 
dezmierdarea şi a fi mai înalt decât poftele trupeşti! Că 
cine are în inimă frica lui Dumnezeu, de acesta 
întinăciunea dulceţii nu se atinge. 

Frumoasă este în gura monahului lauda care din 
inimă curată se trimite lui Dumnezeu; ca nişte tămâie 
binemirositoare va fi primită rugăciunea acestuia. 

O, ce fel de întristare este între îngeri când 
monahul, pentru neluarea aminte, se aruncă afară din 
împărăție! O, ce fel de chinuire este sfinților când 
pustnicul, pentru trufie, nu intră împreună cu Mirele în 
sfânta cămară! O, câtă bucurie este între sfinți când 
păcătosul, prin pocăință, intră întru împărăţia cerurilor! 
O, câtă veselie este sfinților când păcătosul se întoarce 
din calea rătăcirii lui! Pe a căror credință urmând-o, 
împliniţi veselia cea cu bucurie. O, ce fericiţi copii ai lui 
Dumnezeu sunteți voi, acei monahi pe care nu v-a biruit 
pofta trupului! Pe voi pământul nu vă va acoperi, ci 
cerul împreună cu îngerii vă va primi. 

Lui Dumnezeu Însuși să-l fie slava, în veci. Amin. 


SFĂTUIRE 


Ascultaţi acestea, voi, care sunteți fii ai luminii, şi 
le păziţi. Că pricinuitoare de împărăţia cerurilor se va 
face vouă sfătuirea aceasta. 

Privegheaţi întru cuvintele acestea şi veţi afla 
odihnă sufletelor voastre. Împuterniciţi-vă din neputinţă, 
întărindu-vă cu frica lui Dumnezeu! 

Rugăciunea voastră să fie curată către Dumnezeu. 
Încă şi pentru mine vă rog. Moştenitori ai vieţii veşnice 
sunteţi dacă de sfătuirile acestea nu vă veţi lenevi. 

Fie cuvântul vostru „ce este da, da, iar nu, nu”, că 
evanghelicească este porunca. 

Moartea pe voi nu vă va stăpâni, că v-aţi mutat de 
la moarte la viaţă. lisus Hristos este viaţa voastră, de 
Care dacă vă veţi lipi, nu veţi muri. Că este Domn al 
morții şi al vieţii şi pe cei ce se apropie de Dânsul, îi va 
face vii. Dezleagă păcatele, curățeşte nelegiuirile celor 
ce Îl cheamă pe EI. Pe cei ce se pocăiesc îi tămăduieşte 
şi pe cei ce se întorc îi sfințeşte. Deci, înţelegeţi puterea 
pocăinţei, iar cei ce aţi păcătuit alergaţi către dânsa; căci 
vouă, 0, iubiții lui Dumnezeu, vă este străin chipul 
păcatului, şi nu va domni peste trupul vostru cel gândit 
păcatul, căci nestricăciunea aţi luat-o asupra voastră. 

Afară de ispită sunteţi, fraţilor, fiindcă de amără- 
ciune v-aţi izbăvit, după ce graiurilor dumnezeieşti v-aţi 
încrezut. Pe cele pământeşti le-aţi defăimat, după ce 
Crucea pe frunte aţi luat-o şi sunteţi vedere înfricoşată 
pentru diavol, că aţi cinstit dreptatea şi curăția aţi păzit-o, 
iar acum sunteți în rai. 


DESPRE UNELE ÎNTREBĂRI 


Pentru cele despre care aţi întrebat, vrând să vă 
învăţaţi, voi zice pe scurt. 

Fără frica de Dumnezeu şi fără răbdarea cea 
desăvârşită, a isprăvi ceva bun şi a sfârşi din cele 
începute este cu neputinţă, fiindcă zice Apostolul: „De 
răbdare aveți trebuinţă ” (Evrei 10, 36), ca, făcând voia 
lui Dumnezeu, să luaţi făgăduințele. Şi Domnul învaţă, 
zicând ucenicilor Săi aşa: „Întru răbdarea voastră veți 
câştiga sufletele voastre” (Luca 21, 19). Şi iarăşi: „Cel 
ce va răbda până în sfârşit, acela se va mântui” (Matei 
10, 22). Căci nu se cunoaşte de la început sfârşitul, ci la 
sfârşit se află rodul. De aceea, uniţi începutul cu sfârşi- 
tul ca, întru sfârşit, aflând biruinţa, să luaţi făgăduințele. 

Deci, să păzim sfințenia, că se va căuta aceasta 
mai ales la cei ce au luat asupra lor viața monahicească. 
Să nu fim măreți în deşert, ca să nu ne zică şi nouă 
Domnul: „Toate lucrurile lor le fac, ca să fie văzuţi de 
oameni. Că îşi lărgesc advarele şi îşi măresc poalele şi 
iubesc şederile întâi în adunări şi închinăciunile prin 
târguri şi a se numi de oameni «învăţătorule» ”. Deci să 
fim smeriţi în cuvânt, în lucru, întru petrecere, ca să 
aflăm har de la Domnul. fiindcă Domnul binevoieşte 
întru smerenie. 

Ştiu pe un frate întru Domnul care, liniştindu-se 
într-un loc oarecare, era în mare supunere. S-a întâmplat 

în locul acela ca un frate să fie supărat de un drac prea 
rău. Şi a început să cheme pe acel frate liniştit, a striga 
şi a zice multe; şi se afla în biserică, fiind păzit de cei 
mai tineri. lar fratele acela, pentru care striga dracul, era 
în chilia lui, liniştindu-se. 

După ce a văzut întâi-stătătorul multa strigare a 
dracului, a trimis să cheme pe fratele acela, ca să stea 
lângă cel ce pătimea. Venind, a aflat pe cel ce pătimea 
având o mică slăbire. Şi cum a vorbit cu dânsul, dintr-o 
dată, apucându-l pe el necuratul duh, a început să strige 
şi să zică: „Tu iarăşi aici rău ai venit, pe cale rea; rele îţi 
sunt întâmpinările tale, rele să zici, rele să auzi, şi întâi 
tu m-ai scos şi m-ai legat pe mine cu smerenia ta”. Şi 
iarăşi a zis către dânsul: „Nu te înălța, bunule cutare, nu 
te înălța, că vei fi şi tu cercetat de mine, de nu vei fi 
acoperit, pentru smerenia ta. Că aceasta este care şi 
acum mă necăjeşte şi mă luptă pe mine”. 

Dacă chiar şi dracii mărturisesc, nevrând, că nu 
pot împotriva smereniei și se tem de aceasta şi se 
înfricoşează, apoi pentru ce noi cu totul ne lenevim de o 
vrednicie ca aceasta? Pentru că semn duhovnicesc 
fulgeră dintru dânsa, pe care nu o pot suferi trufaşii 
draci, de vreme ce a zis Domnul: „Învățați-vă de la 
Mine că sunt blând şi smerit cu inima şi veți afla odihnă 
sufletelor voastre”. 

Noi să zicem către Dânsul: „Mulţumim Ție, 
Doamne, Împărate a toate şi Dumnezeu, că Te-ai făcut 
nouă cale de mântuire. Tu, Doamne, şi pe draci îi 
înfrânezi şi scoţi din tot răul pe cei ce nădăjduiesc spre 
Time”, 

Să nu încetaţi, rugându-vă pentru mine, ca să aflu 
milă de la Domnul când mă va apuca strâmtorarea şi 
sugrumarea morţii, şi să nu mă ruşinez când va 

descoperi Domnul cele ascunse ale întunericului şi va 
arăta sfaturile inimilor. Vai, celui ce se va ruşina în 
ceasul acela! Iar Stăpânul Dumnezeu şi Atotţiitorul, Cel 
ce cearcă tot graiul, să ne miluiască pe toţi, după 
mulţimea îndurărilor Sale, şi numele fiecăruia dintre noi 
să-l scrie întru împărăţia cerurilor. Că Lui 1 se cuvine 
slava, în vecii vecilor. Amin. 

SFĂTUIRE DESPRE RĂBDARE 
ŞI UMILINŢA SUFLETULUI 


lubiţilor, să ne facem ca nişte ostaşi viteji, murind 
cu sârguință pentru Împăratul nostru. Când eram în 
lume, şi întru lucrurile cele lumești ne învârteam, nu 
pătimeam acestea; nici nu ne supuneam sub nişte 
necazuri ca acestea. lar acum, pentru că ne-am apropiat 
să bine plăcem Domnului, se ridică asupra noastră ispite 
şi necazuri de la cel viclean. Vedeţi, că pentru Domnul 
pătimim acestea. Că, pizmuindu-ne pe noi vicleanul şi 
luptându-se să ne scoată din calea vieţii, ne aduce întru 
trândăvire şi lenevire, ca nu cumva, bine plăcând 
Domnului, să ne mântuim. lar dacă noi vom fi viteji şi 
sârguitori întru răbdare şi bărbăţie, fiind gata să răbdăm 
până la moarte pentru nădejdea cea întru Hristos, toate 
meşteşugirile vicleanului ce se ridică asupra noastră se 
vor risipi. Că avem pe Hristos, Sprijinitorul şi Apărăto- 
rul nostru, Care, atunci când suntem necăjiţi şi nădăj- 
duim spre Dânsul, ne dă răbdare şi pe aceia îi ruşinează, 
iar noi vom lua darurile de biruinţă ale ostenelilor, adică 
împărăția Domnului. 

Deci, să ne facem ca nişte nicovale, bătându-ne şi 
nedându-ne în nici un chip la moleşeală sau lenevire sau 
trândăvire. Bătându-ne, să biruim pe împotrivă-luptă- 
torul prin răbdare, că şi Domnul nostru a trecut prin 
nevoinţa aceasta, fiind bătut, ocărât, batjocorit, scuipat, 

împroşcat cu pietre, mai pe urmă fiind dat şi la necin- 
stită moarte pe Cruce de cei fără de lege. Toate 
suferindu-le pentru mântuirea noastră, ne-a lăsat pildă 
de viaţă, ca prin calea necazului, a ispitelor şi a morţii, 
prin care El a călătorit, pe aceeaşi cale să călătorim şi 
noi, cei ce întru adevăr am crezut întru Dânsul şi voim 
să ne facem împreună moştenitori cu El. Că precum EI, 
prin multe patimi, iar mai pe urmă murind pe Cruce, a 
biruit şi a omorât şi a osândit păcatul prin Trup, curăţin- 
du-l, şi dezgolind puterile potrivnice, începătoriile şi 
stăpâniile, pe Cruce le-a vădit, dându-le la iveală prin 
Sine, aşa şi noi, toată ridicarea şi necazul care ne vin de 
la vicleanul, vitejeşte şi cu osârdie, chiar şi până la 
moarte de ar veni, dacă le vom răbda, atunci vom birui 
pe împotrivă-luptătorul, prin credință şi prin răbdare şi 
prin nădejdea cea întru Domnul. Şi aşa, aflându-ne 
iscusiți de aici, ne vom învrednici izbăvirii şi ne vom 
umple de sfinţirea Sfântului Duh şi ne vom face moşte- 
nitori ai vieţii veşnice. Că în lupta cea duhovnicească 
biruința asupra potrivnicului se face prin pătimiri şi prin 
moarte. 

Astfel, pătimind şi omorându-ne pentru Domnul. 
cu osârdie vom birui toată puterea potrivnicilor, şi toate 
necazurile și ispitele nu le vom mai socoti ostenitoare. 
De aceea, de bună voie să răbdăm toată ridicarea împu- 
triva noastră a vicleanului, cu dorire având totdeauna 
înaintea ochilor moartea Domnului. Şi precum s-a zis de 
Domnul, în fiecare zi Crucea Lui ridicând-o, care este 
moartea, să-l urmăm Lui, şi aşa, de bună voie, să 
răbdăm tot necazul, ori ascuns, ori arătat. 

Dacă vom aştepta a răbda moarte pentru Domnul 
şi înaintea ochilor totdeauna vom dori a o avea, apoi cu 
mult mai vârtos şi necazurile cele grele, cu vreme şi fără 

vreme, negreşit le vom răbda cu bucurie. Că pentru 
aceasta socotim necazurile grele şi ne aflăm cu nerăb- 
dare, căci moartea Domnului nu o avem înaintea ochilor 
nicidecum, şi mintea noastră nu o doreşte pe dânsa 
totdeauna. Că cine doreşte să-L moştenească pe Hristos, 
şi patima Lui o va socoti foarte mult dorită. Drept aceea, 
cei ce Îl iubesc pe Hristos, întru aceasta se arată: când 
tot necazul ce vine asupra lor îl rabdă vitejeşte şi cu 
osârdie, pentru nădejdea cea întru Hristos. 

Deci, să rugăm pe Domnul ca să ne dea nouă 
pricepere ca să cunoaştem voia Lui şi cu osârdie să o 
săvârşim întru toată răbdarea şi îndelungata îngăduinţă, 
cu bucurie, pe care EI ne o va dărui, împuternicindu-ne 
pe noi spre toată buna Lui plăcere. Ca, aflându-ne 
lămuriţi şi vrednici, să dobândim mântuire veşnică întru 
Hristos lisus Domnul nostru, Căruia 1 se cuvine slava şi 
stăpânirea, în veci. Amin. 


CUVÂNT 
DESPRE ÎNVIEREA CEA DE OBȘTE 


lubiţilor, nimic să nu cinstim mai mult decât 
dragostea cea nefăţarnică. Deoarece multe greşim în 
fiecare zi şi ceas, pentru aceasta să ne câştigăm dragos- 
te, că aceasta acoperă mulțime de păcate (Iacov 5, 20). 
Ce ne va folosi, fraţilor, dacă toate le vom avea, iar 
dragostea, care ne mântuieşte, nu o vom avea? Ce folos 
are cel care va face prânz şi va chema pe împărat şi pe 
boieri şi toate cele spre slujire le va pregăti, de nimic 
ducând lipsă, dar sare nu va avea? Au doară poate 
cineva să mănânce prânzul acela? Şi nu numai de 
cheltuială s-a păgubit şi osteneala a pierdut, ci şi ocară 
şi-a adus de la cei chemaţi. 

Aşa şi aici, fraţii mei, ce folos este că ne ostenim 
în zadar fără dragoste? Căci fără dragoste, tot lucrul este 
necurat. De ar avea cineva şi feciorie, de ar posti, ori de 
ar priveghea, ori de s-ar ruga, de ar primi săraci, de ar 
aduce daruri lui Dumnezeu, ori pârgă şi roade, de ar zidi 
biserici sau altceva mai mare de ar face, dar fără de 
dragoste, la Dumnezeu toate se vor socoti în zadar, că El 
nu binevoieşte întru dânsele. Deci, să nu voieşti a face 
ceva fără de dragoste, iar de vei zice: „Pe fratele meu îl 
urăsc, dar pe Hristos ÎI iubesc”, te afli mincinos, căci te 
vădeşte pe tine loan, Cuvântătorul de Dumnezeu, 

zicând: „Că cel ce nu iubeşte pe fratele său, pe care îl 
vede, cum poate să iubească pe Dumnezeu, pe Care nu 
L-a văzut? ”. Deci, cel ce are ură asupra fratelui său şi i 
se pare că iubeşte pe Dumnezeu, este mincinos, şi pe 
sine se înşeală. Că zice iarăși loan: „Această poruncă 
avem de la Dânsul, ca cel ce iubeşte pe Dumnezeu să 
iubească şi pe fratele său”. Şi Domnul zice: „Întru 
aceste două porunci se cuprinde toală Legea şi 
proorocii ” (Matei 22, 40). 

O, minune minunată şi preaslăvită! Că cel ce are 
dragoste, toată Legea împlineşte: „Că plinirea Legii 
este dragoste ” (Romani 13, 10). O, putere a dragostei 
neasemuită! O, putere nemăsurată a dragostei! Nimic nu 
este mai cinstit decât dragostea, nici în cer, nici pe 
pământ! Această dumnezeiască dragoste este capul 
faptelor bune. Dragostea este pricina tuturor bunătăţilor; 
dragostea este sarea faptelor bune; dragostea este 
sfârşitul Legii. Aceasta s-a sălăşluit în inima lui Abel; 
aceasta a lucrat în Patriarhi; aceasta l-a păzit pe Moise; 
aceasta a locuit în Prooroci; aceasta l-a întărit pe loan. 
Şi ce, să nu zic şi cele mai mari? Aceasta L-a pogorât pe 
Fiul lui Dumnezeu din ceruri la noi. 

Prin dragoste, toate bunătăţile s-au arătat: moartea 
s-a stricat, iadul s-a robit, Adam s-a chemat. Prin dragos- 
te, îngerii şi oamenii s-au făcut o turmă. Prin dragoste, 
raiul s-a deschis şi s-a făgăduit împărăţia cerurilor. 
Aceasta i-a înțelepţit pe pescari; aceasta i-a întărit pe 
mucenici; aceasta a arătat pustietăţile cetăţi; aceasta a 
umplut munţii şi peşterile de cântarea psalmilor; aceasta 
a învăţat pe bărbaţi şi pe femei a umbla pe calea cea 
strâmtă şi necăjită. Dar de ce nu încetez cuvântul despre 
dragoste? Cine poate să povestească toate isprăvile 
dragostei? Nici îngerii nu le pot povesti după vrednicie! 

O, fericită dragoste, dătătoarea tuturor bunătăţilor! 
O, fericiţi şi de trei ori fericiți sunteţi cei ce aţi câştigat 
adevărata şi nefăţarnica dragoste, precum a zis Stăpânul: 
„Că mai mare decăt această dragoste nimeni nu are, ca 
cineva să îşi pună sufletul său pentru prietenii săi” 
(loan 15, 13). Având această dumnezeiască dragoste, 
Apostolul Petru zicea: „Dragostea nu lucrează nici un 
rău aproapelui, nu răsplăteşte rău pentru rău, nici 
ocară pentru ocară” (| Petru 3, 9). Cel ce a câştigat-o, 
nu se mândreşte în nimic, nu zavistuieşte, nu se mânie, 
nu cârteşte, nu urăşte pe fratele său niciodată. Cel ce o 
are pe aceasta, nu numai pe cei ce îl iubesc pe el îi iu- 
beşte, ci şi pe cei ce îl necăjesc. Această dumnezeiască 
dragoste având-o Ştefan, Întâiul Mucenic, ruga pe 
Dumnezeu pentru cei ce îl omorau cu pietre, zicând: 
„Doamne, nu le socoti lor păcatul acesta” (Fapte 7, 60). 

Fericit este omul care pe toate le-a defăimat şi a 
câştigat dragostea. Plata acestuia în fiecare zi creşte. 
Cununa acestuia este gătită. Pe acesta toţi îngerii îl 
fericesc. De acesta Stăpânul niciodată nu se desparte. 
„Că Dumnezeu este dragoste şi cel ce petrece întru 
dragoste petrece întru Dumnezeu şi Dumnezeu întru 
dânsul”. Acestea am spus pentru dragoste. 

lar noi să ne întoarcem la ce ne stă înainte, şi să 
grăim despre pocăință şi despre judecata ce va să fie. Pe 
acestea să le cugetăm, iubiţilor, noaptea şi ziua, către 
ceasul cel mai din urmă privind, şi să nu uitaţi văpaia 
care niciodată nu se stinge. Psalmul să fie neîncetat în 
gura voastră. Că Dumnezeu chemându-Se, alungă pe 
draci. Unde este psalmul, acolo este şi Dumnezeu, iar 
unde sunt cântări diavoleşti, acolo este mânia lui 
Dumnezeu şi iadul. Unde sunt sfinţitele cărţi şi citirile 
lor, acolo este veselia drepţilor şi mântuirea sufletelor, 


Cuvinte şi învățături 483 


iar 'unde sunt lăute şi hore, acolo este întunecare a 
bărbaţilor şi a femeilor şi praznic al diavolului. 

Deci, ce folos este, fraţilor, aici un ceas a juca şi a 
prăznui, iar acolo, în veci, a ne munci? Să socotim că 
nimic nu ne vor folosi pe noi cele veselitoare ale 
pământului în ceasul acela. Să ne aducem aminte că 
acolo nimeni nu poate să ajute pe altul, ci fiecare, 
purtându-şi sarcina sa, va sta aşteptând hotărârea ce va 
veni asupra lui. : 

Acestea avându-le în minte, iubiţilor, să viețuim 
cu întreagă înțelepciune, cu dreptate şi cu evlavie în 
veacul de acum, precum Apostolul ne-a învăţat: „Să ne 
curățim pe noi înşine de toată spurcăciunea trupului şi 
a duhului” Ul Corinteni 7, 1). Să lepădăm lucrurile întu- 
nericului şi chipurile neamurilor şi să nu mai umblăm 
precum umblă celelalte neamuri. 

Săvârşind pomenirile sfinţilor, să ne aducem 
aminte de cei ce sunt întru neputințe, de văduve, de 
sărmani, de străini, de săraci, de cei din temnițe, de cei 
din pustietăți, din munţi, din peşteri şi din prăpăstiile 
pământului. Sărbătorile să le cinstim serbându-le, nu 
prăzniceşte, ci dumnezeieşte, nu lumeşte, ci mai presus 
de lume şi creştineşte. Nu să împodobim pridvoare, nici 
să facem dansuri, nici să desfătăm auzul nostru cu 
fluiere şi cu alăute, nici să ne îmbrăcăm cu haine moi, 
cu străluciri de aur, cu podoabe şi cu beţii. Acestea să le 
lăsăm elinilor şi iudeilor. 

lară noi să ne împodobim pridvoarele în cinstita şi 
de viața făcătoare Cruce a Mântuitorului, zicând cu 
Apostolul: „Mie să nu îmi fie a mă lăuda, fără numai în 
Crucea Domnului nostru lisus Hristos” (Galateni 6, 14). 
Şi pe uşile caselor noastre, pe frunţi şi pe piept, pe gură 
şi pe toate mădularele noastre, pe această făcătoare de 

viață Cruce să o însemnăm, şi să ne întrarmăm cu 
această nebiruită armă a creştinilor, biruitoarea morţii, 
nădejdea credincioşilor, lumina marginilor pământului, 
deschizătoarea raiului, surpătoarea eresurilor, întărirea 
credinței, marea păzitoare şi lauda cea de mântuire a 
drepteredincioşilor. 

Pe aceasta, creştinilor, în fiecare zi şi noapte şi 
ceas şi minut să nu contenim a o purta în tot locul. Fără 
de dânsa nimic să nu facem, ci cu făcătoarea de viață 
Cruce să ne împodobim toate mădularele noastre: şi 
dormind şi sculându-ne şi lucrând şi mâncând şi bând şi 
umblând şi pe mare călătorind şi peste râu trecând, şi nu 
vor veni către noi rele şi bătaia nu se va apropia de 
locaşurile noastre. Pe aceasta văzând-o puterile cele 
potrivnice se înfricoşează şi fug. Aceasta a sfințit lumea; 
aceasta a izgonit întunericul şi a adus lumina; aceasta a 
surpat înşelăciunea; aceasta a adunat neamurile de la 
răsărituri şi de la apusuri şi de la miazănoapte şi de la 
miazăzi, şi pe toate cu dragoste le-a unit într-o Biserică, 
într-o credință şi într-un Botez. Ea este zidul cel nebiruit 
al dreptcredincioşilor. 

Care gură sau care limbă va lăuda după vrednicie 
arma cea nebiruită a Împăratului Hristos? Aceasta este 
cea care s-a înfipt în locul Căpățânii şi îndată a odrăslit 
Strugurul vieţii noastre. Cu această cinstită armă, Hristos, 
Mântuitorul nostru, a rupt pântecele cel prea nesăţios al 
iadului şi a astupat gura cea măiastră a diavolului. Pe 
aceasta văzând-o moartea, cea urgisită de Dumnezeu, pe 
toţi pe care îi avea, de la cel întâi zidit, i-a slobozit. Cu 
aceasta întrarmându-se fericiții Apostoli, toată puterea 
vrăjmaşului au călcat-o; cu aceasta, ca şi cu o platoşă, 
îmbrăcându-se ostaşii şi mucenicii lui Hristos, au surpat 
toate izvodirile şi semeţiile tiranilor. Pe aceasta purtând-o 

cei ce se leapădă de lume, locuiesc cu multă osârdie prin 
munţi şi peşteri, şi îşi fac lăcaşuri în crăpăturile pămân- 
tului. 

O, nemăsurată bunătate a lubitorului de oameni 
Dumnezeu! Câte bunătăţi a dăruit neamului omenesc 
prin Cruce! Aceasta iarăşi la sfârşitul lumii, întru a doua 
venire a Domnului, întâi se va arăta pe cer, cu slavă 
multă şi cu mulțime de oaste îngerească, înfricoşându-i 
şi necăjindu-i pe vrăjmaşi, iar pe cei credincioşi bucu- 
rându-i şi luminându-i, vestind venirea Marelui Împărat. 
Acestea şi mai multe decât acestea, pentru cinstita 
Cruce. 

lar despre cele după acestea, pe toate le voi po- 
vesti, cum vor fi, care mai presus de cuvânt şi de gând 
covârşesc toată povestirea şi înspăimântă tot auzul. Vai 
mie, frații mei iubitori de Hristos! Mi-am adus aminte 
de ceasul acela şi m-am cutremurat şi voiesc să încetez 
cuvântul, căci m-a cuprins multă frică, aducându-mi 
aminte de cele ce se vor descoperi în urma cinstitei 
Cruci! Că cine le va povesti pe dânsele, sau cine va 
îndrăzni să le spună? Care gură le va vesti? Care limbă 
le va grăi? Care glas le va arăta? Şi care auz va putea să 
audă cele pe care nici cerurile nu vor putea să le sufere? 
Că nişte minuni mari şi înfricoşate ca acestea nu s-au 
făcut de la începutul lumii, nici nu se vor mai face. 

Dacă acum, de multe ori vreun fulger sau tunet 
mare făcându-se, toţi ne speriem, şi toţi ne plecăm la 
pământ, îngrozindu-ne şi înfricoşându-ne, dar atunci 
cum vom suferi, când vom auzi glasul trâmbiţei, sunând 
înfricoşător şi deşteptând pe cei din veac adormiţi, drepţi 
şi păcătoşi? Atunci oasele omenești din mormânturi, 
auzind glasul trâmbiţei, vor alerga cu sârguinţă, căutân- 
du-şi încheieturile lor. Când vom vedea toată firea 

omenească sculată, pe fiecare din locul său, şi adunaţi 
de la marginile pământului la Judecată, ce frică şi ce fel 
de înfiorare ne va apuca pe noi atunci? Că la porunca 
Marelui Împărat, îndată, cu cutremur şi cu sârguinţă, va 
da pământul pe morţii săi, marea pe ai săi şi iadul pe ai 
lui; şi fiară de i-a rupt, sau peşte de i-a zdrumicat, ori 
păsări de i-a răpit, toţi, într-o clipă, vor fi puşi înainte şi 
nici un fir de păr nu va lipsi. 

Când vom vedea râul cel de foc ieşind de la 
răsărituri cu mânie, ca o mare sălbatică, mâncând cu 
totul munţii şi văile, şi arzând tot pământul şi lucrurile 
cele din el, ce vom face? Atunci, iubiţilor, de focul acela 
izvoarele vor seca, râurile vor pieri, marea se va usca, 
aerul se va clăti, stelele din cer vor cădea, soarele se va 
întuneca, luna în sânge se va schimba şi cerul ca o carte 
se va strânge. lar când vom vedea pe îngeri trâmbiţând 
şi cu sârguinţă alergând şi adunând pe robii cei aleşi ai 
lui Dumnezeu de la marginile cerului până la marginile 
lui, văzând întru înălțime arătându-se împărătescul şi 
înfricoşatul sceptru, vom cunoaşte că îndată se va arăta 
Împăratul. Cine oare va întâmpina pe Hristos şi Îi va da 
răspuns? Că dacă va şti întru sine păcate şi greşeli, va 
sta gol şi necăjit, aşteptându-şi hotărârea ce se va face 
asupra lui. Căci fiecare va vedea toate faptele sale stând 
înaintea lui: ori bune, ori rele. 

Atunci cei ce pe calea cea strâmtă şi necăjită au 
umblat, şi toţi cei ce curat s-au pocăit şi toţi milostivii şi 
primitorii de străini vor sta veseli, cu toată bucuria 
aşteptând fericita nădejde şi arătarea slavei Marelui 
Dumnezeu şi Mântuitorului nostru lisus Hristos. Că vine 
să încununeze pe cei ce s-au nevoit întru privegheri şi 
rugăciuni, în postiri şi cântări de psalmi. Vine să 
fericească pe cei ce au plâns pentru greşelile lor; vine să 

veselească pe cei milostivi; vine să înalțe pe cei ce au 
sărăcit pentru Numele Lui, pe cei ce nu au iubit lumea și 
cele din lume, ci pe toate le-au părăsit, şi numai Lui 
singur au urmat; vine, nu de pe pământ, ci din cer, ca un 
fulger înfricoşat. 

Atunci se va face mare strigare, zicând: „lată, 
Mirele vine; iată, Judecătorul se apropie; iată, Judecăto- 
rul judecătorilor Se descoperă; iată, Dumnezeul tuturor 
soseşte să judece lumea şi să răsplătească fiecăruia după 
faptele lui”. Atunci, iubiții mei fraţi, de strigagea aceea 
se vor cutremura rărunchii pământului, de la margini 
până la margini, şi marea şi toate adâncurile. Atunci, 
iubiţilor, frică şi cutremur şi spaimă va cuprinde pe tot 
omul de strigarea şi vuietul trâmbiţei şi a aşteptării celor 
ce vor veni peste lume. Atunci puterile cerurilor se vor 
clăti; atunci vor merge înainte fulgere; vor alerga oştile 
îngerilor; cetele arhanghelilor se vor găti; Heruvimii şi 
Serafimii, cei cu ochi mulţi, cu tărie şi cu glas vor 
striga: „Sfânt, Sfânt, Sfânt, Domnul Savaoi, Cel ce este 
şi Cel ce era şi Cel ce vine, Atolţiitorul”. Atunci toată 
zidirea, în cer şi pe pământ, cu putere va striga: „Bine 
este cuvântal Cel ce vine întru numele Domnului” 
(Matei 21, 9). 

Atunci se vor desface cerurile şi se va descoperi 
Împăratul împăraţilor şi Domnul domnilor, ca un fulger 
înfricoşat, cu putere multă şi cu slavă neasemănată. Şi ÎL 
va vedea pe Dânsul tot ochiul, şi cei ce L-au împuns pe 
EI, şi vor plânge de Dânsul toate seminţiile pământului. 
Atunci cerul şi pământul în fugă se vor întoarce, precum 
loan mai înainte a arătat, zicând: „Am văzut scaun alb 
mare şi pe Cel ce şedea pe dânsul, de a Cărui față au 
fugit cerul şi pământul ” (Apocalipsa 20, 11). Dar vai de 
noi, păcătoşii! Unde vom sta? Atunci va şedea pe 

Scaunul Slavei Sale, precum Însuşi a zis, şi se vor aduna 
înaintea Lui toate neamurile (Matei 25, 32). 

Oare, care suflet va putea răbda când se vor pune 
scaunele şi Judecătorul va şedea şi cărțile se vor deschi- 
de? Atunci vom vedea puterile cele fără de număr ale 
îngerilor stând împrejur cu frică. Atunci toate lucrurile 
fiecăruia înaintea îngerilor şi a oamenilor se vor citi şi la 
iveală se vor da. Atunci se va împlini proorocia lui 
Daniil, care zice: „Eu, Daniil, priveam, până ce scaunele 
s-au pus şi Cel vechi de zile a şezut. Îmbrăcămintea Lui, 
albă ca zăpada. Părul capului Lui, ca lâna cea curată. 
Scaunul Lui, pară de foc. Picioarele Lui, foc arzând. Râu 
de foc curgea pe dinaintea Lui. Mii de mii Îi slujeau Lui, 
şi milioane de milioane Îi stăteau înainte. Judecătorul a 
şezul, şi cărțile s-au deschis” (Daniil 7, 9-10). 

Mare frică, fraţilor, va fi în acel ceas, când se vor 
deschide cărțile cele înfricoşate, unde sunt scrise toate 
faptele şi cuvintele noastre şi câte am lucrat în viața 
aceasta şi am socotit că se vor tăinui de Dumnezeu, Cel 
ce cearcă inimile şi rărunchii. Acolo sunt scrise toate 
faptele şi gândurile oamenilor: ori bune, ori rele. 

O, de câte lacrimi avem trebuință pentru ceasul 
acela de care ne lenevim! Că prin lacrimi şi prin 
milostenii putem şterge greşelile cele scrise. O, cât vom 
suspina şi cu câtă jale vom lăcrima, când vom vedea 
împărăţia cerurilor cea negrăită! Şi iarăşi, în altă parte, 
vom vedea arătându-se înfricoşatele munci, iar în 
mijlocul acestora pe toată firea oamenilor de la Adam, 
cel întâi zidit, până la cel mai pe urmă decât toţi născut; 
şi pe toţi aceştia închinându-se cu fețele în jos. Atunci 
se va împlini cuvântul cel scris: „Viu sunt Eu, zice 
Domnul, că Mie se va pleca tot genunchiul” (lsaia 45, 
23). Şi iarăşi Apostolul: „Întru numele lui lisus Hristos, 

tot genunchiul să se plece: al celor cereşti, al celor 
pământeşti şi al celor dedesubt, şi toată limba va 
mărturisi că Domnul este lisus Hristos, întru slava lui 
Dumnezeu Tatăl” (Filipeni 2, 10-11). Amin. 


Întrebări şi răspunsuri 


— Te rugăm să ne înveţi şi cele următoare acestora, 
pe care de la tine le-am auzit. 

— Atunci, o, iubitorilor de Hristos, toată*omenirea 
va sta între împărăție şi judecată, între viaţă şi moarte, 
între bucurie şi nevoie, așteptând toți înfricoşatul ceas al 
întrebării, că atunci nimeni nu va putea să ajute cuiva. 
Şi toţi, căutând cu frică în jos, vor vedea pe cei din fața 
Scaunului stând şi întrebându-se. Şi mai ales cei ce au 
trăit întru lenevire, văzând acestea, vor privi în Jos şi îşi 
vor aduce aminte de toate faptele lor. Fiecare îşi va 
vedea lucrurile sale înaintea sa: ori bune, ori rele. Şi cei 
ce vor avea lucruri bune, cu bucurie se vor apropia de 
Divan, ca unii ce vor primi cunună. 

lar dacă cineva va avea păcate grele şi va pleca 
nepocăit din viață, atunci, văzându-le pe dânsele că stau 
înaintea sa, osândindu-l şi mustrându-l, va zice, chinuin- 
du-se: „O, cum nu m-am nevoit şi eu ticălosul, ci mi-am 
pierdut vremea, batjocorind şi batjocorindu-mă! Cum nu 
m-am pocăit! Pentru ce nu am miluit? Pentru ce am 
pizmuit, am urât, am ocărât şi cu fratele meu nu m-am 
împăcat? Am lucrat ca un fără de minte. Auzeam încă şi 
pentru muncile acestea; auzeam şi pentru această înfri- 
coşată zi. Pentru ce nu m-am pocăit în fața Celui ce 
ridică păcatele lumii, ci, batjocorindu-mă, am petrecut 
viața mea? Pe cei ce posteau şi se rugau, văzându-i, îi 

luam în râs, iar acum stau luminaţi înaintea Judecăto- 
rului, cerându-și plățile. Oare, ce voi face acum, când 
vremea pocăinței a trecut?”. De acestea aducându-și 
aminte şi tânguindu-se, va auzi glasul Judecătorului, 
zicând: „Arată-ţi lucrurile şi i-aţi plata!”. 

lar în ceasul acela se vor clăti toate rânduielile şi 
stările creştinilor: Arhiereii, Preoţii şi Leviţii. Fiecare se 
va schimba întru a sa rânduială, după cum este scris. Se 
vor cutremura cu frică împărații şi boierii, puternicii şi 
înțelepții, săracii, robii şi slobozii. Căci a sosit ceasul ca 
să se arate lucrul fiecăruia înaintea îngerilor şi a 
oamenilor şi să se descopere sfaturile inimilor, ca să-şi 
ia fiecare cele ce prin trup a lucrat: ori bune, ori rele. 

— Spune-ne, dascăle, şi cele după acestea. 

— Vai mie, fraţii mei iubitori de Hristos! Vreau să 
zic şi cele după acestea şi, fiind cuprins de frică, mă 
opresc, şi glasul meu lipseşte, şi lacrimile mele curg, 
căci înfricoşată este povestirea! 

— Spune, pentru Domnul, te rugăm, spre folosul 
nostru. 

— Atunci, 0, iubitorilor de Hristos, se va cerceta 
pecetea creştinătăţii, pe care a luat-o fiecare în Sfânta 
Biserică, tocmelile şi făgăduințele mărturisirii credinței 
şi ale Botezului. Se va cere de la fiecare credința 
neîntinată şi neamestecată de nici un eres, pecetea 
nesfărâmată şi haina neîntinată, după cum este scris în 
psalm: „Că toți cei dimprejurul Lui vor aduce daruri 
înfricoşatului Împărat” (Psalmul 75, 11). Şi iarăşi, în alt 
loc, li se porunceşte: „Aduceți Domnului slavă şi cinste” 

— Toţi se vor întreba, şi mici şi mari? 

— Aşa, toți care s-au scris cetăţeni în Biserică, 
fiecare după a sa putere; că cei tari, tare se vor cerca, 
după cum este scris: „Căruia s-a dat mult, mult se va 

cere de la dânsul”. Şi cu ce măsură va măsura fiecare, 
măsura i se va arăta lui acolo (Marcu 4, 24). Ori mare, 
ori mic, deopotrivă, toți am mărturisit credinţa şi cinstita 
pecete am luat-o, şi toţi de diavolul ne-am lepădat şi l-am 
suflat şi l-am scuipat pe dânsul, dacă aţi înțeles cu 
adevărat puterea Tainei Botezului şi a lepădării de cel 
străin. 

— Te rugăm să ne înveţi despre puterea lepădării. 

— Lepădarea pe care o facem fiecare în vremea 
Sfântului Botez se arată mică, dar cugetând la ea este 
foarte mare, iar cel ce a putut să o păzească de trei ori 
este fericit. Că ne lepădăm prin puţine graiuri de tot 
lucrul rău, pe care îl urăşte Dumnezeu, nu de unul sau 
de două sau de zece, ci de tot răul pe care îl urăşte 
Dumnezeu. 

Adică, ce zic? „Mă lepăd de satana şi de toate 
lucrurile lui”. De care lucruri? Ascultă: de curvie, de 
preacurvie, de necurăţie, de minciună, de furtişag, de 
pizmă, de fermecătorie, de vrăjitorie, de descântec, de 
mânie, de iuțime, de hulă, de vrajbă, de ceartă; mă lepăd 
de beţie, de cuvântare deşartă, de mândrie, de trândăvie,; 
mă lepăd de râsuri, de cântări în alăută, de cântări dră- 
ceşti, adică de cântece lumeşti, de strigări, de avorturi, 
de vrăjiri cu păsări, de întrebările duhurilor, de scrisori 
pe frunze; mă lepăd de lăcomie, de ura de fraţi, de 
răpire; mă lepăd de a mă îndeletnici cu jocuri de table, 
de noroc, după cum şi Sfinţii Apostoli, pe cei ce fac 
aceasta, poruncesc în canoanele lor să fie neîmpărtăşiți, 
dacă vor fi mireni, iar dacă sunt clerici, să se cateri- 
sească. Mă lepăd de cele jertfite idolilor, de sânge, de 
sugrumat şi de mortăciune. 

Şi de ce zic multe? Că nu este acum vreme pe 
toate să le zicem, ci să trecem pe cele mai multe şi, în 

scurt, să zicem: ne lepădăm de toate câte în soare şi în 
lună şi în stele se fac, în izvoare şi în copaci, în 
răspântiile căilor, în vopsele şi în pahare şi întru alte 
multe lucruri necuvioase, care este urât a le zice. De 
acestea toate şi de cele asemenea acestora ne lepădăm în 
vremea lepădării Sfântului Botez, pe care toţi le cunoaş- 
tem că sunt lucruri şi învățături ale diavolului. 

Acestea toate fiind întru întuneric, mai înainte 
le-am învăţat sub stăpânirea diavolilor; mai înainte de a 
ajunge la noi Lumina, când eram bântuiți de păcat. lar 
când a voit lubitorul de oameni şi Milostivul Dumnezeu 
să ne izbăvească pe noi dintr-o rătăcire ca aceasta, 
atunci ne-a cercetat pe noi Răsăritul cel dintru înălțime 
şi S-a arătat darul lui Dumnezeu cel mântuitor şi S-a dat 
pe Sine pentru noi şi ne-a răscumpărat pe noi din 
rătăcirea idolilor şi a binevoit a doua oară a ne naşte pe 
noi prin apă şi prin Duh. Deci, de acestea toate ne-am 
lepădat şi ne-am dezbrăcat de omul cel vechi împreună 
cu faptele lui şi ne-am îmbrăcat în Adam Cel nou. Pe 
aceste lucruri rele, care acum mai sus s-au zis, cel ce 
după venirea Darului le face, din Dar a căzut, şi Hristos 
cu nimic nu îl va folosi până când petrece în păcat. 

Aţi auzit, o, iubitorilor de Hristos, de câtă mulțime 
de rele v-aţi lepădat prin puţine graiuri? Deci, această 
lepădare şi bună mărturisire se cere în ceasul şi în ziua 
aceea de la fiecare din noi, căci scris este: „Din 
cuvintele tale te vei îndrepta”. Şi iarăşi, Domnul zice: 
„Din gura ta te voi judeca pe tine, rob rău”. Arătat este 
că din cuvintele noastre ori ne vom osândi, ori ne vom 
îndrepta în ceasul acela. 

— Dar în ce fel se vor întreba? 

— Se vor întreba păstorii, adică episcopii, şi pentru 
petrecerea şi viață lor şi pentru turma lor, şi se va cere 

de la fiecare oile cele cuvântătoare pe care le-a luat de la 
Hristos, Începătorul păstorilor. Dacă din lenevirea 
episcopului va fi pierit vreo oaie, sângele ei din mâinile 
lui se va cere. Asemenea încă şi preoţii vor da seama 
pentru biserica lor, împreună încă şi diaconii, încă şi tot 
credinciosul pentru casa sa, pentru femeia şi pentru 
copiii săi şi pentru slugi şi slujnice, dacă i-a hrănit pe 
dânşii întru învățătura şi sfătuirea Domnului, precum 
porunceşte Apostolul. Atunci se vor întreba împărații şi 
boierii, bogaţii şi săracii, cei mici şi cei mari pentru 
lucrurile pe care le-au lucrat, că scris este: „Toţi vom sta 
înaintea divanului lui Hristos, ca să ia fiecare după cele 
ce a lucrat prin trup, ori bune, ori rele” (II Corinteni 5, 
10). Și în alt loc este scris: „Că nu este cine să scoată 
din mâinile Mele”. 

— Te rugăm să ne spui cele ce vor urma acestora. 

— Voi grăi întru durerea inimii mele, că nu puteţi 
să auziţi cele ce se vor face pe urma acestora, ci să 
încetăm, o, iubitorilor de Hristos. 

— Au doară mai înfricoşate sunt decât cele mai 
înainte zise, pe care le-am auzit de la tine? 

— Mai înfricoşate, mai întristătoare, mai jalnice, de 
mai multe lacrimi şi suspinuri vrednice, pe care dacă în 
mijloc le voi aduce, va cuprinde cutremur pe cei ce le 
vor auzi pe dânsele. 

— Povesteşte-le pe acestea, prietene, dacă este cu 
putință, ca, auzindu-le pe dânsele, să ne sârguim mai 
mult a ne pocăi. 

— Să zic cu lacrimi, căci nu este cu putinţă fără de 
lacrimi să le povestim pe acelea, fiind cele mai de pe 
urmă. Dar de vreme ce poruncă avem de la Apostolul ca 
pe acestea să le punem înaintea oamenilor credincioşi, 
fiind voi credincioşi, pe acestea le pun vouă înainte, iar 

voi să învăţaţi pe alţii. Că mă doare inima pentru poves- 
tirea aceasta. Însă, iertaţi-mă, fraţii mei binecuvântaţi. 

Atunci, o, iubitorilor de Hristos, după ce se vor 
afla şi se vor arăta lucrurile tuturor înaintea îngerilor şi 
a oamenilor, toți vrăjmaşii se vor pune sub picioarele 
Lui şi se va surpa şi se va strica toată stăpânirea şi 
puterea şi se va pleca lui Dumnezeu tot genunchiul, 
după cum este scris. Atunci îi va despărţi pe unii de 
alții, precum alege păstorul oile de capre. Că cei ce vor 
avea lucruri bune şi roade bune vor străluci ca soarele şi 
se vor despărţi de cei lipsiţi de roade şi de cei păcătoşi. 
Aceştia sunt cei care poruncile Domnului le-au păzit: 
cei milostivi, cei iubitori de săraci şi iubitori de sărmani, 
primitorii de străini, cei ce au îmbrăcat pe cei goi, cei ce 
au cercetat pe cei din temniţă, sprijinitorii celor obosiţi, 
ocrotitorii văduvelor, cercetătorii celor bolnavi, cei ce 
au plâns acum, după cum a zis Domnul; cei ce au sărăcit 
acum pentru bogăţia cea învistierită în ceruri, cei ce 
greşelile fraţilor le-au iertat, cei ce pecetea credinței au 
păzit-o nesfărâmată şi neîntinată de tot eresul. Pe aceştia 
îi va pune de-a dreapta, iar caprele de-a stânga. 

Aceştia sunt cei neroditori, cei ce pe Păstorul Cel 
bun L-au întărâtat, cei ce nu au luat aminte la glasurile 
Începătorului păstorilor, cei trufaşi, cei nepedepsiţi, cei 
ce în vremea aceasta, a pocăinţei, ca nişte iezi au jucat 
şi au săltat şi s-au desfătat, care au cheltuit în beţie şi în 
nemilostivire toată vremea vieţii lor, precum bogatul 
acela care niciodată nu a miluit pe Lazăr cel sărac. 
Pentru aceasta şi în starea cea de-a stânga se vor osândi, 
ca nişte nemilostivi şi neînduraţi şi care nu au roduri de 
pocăință; încă nici untdelemn în candelele lor. 

Cei ce untdelemn de la săraci au cumpărat şi şi-au 
umplut vasele lor, vor sta de-a dreapta, slăviţi şi veseli, 

având luminate candelele lor. Şi vor auzi fericitul şi 
milostivul glas: ,, Veniţi, binecuvântaţii Părintelui Meu, 
moşteniți împărăția cea pregătită vouă de la întemeie- 
rea lumii” (Matei 25, 34). 

Cei de-a stânga, vor auzi hotărârea cea dureroasă 
şi întristătoare: „Duceți-vă de la Mine, blestemaților, în 
focul cel veşnic care este pregăti! diavolului şi îngerilor 
lui” (Matei 25, 41). „Precum nu aţi miluit, aşa nici acum 
nu vă veţi milui; precum nu aţi ascultat glasul Meu, aşa 
nici Eu acum nu voi asculta tânguirile voastre. Că Mie 
nu Mi-aţi slujit, nici când eram flămând nu M-aţi hrănit, 
nici când eram însetat nu M-aţi adăpat, nici ca pe un 
străin nu M-aţi primit, nici nu M-aţi îmbrăcat când eram 
gol, nici când eram bolnav nu M-aţi cercetat, nici în 
temniţă nu aţi venit la Mine, ci altui domn v-aţi făcut 
lucrători şi slujitori, adică ai diavolului. Pentru aceasta, 
duceţi-vă de la Mine, lucrătorii fărădelegii!”. Şi atunci 
se vor duce aceştia în munca cea veşnică, iar drepțţii în 
viața cea veşnică. 

— Dar, oare, toţi se vor duce într-o muncă, ori sunt 
multe feluri de munci? 

— Multe locuri de munci sunt, după cum am auzit 
în Evanghelie. Că este întunericul cel mai dinafară; deci 
este şi altul mai dinlăuntru. Gheena focului este alt loc; 
scrâşnirea dinţilor este loc osebit; viermele cel neador- 
mit întru alt loc se află; iezerul cel de foc alt loc este; 
tartarul loc osebit; focul cel nestins, întru ale sale locuri 
este; cele mai de jos ale pământului, alt loc este; iadul, 
unde se întorc păcătoşii, şi adâncul iadului sunt locuri 
preacumplite. În aceste munci se vor împărți ticăloşii 
păcătoşi; fiecare după asemănarea greşelilor lor, ori mai 
greu, ori mai uşor, după cea scrisă: „Căci cu lanţurile 
păcatelor sale fiecare se strânge”. În acest fel este încă 

și cuvântul acesta: „Că se va bate mult şi puţin”. Şi 
precum aici sunt multe feluri de munci, aşa şi în veacul 
ce va să fie. 

lar cei ce au vrajbă unii asupra altora, dacă se va 
întâmpla să se ducă din trup aşa, veşnică osândă vor afla 
în ceasul judecății, şi ca nişte urâţi se vor trimite în 
focul cel mai dinafară şi în întunericul cel nesfârşit, ca 
unii ce au defăimat porunca cea lesne şi uşoară a 
Domnului, care zice: „lubiţi-vă unii pe alţii şi iertaţi unii 
altora, până de şaptezeci de ori câte şapte”. 

Şi tot omul ce a păcătuit, nu trebuie să trăiască 
fără de grijă, nici iarăşi să deznădăjduiască, deoarece 
avem Mijlocitor către Tatăl pe lisus Hristos, Dumnezeul 
Cel drept, şi El este curăţire pentru păcatele noastre. Nu 
pentru ale celor ce nu se îngrijesc, nici pentru ale celor 
ce stau cu faţa în sus sforăind, nici pentru ale celor ce se 
desfătează, nici pentru ale celor ce râd, ci pentru ale 
celor ce plâng şi se pocăiesc şi strigă către Dânsul ziua 
şi noaptea. Aceştia se vor mângâia de Mângâietorul. lar 
peste cei ce au păcătuit şi îşi uită păcatele lor şi aşa se 
duc din trup, va cădea urgia aceea a lui Dumnezeu, pe 
care Manase a pomenit-o, zicând: „Și nesuferită este 
mânia urgiei Tale asupra celor păcătoşi ” (Manase $). 

Vai iubitorului de curvie! Vai beţivului şi ocărâto- 
rului! Vai celor ce cu timpane, cu alăute şi cu fluiere 
beau vinul, iar de lucrurile Domnului nu caută, nici nu- 
şi aduc aminte de cuvintele Lui! Vai celor ce ocărăsc 
Dumnezeieştile și Sfintele Scripturi! Vai celor ce pierd 
vremea aceasta a pocăinței şi a întoarcerii întru răs- 
pândiri şi râsuri, că vor căuta vremea pe care rău au 
cheltuit-o şi nu o vor afla! Vai celor ce întreabă duhurile 
înşelăciunii şi se duc la vrăji şi iau aminte la învăţăturile 
dracilor, că împreună cu dânşii se vor osândi în veacul 

ce va să fie! Vai celor ce scriu nedreptate! Vai celor ce 
fac cele iscoditoare, fermecătorii şi vrăfi, stricări de 
copii, baiere şi vopsiri şi frunze, pe care le numesc 
păzitoare, iar după adevăr sunt stricăciune şi pierzare a 
sufletului şi a trupului! Vai celor ce lipsesc pe lucrător 
de plată, că cel ce opreşte plata lucrătorului este ca cel 
ce varsă sânge! Vai celor ce fac judecată cu nedreptate 
şi îndreptează pe cel necredincios şi nedrept, iar drep- 
tatea la cel drept nu o dă. Vai celor ce îşi spurcă sfânta 
credință cu eresuri, sau împreună cu ereticii se adună! 
Vai celor ce bolesc de patima cea nevindecată, adică de 
zavistie şi de pizma! Şi ce zic multe şi nu sfârşesc mai 
degrab cuvântul? Vai tuturor celor ce se vor întâmpla 
de-a stânga în ziua cea înfricoşată, că se vor întuneca şi 
cu amar vor lăcrima, că vor auzi hotărârea cea dure- 
roasă, adică: „ Duceţi-vă de la Mine, blestemaților ”! 

Alţii vor auzi hotărârea cea plină de chinuire şi de 
întristare: „Înroarce-se-vor păcătoşii la iad”. Alţii vor 
auzi: „Amin, amin zic vouă, nu vă ştiu pe voi. Duceți-vă 
de la Mine, lucrătorii nedreptății” (Luca 13, 27). Piz- 
mătăreţii vor auzi: „a-ţi al tău şi te du”. Şi unde oare? 
Acolo unde s-au dus şi cei ce au auzit: „Duceţi-vă de la 
Mine, blestemaţilor, în focul cel veşnic”. Alţii vor auzi: 
„Legaţi-l de picioare şi de mâini şi aruncaţți-l în întune- 
ricul cel mai dinafară” (Matei 22, 13). Alţii, ca nişte 
neghine, se vor lega ca să ardă în cuptorul cel de foc. 

Şi precum sunt multe chipuri de mântuire, aşa şi 
multe locaşuri întru împărăţia cerurilor; şi precum sunt 
multe chipuri de păcate şi de greşeli, aşa şi multe feluri 
de munci. 

Câţi aveţi lacrimi şi umilință, plângeţi împreună cu 
mine, căci eu, fraţii mei binecuvântați, mi-am adus 
aminte de acea jalnică despărţire şi nu pot să sufăr. Că 

în ceasul cel înfricoşat se vor despărţi unii de alții cu 
jalnică şi dureroasă despărţire, şi se vor duce şi 
întoarcere nu mai au. Cine este atât de împietrit cu 
inima, care nu va plânge de aici pentru ceasul acela? Că 
se vor despărți episcopi de cei împreună episcopi, preoţi 
de cei împreună preoți, diaconi de diaconi, ipodiaconi 
de ipodiaconi, citeţi de prietenii lor. 

Atunci se vor despărți cei ce au fost oarecând 
împărați şi vor plânge şi se vor tângui ca nişte robi. 
Atunci vor suspina boierii şi bogaţii cei nemilostivi şi 
vor căuta în toate părțile, strâmtoraţi fiind, şi nimeni nu 
va fi cine să le poată ajuta: nici bogăţia se va arăta, nici 
linguşitorii nu vor mai sta înainte, nici milă nu vor afla, 
că n-au miluit, nici înainte nu şi-au trimis, ca să afle, 
după cum şi proorocul zice pentru unii ca aceştia: „Că 
au adormit cu somnul lor, şi nu au aflat nimic”. 

Atunci se vor despărți părinţii de feciori şi 
prietenii de prieteni. Atunci se vor despărți cu durere 
soțiile care nu şi-au păzit patul lor neîntinat. Atunci se 
vor despărţi şi cei ce au fost feciorelnici doar cu trupul, 
iar cu năravul nemilostivi şi fără de omenie, că judecata 
e fără de milă celor ce nu au făcut milă. Ci să mă las de 
a zice cele multe, căci mă cuprinde frică şi cutremur 
întru povestirea aceasta. 

Şi, ca să zic în scurt, atunci aceia se vor alunga de 
la divan şi se vor duce de îngeri aspri şi nemilostivi, 
împingându-se şi cu dinţii scrâşnind şi adeseori 
întorcându-se să vadă pe cei drepţi şi locul de unde s-au 
despărţit. Şi vor vedea lumina aceea negrăită, vor vedea 
frumuseţile raiului, vor vedea pe cei cunoscuți întru 
bucuria aceea, vor vedea darurile acelea mari, pe care le 
vor lua de la Împăratul slavei cei ce bine s-au nevoit. 
Apoi, câte puţin despărțindu-se şi depărtându-se de toţi 


Cuvinte şi învățături 499 


drepţii şi de cunoscuţii lor de aici, şi de Însuşi 
Dumnezeu, se vor ascunde, nemaiputând să privească 
bucuria şi lumina aceea adevărată, şi se vor apropia de 
muncile cele mai sus zise, ca să se împartă şi să se 
risipească în dânsele. 

Atunci, văzând părăsirea cea de istov a lor şi cum 
că toată nădejdea lor a pierit şi că nimeni nu poate să le 
mai ajute sau să se roage pentru dânşii, că dreaptă este 
judecata lui Dumnezeu, atunci, cu prea amare lacrimi 
tânguindu-se, vor zice: „O, câtă vreme am pierdut! O, 
cum auzind Scripturile le-am batjocorit pe dânsele! 
Acolo, Dumnezeu grăia prin Scripturi şi noi nu luam 
aminte. Aici, noi strigăm şi El Îşi întoarce faţa Sa de la 
noi. Ce ne-au folosit pe noi marginile lumii? Unde este 
tatăl ce ne-a născut? Unde este mama care ne-a prăsit? 
Unde sunt frații? Unde sunt fiii? Unde sunt prietenii? 
Unde este bogăţia? Unde sunt averile? Unde sunt 
gâlcevile? Unde sunt prânzurile? Unde este drumul cel 
lung şi deşert? Unde sunt împărații şi silnicii? Cum, din 
toți aceştia, nimeni nu poate să ne mântuiască pe noi? 
Că nici noi nu putem nouă înşine să ne ajutăm, ci cu 
totul am fost părăsiţi, şi de Dumnezeu şi de către Sfinţi, 
iar acum şi de ai noştri ne despărțim. Ce vom face? Că 
nu mai este vreme de pocăință. Nu mai poate rugăciu- 
nea. Nu mai este folos de lacrimi. Nu se vor mai arăta 
scăpătaţii şi săracii, cei ce vând untdelemn. Că s-a spart 
şi s-a risipit târgul. 

Când aveam vreme şi putere şi cei ce vindeau cu 
lacrimi strigau „cumpăraţi”, noi, astupându-ne urechile, 
nu i-am auzit, nici n-am cumpărat. lar acum noi căutăm 
şi nu aflăm. Nu ne-a mai rămas nouă, ticăloşilor, nici o 
izbăvire. Nu vom mai dobândi milă, că nevrednici 
suntem. Dreaptă este judecata lui Dumnezeu. Nu vom 

mai vedea rânduielile îngerilor. Nu vom mai privi 
Lumina cea adevărată. Ne-am făcut sărmani dinspre toţi. 
Şi acum ce vom zice? Să rămână sănătoşi drepții, să 
rămână sănătoşi Apostolii şi Proorocii şi Mucenicii. Să 
rămână sănătoşi ceata Patriarhilor, să rămână sănătoasă 
rânduiala monahilor. Rămâi sănătoasă cinstită şi de 
viață făcătoare Cruce, rămâi sănătoasă împărăţia ceru- 
rilor, rămâi sănătos Ierusalimul cel de sus, maica celor 
întâi născuţi, rămâi sănătos raiul desfătării, rămâi sănă- 
toasă şi tu, Stăpână, Născătoare de Dumnezeu, Maica 
lubitorului de oameni Dumnezeu. Rămâneţi sănătoşi 
părinţi şi maici, fii şi fiice. Nu vă vom mai vedea de 
acum pe nimeni din voi”. 

De aici se va duce fiecare în locul de muncă pe 
care şi l-a pregătit sieşi prin faptele sale cele rele, unde 
viermele lor nu doarme şi focul nu se stinge. 

lată, aţi auzit, fraţii mei de Hristos iubitori. Iată, 
am făcut rugămintea voastră şi dorința voastră am împli- 
nit-o. Iată, aţi cunoscut ce ne pregătim nouă. lată, ați 
auzit ce dobândesc cei ce se lenevesc şi se trândăvesc şi 
nu se pocăiesc. Aţi auzit cum se ceartă cei ce batjocoresc 
poruncile Domnului. Aţi auzit cum amăgeşte şi înşeală 
pe cei mulţi viaţa aceasta de suflet stricătoare. Aţi cu- 
noscut cum se batjocoresc batjocoritorii Dumnezeieştilor 
Scripturi. Nimeni să nu se rătăcească, frații mei bine- 
cuvântaţi. Să nu zică cineva sau să creadă că sunt doar 
cuvinte goale cele ce se zic pentru judecată, ci cu din- 
adinsul şi cu întemeiere să creadă toți Domnului, că este 
înviere a morţilor şi judecată şi răsplătire, şi pentru cele 
bune şi pentru cele rele, după Dumnezeieştile Scripturi. 
Iar pe toate cele vremelnice să le trecem cu vederea şi să 
le defăimăm şi să ne îngrijim de cele pentru darea 
răspunsului, pentru starea înaintea înfricoşatului Divan, 

pentru ziua aceea groaznică şi pentru înfricoşatul ceas. 
Că acesta este ceasul cel de multe suspinuri pricinuitor, 
cel mult primejdios şi mult dureros, cel mult necăjitor, 
care cearcă toată viața. 

Pentru această înfricoşată zi şi ceas, Sfinţii Proo- 
roci şi Apostoli mai înainte au propovăduit. Pentru ziua 
şi ceasul acesta, Dumnezeiasca Scriptură de la marginile 
lumii până la marginile ei, în biserici şi în tot locul, 
strigă şi mărturiseşte tuturor şi îi îndeamnă, zicând: 
„Vedeţi, privegheați, luaţi aminte, treziţi-vă, rugaţi-vă, 
miluiţi, gătiți-vă, că nu ştiţi ziua sau ceasul întru care 
Domnul va veni” (Matei 25, 13; Luca 12, 40; I Corin- 
teni 16, 13). 

Deci, toți Părinţii purtători de Dumnezeu, cu durere 
şi cu lacrimi strigă, după cum am zis, mai înainte ves- 
tind nevoia zilei aceleia. Pentru ziua aceasta zice Isaia 
proorocul: ,„/Jată Domnul vine să strice tot pământul şi 
pe păcătoşi să îi piardă de pe dânsul”. Şi iarăşi, acelaşi 
prooroc zice: „lată Domnul vine, şi plata Lui cu Sine, şi 
lucrul fiecăruia este înaintea Lui”. Încă şi alt prooroc 
strigă, zicând: „Iată Domnul vine, şi cine va răbda ziua 
intrării Lui? Sau cine va sta înaintea arătării Lui? ”. Şi 
alt prooroc strigă, zicând: „Doamne, auzit-am auzul Tău 
şi m-am înfricoşat şi a intrat cutremur în oasele mele”. 
Altul strigă de către faţa Domnului, zicând: „În ziua 
izbândirii voi răsplăti şi nu este cine să scoată din 
mâinile Mele”. 

Pentru ziua aceea, dumnezeiescul părinte David 
zice: „Dumnezeu arătat va veni, Dumnezeul nostru, şi 
nu va tăcea; foc înaintea Lui va arde şi împrejurul Lui 
vifor mare ”. Pentru ziua aceea strigă şi Pavel apostolul: 
„În ziua în care va judeca Dumnezeu cele ascunse ale 
oamenilor, după bună vestirea mea”. Şi iarăşi zice: 

„ Vedeţi cum umblaţi, că înfricoşat lucru este a cădea în 
mâinile Dumnezeului Celui Viu”. Strigă încă şi fericitul 
Apostol Petru, verhovnicul Apostolilor, pentru ziua 
aceea, zicând: „Ziua Domnului va veni ca un fur, când 
cerurile vor pieri cu vuiet mare, stihiile arzând se vor 
desface, şi pământul şi lucrurile de pe el se vor mistui”. 
Și ce zic pentru prooroci şi pentru apostoli? Însuşi 
Stăpânul nostru şi Domnul, pentru ziua aceea mai 
înainte a mărturisit, zicând: „Vedeți să nu se îngreuieze 
inimile voastre cu mâncarea şi cu băutura şi cu grijile 
lumeşti, şi apoi fără de veste să sosească peste voi ziua 
aceea. Căci ca un laț va veni peste cei ce locuiesc pe 
Jata a tot pământul. Deci, privegheatți, că în ceasul în 
care nu socotiți, Fiul Omului va veni. Şi nevoiţi-vă a 
intra prin uşa cea strâmtă care duce la viață”. 

Deci, să călătorim şi noi, fraţilor, pe calea aceasta, 
ca viaţa cea veşnică să o moştenim. Că cel ce umblă pe 
aceasta, arătat este că şi viaţa cea veşnică va moşteni, 
căci calea aceasta este viaţă. Că deşi sunt puţini cei ce o 
află pe dânsa, dar noi, iubiţilor, să nu ne abatem de la 
ea. Nimeni dintre noi să nu călătorească afară de dânsa, 
ca să nu se ducă întru pierzare, după cum şi proorocul 
zice: „Ca nu cumva să se mânie Domnul şi să pieriţi din 
calea cea dreaptă”. Că auzim pe Stăpânul, zicând: „Eu 
sunt Lumina lumii. Eu sunt Păstorul cel bun. Eu sunt 
Viaţa. Eu sunt Uşa. Prin Mine de va intra cineva se va 
mântui. Eu sunt Calea. Cel ce Îmi urmează Mie nu se va 
policni, ci va avea lumina vieții”. 

Deci, să călătorim pe această fericită cale pe care 
au călătorit toţi cei ce au iubit pe Hristos. Paşii acesteia 
sunt necăjicioşi, dar odihna fericită. Paşii acesteia sunt 
mâhnicioşi, dar răsplătirea bucuriei negrăită. Calea 
aceasta este strâmtă, dar sălăşluirea desfătată. Paşii 


Cuvinte şi învățături 503 


acesteia sunt pocăinţa, postul, rugăciunea, privegherea, 
smerita cugetare, sărăcia cea duhovnicească, defăimarea 
trupului, îngrijirea sufletului, culcarea pe jos, nespălarea, 
mâncarea uscată, foamea, setea, golătatea, milostenia, 
lacrimile, pătimirea, suspinul, plecarea genunchilor, 
necinstirile, prigonirile, răpirile, pălmuirile, osteneala cu 
mâinile, primejdiile, bântuielile, a fi ocărât şi a răbda, a 
fi urât şi a nu urî, a pătimi rele şi a răsplăti cu bine, a 
lăsa datornicilor datoriile, a pune sufletul pentru prieteni. 
Şi, pe scurt, a-şi vărsa sângele pentru Hristos, când 
vremea va cere. 

Paşii acestei uşi strâmte şi ale căii celei necăjite de 
le va avea cineva, va lua acea fericită răsplătire, adică 
împărăţia cerurilor, care nu are sfârşit niciodată. 

lar poarta este largă şi calea desfătată, care duce 
întru pierzare. Paşii acesteia, în vremea aceasta de 
acum, sunt pricinuitori de bucurie, dar acolo sunt 
pricinuitori de întristare. Aici dulci, dar acolo mai amari 
decât fierea; aici uşori, iar acolo grei şi dureroşi; aici se 
arată ca nişte lucruri nevrednice și ca şi cum nu ar fi 
nimic, iar acolo ca nişte fiare sălbatice înconjoară pe cei 
ce i-au săvârşit aici şi nu s-au pocăit, după cuvântul 
proorocului: „În ziua cea rea fărădelegea călcâiului 
meu mă va înconjura”, adică plimbarea vieţii acesteia, 
care sunt paşii căii celei late, pe care şi Apostolul în 
parte i-a numărat, zicând care sunt: curvia, preacurvia, 
slujirea la idoli, cearta, iuţimea, mânia, împerecherea, 
zavistiile, uciderile şi cele asemenea acestora. 

Aceştia sunt paşii căii celei late. La fel încă şi 
râsurile, strigările, desfătările, lăutele, cântatul cu 
fluierul, jucările, scăldările, hainele cele moi, prânzurile 
cele scumpe, plesnirile mâinilor şi certurile, somnul cel 
fără de grijă, aşternuturile cele moi şi paturile de multe 

feluri, îmbuibarea pântecelui, ura de fraţi. lar cel mai 
rău lucru decât toate este nepocăința şi a nu îşi aduce 
aminte niciodată de ieşirea din viața aceasta. 

Aceştia sunt paşii căii celei cumplitei, pe care 
mulți umblă. Pentru aceea vor afla şi sălășluirea 
împotrivă. În locul desfătării, foamea; în locul beţiei, 
setea; în locul odihnei, chinuirea; în locul râsului, 
tânguirea; în locul lăutei, plângerea; în locul vrăjilor şi 
fermecătoriilor şi al celorlalte sârguinţe rele, întunericul 
cel mai dinafară, gheena focului şi cele asemenea 
acestora, care sunt păşuni ale morţii, unde îşi paşte oile 
sale şi ucenicii şi prietenii săi, care umblă pe calea cea 
lată şi desfătată, după cuvântul proorocului: „Ca niște oi 
în iad s-au pus, moartea îi va paşte pe dânşii”. 

lar noi, iubiții mei fraţi, abătându-ne de la calea 
cea cumplită, să ascultăm pe Domnul ce zice: „Nevoi- 
ți-vă a intra prin poarta cea strâmtă; că zic vouă: mulţi 
vor căuta să intre şi nu o vor afla”. Şi multe altele ase- 
menea acestora strigă Domnul şi toţi Părinţii purtători 
de Dumnezeu. Ziua aceasta luând-o în minte, Sfinţii 
Mucenici nu şi-au miluit trupurile lor, ci au răbdat tot 
felul de munci, bucurându-se, cu nădejdea cununilor. 
Alţii, în pustietăţi şi în munţi, întru postire şi feciorie s-au 
nevoit. Şi acum se nevoiesc, nu numai bărbați, ci şi 
femei, partea cea mai slabă, şi prin uşa cea strâmtă şi 
calea cea necăjită umblând, au răpit împărăţia cerurilor. 

Deci, cine va răbda ruşinea aceea, când femeile se 
vor încununa în ziua aceea şi mulți bărbaţi se vor ruşina? 
Că nu este acolo parte bărbătească şi femeiască, ci 
fiecare îşi va lua plata după osteneala sa. Şi nu numai în 
pustietăţi şi în munţi s-au făcut acestea, ci cu mult mai 
vârtos în cetăţi şi în sate şi în ostroave şi în case. Mul- 
țimile celor. sârguitori, care se mântuiesc, au strălucit 


Cuvinte şi învățături 505 


fiecare întru a sa rânduială, păzind poruncile Stăpânului: 
episcopii, preoţii, diaconii şi celelalte rânduieli ale Bise- 
ricii, împărații şi boierii, conducătorii şi stăpânii. Căci 
nu a zis Stăpânul, nici deosebiri nu a făcut Dumnezeu, 
nici nu a cinstit mai mult un loc decât alt loc, ci aşa a 
zis: „Unde vor fi adunaţi în numele Meu, adică şi în 
pustietăţi şi în munţi, sau în peşteri, sau în cetăţi, sau în 
sate, sau în ostroave, sau în tot locul stăpânirii Mele, 
acolo sunt în mijlocul lor şi cu dânşii voi fi până la 
sfârşitul veacului şi în veacurile cele nemărginite”. . 

La prea înfricoşatul acela divan şi la prea 
nemărginitul Judecător cugetând fericitul David, în toate 
nopțile îşi uda patul său cu lacrimile sale şi ruga pe 
Dumnezeu, zicând: „Doamne, să nu intri la judecată cu 
robul Tău, nici să ceri seamă de la mine. Că fiind lipsit 
de tot răspunsul, pentru aceasta rog bunătatea Ta să nu 
intri la judecată cu robul Tău. Că de vei voi să faci 
aceasta, nu se va îndrepta înaintea Ta tot cel viu”. 

Vedeţi, fraţilor, pe fericitul şi Sfântul David că se 
temea de ziua şi ceasul acela şi se pregătea să dea 
răspuns? Veniţi, dar, fraţilor iubitori de Hristos, mai 
înainte de a veni praznicul acela, mai înainte de a veni 
Dumnezeu arătat ca să nu ne afle pe noi nepregătiţi, spre 
a întâmpina faţa Lui întru mărturisire, întru pocăință, 
întru rugăciuni; să o întâmpinăm întru postiri, întru 
lacrimi, întru primirea de străini. Să nu încetăm a ne 
pocăi şi a-L ruga cu durere şi să ne pregătim a ieşi întru 
întâmpinarea Domnului, toți împreună: bărbaţi şi femei, 
bogaţi şi săraci, robi şi slobozi, bătrâni şi tineri. 

Vedeţi să nu zică cineva: „Am păcătuit mult şi nu 
voi avea iertare”, căci cel ce zice aceasta nu ştie că 
Dumnezeu este al celor ce se pocăiesc, Care a venit 
pentru cei ce erau bolnavi! Nu ştie pe Cel ce a zis: „Că 

bucurie se face în ceruri pentru un păcălos ce se 
pocăieşte! ”, şi că: „Nu am venit să chem pe drepti, ci pe 
păcătoşi la pocăință! ”. Şi aceasta este pocăinţa cea 
adevărată, adică a te depărta de păcat şi a-l urî, după cel 
ce zice: „Nedreptatea am urât şi am disprețuit”, şi: 
„Juratu-m-am şi m-am hotărât să păzesc judecăţile 
dreptății Tale” (Psalmul 118, 163, 106). Şi atunci 
Dumnezeu primeşte cu bucurie pe cel ce vine la Dânsul. 

Vedeţi să nu îndrăznească cineva să zică: „Nu am 
păcătuit”, căci cel ce zice aceasta este orb şi mincinos, 
amăgindu-se pe sine cu mintea, neştiind cum îl fură pe 
dânsul satana: prin cuvinte, prin lucruri, prin auz, prin 
ochi, prin pipăire şi prin gânduri. Şi cine se poate lăuda 
că îşi are inima curată şi toate simțurile sale neîntinate, 
când nimeni nu este fără de păcat? Nimeni nu este curat 
de întinăciune, nici măcar o zi de ar fi viaţa lui. Nimeni 
nu este nevinovat, cu totul desăvârşit, între oameni, fără 
numai singur Cel ce pentru noi a sărăcit, fiind bogat. El 
singur este fără de păcat, Cel ce ridică păcatul lumii, Cel 
ce voieşte ca toți oamenii să se mântuiască, Cel ce nu 
voieşte moartea păcătoşilor, lubitorul de oameni, Cel 
mult Îndurat, Cel Milostiv, Cel Iubitor de suflete, Cel 
Atotputernic, Mântuitorul tuturor oamenilor, Tatăl săr- 
manilor şi Judecătorul văduvelor, Dumnezeul celor ce 
se pocăiesc, Doctorul sufletelor şi al trupurilor, Nădej- 
dea celor deznădăjduiți, Mântuitorul celor înviforaţi, 
Ajutătorul celor neajutoraţi, Calea vieţii, Cel ce pe toţi îi 
cheamă la pocăință şi nu se întoarce de la nimeni din cei 
ce se pocăiesc. Către Acesta să alergăm şi noi, că toți 
păcătoşii câți au alergat la Dânsul au dobândit mântuire. 

Deci şi noi, frații mei, să nu deznădăjduim de a 
noastră mântuire. Am păcătuit, să ne pocăim. De 
nenumărate ori am păcătuit, de nenumărate ori să ne 

pocăim. De tot lucrul bun se bucură Dumnezeu, dar mai 
ales de sufletul ce se pocăieşte. Că spre acesta cu totul 
Se apleacă şi cu mâinile deschise îl primeşte şi pe toţi ne 
cheamă, zicând: „«Veniți la Mine toţi cei osteniţi, că pe 
cel ce vine către Mine nu-l voi scoate afară. Veniţi toți 
cei osteniţi şi împovăraţi şi Eu vă voi odihni pe voi» în 
cetatea cea de sus, unde toți sfinţii Mei în bucurie mare 
se odihnesc. Veniţi la acea bucurie negrăită, neasemă- 
nată, nepovestită, la acele bunătăţi nepovestite, la care 
doresc îngerii să privească; unde sunt cetele şi rându- 
ielile drepţilor; acolo unde sânul lui Avraam primeşte pe 
toți cei ce au răbdat necazuri, precum pe Lazăr cel 
sărac; acolo unde se vor deschide comorile bunătăţilor 
celor veşnice; acolo unde este Ierusalimul cel de sus, 
mama celor întâi-născuţi; acolo, în pământul cel fericit 
al celor blânzi. «Veniți la Mine toți cei osteniţi şi Eu vă 
voi odihni pe voi», acolo unde sunt toate liniştite şi 
neamestecate; unde sunt toate luminate şi lui Dumnezeu 
plăcute; unde nu este nimeni să nedreptăţească, nici să 
tiranisească; unde nu este păcat, nici întinăciune; unde 
este lumină neapropiată şi bucurie negrăită. 

Plângeţi, pocăiţi-vă, întoarceţi-vă către Mine şi 
«Eu vă voi odihni pe voi», unde nu este durere, nici 
grijă, nici învăluire, nici tânguire. Întoarceţi-vă, fiii 
oamenilor, şi «Eu vă voi odihni pe voi» acolo unde nu 
este parte bărbătească, nici femeiască; unde nu este 
diavol, nici moarte, nici post, nici întristare, nici ceartă, 
nici mânie, ci bucurie şi pace, veselie, odihnă şi inimă 
bună. Întoarceţi-vă către Mine şi «Eu vă voi odihni pe 
voi» acolo unde este apa odihnei şi loc de verdeață şi via 
cea lucrată de Dumnezeul tuturor. 

Acolo este fericitul pământ al blânzilor, în care 
Eu, Via cea adevărată, odrăslesc, iar Tatăl este Lucrător. 

«Veniţi toți cei osteniți şi împovărați şi Eu vă voi odihni 
pe voi» acolo unde este viaţa cea nestricăcioasă şi 
veselia a toată bunătatea. «Veniţi roţi cei osteniți şi Eu 
vă voi odihni pe voi» acolo unde este numai dragostea, 
bucuria cea neîncetată, veselia cea de-a pururea veseli- 
toare, Lumina cea neînserată, Soarele cel neapus. «Luaţi 
jugul Meu asupra voastră şi vă învățați de la Mine că 
sunt blând şi smerit cu inima, şi veți afla odihnă sufle- 
telor voastre» acolo unde este glasul celor ce prăznu- 
iesc, unde vistieriile înțelepciunii şi tainele cunoștinței 
se descopăr. «Veniţi către Mine toți şi Eu vă voi odihni 
pe voi» acolo unde este marea dăruire, bucurie neasemă- 
nată, odihnă neschimbată, veselie nemărginită, cântare 
de laudă neîncetată, slavoslovie netâlcuită, mulțumire 
necontenită, cuvântare de Dumnezeu necurmată, împă- 
răție nesfârşită, bogăţie neasemănată, bucurie nemăr- 
ginită, adânc de îndurări, noian de milă şi de iubire de 
oameni, care de guri omeneşti nu se pot grăi, ci a se 
arata numai prin asemănări. 

Acolo sunt milioane de îngeri, praznicele celor 
întâi-născuţi, scaunele Apostolilor, doririle Proorocilor, 
sceptrurile Patriarhilor, cununile Mucenicilor, laudele 
Drepţilor; acolo este plata a toată începătoria şi stăpâ- 
nia, şi rânduiala este învistierită şi locul gătit. «Veniţi 
către Mine toţi cei ce flămânziţi şi însetaţi de dreptate» 
şi Eu vă voi umple pe voi de bunătăţile pe care le poftiţi, 
«pe care ochiul nu le-a văzul, urechea nu le-a auzit şi la 
inimă de om nu s-au Suit». 

Acestea le-am pregătit celor ce se pocăiesc şi se 
întorc din calea cea rea; acestea le-am pregătit celor ce 
plâng întru pocăință; acestea le-am pregătit celor ce 
miluiesc şi celor săraci cu duhul; acestea le-am pregătit 
făcătorilor de pace; acestea le-am pregătit celor ce 

pentru Mine sunt prigoniţi şi urâţi, clevetiţi şi ocărâți. 
«Veniţi către Mine toți» cei însărcinaţi şi îngreuiaţi, şi 
lepădaţi de la voi sarcina păcatelor, că cine a alergat la 
Mine nu a rămas însărcinat, ci a lepădat obişnuinţa cea 
rea şi s-a dezvăţat de meşteşugul pe care l-a învăţat rău 
de la diavol, şi a învăţat de la Mine meşteşugul bun. 
Vrăjitorii, venind la Mine, au lepădat vrăjitoria lor şi s-au 
învățat cunoştinţa de Dumnezeu. Vameşii au încetat a 
prigoni şi au primit a fi prigoniţi. Curvele au urât curvia 
şi au iubit întreaga înţelepciune. Tâlharul a lăsat ucide- 
rile, dezvăţându-se de obiceiul tâlhăresc, şi a luat din 
nou credința cea curată şi s-a făcut locuitor al raiului. 
Deci, veniţi şi voi către Mine, «că pe cel ce vine către 
Mine nu îl voi scoate afară». 

Aţi auzit, iubiţilor, făgăduinţele cele bune şi 
glasurile cele dulci ale Mântuitorului sufletelor noastre? 
Cine a văzut vreun părinte iubitor de fii ca Acesta? 
Deci, veniţi să ne închinăm şi să cădem la Dânsul, 
mărturisindu-ne păcatele noastre. 

Slavă iubirii Lui de oameni, slavă bunătăţii Lui şi 
pogorământului Lui, slavă îndurărilor Lui, slavă împă- 
răţiei Lui, slavă, cinste şi închinăciune Numelui Lui, în 
veci. Amin. 

larăşi zic și, zicând, nu voi înceta: Să nu ne 
trândăvim noi, păcătoşii, să nu ne temem, să nu ne 
lenevim, să nu încetăm strigând cu lacrimi către Dânsul, 
ziua şi noaptea, că este milostiv şi nemincinos şi va face 
negreşit izbândă celor ce strigă către Dânsul, ziua şi 
noaptea. Că El este Dumnezeul celor ce se pocăiesc: 
Tatăl, Fiul şi Duhul Sfânt, şi Lui I se cuvine slavă, 
stăpânire, cinste şi închinăciune, în vecii vecilor. Amin. 


POVESTIRE 
DESPRE DOAMNA NEBUNA 


În mănăstirea de femei a tabenisioniţelor a fost o 
fecioară care se făcea că este nebună şi îndrăcită. Şi 
până întru atât au urât-o pe dânsa celelalte, încât nici nu 
mâncau împreună cu dânsa. Deci, fiind rânduită la 
bucătărie, toată slujba o făcea. Şi era, ca să zic aşa, cu 
lucrul împlinind cuvântul cel scris: „De voiește cineva 
să fie înțelept între voi în veacul acesta, facă-se nebun, 
ca să fie înțelept. 

Aceasta, legând pe capul ei o treanță (că toate 
celelalte erau tunse şi aveau scofii pe cap), aşa slujea. 
Nici una din cele patru sute ce erau acolo nu au văzut-o 
cândva necăjită sau supărată. Şi în toată vremea vieţii ei 
nu a stat la masă cu celelalte, nici nu s-a împărtăşit cu 
vreo bucată de pâine, ci cu firmiturile meselor pe care le 
curăța şi cu rămăşiţele din oalele pe care le spăla, cu 
acestea se îndestula. Şi nu a ocărât vreodată pe cineva, 
nici nu a grăit vreun cuvânt, mic sau mare, nici nu a 
cârtit, chiar dacă din toate părţile era îmboldită şi urâtă 
de celelalte. 

Deci, Sfântului Pitirum, pustnicului şi bărbatului 
celui prea iscusit, i-a stat înainte îngerul Domnului şi i-a 
zis: „Pentru ce cugeți înalt despre tine, ca şi cum ai fi 

„cucernic, pentru că stai într-un loc ca acesta? Voieşti să 
vezi pe o femeie mai cucernică decât tine? Du-te în 

mănăstirea femeilor tabenisiotence şi vei afla acolo pe 
una având coroană pe capul ei. Aceea este mai bună 
decât tine. Că, luptându-se cu atâta norod, nu şi-a 
depărtat niciodată inima de la Dumnezeu. Iar tu, şezând 
aici, rătăceşti cu mintea prin cetăţi, deşi niciodată nu ai 
ieşit de aici”. 

lar el, îndată sculându-se, a venit până la locul 
unde era mănăstirea şi a rugat pe dascălii lor să-l lase să 
intre în mănăstirea femeilor. Şi aceia, ca pe unul ce era 
slăvit şi bătrân, i-au îngăduit să intre. Intrând, a ceruţ să 
vadă pe toate surorile, dar aceea nu s-a arătat. Apoi le-a 
zis lor: „Aduceţi-mi-le pe toate, că lipseşte una”. Şi au 
zis lui: „Una nebună mai avem înlăuntru, în bucătărie”, 
că aşa o numeau pe ceea ce pătimea. Zis-a lor bătrânul: 
„Aduceţi-o şi pe aceea. Lăsaţi să o văd şi pe dânsa”. 

Iar ele, ducându-se, o strigau, dar ea nu a ascultat, 
poate simțind lucrul, ori poate şi i se descoperise ceva. 
Însă ele o trăgeau cu sila, zicându-i: „Sfântul Pitirum 
voieşte să te vadă pe tine”; căci era renumit bărbatul. 

Deci, venind ea, a văzut treanţa pe fruntea ei şi, 
căzând la picioarele ei, zicea cu glas mare: „Binecuvin- 
tează-mă, maica mea”. Şi a căzut şi aceea asemenea la 
picioarele lui, zicând: „Tu mă binecuvintează pe mine, 
domnul meu, Avva”. Şi s-au spăimântat toate, şi au zis 
lui: „Nu îţi aduce ocară, Avva, că este nebună”. Zis-a 
lor bătrânul: „Voi sunteţi nebune, că aceasta este maică 
şi a voastră şi a mea — căci aşa se numeau cele 
duhovnicești. Şi mă rog să mă aflu vrednic de dânsa în 
ziua Judecăţii”. 

Auzind acestea, toate au căzut la picioarele ei, 
mărturisindu-se atunci în multe feluri: una cum a vărsat 
lături din strachină peste dânsa; alta: „că am îmboldit-o 
şi am înghiontit-o”; alta: „că i-am pus muştar la nas”, ŞI, 

în scurt, toate au spus că i-au adus ei multe feluri de 
ocări. 

După puţine zile, rugându-se pentru dânsele, a 
plecat, iar aceea, nesuferind slava şi cinstea de la surori 
şi răspunsurile, a plecat din mănăstire. Şi unde s-a dus, 
sau unde s-a ascuns, sau unde s-a săvârşit, nimeni nu a 
ştiut. 

Aceasta este nebunie după Dumnezeu şi ură de 
slavă, că, alungând de la sine slava oamenilor, s-a dus, 
dorind mai mult slava lui Dumnezeu, a Celui ce slăveşte 
pe cei ce Îl iubesc pe Dânsul. Că Lui 1 se cuvine slava, 
în veci. Amin. 


___ MONAHUL 
SĂ FIE DESĂVÂRŞIT 


* 


Anul trecut a venit la mine câţiva monahi, cerând 
să le fac vreun folos mănăstirilor lor. Atunci eu nu 
aveam îndeletnicire, nici nu mi-a dat mâna să le 
vorbesc, căci eram ținut de o boală a trupului şi durerea 
mi s-a făcut pricină de tăcere, că văzând întinderea și 
mărimea durerilor, au cunoscut pricina tăcerii. 

Acum mi-am adus aminte că au venit pentru 
aceasta şi de la alte mănăstiri. Deci, ce se cuvine să fac? 
Într-un fel să le spun acestora şi în alt fel acelora? Sau 
printr-un cuvânt să fac îndestulare la amândouă părțile? 
Încă mă ruşinez să vorbesc pentru cele deja împlinite de 
dânşii, ca să nu mă fac eu însumi osândit, căci este lucru 
necuvios ca cel prost să înveţe pe cei înţelepţi, precum 
şi săracul să se îndemne a ospăta pe cel bogat. Că eu 
sunt prunc cu înţelegerea, iar ei s-au făcut minunaţi cu 
sporirile. Şi nu cuvintele întăresc adevărul, ci s-a 
obişnuit ca adevărul să întărească pe cuvinte. Ştiu să 
alcătuiesc cuvinte adevărate, dar ca să arăt chipurile 
faptei bune, cea în multe feluri, nu este cu putinţă întru 
mine. Lucrul se face chip de faptă bună, iar cuvântul 
este umbră a chipului. Şi în umbră nici un caracter nu 
este, ci doar singură nălucirea caracterului. 

Deci, ce? Dacă ni se va cere, oare ne vom lepăda? 
Sau nu vom da răspuns, fiind rugaţi? Şi apoi, care va fi 
rodul nostru? Mulţi au primit ascultarea spre împlinirea 
faptei bune; iar dacă întru lucruri vom pieri, vom afla pe 
robi împrumutând pe stăpânii lor şi pe tineri sfătuind pe 
cei bătrâni şi pe bărbaţii cei nevrednici ajutând celor 
prea mari în unele lucruri. Poporul este adunat din multe 
feluri de oameni şi slava se face una. Însă mai mare 
decât cei ce slăvesc este cel ce se slăveşte şi mijlocirea 
ce se face în amândouă părțile se străluceşte. 

Să facem iscusire cuvintelor, precum face oastea 
muștruluire înaintea generalului. Să se înveţe, că putem 
zice, chiar neavând faptă. Şi măcar această bunătate 
cunoaşteţi întru noi, că, dorind adevărul, ne prihănim pe 
noi înşine. Mă mâhnesc dacă nu voi face lucrul, pentru 
care am fost rugat, şi mă tem, făcându-l, să nu fiu 
lepădat afară ca un nevrednic. Ci pentru aceasta mă voi 
lepăda numai, că nu poate cel supus să stea împotriva 
judecătorilor. Mai multe ştiţi voi, fraților, care învăţaţi 
cu lucrul. Şi puţine poftiți să vă învăţaţi, de cuvânt 
veselindu-vă. Să zic şi eu către voi, că rodul este 
mâncare, iar nu frunzele care umbresc. Cuvintele sunt 
ca nişte frunze, iar lucrul ca rodul. Voiţi să cunoaşteţi 
puterea lucrului? Din mâncare cunoaşteți-o; că frunza 
amăgeşte prin asemănare. 

Împlinesc cererea voastră, ştiind smerita voastră 
cugetare. Cunosc micimea mea şi mă minunez de 
blândețea voastră. Să zic că a voastră este aflarea, că la 
voi se străluceşte. Săraci sunt cei ce duc porfira 
împăratului, şi cu toate acestea are trebuință de cei 
săraci. Cei ce fac coroana împăratului sunt cu mult mai 
nevrednici decât cel ce o împodobeşte pe dânsa, şi cu 
toate acestea fac ceea ce li se porunceşte. Ştiu cum 

lucrătorii de pământ ară pământul cu pluguri şi cu boi, 
însă la lucru sunt cu mult mai neîndemânateci şi 
neiscusiţi. Mulţi sunt care cu deprinderea ştiu cele ale 
meşteşugului cu dinadinsul, dar a da cuvânt pentru 
dânsele nu pot. Alţii, prin obişnuinţă sporind, au aflat 
meşteşuguri sau pe cele ce au fost le-au împodobit. Așa 
şi eu, vouă. Pentru viaţa voastră voi face cuvânt, pe 
unele ştiindu-le din deprinderea grăirii, iar pe alele şi 
din lucrarea ostenelilor, dăruindu-mi-se iscusinţă. 

Viața monahilor se aseamănă cu a îngerilor şi 
rânduiala lor este plină de slujbă dumnezeiască. În 
vremea vieţii de acum ei slujesc lui Dumnezeu şi dau ca 
împrumut viaţa lor, ca să ia dobândă viaţa veşnică. Îi 
dau Lui dragoste şi se fac părtaşi slavei celei cereşti. În 
locul ostenelilor de acum nădăjduiesc câştigarea bună- 
tăților celor veşnice; împrumută, prin credință, cele 
pământeşti şi dobândesc cele cereşti. Pe pământ numai 
monahii ştiu aşezarea luptei dumnezeieşti. 

Când corăbierii înoată pe mare, suferă şi pătimesc. 
Monahii, petrecând în linişte se primejduiesc. Precum 
acelora le este marea, aşa acestora lucrarea cea din 
văzduh; precum pe aceia vânturile îi opresc de a merge 
înainte, aşa aceştia se luptă împotriva duhurilor celor 
potrivnice din văzduh. A zis şi Apostolul despre lupta 
aceasta şi le-a numit duhuri ale răutăţii. A pecetluit şi a 
întărit locul cu bune unsori şi invitări. Şi pe cei ce se 
ispitesc şi se apropie la lupta aceasta i-a plecat să ştie 
gândirea cea ascunsă. Monahii, nevăzând pe împotrivă 
luptători, se nevoiesc. lar în ce fel sunt datori să fie unii 
ca aceştia, nu mă lepăd a zice ceea ce am cunoscut din 
lucrare. 

Prooroci sunt cei care au meşteşug duhovnicesc, 
de care trupul este neiscusit. Fac lucru nearătat, pe care 

nici cei ce îl fac nu îl văd. Nu se neguțătoresc întru cele 
care se dobândesc vremelnic, ci se ostenesc neîncetat 
întru cele care nădăjduiesc. Calea lor este înțelegerea, şi 
margine este împreună învoirea. Purced să se ducă la cer 
şi cad în nenumărate ispite. Mulţi, ascunzându-se, au 
scăpat de năvălire; alţii, neîmpotrivindu-se, au biruit. 
Unii, pentru frică, s-au întors; iar alții, prinzându-se, au 
fost batjocoriţi. Mulţi însă au fost şi ucişi. Puţini cu 
totul trec călătoria aceea şi sunt rari negustorii care se 
întorc din călătorie cu câştig. Precum cei ce călătoresc 
printre barbari, aşa este şi calea monahilor. Pentru două 
pricini fac negustoria: ori nădăjduind mari dobânzi să 
câştige, dacă vor isprăvi fapta bună, ori şi averea pe care 
au dobândit-o să o piardă. 

Am văzut în cetăţi pe unii oameni care se luptau 
cu fiare. Tot la fel se luptă şi monahii. Că ori fără de 
veste s-au îmbogăţit, ori şi de viață s-au lipsit. Şi 
Apostolul Pavel a numit viața sa privelişte. Dar pentru a 
se întări cuvântul nostru, că staţi întru luptă, acelaşi 
Pavel a mai numit-o pe dânsa şi stadie şi a zis despre 
sine că se luptă cu pumnul. Prin pumnuire înţelege 
stadia, iar prin luptă pricepe nevoinţa. De la cei ce văd, 
înţelege în care lucruri este cel ce se vede. Îngerii şi 
oamenii văd. Deci, după cuviință am zis că viața 
monahilor se aseamănă cu a îngerilor. 

Care sunt cele pe care le văd îngerii? Care altele, 
fără numai faptele cele ascunse, cursele cele cu închi- 
puire alcătuite, năravurile cele viclene, punerile asupră, 
meşteşugirile, măiestririle cele împletite în multe 
chipuri ale dracilor; cum le trec pe dânsele alăturea. 
Privesc cum năvălesc ca nişte fiare, cum îi biruiesc pe 
împotrivă-luptători, cum îi vădesc pe alţii, cum îi ucid 
pe prietenii cei fățarnici. Acestea le văd îngerii. 

Dar ce văd oamenii? Care sunt? Negreşit că sunt 
omeneşti; căci se ridică asupra lor prigoane, gânduri, 
sărăcii, lipsuri, boli, nestatornicii, prihăniri, clevetiri, 
netrebnicii şi cele asemenea acestora. 

Mult mai grea este viața monahilor. De va fi cu 
nebăgare de seamă, se furişează, fiindcă este amestecată, 
ca vinul cu apa, care degrab se schimbă şi, făcându-se 
oțet, nu este cinstit, ci prost; nici folositor, ci vătămător 
şi nu dă îndulcire, ci îngrețoşare. Viaţa noastră este 
datoare să se păzească la fel ca vinul, fără a o petrece la 
întâmplare. 

Să nu ne îndeletnicim întru cele pricinuitoare de 
râs, nici întru cuvinte multe, chiar dacă ar fi sănătoase; 
nici în obiceiuri prefăcute, chiar dacă ar fi simple; nici 
în privirile multor feţe, deşi nu aduc aminte de dulceaţă; 
nici în multa vorbire, chiar dacă ne vor ruga cei ce sunt 
împreună cu noi, că deşi nu se nedreptăţeşte cel ce a 
vorbit, dar câştig nu dobândeşte. 

Am văzut mulți leneşi că s-au îmbolnăvit, iar pe 
alţii, ostenindu-se, că au dobândit odihnă. Şi cei ce se 
trudesc, deşi sunt bolnavi pentru osteneală, dar făcându- 
se sănătoşi, poartă împrejur şi câştigul şi lauda. Pavel, 
nu s-a lepădat de neputința trupului, dar cu toate acestea 
a mărturisit că îi este pregătită cunună. Cel ce s-a 
lenevit a se osteni este fără de durere, dar între cei viteji 
se judecă leneş. Acesta este cel ce nu s-a făgăduit vieţii 
monahicești. Pentru aceea nici nu are ceva, dar nici nu 
se defaimă că nu a câştigat. lar cel ce a făgăduit, dacă se 
va lenevi, şi se bate şi i se cere fapta slujbei. 

Nu aţi văzut ce pătimeşte ostaşul cel leneş? Lui i 
se cere cu dinadinsul îngrijirea armelor, a calului şi de 
toată starea lui să poarte de grijă. Lucrare, supunere şi 
vitejie. Monahul ce se poartă cu nebăgare de seamă nu 

va putea să-şi dea seama bine de acestea. Precum nici 
lucrătorul de pământ care nu îngrijeşte bine pământul. 
Desţelenind şi arându-ți trupul tău, monahule, seamănă 
întru tine îndulcirea rodului evanghelic. Să nu lași trupul 
tău nelucrător, precum a făcut cel ce a luat un talant, că 
a luat iertare împreună cu darul, dar, nelucrând cu el, s-a 
osândit ca un vinovat. S-a făcut ostaş al lui Hristos, dar 
dobândind ostăşia cea împărătească s-a lenevit la lucru. 

Dacă a cruțat pe cel care a petrecut cu nebăgare de 
seamă şi s-a lenevit, şi pe monah îl va cruța. Dacă cruță 
stăpânul pe robul netrebnic, şi pe acela îl va cruța. Dacă 
cruță Stăpânul pe robul ce s-a lenevit, şi pe monah îl va 
cruța. Lucrătorul de pământ este bătut pentru neîngri- 
jirea semănăturii, iar ostaşul pentru ruginirea armelor. 
Oare, nu cu mult mai vârtos şi noi, monahii, dacă ne 
vom lenevi? 

Vinul s-a făcut rău, pentru că ori vasul este de 
vină, ori locul, ori ungerea. Stăpânul caută pricina şi, 
cunoscând-o, nu îl lasă să se vatăme. Poate şi țânţarul 
cât de puţin să-i strice dulceaţa. Şi prihănirea se preface 
în intrigă. Pricină de nimic, de multe ori se face pricină 
de mari rele; şi din mică trândăvire se pricinuiesc răni 
mari şi de nevindecat. 

Să ştie monahii că sunt ca nişte robi şi lucrători de 
pământ şi ca nişte ostaşi ai lui Hristos, şi că sunt datori 
să fie gata la locurile cele zise. Şi toţi oamenii sunt robi. 
Unii au fugit şi, depărtându-se, slujesc altora, adică 
dracilor. Unii s-au rânduit la slujbă mică, iar alţii spre 
slujirea oamenilor, fiindcă s-au făcut robi ai robilor. lar 
monahii sunt casnici şi slugi. 

Luaţi aminte la făgăduinţele voastre şi înţelegeţi 
că nu mint. Ascultaţi pe Apostolul, şi veţi şti cele spuse, 
că zice: „Îmi trudesc trupul meu şi îl robesc” (1 Corinteni 

9, 27), şi: „Grijă de trup să nu purtaţi”. Şi iarăşi: 
„Îmbrăcaţi-vă cu toate armele lui Dumnezeu” (Efeseni 
6, 11), că: „Așa alerg, nu ca la întâmplare ” (| Corinteni 
9, 26). Întâi a făcut şi apoi a învăţat. Aceasta este 
atotîntrarmarea lui Dumnezeu: ca cineva să fie de folos 
lui însuşi şi altora. Monahul de va fi pregătit, şi pe cel 
nepregătit îl va scoate din năvălirea balaurului. Monahii 
se cuvine să lucreze şi să bată război. ' 

Sufletul este împărțit cu mult mai mult decât 
trupul. Am văzut pe cineva şi lucrând şi război având şi 
ținând. Şi în vremea lui Ezdra au fost unii ca aceştia; că 
zideau biserica şi mâinile drepte le pregăteau spre 
război. Şi seminţia lui Veniamin, cu amândouă mâinile 
săgeta şi bine nimerea. Cu mult mai mult mintea va fi 
îndestulată mai cu uşurinţă în multe lucruri duhovniceşti. 

Şi, dacă se cuvine, să vorbim şi din parte. Acum 
cele despre sămânță voi tâlcui. Să zicem că arătura este 
cunoştinţa sufletului pe care a luat-o în dar de la 
Dumnezeu. Sămânţa evanghelică este ascultarea porun- 
cilor. Tu câştigă-ți deocamdată ascultarea şi nu te îngriji 
pentru ploaia care creşte sămânța! Dacă în vremea de 
acum va vrea Dumnezeu să îi dea creştere, vei hrăni şi 
pe alţii prin darul tău, iar dacă întârzie, în viaţa ce va să 
fie atunci vei secera şi buna rodire o vei lua necurmată 
şi veşnică. Lucrează darul ce este întru tine şi, când îl 
lucrezi, păzeşte-te de fiara ce se târăşte spre vătămarea 
lucrării tale, că şi furnicile în taină jefuiesc sămânţa, iar 
corbii, când dormi tu, răpesc sămânţa. 

Deci, să ai împreună cu instrumentele şi uneltele 
de lucrat şi cele de război. Cu sapa dezrădăcinează 
spinii, iar cu praștia alungă pe răpitori. Se întâmplă că şi 
balaurul năvălește asupra lucrării tale de pământ, însă să 
nu te temi, ci, apropiindu-te, izgoneşte-l pe dânsul, ca să 

nu rămână întru tine. De vei lăsa balaurul întru tine, 
printr-însul îşi fac intrare şi celelalte fiare. lar dacă te 
leneveşti împotriva mulţimii lor, fac țarina ta buruie- 
noasă şi nu vei putea să te îndulceşti din ostenelile tale, 
fiindcă balaurul şi-a făcut acolo pădure şi sălaş. Aşa 
multe ţarini s-au făcut neumblate şi multe holde au 
pierit cu totul din cauza fiarelor. 

A zis şi Puitorul de lege: „Cu câte puțin se cade a 
face uciderea lui Canaan, ca să nu năvălească asupra 
ta multe fiare ale pământului”. Dacă vă veţi lenevi, 
fraților, voi vă veţi face pricina pustiirii. Dacă va face 
sălaş întru voi vreo jivină târâtoare, îşi înmulțeşte 
naşterile şi face multe cuiburi, iar pământul tău îl face 
deşert, care, fiind pătruns şi găurit, nu poate să se 
semene, și, semănându-se, pătimeşte pagubă. Că din 
pricina târâtoarelor se pierde buna rodire. 

Dacă nu vei ucide îndată patima ce s-a văzut întru 
tine, va lucra păşune. Dacă nu vei tămădui putrejunea 
cea mică, întru nenumărate se desparte şi va strica tot 
ipostasul tău. Într-o parte îngrădeşti un cuib, şi, în altă 
parte, o târâtoare, care am zis că este patima, face 
deschidere. O intrare îi închizi tu, iar aceea multe ieşiri 
îşi deschide. Pentru aceasta nu puteţi să vă faceți 
biruitori ai patimilor, căci păşune mare a intrat întru voi. 

A căzut țarina voastră şi socotiți că întru acest fel 
este firea oamenilor. Vorbeşte Scriptura pentru curăţie, 
iar voi socotiți că grăieşte pentru alte trebuințe şi 
uneltiri. Mărturiseşte isprăvi şi fapte bune şi nu credeți. 
Vă minunaţi de cuvinte şi fapte nu arătați. Socotiţi că s-a 
scris pentru a se face minunat Dumnezeu, nu pentru ca 
să vă nevoiţi. Unii ca aceştia sunt aşa de leneşi, că s-au 
făcut ajutători împotrivă-luptătorilor. Sunt mai rău decât 
cei ce stau goi, căci aceştia surpă şi strică. 

Luaţi aminte, monahi, ce a făcut vrăjmaşul lui Iov, 
şi înțelegeţi cu câte lupte se întrarmează. Că, de vreme 
ce avea prea arătat gândirea celor târâtoare şi a fiarelor, 
pentru aceasta a făcut ca cel asemenea cu cel asemenea 
să se lupte, ca să întunece lupta cea bună. A stricat pe 
unii dintre monahi şi prin ei sileşte pe cei ce nu s-au 
stricat. Dacă va cădea cel asemenea, cel adevărat şi 
necăzut, nu suferă prihănirea de la mulţime. Dacă din 
mijloc nu îl va ridica, va avea război vrednic. Dacă se 
va umple de lepră şi de reaua putoare se va împărtăşi. 
Dacă o va lepăda, sminteala celor mulţi se face lui mai 
rea. 


Aceasta este prima şi cea mai mare meşteşugire a 
vrăjmașului, ca să prefacă lupta cu dânsul întru tulbu- 
rare. Două lucruri îşi neguțătoreşte lui prin viclenia 
aceasta: să fie omul fără de grijă şi să nu se arate că el 
este vrăjmaş. Și al treilea lucru este cumplit, căci se 
sârguieşte să facă pe oameni să creadă că cele bune sunt 
asemenea celor rele. Şi în multe chipuri s-a pus împo- 
triva adevărului. Aşa l-a împiedicat pe Adam; şi pe Cain 
la fel l-a surpat. Pe acela prin femeie, iar pe acesta prin 
fratele său. 

Nu ştiu cum să tâlcuiesc năvălirea lupului. Mă 
înspăimânt de voi, o, monahi, cum răbdaţi! Când mă 
gândesc, mă înspăimânt de cele pe care voi le pătimiţi, 
bătând război. Bine a zis Domnul: „Strâmtă este calea 
care duce la viaţă”. Că iată, strâmtorarea se arată, prin 
cuvânt, ca într-o oglindă. Amare sunt acestea de acum, 
monahilor. Avuţia bântuitoare, dobândirea dureroasă. 
Amară este supunerea, sărăcia chinuitoare, pustnicia 
ostenitoare, înfrânarea obositoare. Greşită este sârgu- 
inţa; tăcerea truditoare. Dacă va mustra, dator se face; 
dacă va tăcea, se veştejeşte din râvna lui Dumnezeu. 

Dacă va grăi, este potrivnic; dacă se va linişti, vătămă- 
tor. Nu poate să grăiască adevărul, şi, negrăindu-l, nu 
rabdă. 

Asemănarea balaurul întru toate a pus-o împotrivă. 
Întru necâştigare a pus împotrivă pe vânzarea faptei 
bune, întru priveghere pe clevetire, întru pustnicie pe 
surpare, întru rugăciune pe nelucrarea cea prihănitoare, 
întru adevăr pe prihănire, întru dragoste pe grăirea de 
rău, întru iubirea de străini pe nebăgarea în seamă. Pe 
toate le-a amestecat, întru toate s-a împărtăşit. Întru 
meşteşug şi întru prefacere s-a făcut lui fapta bună, şi 
numai în chip a adus pe evlavie. 

Se primejduieşte viaţa monahilor să se risipească 
şi să se strice. Capetele stau dedesubt împreună cu 
picioarele, ochii împreună cu mâinile pătimesc boală. 
Avuţia a veştejit credința şi grijile au schimbat 
pustnicia. Stăpânirea a depărtat smerenia şi grija cea 
vremelnică a răsturnat nădejdea. Ce veţi face voi, cei 
adevăraţi, întru atâta asemănare? Unde veți fugi dintr-o 
înconjurare ca aceasta? În pustietăţi? Dar cum? Că şi 
acolo stăpâneşte mojicia. Egumenii şi povăţuitorii 
râvnesc schimbarea din cel mai bun în cel mai rău, căci 
nu iubesc bunătatea şi nu o au împreună luptătoare. 

Apropiaţi-vă de cele dinlăuntru şi veţi cunoaște pe 
asemănare întru toate. Nu puteţi să vă socotiți gunoi 
după fapta bună, căci mulţi poruncesc să mergeţi spre 
altă cale. Fapta trupului a întunecat lucrul sufletului. 
Grija trupului a întunecat mustrarea conştiinţei. Nu se 
îndeletniceşte ştiinţa ca să umilească mintea. Nu aleargă 
gândurile spre pocăință, nici spre plânsul greşelilor 
celor multe. Pentru aceea şi eu însumi, care vă îndrept 
pe voi cei adevăraţi, greşesc. Închipuire a robiei este 
aşezarea aceasta de acum. Dacă ar fi avut toate 

închipuirea şi adevărul, apoi războaiele şi cele ce ies 
dintru dânsele s-ar fi adus spre închipuire şi adevăr. 

Ilie zicea că a rămas singur, dar Dumnezeu a 
însemnat că mulțimea era cu dânsul. Şi în vremea 
leremiei aşa ni se cuvine să înțelegem, că nu era singur, 
ci împreună cu dânsul erau mulți. Aşa şi pentru voi se 
cuvine a crede, că sunteţi robi ai lui Dumnezeu şi nu vă 
arătați. Fiindcă în vremea lui Israel, cei nearătaţi erau 
asemenea cu lie, cel arătat. Arătat este că şi fapta o 
lucra. Şi voi, chiar dacă nu vă arătaţi, dar vă sârguiţi 
după cât este cu putință. Ştiu pe unii care sunt întru 
acest fel, însă puţini cu totul. Cred că sunt mulţi, dar nu 
cu toată râvna lucrând şi ostenindu-se. Plângea leremia 
pentru înconjurarea Ierusalimului. Şi voi, la fel făcând, 
rugaţi-vă pentru noi. V-aţi tulburat cu patimile noastre, 
dar şi de neputinţa noastră îngrijiți-vă. 

Ştiu ce am zis dintru început, că sufletul cu 
ușurință se împarte în multe feluri de fapte, însă nu 
poate a face binele şi răul, ci prin cel bun lucrează pe 
cel rău. Prin post se măreşte în deşert şi prin înfrânare se 
trufeşte. A voi şi a alege între smerita cugetare şi înalta 
cugetare, nu poate. Şi Domnul a zis acestea: „Că 
nimenea nu poate să slujească la doi domni ” (Matei 6, 
24). lar pentru cei ce în chipul binelui fac răul, a zis: 
„Căci sunt lupi care vin în piei de oaie”. 

La fapta aceea căutând, precum mi se pare, şi 
socotind să nu greşească, Ilie a fugit în pământ străin, şi 
acolo s-a odihnit mintea sa. Întru fapta bună singur a 
rămas, nu s-a tulburat, nici nu a lucrat vreun lucru 
necurat, nici nu a vieţuit cu nebăgare de seamă, ca un 
străin, nici nu a lăsat asprimea înfrânării, ca cel ce era 
necunoscut. 

Fericiţi sunt cei desăvârşiţi, căci petrec în tot locul 
ca nişte mărgăritare neîntinate. Fericiţi cei curaţi cu 
inima, căci şi în întuneric se arată luminoşi. Nu a întinat 
pe leremia noroiul din groapă; nu au nedreptăţit leii pe 
Daniil; pe cei trei tineri nu i-a vătămat focul Babilonu- 
lui. Din cele simţite se arată că duhurile cele potrivnice 
nu pot să vă vatăme. Dacă în Babilon veţi fi, veţi învăța 
şi pe stăpânitori. Dacă în Israel veţi fugi şi vă veţi 
ascunde, veţi mustra pe cei necredincioşi. Înţelegeţi 
pentru ce în lerusalim sunteți datori să vă ascundețţi, iar 
în Babilon să îndrăzniţi. Împăratul David vă va învăţa 
pe voi: pe Goliat îl avea vrăjmaş, iar lui Saul se smerea. 
A spus şi pricina, că s-a făcut uns al Domnului, iar pe 
Goliat, ca pe un neînvăţat, l-a ucis cucernicia. Şi i-a 
înjunghiat pe cei care i-au vestit moartea unsului 
Domnului, iar pe unii ce erau datori să moară, i-a cruțat. 

Oare se cuvine să vă dezlegăm ghiciturile, ori să le 
lăsăm? Și apoi, ce vor face cei mai proşti, care nu 
cunosc puterea lor? Voi, precum am zis, şi cu lucrul mai 
multe ştiţi, iar cei împreună cu voi au trebuință de 
tâlcuire. 

În biserică, precum proorocii în Ierusalim, se cade 
să vă liniştiţi şi să tăcețţi, iar între voi este de trebuință 
ca cei chemaţi să grăiască adevărul. Înaintea preoţilor, 
sau a înțelepţilor, sau a celor binecredincioşi se cade a 
cugeta smerit, după cum au făcut proorocii. Încă şi înain- 
tea celor ce au trebuinţă de mustrare să nu vă fățărniciţi. 

Dacă cei aleşi de Domnul şi puşi mai mari ne vor 
izgoni pe noi, să fugim. Dacă cei din lume sunt tirani, 
noi să îndrăznim ca Daniil. 

Dacă cineva s-ar alege dintre slujitorii cei bine 
credincioşi, ca nişte morţi să ne socotim pentru cel ce 
l-a ales. 

Dacă şi în păcatul celor simpli unii s-ar face 
iubitori de vrajbă, noi să-i cruțăm pentru bunul neam şi 
să nu ne îndreptățim, ci precum a făcut împăratul David, 
să trecem paguba cu vederea. 

Să ne sârguim cu dinadinsul pentru sfujirea 
săracilor, precum Apostolii. Pentru masă strălucită să ne 
îngrijim nicidecum. Pentru prinosul cel sfânt să purtăm 
grijă, precum Moise. Pentru cele ce sunt spre lăcomia 
pântecelui să ne lenevim. Pentru primirea străinilor, ca 
Avraam să ne sârguim. Pentru a face pogorământ 
fraților să ne sârguim cu dinadinsul, şi pentru a purta 
neputinţele celor neputincioşi să nu ne lepădăm, precum 
şi Apostolul a făcut corintenilor. Dacă este nevoie a 
schimba rânduiala mesei, după rânduiala Sfinţilor 
Părinţi, să o facem, însă pe noi să ne arătăm netrebnici. 

Când este trebuință, nici pe noi înşine să nu ne 
cruțăm, iar când pentru noi înşine purtăm grijă, doar 
pentru cât avem trebuinţă să ne îngrijim. 

Dacă vom fi biruiţi cândva, să nu deznădăjduim, 
iar dacă vom isprăvi cândva vreo bunătate, să nu ne 
îngâmfăm. Întru amândouă părțile suntem datori să 
aşteptăm schimbare. 

Pe fraţi să-i iscusim, ca şi cum ne-am învăţa, iar 
pe cei ce greşesc să-i îndreptăm, ca şi cum i-am învăţa. 

Pe mireni să nu-i vătămăm, vieţuind cu nebăgare 
de seamă, şi slava bunei credinţe cu lucrul să o învăţăm. 
Să îndemnăm cu față luminată şi să ne ospătăm 
împreună cu obicei cuviincios. 

Nici slava lui Dumnezeu să nu o ascundem, nici 
petrecerea noastră să o descoperim. 

Să nu lucrăm ca niște proști, ci să grăim ca cei mai 
proşti. Să nu ne sârguim a ne arăta dascăli, ci, ca nişte 
înţelepţi, să dorim a ne învăţa. 

Să nu fim iscoditori când petrecem împreună, dar 
nici cu nebunie să răspundem. 

Să nu iubim osteneala pentru lucruri trecătoare, ci 
mai mult la cele dumnezeiești să ne sârguim; nici, având 
îndeletnicire, să lăsăm slujba lui Dumnezeu. Dacă 
putem să facem amândouă, bine este, dar nicidecum pe 
una în loc de două să rânduim. Dacă bunul mai mic 
împiedică pe bunul mai mare, să nu ne închinăm bunului 
mai Mic. 

Când se cuvine, să grăim, ca să cunoaștem pe cei 
ce grăiesc când nu se cuvine. Când se cade, să tăcem, ca 
să cunoaştem folosul liniştii. 

Lucrul cu ostenelile să-l numărăm şi vom cunoaște 
care este folosul lui. 

Câştigul spre cele de nevoie şi de trebuinţă să-l 
căutăm şi vom şti care este folosul pustniciei. Dacă ne 
ostenim mai mult, dăm pricini nesăturării. Dacă pentru 
venituri bune ne veselim, întru lipsă suntem prinşi cu 
uşurinţă. Dacă poftim să luăm, apoi ne lepădăm să dăm. 
Dacă ne aflăm cu dulceaţă spre daruri, apoi către drep- 
tate nu ne vom afla cu dulceaţă. Când cineva îţi dă ţie, 
pentru Dumnezeu, primeşte, socotind că lui Dumnezeu 
este dat. Când cineva îţi dăruieşte pentru împărtăşirea 
evlaviei, tu, făcând asemenea, nu vei fi dator să dai 
seama. Dacă primeşti, la arătare primeşte, şi vei scăpa 
de iubirea de argint. Dacă dai, pe ascuns dă, și de slava 
deşartă vei fugi. 

Dacă nu te vei bucura când eşti lăudat de cineva, 
nu te vei scârbi când vei fi ocărât. 

Dacă nu vei da cu împătimire, nici nu vei lua cu 
împătimire. 

Dacă nu faci bine pentru slavă, nu te vei înălța 
când vei fi lăudat. 

Pe cei pe care îi cinsteşti, să nu-i cinsteşti pentru 
răsplătire şi nu vei cere cinste. 

Pe cei față de care te cucerniceşti, să nu-i momești 
pentru bogăţie. 

Pe cei pe care îi iubeşti, nu pentru vreo trebuință 
să-i iubeşti şi nu te vei socoti făţarnic. 

Spre câte te prefaci, nu pentru tine să te prefaci, şi 
vei scăpa de veninul iubirii de sine. 

Dacă faci bine pentru Dumnezeu, vei şti de ce este 
vrednic fiecare. A 

Dacă vei umbla fără vicleşug, vei şti şi vei cunoaşte 
pe cei făţarnici şi amăgitori. 

Dacă din aşezare cea deopotrivă vei da, şi cucer- 
nicia, precum se cade, o vei păzi şi o vei cinsti. 

Dacă te vei osteni după ce ai păcătuit, vei cunoaşte 
odihnă când vei fi miluit. 

Dacă, fiind mustrat, vei primi cu dulceaţă, cu 
prietenie pe alții vei mustra. Dacă vei răbda defăimare, 
vei şti calea îndelungii răbdări. Dacă vei suferi răutate, 
vei cunoaşte slobozenia bunătăţii. 

Dacă vei purta pe cel fără de minte, vei putea să îl 
faci pe el cu minte. 

Dacă nu vei vorbi cuvânt deşert, nu vei face faptă 
deşartă. 

Dacă nu vei uri pe cei fără de minte, nu vei putea 
să îndrepţi vreun suflet. Dacă nu vei iubi pe aproapele, 
nu ştiu cum te vei iubi pe tine. 

Dacă nu vei cinsti pe cel drept, nu vei înţelege 
slujba lui Dumnezeu. 

Dacă nu vei da celui ce are trebuință, nu te vei 
cunoaște şi pe tine că eşti om. 

Când te întristezi pentru vreun mort, adu-ţi aminte 
de fire. 

Când pentru cei ce păcătuiesc nu te bucuri, 
pregăteşte-te de moarte. 

Când te vei sârgui a te învăța pentru fapta bună, 
atunci vei înţelege prostimea minţii tale. Învaţă-te de la 
sfinți şi cere darul lui Dumnezeu spre lucrare. 

Înţelege răutatea şi vei chema pe Dumnezeu spre 
ajutor. 

Pricepe-ţi firea şi nu te despărți de darul lui 
Dumnezeu. N-ai cunoscut-o? Nu te scârbi ca un om. 

Ai isprăvit vreo bunătate? Nu te lăuda mai presus 
de om. 

Pentru sporiri să nu te lauzi şi nu te vei deznă- 
dăjdui pentru greşeală. Pentru dumnezeiescul dar nu te 
trufi şi la păgânătate nu te vei abate. Pentru slavă nu te 
înălța şi nu vei cădea în deznădejde. 

Fugi de minciună ca de un balaur şi vei intra în rai. 

Nu crede degrab cele ce se zic, nici cu toţi cei ce 
vorbesc nu te învoi şi nu te tocmi. Cu zăbavă te 
făgăduieşte şi degrab săvârşeşte. Cu zăbavă crede şi 
degrab dovedeşte. 

Sârguieşte-te să te înveţi lucrul cel arătat. 

Ca să nu te osândeşti, să nu judeci, că dacă te vei 
depărta, pe tine te vei milui. Fugi de a judeca şi de cel 
nedreptăţit la judecată nu te lepăda. Dacă te faci 
judecător, fă-te ca un sfătuitor. 

Dacă eşti îndemnat spre sfătuire, ca un părinte ia 
bine seama. Nu hotărî în sfătuirea ta, neştiind cele 
ascunse ale lui Dumnezeu. Fii cu îndoială când 
povesteşti şi nu vei greşi degrab. Învață pe alţii aşa cum 
tu te-ai învăţa şi vei folosi pe cei ce te vor auzi. Cu 
îndoială povesteşte cele pe care nu le ştii şi de vei 
cădea, întreg vei rămâne. 

Voieşte mai bine să mori decât să te supui zavistiei. 

Alege mai bine pagubă decât jurământ, că bunei 
credinţe nu-i lipseşte izbândirea. 

Râvneşte pe cel bun cu fapta şi la fel urăște pe cel 
rău. 

De te vei jura la nevoie, vei avea răspuns întemeiat. 

Dacă de nevoie te vei face judecător, vei scăpa de 
osânda cea cu judecată. 

Dacă vei fi rănit, apără-te ca un om. 

Dacă vei cădea cu mintea, suferă-ţi firea. 

Mai bine să fii judecat ca un neînțelept, decât să fii 
prihănit ca un înţelept. Mai bine este să fii lepădat ca un 
neiscusit, decât ca un iscusit să grăiești judecăţi. 

Dacă vei minţi, mărturiseşte minciuna. 

Dacă te afli în vreo patimă, să nu o ascunzi de 
duhovnic. 

Dacă vreun păcat ştii întru tine, să nu petreci fără 
de grijă. 

Dacă nu este cineva să pătimească durere 
împreună cu tine, ca unul singur, supune-te la mai multă 
osteneală. 

Să nu pregeţi să faci lucrul pe care doi sau trei vor 
să-l facă. 

Nu ascunde de oameni când te afli în greşeli, ci pe 
tine să te descoperi când va fi de trebuinţă. 

Nu ascunde de Dumnezeu când greşeşti, ca nu 
cumva şi El să Se ascundă de tine în vremea nevoii. 

Nu te lăuda pentru dreptate, ca să nu te osândeşti 
pentru săvârşirea el. 

Nu te lăuda pentru înțelepciune, ca să nu fii 
încercat pentru vreo bănuială. 

Să vrei mai bine să calci pe sabie, decât s 
biruieşti de mânie. Mai bine alege să te necăjeşti şi să 
strângi iuţimea mâniei întru tine, decât să o arăţi. 


ă te 

Mai bine este să fii amăgit, decât să amăgeşti, însă 
dacă vei fi în dumnezeiescul dar, nimic nu vei pătimi. 

Mai înainte priveşte ceea ce va să fie, ca unul ce te 
ţii de cuvântare, şi pe cea de faţă urmăreşte-o, ca un om 
muritor. 

Ispiteşte şi încearcă pe prieteni, iar cu vrăjmaşii 
împacă-te. 

Mustră cu blândeţe şi cu buna credință împreună 
te învoieşte. 

Nici pe cei răi nu-i depărta cu totul, nici pe cei 
buni nu-i lăuda totdeauna. Nu te face cu totul arătat 
întru amândouă părţile, dar nici să fii neiscusit şi 
neştiutor al socotelii lor. 

Nu iubi cu împătimire şi nu vei fi urât. 

Nu te face privitor şi iscoditor şi nu vei fi socotit 
ca un vrăjmaş. Nu te sârgui să ştii pe ale tuturor şi nu te 
vei vinde pe tine. Nu voi să le înţelegi pe ale tuturor şi 
nu te vei scârbi. Nu te sârgui spre înțelegerea tainelor şi 
nu te vei socoti vânzător. 

Dacă se va face pentru tine sfadă, să nu spui cu 
dinadinsul pricinile. Dacă cineva, întru luptă aflându-se, 
se împotriveşte ţie, nu îl zădărî. Dacă te va ruga pe tine 
prietenul tău pentru izbândire, să nu-i ajuţi lui. Dacă 
vrăjmaşul te va îngrozi pe tine, să nu te împuţinezi cu 
sufletul. 

Dacă vei înțelege la cineva vreun vicleșug, să nu-l 
mustri îndată. Dacă vei pricepe că mulţi te pândesc, să 
nu îi întâmpini prin cale aspră. Dacă s-ar ridica poporul 
asupra ta, să nu te nădăjduieşti în cuvântul tău. 

Dacă vei cădea în răutăţi, să nu stai împotrivă cu 
virtutea ta. 

Ă Pentru despărțirea poporului nu mijloci din început. 
În lupta celor puternici, nu te face împotriva lor. 

În neorânduiala tinerilor să nu te apropii cu 
blândeţe, ci cu asprime. 

La cuvintele deşarte nu te învoi. La povestire 
pătimaşă nu şedea. În râs nu te veseli şi nu vei semăna 
întru tine trândăvie. 

De cei glumeţi nu te bucura, ca să nu cazi în 
răspândire. 

În căile cetăţii să nu mergi prea des, ca să nu te 
faci pătimaş. 

Urăşte adunările celor mulţi, că pricinuiesc sufle- 
tului tulburare. lubeşte tăcerea, ca ştiinţa să fie întru tine 
ca un dascăl. Fugi de multa cuvântare, ca să nu te faci 
uitător. 

Depărtează-te de ospeţe, ca să nu te faci curvar 
fără de femei. Leapădă-te de întâlnirile fără de rost, ca 
să nu te faci judecător nedrept. Depărtează-te de 
vorbirile cu femei, ca să nu ai somnul pătimaş. Nu 
mânca adeseori, ca să nu se întunece mintea ta. Nu te 
împărtăşi de multe, ca să nu prefaci în tină trupul tău. 
Depărtează-te de pomenirea bucatelor de la străini, ca să 
nu te faci pătimaş. Depărtează-te de dulceața meselor, 
ca să nu te faci linguşitor al răutăţii. Fereşte-te de cele 
multe, ca să te înveţi folosul amândurora, când vei da 
peste dânsele. 

Nu te bizui tuturor, dar întâmpină pe toţi cei ce 
doresc. 

Nu iubi întâlnirile, ca să nu-ți uiţi liniştea. Să nu 
lungești vorba, ca să nu te păgubeşti de vorbirea cu 
Dumnezeu. 

Când nu te rogi lui Dumnezeu, citeşte în linişte. 
Când vei începe a vorbi din Scriptura lui Dumnezeu, ca 
unul ce vrei să povesteşti cele pe care le-ai auzit, să ai 
grijă. 

la aminte să-ţi înfrânezi trupul, ca să nu trântească 
mintea pe călăreț în primejdie. 

Priveşte la mădulare ca un ocărâtor, ca să nu se 
prăpădească frumuseţea faptei bune. 

Cercetează-ţi simțurile, ca nu cumva ca nişte arme 
de război să primească rugină spre stricăciune. 

Priveşte la suflet, ca să nu pătimeşti vânzare, prin 
bântuire şi vrăjmăşie. 


TÂLCUIRI 
DIN SFÂNTA SCRIPTURĂ 


»Şi nu a păcătuit Iov cu buzele” 


De aici ne învăţăm că este cu neputinţă ca cei ce. 
se tem de Domnul întru adevăr să fie stăpâniţi de diavol. 
Că acesta se apucă să tulbure, dar nu poate să dezrădă- 
cineze; precum s-a făcut şi la lov. 

lov s-a dat în mâinile ispititorului, dar nu a 
îndrăznit să se atingă de dânsul fără îngăduinţa lui 
Dumnezeu. Chiar dacă a luat stăpânire de la Dumnezeu 
ca să-l ispitească pe dânsul precum va voi, dar nu a luat 
stăpânire asupra sufletului dreptului; că nici asupra 
porcilor nu are stăpânire vrăjmaşul, fără de îngăduinţa 
lui Dumnezeu. 

A biruit dreptul pe împotrivă-luptătorul, precum şi 
Pavel pe îngerul satanei, cel care i s-a dat ca un bold, 
numai cu dorirea, pe care o avea întru adevăr către 
Dumnezeu. 

Nu este biruit cineva atunci când este bolnav cu 
trupul, nici nu a căzut atunci când are pagube şi 
necazuri, ci când întru ispite se va afla neiscusit. 

La Psalmul 93: „Să nu fie împreună 
cu tine scaunul fărădelegii” 


Cel ce doreşti să te nevoieşti după porunca lui 
Dumnezeu, vezi să nu locuiască întru inima ta puterea 
diavolului. 


Despre vameş şi fariseu 


Începutul părăsirii omului este a se depărta pe sine 
de smerita cugetare. Şi cel ce a fost părăsit de Dumnezeu, 
va fi sugrumat, ca Saul, de duhul cel rău şi viclean. 


„Iar vameşul stând departe” 


Deci, dacă pofteşti viață dreaptă, nevoieşte-te la 
smerita cugetare, că fără de aceasta nu se dobândeşte. 

Călătorul care pierde începutul cărării, în altă ţară 
se rătăceşte. Şi cel ce s-a abătut pe sine din calea celor 
smeriţi, nu îşi va înfige cortul său în tabăra cuvioşilor. 

Deci, lucrează-ţi întru smerita cugetare toate 
lucrurile tale şi întru aceasta se va înălța rodul tău la cer. 
Că trufia se aseamănă unui copac foarte înalt, putregăios, 
care din toate părţile îşi are rupte ramurile, iar cel ce s-a 
suit în dânsul a căzut dintru înălțime. 


La Schimbarea la Faţă 
„A strălucit fața Lui ca soarele, iar hainele Lui 


s-au făcut albe ca lumina”. A arătat că din tot trupul 
Lui izvora Slava Dumnezeirii Lui, şi din toate 

mădularele Lui a strălucit lumina Lui. Că nu era lumina 
Lui ca a lui Moise, care a strălucit trupul lui dinafară 
întru buna cuviință, ci dintru Dânsul izvora Slava 
Dumnezeirii Lui. Şi nu a arătat tot adâncul Slavei Lui, 
ci numai cât a încăput măsura luminii ochilor lor. 

Vedeau Proorocii pe Apostoli şi Apostolii pe 
Prooroci; s-au văzut acolo unii pe alţii. Începătorii Legii 
celei Vechi pe Începătorii Legii celei Noi. A văzut 
Moise cel sfânt pe Simon cel sfinţit. A văzut iconomul 
Tatălui, pe epitropul lui Dumnezeu. A văzut feciorel- 
nicul cel vechi, pe feciorelnicul cel nou: Ilie pe Ioan. 
Cel ce s-a suit în căruță de foc, pe cel ce a căzut pe 
pieptul cel de văpaie. S-a făcut muntele în chipul 
Bisericii, şi a unit lisus întru Sine pe cele două aşeză- 
minte pe care le-a primit Biserica. Ne-a făcut pe noi să 
cunoaştem că El este Dătătorul amândurora: unul a 
primit tainele Lui, iar altul a arătat Slava lucrului Său. 

În acest fel a fost cuvântul privirii pentru Moise şi 
pentru Ilie, iar cuvintele lor grăite cu lisus erau 
adevărate. Şi mulțumeau Lui că s-au împlinit cuvintele 
lor şi ale tuturor Proorocilor pentru venirea Lui. Îi 
aduceau închinăciune pentru mântuirea care a făcut-o în 
lume neamului omenesc şi taina pe care au zugrăvit-o, 
iar El cu lucrul a împlinit-o. Bucurie Proorocilor şi 
Apostolilor întru sinea Lui s-a pricinuit în munte! S-au 
bucurat Proorocii, văzând omenirea Cuvântului; s-au 
bucurat Apostolii, văzând Dumnezeirea lui lisus, iar mai 
ales Slava Dumnezeirii Lui. 

Că zice Hristos, poate către dânsul: „O, Simone, 
ce zici? Dacă aici vom rămâne, cuvintele Proorocilor 
cine le va împlini? Graiurile propovăduitorilor cine le 
va pecetlui? Tainele drepţilor cine le va săvârşi? Apoi: 
„Străpuns-au mâinile şi picioarele Mele”, la cine se va 

împlini? „, Împărțit-au hainele Mele loruşi şi pentru că- 
maşa Meu au aruncat sorţi”, cui se potriveşte? „, Dar-au 
spre mâncarea Mea fiere, şi spre setea Mea M-au 
adăpat cu oțet”, cui se va întâmpla? „Între cei morţi 
slobod”, cine îl va adeveri, dacă vom rămâne aici? 
Zapisul lui Adam, cine îl va rupe? Datoria lui, cine o va 
plăti? Îmbrăcămintea slavei, cine i-o va da lui înapoi? 
Dacă aici vom rămâne, apoi cuvintele pe care ţi le-am 
zis cum se vor face? Cum se va zidi Biserica? Cheile 
împărăției cerurilor, cum le vei lua de la Mine? Pe cine 
vei lega? Pe cine vei dezlega? Dacă aici vom rămâne, 
toate graiurile spuse de prooroci rămân deşarte”. 

A zis iarăşi: „Să facem trei corturi”. Simon s-a 
trimis să zidească Biserica în lume şi el s-a gândit să 
facă corturi în munte, că încă omeneşte lua aminte la 
lisus şi împreună cu Moise şi cu Ilie Îl rânduia pe El. Şi 
îndată i-a arătat că nu are trebuinţă de cortul lui, că El 
era Cel care a făcut părinţilor lui cort de nor în pustie. 
„Și încă vorbind El un nor luminos i-a umbrit pe 
dânşii”. Vezi, Simone, corturi fără osteneală, cort care 
opreşte arşiţa şi nu are întuneric, cort care străluceşte şi 
luminează? 

Şi ucenicii minunându-se, iată s-a auzit glas din 
nor de la Însuşi Tatăl, zicând: „Acesta este Fiul Meu 
Cel iubit, întru Care bine am voit, pe Dânsul să-L 
ascultați”. Împreună cu glasul Tatălui, Moise s-a întors 
la locul său, Ilie s-a dus în țara sa, Apostolii au căzut cu 
faţa la pământ şi lisus a rămas singur. Căci glasul acela 
s-a împlinit peste El singur. Au fugit Proorocii şi pe 
ucenici i-a învăţat Tatăl, că s-a împlinit proorocia lui 
Moise, aceea ca să-L asculte pe Fiul. Acela, ca un rob, a 
pregătit cele ce i s-au poruncit. Acesta a poruncit, ca un 
Stăpân şi Dătător de Lege, cele ce a voit. Că pentru 

aceasta i-a suit în munte pe ucenici, ca să audă de la 
Tatăl cine este şi al cui Fiu este. 

Când i-a întrebat pe dânşii: „Cine zic oamenii că 
sunt Eu, Fiul Omului?”, l-au zis: „Unii, Ilie, iar alții 
Ieremia sau unul din prooroci”. Pentru aceasta i-a suit 
pe dânşii în munte şi le-a arătat lor că nu este Ilie, ci 
Dumnezeul lui Ilie. Nici Ieremia, ci Cel ce a sfințit pe 
leremia în pântecele maicii sale. Nici unul din prooroci, 
ci Domnul proorocilor. Ca ceea ce nearătat a descoperit 
Tatăl lui Petru, aceasta să o mărturisească şi celorlalţi, 
cu lucrul şi cu graiul. 

Deci, i-a suit pe dânşii în munte şi le-a arătat slava 
Lui, mai înainte de necinstirea Lui; şi puterea Lui, mai 
înainte de patima Lui, ca, după ce Se va prinde şi Se va 
răstigni de iudei, să ştie că nu pentru neputinţă S-a 
răstignit, ci că El singur pe Sine S-a dat de bunăvoie 
pentru mântuirea lumii. I-a suit pe dânşii în munte şi 
le-a arătat lor Slava Dumnezeirii Sale, mai înainte de 
Învierea Sa, ca, după ce din morţi va învia întru Slava 
Dumnezeirii Sale, să ştie că nu pentru osteneala Sa a 
luat Slava Sa, ca un lipsit, ci era a Lui mai înainte de 
veci, împreună cu Tatăl şi cu Duhul Sfânt. Precum a zis 
când venea spre patima cea de bunăvoie: „Părinte, 
proslăveşte-Mă cu slava care o aveam la Tine, mai 
înainte de a fi lumea ”. Deci, pe Slava Dumnezeirii Sale, 
care era nearătată şi ascunsă întru omenirea Sa, a arătat- 
o Apostolilor în munte, şi pe Tatăl Îl avea împreună 
glăsuind şi zicând: „Acesta este Fiul Meu Cel iubit”. 

Despre Naşterea Domnului 


Deci, în luna ce se numeşte Xanticon (aprilie), cea 
luminată, a fost zămislirea Rodului Celui strălucit şi a 
dumnezeieştii Lumini. Atunci, alergând iute întunericul, 
nu a putut să întunece zămislirea cea luminoasă. Iar în 
luna Apelie (decembrie) s-a făcut Naşterea Luminii, 
care pe întunericul nostru l-a risipit. Şi în luna în care 
lipseşte întunericul, ne-a răsărit nouă Lumină biruitoare. 
Luna zămislirii Lui ne-a tâlcuit nouă închipuirea pe care 
Moise, prin Scripturi, a vestit-o. Şi la fel, luna naşterii 
Lui ne-a arătat nouă taina. 


Despre aşezarea duhovnicească 


În calea cea lată sunt acestea: reaua cugetare, 
învăluirile, lăcomia pântecelui, beţia, desfrânarea, înver- 
şunarea, cearta, mânia, îngâmfarea, nestatornicia şi cele 
asemenea acestora, cărora le urmează: necredinţa, neple- 
carea, nesupunerea şi, mai pe urmă de toate relele, 
deznădăjduirea. Cel ce întru acestea se învârtoşează şi 
petrece, se rătăceşte din calea adevărului şi s-a făcut 
pricinuitor de a sa pieire. 

lar în calea cea strâmtă şi necăjită sunt acestea: 
liniştea, înfrânarea, întreaga înțelepciune, dragostea, răb- 
darea, bucuria, pacea, smerita cugetare şi cele asemenea 
acestora, cărora le urmează viața cea veşnică. 

Acestea se întâmplă celui ce se apropie de 
Dumnezeu: mai întâi ispită, apoi necaz, apoi 
osteneală, trândăvie, goliciune, patimi, strâmtorare, 
defăimare, că întru acestea se arată răbdarea şi 
cercarea celor credincioşi. Şi întru acestea toate 
biruieşte cel ce s-a dat pe sine, cu toată inima, 
purtării de grijă a lui Dumnezeu şi rabdă voia Lui. 
Căci numai punerea înainte cea desăvârşită o cere de 
la noi Dumnezeu şi El ne va da putere şi biruință, 
după cum este scris: „Scur este Tuturor celor ce 
nădăjduiesc spre Dânsul“. Şi iarăşi zice: „Aproape 
este Domnul de toți cei ce-l cheamă pe E! întru 
adevăr. Voia celor ce se tem de El o va face şi 
rugăciunea lor o va auzi şi-i va mântui pe dânşii” 
(Psalmul 144, 18-19). 


